
•f*  L.-N.,  Archiep.  Quebecen. 

Quebeci,  die  5a  Februarii  1901. 


Cum  ex  Seminarii  Quebecensis  praescripto  recognitum  fuerit  opus 
cui  titulus  est  Compendium  Juris  Canonici  ad  usum  cleri  Canadensist 
auctore  Jos,-N.  Gignacj  Sacrce  Theologiae  et  Juris  Canonici  doctore 
et  professore  in  Universitate  Lavallensi9  nihil  obstat  quin  typis 
mandetur. 


O.-E.  Mathieu,  Pter, 

S.  S.  Q. 


Enregistre  conformement  a l’acte  du  Parlement  du  Canada,  en 
Pannee  mii  neuf  cent  un,  par  l’abbe  Joseph-N.  Gignac,  ptre;  au 
ministere  de  l’Agriculture. 


MONITUM  AD  BENEVOLUM  LECTOREM 


Praesentes  lectiones  Juris  Canonici  quas  a pluribus  annis 

in  facultate  theologica  Universitatis  Lavallensis  tradidimus, 
in  lucem  edere  statuimus.  Non  desunt  compendia  Juris 
Canonici  in  aliis  regionibus  scriptis  mandata,  sed  scholis 
nostris  insufficienter  accommodantur,  sive  quia  materiam  ca- 
nonicam prolixius  exponunt,  sive  quia  jus  missionum  et  jus 
particulare  omittunt.  Multa  tamen  deprompsimus  ex  operibus 
Reverendissimi  D.  Icard:  “ Praelectiones  Juris  Canonici  S. 
* Sulpicii  ”,  D.  Bargilliat : “ Praelectiones  Juris  Canonici  ”,  et 
o clarissimi  Prof.  G.  Sebastianelli,  in  Universitati  S.  Apolli- 
ni naris,  cujus  praelectionibus  attendimus  ; imo  ingenue  fatemur 
» quidquid  in  hoc  opere  refertur  ex  peritorum  scientia  fuisse 
~ depromptum. 

Indulta  generalia  quae  episcopis  hujus  regionis  Sacra  Con- 
'■*  gregatio  de  Propaganda  Fide  solet  elargiri,  decreta  conciliorum 
^provincialium,  quasdam  dispositiones  juris  civilis,  quae  ad 
praesentem  materiam  spectant,  retulimus  ; imo  nobis  oppor- 
tunum  visum  est,  ob  affinitatem  inter  utramque  Ecclesiam 
\particularem,  allegare  plura  tertii  concilii  plenarii  Baltimo- 
rensis  decreta,  quae,  Romae  coram  commissione  S.  R.  E.  Car- 
^ dinalium  redacta,  luculenter  innuunt  mentem  Ecclesiae  circa 
.^territoria  Missionum. 


ll  ; ^ 

LLZ3742. 


Quoad  materiae  distributionem,  sequimur  ordinem  logicum 
quem  innuit  materia : unde  disseritur  1°  de  Personis,  2°  de 
Eebus,  3°  de  Judiciis  et  Poenis. 

In  hoc  primo  volumine,  post  brevem  dissertationem  circa 
naturam,  fontes  et  evolutionem  Juris  Canonici,  exposuimus 
quae  ad  personas  potissimum  referuntur.  In  secundo  volu- 
mine ad  quod  sumus  operam  daturi,  de  rebus,  judiciis  et 
poenis  disserendum  erit. 

Dignetur  Deus,  et  ejus  Immaculata  Parens,  hoc  opus  ad 
majorem  sui  gloriam  et  Ecclesiae  Canadensis  utilitatem 
referre,  tironibus  scholae  Juris  et  aliis  clericis  ad  prolixiora 
opera  Juris  Canonici  viam  sternere. 


Seminarii  Quebecensis, 

die  Purificationis  Beatae  Mariae  Virginis,  1901. 


PRiEFATIO  AD  ALTERAM  EDITIONEM 


A prima  nostri  Compendii  Juris  Canonici  publicatione 
edita  fuerunt  decreta  primi  concilii  provinciae  Marianopo- 
litanae,  quorum  plura  disciplinam  aliquantulum  modificant ; 
quaedam  exierunt  constitutiones  disciplinares  Sanctae  Sedis, 
praesertim  Normae  secundum  quas  S.  Congregatio  Episco- 
porum et  Kegularium  procedere,  solet  in  approbandis  novis 
institutis  votorum  simplicium.  Praesentem  editionem  De 
Personis  recentioribus  decretis  accommodare  sategimus.  Prae- 
tereundum non  est  Excellentissimum  Delegatum  Apostolicum 
venerabiles  archiepiscopos  et  episcopos  Provinciae  Canadensis 
ad  quoddam  concilium  plenarium  convocasse : ad  cujus 
mentem  ut  satisfaciendum  esset  institutae  fuerunt  theologo- 
rum commissiones  quae  decreta  futura  praepararent.  Cum 
totam  innovationem  disciplinarem,  si  quae  sit  futura,  a decretis 
tertii  concilii  Baltimorensis,  cura  Sanctae  Sedis  praeparati,  vix 
recessuram  opinemur,  plures  dispositiones  hujus  concilii  pro 
opportunitate  materiae  retulimus.  Praesentem  editionem  tum 
alumnis  cum  etiam  clericis  profuturam  enixe  efflagitamus. 

Die  Conceptionis  Immaculatae  Beatae  Mariae  Virginis,  1905. 


INTRODUCTIO  AD  JUS  CANONICUM 


Expositioni  juris  canonici  praemittuntur  breves  notiones 
circa  naturam  et  divisionem  juris,  fontes  juris  ecclesiastici, 
cojlectiones  legum  et  jus  nationale. 


CAPUT  I 

DE  NATURA  ET  DIVISIONE  JURIS 

1.  Jus,  si  objective  sumatur,  1°  modo  significat  id  quod 
justum,  seu  id  quod  legi  naturali,  divinae  vel  humanae  con- 
sentaneum est;  2°  modo  sumitur  pro  sententia  judicis; 
3°  modo  designat  complexum  legum  quas  legislator  condidit 
ad  regimen  societatis  cujus  curam  habet. 

Jus,  si  subjective  sumatur,  significat  legitimam  facultatem 
aliquid  faciendi  vel  omittendi,  aut  obligandi  alterum  ad 
aliquid  faciendum  vel  omittendum.  Definitur  : “ Legitima 
facultas  moralis  qua  quis  aliquid  facere  vel  habere  ita  potest 
ut  nemini  absque  aliqua  injuria  illam  violare  liceat.”  Konings, 
Theologia  Moralis , De  jure  et  justitia , nuui.  584. 

1°  Est  facultas ; hsec,  secundum  communem  usum  lo- 
quendi, significat  potestatem  qua  aliquid  habetur  ad  nutum, 
seu  ad  arbitrium. 

2°  Est  moralis  facultas,  quia  non  consistit  in  physica  vi, 
nec  violentia  alterius  minui  potest. 

3°  Est  facultas  qua  quis  aliquid  facere  vel  habere  potest , 
quia  materia  juris  sunt  actiones  et  res. 

4°  Est  facultas  quam  nemini  absque  aliqua  injuria  vio - 
lare  licet ; secus  facultas  illa  foret  inutilis. 

5°  Est  facultas  legitima , id  est,  secundum  legem. 

2.  Jus,  objcctive  snmplnm,  dividitur  in  naturale 
iet  positivum*  Jus  naturale  definitur  : “ Ordinatio  rationis 
/per  sapientiam  divinam  facta  et  per  lumen  rationis  a Deo 
I omnibus  manifestata,  praecipiens  ea  quae  sunt  rationi  consen- 
t tanea,  contraria  prohibens,  permittens  indifferentia,”  Schmalz- 
S grueber , diss.  proem .,  num.  54. 

1°  Jus  naturale  complectitur  omnia  praecepta  moralia  quae 
evidentem  habent  bonitatem,  ita  ut  opposita  moralem  inordi- 
nationem ad  regulam  morum,  seu  malitiam  evidentem  con- 
tineant. 

v/  2°  Jus  positivum  est  illud  quod  pendet  a libera  voluntate 
superioris,  scilicet  Dei  vel  hominis  : unde  est  positivum  divi- 
num vel  positivum  humanum . 

Jus  divinum  positivum  est  illud  quod  Deus  statuit  et 
per  se  vel  per  suos  ministros  promulgavit;  subdividitur  in 
jus  divinum  vetus  et  novum. 

Jus  positivum  humanum  est  illud  quod  homines,  a Dea 
accepta  potestate,  condiderunt  et  promulgarunt ; subdividitur 
in  jus  civile  et  in  jus  ecclesiasticum  seu  canonicum , prout 
a societate  civili  vel  ecclesiastica  originem  ducit. 

3.  Jus  canonicum  delinitur : “ Complexio  legum  quas 
^ ecclesiastica  potestas  proposuit,  constituit  aut  approbavit  ad 

bonum  societatis  spiritualis  regimen.”  Praelectiones  Juris 
Can.  Sti  Sulpicii , vol.  /,  n.  2. 

Dicitur  1°  complexio  legum , i.  e.  codex  legum  ; 

2°  Quas  ecclesiastica  potestas : hoc  omnino  necessarium 
est,  ita  ut  lex  inter  canones  sacros  non  recenseatur,  nisi  ab 
ecclesiastica  auctoritate  procedat ; unde  quidquid  principes 
saeculares  statuerunt,  remanet  intra  limites  juris  civilis,  quoa- 
dusque Ecclesia  statutum  adoptet  suumque  faciat  illud 
approbando ; > £ 

/i  /t  LtV 

3°  Proposuit , constituit  aut  approbavit : haec  tria  refe- 
runtur ad  modum  quo  leges  ecclesiasticae  inducuntur.  Sunt 
plura  in  Corpore  Juris  quae  fuerunt  a divina  revelatione  tra- 
dita, et  quae  Ecclesia  proposuit , v.  g.  definitiones  fidei ; haec 
sane  ad  jus  divinum  potiusquam  ad  disciplinam  ecclesiasti- 
cam referuntur,  et  tamen  merito  in  jure  ecclesiastico  conti- 
nentur ob  propositionem  factam  ab  Ecclesia  et  poenas  quibus 
ea  sancivit.  Sunt  multo  plura  quae  ecclesiastica  potestas, 
pro  ratione  temporum  et  locorum,  praescripsit,  canones  con- 
dendo quibus  determinavit  quid  agendum  vel  omittendum 
sit.  Tandem  alia  sunt  quae  Ecclesia  ab  initio  non  praescripsit, 
sed  consensu  tacito  approbavit  et  iuter  regulas  canonicas 
enumerari  permisit ; 

4°  Ad  bonum  societatis  spiritualis  regimen  : quia  ad 
alium  finem  non  ordinatiir  ecclesiastica  potestas. 

4.  Jus  canonicum  multipliciter  dividitur : 

1°  Ratione  objecti , distinguitur  jus  publicum  a jure  pri - ^ 
vato . Jus  publicum  est  complexio  legum  determinantium 
jura  et  officia  Ecclesiae  tanquam  perfectae  societatis ; ad  jus 
Ecclesiae  publicum  referuntur  dissertationes  de  origine,  con- 
stitutione et  forma  Ecclesiae.  Jus  privatum  complectitur 
leges  quae  determinant  jura  et  officia  privatorum. 

2°  Ratione  subjecti , distinguitur  in  jus  commune  et  in 
jus  particulare . Jus  commune  dicitur  quod  viget  pro  Eccle- 
sia universali  et  obligat  omnes  Christi  fideles  ; jus  particu- 
lare est  illud  quod  pro  certo  loco  aut  certis  tantum  personis 
latum  est  : ideoque  distinguitur  in  nationale , provinciale 
et  dioecesanum , prout  latum  fuit  pro  natione,  provincia  vel 
dioecesi. 

3°  Ratione  modi  quo  inducitur,  dividitur  in  jus  scriptum 
et  consuetudinem . Jus  scriptum  dicitur  illud  quod  fuit  a 
legislatore  directe  statutum ; consuetudo  est  jus  diuturnis 
moribus  populi  introductum  et  aliquo  consensu  superioris 
firmatum. 

4°  Ratione  temporis,  canonistae  distinguunt  jus  antiquum t 
jus  novum , jus  novissimum . Ad  jusantiquum  referuntur 
leges  quae  prodierunt  a prioribus  saeculis  usque  ad  Decretum 
Gratiani  (1151)  ; ad  jus  novum , ea  quae  prodierunt  ab  hac 
aetate  usque  ad  concilium  Tridentinum  (1564),  quae  conti- 
nentur in  Corpore  Juris  Canonici  ; ad  jus  novissimum , ea 
quae  prodierunt  a concilio  Tridentino  inclusive  usque  ad 
nostra  tempora. 

5.  Jus  Canonicum  diitert  a theologia  dogmatica 
et  a theologia  morali,  quamvis  idem  sit  objectum  mate- 
riale. Theologia  dogmatica  de  fide,  rebusque  divinis  universim 
disserit  ut  statuat  regulam  credendi,  quid  contra  fidem  pugnet, 
quantum  opinio  quaelibet  sanae  fidei  congruat  vel  adversetur ; 
theologia  moralis,  motivo  generalis  bonitatis  atque  malitiae, 
versatur  circa  virtutes  omnes  ac  vitia  : spectat  primario  ac 
praecipue  forum  internum  et  tractat  actiones  omnes,  sive 
respectum  habeant  ad  societatem,  sive  non;  jus  canonicum 
rationem  habet  officiorum  -quae  in  ecclesiastica  societate 
praestanda  sunt  ut  fideles  pie  et  honeste  conversentur  : ideo 
respicit  fideles,  habita  ratione  ad  communitatem  ecclesiasti- 
cam, et  forum  externum  maxime  intuetur.  Vecchiottij Insti- 
tutiones Canonicae , vol.  /,  p.  4. 

6.  Quod  autem  ad  ejus  necessitatem  attinet,  scien- 
tia juris  canonici  necessaria  est  primo  clericis.  Hi  enim  juris 
discendi  necessitate  tenentur  tum  ratione  praecepti,  tum 
ratione  muneris  clericalis.  “ Nulli  sacerdotum  liceat  canones 
ignorare  ”,  dixit  Coelestinus  Pontifex ; plures  sunt  ecclesia- 
sticae leges  quibus  clerici  jubentur  canonum  sibi  scientiam 
comparare.  Deinde  ratione  muneris,  debent  perspectos  habere 
canones  “ praesertim  in  eis  quae  ad  munera  sua  rite  prae- 
standa necessaria  sunt,  ut  aedificent  cunctos,  tam  fidei  scientia, 
quam  operum  disciplina  ”,  ut  habemus  ex  aliquo  concilio 
Toletano.  “ In  hoc  studio,  ait  auctor  Praei.  S.  Sulpitii , con- 


CAP.  II.  DE  FONTIBUS  JURIS  CANONICI 


13 


venit  clericos  versari : nam  grave  detrimentum  patitur  disci- 
plina, si  non  sint  in  clero  viri  doctiores  qui  sacros  canones 
didicerint.  Ex  ignorantia  juris  oritur  confusio,  labefactatur 
disciplina  et  multa  praetermittuntur  quae  aliter  servata  fuis- 
sent.” 

Leo  XIII  in  litteris  encyclicis  ad  clerum  Galliae,  8 Sept. 
1899,  referens  verba  alicujus  concilii  provincialis  Bituricensis, 
probat  momentum  Juris  Canonici:  “ Theologicarum  doctri- 
narum solidae  scientiae  conjungi  debet  sacrorum  canonum 
cognitio,  sine  qua  theologia  erit  imperfecta  et  quasi  manca, 
necnon  multi  errores  de  Romani  Pontificis,  episcoporum  juri- 
bus, ac  praesertim  de  potestate  quam  Eccle^j|  jure  proprio 
exercuit,  pro  varietate  temporum,  forsitan  serpent  et  paulatim* 
invalescent.” 


CAPUT  II 

DE  FONTIBUS  JURIS  CANONICI 

7.  Fons  juris  est  auctoritas  unde  jura  procedunt ; 

unde  tot  sunt  fontes  juris  quot  auctoritates  in  Ecclesia ; jam- 
vero  generatim  quatuor  distinguuntur  legum  ecclesiasticarum 
latores,  scilicet  Jesus  Christus,  Apostoli,  Romani  Pontifices 
et  Episcopi  Ordinarii  locorum.  Quae  Jesus  Christus  docuit  et 
praecipit,  quae  Apostoli  tradiderunt,  continentur  in  Scriptura 
Sacra  et  in  Traditione ; quae  vero  a Summis  Pontificibus  aut 
a conciliis  cecumenicis  sancita  fuerunt,  continentur  in  consti- 
tutionibus Summorum  Pontificum  et  in  canonibus  concilio- 
rum. Hinc  fontes  juris  canonici,  latiori  sensu,  sunt : Sacra 
Scriptura,  Traditio,  jus  ab  Apostolis  sancitum,  decreta  Sum- 
morum Pontificum,  canones  conciliorum,  decreta  sacrarum 
congregationum,  quibus  addi  possunt  consuetudo,  jus  civil$/ 
et  jus  naturale. 

8.  Scripturae  Teter  is  Testamenti  multum  inser- 
Tiunt  ad  illustranda  quaedam  capita  juris,  nam  Ecclesia 
nonnullas  leges  Veteris  Testamenti  assumpsit  ad  providen- 
dum dignitati  clericorum  et  majestati  cultus  publici,  et 
S.  Patres  saepe  invocarunt  textus  Veteris  Testamenti  in 
explanatione  harum  dispositionum  juris,  quamvis  non  igno- 
rarent partem  ritualem  et  judiciariam  legis  mosaicae  abroga- 
tam fuisse.  Scripturae  Novi  Testamenti  sunt,  vero  sensu, 
fons  juris  canonici,  siquidem  continent  leges  a Christo  latas 
quae  sunt  fundamentum  disciplinae  ecclesiasticae.  Quae  ad  jus 
publicum  pertinent,  scilicet  de  fundatione  Ecclesiae,  de  insti- 
tutione ecclesiasticae  potestatis,  ea  omnia  de  Novo  Testa- 
mento sumuntur.  De  jure  privato  vix  quidquam  tractatur 
quod  ex  sacris  litteris  erui,  confirmari  et  illustrari  non  possit 
circa  obligationes  clericorum  et  aliorum  fidelium.  Prcelectio - 
nes  Juris  Can.  Sti  Sulpicii , vol.  /,  n.  7. 

9.  Traditio  in  genere  est  doctrina  non  scripta  sed 
Terbis  tradita.  Traditiones,  prout  hic  sumuntur,  sunt  quae- 
dam doctrinae  Christi,  Apostolorum  vel  antiquorum  praesulum, 
quae  a primis  auctoribus  fuerunt  traditae. 

Traditiones  sunt  vel  divinae  vel  humanae  ; divinae  sunt  illae 
quae  spectant  ad  materiam  et  formam  sacramentorum.  Tradi- 
tiones divinae  sunt  profecto  summae  auctoritatis  in  Ecclesia, 
cum  habeant  Deum  auctorem. 

Traditiones  humanae  sunt  illae  doctrinae  et  praxes  quae  ab 
Apostolis,  rectoribus  ecclesiarum,  vel  ab  eorum  primis  suc- 
cessoribus originem  duxerunt : unde  traditiones  humanae 
possunt  esse  apostolicae  vel  ecclesiasticae. 

10.  Jus  canonicum  originem  trabit  ab  Apostolis, 

qui  ad  Ecclesiam  gubernandam  pluries  coadunati  sunt  et 
plures  dispositiones  ediderunt.  Fertur  quatuor  concilia  ab 
Apostolis  fuisse  Jerosolymis  celebrata  : primum,  anno  Christi 
34,  quando  Mathias  electus  est  in  loco  Judae  proditoris  ; 

secundum,  eodem  anno,  quando  ex  septuaginta  discipulis 
electi  sunt  septem  diaconi;  tertium,  anno  51,  in  quo  statutum 
est  Gentiles  ad  fidem  conversos  non  teneri  ad  circumcisionem  ; 
quartum,  anno  56  vel  58,  in  quo  Judaeis  credentibus  permis- 
sus est  ad  tempus  usus  legalium  ut  synagoga  paulatim  cum 
honore  sepeliretur.  Cf . Smith , Compend . Juris  Can.,  n . 20. 

Traditur  Apostolos  plures  canones  et  constitutiones  edidisse 
quae  ad  nos  pervenerunt  et  quae  leguntur  sub  fine  Decreti 
Gratiani ; merito  dubitatur  inter  auctores  de  eorum  authen- 
ticitate. 

11.  Romani  Ponti lices  sunt  potissimus  ions  juris 
canonici,  quia  receperunt  potestatem  jurisdictionis  supra 
universam  Ecclesiam  : “ Si  quis,  ait  concilium  Vaticanum, 
dixerit  Eomanum  Pontificem  habere  tantummodo  officium 
inspectionis  vel  directionis,  non  autem  plenam  et  supremam 
potestatem  jurisdictionis  in  universam  Ecclesiam,  non  solum 
in  rebus  quae  ad  fidem  et  mores,  sed  etiam  in  eis  quae  ad  di- 
.sciplinara  et  regimen  Ecclesiae  per  totum  orbem  diffusae  perti- 
nent, aut  eum  habere  tantum  potiores  partes,  non  vero  totam 
plenitudinem  hujus  supremae  potestatis,  aut  hanc  ejus  pote- 
statem non  esse  ordinariam  et  immediatam  sive  in  omues  et 
singulas  Ecclesias,  sive  in  omnes  et  singulos  pastores  et 
fideles,  anathema  sit.” 

12.  Romanus  Pontifex  jus  dicit  toti  Ecclesiae  aut 
singulis  determinatis  personis ; in  primo  casu  habemus 
constitutiones , in  altero  easu  rescripta  pontificia . Summus 
Pontifex  legem  dicere  potest  universae  Ecclesiae  vel  in  con- 
cilio oecumenico,  vel  per  se  solum  cum  solus  habeat  plenitu- 
dinem potestatis.  Leges  editae  in  concilio  appellantur  canones ; 
si  emanent  a solo  pontifice,  vocantur  constitutiones.  Consti- 
tutiones solent  diversis  nominibus  designari,  attenta  earum 
materia  et  forma  ; attenta  materia,  dicuntur  decreta , decre- 
tales epistolcey  litterce  encyclicce , prout  eduntur,  vel  motu 

proprio,  vel  ex  aliorum  consultatione  aut  relatione,  vel  diri- 
guntur ad  episcopos  totius  orbis  aut  alicujus  regionis  ; 
attenta  forma,  constitutiones  nuncupantur  bullce  vel  brevia . 
Sebastianelli , Tit.  II,  De  Romano  Pontifice . 

Bullae  eduntur  in  caractere  theutonico  et  sub  sigillo  plum- 
beo ; hanc  bullarum  formam  immutavit  Leo  XIII,  statuens 
ut  in  futurum  illae  litterae  apostolicae  scriberentur  in  carac- 
tere latino  cum  sigillo  rubri  coloris,  referente  imagines  apo- 
stolorum Petri  et  Pauli  et  nomen  pontificis  regnantis.  Solem- 
nis  bullarum  forma  reservatur  actibus  solemnioribus  Sanctae 
Sedis.  Brevia  eduntur  in  caractere  latino,  cum  sigillo  rubri 
coloris  referente  imaginem  Petri  extrahentis  retia  ab  aquis : 
hae  litterae  dicuntur  emanatae  sub  annulo  piscatoris. 

13.  Alius  fons  furis,  qui  reducitur  ad  auctorita- 
tem Summorum  Pontificum,  liabetur  in  decretis 
conciliorum.  Concilium  est  vel  generale  vel  particulare  ; 
concilium  generale , quod  vocant  oecumenicum , est  illud  quod 
convocatur  auctoritate  Summi  Pontificis,  celebratur  sub  ejus 
praesidentia  vel  saltem  sub  praesidentia  ejus  delegati,  et  con- 
firmatur ejus  auctoritate.  Concilia  oecumenica  XIX  nume- 
rantur : Niccenum  I (325),  Constantinopolitanum  I (381), 
Ephesinum  (431),  Chalcedonense  (451),  Constantinopolita- 
num II  (553),  Constantinopolitanum  III  (680-681),  Nicoe- 
num  II  (787),  Constantinopolitanum  IV  (869-870),  Latera- 
nense I (1123),  Lateran.  II  (1139),  Lateran.  III  (1179), 
Lateran.  IV  (1215),  Lugdunense  I (1245),  Lugdun.  II  (1274), 
Viennense  (1311),  Florentinum  (1439-45),  Lateran.  V (1512), 
Tridentinum  (1545-63),  Vaticanum  (1869),  quod  suspensum 
manet.  Exierunt  plures  collectiones  decretorum  conciliorum 
quae  referunt,  praeter  definitiones  dogmaticas,  multas  leges 
disciplinares  Ecclesiae.  Sanguinetti , Jus  Eccl .,  p . 49. 

14.  Concilium  est  particulare  quando  coadunantur 
episcopi  alicujus  partis  Ecclesiae;  vocatur  nationale  quando 
convocantur  omnes  episcopi  alicujus  regionis  sub  praesidentia 

primatis  ; erit  provinciale  si  vocantur  episcopi  alicujus  pro- 
vinciae ecclesiasticae;  habetur  synodus  dicecesana  quando  ad 
tractandum  de  rebus  ad  dioecesim  pertinentibus  convocantur 
omnes  clerici  alicujus  dioecesis  sub  praesidentia  episcopi. 

15.  in  legibus  edendis  Romani  Pontifices  adju- 
vantnr  Congregationibus  Romanis.  Congregationes 
Romanae  sunt  quaedam  Collegia  Cardinalium  quae  nomine 
Summi  Pontificis  tractant  de  rebus  ecclesiasticis.  De  valore 
decretorum  harum  Congregationum  fiet  sermo  in  capite  De 
Congregationibus  Romanis . 

16.  Alios  fontes  juris  quidam  auctores  reputant 
consuetudinem,  jus  civile  et  jus  naturale.  Merito 
tamen  illi  fontes  reducuntur  ad  auctoritatem  Summorum 
Pontificum.  Consuetudo  eatenus  valet  quatenus  ei  accedit 
consensus  saltem  legalis  legislatoris ; jus  civile  vim  legis 
ecclesiasticae  habet  in  his  dispositionibus  quae  ab  auctoritate 
Ecclesiae  fuerunt  cauonizatae,  i.  e.  introductae  in  corpore  juris  ; 
jus  naturale  est  fundamentum  omnium  jurium,  cujus  inter- 
pres est  Summus  Pontifex. 


CAPUT  III 

DE  COLLECTIONIBUS  JURIS  CANONICI 

17.  Leges  quas,  data  opportunitate,  Ecclesia  con- 
stituebat, decursu  temporis.  In  plures  codices  fue- 
runt coadunatae.  Horum  codicum  non  eadem  est  aucto- 
ritas : in  quibusdam  reperiuntur  documenta  minus  genuina, 
in  aliis  deficit  authentica  probatio  legislatoris,  qui  solus  vim 
legis  universalis  tribuere  possit  decretis  quae  primitus  fuerunt 
condita  pro  aliqua  ecclesia  particulari,  aut  privatis  personis» 
2 

18.  Potiores  collectiones  juris  antiqui  sunt  sequen- 
tes; Constitutiones  et  canones  Apostolorum,  collectiones 
Joannis  Scholastici,  Trullana,  Photiana,  Dionysii  Exigui  et 
Isidori  Mercatoris  vel  Peccatoris* 

1°  Constitutiones  Apostolicce , quae  octo  libris  continentur, 
neque  ab  Apostolis,  neque  a Sto  Cleraente  fuerunt  conscri- 
ptae ; revera  multa  referunt  quae  cum  traditionibus  Ecclesiae 
Eomanae  non  concordant,  v.  g.  prohibent  absolute  quartum 
•conjugium,  condemnant  baptismum . ab  haereticis  collatum. 
Licet  incerti  sint  auctoris  et  in  pluribus  corruptae,  multa 
tamen  complectuntur  maxime  utilia  canonistis  ad  illustran- 
dam disciplinam  primoevorum  temporum. 

2°  Canones  Apostolorum,  qui  leguntur  post  Decretum 
Gratiani , non  sunt  opus  genuinum  Apostolorum,  aut  alicu- 
jus  viri  apostolici ; nam  plura  continent  Apostolorum  disci- 
plinae et  catholicae  doctrinae  contraria,  e.  g.  excludunt  a canone 
scripturarum  libros  Tobiae,  Judith  et  Sapientiae  et  includunt 
epistolas  Sti  Clementis ; multa  habentur  quae  non  possunt 
componi  cum  aetate  Apostolorum,  v.  g.  dissertationes  circa 
erectionem  parochiarum.  Sunt  monumenta  vetustissima, 
partim  integra  et  partim  interpolata,  quae  in  pluribus  locis 
exhibent  insigne  monumentum  disciplinae  ecclesiasticae  per 
priora  saecula. 

3°  Tertia  collectio,  quae  in  Oriente  fuit  vulgata,  est  Joan- 
nis Antiocheni , qui  in  50  titulos  collegit  omnia  monumenta 
juris  ecclesiastici.  Iste  Joannes,  cognomento  Scholasticus , 
eo  quod  esset  ex  schola  advocatorum,  prior  secutus  est  ordi- 
nem rerum. 

4°  Collectio  Trullana  confecta  est  in  Trullo  seu  secretario 
palatii  Constantinopolitani. 

In  hac  collectione  referuntur  omnes  fere  canones  qui  tunc 
temporis  in  Ecclesia  universa  vigebant,  exclusis  canonibus 
concilii  Sardicensis  de  appellationibus  ad  R.  Pontificem. 


CAP.  m.  DE  COLLECTIONIBUS  JURIS  CAN. 


19 


5®  Alia  celebris  collectio  fuit  Photiana , a Photio,  qui 
magnam  partem  habuit  in  schismate  orientali. 

Cum  cautela  legantur  Graecorum  collectiones,  quarum 
plures  dispositiones  favent  separationi  ab  Ecclesia  Romana. 

6°  In  Occidente,  duae  collectiones  principales  fuerunt 
oditae.  Prima  est  cujusdam  Dionysii  Exigui.  Hic  Dionysius 
cognomento  Exiguus , quia  probabiliter  statura  pusillus  erat, 
collegit  in  unum  codicem  canones  Apostolorum,  omnia  decreta 
disciplinaria  conciliorum  et  epistolas  decretales  Romanorum 
Pontificum  a Sto  Siricio,  anno  381,  ad  Anastasium  II.  Haec 
collectio  omnibus  aliis  praestat  sive  documentorum  ordine, 
sive  monumentorum  sinceritate,  nihil  apocryphum  continens 
praeter  canones  Apostolorum. 

7°  Collectio  canonum,  quae  vulgo  dicidur  Isidori  Merca - 
toris , prodiit  ineunte  saeculo  IX.  Haec  collectio  continet 
canones  Apostolorum,  decreta  conciliorum  et  litteras  decre- 
tales Summorum  Pontificum  usque  ad  Stum  Gregorium 
Magnum.  Haec  collectio,  cujus  olim  summa  fuit  auctoritas,  [ 
multa  documenta  apocrypha  continet  ab  ipso  Isidoro  fabri- 
cata ; nunquam  fuit  ab  Ecclesia  approbata. 

i 19.  Jus  novum,  quod  continetur  in  corpore  |uris  /; 
/canonici,  sex  partibus  constat:  sunt  Decretum  Gratiani,  * 
Decretales  Gregorii  IX,  liber  Sextus  Decretalium,  Clemen- 
tinae,  Extravagantes  Joannis  XXII,  Extravagantes  com- 
munes. 

1°  Decretum  Gratiani , monachi  Benedictini,  editum  fuit 
anno  1151.  Nulla  constitutio  Supremi  legislatoris  authenti- 
cum reddidit  Decretum  Gratiani:  unde  tota  ejus  auctoritas 
est  intrinseca,  et  tanti  faciendi  sunt  hi  canones  quanti  valuis* 
sent  per  se  si  in  collectione  Gratiani  non  fuissent  inserti. 
Bened.  XIV,  de  Syn . Dioec lib.  VII \ c.  15. 

2°  Decretales  Gregorii  IX.  Cum  a tempore  Gratiani  pro-’ 
diissent  tum  canones  conciliorum,  tum  decretales  pontificum. 

jussit  Gregorius  IX  eorum  fieri  compilationem.  In  hoc  opere 
conficiendo  usus  est  opera  Sti  Raymundi  de  Pennafort,  e 
familia  Sti  Dominici ; is  intra  triennium  confecit  opus,  quod 
Gregorius  IX  in  constitutione  Rex  pacificus  suum  fecit, 
volens  ut  “ hac  tantum  compilatione  uniVersi  utantur  in 
judiciis  et  in  scholis  ” et  prohibens  ne  “ quis  praesumat  aliam 
facere  absque  auctoritate  Sedis  Apostolicae  speciali.”  Ex  hac 
summi  pontificis  constitutione  infertur  hanc  compilationem 
vim  legis  habere,  et  quidquid  in  ea  reperiri,  jus  definire,  nisi 
subsequenti  tempore  ei  derogatum  fuerit ; quod  est  proban- 
dum. B.  Raymundus  in  quinque  libros  opus  suum  dividit, 
scilicet  de  personis  quae  in  Ecclesia  aliquod  munus  exercent, 
de  judiciis,  de  rebus,  de  matrimonio,  de  poenis,  quam  divisio- 
nem explicat  sequens  versiculus : 

Judex,  judicium,  clerus,  sponsalia,  crimen. 

Singuli  libri  dividuntur  in  tutulos,  et  tituli  in  capita. 

3°  Sextus  liber  Decretalium  Bonifacii  VIII . A Gre- 
gorio  IX  ad  Bonifacium  VIII,  duo  habita  sunt  concilia 
generalia,  scilicet  I Lugdunense,  anno  1245,  II  Lugdunense, 
anno  1274,  et  novae  prodierunt  constitutiones.  Bonifacius 
VIII,  ad  exemplum  Gregorii  IX,  curavit  ut  ex  illis  docu- 
mentis nova  fieret  compilatio  legum,  quam  auctoritate  sua 
probavit,  et  sic  exiit  liber  Sextus  Decretalium . 

4°  Clementince,  a Clemente  V redactae,  continent  decre- 
tales post  Sextum  decretalium  vulgatas  et  decreta  concilii 
Viennensis,  celebrati  anno  1311 ; hic  liber  fuit  approbatus  a 
Joanne  XXII,  successore  Clementis  V. 

5°  Extravagantes  communes  et  Extravagantes  Jo annis 
XXII,  sic  appellatae  quia  vagabantur  extra  collectione» 
ceterarum  decretalium,  studio  privatorum  collectae  sunt  et 
nunquam  auctoritate  pontificia  fuerunt  munitae  ; verum  patet 
eas  esse  genuinas  ex  nomine  pontificis  unicuique  inscripta 
et  ex  agnitione  Romanorum  Pontificum,  qui  eas  authentica» 

setnper  habuerunt  ; unde  non  immerito  in  corpore  juris 
includuntur. 

20.  Corpus  Juris  Canonici  triplici  volumine  con- 

stare solet:  primum  volumen  continet  Decretum  Gratiani , 
et  ad  ejus  calcem  adjici  solent  canones  poenitentiales  et 
canones  Apostolorum  ; secundum  volumen  Decretales  Gre- 
gorii  IX  complectitur;  tertium  habet  Sextum,  Clernentinas , 
Extravagantes . ^ 

In  corpore  juris,  praeter  canones  occurrunt  rubricae , sum- 
maria et  glossa . 

Rubricae  sunt  titulorum  inscriptiones,  ducto  nomine  a lit- 
teris rubris  quibus  olim  scribebantur.  Distinguendum  est 
inter  rubricas  Decreti  et  rubricas  Decretalium ; rubricae 
Decreti,  auctoritate  privata  confectae,  auctoritatem  non  habent ; 
non  item  de  rubricis  Decretalium  quas  confirmavit  Legisla- 
tor. Harum  posteriorum  duplex  est  genus : aliae  orationem 
perfectam  exprimunt,  v.  g.  “ Ne,  sede  vacante,  aliquid  inno- 
vetur ”,  et  ipsis  competit  vis  legis  in  quantum  legislatoris 
voluntatem  manifestant ; aliae  sensum  perfectum  non  habent 
et  nihil  praecipiunt  aut  vetant,  v.  g.  De  rescriptis.  Summaria 
sunt  breves  periodi  quibus  canones  summatim  rediguntur.  A 
privatis  scriptoribus  confecta,  vim  legis  non  habent,  sed  inser- 
viunt canonibus  interpretandis. 

Glossa  est  uberior  legum  explanatio  in  corpore  juris  ad 
marginem  textus  collocata.  Jus  non  facit  et  hibetur  uti  inter- 
pretatio privata,  licet  magnae  auctoritatis,  ob  usum  schola- 
rum. Makee , Inst.  Juris  Can.,  vol.  /,  num.  270  et  seq. 

21.  Jus  novissimum  complectitur  Summorum  Pon- 
tificum constitutiones  a Sixto  IV  (1484)  ad  nostra  tem- 
pora, decreta  et  canones  Concilii  Tridentini  et  decisiones 
Sacrarum  Congregationum.  Partem  praecipuam  juris  novis- 
simi constituunt  decreta  Concilii  Tridentini. 

En  sunt  potissima  monumenta  ecclesiasticae  legislationis  a 
tempore  Apostolorum  usque  ad  nostra  tempora.  Locuti  non 

sumus  d e jure  nationali , de  quo  in  sequenti  capite,  neque 
de  regulis  Cancellarios  Apostolicce  in  concessione  benefi- 
ciorum et  in  dispensationum  expeditione.  Illud  singulare 
prae  se  ferunt  quod  vim  obligandi  non  habent  nisi  vivente 
pontifice,  sed  a singulis  pontificibus,  statim  post  suam  elec- 
tionem, confirmantur  cum  effectu  retroactivo ; hoc  modo 
assimilantur  legibus  perpetuis. 


CAPUT  IV 

DE  JURE  CANONICO  NATIONALI 

22.  Jns  particulare  est  complexus  legum  qu m ali* 

cui  ecdesi«e  propriae  sunt.  Singulae  ecclesiae  particulares 
habent  relativam  jurisdictionem  unde  possint  leges  condere 
pro  suo  ordinato  regimine. 

Jus  particulare  alicujus  ecclesiae  efformant : 

1°  decreta  conciliorum  nationalium  et  provincialium,  epi- 
scoporum statuta  tum  intra,  tum  extra  synodum  dicecesanam 
habita ; 

2°  specia|es  constitutiones  quas  supremus  legislator,  vel 
ejus  delegatus,  tulerit  pro  determinato  territorio; 

3°  exemptiones  a jure  communi,  sive  principis  expresso 
privilegio,  sive  praescripta  consuetudine  firmatae ; 

4°  tandem  concordata,  seu  pactiones  conventae  inter  Eccle- 
siam et  societatem  civilem.  Unde  ecclesiae  particulares  suas 
libertates  et  consuetudines,  sua  privilegia  merito  vindicare 
possunt  et  ea  servare. 

23.  Instante  Sacra  Congregatione  de  Propaganda 
Fide,  Excellentissimus  Delegatus  Apostolicus  aperuit  men- 
tem suam  convocandi  omnes  episcopos  hujus  Dominii  ad 
aliquod  concilium  nationale,  ut  iidem  episcopi,  collatis  consi- 
liis, quae  ad  evellendos  funditusque  tollendos,  si  qui  irrep- 

serint,  abusus,  ad  ecclesiasticam  disciplinam  confirmandam, 
ad  dioecesium  statum  ita  ordinandum  ut  propius  ad  jus  com- 
mune Ecclesiae  accedat  et  ad  catholicam  religionem  latius 
propagandam  opportuna  in  Domino  judicaverint,  proponant. 

24.  Provinciae  ecclesiasticae  dnebecensis  septeni 
inerant  concilia. 

Ex  bulla  diei  12  Julii  1844,  ecclesia  Quebecensts  ad  digni- 
tatem ecclesiae  metropolitanae  fuit  evecta  et  dioeceses  Maria- 
nopolitana,  Regiopolita censis  et  Torontina  fuerunt  ejus  eccle- 
siae suffra ganeae.  Ex  nova  bulla,  die  4 Junii  1847  edita, 
placuit  S.  Sedi  dictae  provinciae  unire  dioeceses  Terrae-Novae 
et  Districtus  Nord-Ouest;  ex  prima  bulla  die  12  Julii  data, 
anno  1844,  dioeceses  Carolipolitanensis,  Neo-Brunopolitanen- 
sis,  Halifaxiensis  et  Arichatensis  ad  provinciam  Quebecensem 
fuerant  unitae  ad  finem  concilii  'provincialis  celebrandi . 

Ad  I concilium  provinciale  Quebecense,  habitum  anno 
1851,  praeside  Illmo  Archiepiscopo  Turgeon,  convenerunt 
episcopi  Kingstoniensis,  Marianopolitauus,  Bypolitanensis, 
Torontinus  et  tres  episcopi  titulares. 

Potissima  decreta  referuntur  ad  liturgiam,  ad  casus  reser- 
vatos, ad  catecheses  sive  ante  sive  post  primam  communio- 
nem faciendas,  ad  relationes  a parochis  et  missionariis  epi- 
scopo faciendas  circa  statum  parochiae  vel  missionis,  ad  socie- 
tates secretas  et  scholas  mixtas. 

Decreta  fuerunt  revisa  et  recognita  die  6a  Julii,  anno  1852. 

Ad  II  Concilium  Quebecense,  habitum  anno  1854,  prae- 
side eodem  archiepiscopo  Quebecensi,  praeter  episcopos  qui 
primo  concilio  intervenerunt,  fuerunt  convocati  episcopi  Sti 
Hyacinthi  et  Trifluvianus,  quorum  dioeceses  nuper  fuerant 
erectae ; ejus  decreta  circa  sacramenta  in  genere  et  in  specie, 
de  vita  et  honestate  clericorum,  etc.,  Sacra  Congregatio  de 
Propaganda  Fide  recognovit  et  vulgari  permisit  anno  1855. 

III  Concilium  Quebecense  fuit  habitum,  anno  1863,  prae- 

side  Illrao  archiepiscopo  Baillargeon,  administratore  dioecesis 
Quebecensis  ; convenerunt  cum  aliis  novi  episcopi  Ottawien- 
sis,  Hamiltoniensis,  Sandovicensis.  Decreta  fuerunt  revisa  et 
recognita  anno  1865.  S.  Sedes,  annuens  voto  III  concilii, 
praescripsit  certam  methodum  circa  electionem  episcoporum. 

IV  Concilium  fuit  habitum,  anno  1868,  praeside  archi- 
episcopo Quebecensi,  intervenientibus  eisdem  episcopis. 
Decreta  fuerunt  revisa  et  recognita  die  20  Januarii  1870. 
Edita  fuerunt  decreta  circa  ephemerides  improbas  et  circa 
electiones  politicas  et  administrativas.  Decreto  XIV  quaesi- 
tum est  a S.  Sede  ut  erigerentur  provinciae  ecclesiasticae 
Torontina  et  Sti  Bonifacii;  Sancta  Sedes  indulsit  huic  voto, 
et  die  17  Martii  1870,  provincia  Torontina,  die  22  Sept.  1871, 
provincia  Sti  Bonifacii  fuerunt  erectae. 

V Concilium  fuit  habitum,  anno  1873,  praeside  Ill,no 
archiepiscopo  Taschereau.  Potissimum  decretum  respicit 
modum  providendi  sedi  episcopali  vacanti  ; hoc  decretum, 
quod  jacet  inter  acta  sub  numero  XVI,  fuit  approbatum  in 
forma  speciali , et  alia  decreta  fuerunt  revisa  et  recognita 
anno  1874. 

VI  Coucilium  fuit  habitum,  anno  1878,  praeside  eodem 
archiepiscopo  Taschereau.  Notantur  decreta  circa  obligatio- 
nem emittendi  fidei  professionem,  circa  munus  cleri  in  ele- 
ctionibus politicis,  circa  nonnulla  fidei  pericula  vitanda.  Anno 
1881,  S.  C.  de  Prop.  Fide  permisit  decretorum  vulgationem. 

VII  Concilium  fuit  habitum,  anno  1886,  praeside  Eminen- 
tissimo  Cardinali  Taschereau.  Notantur  decreta  circa  statum 
clericalem,  circa  testamentum  a viris  ecclesiasticis  conden- 
dum, circa  jurisdictionem,  de  scholis  puerorum,  de  scripto- 
ribus catholicis.  Omnia  decreta  fuerunt  revisa  et  recognita 
anno  1888. 

25.  Quaedam  concilia  in  aliis  provinciis  ecclesia- 
sticis f nerunt  coadunata. 

In  provincia  Halifaxiensi  erecta  die  4 Maii  1852,  episcopi 

concilium  habuerunt  anno  1857 ; in  provincia  Sti  Bonifacii 
erecta  die  22  Sept.  1871,  episcopi  primum  concilium  habue- 
runt anno  1889,  cujus  decreta  fuerunt  recognita  anno  1892. 

Die  8 Junii  1886,  sedes  episcopales  Marianopolitana  et 
Ottawiensis  ad  dignitatem  sedium  archiepiscopalium  fuerunt 
elevatae.  Anno  1895,  episcopi  provinciae  Marianopolitanae 
primum  concilium  habuerunt,  cujus  acta  fuerunt  typis  man- 
data anno  1901. 

Acta  concilii  in  quatuordecim  distribuuntur  titulos,  quibus 
adjiciuntur  plures  constitutiones  S.  Sedis. 

26.  Anno  1859,  prodiit  opus  cui  titulus ; « Keeueil 
d’ordon  nances  synodales  et  episcopales  du  diocese 
de  Huebee.”  Keferuntur  dispositiones  synodales  quatuor 
synodorum  dioecesanarum  Quebecensium  et  duorum  conci- 
liorum provincialium. 

Serius  typis  fuit  mandatum  opus ; “ Discipline  du  dio - 
c&se  de  Qutbec ,”  quod  novas  refert  et  antiquas  renovat  di- 
spositiones. 

Tandem  a quibusdam  annis  invaluit  laudabilis  consuetudo 
omnes  litteras  episcopales  cujuscumque  dioecesis  in  volumina 
colligere  et  publicare  : hae  collectiones  sunt  fontes  tum  juris 
particularis,  tum  historiae. 

27.  Paucae  sunt  constitutiones  speciales,  seu  decreta 
S.  Sedis,  quae  aliquam  regionem  particularem  respiciunt.  In 
Collectanea  S . C.  de  Propaganda  Fide , inter  documenta  quae 
vim  legis  obtinent  in  locis  Missionum,  notantur:  Instructio 
S.  C.  circa  titulum  ordinationis,  data  anno  1877,  instructio 
ejusdem  Congregationis  circa  dispensationes  matrimoniales, 
data  anno  1877,  instructio  ejusdem  congregationis  circa  su- 
spensiones ex  informata  conscientia.  Plura  sunt  alia  docu- 
menta quae  in  decursu  praelectionum  memorabimus  suo  loco. 

28.  Episcopi  Canadensei  amplissimas  facultates 
receperunt  a Sancta  Sede,  unde  possint  providere  suis 
ecclesiis : has  recenset  et  explicat  auctor  Putzer,  in  opere  : 

“ Commentarium  in  facultates  apostolicas  episcopis  per 
modum  formularum  concedi  solitas”  “ Cum  a Sancta  Sede, 
ait  Benedictus  XIV  ad  Vicarios  Apostolicos  Angliae,  animad- 
versum sit  plurima  saepe  contingere  in  regionibus  longe  dis- 
sitis, quibus,  ut  consulatur,  peculiares  dispensationes  et 
privilegia  quandoque  opportuna,  quandoque  ad  animarum 
regimen  necessaria  requiruntur,  ad  quae  obtinenda  difficile 
est  Romam  confugere,  eadem  Sancta  Sedes  in  more  habuit, 
habetque  in  praesenti,  episcopis  in  remotioribus  provinciis 
commorantibus,  quasdam  facultates  impertiri,  quibus  uti 
possint  vel  immediate  vel  per  superiores  sacerdotes  a se 
designatos.” 

Facultates  quas  Sancta  Sedes  indulget,  continentur  in  cer- 
tis pagellis  quae  vocantur  Formulae , seu  catalogi  faculta- 
tum. Cum  potestates  delegatae  modo  generali  vel  modo 
speciali  committantur,  unde  habentur  Formulae  ordinariae 
et  Formulm  extraordinariae. 

Ordinariae  facultates  in  decem  schematibus  ex  antiquo 
fere  fixis  continentur,  et  ante  verba  : “ Facultates  concessae  a 
Sanctissimo  Domino  Nostro  Papa  N.”  legitur : F.  I,  id  est, 
Formula  prima,  vel  F.  II,  i.  e.  Formula  secunda,  et  ita  porro 
usque  ad  F.  X. 

Episcopis  Dominii  Canadensis  conceduntur  facultates  ordi- 
nariae F.  I. 

Facultates  extraordinariae  continentur  in  quibusdam  for- 
mulis quae  denominantur  litteris  majusculis  alphabeti  A.  B. 
C.,  etc. 

Episcopis  hujus  regionis  conferuntur  facultates  extraordi- 
nariae sub  formula  T. 

Plures  sunt  aliae  facultates  extraordinariae  apud  curias 
episcopales  dioecesium,  quae  juris  publici  non  sunt. 

29.  Facultates  formulae  !• 

1.  Conferendi  ordines  extra  tempora  et  non  servatis  inter- 

stitiis  usque  ad  presbyteratum  inclusive,  si  sacerdotum  neces- 
sitas ibi  fuerit. 

2.  Dispensandi  in  quibuscumque  irregularitatibus,  exceptis 
illis,  quae  vel  ex  bigaraia  vera,  vel  ex  homicidio  voluntario 
proveniunt;  et  in  his  etiam  duobus  casibus,  si  praecisa  neces- 
sitas operariorum  ibi  fuerit,  si  tamen,  quoad  homicidium 
voluntarium,  ex  hujusmodi  dispensatione  scandalum  non 
oriatur. 

3.  Dispensandi  super  defectu  aetatis  unius  anni  ob  opera- 
riorum penuriam,  ut  promoveri  possint  ad  sacerdotium,  si 
alias  idonei  fuerint. 

4.  Dispensandi  et  commutandi  vota  simplicia  in  alia  pia 
opera  et  dispensandi  ex  rationabili  causa  in  votis  simplicibus 
castitatis  et  religionis. 

5.  Dispensandi  et  absolvendi  in  quacumque  simonia ; et 
in  reali,  dimissis  beneficiis,  et  super  fructibus  male  perceptis, 
injuncta  aliqua  eleemosyna  vel  poenitentia  salutari  arbitrio 
dispensantis,  vel  etiam  retentis  beneficiis,  si  fuerint  paro- 
chialia  et  non  sint  qui  parochiis  praefici  possint. 

6.  Dispensandi  in  3°  et  4°  consanguinitatis  et  affinitatis 
gradu  simplici  et  mixto  tantum,  et  in  2°,  b°  et  4°  mixtis,  non 
tamen  in  2°  solo  quoad  futura  matrimonia ; quod  vero  ad 
praeterita  etiam  in  2°  solo,  dummodo  nullo  modo  attingat 
primum  gradum,  cura  his  qui  ab  haeresi  vel  infidelitate  con- 
vertuntur ad  fidem  catholicam,  et  in.  praefatis  casibus  prolem 
susceptam  declarandi  legitimam. 

7.  Dispensandi  super  impedimento  publicae  honestatis  jus- 
tis ex  sponsalibus  proveniente. 

8.  Dispensandi  super  impedimento  criminis,  neutro  tamen 
conjugum  machinante,  et  restituendi  jus  amissum  petendi 
debitum. 

9.  Dispensandi  in  impedimento  cognationis  spiritualis,  prae- 
terquam inter  levantem  et  levatum,  necnon  inter  baptizan- 
tem et  baptizatum. 

10.  Hae  vero  dispensationes  matrimoniales,  videlicet  6a,  7a, 
<8a  et  9a  non  concedantur,  nisi  cum  clausula  : dummodo 
mulier  rapta  non  fuerit,  vel  si  rapta  fuerit,  in  potestate  rap- 
toris non  existat:  et  in  dispensatione  tenor  hujusmodi  facul- 
tatum inseratur,  cum  expressione  temporis  ad  quod  fuerint 
concessae. 

11.  Dispensandi  cum  gentilibus  et  infidelibus  plures  uxores 
habentibus,  ut  post  conversionem  et  baptismum,  quam  ex 
illis  maluerint,  si  etiam  ipsa  fidelis  fiat,  retinere  possint,  nisi 
prima  voluerit  converti. 

12.  Conficiendi  olea  sacra  cum  sacerdotibus,  quos  potue- 
rint habere  ; et,  si  necessitas  urgeat,  etiam  extra  diem  Ccenae 
Domini. 

13.  Delegandi  simplicibus  sacerdotibus  potestatem  bene- 
dicendi paramenta  et  alia  utensilia  ad  sacrificium  missae 
necessaria,  ubi  non  intervenit  sacra  unctio ; et  reconciliandi 
ecclesias  pollutas  aqua  ab  episcopo  benedicta,  et,  in  casu 
necessitatis,  etiam  aqua  non  benedicta  ab  episcopo. 

14.  Largiendi  ter  in  anno  indulgentiam  plenariam  contritis, 
confessis  ac  sacra  communione  refectis. 

15.  Absolvendi  ab  haeresi  et  apostasia  a fide  et  a schi- 
smate quoscumque  etiam  ecclesiasticos  tam  saeculares  quam 
regulares;  non  tamen  eos  qui  ex  locis  fuerint  ubi  Sanctum 
Officium  exercetur,  nisi  in  locis  missionum,  in  quibus  irapugne 
gressantur  luereses,  deliquerint,  nec  illos  qui  judicialiter 
abjuraverint,  nisi  isti  nati  sint  ubi  impugne  grassantur  haere- 
ses,  et  post  judicialem  abjurationem  illuc  reversi  in  haeresim 
fuerint  relapsi,  et  hos  in  foro  conscientiae  tantum. 

16.  Absolvendi  ab  omnibus  censuris  in  constitutione  Apo - 
stolicce  Sedis  moderationi , 12  Oct.  1869,  Komano  Pontifici, 
etiam  speciali  modo  reservatis,  excepta  absolutione  complicis 
in  peccato  turpi. 

17.  Concedendi  indulgentiam  plenariam  primo  conversis 

ab  haeresi  atque  *etiam  fidelibus  quibuscuraque  in  articulo 
mortis  saltem  contritis,  si  confiteri  non  poterint. 

18.  Concedendi  indulgentiam  plenariam  in  oratione  40 
horarum  ter  in  anno  indicenda,  diebus  episcopo  bene  visis, 
contritis  et  confessis  et  sacra  communione  refectis,  si  tamen 
ex  concursu  populi  et  expositione  Smi  Sacramenti  nulla  pro- 
babilis suspicio  sit  sacrilegii  ab  haereticis  et  infidelibus  aut 
offensionis  a magistratibus. 

19.  Lucrandi  sibi  easdem  indulgentias. 

20.  Singulis  feriis  secundis  non  impeditis  officio  IX  lectio- 
num, vel  eis  impeditis,  die  immediate  sequenti,  celebrandi 
missam  de  requie  in  quocumque  altari,  etiam  portatili,  et 
liberandi  animas  secundum  eorum  intentionem  a purgatorii 
poenis  per  modum  suffragii. 

21.  Tenendi  et  legendi,  non  tamen  aliis  concedendi,  prae- 
terquam ad  tempus  tamen  iis  sacerdotibus  quos  praecipue 
idoneos  atque  honestos  esse  sciat,  libro3  prohibitos,  exceptis 
operibus  Dupuy,  Volney,  M.  Eighellini,  Pigault,  le  Brun, 
De  Potter,  Bentham,  J.  A.  Dulaure,  F6tes  et  courtisanes  de 
la  Grfece,  Novelle  di  Casti,  et  aliis  operibus  de  obscoenis  et 
contra  religionem  ex  professo  tractantibus. 

22.  Praeficiendi  parochiis  regulares,  eisque  suos  deputandi 
vicarios  in  defectu  saecularium,  de  consensu  tamen  suorum 
superiorum. 

23.  Celebrandi  bis  in  die,  si  necessitas  urgeat,  ita  tamen 
ut  in  prima  missa  non  sumpserit  ablutionem  — per  unam 
horam  ante  auroram  et  aliam  post  meridiem  — sine  ministro 
— et  sub  dio  et  sub  terra,  in  loco  tamen  decenti — etiamsi 
altare  sit  fractum  vel  sine  reliquiis  sanctorum — et  praesen- 
tibus haereticis,  schismaticis,  infidelibus  et  excommunicatis, 
si  aliter  celebrari  non  possit.  Caveat  vero,  ne  praedicta  facul- 
tate seu  dispensatione  celebrandi  bis  in  die  aliter  quam  gra- 
vissimis causis  et  rarissime  utatur,  in  quo  graviter  ipsius 

oonscientia  oneratur.  Quod  si  hanc  eamdetrt  facultatem  alteri 
sacerdoti  juxta  potestatem  inferius  apponendam  communi- 
oare,  aut  causas  utendi  alicui,  qui  a Sancta  Sede  hanc  facul- 
tatem obtinuerit,  approbare  visum  fuerit,  serio  ipsius  con- 
scientiae injungitur  ut  paucis  dumtaxat,  iisque  maturioris 
prudentiae  ac  zeli  et  qui  absolute  necessarii  sunt,  nec  pro 
quolibet  loco,  sed  ubi  gravis  necessitas  tulerit,  et  ad  breve 
tempus  eamdera  communicet  aut  respective  causas  approbet. 

24.  Deferendi  Smum  Sacramentum  occulte  ad  infirmos  sine 
lumine,  illudque  sine  eodem  retinendi  pro  eisdem  infirmis,  in 
loco  tamen  decenti,  si  ab  haereticis  aut  infidelibus  sit  pericu- 
lum sacrilegii. 

25.  Induendi  se  vestibus  saecularibus,  si  aliter  vel  transire 
ad  loca  eorum  curae  commissa  vel  in  eis  permanere  non  pote- 
runt. 

26.  Recitandi  rosarium  vel  alias  preces,  si  breviarium 
secum  deferre  non  poterunt,  vel  divinum  officium  ob  aliquod 
legitimum  impedimentum  recitare  non  valeant. 

27.  Dispensandi,  quando  expedire  videbitur,  super  esu 
carnium,  ovorum  et  lacticiniorum  tempore  jejuniorum  et 
quadragesimae,  non  tamen  per  generale  indultum,  sed  in 
casibus  particularibus.  • 

28.  Praedictas  facultates  communicandi,  non  tamen  illas 
quae  requirunt  ordinem  episcopalem,  vel  non  sine  sacrorum 
oleorum  usu  exercentur,  sacerdotibus  idoneis  qui  in  eorum 
dioecesibus  laborabunt,  et  praesertim  tempore  sui  obitus,  ut, 
sede  vacante,  sit  qui  possit  supplere,  donec  Sedes  Apostolica 
certior  facta,  quod  quamprimum  fieri  debebit,  per  delegatos 
vel  per  unum  ex  iis  alio  modo  provideat,  quibus  delegatis 
auctoritate  apostolica  facultas  conceditur,  sede  vacante,  et  in 
uasu  necessitatis,  consecrandi  calices,  patenas  et  altaria  por- 
tatilia  sacris  oleis  ab  episcopo  tamen  benedictis. 

29.  Et  praedictae  facultates  gratis  et  sine  ulla  mercede 

•exerceantur  et  ad  quinquennium  tantum  concessae  intelligan- 
tur,  nec  illis  uti  possit  extra  fines  suae  dioecesis. 

30.  FacuWates  extraordinariae  concessae  in  for- 
mula T. 

1.  Dispensandi  cum  quindecim  utriusque  cleri  diaconis 
suae  jurisdictioni  subjectis  super  defectu  aetatis  octodecim 
mensium,  ut  eo  non  obstante  ad  sacrum  presbyteratus  ordi- 
nem promoveri  possint,  dummodo  idonei  sint  et  nullum  aliud 
obstet  canonicum  impedimentum. 

2.  Promovendi  ad  sacros  ordines  titulo  missionis  clericos 
suae  dioecesis  dummodo  pariter  idonei  sint,  ac  praestito  ab  eis 
prius  juramento  missionibus  dioecesis  ejusdem  perpetuo  inser- 
viendi. 

3.  Dispensandi  super  impedimento  primi  gradus  affini- 
tatis in  linea  collaterali  ex  copula  licita  proveniente. 

4.  Dispensandi  super  impedimento  secundi  gradus  consan- 
guinitatis vel  affinitatis  admixti  cum  primo  in  linea  trans- 
versali. 

5.  Dispensandi  super  impedimento  secundi  gradus  consan- 
guinitatis vel  affinitatis  in  linea  transversali  aequali. 

6.  Dispensandi  super  impedimento  publico  primi  gradus 
affinitatis  ex  copula  illicita  provenientis  in  linea  sive  colla- 
terali, sive  recta,  dummodo,  si  de  linea  recta  agatur,  nullum 
subsit  dubium  quod  conjux  sit  proles  ab  altero  contrahentium 
genita. 

7.  Dispensandi  in  casibus  occultis  et  in  foro  conscientiae 
tantum  super  primo  et  secundo  gradu  simplici  et  mixto  affi- 
nitatis ex  copula  illicita  provenientis  in  linea  sive  collaterali, 
sive  etiam  recta,  dummodo,  si  de  Jinea  recta  agatur,  nullum 
subsit  dubium  quod  conjux  possit  esse  proles  ab  altero  con- 
trahentium genita  in  matrimoniis  scienter  vel  ignoranter 
contractis  quam  contrahendis. 

8.  Dispensandi  super  impedimento  cognationis  spiritualis 
inter  levantem  et  levatum. 

9.  Dispensandi  cum  suis  subditis  super  impedimento  di- 
sparitis  cultus,  quatenus  sine  contumelia  Creatoris  fieri  possit, 
et  dummodo  cautum  omnino  sit  conditionibus  ab  Ecclesia 
praescriptis  ac  praesertim  de  amovendo  a catholico  eonjuge  per- 
versionis periculo,  deque  conversione  conjugis  infidelis  pro 
viribus  curanda,  ac  de  universa  prole  utriusque  sexus  in 
catholicae  religionis  sanctitate  omnino  educanda:  servata  in 
reliquis  adjecta  instructione  typis  impressa ; excepto  tamen 
casu  matrimonii  cum  viris  vel  muliere  Judaeis,  nisi  adsit 
periculum  in  mora ; tum  vero  singulis  trienniis  referat  quot 
in  casibus  dispensaverit. 

10.  Dispensandi  cum  suis  subditis  super  impedimento 
impediente  mixtae  religionis  dummodo  cautum  omnino  sit 
conditionibus  ab  Ecclesia  praescriptis,  prout  in  superiori 
numero  9. 

11.  Dispensandi  in  matrimoniis  mixtis,  non  item  in  con- 
trahendis, super  gradibus  consanguinitatis  et  affinitatis  super 
quibus  apostolicam  facultatem  pro  catholicis  jam  obtinuit, 
quatenus  pars  catholica,  praevia  absolutione  ab  incestus  reatu 
et  censuris,  cum  parte  acatholica  rite  et  legitime  matrimonium 
contrahere  de  novo  possit,  prolemque  susceptam  ac  suscipien- 
dam legitimam  declarandi,  dummodo  cautum  omnio  sit  con- 
ditionibus ab  Ecclesia  praescriptis,  prout  in  priori  numero  9. 

12.  Sanandi  in  radice  matrimonia  contracta,  quando  com- 
peritur adfuisse  impedimentum  dirimens,  super  quo  ex  Apo- 
stolicae  Sedis  induito  dispensare  ipse  possit,  magnumque  fore 
incommodum  requirendi  a parte  innoxia  renovationem  con- 
sensus, monita  tamen  parte  conscia  impedimenti  de  effectu 
hujus  sanationis. 

13.  Dispensandi  intra  fines  suae  dioecesis  conjugem  fidelem 
super  interpellatione  conjugis  in  infidelitate  relicti,  dummodo 
adhibitis  antea  omnibus  deligendis  etiam  per  publicas  ephe- 
merides, ad  reperiendum  locum  ubi  conjux  infidelis  habitat, 

iisque  in  irritum  cessis,  constet  saltem  summarie  et  extrajudi- 
cialiter,  dictum  conjugem  infidelem  moneri  legitime  non  posse, 
aut  monitum,  intra  tempus  in  monitione  praefixum,  suam 
voluntatem  non  significasse. 

14.  Convalidandi  litteras  dispensationis  ab  Apostolica  Sede 
expeditas  super  quovis  canonico  impedimento,  quae  nullae 
factae  sunt  ob  errorem  nominis  vel  cognominis  contrahentium 
in  matrimoniis  tam  contrahendis  quam  contractis. 

15.  Exigendi  modicas  mulctas  tam  a divitibus  quam  a pau- 
peribus juxta  vires  in  elargiendis  dispensationibus  matrimo- 
nialibus, exceptis  tamen  ab  hoc  mendicis,  et  dummodo 
mulctae  sic  exactae  in  pios  usus  fideliter  omnino  erogentur. 

16.  Assignandi  pensiones  parochis  vel  raissionariis  ex  infir- 
mitate resignantibus  paroecias  seu  missiones,  in  quas  per 
decem  annos  incubuerint,  solvendam  annuatim  a successore, 
non  excedentem  tertiam  partem  fructuum  quolibet  anno 
provenientium  ex  paroeciis  vel  missionibus,  necnon  permit- 
tendi parochis  sibi  subjectis,  dummodo  justa  et  legitima 
causa  concurrat,  ut  in  iis  diebus  festis  quibus  fideles  aposto- 
lica auctoritate  saluti  sunt  ab  obligatione  missam  audiendi, 
ab  applicanda  missa  pro  populo  abstinere  valeant,  dummodo 
pro  eodem  populo  in  ejusmodi  missa  specialiter  orent. 

17.  Impertiendi  quater  in  anno  intra  fines  sum  dioecesis  in 
solemnioribus  festis  benedictionem  papalem  juxta  formulam 
typis  impressam  atque  insertam  cum  indulgentia  plenaria  ab 
iis  lucranda,  qui  vere  pcenitentes,  confessi  et  sacra  commu- 
nione  refecti  eidem  benedictioni  interfuerint,  Deumque  pra 
S.  Fidei  propagatione  et  S.  K.  Ecclesiae  exaltatione  oraverint.. 

18.  Impertiendi  indulgentiam  plenariam  singulis  ex  clero,, 
qui  per  quinque  saltem  dies  sacris  exercitiis  interfuerint,  ac 
sacrosanctum  missae  sacrificium  celebrantes  vel  saltem  sacram 
synaxim  recipientes  pias  ad  Deum  preces  effuderint  pro  S.. 
Fidei  propagatione  et  juxta  mentem  Sanctitatis  Suae,  et  ejus- 

dem  indulgentiae  applicationem  per  modum  suffragii  ani- 
mabus  in  purgatorio  detentis  permittendi. 

19.  Impertiendi  benedictionem  cum  indulgentia  plenaria 
omnibus  Christi  fidelibus  in  articulo  mortis  constitutis  juxta 
formam  praescriptam,  et  permittendi  ut,  grassantibus  epide- 
micis vel  contagiosis  morbis,  praedicti  fideles  eamdem  indul- 
gentiam lucrari  possint  Christi  crucifixi  imaginem  vel  crucem 
ad  hoc  benedictam  osculando. 

20.  Ut  in  actu  visitationis  parochiarum  et  missionum,  et 
etiam  communitatum  tum  saecularium  quam  regularium 
lucrari  possint  episcopus  et  ejus  coadjutor,  necnon  totus  cle- 
rus ac  Christi  fideles  omnes  indulgentiam  plenariam  pro  una 
vice  tantum  in  qualibet  parochia  seu  missione  aut  districtu, 
dummodo  ii  qui  presbyteri  sunt  celebrent  S.  missae  sacrificium, 
et  alii  contriti,  confessi  ac  sacra  communione  refecti  pias  ad 
Deum  preces  fuderint  pro  sanctae  Fidei  propagatione  et  juxta 
mentem  Sanctitatis  Suae. 

21.  Benedicendi  coronas  precatorias,  cruces  et  sacra  numi- 
smata, iisque  applicandi  indulgentias  juxta  folium  typis  im- 
pressum atque  insertum,  necnon  erigendi  confraternitates  a S. 
Sede  approbatas,  confraternitate  SSmi  Rosarii  excepta,  iisque 
adscribendi  Christi  fideles  cum  applicatione  omnium  indul- 
gentiarum et  privilegiorum  quae  Sifrnmi  Pontifices  iisdem 
confraternitatibus  impertiti  sunt,  addita  insuper  potestate  has 
facultates  communicandi  presbyteris  sacro  ministerio  fungen- 
tibus, dummodo  pro  benedictione  coronarum,  sint  ad  exci- 
piendas sacramentales  confessiones  approbati. 

22.  Erigendi  pium  exercitium  Viae  Crucis  in  locis  suae 
jurisdictioni  spirituali  subjectis,  dummodo  non  adsint  Fran- 
ciscales,  cum  applicatione  omnium  indulgentiarum  quae  hujus- 
modi exercitium  peragentibus  a Summis  Pontificibus  imper- 
titae sunt,  et  applicandi  easdem  indulgentias  Christi  crucifixi 
imaginibus  et  crucibus,  quibusdam  in  casibus  prudentia  et 
judicio  episcopi  seligendis. 

23.  Permittendi  ut  sylvicolis  ad  fidem  conversis  et  aliis 
fidelibus  apud  illos  degentibus  licite  valideque  confirmationis 
sacramentum  administrare  possit  unus  ex  missionariis  in 
quamcumque  regionem  longe  ab  episcopo  dissitam  missis, 
6ervata  instructione. 

24.  Concedendi  missionariis  facultatem  benedicendi  aquam 
baptismalem  ea  breviori  formula  qua  missionariis  Peruanis 
apud  Indos  Summus  Pontifex  Paulus  III  uti  concessit,  pro 
casu  tamen  necessitatis. 

25.  Delegandi  benedictionem  campanarum  quandocumque 
eam  ipse  absque  gravi  incommodo  perficere  nequeat,  sacer- 
dotibus sibi  bene  visis,  servato  ritu  Ritualis  Romani,  atque 
adhibitis  oleis  et  aqua  ab  episcopo  benedictis,  necnon  etiam 
sine  aqua  ab  episcopo  benedicta,  si  gravis  causa  concurrat. 

26.  Deputandi  aliquem  sacerdotem  in  locis  sibi  subjectis 
cum  facultate  consecrandi  juxta  formam  in  Pontificali  Ro- 
mano praescriptam,  calices,  patenas  et  altarium  lapides,  adhi- 
bitis tamen  sacris  oleis  ab  episcopo  benedictis. 

27.  Declarandi  privilegiatum  in  qualibet  ecclesia  suae  dioe- 
cesis unum  altare,  dummodo  aliud  privilegiatum  non  adsit, 
pro  cunctis  missae  sacrificiis  quae  in  eodem  altari  celebrabun- 
tur a quocumque  presbytero  saeculari  vel  cujusvis  ordinis 
regulari. 

28.  Recitandi  privatim,  legitima  concurrente  causa,  matu- 
tinum cum  laudibus  diei  sequentis  statim  elapsis  duabus 
horis  post  meridiem,  eamdemque  facultatem  ecclesiasticis 
viris  sive  saecularibus  sive  regularibus  communicandi. 

29.  Retinendi  ac  legendi  libros  ab  Apostolica  Sede  prohi- 
bitos etiam  contra  religionem  ex  professo  agentes  ad  effectum 
eos  impugnandi,  quos  tamen  diligenter  custodiat  ne  ad  alio- 
rum manus  perveniant,  exceptis  astrologicis,  judiciariis,  super- 
stitiosis ac  obscoenis-  ex  professo ; eamdemque  facultatem 
etiam  aliis  communicandi,  parce  tamen  et  dummodo  pruden- 

ter  praesumere  possit  nullum  eos  ex  hujusmodi  lectione  detri- 
mentum esse  passuros. 

30.  Permittendi  catholicis  sibi  subjectis  ut  feriis  sextis, 
sabbatis,  aliisque  diebus  quibus  carnium  esus  vetatur,  acatho- 
licis, si  in  eorum  mensa  esse  contigerit,  carnes  praebere  valeant, 
dummodo  tamen  absit  ecclesiasticae  legis  contemptus  et  ejus- 
modi facultate  sobrie  multaque  circumspectione  utantur,  ne 
scandalum  in  catholicos  vel  heterodoxos  ingeratur. 

Voluit  autem  Sanctitas  Sua  ut  episcopi  praedictas  facul- 
tates gratis  et  sine  ulla  mereede  exerceant,  ut  illis  uti 
nequeant  extra  fines  suae  dioecesis,  et  in  iis  exercendis  ex- 
pressam mentionem  faoere  debeant  apostolicse  delegationis, 
necnon  epocham  adjungere  factae  sibi  concessionis. 

31.  Omnes  lllse  facultates  erant  olim  delegationes 
personales  et  aliis  non  delegabiles,  nisi  potestas  eas 
communicandi  fuisset  concessa.  Pluribus  responsionibus 
Sancti  Officii  immutata  fuit  disciplina  Sanctae  Sedis  circa 
usum  praedictarum  facultatum. 

1°  Die  24  Novembris  1897,  S.  Congregatio  Sancti  Officii 
declaravit  facultates  omnes  speciales  habitualiter  a S.  Sede 
episcopis,  aliisque  locorum  Ordinariis  concessas,  non  su- 
spendi vel  desinere  ob  eorum  mortem,  vel  a munere  cessa, 
tionem,  sed  ad  successores  Ordinarios  transire  ad  formam  et 
in  terminis  decreti  ejusdem  S.  Officii,  editi  die  20  Februarii 
1888  quoad  dispensationes  matrimoniales. 

2°  Die  14  Decembris  1898,  idem  S.  Officium,  ad  quaesi- 
tum : “ An  possit  episcopus  dicecesanus  subdelegare,  absque 
speciali  concessione,  suis  Vicariis  Generalibus,  aut  aliis  eccle- 
siasticis viris  modo  generali,  vel  saltem  pro  casu  particulari, 
facultates  ab  Apostolica  Sede  sibi  ad  tempus  delegatas  ” T 
respondit:  “ Affirmative,  dummodo  id  in  facultatibus  non 
prohibeatur,  neque  subdelegandi  jus  pro  aliquibus  tantum 
coarctetur ; in  hoc  enim  casu  servanda  eritadamussim  forma 
rescripti.” 

3°  Die  20  Aprilis  1898,  eadara  S.  Congregatio  S.  Officii 
declaravit : 1°  Facultates  omnes  habituales  in  posterum  conce- 
dendas esse  Ordinariis  locorum  ; 2°  appellatione  Ordinariorum 
venire  Episcopos,  Administratores  seu  Vicario3  Apostolicos, 
Praelatos  seu  Praefectos  habentes  jurisdictionem  cum  terri- 
torio separato,  eorumque  Officiales  seu  Vicarios  in  spiritua- 
libus generales  et,  sede  vacante,  Vicarium  Capitularem  vel 
legitimum  Administratorem. 

4°  Demum  eadem  Suprema  S.  Congregatio,  die  3 Maii  1899, 
declaravit  verba  decreti  diei  24  Nov.  1897  : “ facultates 
speciales  habitualiter  a S.  Sede  Episcopis  concessas,”  compre- 
hendere etiam  1°  illas  quibus  utuntur  (Episcopi)  quoties- 
ctimque  voluerint,  licet  ad  praefinitum  tempus,  cujusmodi 
sunt  facultates  de  Pcenitentiaria  dictae,  reductionis  missa- 
rum, etc ; 2°  facultatem  benedicendi  et  delegandi  ad  sacra 
paramenta  benedicenda,  eamque  transire  ad  Vicarium  Capitu- 
larem quamvis  episcopali  dignitate  non  insignitum  ; 3°  facul- 
tates quibus  dumtaxat  uti  valent  pro  determinato  numero 
casuum,  ut  suat  facultates  dispensandi  a sacrae  ordinationis 
titulo  pro  definito  ordinandorum  numero. 

32.  Ex  illis  decretis  concluditur : 1°  has  facultates  in 
posterum  concedi  non  intuitu  ptrsonce  sed  officii,  non  Epi- 
scopo sed  Ordinario  loci ; 2°  Homine  Ordinarii  venire  Epi- 
scopos, Vicarios  et  Praefectos  Apostolicos,  Vicarios  Generales 
et  Capitulares,  Administratores,  q.uibus  omnibus  competunt 
facultates  spirituales  a S.  Sede  Episcopis  habitualiter  con- 
cessae ; 3°  has  facultates  non  cessare  per  mortem  Episcopi  aut 
ejus  amotionem  ab  officio,  sed  transire  ad  alios  Ordinarios, 
sicut  facultas  exequendi  dispensationes  matrimoniales,  juxta 
decretum  20  Feb.  1888  ; 4°  Ordinarios  locorum  posse  has 
facultates  subdelegare  vel  modo  generali,  vel  in  casu  parti- 
culari, modo  id  non  prohibeatur,  aut  facultas  subdelegandi 
non  limitetur  quibusdam  personis,  quo  in  ultimo  casu,  ser- 
vanda est  strictissime  forma  rescripti. 

33.  Rullum  exstat  concordatum  luter  Sanctam 
Sedem  et  potestatem  politicam:  Rex  Majoris  Britan- 
niae, qua  haereticus,  relationes  officiales  non  habet  cum  Sede 
Apostolica. 

Attamen  religio  catholica  libere  exercetur,  et  Ecclesia  in 
pluribus  majori  pollet  libertate  quam  apud  quasdam  pseu- 
docatholicas  gentes,  quae  nuntios  detinent  apud  Aulam  Apo- 
stolicam. 

Ecclesia  Catholica  vindicat  suam  libertatem  ex  pactis 
internationalibus  quae  intervenerunt  quando  haec  regio  Majori 
Britanniae  fuit  cessa. 

1°  Articulus  VI  capitulationis  Quebecencis  habet : “ Que 
Fexercice  de  la  religion  catholique  sera  conservi,  et  que  Fon 
donnera  des  sauvegardes  aux  maisons  ecclt$siastiques  de  reli- 
gieux  et  religieuses,  ainsi  qu 'k  M.  Fev§que,  qui  pourra  exer- 
cer  librement  les  fonctions  de  son  4tat.” 

2°  Articulus  XVII  capitulationis  Marianopolitanae  statuit : 
“ Que  le  libre  exercice  de  la  religion  catholique  subsistera  en 
sorte  que  tous  les  4tats  et  le  peuple  pourront  continuer  de 
s’assembler  dans  les  ^glises,  de  frequenter  les  sacrements, 
comme  ci-devant,  sans  etre  inquietes.” 

3°  In  pacto  solemni  Parisrensi,  10  Feb.  17(33,  inter  Geor- 
gium  III,  regem  Britanniae  Majoris  etLudovicum  XV,  regem 
Galliae,  “ Sa  Majeste  Britannique  consent  d’accorder  la  liberte 
de  la  religion  catholique  aux  habitants  du  Canada.  Elie  don- 
nera en  consequence  les  ordres  les  plus  efficaces  pour  que  ses 
nouveaux  sujets  catholiques  romains  puissent  professer  le 
culte  de  leur  religion,  selon  les  rites  de  FEglise  romaine, 
autant  que  les  lois  d'Angleterre  le  permettent” 

4°  Decretum  imperiale,  vulgo  “ Acte  de  Qutbec”  1774,. 
confirmavit  jura  catholicorum  libere  profitendi  suam  reli- 
gionem. 

34.  Occasione  verborum : “ Autant  que  les  lois  d’An- 
gleterre  le  permettent*'  plures  juristae  quaesierunt  an  religio 

catholica  esset  subjicienda  legibus  in  Britannia  tunc  temporis 
vigentibus.  Cum  juxta  leges  tunc  temporis  vigentes  pro- 
fessio religionis  catholicae  esset  crimen  laesae  Majestatis,  actum 
fuisset  de  hac  libertate  religionis  promissa  in  capitulatione 
Quebecensi  et  Maria nopolitana. 

Haec  interpretatio  est  omnino  rejicienda,  nam  juxta  verba 
Lord  North  : “ Leges  pceuales  Britanniae  non  debent  applicari 
in  coloniis,  ideoque  non  valent  pro  regione  Canadensi.” 
Legati  Britanniae  qui  interfuerunt  pacto  Parisiensi  nolue- 
runt ut  religio  catholica  esset  religio  Status , aliis  religioni- 
bus simpliciter  toleratis.  Quod  confirmatur  sententia  jurista- 
rum  Britanniae ; ipse  Lord  North  sic  hanc  clausulam  inter- 
pretatur : “ Quant  & Texercice  de  la  religion  catholique,  Tacte 
de  1774  n*a  accord^  rien  de  pius  que  ce  qui  4tait  garanti  par 
le  trait£,  autant  que  les  lois  de  la  Grande-Bretagne  peuvent 
le  leur  garautir.  Or  il  n'y  a aucun  doute  que  les  lois  de  la 
Grande-Bretagne  permettent  Vexercice  libre  de  la  religion 
catholique  dans  les  colonies .” 

Cum  post  cessionem  regionis  plures  libertatem  religionis 
catholicae  impugnarent,  episcopo  catholico  Quebecensi  titulum 
et  jura  denegarent  et  dominationem  regis  Britanniae  in  re 
religiosa  propugnarent,  catholici  pluries  recursum  habuerunt 
ad  supremum  tribunal  Britanniae,  et,  anno  1807,  Lord  Castle- 
reagh  edidit  sequentem  instructionem  : “ La  supr&natie  du 
roi  se  borne  k empecher  les  ^trangers  d’exercer  aucune  juris- 
diction  spirituelle  dans  les  possessions  de  la  couronne.  Or 
T^vSque  de  Qu^bec  n’est  pas  un  ^tranger,  il  est  le  chef  d’une 
religion  qui  peut  §tre  pratiqu^e  librement  sur  la  foi  du  Parle- 
ment  imp&rial.  Il  peut  reclamer  et  recevoir  des  catholiques- 
les  dimes  et  les  droits  ordinaires  et  exercer  k leur  dgard  les 
pouvoirs  dont  il  a toujours  joui.  Ce  serait  donc  une  entre- 
prise  fort  delicate  que  d*intervenir  dans  les  affaires  de  la 
religion  catholique  a Qu^bec,  ou  de  forcer  T^vSque  titulaire  k 

abandonner  ses  titres.”  Cf.  Etudes  aur  la  liberte  religieuse 
au  Canaday  S.  Pagnuelo. 

Hinc  coetus  legislatorum 'Canadensium,  anno  1851,  procla- 
mavit quaenam  essent  principia  constitutionis  hujus  regionis 
relate  ad  religionem,  cujus  edictum  legitur  in  art.  3439, 
Statuts  Refondus  de  la  Prov . de  Qudbec : 

“ La  jouissance  et  le  libre  exercice  du  culte  de  toute  pro- 
fession  religieuse,  sans  distinction  ni  pr^rence,  mais  de 
mani&re  k ne  pas  servir  d’excuse  k la  licence,  ni  k autoriser 
des  pratiques  incompatibles  avec  la  paix  et  la  sfiret4  de  la 
province,  sont  permis  par  la  constitution  et  les  lois  de  cette 
province  k tous  les  sujets  de  Sa  Majesti  qui  y viventv” 

35.  £x  illis  principiis  constitutionis  civilis,  sequi- 
tur : 

1°  Quilibet  potest  eligere  et  profiteri  religionem  quam 
vult. 

2°  Professio  cujuscumque  religionis  est  licita,  et  quaecum- 
que Ecclesia  potest  leges  et  regulas  edere  ad  sui  et  suorum 
regimen.  Ecclesia  Catholica  Eomana  habet  suum  jus  cano- 
nicum et  sua  dogmata,  et  Status  non  potest  intervenire  ut 
aliquid  immutet. 

3°  Status  debet  videre  ut  auctoritas  religiosa  libere  exer- 
ceatur et  protegatur. 

4°  Sancta  Sedes  nominat  episcopos  quin  habeat  praevium 
assensum  Status  civilis;  episcopi  libere  communicant  cum 
Sancta  Sede,  promulgant  decreta  Sedis  Apostolicas  et  sua,  in 
rebus  religiosis,  absque  ullo  impedimento  ex  parte  Status 
civilis ; episcopus  solus  nominat  ad  parochias,  parochos  revo- 
cat ad  nutum,  erigit  missiones  et  parochias  canonicas,  con- 
cedit dispensationes  matrimoniales  inter  catholicos. 

36.  Omnes  vident,  quantum  distet  constitutio  civi- 
lis hujus  regionis  a piincipiis  quae  luculentissime  exposuit 
Leo  XIII,  in  suis  litteris  encyclicis  Immortale  Dei  opusy 
1 Nov.  1885,  circa  Christianam  constitutionem  statuum.  In 

memorabili  instructione  Summi  Pontificis  referuntur  et  evol- 
vuntur sequentia  principia : 

1°  Nemini  licet  sua  adversus  Deum  officia  negligere,  et 
officium  maximum  est  amplecti  et  animo  et  moribus  religio- 
nem, non  quam  quisque  maluerit  sed  quam  Deus  jusserit. 

2°  Ipsa  societas,  qua  talis,  debet  Deo  cultum  publicum 
exhibere,  eo  modo  quo  Deus  ipse  demonstravit  velle  se  coli. 
“ Sanctum  igitur  oportet  apud  principes  esse  Dei  nomen  ; 
ponendumque  in  praecipuis  illorum  officiis  religionem  gratia 
complecti,  benevolentia  tueri,  auctoritate  nutuque  legum 
tegere,  nec  quidquam  instituere  aut  decernere  quod  sit  ejus 
incolumitati  contrarium.” 

3®  Utraque  societas  religiosa  et  civilis  est  perfecta  et  inde- 
pendens  in  suo  genere  ; “ unde  aliquis  velut  orbis  circum- 
scribitur in  quo  sua  cujusque  actio  jure  proprio  versetur.” 
Societas  civilis,  licet  independens  et  suprema  in  suo  genere, 
subordinatur  tamen  societati  ecclesiasticae ; haec  subordinatio 
non  ita  intelligenda  est  ut  Ecclesia  possit  sese  in  admini- 
strandis negotiis  societatis  civilis  ingerere,  quia  sic  laederet 
ejus  independentiam,  sed  duo  importat : 

a)  Non  oppositionem , nempe  ut  media  a societate  civili 
proposita  non  opponantur  assecutioni  finis  societatis  eccle- 
siasticae ; 

b)  Favorem , nempe  ut  media  a societate  civili  adhibita 
faciliorem  reddant  assecutionem  finis  societatis  religiosae ; 
saeculares  enim  principes  “ Deus  Sanctae  fidei,  Ecclesiaeque 
protectores  esse  voluit.”  Cone.  Trid.,  sess.  XXV ’ cap . 20, 
De  Ref. 

4°  Status,  ut  Status,  atheus  esse  nequit,  sed  tenetur  inqui- 
rere veram  religionem,  eique  adhaerere.  Attamen  “ si  divini 
cultus  varia  genera  eodem  jure  esse,  quo  veram  religionem, 
Ecclesia  judicat  non  licere,  non  ideo  tamen  damnat  eos  rerum 
publicarum  moderatores,  qui  magni  alicujus  adipiscendi  boni, 

aut  prohibendi  causa  mali,  moribus  atque  usu  patienter  ferunt 
ut  ea  habeant  singula  in  civitate  locum.  Atque  illud  quoque 
magnopere  cavere  Ecclesia  solet  ut  ad  amplexandam  fidem 
nemo  invitus  cogatur,  quia,  quod  sapienter  Augustinus  monet, 
credere  non  potest  homo  nisi  volens  ” 

37.  Gubernium  non  profitetur  athelsimim,  nam 
Deum  publice  invocat  quando  coadunantur  legislatores,  Deo 
Omnipotenti  semel  in  anno  gratias  agit  pro  beneficiis  collatis, 
tandem  favet  religioni.  Hinc  non  habetur  absoluta  separatio 
Ecclesiae  a Statu,  in  quo  legimine  Status  de  Ecclesia  non 
curat  et  in  praxi  ei  adversatur.  Omnes  tamen  cultus  aequa- 
lem a lege  protectionem  recipiunt,  et  constitutio  favet  huic 
tolerantiae.  Religio  catholica  libere  exercetur,  ejus  ministri 
ad  officia  ecclesiastica  promoventur  absque  ullo  Status  inter- 
ventu, matrimonium  est  actus  religiosus  et  coram  ministro 
religionis  necessario  contrahendus. 

38.  jffajor  est  libertas  in  provincia  Quebecensi  : 
lex  civilis  recognoscit  omnia  impedimenta  matrimonii  ab 
Ecclesia  statuta,  et  episcopus  debet  judicare  de  matrimonii 
validitate  inter  catholicos  ; parochia}  sunt  corporationes  civi- 
les quae  possunt  acquirere  ; judices  debent  urgere  exeeutio- 
nem  decretorum  auctoritatis  ecclesiasticae ; decimae  parochis 
debentur,  etiam  invocato  brachio  saeculari,  etc.  Ergo  si  con- 
stitutio civilis  hujus  regionis  in  pluribus  recedat  a principiis 
catholicae  gentis,  fatendum  est  in  multis  Ecclesiam  debita 
sibi  libertate  pollere. 


DE  PERSONIS  ECCLESIASTICIS 


39.  Tota  materia  canonica,  in  compendiis  quae  ordi- 
nem Decretalium  non  sequuntur,  in  tribus  partibus  solet 
distribui,  quarum  prima  de  personis,  secunda  de  rebus,  tertia  • 
de  judiciis  et  poenis  disserit.  In  hoc  primo  volumine  de  per- 
sonis  ecclesiasticis  sermo  eTit  instituendus. 

Persona,  si  philosophice  sumatur,  est  suppositum  naturae  /Li 

rationalis,  juridice  est  subjectum  j urium.  Jurium  autem  in 
Ecclesia  sunt  capaces  qui  in  ea  fuerunt  baptizati,  fidem  exte- 

rius  profitentur,  sacramentis  participant  et  legitimis  pastori- 
bus subjiciuntur. 

40.  Christiani  omnes,  quatenus  ad  £cclesiain 
pertinent,  in  clericos  et  in  laicos  dividuntur.  Clerici, 
a voce  graeca  Klerost  id  est,  sors  et  hereditas,  proprie  dicun- 
tur, qui  ordine  aliquo,  aut  potestate  donati,  in  Ecclesia  prae- 
sunt,  vel  ministrant ; laici,  a graeca  voce  laos , plebs,  populus 
dicuntur,  qui  nullo  ordine,  nullaque  potestate  sacra  decoran- 
tur. Idem  discrimen  viget  in  omni  societate  bene  ordinata, 
quae  duabus  partibus  constat,  magistratu  nempe  et  populo. 

u Duo  sunt  genera  Christianorum.  Est  autem  unum  genus, 
quod  mancipatum  divino  officio  et  deditum  contemplationi 
et  orationi  ab  omni  strepitu  temporalium  cessare  convenit, 
ut  sunt  clerici  et  Deo  devoti,  videlicet  conversi.  Kleros  enim 
graece,  latine  sors.  Inde  hujusmodi  homines  vocantur  clerici 9 
idest,  sorte  electi.  Omnes  enim  Deus  in  suos  eligit.  Hi 
namque  sunt  reges,  idest,  se  et  alios  in  virtutibus  regentes : 
et  ita  in  Deo  regnum  habent...  Aliud  vero  est  genus  Chri- 
stianorum, ut  sunt  laici.  Laos  enim  graece  est  populus 
latine...  His  concessum  est  uxorem  ducere,  terram  colere, 

inter  virum  et  virum  judicare,  causas  agere,  oblationes  super 
altaria  apponere,  decimas  reddere  : et  ita  salvari  poterunt,  si 
vitia  tamen  benefaciendo  evitaverint.”  Gan.  Duo  sunt , 7, 
Caus.  12,  q.  1,  in  Decreto  Gratiani . 

41.  Clerici  distinguuntur  a laicis  ratione  ordinis 
et  potestatis  spiritualis;  et  haec  distinctio  est  de  jure 
divino.  Distinguuntur  ratione  ordinis,  quia  sacramentum 
ordinationis  quo  confertur  potestas  spiritualis  ordinis  ad  mi- 
nisteria ecclesiastica  obeunda  indelebilem  characterem  impri- 
mit, quo  potestas  collata  nunquam  adimitur.  Distinguuntur 
ratione  spiritualis  potestatis,  quia  Christus  potestatem  ipsam 
non  omnibus  indiscriminatim  fidelibus,  sed  certis  tantum  et 
designatis  personis  tradidit.  Hinc  legitur  apud  Lucam,  cap. 

/3;  YI,  v.  18:  “ Vocavit  discipulos  suos  et  elegit  duodecim  ex 
ipsis,  quos  et  Apostolos  nominavit,”  et  in  Actibus  Apost.  XX, 
28  : “ Spiritus  Sanctus  posuit  episcopos  regere  Ecclesiam 
Dei.” 

Religiosi  viam  mediam  tenent  inter  clericos  et  laicos : 
quatenus  ad  ordines  non  fuerunt  promoti,  assimilantur  laicis ; 
quatenus  participant  privilegiis  clericalibus  comparantur 
clericis. 

Separatim  agendum  erit  de  clericis,  de  regularibus  et  de 
laicis. 


PARS  PRIMA 

DE  CLERICIS 

42.  Ut  quis  adscribatu  r ordini  clericali  debet,  ini- 
tiari ritu  Illo  ecclesiastico  qui  dicitur  prima  ton- 
sura. Non  est  denegandum  primis  Ecclesiae  saeculis  tonsu- 
ram non  separatim,  sed  simul  cum  aliquo  ordine  collatam 
fuisse.  Adscripti  coetui  clericali  per  sacram  tonsuram  vocan- 
tur clerici  et  participant  privilegiis  clericalibus,  ut  constat 
verbis  Pontificalis  : “ Filii  carissimi,  animadvertere  debetis 
quod  hodie  de  foro  Ecclesiae  facti  estis  et  privilegia  clericalia 
sortiti.” 

43.  Clerici  non  sunt  cequales  inter  se,  sed  ita  di- 
stribuuntur ut  duplicem  bierarcbiam  constituant. 

Cum  Ecclesiae  finis  proximus,  id  est  sanctificatio  anima- 
rum, habeatur  per  gratiam  sanctificantem  quam  Christus  con- 
fert per  sacramenta,  accedente  cooperatione  hominis  sive  per 
idoneas  dispositiones  ad  illam  acquirendam,  sive  per  bona 
opera  ad  eam  conservandam  et  augendam,  clericis  duplex 
potestas  a Christo  fuit  commissa:  1°  ad  efficienda  sacra- 
menta, 2°  ad  fideles  recte  et  efficaciter  dirigendos,  tum  quoad 
intellectum,  tum  quoad  voluntatem,  ut  divime  gratiae,  quae  per 
sacramenta  confertur,  cooperentur.  Unde  Christus  in  Ecclesia 
duas  potestates  constituit : unam  ordinis,  alteram  jurisdi- 
ctionis. Utraque  potestas  diversimode  participatur  a clericis, 
ita  ut  sedulo  distinguatur  hierarchia  ordinis  ab  hierarchia 
jurisdictionis. 

Ut  cum  ordine  procedamus,  exponemus  principia  generalia 
circa  potestatem  ordinis  et  jurisdictionis,  circa  jura,  officia 
et  privilegia  communia  clericorum  ; postea  assumentes  hie- 
rarchiam  jurisdictionis,  de  juribus  et  officiis  diversorum  gra- 
duum disserendum  erit. 

Tota  materia  in  tredecim  titulis  distribuetur. 

DE  POTESTATE  ORDINIS 

r 44.  Potestas  ordinis  definitur : Potestas  sacrificium 
1 offerendi,  sacramenta  conficiendi  et  conferendi  et  sacras  fun- 
ctiones peragendi. 

Potestas  ordinis  non  aequaliter  a ministris  participatur  sed 
plures  gradus  admittit ; de  fide  est  in  Ecclesia  haberi  hierar- 
chiam  ordinis  : “ Si  quis  dixerit  non  esse  in  Ecclesia  catholica 
hierarchiam  divina  ordinatione  institutam,  qiue  constat  ex 
episcopis,  presbyteris  et  ministris,  anathema  sit.”  Cone . Trid., 

8ess.  XXIII , can . 6. 

45.  Plures  sunt  ordines  quibus  coalescit  liierar- 
chia  ordinis. 

1.  Aliquis  adseribitur  statui  clericali  per  sacram  tonsuram, 
quae  definitur  a S.  Alph.,  lib.  VI,  n.  735:  “(Ritus  solemnis  > 
ecclesiasticus  consistens  in  levi  detonsione  capillorum  cum 
certis  verbis  per  ministrum  idoneum  celebratus,  ex  institu- 
tione Ecclesiae,  significans  masculum  baptizatum  a statu 
laicali  in  sortem  Domini  et  statum  clericalem  transferri/j) 
Tonsura  communiter  non  habetur  ut  ordo  sed  praeambulum 
ad  ordines. 

2°  In  Ecclesia  latina  quatuor  sunt  ordines  minores  et  tres 
'majores,  scilicet:  ostiariatus,  lectoratus,  exorcistatus,  acoly- 
thatus,  subdiaconatus,  diaconatus,  presbyteratus.  Dixi  in 
Ecclesia  latina , quia  graeca  Ecclesia  post  traditam  primam 
tonsuram  recenset  duo3  tantum  ordines  minores,  scilicet  lecto- 
ratum  et  subdiaconatum,  qui  graeco  ritu  collatus  acolytha- 
tum  et  ostiariatum  includit. 

Ostiariatus  est  ordo  quo  confertur  alicui  specialis  potestas 
aperiendi  et  claudendi  januam  ecclesiae,  admittendi  dignos  et 
excludendi  indignos. 

Lectoratu8  est  ordo  quo  confertur  alicui  specialis  potestas 
legendi  psalmos  et  lectiones  e*  pulpito  in  ecclesia  ac  popu- 
lum catechizandi  in  rebus  fidei. 

Exorcistatus  est  ordo  quo  traditur  potestas  specialis  alicui 
ejiciendi  daemones  per  exorcismos  ab  Ecclesia  institutos. 

Acolythatus  est  ordo  quo  clerico  traditur  specialis  potestas 
spiritualis  inter  missae  solemnia  subdiacono  inserviendi,  accen- 
dendi cereos,  praeparandi  et  porrigendi  ampullas  vini  et  aquae. 

Subdiaconatu8  est  ordo  major  et  sacer,  quo  spiritualis 
potestas  traditur  ordinato  praeparandi  et  deferendi  calicem 
vacuum  cum  patena,  eaque  porrigendi  diacono  ad  sacrificium 
missae,  ipsique  inserviendi,  necnon  solemniter  legendi  episto- 
lam in  eadem  missa. 

Diaconatus  est  ordo  quo  confertur  spiritualis  potestas 
immediate  adsistendi  sacerdoti  in  missa  solemni,  solemniter 
canendi  Evangelium  et  praedicandi. 

Presbyteratus  est  ordo  quo  confertur  specialis  potestas 
consecrandi  corpus  et  sanguinem  Christi,  atque  absolvendi 
fideles  a peccatis. 

3°  Quatuor  primi  ordines  vocantur  minores  relate  ad  tres 
ultimos  qui  dicuntur  sacri  et  majores . Dicuntur  sacri,  non 
solum  quia  eorum  collatio  e9t  sacramentum,  sed  quia  red- 
dunt homines  sacratos:  ad  omnes  enim  qui  illos  recipiunt, 
episcopus  inter  caetera  precatoriam  solemniter  effundit  for- 
mulam : Ut  hos  electos  benedicere , consecrare  et  sanctificare 
digneris . Dicuntur  majores , quia  qui  ad  eos  promoventur, 
sacrosanctae  Eucharistiae  confectioni  inserviunt  et  ad  altare 
ascendunt. 

46.  Huceritur  an  episcopatns  sit  ordo.  Huic  quae- 
stioni respondet  Stus  Thomas,  quiest.  XL,  a.  5,  in  supple- 
mento : “ Ordo  potest  accipi  dupliciter:  uno  modo  secundum 
quod  est  sacramentum  et  sic  omnis  ordo  ad  Eucharistiae 
sacramentum  ordinatur.  Unde  cum  episcopus  non  habeat 
potestatem  superiorem  sacerdote,  quantum  ad  hoc  episcopa- 

tus  non  erit  ordo.  Alio  modo  potest  considerari  ordo,  secun- 
dum quod  est  officium  quoddam  respectu  quarumdam  actio- 
num sacrarum  : et  sic  cum  episcopus  habeat  potestatem  in 
actionibus  hierarchicis  respectu  corporis  mystici  supra  sacer- 
dotem, episcopatus  erit  ordo.” 

Quamvis  omnibus  non  constet  episcopatum  et  presbyte- 
ratum esse  duos  ordines  diversos,  de  fide  est  episcopos  esse 
superiores  presbyteiis,  dicente  Trid.,  sess.  XXIII,  can.  7 : 
“ Si  quis  dixerit  episcopos  non  esse  presbyteris  superiores, 
vel  non  habere  potestatem  ordinandi  et  confirmandi,  vel  eam 
quam  habent  esse  cum  presbyteris  communem,  anathema 
sit.”  Item  de  fide  est  episcopatum  et  presbyteratum  esse  duos 
diversos  gradus  hierarchim,  dicente  Trid.,  can,  6 : “ Si  quis 
dixerit  in  Ecclesia  catholica  non  esse  hierarchiam  divina  ordi- 
natione institutam,  quae  constat  ex  episcopis,  presbyteris  et 
ministris,  anathema  sit.” 


CAPUT  I 

DE  ORDINATIONE  CLERICORUM 

Potestas  ordinis  duobus  modis  acquiritur : ordinatione  et 
consecratione ; ordinatio  ad  sacerdotes  et  clericos  inferiores 
pertinet,  consecratio  vero  ad  episcopos.  De  ordinatione  agen- 
dum erit  in  sequentibus  articulis. 


ARTICULUS  I. 

De  ministro  ordinationis . 

47.  Minister  ordinarias  sacrse  ordinationis»  ut 
valide  conteratur,  est  omnis  et  solus  episcopus» 

Proprium  est  officii  episcopalis  ut  ministros  ordinet,  quam 

potestatem  non  habent  communem  sacerdotes  et  ministri 
inferiores.  Cone.  Trid.t  sess.  XXIII , can.  7. 

Episcopi  haeretici  aut  schismatici,  degrada ti  aut  quacumque 
censura  irretiti,  valide  ordines  ministrant,  modo  utantur  de- 
bita materia  et  forma  cum  debita  intentione  ; ratio  est,  quia 
character  episcopalis,  a quo  procedit  validitas  ordinationis, 
nec  deleri,  nec  amitti  potest. 

Eorum  vero  ordinationes  sunt  sacrilegae  et  “ suspensionem 
ab  ordine  suscepto  ipso  jure  incurrunt  quicumque  ordinem 
recipere  praesumpserunt  ab  excommunicato,  vel  suspenso,  vel 
interdicto  nominatiin  denuntiatis,  aut  ab  haeretico  vel  schi- 
smatico notorio.”  Cf.  const.  Apostolicce  Sedis , tit.  5,  n.  6. 

48.  Ex  delegatione  Summi  Pontificis,  simplices  quo- 
que sacerdotes  possunt  primam  tonsuram  et  ordines  minores 
conferre.  Quoad  presbyteratum,  semper  receptum  est  ut  non- 
nisi ab  episcopo  conferretur;  quoad  diaconatum,  sententia 
communis  tenet  ejus  collationem  delegari  non  posse  presby- 
tero; de  ordine  subdiaconatus,  certum  est  antiquitus  illum 
fuisse  inter  ordines  minores  computatum,  etiam  iu  Ecclesia 
Latina:  unde  simplex  sacerdos  delegari  posset  a Summo 
Pontifice  ad  ejus  collationem.  Santi,  Prcelectiones  Juris 
canonici , lib.  /,  tit . XI , n.  22. 

49.  Ante  Cone.  Trid.  plures  praelati  inferiores 
gaudebant  privilegio  conterendi  tonsuram  et  ordi- 
nes minores.  Verum  Patres  Tridentini  abrogarunt  privi- 
legia sive  a pontificibus,  sive  a conciliis  concessa  praelatis 
saecularibus ; Cap.  10,  sess.  XXIII , De  Ref.  Hinc  hodie  prae- 
dictis praelatis  non  competit  potestas  ordinandi,  nisi  privile- 
gium a Sede  Apostolica  post  Concilium  Tridentinum,  cum 
expressa  derogatione  dicti  capitis,  obtinuerint. 

Mitius  egerunt  patres  cum  praelatis  regularibus,  quibus 
concesserunt  privilegium  conferendi  primam  tonsuram  et 
ordines  minores  subditis  regularibus.  Nomine  autem  subdi - 
4 

torum  veniunt  tantum  illi  qui  emiserunt  tria  vota  solemnia. 

, Ut  abbas  possit  tonsuram  et  ordines  minores  conferre, 
quaedam  requiruntur  ad  validitatem  et  ad  honestatem.  Ad  . 
validitatem  necessarium  est  ut  abbas  sit  benedictus,  vel  si 
talis  non  sit,  habeat  peculiare  privilegium  ab  Apostolica  Sede ; 
ad  honestatem  requiritur  ut  ordinandus  sit  regularis  et 
abbati  subditus  per  tria  vota  solemnia.  De  Luca , De  Per- 
sonis, n . 42. 

Probabiliter  nulla  est  ordinatio,  si  sacerdos  conferat  ordines 
minores  cum  sola  delegatione  episcopali ; quamvis  enim  ordi- 
nare sit  actus  ordinis  episcopalis,  cujus  firmitas  et  validitas  a 
pontificis  nutu  non  pendet,  delegare  tamen  simplici  presby- 
tero potestatem  exercendi  ejusmodi  actum  potius  ad  juris- 
dictionem quam  ad  ordinem  pertinet,  et  hanc  delegationem 
sibi  reservavit  Summus  Pontifex. 

50.  Vt  ordinatio  sit  licita,  oportet  nt  unusquisque 
a proprio  episcopo  ordinetur.  Aliquis  subjicitur  epi- 
scopo, unde  licite  ab  eo  ordinari  possit,  ratione  originis , domi- 
cilii, beneficii  et  familiaritatis . Constitutio  Speculatores 

i Innocentii  XII. 

51.  Subditus  ratione  originis  is  dicitur  qui  in  dioecesi 
natus  est  in  qua  desiderat  ad  ordines  promoveri.  Non  sufficit 
autem  ut  quis  nascatur  in  aliquo  loco  ut  illius  loci  episcopus 
possit  eidem  ordines  conferre,  sed  requiritur  ut  natus  non 
fuerit  accidentaliter , e.  g.  occasione  itineris,  officii,  merca- 
turae vel  alterius  temporalis  morae  parentum  in  eodem  loco. 
Posita  accidentali  filii  nativitate,  investigandum  est  an  pater 
in  aliqua  dioecesi  domicilium  habeat  vel  non.  Si  primum, 
episcopus  proprius  ratione  originis  est  episcopus  domicilii 
patris  ; si  alterum,  est  episcopus  illius  loci  in  quo  pater  vere  et 
naturaliter  ortus  est.  Quod  dicitur  de  patre,  cujus  domicilium 
sequitur  semper  filius,  dicendum  est  de  matre,  cujus  domi- 
cilium sequitur  filius,  quando  pater  tempore  nativitatis  filii 
jam  defunctus  est.  Si  pater  fixerit  suum  domicilium  in  loco 

accidentalis  nativitatis  filii,  tunc  attenditur  ad  actuale  domi- 
cilium patris  ut  determinetur  episcopus  originis. 

Pro  ordinandis  filiis  illegitimis,  obtenta  dispensatione  super 
impedimento  irregularitatis,  attenditur  origo  vel  domicilium 
matris,  cujus  conditionem  sequuntur. 

Quoad  expositos,  quorum  parentes  non  cognoscuntur,  origi- 
nis episcopus  est  ille  episcopus  ubi  reperitur  hospitale  in  quo 
expositi  aluntur  et  educantur,  etiamsi  in  alia  dioecesi  ad 
tempus  expositi  fuerint  et  in  eadem  sacramentum  baptismi 
receperint. 

Quoad  derelictos,  qui  parentum  nomen  et  patriam  ignorant, 
episcopus  originis  est  episcopus  illius  dioecesis  in  qua  contraxe- 
runt domicilium. 

Quoad  neophytos,  attenditur  ad  locum  in  quo  fuerunt  rege- 
nerati ; const.  Cupientes  Pauli  III,  21  Martii  1542. 

52.  Ratione  domicilii,  quis  potest  recipere  ordines  ab 
episcopo  illius  dioecesis  in  qua  domicilium  contraxit.  Cum 
domicilium  sit  commoratio  in  aliquo  loco  cum  animo  perpe- 
tuo ibidem  manendi,  sequitur  ad  domicilium  contrahendum 
duo  requiri,  factum  commorationis  et  animum  perpetuo  in 
loco  commorationis  manendi.  De  facto  materialis  commora- 
tionis nulla  potest  adesse  quaestio  ; quoad  animum  manendi, 
recurrendum  est  ad  conjecturas  et  indicia  quae  indicantur  in 
constitutione  Speculatores  Innocentii  XII : Episcopus  est  pro- 
prius ratione  domicilii  pro  gradibus  clericalibus  conferendis,  si 
candidatus,  “ licet  alibi  natus  fuerit,  illud  (domicilium)  tamen 
adeo  stabiliter  constituerit  in  alio  loco,  ut,  vel  per  decennium 
saltem  in  eo  habitando,  vel  majorem  rerum  ac  bonorum  suo- 
rum partem  cum  instructis  aedibus  in  locum  hujusmodi  tran- 
sferendo, ibique  insuper  per  aliquod  considerabile  tempus 
commorando,  satis  superque  suum  perpetuo  ibidem  perma- 
nendi animum  demoustraverit,  et  nihilominus  ulterius  utro- 
que casu  se  vere  et  realiter  animum  hujusmodi  habere  jure- 
jurando affirmet.” 

Proinde  ad  tramitem  hujus  constitutionis : 

1°  Episcopus  potest  primam  tonsuram  et  ordines,  ratione- 
domicilii,  conferre  ei  qui  in  aliqua  parochia  suae  dicecesis  com- 
moratur cum  animo  ibidem  perpetuo  manendi,  dummodo 
hunc  animum  probet,  vel  per  decennalem  habitationem,  vel 
per  translationem  majoris  rerum  ac  bonorum  suorum  partis 
cura  permanentia  per  aliquod  considerabile  tempus,  et  insuper 
has  probationes  confirmet  jurejurando,  affirmans  se  vere  ac 
realiter  illum  animum  habere.  Gasparri,  De  Sacra  ordina- 
tione,, t.  //,  num.  830. 

2°  Illud  vel  satis  indicat  ad  contrahendum  domicilium  pro 
ordinibus  suscipiendis  non  requiri  utramque  probationem 
simul,  sed  alterutram  sufficere  una  cum  juramento.  Hinc  qui 
nulla  bona  immobilia  vel  mobilia  habet,  prima  tantum  pro- 
batione animum  suum  demonstrat,  addito  juramento ; alii 
vero,  prima  vel  secunda,  addito  juramento. 

Prima  semiplena  probatio  est  commoratio  decennalis  in 
parochia.  Hoc  decennium  debet  esse  completum  et  conti- 
nuum ; attamen  discessus  breves  cum  animo  redeundi  non 
nocent. 

Altera  semiplena  probatio  est  translatio  in  dioecesim  majoris 
partis  rerum  ac  bonorum  cum  instructis  aedibus,  ac  perma- 
nentia per  aliquod  considerabile  tempus  Igitur  in  primis 
necesse  est  ut  in  dioecesi  domus  propria,  vel  locata,  habeatur, 
cum  omnibus  necessariis  ad  habitationem. 

3°  Non  conveniunt  auctores  quale  sit  illud  considerabile 
tempus , sed  certum  est  triennium  completum  et  continuum 
sufficere.  Praeterea  requiritur  permanentia  personalis  filii,  si 
sit  sui  juris;  secus  sufficit  permauentia  illius  sub  cujus 
potestate  filius  est.  Gasparri , De  Sacra  Ordinatione , 
num . 832. 

4°  Quoad  juramentum,  sufficit  illud  emittere  semel  ante 
primam  tonsuram,  nec  requiritur  ante  susceptionem  singulo- 
rum ordinum  illud  repetere. 

5°  Non  prohibetur  quominus  filius  sui  juris,  aut  pater,  vel 
^alius  sub  cujus  potestate  filius  est,  ea  praecise  mente  domici- 
lium in  dioecesi  figat  ut  filius  ab  episcopo  promoveri  possit : 
utitur  enim  juro  suo.  Sufficit  ut  acquirat  domicilium  ad  tra- 
mitem constitutionis  Speculatores . 

53.  Incardinatus  no?»  dioecesi  potest,  servatis  ser- 
vandis, immediate  ordinari. 

Casus  est  cujusdam  alumni,  qui,  habitis  litteris  excardina- 
tionis,  incardinatus  est  ad  novam  dioecesi  m ; num  poterit 
ordinari  immediate,  vel  post  considerabile  tempus , ad  trami- 
tes constitutionis  Speculatores  ? 

Incardinatio  debet  fieri  in  scriptis  et  absolute  ; incardi- 
nandus  debet  praestare  juramentum  quod  habet  animum  per- 
petuo manendi  in  dioecesi  cui  adscribitur,  ad  tramitem  const. 
Speculatores . Ad  hanc  incardinationem  deveniri  non  potest 
quin  prius  ex  legitimo  documento  constet  alienum  clericum 
a sua  dioecesi  fuisse  in  perpetuum  dimissum,  et  obtenta  fue- 
rint ab  episcopo  dimittente,  sub  secreto  si  opus  sit,  de  ejus 
natalibus,  vita,  moribus  ac  studiis  opportuna  testimonia.  Hac 
ratione  adscripti  possunt  immediate  ordinari,  servatis  de  jure 
servandis  circa  scrutinia.  Decretum  S . Congregationis  Con- 
cilii die  10  Junii  1898  editum . 

54.  Episcopus  proprias  ratione  beneficii  est  episco- 
pus illius  dioecesis  in  qua  clericus  beneficium  jam  habet  et 
pacifice  possidet,  et  quod  sufficiens  est  ad  honestam  sustenta- 
tionem. Nomine  autem  beneficii  venit  quodvis  beneficium 
sive  simplex,  sive  curatum  ; non  vero  pensiones,  licet  perpe- 
tuae et  ecclesiasticae ; hae  enim  nequeunt  dici  beneficia  sensu 
proprio. 

55.  Episcopus  fit  proprius  ratione  familiaritatis, 

respectu  ejus  quem  per  triennium  habuit  ut  familiarem  et  e 
suis  sumptibus  aluit. 

Quando  episcopus  ordines  confert  jure  beneficii  et  familia- 
ritatis, necessariae  sunt  litterae  testimoniales  episcopi  originis 

et  domicilii,  quibus  comperta  sit  vita  clerici  ordines  susce- 
pturi. De  Luca , De  Personis , rium.  42. 

56.  Si  quis  habeat  piares  episcopos  proprios,  alium 
h nempe  ratione  originis,  alium  ratione  domicilii,  a quolibet 

Tlorum  episcoporum  ordinari  potest.  Imo  licet  variare  in  ordi- 
nibus suscipiendis  ita  ut  unus  ab  episcopo  originis,  alius  ab 
episcopo  domicilii  recipiatur,  dummodo  in  fraudem  non  fiat. 

Recepto  autem  presbyteratu,  sacerdos  ita  dioecesi  ad  quam 
pertinet  incardinatur  ut  discedere  nequeat  sine  litteris  excar- 
dinationis  sui  episcopi.  Gasparri , De  Sacra  Ordinatione , 
vol . 77,  n.  853  et  seq. 

57.  Unis  erit  minister  ordinationis  regularium  T 

i 1°  Abbates  regulares  delegantur  a Concilio  Tridentino,  sess. 
^ XXIII,  cap.  10,  De  Ref.,  unde  valeant  suis  subditis  regulari- 
bus solemniter  professis  tonsuram  et  ordines  minores  conferre. 
Hoc  privilegium  non  conceditur  superioribus  regularibus, 
quorum  professi  debent  ordinari  ab  episcopo  in  cujus  dioecesi 
situm  est  monasterium. 

Relate  ad  ordines  sacros,  episcopus  proprius  regularium 
non  est  episcopus  originis,  sed  ille  in  cujus  dioecesi  situm  est 
monasterium,  vel  domus  religiosa.  Ad  hunc  solum  episcopum 
litterae  dimissoriales  mitti  debent  ut  ab  eo  regulares  susci- 
piant ordines.  Const.  Impositi  nobis  Benedicti  XIV.  Si 
tamen  episcopus  iste  sit  absens,  vel  legitimo  detineatur  impe- 
dimento, tunc  superior  regularis  potest  dimissorias  dare  ad 
quemcumque  alium  episcopum,  ut  ab  eo  regularis  subditus 
ordines  suscipere  possit.  Sed  ut  episcopus  ordinans  et  regu- 
laris ordinatus  non  incurrant  poenas  canonicas  statutas  contra 
ordinantes  alienum  subditum,  aut  accipientes  ordines  ab 
episcopo  non  suo,  necesse  est  ut  habeatur  documentum  curiae 
episcopalis  quo  constet  episcopum,  in  cujus  dioecesi  situm 
est  monasterium,  ordines  conferre  non  posse. 

Quidam  ordines  obtinuerunt,  post  Concilium  Tridentinum, 
speciale  privilegium  mittendi  suos  subditos  ordinandos  ad 

quemcumque  episcopum  habentem  communionem  cum  Sede 
Apostolica. 

Hae  leges  latae  fuerunt  pro  regularibus  qui  emittunt  vota 
solemnia. 

2°  Religiosi  votorum  simplicium,  nisi  institutum  habeat 
speciale  privilegium  apostolicum,  debent  ordinari  ab  episcopo 
originis  vel  domicilii.  Regulariter  superiores  Congregationum 
obtinent  indultum  concedendi  suis  subditis  litteras  dimisso- 
riales  ad  ordines  suscipiendos,  modo  litteras  dirigant  ad 
episcopum  in  cujus  dioecesi  sita  est  domus  religiosa.  Quoad 
alumnos  Congregationum  qui  post  votorum  professionem  ad 
seminarium  saeculare  mittuntur,  litterae  dimissoriales  sunt 
dirigendae  ad  episcopum  dioecesis,  in  cujus  seminario  praefati 
alumni  studiis  dant  operam,  modo  ipsi  per  integrum  annum 
. ibidem  commorati  fuerint . 8 . Cong.  EE.  et  RR.fl  Junii  1899. 


ARTICULUS  II. 

De  litteris  dimissorialibus  et  testimonialibus . 

58.  Nnlll  episcopo  licet  subditam  alienum  ordi- 
nare, nisi  ipsi  subjiciatur  titulo  originis,  domicilii, 
beneficii  vel  familiaritatis.  Hac  in  re,  valet  regula  juris  V 
68  : “ Potest  quis  per  alium  quod  potest  facere  per  seipsura.” 
Quamvis  maxime  deceat  ut  episcopus  per  seipsum  ordinet 
suos  clericos,  tamen  ex  causa  potest  eorum  ordinationem 
committere  episcopo  extraneo.  Ad  hoc  sufficit  licentia  in 
scriptis  data  per  litteras  quae  vocantur  dimissoriales  aut 
reverendae ; dimissoriales , quia  per  eas  clerici  dimittuntur 

ad  episcopum  alienum,  reverendae , quia  a Reverendissimo 
Antistite  conceduntur.  Cone.  Trid .,  sess.  XXIII , c.  3. 

59.  <|uis  potest  litteras  dimissoriales  concedere  ? 

1°  Episcopus , qui  aliquem  ordinare  potest  ratione  origi- 

nis,  domicilii,  beneficii  et  familiaritatis,  valet  eidem  concedere 
epistolas  dimissoriales  ut  ab  alio  episcopo  ordinetur.  Cum 
autem  concessio  litterarum  dimissorialium  sit  actus  jurisdi- 
ctionis, non  ordinis,  episcopus  electus  et  confirmatus,  nondum 
consecratus,  potest  dare  praedictas  litteras. 

2°  Jus  concedendi  dimissoriales  transit  in  capitulum 
et  in  vicarium  capitularem ; verum  hoc  jure  uti  nequit 
vicarius  capitularis  infra  annum  a die  vacationis,  nisi  quoad 
clericos  qui,  occasione" beneficii  ecclesiastici  suscepti  vel  susci- 
piendi, dicuntur  arctati  ad  ordines.  Elapso  anno  a die  vaca- 
tionis, hoc  jure  uti  potest.  Cone . Trid.t  sess.  VII , c.  10,  De 
Ref. 

3°  Administratores  qui  deputantur  a Vicariis  Apostolicis 
ut,  sede  vacante,  tanquam  Sedis  Apostolicse  delegati,  regimen 
vicariatus  assumant,  concedere  possunt  dimissoriales  eodem 
modo  ac  vicarii  capitulares.  Constitutio  Ex  sublimi  Bene- 
dicti XIV,  apud  Zitelliy  Apparatus  Juris  Ecclesiastici , 
pag.  163.  Eadem  videtur  esse  potestas  Administratoris  qui, 
in  provincia  Quebecensi,  deputatur  ex  decreto  XVI  con- 
cilii V. 

4°  Vicarius  generalis  non  potest  litteras  concedere,  nisi 
habeat  speciale  mandatura,  vel  nisi  “ episcopus  in  remotis 
agat”.  Qasparri,  De  Sacra  Ordinatione}  vol:  //,  n.  867. 

6°  Superiores  regulares  possunt  litteras  dimissoriales  con- 
cedere suis  subditis,  servato  decreto  Auctis  admodum  S. 
Congregationis  Episcoporum  et  Regularium,  die  4 Nov.  1892 
edito : 

“ 1°  Firmis  remanentibus  constitutione  S.  Pii  V diei  14 
Octobris  anni  1568,  incipiente  Romanus  Pontifex , et  declara- 
tione Pii  IX, edita  die  12  mensis  J unii  anni  1858, quibus  Supe- 
rioribus Ordinum  regularium  prohibetur  ne  litteras  dimissoria- 
les concedant  novitiis  aut  professis  votorum  simplicium  trien- 
nalium, ad  hoc  ut  titulo  paupertatis  ad  sacros  ordines  pro- 
moveri valeant,  eaedem  dispositiones  extenduntur  etiam  ad 

Instituta  votorum  simplicium,  ita  ut  horum  Institutorum 
superiores  non  possint  in  posterum  litteras  dimissoriales 
concedere  pro  sacris  ordinibus,  vel  quomodocumque  ad  sacros 
ordines  alumnos  promovere  titulo  mensae  communis,  vel 
missionis,  nisi  illis  tantum  alumnis  qui  vota  quidem  sim- 
plicia, sed  perpetua  jam  emiserint,  et  proprio  Instituto  stabi- 
liter aggregati  fuerint ; vel  qui  saltem  per  triennium  perman- 
serint in  votis  simplicibus  temporaneis  quoad  ea  Instituta 
quae  ultra  triennium  perpetuam  differunt  professionem.  Revo- 
catis ad  hunc  effectum  omnibus  induitis  ac  privilegiis  jam 
obtentis  a S.  Sede,  necnon  dispositionibus  contrariis  in  re- 
spectivis  constitutionibus  contentis,  etsi  tales  constitutiones 
fuerint  a S.  Sede  approbatae. 

II0  Hinc  notum  sit  oportet  de  regula  generali  haud  in  po- 
sterum dispensatum  iri,  ut  ad  majores  ordines  alumnus  Con- 
gregationis votorum  solemnium  promoveatur,  quin  prius 
solemnem  professionem  emiserit,  vel  per  integrum  triennium 
in  votis  simplicibus  perseveraverit,  si  alumnus  Instituto 
votorum  simplicium  sit  addictus. 

III0  Quod  si  interdum  causa  legitima  occurrat,  cur  quis- 
quam sacros  ordines  suscipiat,  triennio  nondum  expleto,  peti 
poterit  ab  Apostolica  Sede  dispensatio,  ut  clericus  vota 
solemnia  nuncupare  possit  quamvis  non  expleverit  triennium ; 
quoad  Instituta  vero  votorum  simplicium,  ut  vota  simplicia 
perpetua  ‘emittere  possit,  quamvis  non  expleto  tempore  a 
respectivi  Instituti  constitutionibus  praescripto  pro  profes-  c ^ 


sione  votorum  simplicium  perpetuorum.” 

60.  Littera»  dimissoriales  non  solum  dimittunt,  cle- 
ricum a3~~epIscopum  alienum,  sed  testari  debent  de  ejus* 
dotibus  ad  ordinem  requisitis.  Episcopus  proprius,  ut  utamur 
verbis  concilii  Mediolanensis  III,  “ haec  adscribat  et  testata 
faciat : vitae  in  primis  probitatem,  doctrinam  qua  idoneus, 
examine  habito,  judicatus  est,  ecclesiasticum  ordinem  .quo  est 
proxime  initiatus,  tum  praeterea  natales,  aut  dispensationem, 

si  quam  super  illis  obtinuerit.  Si  vere  majori  ordini  adscri- 
bendus  est,  aetatem  et  titulum  quem  ille  habet.  Quicumque 
clericus  hujusmodi  litteras  non  attulerit  quibus  ea  omnia 
adscripta,  testataque  fiant,  ne  adscribatur,  perinde  ac  si  nullas 
episcopi  sui  litteras  dimissorias  impetravit.” 

61.  JLitterce  dimissor  iales  non  expirant  morte  con- 
cedentis, vel  ejus  amotione  ab  officio,  quia  habent  naturam 

jL  gratiae  factae  ; sicut  ab  episcopo  qui  eas  dedit,  ita  et  ab  ejus 
successore  revocari  possunt.  D' Annibale,  Summula,  vol . III, 
n.  153. 

62.  Litterse  testimoniales  sunt  ilice  qiue  testantur 

de  vita, moribus, legitimitate  natalium, atque  de  carentia  cujus- 
cumque  impedimenti  plenum  faciunt  testimonium.  Hae  lit- 
terae testimoniales  requiruntur  praesertim  in  casibus  sequen- 
tibus: 

1°  Quando  clericus  relinquens  episcopum  originis , vult 
ordinari  ab  episcopo  domicilii , oportet  ut  habeat  litteras 
testimoniales  episcopi  originis , si  in  ea  aetate  discesserit  qua 
potuerit  aliquo  impedimento  canonico  innodari. 

2°  Quando  subditus  episcopi  alibi  tamdiu  commoratus 
fuerit,  ut  ibi  contrahere  potuerit  aliquod  impedimentum  cano- 
nicum. Const.  Speculatores . 

Tempus  commorationis  necessarium  ut  testimoniales  lit- 
terae requirantur  non  est  a jure  determinatum,  verum  sententia  ^ 
communis  inter  auctores  est  sufficere  semestre,  juxta  regulam  ^ 
vigentem  in  materia  conjugiorum  quoad  litteras  exhibendas 
ad  probandum  statum  libertatis.  Quod  tamen  non  prohibet 
Sanctam  Sedem  quominus  exigat  testimoniales  pro  absentia 
trium  mensium ; ita  dispositum  habetur  in  epistola  S.  Con- 
gregationis super  Disciplina  regulari  27  Nov.  1892,  in  qua 
cavetur  quod  religiosi,  qui  debent  relinquere  monasterium 
causa  explendae  militiae,  si  velint  postea  ingredi  monasterium, 
exhibeant  litteras  testimoniales  episcoporum  in  quorum  dioe- 
cesibus ultra  tres  menses  fuerint  commorati. 

Hoc  decretum  extensum  est  ad  clericos  etiam  saeculares  in 
iisdem  circumstantiis  positos.  S.  Congregatio  Concilii , in 
Firmana , 9 Sept.  1893. 

3°  Jure  particulari,  quicumque  ad  statum  clericalem  admitti 
desiderat  sequentia  documenta  et  testimonia  exhibeat : 

a)  Testimonium  de  baptismo  et  confirmatione  susceptis; 

b)  De  bona  vita  ; 

c)  De  consueti  patrimonii  sibi  opportuno  tempore  consti- 
tuendi possibilitate  vel  impossibilitate  ; 

d)  Promissum  propria  manu  scriptum  quod  refundet  omnes 
expensas  quas  episcopus  pro  eo  insumpserit : aqua  obligatione 
solvetur  si  in  ordine  religioso  fuerit  professus  ; 

e)  Testimonia  a singulis  episcopis  in  quorum  dioecesibus 
versatus  fuit ; 

f)  Testimoniales  litteras  a moderatoribus  Collegii  in  quo 
studia  perfecit.  Cone.  Marian .,  tit.  VII . 

63.  £pigcopug  ordinang  alienum  gnbditum  absque 
litteris  dimissorialibus  vel  proprium  absque  testimonialibus, si 
ordinandus  tanto  tempore  alibi  commoratus  fuerit  ut  impedi- 
mentum contrahere  potuerit, incurrit  suspensionem  per  annum 
a collatione  ordinum.  Const.  Apostolicce  Sedis,  tit.  V,  num.  3. 


ARTICULUS  III. 

De  qualitatibus  ordinandorum. 

Quamvis  episcopus  sit  minister  ordinarius  sacrae  ordina- 
tionis, non  est  putandum  eum  posse  valide  et  licite  omnibus 
indiscriminatim  ordines  conferre. 

64.  Ad  validitatem  ordinationis,  tria  requiruntur : 

1°  Ut  ordines  conferantur  mari,  quia  ordo  secumfert  ali-  j£- 
quam  eminentiam  potestatis  et  officii  in  Ecclesia,  cujus  inca- 

paces  sunt  foeminae,  quae  in  Ecclesia  tacere  debent,  ex  cap . 14, 
I Epist.  ad  Corinth. 

2°  Ut  ordinetur  baptizatus , quia  baptismus  est  janua 
sacramentorum  Novae  Legis  ; ideo  “ si  quis  presbyter  ordina- 
tus deprehenderit  se  non  esse  baptizatum,  baptizetur  et  iterum 
ordinetur.”  Cap . 1,  tit.  XLIII , De  presbytero  non  ordinato , 
L.  III  Decret. 

3°  Ut  ordinandus  sit  capax  rationis  et  habeat  intentio- 
nem saltem  habitualem  suscipiendi  ordines;  nam  agitur  de 
novo  statu  suscipiendo,  ad  quem  non  admittitur  nisi  volens. 
Unde  invalida  esset  ordinatio  illius  qui,  animo  prorsus  relu- 
ctante, ordines  recipere  cogeretur.  Quoad  ordinem  infantibus 
collatum,  juxta  Constitutionem  Benedicti  XIV,  Eo  quamvis , 
4 Maii  1755,  dicendum  est  ordinationem  validam  esse,  dum- 
modo nullo  laboret  substantiali  defectu  materiae,  formae  et 
intentionis  in  episcopo  ordinante.  Ordinati  in  infantili  aetate 
interrogandi  sunt,  quando  excesserunt  XYI  aetatis  annum, 
an  ratam  habeant  ordinationem  vel  non ; in  primo  casu,  ad- 
stringuntur  omnibus  obligationibus  sacris  ordinibus  annexis  ; 
in  secundo  casu,  possunt  contrahere  nuptias,  nec  tenentur  ad 
officii  recitationem  et  ad  alia  officia  status  clericalis.  Quoad 
illos  qui  metu  susceperunt  ordines,  distinguendum  erit  inter 
ordinationem  et  obligationes  ei  annexas ; ordinatio  est  certe 
valida,  quia  coacta  voluntas  est  semper  voluntas ; aliter  res 
se  habet  respectu  obligationum.  Certum  est  ordinatum  teneri 
ad  obligationes,  si  metus  fuerit  levis,  vel  juste  incussus,  vel 
ratam  habuerit  suam  ordinationem ; in  aliis  casibus,  ordi- 
natus non  tenetur  ad  obligationes  ordini  Suscepto  annexas, 
sed  debet  expectare  judicium  Ecclesiae.  Praxis  S.  Cong.  Con- 
cilii haec  est,  ut  potiusquam  ordinati  per  metum  declarentur 
immunes  ab  obligationibus  ordinis  suscepti,  preces  fiant 
Summo  Pontifici  pro  dispensatione  ab  eisdem  obligationibus. 

65.  Ad  licitam  ordinationem  necessarius  est  sta- 
tus gratiae  sanctificantis,  non  solum  pro  susceptione 

ordinum  hierarchicorum  qui  totidem  vivorum  sacramenta 
sunt,  sed  etiam  pro  susceptione  aliorum  ordinum  qui  sacra- 
raentalia  constituunt. 

Illis  qui  ad  gradus  clericales  aspirant  requiritur  vitae  boni- 
tas habitualis  major  quam  in  laicis,  justa  illud  Hieronymi : 
“Non  solum  episcopi  et  presbyteri  et  diacoui  debent  magno- 
pere providere  ut  cunctum  populum  cui  praesident,  sermone 
et  conversatione  praecedant,  verum  etiam  inferiores  gradus 
et  omnes  qui  Domini  oraculo  deserviunt.” 

66.  Ordinandas  debet  esse  confirmatas,  ex  cap.  4, 
sess.  XXIII,  De  Eef.  in  Tridentino  : “ Prima  tonsura  non 
initientur  qui  sacramentum  confirmationis  non  susceperint/ ’ 
Initiati  prima  tonsura,  vel  recipientes  ordines  minores  ante 
confirmationem,  praeter  peccatum  mortale,  fiunt  irregulares ; 
hinc  nisi  a S.  Sede  fuerint  dispensati,  non  possunt  promoveri 
ad  ordines  majores,  et  si  provisi  fuerint  ad  beneficium,  indi- 
gent nova  provisione. 

67.  Ordinandas  debet  esse  ccelebs,  quia  in  Ecclesia 
latina  status  conjugalis  est  incompatibilis  cum  statu  clericali. 
Attamen,  constante  matrimonio,  vir  potest  ordines  sacros 
suscipere,  modo  ejus  uxor  consentiat  et  emittat  votum 
castitatis  in  manibus  episcopi ; si  juvenis  sit  vel  suspecta 
incontinentiae,  tenetur  ingredi  monasterium  ; si  sit  in  senili 
aetate  et  extra  omnem  suspicionem  incontinentiae,  sufficit  ut 
emittat  votum  castitatis  simplex.  Hoc  votum  simplex  habet 
Vim  voti  solemnis,  nam,  mortuo  viro,  ipsa  non  poterit  convo- 
lare ad  novas  nuptias,  obstante  voti  impedimento.  Bened . 
XIV , De  Synodo  dicec .,  lib.  XIII,  c . 12,  n.  16. 

68.  Ordinandas  debet  habere  scientiam  compe- 
tentem. “ Illitteratos,  ait  S.  Gelasius,  nullus  praesumat  ad 
clericatus  ordinem  promovere.”  Gradus  scientiae  necessariae 
clericis,  ex  jure  canonico,  varius  est  pro  ratione  ordinis  sus- 
cipiendi, et  determinatur  a Cone.  Trid.,  sess.  XXIII,  c.  4, 

11,  12,  14,  De  Ref.  Concilium  requirit  ut  initiandi  pri- 
ma tonsura  legere  et  scribere  sciant  et  cognoscant  rudimenta 
fidei ; ut,  ad  minores  ordines  promovendi  linguam  latinam 
intelligant ; ut  ordinandi  in  subdiaconos  et  diaconos  instructi 
sint  in  eis  quae  ad  ordinem  exercendum  pertinent;  tandem  ut 
promovendi  ad  sacerdotium  idonei  sint  ad  docendum  et  ad 
ministrandum. 

“ Professi,  tum  votorum  solemnium,  tum  simplicium,  ab 
Ordinariis  locorum  ad  sacros  ordines  non  admittantur  nisi 
testimoniales  litteras  exhibeant  quod  saltem  per  annum  sacras 
theologiae  operam  dederint,  si  agatur  de  subdiaconatu ; ad 
minus  per  biennium,  si  de  diaconatu  ; et  quoad  presbyteratum, 
saltem  per  triennium,  praemisso  tamen  regulari  aliorum  stu- 
diorum curriculo.”  S,  C.  Episc.  et  Reg.  decretum , 4 nov.  1892. 

Illud  decretum  praeceptivum  pro  clericis  regularibus,  est 
directivum  pro  saecularibus.  Non  minor  scientia  requiritur 
in  clericis  saecularibus  qui  debent  ministrare  et  populum  sibi 
commissum  edocere. 

69.  Ordinandus  debet  liabere  aetatem  canonicam. 

Si  agatur  de  prima  tonsura,  conferri  nequit  ante  septen- 
nium ; quoad  ordines  minores,  nihil  in  jure  reperitur  defini- 
tum, et  conferri  possunt  a septennio  ad  decimum  quartum 
aetatis  annum,  concurrentibus  qualitatibus  descriptis  a patri- 
bus Cone.  Trid.,  in  cap.  5 et  11  sess.  XXIII.  Quoad  ordines 
majores,  Cone.  Trid.,  in  cap.  12  sess.  XXIII,  decrevit  ut  nul- 
lus in  posterum  ordinetur  subdiaconus  ante  22,  diaconus  ante 
23,  presbyter  ante  25  aetatis  annum.  Sufficit  ut  anni  fuerint 
inchoati,  et  in  hoc  differunt  ordines  majores  ab  episcopatu, 
pro  quo  assequendo  requiritur  annus  30  completus.  Qui  non 
attigerit  aetatem  a jure  requisitam  indiget  dispensatione. 
Dispensationes  generatim  conceduntur  pro  solo  presbyteratus 
ordine. 

Inter  facultates  episcopis  Canadensibus  a S.  C.  de  Prop. 
Fide  concessas,  in  Formula  I,  sub  numero  tertio,  .habetur 

facultas : “ dispensandi  super  defectu  aetatis  unius  anni,  ob 
operariorum  penuriam,  ut  promoveri  possint  ad  sacerdotium, 
si  alias  idonei  fuerint.”  Unde  semel  ac  diaconus  excesserit  23 
aetatis  annum,  extante  ratione,  licite  ordinari  potest.  In  for- 
mula T ejusdem  Congregationis,  sub  numero  primo,  habetur 
facultas  : “ dispensandi  cum  quindecim  utriusque  cleri  dia- 
conis suae  jurisdictioni  subjectis  super  defectu  octodecim 
mensium,  ut,  eo  non  obstante,  ad  sacrum  presbyteratus  ordi- 
nem promoveri  possint,  dummodo  idonei  sint  et  nullum 
aliud  eis  obstet  canonicum-  inpedimentum.”  Putzer , Com- 
mentarium in  Apost . Facultates , Ed % 4ft,  pag.  158.  I/ 

70.  Ordinandas  debet  habere  titulum  lionestce 
sustentationis,  ne  in  dedecus  totius  ordinis  clericalis  men-  ^ 
dicare  aut  artes  viles  et  negotia  saecularia  exercere  cogatur ; 

Cone.  Trid .,  « XXI , c.  2.  In  antiqua  Ecclesiae  disciplina, 
titulus  requirebatur,  sive  pro  suscipiendis  ordinibus  majori- 
bus, sive  pro  minoribus,  et  titulus  erat  ecclesia  in  qua  clerici 
intitulati  vel  incardinati  erant.  Discissa  vita  communi  et 
institutis  beneficiis,  clerici  ordinati  fuerunt  ad  aliquod  bene- 
ficium. Seculo  XII,  cum  plures  episcopi  ordinarent  clericos 
sine  titulo  sustentationis,  Alexander  III,  in  Cone.  Later.  III, 
statuit  episcopos  ordinantes  diaconos  et  presbyteros  absque 
titulo  teneri  eisdem  providere  ; Innocentius  III  extendit  illud 
decretum  ad  subdiaconos  ; unde  a tempore  Innocentii  III, 
titulus  exigitur  pro  solis  ordinibus  majoribus.  In  presenti 
Ecclesiae  disciplina,  clerici  ordinari  debent  cum  uno  ex  titulis 
quos  refert  S.  C.  de  Prop.  Fide  in  Instructione  27  Ap.  1871, 
cujus  summarium  referimus. 

71.  Duplex  distinguitur  titulus,  ecclesiasticus  et 

patrimonialis.  Hic  postremus  obtinet,  quando  ordinandus 
talibus  bonis  certis,  stabilibus  et  frugiferis,  aliunde  quam  ab  ^ 
Ecclesia  provenientibus,  est  instructus,  quae  ad  congruam 
ejus  sustentationem,  judicio  episcopi,  sufficere  videantur.  Ad 

praefatum  accedit  titulus  pensionis.  Hi  duo  tituli  suut  extra- 
ordinarii et  ex  dispensatione  admittuntur,  si  nempe  episcopus 
pro  ecclesiae  necessitate  aut  commodo  aliquem  ita  ordinan- 
dum esse  judicaverit ; Cone.  Trid.y  sess.  XX It  c.  2.  Titulus 
ecclesiasticus  subdividitur  in  beneficialem  et  paupertatis , 
cui  accedunt  tituli  mensae  communis  et  missionis. 

72.  Titulus  beneficii  est  jus  perpetuum  percipiendi 
fructus  in  bonis  Ecclesiae  propter  officium  aliquod  spirituale, 
ecclesiastica  auctoritate  constitutum.  Hic  titulus  ordinationis 
est  proprius  et  ordiuarius.  Cone.  Trid.y  sess.  XXIy  c.  2. 

73.  Titulus  paupertatis  est  ille  cum  quo  ordinantur 
regulares  qui  emiserunt  vota  solemnia  in  religione  approbata. 
Yi  hujus  tituli,  ordinati  honestam  sustentationem  reportant 
ex  redditibus  monasterii,  si  ordo  bona  possideat,  vel  ex  piis 
fidelium  oblationibus. 

Qui  vota  tantum  simplicia  emittunt,  debent  ordinari  titulo 
beneficii,  patrimonii  aut  pensionis,  nisi  Institutum  habeat 
speciale  privilegium  S.  Sedis,  quo  professi  votorum  simpli- 
cium ordinentur  titulo  paupertatis , vel  titulo  mensae  com- 
munis , aut  missionis. 

74.  Titulus  missionis  eis  conceditur  qui  sacris  ordinibus 
ordinari  cupiunt  ut  apostolicarum  missiopum  servitio  sese 
devoveaut.  Ordinarii  non  possunt  clericum  ad  hunc  titulum 
ordinare  nisi  speciali  induito  S.  Sedis  muniti  sint,  quia  agitur 
de  titulo  qui  derogat  juri  communi;  ideo  S.  Sedes  hortatur 
Ordinarios  ut,  quantum  fieri  potest,  alii  quoque  legitimi  tituli 
pro  sacra  ordinatione  introducantur,  nempe  tituli  patrimonii 
et  pensionis. 

73.  Titulus  missionis  acquiritur  ante  subdiacona* 

tum  ab  illis  qui  vovent,  postquam  promoti  fuerunt  ad  ordines 
sacros,  nullam  religionem  aut  congregationem  religiosam, 
sine  S.  Sedis  licentia,  ingressuros  et  in  dioecesi  cui  destinati 
sunt,  vel  destinabuntur,  perpetuo  permansuros,  et  in  divinis 

administrandis  laborem  et  operam  sub  omnimoda  directione 
et  jurisdictione  Ordinarii  in  salutem  animarum  impensuros. 
Cf.  formulam  juramenti  in  Discipline  du  diockse  de  Qu4bec> 
v.  titre  cUrical. 

76.  Ordinati  ad  titulnm  missionis  ita  incardinan- 
tnr  dioecesi  nt  non  possint  ab  ea  exire  sine  induito 
apostolico;  antequam  incandinentur  novae  debent  emittere 
novum  juramentum.  Ex  decreto  30  nov.  1885,  juramen- 
tum clericorum  Americae  Foederatae  valet  pro  tota  provincia 
ecclesiastica,  ita  ut  de  consensu  utriusque  Ordinarii  transire 
possint  de  una  dioecesi  ad  aliam  ejusdem  provinciae,  quin 
emittant  novum  juramentum,  et  quin  exquirant  indultum 
apostolicum.  Collectanea  S.  C.  de  P.  F.,  num . 1182. 

77.  Ordinati  ad  titnlum  missionis  tenentur  ad 
obligationes  quae  adbaerent  juramento.  Ex  apostolico 
ministerio  in  missione  cui  fuerunt  addicti,  necessaria  ad  vic- 
tum consequuntur,  i.  e.  dioecesis  vel  vicariatus  apostolicus  in 
cujus  bonum  sese  obligarunt  eorum  necessitatibus,  etiam  in 

1 casu  quo  ad  operandum  sine  sua  culpa  inhabiles  evaserunt, 
providere  tenetur ; Ins.  S . C . de  P.F.  Obligatio  ex  juramento 
huic  titulo  annexo  minime  efficit  ut  episcopus  iu  clericum 
majus  jus  acquirat  ac  illud  quod  ei  competit  ex  jure  com- 
muni. Unde  privatio  et  remotio  ab  officio  rectoris,  si  in 
poenam  delicti  vel  reatus  disciplinaris  fit,  fieri  non  potest  nisi 
confecto  processu  canonico ; translatio  autem  de  una  missione 
ad  aliam,  aut  ad  aliud' officium,  fieri  debet  ab  episcopo  ex 
causis  gravibus  et  habita  meritorum  ratione.  Collect.  8 . C. 
de  P.  F.,  num.  2153.  Remotis  et  translatis  recursus  ad  S.  C. 
de  P.  F.  in  devolutivo  conceditur.  J uramentum  die  anniver- 
saria, vel  alio  statuto  die,  praemissa  confessione  et  commu- 
nione, pie  renovantes,  lucrantur  indulgentiam  plenariam 
defunctis  applicabilem.  Pwtzer , Commentarium  in  faculta- 
tes apostolicas,  num.  211. 

5 

78.  Amittitur  titulus  missionis,  1°  per  privationem  ab 
Ordinario  factam,  postquam  hic  paternis  ac  repetitis  monitis 
sacerdotem  ad  resipiscendum  frustra  invitavit,  atque  de  ejus 
criminibus  certas  probationes  sibi  comparavit,  quas  in  casu 
recursus  valeat  exhibere  Sacr^p  Congregationi ; 2°  per  dimis- 
sionem officii  missionarii ; 3°  per  voluntariam  substitutio- 
nem tituli  patrimonii  factam  cum  consensu  Ordinarii  et  S.  C. 
de  Propaganda  Fide,  quo  in  casu  datur  dispensatio  a jura- 
mento ; 4°  tandem  per  professionem  in  religioso  instituto,  ser- 
vatis de  jure  servandis.  Putzer , loco  citato . 

79.  Quando  sacerdos,  suo  titulo  missionis  priva- 
tus, nullum  signum  resipiscentiae  dedit  et  in  sua  con- 
suetudine perseverat,  episcopus  non  tenetur  ad  sustentatio- 
nem illi  praebendam.  Eos  qui  tutulum  missionis  amiserunt, 
Ordicaiii  tenentur  compellere  ad  alterius  tituli  subrogatio- 
nem, sed  non  sunt  ipso  facto  suspensi,  et  consequenter  mini- 
strare possunt. 

80.  Quoad  poenas  contra  episcopum  latas  propter 
ordinationem  clerici  de  titulo  non  provisi : 

1°  Si  episcopus  clericum  sine  titulo  ordinaverit,  debet  suo 
sumptu  alere  clericum  ordinatum,  modo  conscius  fuerit  defe- 
ctus tituli  et  clericus  non  habeat  unde  sustentetur. 

2°  Suspensionem  per  annum  a collatione  ordinum  R.  Pon- 
tifici reservatam  ipso  jure  incurrunt  qui,  excepto  casu  legi- 
timi privilegii,  ordinem  sacrum  contulerint  absque  titulo 
beneficii  vel  patrimonii  clerico  in  aliqua  congregatione  viventi 
in  qua  solemnis  professio  non  emittitur,  vel  religioso  nondum 
professo.  Const.  Apost.  Sedis. 

3°  Suspensionem  per  triennium  R.  P.  reservatam  a colla- 
tione ordinum  ipso  jure  incurrunt  aliquem  ordinantes  absque 
titulo  beneficii  vel  patrimonii,  cum  pacto  ut  ordinatus  non 
petat  ab  ipsis  alimenta.  Const.  Apost.  Sedis . 

81.  Oportet  ut  ordinandas  nulla  censura  sit  irre- 
titus. In  cap.  32,  De  sententia  excommunicationis , Inno- 

centius  III  agit  praecise  de  excommunicatis  ex  violenta  cle- 
ricorum percussione,  qui  ecclesiasticam  sententiam  negli- 
gentes,  in  excommunicatione  positi,  ecclesiasticos  ordines 
accipere  non  formidant ; et  respondet  eos,  si  scienter  id  fece- 
rint, a susceptis  ordinibus  in  perpetuum  esse  deponendos. 
Per  ecclesiasticos  ordines  intelliguntur  ordines  minores  et 
majores,  non  vero  tonsura. 

Haec  suspensio  a constitutione  Apostolicce  Sedis  censetur 
abrogata.  Hinc  excommunicatus  primam  tonsuram  aut  ordi- 
nes recipiens  hodie  peccat  graviter,  sed  poenas  latae  sententiae 
non  contrahit  et  nominatim  non  est  irregularis.  Gasparri , 
De  Sacra  Ordinatione , n.  142. 


ARTICULUS  IV. 

De  examine  ordinandorum, 

82.  Nullns  ad  ordines  promoveri  debet  nisi  ha- 
beatur idonens  et  probatus.  Clericus  reputatur  idoneus, 
quando  caret  impedimentis  ad  ordines  suscipiendos ; dicitur 
probatus , quando,  facta  inquisitione  de  persona,  aetate,  mori- 
bus, fide  et  doctrina,  certis  argumentis  constat  eum  non  esse 
indignum. 

Necessitas  hujus  probationis  patet  ex  natura  ipsa  sublimis 
gradus  quem  ordinandus  scandere  debet ; quanto  autem  cle- 
ricale munus  est  sublimius,  tanto  exactior  sit  oportet  perso- 
narum inquisitio;  Can.  5,  dist.  51.  Haec  inquisitio  facienda 
est  non  solum  in  conferendo  presbyteratu,  sed  et  in  admis- 
sione ad  infimum  clericatus  gradum,  nam  “ vires  regni  in 
prima  delectorum  examinatione  consistunt.”  De  Luca , Prce- 
lectiones  juris  Canonici , De  Personis , n,  44. 

Qui  praesumit  ad  ordines  accedere  non  probatus,  obnoxius 

est  excommunicationi  ferendae  sententiae.  Cap . 1 et  2,  De  eo 
qui  furtive  ordines  suscipit . 

83.  Ordinationi  triple:*  praemittitur  examen,  seu 
scrutinium. 

1°  Primum  est  illud  de  quo  loquitur  Tridentinura,  sess. 
XXIII,  cap.  5 : 

a)  “ Ad  ordines  minores  promovendi  bonum  a parocho  et 
a magistro  scholae  in  qua  educantur  testimonium  habeant.” 

b)  “ Hi  vero  qui  ad  singulos  majores  erunt  assumendi,  per 
mensem  ante  ordinationem  episcopum  adeant,  qui  parocho, 
aut  alteri  cui  magis  expedire  videbitur,  committat  ut,  nomi- 
nibus ac  desiderio  eorum  qui  volunt  promoveri  publice  in 
ecclesia  propositis,  de  ipsorum  ordinandorum  natalibus,  aetate,, 
moribus  et  vita  a fide  gignis  diligenter  inquirat,  et  litteras 
testimoniales  ipsam  inquisitionem  factam  continentes,  ad 
ipsum  episcopum  quamprimum  transmittat.” 

Publicationes  ordinandorum  debent  fieri  intra  missarum 
solemnia  in  ecclesia  cathedrali  et  in  ecclesia  parochiali.  Hae 
publicationes  sunt  vestigium  antiquae  disciplinae,  et  ad  instar 
publicationum  pro  matrimonio  ineundo  ; sed  Concilium  hic 
non  praecipit,  sicut  pro  matrimonio,  has  publicationes  esse 
faciendas  ter,  tribus  continuis  festivis  diebus,  sed  episcopus 
lege  particulari  ad  hoc  obligare  posset.  Gasparri , De  Sacra 
Ordinationet  vol.  //,  n.  698. 

2°  Secundum  scrutinium  describitur  in  cap.  7 ejusdem 
sessionis  : “ Synodus  decernit  ut,  quando  episcopus  ordina- 
tionem facere  disposuerit,  omnes  qui  ad  sacrum  ministerium 
accedere  voluerint,  feria  IV  ante  ordinationem,  vel  quanda 
episcopo  videbitur,  ad  civitatem  evocentur.  Episcopus  autem, 
sacerdotibus  et  aliis  prudentibus  viris,  peritis  legis  divinae,  et 
in  ecclesiasticis  sanctionibus  exercitatis,  sibi  adscitis,  ordi- 
nandorum genus,  personam,  aetatem,  institutionem,  mores, 
doctrinam  et  fidem  diligenter  investiget  et  examinet.” 

Materia  examinis  versatur  a)  circa  natales:  quibus paren- 

tibus  natus  sit,  quo  loco,  an  baptizatus  sit ; b)  circa  personam : 
an  sit  confirmatus,  an  irregularitate  aliqua,  aut  censura  sit 
impeditus ; c)  circa  aetatem  : an  illam  habeat  quae  in  ordine 
de  quo  agitur,  requiritur ; d)  de  moribus  atque  de  fide : an 
quidquam  ei  de  hac  materia  opponi  possit;  e)  de  doctrina 
quae  propria  sit  ordinis  qui  ab  eo  postulatur. 

3°  Tertium  scrutinium  verificatur  in  ordinatione  diacono- 
Tum  et  presbyterorum,  et  est  pars  liturgiae.  Archidiaconus, 
pontificem  alloquens,  ait : “ Postulat  Sancta  Mater  Eccle- 
sia... et  episcopo  sciscitanti  utrum  archidiaconus  eos 
dignos  agnoscat,  hic  testificatur  eos  dignos  esse,  quantum 
humana  fragilitas  nosse  sinit.  Postea  episcopus  populum 
rogat  ut  si  quis  aliquid  habeat  contra  ordinandos,  cum  fiducia 
exeat  et  dicat. 

Hic  ritus  hodie  mere  cceremonialis  est,  ad  memoriam  enim 
antiquae  disciplinae.  Unde  Archidiaconus,  licet  ordinandum 
non  agnoscat,  tuta  conscientia  respondere  potest  eum  dignum 
esse,  quia  episcopo  jam  constat  de  dignitate. 

84.  Episcopus  qui  per  se  non  ordinat  suos  clericos, 
eos  ad  alium  episcopum  examinatos  et  probatos  dimittere 
tenetur,  sed  episcopus  ordinans  non  obligatur  attestationi 
proprii  episcopi  deferre,  et  eosdem  novo  examini  subjicere 
posset. 

Ipsi  regulares,  non  sine  diligenti  episcopi  examine,  ordi- 
nandi sunt,  nisi  speciali  privilegio  post  Tridentinum  concesso 
eximantur.  Hoc  privilegio  aliis  non  communicabili  pollent 
clerici  Societatis  Jesu,  ex  const.  Pium  et  utile  Gregorii  XIII. 

Clerici  regulares,  ab  episcopo  dicecesano  in  examine  repro- 
bati, non  possunt  a suis  superioribus  ad  alios  episcopos  mitti 
pro  ordinibus  suscipiendis,  sed  debent  vel  studio  incumbere, 
vel  recurrere  per  viam  appellationis  ad  legitimum  superiorem. 

85.  Episcopus  potest  suspendere  clericum  ab  ordi- 
nibus suscipiendis  ex  informata  conscientia.  Cone. 

Tr  id.y  8e8s.  XIV , cap:  1,  De  Ref.  Huic  clerico  datur  recursus 
ad  Sanctam  Sedem,  cui  episcopus  manifestare  tenetur  causam 
hujus  denegationis.  Hic  recursus,  si  fiat,  non  habet  vim  su- 
spensivam,  sed  devolutivam  tantum.  Cf.  vol . II>  n . 1035 
et  seq. 


ARTICULUS  Y. 

De  legibus  ordinationis . 

Leges  quae  ordinationem  ipsam  respiciunt  referuntur  ad 
tempus,  locum  et  legitimum  intervallum. 

86.  Ordines  debent  conferri  debito  tempore. 

1°  Quoad  primam  tonsuram , in  ordinatione  generali 
confertur  intra  solemnia  missae  pontificalis  et  praecise  post 
Kyrie  Eleison ; attamen  conferri  etiam  potest  extra  missarum 
solemnia,  quocumque  die,  hora  et  loco,  ut  fert  consuetudo 
generalis.  Pontificale  Romanum . 

2°  Minores  ordines  dari  possunt  extra  missarum  solemnia, 
diebus  dominicis  et  festivis  duplicibus,  ubicumque,  sed  mane 
tantum.  Per  dies  festivos  intelliguntur  dies  qui  a populo 
servantur,  ita  S . G . Concilii  apud  Fagnanum . S.  C.  Rituum, 
16  Martii  1833,  statuit  minores  ordines  conferri  posse  in  fes- 
tis de  praecepto,  vel  in  festis  duplicibus  quae  erant  de  praecepto 
ante  reductionem. 

3°  Majores  ordines  nonnisi  in  sabbatis  quatuor  tempo- 
rum, aut  sabbato  sancto,  vel  sabbato  ante  diem  dominicam 
Passionis,  ab  ullo  episcopo,  praeter  Romanum  Pontificem, 
licite  conferuntur ; Cone.  Trid.}  sess.  XXIII , c.  8.  Tunc 
temporis  speciales  preces  a fidelibus  impetrantur  ut  dignetur 
Deus  ministros  sanctos  et  doctos  Ecclesiae  largiri. 

87.  Summus  Pontifex  facultatem  ordinandi  extra 
tempora  a jnre  statuta  concedit  episcopis  missio» 


TIT.  I.  DE  POTESTATE  ORDINIS 


71 


nam  : In  Formula  I,  sub  numero  1°,  indulgetur  facultas  “ con- 
ferendi ordines  extra  tempora  et  non  servatis  interstitiis 
usque  ad  presbyteratum  inclusi  ve,  si  sacerdotum  necessitas 
ibi  fuerit.” 

Circa  usum  illius  facultatis,  refertur  illa  responsio  S.  C. 
Rituum,  18  Maii  1883  : Episcopus  Marianopolitanns  se- 
quentia dubia  solvenda  proposuit : “ 1°  Utrum  facultas  limi- 
tetur, nisi  specialissimum  adsit  indultum,  ad  solos  dies  quibus 
de  jure  communi  conferre  licet  ordines  minores,  scilicet  dies 
festivos  de  praecepto,  etiam  in  fidelium  favorem  abrogatos  ? 
2°  An  saltem  ad  omnes  dies  in  quibus  recitatur  officium  ritus 
duplicis  ? ” S.  C.  R.  respondit  affirm.  ad  lam  partem,  neg.  ad 
2am.  Attamen  Kenrick,  tr.  20,  num.  34,  Sabetti,  num.  835, 
docent  in  Statibus  Foederatis  et  alibi,  vi  consuetudinis  diu- 
turnae, ordines  conferri  posse  quolibet  die,  pro  aequo  episcopi 
arbitrio.  Cf.  Konings , num . 1523,  q . 3°. 

88.  Relate  ad  usum  hujus  facultatis,  notandum  est 
episcopum  dispensantem  esse  episcopum  proprium  clerici 
ordinandi. 

Hinc  ordinandi,  qui  educantur  in  seminario  dioecesis  non 
suae,  ibique  de  consensu  suorum  Ordinariorum  ordinantur,  ab 
episcopo  loci  dispensari  non  possunt  in  temporibus  ordinatio- 
num, neque  in  irregularitate,  neque  in  aetate.  Haec  dispensa- 
tio obtinenda  est  ab  Ordinario  clerici  ordinandi.  Cf.  Putzer , 
Commentarium , n.  49. 

89.  Ordines  debent  conferri  in  loco  debito* 

1°  Quoad  tonsuram  et  ordines  minores , possunt  conferri 
in  quocumque  honesto  loco  dioecesis. 

2°  Ordines  majores  conferri  debent  in  cathedrali,  vocatis 
et  praesentibus  canonicis.  Si  non  fuerit  ordinatio  generalis, 
sed  tantum  aliquarum  personarum,  potest  ubique  episcopus 
eam  habere,  et  etiam  in  capella  sua  privata ; S.  C.  Concilii , 
20  nov . 1592.  Quia  nulli  episcopo  licet  pontificalia  in  alterius 

dioecesi  exercere,  nisi  de  Ordinarii  loci  expressa  licentia, 
concludunt  auctores  ordines  esse  conferendos  in  propria  dioe- 
cesi episcopi  ordinantis.  Cone.  Trid.,  « VI,  cap.  5. 

90.  Inter  ordines  servari  debet  debitum  interval- 
lum, ut  ordinandi  “ eo  accuratius  quantum  sit  hujus  disci- 
plinae pondus  possint  edoceri,  ac  in  unoquoque  munere,  juxta 

praescriptum  episcopi,  se  exerceant atque  ita  de  gradu  ad 

gradum  ascendant.”  Cone.  Trid .,  sess.  XXIII , cap.  11, 

U De  Ref. 

Quantum  esse  debeat  interstitium  inter  unius  et  alterius 
minoris  ordinis  susceptionem,  nulla  lege  est  definitum.  Ab 
ultimo  gradu  minorum  ordinum  ad  subdiaconatum  annus 
debet  intercedere  ; idem  temporis  spatium  inter  singulos 
ordines  majores.  Hic  annus  non  naturalis,  sed  ecclesiasticus 
esse  debet.  Cf.  Zitelli , Apparatus  juris,  p.  359. 

91.  A lege  interstitiorum  episcopus  dispensare 
potest.  Si  agitur  de  interstitiis  inter  acolythatum  et  sub- 
diaconatum, inter  diaconatum  et  presbyteratum,  episcopus 

^ dispensare  potest  ob  necessitatem  aut  utilitatem  Ecclesiae,  id 
est,  si  necessitas  aut  utilitas  Ecclesiae  exigit  hanc  celeriorem 
candidati  promotionem.  Si  vero  agitur  de  interstitiis  pro 
minoribus  inter  se,  aut  de  interstitiis  inter  subdiaconatum  et 
diaconatum,  episcopus  potestatem  dispensandi  habet  pure  et 
simpliciter,  etiam  citra  necessitatem  aut  utilitatem  Ecclesiae, 
cum  Cone.  Trid.  dicat : “ nisi  aliud  episcopo  expedire  magis 
videretur.” 

92.  Prieter  hanc  potestatem  dispensandi  a jure 
communi  concessam.  Episcopis  hujus  regionis  datur  facul- 

^tas  conferendi  ordines  extra  tempora  et  non  servatis  inter- 
stitiis. Stante  hac  facultate,  non  licet  clerico,  eodem  die, 
recipere  quatuor  ordines  minores  et  subdiaconatum.  Eadem 
ratione,  non  liceret  duos  ordines  sacros  eodem  die  recipere, 
nisi  haberetur  speciale  indultum  S.  Sedis. 

93.  Ordines  majores  debent  conferri  diebus  testi* 
vis  non  continuis,  sed  interpolatis,  nisi  habeatur  specia- 
lissimum indultum.  Hoc  tamen  non  est  intelligeudum,  quasi 
inter  unum  et  alterum  ordinem  deberent  intercedere  tres  vel 
quatuor  menses,  sed  inter  unum  et  alterum  tempus  ordina- 
tionis, aliquis  omnibus  sacris  initiari  potest,  data  tamen  pru- 
denti interpolatione  inter  unum  et  aliud  festum,  attento  tamen 
commodo  Ordinantis ; Putzer , Commentarium  in  facultates 
ApostolicaSy  editio  5a,  n.  99.  Potest  probabiliter  unus  ordo 
conferri  die  a jure  statuto,  v.  g.  sabbato  sancto,  et  alter  die 
festivo  immediate  sequenti,  in  hypothesi  nostra,  in  Dom.  Re- 
surrectionis, quia  tunc  non  suscipiuntur  ordines  diebus  con- 
tinuis virtute  facultatis.  Imo,  juxta  Casparri , vol.  /,  num. 
509,  si  episcopus  obtinuit  indultum  super  interstitiis  et  tem- 
poribus, potest,  nisi  aliud  ex  verbis  indulti  constet^  conferre 
unum  ordinem  sacrum  die  sabbati  et  alium  die  dominica. 

94.  Tandem  ordines  gradatim  conferendi  sunt,  et 

ordinationes  per  saltum , id  est,  uno  praetermisso  ordine,  pro- 
hibentur a jure  ; Cone . Trid.y  sess.  XX III , cap.  14.  Attamen 
ordinatio  hujusmodi  valida  est,  licet  illicita,  quia,  ut  ait  S. 
Thomas  : “ potestates  sunt  distinctae,  et  una,  quantum  est  de 
sui  ratione,  non  requirit  aliam  in  eodem  subjecto.”  Excipitur 
episcopatus,  cujus  collatio,  ex  probabiliori  sententia,  omisso 
presbyteratu,  non  consistit.  Bened.  XIV,  Const.  In  pos- 
tremo. 

Clericus  ordinatus  per  saltum  eo  ipso  suspensus  est  ab 
ordine  suscepto ; ideoque  fieret  irregularis,  si  in  oidine  per 
saltum  suscepto  ministraret. 

95.  Clerici  debent  praemittere  exercitia  spiritua- 
lia sacrae  ordinationi.  Licet  praescripta  Alexandri  VII  et 
Innocentii  XI  non  respiciant  nisi  dioeceses  Italiae  et  insula- 
rum adjacentium,  tamen  S.  C.  Concilii,  in  suis  responsionibus 
ad  catholici  orbis  episcopos,  numquam  eosdem  omittit  hortari 

ut  neminem  ad  sacros  ordines  admittant,  qui  spiritualia 
exercitia  antea  non  peregerit.  Bargilliat,  vol,  I,  num.  299. 


ARTICULUS  VI. 

De  impedimentis  ordinis . 

a 96.  Irregularitas  communiter  definitur : Impedi» 
mentum  canonicum  quo  quis  arcetur  a susceptione  ordinum 
et  ab  illorum  exercitio,  si  jam  recepti  fuerint. 

1°  Cum  clerus  sit  pars  electa  et  venerabilior  societatis 
Christianae,  non  omnes  ad  hunc  statum  promoveri  possunt. 
Ecclesia  arcet  qui  carent  certis  dotibus  et  qui  ob  delicta  indi- 
gnos sese  reddiderunt  tanta  dignitate.  Igitur  irregularitas 
est  ratio  providendi  decori  status  clericalis. 

2°  Locus  proprius  irregularitatis  est  tractatus  de  ordine, 
sicut  locus  proprius  impedimentorum  matrimonialium  est  in 
tractatu  de  matrimonio. 

* 97.  Irregularitas  sic  dividitur : 

1°  Ratione  causce , alia  est  irregularitas  ex  defectu , alia  ex 
delicto . Irregularitas  dicitur  exdxfedai^  quoties  causa  quae 
illi  originem  dedit  nullam  culpam  supponit  in  subjecto,  v.  g. 
eoe  citas,  defectus_  natalium  ; dicitur  ex  delicto , quoties  ortum 
habuit  ex  jjrimine,  v.  g.  ab  homicidio  voluntario  et  injusto, 
a violatione  censurarum.  Nemo  incidit  in  irregularitatem  ex 
delicto , nisi  perpetraverit  peccatum  mortale , externum , in 
sua  specie  consummatum , quia  perpetua  inhabilitas  ad  statum 
clericalem  est  poena  gravissima.  Quando  quis  excusatur  a 
culpa,  excusatur  ab  irregularitate ; sed  poenitentia,  quae  delet 
peccatum  et  hominem  reconciliat  cum  Deo  et  Ecclesia,  non 
tollit  irregularitatem. 

2°  Ratione  temporisy  alia  est  perpetua , alia  est  tempora- 
nea. Irregularitas  ex  delicto  est  perpetua,  et  cessat  per  dispen- 


TIT.  I.  DE  POTESTATE  ORDINIS 


75 


sationem ; irregularitas  ex  defectu  saepe  est  transitoria,  e.  g. 
defectus  scientiae  vel  aetatis,  lcard , Prcelect . Jur.  Gan .,  vol . 
/i/,  n.  799. 

3°  Ratione  effectuum , alia  est  totalis , alia  partialis , prout 
impedit  ab  omni  ordine  et  officio,  vel  a quibusdam  functio- 
nibus sacri  ministerii. 

98.  Plnres  sunt  effectus  irregularitatis. 

1°  Primus  effectus  irregularitatis  est  prohibere  ordinum 
susceptionem.  Afficit  omnes  clericales  gradus  ; licet  irregu- 
laritas respiciat  praesertim  presbyteratum,  tamen  cum  omnes 
alii  gradus  infra  presbyteratum  sint  gradus  ad  illum,  hinc 
irregularitas  ab  omnibus  removet,  et  multo  magis  ab  episco- 
patu. Imo  prohibet  etiam  a prima  tonsura,  quae  est  tantum 
praeparatio  ad  ordines  ; revera  frustra  quis  ad  ordines  praepa- 
ratur qui  ab  ordinibus  repellitur. 

2°  Irregularitas  quae  vetat  quoscumque  gradus  clerica- 
les conferre  et  suscipere,  prohibet  quominus  irregularis  actus 
ordinis  ordinatis  reservatos  exerceat : et  hic  est  secundus 
actus  irregularitatis  procedens  a primo.  Dicitur  1° : actus  ordi- 
nis ordinatis  reservatos , quia  a)  quidam  sunt  actus  ordinis 
ita  proprii  alicujus  ordinis  ut  numquam  poni  possint  ab  illis 
qui  illo  ordine  non  sunt  insigniti,  v.  g.  consecratio  Eucha- 
ristiae, absolutio  sacramentalis,  quae  ordinem  sacerdotalem 
omnino  requirunt,  b)  Sunt  alii  actus  alicujus  ordinis  qui  ex 
officio  et  cum  quadam  solem nitate  seu  apparatu  ponuntur  a 
constitutis  in  eo  ordine,  sed  poni  valent  sine  solemnitate  a 
clericis  inferioribus  et  a laicis,  v..  g.  cantare  epistolam  est 
officium  subdiaconi,  sicut  cantare  evangelium  est  officium 
diaconi,  sed  cantare  epistolam  sine  manipulo,  aut  evangelium 
sine  stola  aKi  quoque  possunt,  non  adhibitis  illis  indumentis. 
c)  Sunt  alii  actus  alicujus  ordinis  quos  cum  eisdem  indu- 
mentis ac  solem  ni  tatibus  ponere  possunt  et  insigniti  eo  ordine, 
et  clerici  inferiores,  et  etiam  laici,  v.  g.  actus  omnium  ordi- 
num minorum  in  genere,  ex  consuetudine  ; Gasparrit  De 

Sacra  Ordinatione , vol.  It  n.  150.  Jam  vero  irregularitas  non 
prohibet  actus  ordinatis  non  reservatos,  qui  scilicet,  sive  in 
se,  sive  propter  defectum  solemnitatis,  poni  possunt  a laicis  ; 
irregularis  illos  actus  ponens  non  videtur  ordinem  exercere. 

Dicitur  2° : actus  ordinis , quia  irregularitas  non  tollit  juris- 
dictionem sive  interni,  sive  externi  fori. 

3°  Tertius  effectus  irregularitatis  est  prohibere  quominus 
irregularis  possit  promoveri  ad  officium  proprie  dictum,  neque 
ad  beneficium,  quia  beneficium  datur  propter  officium.  Omnes 
admittunt  collationem  beneficii  factam  irregulari  esse  illicitam ; 
an  vero  invalida  sit  ? controvertitur.  Nonnulli,  quorum  opinio- 
nem satis  probabilem  dicit  S.  Alphonsus,  asserunt  collatio- 
nem non  esse  irritam,  sed  a judice  irritandam.  Ceteri  com- 
munissime propugnant  collationem  esse  jure  nullam,  et  haec 
opinio  visa  est  S.  Alphonso  communior  et  probabilior.  Revera 
Cone.  Trid.,  sess.  VII,  cap.  3,  jubet  ut  “ beneficia  ecclesia- 
stica, praesertim  curam  animarum  habentia,  personis  dignis  et 
habilibus  conferantur.  Aliter  autem  facta  collatio,  sive  pro- 
visio, omnino  irritetur  ” 

99.  Irregularitas  superveniens  post  beneficii  pos- 
sessionem non  privat  per  se  beneficio  et  jure  perci- 
piendi iruetus:  e.  g.  parochus  irregularitatem  contrahens 
ex  violatione  censurae  parochiam  retinet  et  fructus  percipit. 
Diximus  per  se , quia  fieri  potest  ut  delictum  producen3  irre- 
gularitatem secumferat  privationem  beneficii  ipso  jure , aut 
cogat  irregularem  ad  illud  dimittendum. 

Pariter  irregularitas  non  impedit  jurisdictionem  sive  fori 
interni,  sive  fori  externi : proinde  valide  et  licite  parochus 
irregularis  assistit  matrimoniis,  quod  est  actus  jurisdictionis, 
valide  et  licite  episcopus  irregularis  confert  beneficia,  irrogat 
censuras,  dispensat  in  votis,  in  impedimentis  matrimonia- 
libus, etc.  Irregularitas  prohibet  actus  ordinis  et  non  juris- 
dictionis. Gasparri , loco  citato T 

100.  Irregularitas  di Hert  a censura.  Censura  est 
poena  medicinalis  ob  culpam  inflicta  et  ad  emendationem 
delinquentis  ordinata ; irregularitas  vero  non  est,  primario,  ad 
punitionem  vel  emendationem  delinquentis,  sed  ad  honorem 
sacri  ministerii,  quod  postulat  ut  qui  ad  altaris  ministerium 
assumuntur,  sint  integri  corpore  et  mente  puri.  Fertur  tamen 
aliquando  per  modum  poenae  vindicati  vae,  sed  secundario,  qua- 
tenus aliquis  ob  culpam  indignus  factus  est  sacro  ministerio. 

101.  Tandem  circa  irregularitatem,  hsec  notentur : 

1°  Nulla  est  irregularitas  horni  ne,  sed  omnis  irregularitas 

est  a jure  communi,  ut  eruitur  ex  capite  Is  qui , 18,  De  sen- 
tentia excommunicationis , in  G°,  ubi  Bonifacius  VIII  decla- 
rat per  celebrationem  in  ecclesia  polluta  non  fuisse  contra- 
ctam irregularitatem,  cum  id  non  sit  expressum  injure  com- 
muni. 

2°  Irregularitas  contrahitur  ante  omnem  sententiam  et  non 
tollitur  per  absolutionem,  sed  per  dispensationem.  Irregula- 
ritas ex  defectu  semper  incurritur,  stante  defectu  in  jure 
expresso;  ratio  est,  quia  hujusmodi  irregularitas  non  habet 
naturam  poenae,  sed  solius  impedimenti ; proinde  ignorantia 
et  inculpabilitas  ab  ea  incurrenda  non  excusant. 

3°  Irregularitas  ex  delicto  incurritur  per  solam  culpam  gra- 
vem, externam  et  consummatam.  Ratio  est,  quia  poena  gravis 
gravem  culpam  requirit ; hinc  circumstantia  quae  excusat  a 
peccato  gravi,  excusat  ab  irregularitate.  J uxta  sententiam 
communem,  ad  incurrendam  irregularitatem  exdelictof  requi- 
ritur scientia  legis  ecclesiasticae  prohibentis  ; imo  probabiliter 
sola  ignorantia  poenae  excusat  ab  irregularitate,  cum  sit  poena, 
et  quidem  extraordinaria,  quae  non  censetur  ab  ignorante 
incurri.  Stus  Alphonsus , lib.  VII , num.  350. 

102.  Irregularitates  ex  delectu  proveniunt  ex  defectu ; 
1°  animi,  2°  corporis,  3°  natalium,  4°  aetatis,  5°  sacramenti,; 
6°  bonae  famae,  7°  libertatis,  8°  lenitatis.  Exprimuntur  his  ver- 
siculis : 

Natales,  animus , libertas , corpus  et  cetas , 

iVim  bigamus , fenis,  nec  raaZa  /ama  nofe£. 

103.  Ex  delectu  animi  sunt  irregulares; 

1°  Qui  carent  quandoque  usu  rationis,  ut  amentes,  lunatici, 
Huriosi,  epileptici  et  energumeni,  etsi  lucida  intervalla  habeant. 
Facilius  tamen  permittitur  susceptorum  ordinum  exercitium 
quam  novorum  susceptio. 

2°  Qui  carent  scientia  necessaria,  sive  actualiter , quia 
sunt  illitterati,  sive  radicaliter , quia  propter  mentis  imbecil- 
litatem impediuntur  quominus  scientia  sufficienti  imbuantur. 

3°  Qui  carent  fide  satis  probata,  quales  sunt  recenter  ad 
fidem  conversi.  Filii  haereticorum  per  paternam  lineam  usque 
ad  secundum  gradum,  per  maternam  usque  ad  primum  sunt 
irregulares.  Cap . 2 et  15,  De  Haereticis , in  6°  Decretalium . 

104.  Ex  detectu  corporis  irregulares  sunt  qui,  nec 
secure  propter. debilitatem,  nec  sine  scandalo  propter  defor- 
mitatem membri,  ministrare  possunt. 

1°  Ex  primo  capite  sunt  irregulares  : a)  Caeci,  visu  tota- 
liter carentes ; item  carentes  oculo  canonico , id  est,  sinistro, 
nisi  oculo  dextero,  sine  deformitate,  canonem  legere  possint. 
Possunt  caeci,  sacerdotio  jam  initiati,  dispensari  a Pontifice  ad 
celebrandum,  si  constet  eos  in  celebratione  non  errare,  et 
sacerdotem  assistentem  habeant,  b)  Surdi,  qui  penitus  non 
audiunt,  c)  Muti,  qui  non  possunt  loqui,  vel  nonnisi  cum 
magna  difficultate,  d)  Claudi,  qui  nequeunt  sine  baculo  con- 
sistere, vel  qui  utuntur  pede  ligneo,  e)  Carentes  manu,  vel 
digitis  omnibus,  vel  tribus  digitis  posterioribus,  vel  pollice. 
f)  Omnes  qui  habitualiter  tali  morbo  laborant,  ut  nequeant 
celebrare  sine  periculo  proximo  deficiendi,  vel  notabiliter 
errandi. 

2°  Ex  secundo  capite  irregulares  sunt : a)  Carentes  naso, 
vel  aliquo  corporis  membro,  ita  ut  horrorem  vel  risum  mo- 
veant. b)  Leprosi,  qui  habent  faciem  deformiter  maculatam. 

c)  Monstruosi,  quales  sunt  gibbosi,  gigantes,  pygmsei,  her- 
maphioditi,  et  in  genere  omnes  qui  non  possunt  ministrare 
quin  horrorem  aut  risum  moveant. 

Quando  dubitatur  utrum  defectus  constituat  impedimen- 
tum, judicium  ferendum  est  ab  episcopo,  praesente  magistro 
coeremoniarum.  Quando  constat  de  impedimento,  recurren- 
dum est  ad  Summum  Pontificem.  Facilius  dispensatur  ut 
quis  exerceat  ordines  susceptos  quam  ut  ad  ordines  majores 
promoveatur,  juxta  caput  25,  De  Jurejurando  : “ Turpius 
ejicitur  quam  nou  admittitur  hospes.” 


105.  Ex  detectu  natalium  sunt  irregulares  omnes 
qui  extra  thorum  legitimum  sunt  nati.  Et  quidem  si  orti  « «/tt*X**  ^ 

smt  ex  viro  et  muliere,  inter  quos  tempore  conceptionis  vel  j 
saltem  nativitatis  poterat  consistere  matrimonium,  jure  cano-* 
nico  naturales  dicuntur  ; secus  vocantur  filii  spurii . Filii  ^ 
spurii  dicuntur  adulterini , sacrilegi , incestuosi , prouti  nati 
sunt  ex  parentibus,  vel  uno  eorum,  conjugatis,  aut  obstrictis 
voto  religionis  solemni  vel  ordine  sacro,  aut  ligatis  impedi- 
mento consanguinitatis  vel  affinitatis. 

1°  Haec  irregularitas  statuta  est  in  Ecclesia  tum  propter 
periculum  incontinentiae  ex  imitatione  paterna,  tum  propter 
odium  paterni  criminis,  tum  ut  paternae  incontinentiae  memo- 
ria a locis  Deo  consecratis  longissime  arceatur;  Cone.  Trid.y 
sess,  XXV , c.  15.  Illegitimi  reputantur  non  solum  illi  qui 
nati  sunt  ex  fornicatione,  incestu,  adulterio,  sacrilegio,  sed 
etiam  nati  ex  matrimonio  quod,  omissis  absque  dispensatione 
proclamationibus,  celebratum  est  cum  impedimento  dirimente, 
licet  a sponsis  ignorato. 


2°  Non  sunt  irregulares  : a)  qui  sunt  nati  ex  matrimonio 
publico,  sed  invalido  ob  impedimentum  occultum  ab  uno  sal- 
tem ignoratum,  dummodo  matrimonium  fuerit  contractum 
bona  fide,  saltem  ex  parte  unius  conjugis,  coram  Ecclesia  et 
praemissis  denuntiationibus;  b)  nati  ex  infidelibus,  quorum 

matrimonium  validum  fuit  secundum  naturam,  quamvis  ini- 
tum cum  impedimento  quod  jure  canonico  matrimonium 
fidelium  dirimit ; c)  expositi,  de  quorum  parentibus  noa  certo 
constat, 

3°  In  dubio  de  legitimitate,  nemo  censetur  irregularis,  sed 
in  praxi  solet  peti  dispensatio  ad  cautelam. 

4°  Irregularitas  ex  defectu  natalium  tollitur : a ) per  legiti - 
mationem , quae  fit  per  rescriptum  Pontificis;  b)  per  subse- 
queris matrimonium  parentum , quando,  tempore  conce- 
ptionis aut  nativitatis,  potuissent  valide  contrahere,  nullo 
obstante  impedimento  dirimente;  c)  per  professionem  reli- 
giosam ; d ) per  legitimam  dispensationem  Summi  Ponti- 
ficis pro  sacris  ordinibus  et  dignitatibus,  episcopi  pro  ordini- 
bus minoribus  et  beneficio  simplici. 

Ex  defectu  aetatis  irregulares  sunt  qui  aetatem  canonicam 
pro  singulis  ordinibus  non  attigerunt.  Cf.  art.  3 hujus  tit 
num.  69. 

106.  Ex  deiecffu  sacramenti,  seu  ex  blgamia,  oritur 
irregularitas.  Ratio  assignatur  quia  is  qui  duas  duxit  uxores 
non  potest  apte  significare  unionem  Christi  cum  Ecclesia, 
unica  ejus  sponsa.  Triplex  distinguitur  bigamia  : vera,  simi- 
litudinaria  et  interpretativa. 

1°  Vera  existit  in  eo  qui  cum  duabus  matrimonium  con- 
traxit quod  consummavit. 

2°  Similitudinaria  locum  habet,  quum  quis,  obligatus 
voto  solemni,  vel  constitutus  in  aliquo  ordine  majori,  attentat 
et  consummat  matrimonium  ; censetur  duo  matrimonia  con- 
traxisse, unum  spirituale,  aliud  carnale. 

3°  Interpretativa  habetur,  quando  quis  cum  duabus  non 
contraxit,  sed  interpretatione  juris  censetur  contraxisse;  hic 
casus  verificatur  quando  quis  duxerit  viduam,  aut  mulierem 
ab  alio  corruptam. 

107.  Ex  delectu  bonte  tam»  contrahitur  irregularitas, 

juxta  illud  juris  : “ Infamibus  non  pateant  portae  dignitatum.” 
Ex  can . Infames , caus.  6,  qucest.  1. 

Duplex  infamia  distinguitur,  j uris  nempe  et  facti. 

1°  Sunt  infames  infamia  juris  filii  et  nepotes  eorum  qui 
violentas  manus  in  cardinalem  injiciunt ; filii  eorum  qui  in 
haeresi  decesserunt,  usque  ad  secundam  generationem  in  linea 
paterna,  ad  primam  in  linea  materna,  ut  constat  ex  S.  Con- 
gregatione Concilii,  20  Aug.  1678.  Haec  irregularitas  viget  in 
locis  in  quibus  haereses  impune  grassantur,  ex  decretis  S. 
Officii  11  Julii  1884  et  4 Dec.  1890. 

2°  Infamia  facti  contrahitur  ob  vile  officium  quod  quis  in- 
culpabiliter exercuit. 

Ex  defectus  libertatis , declarantur  irregulares  : 

1°  Servi  proprie  dicti,  donec  consequantur  plenam  liber- 
tatem ; 2°  Uxorati,  ob  conjugii  vinculum,  cf.  huj.  tijt . n.  67  ; 
3°  Obligati  ad  reddendas  rationes,  ut  tutores  et  curatores, 
nisi  redditis  rationibus  et  deposito  officio. 

108.  Ex  detectu  lenitatis  sunt  irregulares  quicumque 
post  baptismum  voluntarie,  active,  efficaciter  'et  proxime,  ad 
alicujus  mortem  vel  mutilationem,  licet  juste  et  ex  auctori- 
tate publica,  concurrunt  per  actionem  natura  sua  ad  id  ordi- 
natam. “ Quod  ideo  statuit  Ecclesia,  quia  sacerdos  gerit 
personam  Christi,  qui,  utpote  lenissimus,  neminem  unquam 
laesit Stus  Alph.,  lib.  VII ’,  n . 457.  Haec  irregularitas  contra- 
hitur tum  in  judicio,  tum  in  bello,  tum  in  exercitio  medi- 
cinae. 

1°  In  judicio , fiunt  irregulares,  effectu  secuto,  judices 
proferentes  sententiam,  licet  justam,  mortis  vel  mutilationis ; 
consiliarii  et  assessores,  qui  consilio  aut  suffragio  suo  coope- 
rantur ; accusatores  vel  denuntiatores  petentes  vindictam 
criminis  capitalis,  licet  protestentur  se  nolle  poenam  mortis, 
cum  protestatio  sit  contraria  facto;  testes  voluntarii , carni- 
fices, lictores  et  omnes  ministri  eamdem  mortis  aut  mutila- 

tionis  poenam  exequentes.  Controvertitur  an  jurati  et  testes 
coacti  irregularitatem  incurrant.  Bargilliat , vol.  /,  n . 322. 

2°  In  bello  injusto , fiunt  irregulares  omnes  milites,  etiamsi 
unus  tantum  homo  occidatur  aut  mutiletur.  In  bello  justo 
defensivo , nemo  fit  irregularis  in  occidendo  aut  mutilando, 
modo  non  excedat  moderamen  inculpatae  tutelae.  In  bello 
justo  offensivo , fiunt  irregulares  omnes  qui  propria  manu  vel 
mutilant,  vel  interficiunt. 

3°  In  exercitio  artis  medicinae , irregularitatem  incurrunt 
clerici  in  sacris  et  monachi,  medentes,  extra  casum  verae 
necessitatis,  cum  adustione  vel  incisione,  si  inde  mors  nota- 
biliter acceleretur,  vel  mutilatio  sequatur,  quamvis  sint  in 
arte  periti  et  omnem  diligentiam  adhibeant. 

109.  Irregularitates  ex  delicto  contrahantur : 1°  Ex 

abusu  sacramenti  baptismi ; 2°  ex  abusu  ordinis ; 3°  ex  vio- 
latione censurae ; 4°  ex*  delicto  infamante ; 5°  ex  homicidio 
^vej  mutilatione.  Continentur  in  hoc  versiculo  : 

Fonte  reus , sacris , censura , ciimine , leto. 

Ex  decreto  S.  Congregationis  Concilii  25  Maii  1893,  irre- 
gularitatem incurrunt  clerici  nondum  sacerdotio  initiati  ob 
turpe  missarum  mercimonium,  ita  ut  inhabiles  fiant  ad  supe- 
riores ordines  recipiendos.  Quae  dispositio  renovatur  in  decreto 
Ut  debita  sollicitudine  11  Maii  1904,  de  observandis  et 
evitandis  in  missarum  manualium  satisfactione,  art.  12 : “ Qui 
statuta  in  praecedentibus  articulis  perfringere  ausus  fuerit,... 
si  clericus  sacerdotio  nondum  initiatus,  suspensioni  a susce- 
ptis ordinibus  pariter  subjacebit,  et  insuper  inhabilis  fiet  ad 
superiores  ordines  assequendos” 

110.  Ex  abusu  sacramenti  baptismi  irregulares  sunt : 
1°  qui  in  adulta  aetate  ab  haeretico  notorio  baptismum  susci- 
piunt, extra  casum  necessitatis;  2°  adultus  scienter  reba- 
ptizans, rebaptizatus  et  clericus  rebaptizanti  ministrans. 

Ad  eam  irregularitatem  incurrendam  requiritur,  1°  ut  reba- 

ptizatio  sit  'publica . TJt  autem  rebaptizatio  censeatur  publica, 
€tiam  primum  baptisma  debet  esse  publicum  ; 2°  ut  adsit 
gravia  culpa . Hinc  non  contrahitur  irregularitas,  quando 
justa  de  causa  secundum  baptisma  confertur.  Utrum  incur- 
ratur si  absque  justa  causa  fiat,  disputatur  ; quaedam  respon- 
sio S.  Cong.  Officii,  24  Feb.  1883,  data  pro  Anglia,  sen- 
tentiae negativae  favet.  Haine , . Theol . Moralis , vol . IV, 
pag.  360. 

111.  Ex  abusu  ordinis  irregularitas  incurritur, 

1°  ob  ordinum  usurpationem,  2°  ob  illicitam  susceptionem. 

1°  Ob  ordinum  usurpationem,  irregul*nes  sunt  clerici  exer- 
centes ordinem  sacrum  quem  non  habent,  dummodo  serio, 
scienter  et  solemniter  ministrent.  Constat  ex  cap.  1 et  2,  De 
* clerico  non  ordinato  ministrante . 

Dicitur  : a)  clerici,  quare  laicus  si  celebret,  non  fit  irregu- 
laris. Dicitur  : b)  ordinem,  non  jurisdictionem  ; hinc  sacerdos 
qui  sine  jurisdictione  excipit  confessiones  non  fit  irregularis. 
Dicitur  : c)  sacrum  ; quia  ministrans  in  minoribus  quos  non 
habet  non  fit  irregularis.  Dicitur:  d)  serio;  quare  si  pe? 
jocum  fit,  irregularitas  non  incurritur.  Dicitur  : e)  scienter  ; 
quia  si  quis  ex  ignorantia  etiam  crassa  ministret  in  ordine 
quem  non  habet,  credens  se  illum  habere,  non  fit  frregularis. 
Dicitur : f)  solemniter,  i.  e.  cum  ornamentis  ordinis  propriis  ; 
quare  clericus  non  subdiaconus  qui  cantat  epistolam  sine 
manipulo  non  fit  irregularis. 

2°  Ob  vetitam  ordinum  susceptionem,  irregularis  est  qui 
post  matrimonium  initum  etsi  non  consummatum,  uxore 
invita,  in  sacris  ordinatur.  Non  est  irregularis  qui  ordinatur 
ab  episcopo  non  suo,  aut  excommunicato,  aut  haeretico,  aut 
qui  furtive  ordinatur.  Haine,  loco  citato. 

112.  Ex  violatione  censuri© est  irregularis:  1°  cleri- 
-cus  ligatus  excommunicatione  majori,  suspensione  vel  inter- 
dicto, si  serio,  scienter  ac  solemniter  ordinem  sacrum  quem 

habet,  exercet,  nisi  excusetur  ratione  necessitatis  proximi,  vel 
infamiae  vitandae,  vel  metus  gravis  ; 2°  sacerdos  celebrans  in 
loco  interdicto  sine  conditionibus  requisitis.  Ex  cap.  18,  De 
sententia  excommunicationis , in  6°. 

113.  Ex  delicto  Infamante  sunt  irregulares  qui 
committunt  delictum  cui  a jure  annexa  est  infamia,  ut  con- 

^ stat  ex  cap.  Infames , caus . 6,  q . 1. 

1°  Tales  sunt  sodomitae,  perjuri,  adulteri,  apostatae  a fide, 
haeretici  formales,  schimatici,  insequentes  hostiliter  cardinales, 
raptores  mulierum,  duellantes  et  eorum  patrini. 

2°  Si  excipias  homicidium  et  probabiliter  crimen  haeresis, 
haec  delicta  non  inducunt  irregularitatem  nisi  sint  publica  ; 
revera  non  datur  famae  diminutio  quamdiu  delicta  sunt 
occulta,  sed  si  revelentur  statim  irregularitas  incurritur. 

114.  Ex  delicto  homicidii  vel  mutilationis  sunt 
irregulares  s l°qui  hominem,  adeoque  et  foetum  animatum, 

(fUnjuste  occidunt,  sive  crimen  publice,  sive  clam  patratum  sit, 
dummodo  occisio  fuerit  voluntaria  sive  in  se,  sive  in  causa, 
ita  ut  sit  peccatum  mortale;  2°  qui  injuste  sive  alium,  sive 
seipsos,  voluntarie  mutilant,  etiamsi  id  fecerint  occulte. 

Tunc  habetur  mutila tio  proprie  dicta,  non  quando  quia 
vulneratur,  sed  quando  membrum  abscinditur,  i.  e.  quando- 
realiter  separatur  a corpore  membrum  proprie  dictum,  ut  pes, 
manus,  oculus,  etc.  Haine , loco  citato . 

115.  Irregularitates  triplici  modo  cessare  possunt,. 
Q scilicet  cessatione  causae , professione  religiosa  et  dispensa- 
^ tione . 

1°  Per  cessationem  causae  tolluntur  quaedam  irregularitates 
quae  proveniunt  ex  defectu , v.  g irregularitates  ex  defectu 
aetatis  et  scienticey  irregularitates  ex  defectu  bonae  famae , in 
ca3U  poenitentiae  salutaris  vel  rehabilitationis,  irregularitates 
ex  defectu  natalium , si  proles  legitimetur  per  subsequens 
matrimonium. 

2°  Per  professionem  religiosam  tollitur  irregularitas  quae 


TIT.  I.  DE  POTESTATE  ORDINIS 


85 


oritur  ex  defectu  natalium  in  via  ad  ordines  sacros  susci- 
piendos, non  ad  dignitates  in  monasterio  obtinendas. 

3°  Per  dispensationem  tolluntur  omnes  irregularitates 
quse  non  sunt  juris  naturalis. 

a)  Summus  Pontifex  super  omnibus  dispensat,  b)  Epi- 
scopi possunt  dispensare  : 1°  super  irregularitatibus  ex  defectu 
natalium  ad  effectum  suscipiendi  tonsuram,  ordines  minores 
et  beneficium  simplex;  11°  super  irregularitate  ex  bigamia 
similitudinaria,  cum  illo  qui  post  peractam  poenitentiam  lau- 
dabiliter vixit;  III0  ex  capite  Liceat  6,  sess.  XXIV  Cone. 
Trid.,  in  irregularitatibus  omnibus  ex  occulto  delicto  pro- 
venientibus, excepta  ea  quae  oritur  ex  homicidio  voluntario 
et  exceptis  aliis  deductis  ad  forum  contensiosum ; ” IV0  esc 
speciali  Sanctce  Sedis  delegatione , (Form.  I,  art.  2,  n.  29)  in 
“ quibuscumque  irregularitatibus,  exceptis  illis  qme  vel  ex 
bigamia  vera  vel  homicidio  voluntario  proveniunt ; et  in  his 
etiam  duobus  casibus,  si  praecisa  necessitas  operariorum  ibi 
fuerit,  si  tamen,  quoad  homicidium  voluntarium  ex  hujus- 
modi dispensatione,  scandalum  non  oriatur.”  Cf.  Putzer, 
Commentarium , num.  102. 


CAPUT  II 

DE  CONSECRATIONE  EPISCOPORUM 

Ordinatione  clerici  acquirunt  potestatem  ordinis;  conse- 
cratione, episcopi  acquirunt  complementum  potestatis  ordinis, 
quo  conferant  sacramenta  confirmationis  et  ordinis. 

116.  Plenitudo  potestatis  acquiritur  consecra- 
tione. 1°  Jure  Decretalium,  quando  confirmatio  suffraganeo- 
rum  ad  metropolitanum  pertinebat,  ad  hunc  etiam  spectabat 
eorum  consecratio.  Sed  ex  quo  Sedes  Apostolica  sibi  reservavit 
provisiones  episcopatuum,  eidem  Sedi  Apostolicae  reservata 
fuit  facultas  consecrandi ; Bened.  XIV,  Const.  In  postremo . 

Unde  in  praesenti  Ecclesiae  disciplina,  nullus  licite  consecrari 
potest  nisi  a R.  Pontifice,  aut  de  ejus  speciali  mandato;  ideo* 
consecrator  ante  omnia  quaerit : “ Habetis  mandatum  aposto- 
licum  ? ” Bargilliat , vol.  7,  num.  548. 

2°  Ante  suam  consecrationem,  tenetur  novus  episcopus 
praestare  R.  Pontifici  juramentum  fidelitatis  et  obedientiae 
quo  simul  se  obligat  ad  tractandum  honorifice,  et  in  suis 
necessitatibus  adjuvandum  Legatum  Apostolicum,  ad  ser- 
vanda decreta,  ordinationes,  reservationes  et  mandata  aposto- 
lica,  ad  visitanda  limina^  Apostolorum,  temporibus  a jure 
determinatis,  etc. 

3°  Ritus  consecrationis  peragitur  a tribus  episcopis,  quo- 
rum unus  vocatur  consecrator,  alii  duo  adsistentes ; valida 
tamen  foret,  et  aliquando  licita,  consecratio  ab  uno  tantum 
episcopo  peracta. 

Eacienda  est  die  dominica  vel  natali  Apostolorum,  manuum 
impositione,  annuli  et  baculi  traditione,  unctione  chrismatis,, 
et  ritibus  descriptis  quos  habet  Pontificale  Romanum. 

Si  consecratio  extra  Curiam  fiat,  optat  Trid.,  sess.  XXIII, 
cap.  2,  ut  celebretur  in  ecclesia  ad  quam  promotus  fuerit 
episcopus,  aut  in  provincia,  si  commode  fieri  poterit. 

4°  Potior  effectus  consecrationis  est  character  episcopalis, 
vi  cujus,  consecratus  obtinet  plenitudinem  sacerdotii  et  con- 
ferre potest  sacramenta  confirmationis  et  ordinis. 

Nomen  episcopi,  si  sit  Ordinarius  loci,  recitari  debet  in 
canone  missae. 

5°  Dies  electionis  et  consecrationis  quotannis  recolitur. 
Dies  electionis  est  ille  quo  provisio  ecclesia  episcopalis  publi- 
catur in  consistorio  ; S.  C.  i?.,  16  Ap.  1896.  Illud  decretum 
S.  0.  R.  servari  debet  ab  episcopis  a S.  C.  de  Prop.  Fide  in- 
stitutis; Decretum  S . C . R.,  13  Dec.  1895.  Quod  si  electio 
nunquam  fuit  in  consistorio  proclamata,  tunc  celebrandum 
erit  anniversarium  diei  quo  datum  est  Breve  Apostolicum. 


TITULUS  II 

DE  POTESTATE  JURISDICTIONIS 

117.  Jurisdictio  definitur : Potestas  regendi  Ecclesiam 
tum  quoad  intellectum  per  doctrinam  rectae  fidei,  tum  quoad 
voluntatem  per  verum  et  proprie  dictum  imperium.  Tar- 
quini , Jus  Publicum , cap.  1,  n.  -5. 

Jurisdictio  complectitur  potestatem  docendi,  cum  fides  sit 
fundamentum  societatis  Christianae  ; potestatem  mittendi  mi- 
nistros qui  conferant  sacramenta  ; potestatem  condendi  leges 
et  in  eis  dispensandi ; potestatem  administrandi  res  tempo- 
rales quae  ad  Ecclesiam  pertinent,  judicandi  causas  tum  rea- 
les,  tum  personales,  atque  contumaces  coercendi. 

118.  Potestas  jurisdictionis  diftert  a potestate 
ordinis : 

1°  Ratione  modi  quo  utraque  confertur,  una  per  ordina- 
tionem, alia  per  missionem ; 

2°  Ratione  objecti  ; potestas  ordinis  ordinatur  ad  sanctifi- 
cationem per  sacramenta  et  sacramentalia,  potestas  jurisdi- 
ctionis ordinatur  ad  regimen  societatis  ; 

3°  Ratione  subjecti ; ii  soli  participant  potestatem  ordiuis, 
qui  fuerunt  clero  cooptati  sacra  ordinatione,  dum  potestas 
jurisdictionis  competit  quandoque  iis  qui  non  habent  ordi- 
nem, imo  conferri  potest  a S.  Pontifice  ipsis  laicis ; 

4°  Ratione  durationis  ; potestas  ordinis  semel  collata  est 
indelebilis,  sicut  character  sacramenti,  dum  potestas  jurisdi- 
ctionis restringi  vel  amitti  potest. 

119.  Adest  tamen  inter  ordinem  et  jurisdictionem 
mutua  et  intima  relatio.  Jurisdictio  refertur  ad  ordinem, 
et  vicissim  ordo  ad  jurisdictionem  ; quia  ea  est  oeconomia 

divinae  Providentiae  ut  per  quos  in  fide  erudiuntur  fideles  et 
informantur  disciplina  christiana,  per  eosdem  dona  spiritualia 
pro  sui  sanctificatione  suscipere  possint.  Unde  jurisdictio 
refertur  ad  ordinem,  eo  sensu  quod  resideat  regulariter  in  per- 
sonis sacra  ordinatione  initiatis,  veluti  in  suo  proprio  sub- 
jecto ; vicissim  ordo  refertur  ad  jurisdictionem,  quatenus  dat 
aptitudinem  ad  illam,  et  simul  confert  gratiam  ad  sancte  et 
fructuose  obeundum  ministerium  in  Ecclesia  commissum. 
Icard , Praelectiones  Sti  Sulpicii , vol.  I,  n.  291. 

120.  Jurisdictio  dividitur  diversimode : 

1°  Ratione  fori,  in  internam  et  externam.  Jurisdictio 
interna , seu  fori  interni , ea  est  quae  directe  et  primario 
refertur  ad  privatam  utilitatem  uniuscujusque.  Ad  illam  per- 
tinent administratio  sacramentorum,  concessio  indulgentia- 
rum, commutationes  votorum!  Haec  jurisdictio  est  fori 
poenitentialis , si  intra  sacrum  tribunal  poenitentiae  exerceatur, 
ut  absolutio  a peccatis  ; est  extrapoenitentialis  fori,  si  exer- 
ceatur extra  tribunal  poenitentiae,  ut  si  quis  extra  confessio- 
nem dispensetur  super  aliqua  irregularitate  occulta.  Juris- 
dictio fori  externi , ea  est  quae  directe  et  primario  refertur  ad 
publicam  societatis  utilitatem.  Ad  illam  pertinent  defini- 
tiones dogmaticae,  legislatio,  institutio  ministrorum,  conces- 
siones facultatis  absolvendi,  dispensandi.  Jurisdictio  fori  ex- 
terni dicitur  administratio,  quando  non  respicit  personas, 
sed  res  aut  munera  explenda. 

2°  Ratione  modi,  in  voluntariam  et  contentiosam.  Vo- 
luntaria, quae  etiam  vocatur  extrajudicialis , illa  est  quam 
superior  exercere  potest,  etiam  erga  invitos,  absque  formis 
pro  judiciis  a jure  praescripti^,  Haec  jurisdictio  dicitur  gra- 
tiosa, quando  superior  largitur  favores,  indulgentias,  privi- 
legia ; legislativa  et  administrativa,  quando  leges  condit, 
ministros  instituit;  correctiva,  quando  subditos  emendat  per 
modum  paternae  correctionis,  ad  illorum  utilitatem  potius - 
quam  per  modum  poenae  in  vindictam  delicti.  Jurisdictio 

contentiosa  versatur  circa  ea  quae  in  controversia  veniunt  et 
quae  judicari  debent,  servatis  regulis  a jure  praescriptis.  Tales 
sunt  causae  matrimoniales,  beneficiales,  criminales. 

3°  Eatione  tituli , in  ordinariam  et  delegatam.  Jurisdi- 
ctio ordinaria  est  ea  quae  alicui  competit  ratione  officii  vel 
dignitatis.  Confertur  per  legem  vel  per  consuetudinem  quae 
constituit  officium  publicum  ; et  ille  qui  hoc  officium  possi- 
det, potestatem  in  subditos  exercet  nomine  proprio,  non  quasi 
vicem  alterius  gerens.  Jurisdictio  delegata  ea  est  quam  quis 
habet  non  jure  proprio,  neque  ratione  officii,  sed  ex  nuda 
commissione  alterius,  cujus  vice  fungitur. 

4°  Ratione  extensionis , in  universalem  et  particularem . 
Jurisdictio  universalis  illa  est  quae  nullo  arctatur  limite,  nec 
quoad  personas,  nec  quoad  loca,  nec  quoad  materias  : talis 
fuit  jurisdictio  Apostolorum,  et  talis  est  hodie  jurisdictio 
S.  Pontificis.  J urisdictio  particularis  est  illa  quae  restringitur, 
vel  ad  certas  personas,  qualis  est  jurisdictio  praelatorum  regu- 
larium in  suos  monachos ; vel  ad  certum  locum,  qualis  est 
jurisdictio  episcopi  in  dioecesi ; vel  ad  certas  materias,  qualis 
est  jurisdictio  inferioris.  Cf.  Icardt  vol . /,  num.  276,  77,  79. 

5°  Ratione  exercitii , in  immediatam  et  mediatam. 
Jurisdictio  immediata  ea  est  quam  superior  in  suos  sub- 
ditos exercet  independenter  a casu  appellationis  et  a casu 
devolutionis,  in  quo  praelatus  major  deberet  supplere  negli- 
gentiam  inferioris,  vel  illius  actus  corrigere.  Mediata  est  illa 
quam  superior  exercet  in  casu  appellationis,  vel  negligentiie 
supplendae.  Talis  est  jurisdictio  quam  habet  archiepiscopus  in 
subditos  suffraganeorum. 

CAPUT  I 

DE  JURISDICTIONE  ORDINARIA 

121.  Jurisdictio  ordinaria  acqniritur  mediante 
officio  ecclesiastico,  ita  ut  qui  ad  officium  promovetur, 
jurisdictionem  ei  annexam  ipso  facto  obtineat.  Revera  offi- 
cium definitur:  Munus  auctoritate  publica  constitutum,  quod 
dignitatem,  vel  jurisdictionem,  vel  praeemiuentiam,  aut  ali- 
quam administrationem  confert,  et  simul  aliquam  obligatio- 
nem imponit  in  ordine  spirituali.  Icard , vol . /,  num.  293. 

122.  Officium  multiplex  distinguitur,  tum  ratione 
originis,  tum  ratione  Jurium  et  obligationum. 

1°  Ratione  originis , quaedam  sunt  officia  ecclesiastica 
divina  ordinatione  instituta,  v.  g.  summus  pontificatus,  epi- 
scopatus ; alia  sunt  officia  ab  Ecclesia  instituta,  v.  g.  officia 
metropolitani,  vicarii  generalis,  parochi,  etc. 

2°  Ratione  juiium  et  obligationum , officium  vocatur  du- 
plex quando  annexam  habet  curam  animarum  ; aliter  vocatur 
simplex . Officium  communiter  confertur  in  perpetuum,  et 
annexum  habet  bonum  temporale,  ut  provideatur  sustenta- 
tioni clerici  qui  illud  obtinuit.  Qui  ad  officium  promovetur, 
jurisdictionem  officio  annexam  adipiscitur. 


ARTICULUS  I. 

De  adeptione  jurisdictionis  ordinariae . 

123.  (Jt  quis  Tere  adipiscatur  Jurisdictionem  ordi- 
nariam, requiritur  Toluntas  superioris  instituentis 
in  officio  aut  dignitate.  Nullus,  propria  voluntate,  aut 
potestate  saeculari,  sese  ingerat  in  aliquod  ministerium  eccle- 

siastfcum  alioquin  reus  erit  intrusionis ; hinc  deducitur  la 
regula  juris : “ Beneficium  ecclesiasticum  non  potest  sine 
canonica  institutione  possideri.”  “ Si  quis,  ait  Concilium 
Tridentinum , sesst  XX1I1 , can.  7,  dixerit  eos  qui  nec  ab 
ecclesiastica  et  canonica  potestate  rite  ordinati,  nec  missi 
sunt,  sed  aliunde  veniunt,  legitimos  esse  verbi  et  sacramen- 
torum ministros,  anathema  sit.” 

Eadem  sessione,  cap.  4,  concilium  decrevit  “ eos  qui  tan- 
tummodo a populo,  aut  a saeculari  potestate  ac  magistratu 
vocati  et  instituti,  ad  haec  ministeria  exercenda  ascendunt,  et 
qui  ea  propria  temeritate  sibi  sumunt,  omnes,  non  Ecclesiae 
ministros,  sed  fures  et  latrones  per  ostium  ingressos  haben- 
dos esse.” 

124.  Voluntas  superioris  instituentis  clericum  ad 
aliquod  officium  intervenire  potest  explicite9  vel 
implicite:  hinc  institutio  canonica  est  ab  homine  vel  a 
jure . 

1°  Ipstitutio  canonica  datur  ab  homine , quando  superior 
promovet  clericum  ad  aliquod  officium  aut  dignitatem,  ita  ut 
clericus  semel  promotus  possit  exercere  jurisdictionem  officio 
aut  dignitati  congruentem.  Haec  institutio  est  libera , quando 
superior,  pro  suo  arbitrio,  eligit  clericum  quem  idoneum  repu- 
tat ; erit  necessaria , si  superior  teneatur  dare  institutionem 
canonicam  iis  qui  fuerunt  electi  aut  praesentati,  modo  repe- 
riantur  idonei. 

2°  Institutio  canonica  datur  a jure,  quando,  peracta  electione, 
clericus  electus  potest  exercere  immediate  officium  ad  quod, 
voto  suffragantium,  vocatus  fuit,  quin  ad  confirmationem 
electionis  recurrat.  Hoc  modo  eliguntur  praelati  quorumdam 
ordinum  religiosorum  et  vicarii  capitulares. 

125.  Aetna  qno  superior  confert  elerieo  Institutio- 
nem canonicam  dicitur  titulus* 

1°  Titulus  definitur : Manifesta  superioris  voluntas  cleri- 
cum ad  aliquod  officium  ecclesiasticum  promoventis.  Mani- 

festa  fit  superioris  voluntas  per  documentum  sub  sfgillo 
curiae  emissum  et  quod  vocamus  litteras  nominationis . 

2°  Titulus  quo  quis  jurisdictionem  exercet  est  veras , in 
quo  nullus  est  defectus  sive  ex  parte  superioris,  sive  ex 
parte  clerici  promoti,  sive  ex  parte  actus  concessionis. 

3°  Falsus  titulus  est  ille  in  quo,  vel  deest  ipsa  collatio, 
vel  adest  quidem  actus  collationis,  sed  ex  parte  superioris  ex 
se  incompetentis,  vel  adest  actus  collationis  et  ex  parte  supe- 
rioris competentis,  sed  simul  cum  aliquo  vitio  quo  impeditur 
tituli  efficacia.  Unde  triplex  est  falsus  titulus  jurisdictionis  : 
'putativus , invalidus,  coloratus . 

a ) Titulus  putativus , seu  fictus , est  ille  qui  a nullo  supe- 
riore fuit  concessus,  sed  adesse  existimatur  a communitate 
cujus  interest ; id  contingit  quando  quis  fraude  dicit  se  mis- 
sum fuisse  a superiore,. dum  nulla  ipsi  facta  est  concessio, 
vel  si  exhibeat  titulum  non  sibi,  sed  alteri  concessum. 

b ) Titulus  invalidus  est  ille  qui  revera  concessus  fuit,  sed 
a superiore  in<?om petente,  e.  g.  si  capitulum,  sede  vacante, 
officium  inatnovibile  alicui  confert,  vel  si  archiepiscopus, 
extra  casus  a jure  determinatos,  nominat  ad  officia  in  dioece- 
sibus suffraganeorum. 

c)  Titulus  coloratus  est  ille  qui  revera  concessus  fuit,  et 
quidem  a superiore  per  se  et  ipso  jure  competente,  sed  qui, 
ob  vitium  aliquod  accidentale,  effectum  suum  sortiri  nequit. 
Hoc  vitium  accidentale  potest  esse  : 1°  ex  parte  concedentis , 
si  nempe  eo  tempore  quo  gratiam  confert,  sit  spoliatus  sua 
auctoritate  per  aliquod  judicium  canonicum  quod  ignoratur, 
vel  per  mortem  adhuc  ignoratam  illius  quem  repraesentat,  v.  g. 
episcopi  respectu  vicarii  generalis  officium  aliquod  conferen- 
tis ; 2°  ex  parte  recipientis , quatenus  aliqua  censura  aut 
irregularitate  occulta  ligatur ; 3°  ex  parte  collationis , si 
intercesserit  vis  aut  simonia.  Craisson , Manuale  Jar . Gan ., 
n.  293. 

126.  Ecelesta  supplet  Jurisdictionem,  posito  titulo 
colorato  cum  errore  communi,  modo  non  obstet 
impedimentum  Juris  divini* 

1°  Omnes  canonistae  testantur  admissam  fuisse  in  foro  eccle- 
siastico legem  Eomanorum  Barbarius,  quae  sanabat  vitium 
servilis  conditionis : cap.  Infamis , qucest.  7 : “Si  servus,  (qui 
est  incapax  jurisdictionis)  dum  putaretur  liber,  ex  delegatione 
sententiam  daret, sententia  ab  eo  dicta  rei  judicatae  fir- 

mitatem tenet.  Eatio  quia,  ex  benigna  interpretatione,  prae- 
sumitur eo  casu  pia  Mater  Ecclesia  ad  bonum  animarum 
supplere  jurisdictionem.” 

Ecclesia  sanat  defectum  tituli,  sive  in  casu  jurisdictionis 
ordinariae,  sive  in  casu  jurisdictionis  delegatae.  Quidam 
putarunt  titulum  coloratum  sufficere  cum  errore  communi 
ad  exercendam  jurisdictionem  ordinariam,  non  vero  delega- 
tam, quia  bonum  commune  non  exigit,  inquiunt,  quod  sup- 
pleatur jurisdictio  in  casu  delegationis,  quae  non  respicit  nisi 
unum  vel  alterum  casum  ; sed,  inquit  Sanchez , De  Matri - 
monio , disp . 22,  n „ 16  : “ Sententia  multo  probabilior  docet 
valere  gesta,  sive  judex  sit  ordinarius,  sive  delegatus.  Pro- 
batur ex  capite  Infamis  modo  relato,  ubi  aperte  sermo  est 
de  judice  delegato.” 

Haec  sanatio  valet  tum  pro  foro  externo,  tum  pro  foro  in- 
terno. Quidam  dubitarunt  de  foro  interno,  sed  merito  innu- 
meri auctores  tenent  sanationem  valere  in  utroque  foro,  quia, 
ut  loco  citato  ait  Sanchez,  “ eadem  et  majora  inconvenientia 
et  scandala  sequuntur,  -si  gesta  in  foro  interno  nulla  essent, 
ac  si  gesta  in  foro  externo.”  Praeterea  quod  valet  pro  foro 
externo  valet  etiam  pro  interno,  nisi  alia  sit  ratio  decidendi. 

2°  Eequiritur  a)  ut  error  sit  communis  circa  vitium  tituli. 
Ee vera  Jus  Cauouicum  vult  utilitati  communi  providere; 
atqui  error  paucorum  parvi  refert  ad  bonum  commune,  nec 
censetur  ratio  sufficiens  cur  recedendum  esset  a regulis  gene- 
ralibus, ut  sanetur  defectus  tituli. 

Sufficit  quod  error  sit  communis  in  loco  ubi  actus  gestus 
fuit,  etsi  defectus  in  alio  notorius  esset,  modo  ita  sit  distans 
hic  locus,  ut  verisimiliter  notitia  non  potuerit  venire  ad  locum 
ubi  actus  peractus  fuit.  Imo  etiamsi  notorius  fuisset  olim 
in  loco  ubi  peractus  fuit,  si  tantum  temporis  spatium  inter- 
cessisset ut  jam  ab  hominum  memoria  lapsus  esset,  talis 
error  communis  sufficiens  esset.  Craisson , Manuale , vol . /, 
n.  300. 

Requiritur  b)  titulus  coloratus,  id  est,  ut  jurisdictio  fuerit 
coliata  a superiore,  et  haec  collatio  non  sortiatur  suum  effe- 
ctum ob  aliquod  vitium  occultum. 

Requiritur  c)  ut  vitium  ejus  nat  arce  sit  cui  Ecclesia 
mederi  possit : nam  Ecclesia  supplet  defectum  jurisdictionis, 
non  autem  ordinis ; unde  invalidae  erunt  absolutiones  col- 
latae  a laico,  qui  finxit  se  esse  sacerdotem ; item  invalidi  erunt 
actus  jurisdictionis  positi  a muliere  evecta  ad  officium  eccle- 
siasticum. In  utroque  casu,  agitur  de  defectibus  qui  jure 
divino  irritant  actus  jurisdictionis. 

127.  inseritur  inter  auctores  utrum  Ecclesia  sup- 
pleat jurisdictionem  in  casu  tituli  invalidi  vel 
putativi.  Certum  est  Ecclesiam  non  supplere  in  casu  erro- 
ris paucorum,  quia  non  est  ratio  cur  recedat  a legibus  suis ; 
si  vero  error  sit  communis,  contro vertitur.  Rationes  utriusque 
sententiae  referuntur  apud  Bargilliat,  vol.  1,  num.  205,  206. 

Non  obstante  speculativa  controversia  circa  efficaciam 
tituli  invalidi  aut  putativi,  in  praxi,  moraliter  certum  est 
validos  esse  actus,  si  minister,  stante  errore  communi  et  vere 
probabili,  habeat  alterutrum  titulum.  Etenim  cum  istis  titulis, 
stante  errore  communi  circi  vitium  tituli,  jurisdictio  est  vere 
probabilis.  Atqui,  ex  una  parte,  superiores  et  ministri,  in 
foro  sive  interno  sive  externo,  non  dubitant  suo  munere 
fungi,  quoties,  juxta  probabilem  opinionem,  jurisdictionem 
se  habere  existimant;  et,  ex  altera  parte,  Ecclesia  nec  hujus- 
modi universalem  et  constantem  praxitn  ignorat,  nec  contra 

eam  reclamat.  Ergo  concludendum  est  Ecclesiam  supplere 
jurisdictionem,  aliter  toleraret  gravissimum  detrimentum  sine 
ratione. 

128.  Quaeri  potest  utrum  licitum  sit  uti  titulo  colo- 
rato, Tei  invalido,  vel  putativo.  Quaestio  expendi  potest, 
vel  ex  parte  superioris  qui  non  ignorat  defectum  tituli,  vel 
ex  parte  privati  qui  cognoscit  hunc  defectum. 

- 1°  Superior  qui  cognoscit  privatim  se  titulo  falso  muniri, 
valide  et  licite  eo  uti  potest,  stante  errore  communi,  in  casu 
necessitatis  ; extra  casum  necessitatis,  valide  sed  illicite  titulo 
falso  utitur : valide , quia  Ecclesia  supplet  propter  errorem 
communem,  illicite , quia  Ecclesia  vult  ut  ministri  habeant 
titulos  veros. 

2°  Privatus  autem  fidelis  qui  non  ignorat  defectum  tituli  in 
ministro,  valide  utitur  ejus  ministerio,  stante  errore  communi, 
imo  etiam  licite , in  casu  necessitatis,  aut  specialis  utilitatis. 
Cf.  Icard , vol.  7,  num.  288  ; Bargilliat , vol . 7,  n.  208. 

129.  Non  omnia  officia  ecclesiastica  sunt  liberae 
collationis;  quaedam  conferuntur  post  electionem,  quaedam 
post  praesentationem.  In  his  officiis  conferendis,  alia  sunt  jura 
electorum  et  patronorum,  alia  jura  superioris,  qui  ad  institu- 
tionem canonicam  devenire  non  potest,  quin  persona  eccle- 
siastica fuerit  electa  vel  praesentata.  De  actibus  qui  institu- 
tionem canonicam  praecedunt  agendum  erit. 

130.  De  electione.  1°  Electio  definitur  : “Personae  idoneae 
ad  vacantem  ecclesiam  per  vota  eorum  quibus  competit  jus 
eligendi,  vocatio,  per  legitimum  superiorem  confirmanda.” 
Reiffenstuel , lib.  7,  tit . F7,  num . 4. 

2°  Electio  perficitur  triplici  modo  : per  modum  scrutinii,  vel 
inspiratibnis,  vel  compromissi. 

a)  Electio  fit  per  scrutinium,  quando,  “ praesentibus  omni- 
bus qui  debent  et  volunt  et  possunt  commode  interesse, 
assumuntur  tres  de  collegio  fide  digni,  qui  secreto  et  singilla- 

tim  vota  cunctorum  exquirant,  et  in  scriptis  redacta  mox 
publicent  in  communi, ut  is,  collatione  habita,  eligatur  in  quem 
omnes,  vel  major  et  sanior  pars  consentiat.”  Innoc.  III , 
cap.  De  electione . Major  numerus  dicitur  respectu  omnium 
qui  suffragia  emiserunt,  non  respectu  candidatorum  ; e.  g.  si 
sint  decem  et  octo  electores,  major  numerus  erit  decem,  et 
donec  quis  hunc  numerum  assecutus  non  fuerit,  iterandum 
est  scrutinium. 

b)  Electio  fit  per  inspirationem , quando,  nullo  praecedente 
tractatu,  omnes  electores  simul  congregati  ad  electionem  per- 
agendam, communiter  et  quasi  uno  corde  et  ore,  in  uuum  et 
eumdem  consentiunt.  Qui  sic  eligitur,  dicitur  electus  quasi 
per  inspirationem  Spiritus  Sancti. 

c)  Electio  fit  per  compromissum , quando  electores  in 
unum  congregati  ad  electionem  faciendam,  communi  con- 
sensu, eligendi  jus  committunt  nonnullis,  sive  ex  ipsorum 
coetu,  sive  etiam  extraneis,  ut  omnium  electorum  nomine 
electionem  peragaut. 

3°  Electione , electus  acquirit  jus  ad  rem , et  intra  men- 
sem debet  dignitatem  acceptare  vel  non ; confirmatione  facta 
a superiore,  acquirit  jus  in  re , seu  jurisdictionem  officio 
annexam. 

4°  In  electione,  distinguere  est  actus  inferioris  et  actus 
superioris ; electores  eligunt  personam  quam  dignam  repu- 
tant, superior  videt  an  servatae  fuerint  leges  electionis,  an 
persona  electa  sit  digna.  Superior  confirmat  electionem  et 
electo  dat  institutionem  canonicam.  Litterae  superioris,  qui- 
bus clericus  jam  electus  instituitur  in  officium,  sunt  titulus 
quo  exercet  jurisdictionem  huic  officio  annexam  ; imo  juris- 
dictionem exercere  nequit  ante  harum  litterarum  expeditio- 
nem. 

Juxta  antiquam  disciplinam,  canonici  ecclesiae  viduatae 
eligebant  novum  pastorem,  sed  a pluribus  saeculis  Sancta 
Sedes  sibi  reservavit  provisiones  ecclesiarum  cathedralium,  et 

disciplina  de  electione  servatur  tantum  in  quibusdam  dioece- 
sibus Germaniae. 

131.  De  praesentatione*  1°  Praesentatio  est  designatio  ali- 
cujus  idoneae  personae,  facta  per  patronum,  superiori  cui  com- 
petit jus  instituendi,  ut  eam  de  officio  vacante  provideat. 

2°  Ex  gratitudine  Ecclesiae  erga  eos  qui  se  liberales  exhi- 
buerunt in  aedificandis  et  dotandis  ecclesiis,  ipsis  concessum 
est  jus  praesentandi  ad  beneficium  vacans  clericum  a supe- 
riore instituendum.  Superior  tenetur  institutionem  canonicam 
conferre  clerico  praesentato,  modo  reperiatur  dignus.  Hinc, 
sola  praesentatione,  clericus  obtinet  jus  ad  officium;  institu- 
tione canonica,  obtinet  jus  in  re}  seu  jurisdictionem  officio 
annexam. 

3°  Jus  praesentationis  fuit  concessum  ab  Ecclesia  his  laicis 
qui  aliquam  ecclesiam  aedificarent,  vel  dotarent,  vel  fundum 
pro  ejus  aedificatione  donarent,  juxta  versiculum  : 

Patronum  faciunt  dos}  aedificatio , fundus. 

4°  Jus  patronatus  nunquam  viguit  in  hac  regione;  bene- 
factores ecclesiarum  numquam  obtinuerunt  jus  praesentandi 
ad  ecclesias  vacantes. 

132.  Prseseutationis  potestas,  ex  apostolicis  indui- 
tis, aut  pactis  conventis,  conceditur  aliquibus  guber- 
niis in  Europa,  et  in  America  Meridionali.  Sic  in  pacto 
convento  inter  Pium  YII  et  Napoleonem,  Primum  Consulem, 
anno  1801  inito,  legebatur : 

Art.  IV.  Consul  primus  Gallicanae  Eeipublicae,  intra  tres 
menses  qui  promulgationem  constitutionis  apostolicae  conse- 
quentur,  archiepiscopos  et  episcopos  novae  circumscriptionis 
dioecesibus  praeficiendos  nominabit.  Summus  Pontifex  insti- 
tutionem canonicam  dabit,  juxta  formas  relate  ad  Gailias  ante 
regiminis  commutationem  Statutas. 

Art.  V.  Item  Consul  primus  ad  episcopales  sedes  quae 
7 

in  posterum  vacaverint,  novos  antistites  nominabit ; eisque 
Apostolica  Sedes  dabit  institutionem. 

Art.  X.  Episcopi  ad  parochias  nominabunt,  nec  personas 
seligent  nisi  gubernio  acceptas. 

Clerici  praesentati  a guberniis  ad  aliquod  officium  non  acqui- 
runt jurisdictionem  nisi  quando  a legitimis  superioribus  insti- 
tutionem canonicam  recipiunt : hinc  damnata  est  sequens 
propositio  Syllabi,  num.  50  : “ Laica  potestas  habet  per  se 
jus  praesentandi  episcopos,  et  potest  ab  eis  exigere  ut  ineant 
dioecesium  procurationem  antequam  ipsi  canonicam  a S.  Sede 
institutionem  et  apostolicas  litteras  accipiant.”  Imo  Pius  IX, 
in  const.  Romanus  Pontifex , 28  Aug.  1873,  prohibuit  ne 
praesentati  et  nominati  a supremis  publicarum  rerum  mode- 
ratoribus, jurisdictionem  in  spiritualibus  aut  in  temporalibus 
in  beneficiis  ad  quae  fuerant  praesentati  vel  nominati,  ante 
suam  confirmationem  exercerent.  Ergo  clericorum  qui  ad 
beneficia  ecclesiastica  praesentantur,  titulus  quo  jurisdictionem 
exercent,  est  rescriptum  superioris  institutionem  conferentis. 

133.  De  libera  collatione.  1°  Libera  collatio  definitur  : 
Vacantis  beneficii  ecclesiastici,  ab  eo  cui  tale  jus  competit, 
libere  facta  idoneae  personae  concessio.  Clericus  sortitur  juris- 
dictionem quando  acceptat  officium  sibi  collatum. 

2°  Libera  collatio  differt  ab  electione  et  a praesentatione,  qua- 
tenus superior  tenetur  institutionem  canonicam  conferre 
clerico  electo  vel  praesentato,  quando  dignus  reperitur,  dum 
e contra,  in  libera  collatione,  superior  ipse  officium  confert 
clerico  quem  digniorem  reputat. 

3°  Aliquando  institutio  canonica  confertur  a jure,  quando 
scilicet  lege  scripta  vel  consuetudine  sancitum  est  electum 
posse  immediate  exercere  officium  ad  quod  fuit  vocatus,  quin 
teneatur  recurrere  ad  superiorem.  Hoc  modo  instituitur  vica- 
rius capitularis ; ejus  electio  non  est  electio  proprie  dicta, 
sed  potius  deputatio. 

134.  Quocumque  modo  conferatur  canonica  insti- 
tutio, requiritur  ut  clericus  promovendus  sequenti- 
bus dotibus  polleat : 

1°  Eequiritur  status  clericalis,  juxta  regulam  statutam  in 
cap.  2,  Decernimus,  De  Judiciis,  lib . II:  “Decernimus  ut 
laici  ecclesiastica  negotia  tractare  non  praesumant.” 

Status  clericalis  per  primam  tonsuram  adeptus  sufficit* ut 
aliquis  promoveatur  ad  officium  parochiale,  et  potiatur  omni 
jurisdictione  huic  officio  annexa  ; tenetur  solummodo  ad  susci- 
piendum sacerdotium  intra  annum  a die  accepti  regiminis 
et  pacificae  possessionis. 

Promovendus  ad  episcopatum  debet  esse  in  sacro  ordine 
constitutus  saltem  a sex  mensibus,  et  tenetur  munus  con- 
secrationis intra  tres  menses  suscipere,  alioquin  teneretur  ad 
fructuum  perceptorum  restitutionem  ; quod  si  praeterea  intra 
totidem  menses  id  negligeret,  ipso  jure  sua  ecclesia  privaretur. 

Haec  necessitas  status  clericalis  in  subjecto  officii  ecclesi- 
astici non  est  relate  ad  Summum  Pontificem,  qui  ad  supremum 
pontificatum  potest  promoveri,  quamvis  sit  in  statu  laicali. 

2°  Eequiritur  aetas  canonic  i,  ut  valid  i sit  collatio  officii. 
Eegula  generalis  statuta  in  Cone.  Trid.,  sess.  XX III,  cap.  6, 
De  Eef.,  est  quod  “ nullus  prima  tonsura  aut  etiam  in  mino- 
ribus ordinibus  constitutus,  ante  decimum  quartum  annum, 
beneficium  possit  obtinere.” 

Ad  episcopatum  requiritur  annus  30ua  completus  ; ad  digni- 
tates et  beneficia  quibus  annexa  est  cura  animarum,  sufficit 
annus  25us  inchoatus.  Cone . Trid.,  sess.  XXIV \ cap.  12,  De 
Bef. 

3°  Eequiritur  morum  gravitas,  quae  consistit  in  immu- 
nitate ab  irregularitatibus  et  censuris  : unde  excluduntur 
criminosi,  infames,  excommunicati,  suspensi,  interdicti  et  irre- 
gulares. 

4°  Eequiritur  scientia  debita,  i.  e.  ut  promovendus  tantam 
habeat  quanta  ad  officium  suum  rite  obeundum  est  necessa- 

ria.  Unde  collatio  beneficii  facta  ei  qui  penitus  est  illittera- 
tus, nulla  est  ipso  jure,  ex  can . 1,  dist.  36;  ei  qui  non  est 
omnino  illitteratus,  collatio  est  rescindibilis  per  sententiam 
judicis. 

Imo  pro  nonnullis  dignitatibus,  requiritur  doctoratus  vel 
licentia  in  sacra  theologia,  aut  in  jure  canonico,  vel  publicum 
alicujus  Academiae  testimonium  ; Trid .,  sess.  XXII , cap.  2r 
De  Ref.  Quamvis  eminens  scientia  sit  desideranda  in  pastore, 
in  eo  tamen  competens  toleratur.  Porro  scientia  dicitur  emi- 
nens,  qua  quis  potest  statim  difficultates  solvere  quae  solent 
occurrere  ; scientia  dicitur  competens  vel  sufficiens,  qua  quis 
ordinariis  difficultatibus  respondere  potest  et  in  difficilibus 
scit  dubitare  et  consulere.  Bargilliat , vol.  I,  n.  209. 

5°  Praeter  illas  dotes  quae  jure  communi  in  promovendis 
requiruntur,  exigi  quandoque  possunt  aliae  qualitates  ex  pri- 
vilegio, statuto  vel  lege  fundationis  beneficii,  quibus  superior 
attendere  debet  in  conferendo  institutionem  canonicam,  v.  g. 
quod  promovendus  habeat  talem  gradum  academicum,  ut  sit 
nobilis  stipitis,  etc. 

135.  Ad  officium  praeficiendus  est  qui  dignior 
reputatur. 

Superior  tenetur  digniorem  eligere,  quod  probatur: 

1°  Jure  naturali.  Qui  provident  electioni  ministrorum 
praecavere  debent  ne  sua  agendi  ratione  fides  et  ipsa  Ecclesia 
detrimentum  grave  patiantur ; atqui  si,  neglectis  dignioribus, 
promoveant  minus  dignos,  gravi  periculo  exponunt  fideles, 
quia  timendum  est  ne  qui  videtur  simpliciter  dignus,  postea 
re  periatur  indignus.  Praeterea  plures  pereunt  animae,  quarum 
salutem  procurasset  minister  majori  zelo  succensus,  doctrina 
et  prudentia  prae  ceteris  praeditus.  Ergo  peccant  qui,  absque 
ulla  necessitate,  procurant  electionem  vel  promotionem  minus 
digni. 

2°  Auctoritate  Cone . Trid.,  quod  ita  decrevit  in  cap.  1, 
sess.  XXIV  : “ Omnes  et  singulos  qui  ad  promotionem  prae- 

ficiendorum  quodcuraque  jus,  quacumque  ratione,  a Sede 
Apostolica  habent,  aut  alioquin  operam  suam  praestant... 
hortatur  et  monet  ut  in  primis  meminerint  nihil  se  ad  Dei 
gloriam  et  populorum  salutem  utilius  facere  posse,  quam  si 
bonos  pastores  et  Ecclesiae  gubernandae  idoneos,  promoveri 
studeant,  eosque  peccatis  alienis  communicantes  mortaliter 
peccare , nisi  quos  digniores  et  Ecclesice  magis  utiles  ipsi 
judicaverint,  non  quidem  precibus  vel  humano  affectu,  aut 
-ambientium  suggestionibus,  sed  eorum  exigentibus  meritis, 
praefici  diligenter  curaverint.” 

3°  Ex  damnatione  sequentis  propositionis  ab  Innocentio 
XI:  “ Cum  dicit  concilium  eos  peccare  mortaliter,  nisi  quos 
digniores  et  Ecclesiae  magis  utiles  judicaverint,  ad  ecclesias 
promovent,  concilium,  vel  primo  per  hoc  digniores  videtur 
non  aliud  significare  nisi  dignitatem  eligendorum,  sumpto 
comparativo  pro  positivo  ; vel  secundo , locutione  minus  pro- 
pria, ponit  digniores  ut  excludat  indignos  ; te  1 tandem  loqui- 
tur tertio , quando  fit  concursus.” 

Porro  per  dignos , respectu  beneficii  vel  officii  ecclesiastici, 
intelligendi  sunt  qui  habent  sufficienter  omnes  qualitates  jure 
requisitas  ad  munus  obeundum.  Digniores  vero  censentur 
qui,  comparatione  aliorum,  majorem  sufficientiam  et  aptitu- 
dinem  ad  ministrandum  habere  dignoscuntur. 

Major  dignitas  eligendorum,  inquit  S.  Alph .,  lib.  /F,  n.  92, 
non  accipienda  est  absolute,  sed  respecti  ve  ad  utilitatem 
Ecclesiae  et  fidelium.  Ceteris  paribus,  dicunt  Salmanticenses 
•censendum  esse  digniorem,  1°  qui  est  senior;  2°  qui  de  suis 
bonis  fundavit  ecclesiam  ; 3°  sacerdos  in  concursu  non  sacer- 
dotis ; 4°  originarius  respectu  extranei ; 5°  graduatus  in  ali- 
qua scientia  ; 6°  qui  praeditus  est  majori  sanctitate  aut  pru- 
dentia, praefeiendus  eet  ei  qui  sola  scientia  praeeminet ; 7°  po- 
tens et  nobilis,  quia  haec  solent  non  parum  conducere  ad 
Ecclesiae  bonum  ; 8°  pauper  praeferendus  est  diviti.  Apud 
4} raisson,  Manuale , vol . /,  n . 483,  484. 

136.  Promotio  digni,  omisso  digniore,  est  valida» 
sed  promotio  indigni  erit  invalida,  vel  saltem  re- 
scindi bilis. 

1°  Juxta  caput  Dudum , 22,  De  electione , promotio  est  inva- 
lida, si  promotus,  “ electionis  tempore,  pateretur  vel  in  ordi- 
nibus, vel  in  scientia,  vel  in  aetate  defectum,1 ” id  est,  si 
promotus  ordinem  clericalem,  scientiam  et  aetatem  in  jure 
requisitam  non  haberet. 

2°  Nulla  est  collatio  facta  excommunicato, nisi  in  concessione 
excommunicatus  absolvatur  ad  effectum  provisionis  conse- 
quendum. Juxta  veriorem  sententiam,  hoc  etiam  de  excom- 
. municato  tolerato  intelligendum  est.  Ita  Stus  Alph.,  lib.  VIIy 
n.  18. 

3°  Item,  juxta  sententiam  communiorem,  ipso  jure  nulla  est 
collatio  beneficii  facta  irregulari,  dicente  Trid .,  sess . XXIIy 
cap.  4,  De  Ref. : “ Nec  aliis  in  posterum  fiat  provisio,  nisi  eis 
qui  jam  aetatem  et  ceteras  habilitates  integre  habere  digno- 
scantur, aliter  irAta  sit  provisio.”  Quae  doctrina  confirmatur 
aliqua  responsione  S.  Congregatiqnis  Concilii,  27  Septembris 
1601,  apud  Gasparri , De  Sacra  Ordinatione , vol.  I,  num.. 
173.  Quidquid  sit,  clericus  non  obstante  irregularitate  pro- 
visus, nequit  sese  immittere  in  possessionem  beneficii,  quia, 
nemo,  cum  opinione  probabili,  potest  inchoare  possessionem 
rei  alienae. 

137.  Tandem  quaeri  potest  an  licite  ab  una  paro- 
chia ad  aliam  transferri  possint  sacerdotes  moribus 
depravati.  Vel  dum  eorum  depravatio  est  ignota  in  nova 
parochia  ad  quam  transferuntur,  spes  fundata  habetur  quod 
ad  meliorem  frugem  redibunt  et  non  amplius  scandalizabunt 
fideles  ; et  tunc  licite  transferri  possunt  ad  aliam  parochiam 
quam  sunt  aedificaturi.  Vel  hujusmodi  spes  non  habetur,  aut 
eorum  perversio  toti  dioecesi  innotescit ; tunc  melius  est  ut 
non  praeficiantur  curas  animarum.  Episcopus,  meliori  qua 
potuerit  modo,  eorum  indigentiae  providebit.  Craisson , Manu- 
ale, n . 488. 

ARTICULUS  II. 

De  restrictione  et  cessatione  jurisdictionis  ordinarios . 

138.  Jurisdictio  ordinaria  restringitur  quando  ei 
aut  subducuntur  certi  subditi,  aut  subducitur  certa  materia, 
quae  alioquin  eidem  subjecisset.  Jamvero  subducuntur  sub- 
diti per  exemptiones,  subducitur  materia  per  reservationes. 

139.  Exemptio  est  privilegium  quo  persona,  aut 
communitas,  aut  locus  a jurisdictione  episcoporum 
liberantur  et  subtrahuntur,  et  Summo  Pontifici  immediate* 
subjiciuntur.  Olim  multae  exemptiones  competebant  regula- 
ribus, sed  eas  minuit  Concilium  Tridentinum.  Episcopi  hodie 
in  pluribus  casibus  jurisdictionem  habent  in  regulares  sive 
ordinariam,  sive  delegatam,  tanquam  Sedis  Apostolicae  dele- 
gati. 

Episcopi  possunt  etiam  in  suis  dioecesibus  aliquas  personas 
aut  communitates  a jurisdictione  parochiali  eximere ; sic 
capellani  hospitiorum  munera  pastoralia  in  dictis  hospitiis 
exercent. 

140.  Keservatio  est  actus  per  quem  legislator  sibi 
aut  alicui  superiori  privative  attribuit  ea  quae  ce- 
teroquin  interior  potuisset  peragere. 

Reservationes  aliae  cadunt  in  forum  internum  pceniten- 
tiale,  aliae  in.  forum  simpliciter  internum,  aliae  in  forum 
externum  gratiosum,  aliae  in  forum  contentiosum. 

1°  Jurisdictio  fori  interni  poeni te ntialis  restringitur  per 
reservationem  certorum  peccatorum  a quibus  potest  absol- 
vere aut  solus  superior,  aut  is  quem  ipse  deputaverit. 

2°  J urisdictio  fori  interni  simpliciter  dicti  restringitur  per 
eas  leges  quae  tribuunt  Summo  Pontifici  dispensationes  quae 
ad  conscientiam  privatorum  referuntur,  puta  circa  vota,  irre- 
gularitates et  impedimenta  matrimonii. 

3°  Jurisdictio  fori  externi,  quatenus  est  gratiosa,  limitatur 
per  eas  leges  quae  reservant  Summo  Pontifici  multa  negotia 
majoris  momenti  ad  gubernationem  externam  pertinentia. 

4°  Jurisdictio  furi  externi,  quatenus  est  contentiosa,  re- 
stringitur per  eas  leges  quae  reservant  Summo  Pontifici  causas 
graviores  contentiosas,  v.  g.  causas  criminales  episcoporum. 

141.  Primus  modus  quo  cessat  jurisdictio  ordina- 
ria est  renuntiatio,  quee  definitur:  “ Libera  cessio  officii 
vel  beneficii  ecclesiastici,  facta  ex  justa  causa  et  a superiore 
acceptata.”  Bargilliat , Prcel.  Juris  Can.y  num,  216. 

Quandoque  dimissio  vel  resignatio  appellatur. 

1°  Renuntiatio  est  expressa,  quando  expressis  verbis  bene- 
ficium remittitur  in  manibus  superioris ; est  tacita , quando 
deducitur  ex  aliquo' facto  quod  in  jure  aequivalet  dimissioni, 
v.  g.  si  quis  suscipiat  beneficium  incompatibile,  vel  emittat 
vota  in  religione,  vel  attentet  matrimonium.  Renuntiatio 
expressa  est  pura,  seu  simplex,  quando  fit  absolute ; est. 
conditionalis,  quando  adjicitur  aliqua  conditio,  v.  g.  reserva- 
tur pensio. 

2°  Renuntiatio  dicitur  libera  cessio  : unde  ipso  jure  nulla 
est  resignatio  fraude  aut  dolo  obtenta,  aut  vi  extorta,  cum 
deficiat  consensus  resignantis  ; valet  tamen  resignatio  ex  metu 
gravi  injuste  incusso  facta,  quia  coacta  voluntas  est  seraper 
voluntas,  sed  est  reseindibilis  ad  querelam  partis  resignantis. 
Si  metus  fuerit  juste  incussus  et  resignatio  facta,  v.  g.  ad  evi- 
tandas poenas  canonicas,  valet  haec  resignatio,  eo  quod  admissa 
fuit  ad  majora  mala  vitanda.  S . Congregatio  Concilii,  24 
Ap.  1880. 

3°  Requiritur  cavsa  justa  et  legitima,  alioquin  superior 
non  tenetur,  neque  debet  resignationem  admittere  ; nam  si 
quilibet  posset  pro  libitu  suo  suum  beneficium  dimittere, 
talis  libertas  cederet  in  detrimentum  Ecclesiae.  Causae  propter 
quas  licet  officium  dimittere  sunt  sequentes,  quas  continent 
duo  versiculi : 

Debilis , ignarus,  male  conscius , irregularis, 

Quem  mala  plebs  odit,  dans  scandala , cedere  possunt . 

4°  Requiritur  ut  re9ignatio  acceptetur  a superiore . Haec 
regula  fallit  in  sequentibus  casibus:  a)  Summus  Pontifex, 
qui  in  terris  superiorem  non  habet,  libere  resignare  potest. 
b)  Electi,  nominati  et  praesentati,  ante  suam  confirmationem, 
libere  renuntiare  possunt,  quia  nondum  habent  jus  in  bene- 
ficio. c)  Ad  ingrediendam  religionem,  episcopi,  nisi  indulgeat 
Summus  Pontifex,  nequeunt  ecclesiam  deserere  ; sed  inferio- 
res benefieiati  possunt  libere  ad  religionem  transire,  licet  non 
obtenta  episcopi  licentia. 

Si  tamen  ex  ingressu  clerici,  Ecclesia  grave  damnum  pate- 
retur, episcopus  eum  repetere  potest,  etiam  post  professionem, 
juxta  constitutionem  Bened.  XIV,  Eo  quo  dilectus.  Exci- 
piuntur ordinati  ad  titulum  missionis , qui  ad  religionem 
nequeunt  transire,  nisi  obtenta  S.  Congregationis  de  Prop. 
Fide  licentia. 

5°  Renuntiatio  potest  fieri  viva  vocef  vel  per  epistolam , 
vel  per  procuratorem  qui  habeat  mandatum  speciale.  Si 
procurator,  limites  sui  mandati  non  excedens,  beneficium 
remittat,  haec  renuntiatio  impugnari  nequit  a beneficiato  ; sed 
renuntians  potest  mandatum  semel  concessum,  re  integra, 
revocare,  id  est,  antequam  procurator  renuntiationem  emit- 
tat, eam  que  superior  acceptet. 

6°  Officium  vacat  quando  ejus  dimissio  admittitur  a supe- 
riore ; tunc  renuntians  solvitur  ab  omnibus  obligationibus 
officio  annexis  et  amittit  omnia  sua  jura  ; si  nolit  recedere  a 
suo  beneficio,  ad  id  compelli  potest.  Craisson,  Manuale , 
num.  513. 

142.  Alitis  modus  quo  cessat  jurisdictio  est  tran- 
slatio, quse  est:  Canonica  mutatio  personae  ecclesiasticae  de 
uno  officio  ad  aliud.  Translatio  differt  a renuntiatione,  qua- 
tenus translatione  clericus  amittit  jurisdictionem  relative , 
dum  renuntiatione  vel  depositione  amittit  jurisdictionem 
absolute. 

1°  Translatio  ad  alium  titulum  importat  vacationem  prio- 
ris tituli. 

a)  Si  agatur  de  translatione  episcopi,  ecclesia  ab  eo  tem- 
pore vacare  censetur  quo  ejusdem  ecclesiae  episcopus  ab  illius 
vinculo  in  consistorio  a Romano  Pontifice  absolvitur,  etiam 
ante  expeditionem  litterarum  apostolicarum,  vel  possessio- 
nem secundae  ecclesiae.  S . Cowg.  Concilii , 20  Martii  1625. 

b)  Alia  est  disciplina  pro  beneficiatis  minoribus.  Benefi- 
ciati  translati  ad  aliud  beneficium  non  amittunt  jurisdictio- 
nem, nisi  possessionem  secundi  beneficii  fuerint  adepti : hinc 
parochus  translatus  ad  aliam  parochiam,  jure  communi,  potest 
exercere  jurisdictionem  in  priori  titulo,  quamdiu  possessionem 
novi  tituli  non  assumpserit.  Ex  capite  Licet  Episcopus , de 
Prcebendis  et  Dignitatibus , in  6°. 

c)  Quando  clericus  promovetur  ad  episcopatum,  ejus  bene- 
ficium censetur  vacare  ipso  facto , quando  consecrationem 
episcopalem  accipit,  vel  quando  decursum  est  tempus  pro 
consecrandis  episcopis  a canonibus  definitum,  nempe  elapsis 
tribus  mensibus  post  confirmationem  electionis. 

2°  Translatio  debet  fieri  ex  justa  causa . In  dignitatibus 
ecclesiasticis  non  licet  descendere,  nisi  id  requirat  aliqua 
necessitas  extraordinaria.  De  translatione  episcoporum  et 
parochorum  plura  sumus  dicturi  in  titulis  VIII  et  XI. 

143.  Jurisdictio  ordinaria  amittitur  revocatione 
et  privatione  juridica. 

1°  Simplex  revocatio  seu  destitutio  locum  habet  quando 
clericus  ab  officio  suo  removetur  absque  judicio  et  sententia 
juridica.* 

2°  Privatio  juridica  e contra  est  sententia  juridica  pri- 
vans clericum  officio  suo  et  beneficio  : quod  fieri  potest  dupli- 
citer vel  simplici  privatione  vel  depositione  proprie  dicta . 
Inter  utramque  hoc  est  discrimen  quod  depositus  inhabilis 
efficiatur  ad  alia  beneficia,  non  item  simpliciter  privatus. 

a ) Juxta  legem  generalem, quae  a pluribus  saeculis  praevaluit, 

officia  quibus  annexa  est  jurisdictio  ordinaria  conferuntur  in 
perpetuum,  nonnullis  exceptis.  Ut  quis  suo  titulo  privari 
possit,  requiritur  processus  canonicus  et  causa  canonica,  nisi 
sponte  renuntiaverit,  aut  adeptus  fuerit  statum  cum  suo 
titulo  incompatibilem,  aut  crimeu  commiserit  quod  pleno 
jure  privat  jurisdictione. 

a)  Alia  est  conditio  officiorum  quae  vocantur  manualia , seu 
ad  nutum  superioris  revocabilia.  Qui  ad  hujusmodi  officia 
promoventur  possunt  eis  privari,  non  servata  judiciorum 
forma  solemni.  Cf.  quae  sumus  dicturi  circa  revocationem 
parochorum  ad  nutum  amovibilium,  tit.  XI,  cap.  V. 

144.  Certi  eventus,  ipso  tacto  et  independenter  ab 
actu  sive  titularis,  sive  superioris,  privant  officio  et 
jurisdictione  huic  annexa.  Jamvero  quodcumque  officium  cen- 
setur cessare,  1°  per  mortem  naturalem  titularis;  2°  per 
incompatibilitatem  novi  officii,  aut  status  quem  assumit 
titularis  : sic  vacat  ipso  facto  officium  per  professionem  solem- 
nem  in  religione,  per  matrimonium  attentatum,  per  adep- 
tionem dignitatis  episcopalis,  ut  supra ; 3°  propter  admis- 
sionem eorum  criminum  quibus  leges  canonicae  hanc  poenam 
infligi  voluerunt.  Praeter  crimina  quae  privant  officio  et  juris- 
dictione post  sententiam  judicis  condemnatoriarn , alia  sunt 
graviora  quae  privant  ipso  facto , et  in  quibus  requiritur  sen- 
tentia judicis  declaratoria . Haec  crimina  enumerantur  apud 
Bouix , De  Parocho,  p.  371;  Graisson , Manuale , n . 558. 


CAPUT  II 

DE  JURISDICTIONE  DELEGATA 

145.  Jurisdictio  delegata  est  illa  quam  quis  exer- 
cet nomine  alterius,  quasi  vicem  ejus  gerens.  Differt 
a jurisdictione  ordinaria  quam  quis  exercet  ratione  proprii 
muneris. 

Multiplex  discrimen  intercedit  inter  jurisdictionem  ordi- 
nariam et  delegatam:  1°  Judex  ordinarius  jurisdictionem 
suam  delegare  potest ; judex  delegatus,  siue  speciali  conces- 
sione, aut  nisi  sit  delegatus  ad  universalitatem  causarum, 
aut  nisi  sit  delegatus  a Papa,  subdelegare  nequit.  2°  Citatus 
a judice  ordinario,  si  dubitetur  de  jure  citantis,  tenetur  venire 
et  exponere  cur  jurisdictionem  citantis  recuset,  quia  praesump- 
tio judici  ordinario  favet;  e contra  citatus  a delegato  compa- 
rere  non  tenetur,  nisi  delegatio  probetur.  Unde  recepta  est 
praxis  quod  delegatus,  antequam  incipiat  exercitium  suae 
commissionis,  soleat  se  legitimare,  id  est,  exhibere  originales 
litteras  suae  delegationis.  3°  Jurisdictio  ordinaria  non  extin- 
guitur  morte  concedentis,  si  excipiatur  jurisdictio  vicarii 
generalis,  dum  jurisdictio  delegata  expirat,  si  delegans,  re 
adhuc  integra,  moriatur.  4°  Jurisdictio  ordinaria  est  favora- 
bilis, dum  delegata,  utpote  derogans  jurisdictioni  ordinariae, 
est  odiosa,  unde  stricte  interpretanda.  5°  Qui  ordinariam 
jurisdictionem  habet  ea  uti  potest  in  subditis,  etiam  extra 
territorium,  exceptis  actibus  jurisdictionis  contentiosae ; qui 
habet  jurisdictionem  delegatam  ea  uti  nequit  extra  territo- 
rium delegantis.  Unde  parochus  valide  audit  confessiones 
suorum  subditorum,  etiam  extra  dioecesim,  dum  vicarius, 
cujus  jurisdictio  est  delegata,  valide  confessiones  audit  solum 
in  territorio  suae  delegationis. 

146.  Judicum  delegatorum  variae  sunt  species: 

1°  Alii  sunt  delegati  ad  universalitatem  causarumf  alii 
ad  causam  tantum  particularem. 

Delegatus  ad  universalitatem  causarum  dicitur,  ille  cui 
vel  omnes,  vel  saltem  certum  genus  causarum,  v.  g.  matri- 
monialium, sub  uno  nomine  collectivo  committuntur,  sive 
illud  sit  restrictum  quoad  tempus,  puta  decem  annorum,  vel 
quoad  locum,  nempe  ad  causas  in  tali  loco  occurrentes,  sive 
non. 

Delegatus  ad  causam  particularem  e contra  dicitur  ille 
cui  una  vel  altera  tantum  causa  particularis  judicanda  et 
terminanda  committitur. 

Est  notabilis  differentia  inter  utrumque  ; nam  delegatus  ad 
universalitatem  causarum  reputatur  quasi  Ordinarius , et 
potest  subdelegare,  non  quidem  totam  suam  jurisdictionem, 
sed  unam  vel  aliam  causam ; secus  est  de  delegato  ad  causam 
particularem,  nisi  sit  delegatus  a Papa. 

2°  Alii  sunt  delegati  ab  homine , alii  a jure . Delegati  ab 
homine  ideo  sic  dicuntur,  quia  suam  delegationem  imme- 
tate habent  a judice  ordinario  ; delegati  a jure  sunt  illi  qui 
delegatam  jurisdictionem  habent  ex  commissione  juris  com- 
munis. Sic  in  multis  casibus,  episcopi  sunt  abiere  delegati 
Sanctae  Sedis  : v.  g.  si  regularis  errores  contra  fidem  spergat, 
episcopus,  tanquam  Sedis  Apostolicce  delegatus , in  eum 
procedere  potest,  non  obstante  ejus  exemptione  a jurisdi- 
ctione episcopali.  Cone . Trid .,  sess.  V,  cap . 2,  De  Ref. 

Effectus  hujus  clausulae  est  quod  si  appellatio  fiat,  non  ad 
superiorem  regularem,  vel  ad  metro politanum,  sed  ad  Sum- 
mum Pontificem  interponi  debeat. 

Interdum  praedictae  clausulae  additur  particula  etiam , v.  g. 
episcopis  conceditur  ut  procedere  valeant  etiam  tanquam 
Sedis  Apostolicce  delegati . Et  tunc  episcopus  duplicem  habet 
potestatem,  unam  scilicet  ordinariam,  et  alteram  delegatam 
qua  uti  potest  ad  magis  removendum  obstaculum  appella- 
tionis. In  dubio,  censetur  episcopus  voluisse  procedere  cum 
potestate  delegata,  quae  est  tutior  et  honorabilior. 

3°  Alii  sunt  delegati  ratione  dignitatis  quam  obtinent,  ut 
si  fiat  delegatio  Episcopo  Quebecensi,  non  expresso  nomine 
personae  delegatae ; alii  e contra  sunt  delegati  ratione  per sonce, 
non  dignitatis,  si,  expresso  nomine  proprio,  fiat  delegatio  Petro, 
vel  Paulo.  Haec,  cum  sit  delegatio  personalis,  mortua  persona 
delegati,  expirat ; illa  vero,  cum  sit  realis  et  diguitati  annexa, 
transit  ad  successorem. 

4°  Delegatio  vel  committitur  uni  delegato,  vej  pluribus. 
Quando  plures  constituuntur,  vel  debent  procedere  in  soli - 
dum , vel  collegialiter.  Si  fuerint  in  solidum  deputati,  uno 
eorum  negotium  commissum  inchoante,  alii  nequibunt  se  ulte- 
rius intromittere  de  eodem,  nisi  vel  infirmitate  vel  alia  justa 
eausa  illum  contingeret  impediri,  aut  nisi  nollet,  vel  malitiose 
in  eo  procedere  recusaret.  Gap . Quum  plures,  8,  De  off.  jud . 
deleg.y  in  6°.  Hinc  qui  prior  negotium  occupaverit,  excludit 
ceteros  et  potest  negotium  cognoscere  et  terminare. 

Si  fuerint  delegati  ut  procedant  collegialiter t tunc  omnes 
simul  idem  negotium  debent  pertractare ; et  uno  delegatorum 
exempto,  eorum  officium  expirat,  nisi  aliud  in  delegatione 
fuerint  expressum.  Cap.  42,  De  officio  jud.  deleg. 

Si  dubitetur  an  plures  delegati  debeant  procedere  in  soli- 
dum vel  collegialiter , videndum  est  quaenam  species  delega- 
tionis fuerit  commissa;  si  delegatio  sit  meri  ministerii,  reti- 
nendum est  eam  factam  fuisse  ut  delegati  procedant  in 
solidum ; si  delegatio  referatur  ad  lites,  retinendum  est  in 
dubio  delegationem  plurium  factam  esse  ut  collegialiter 
agant,  quia  melius  providetur  juribus  partium.  De  Angelis, 
lib . i,  tit.  XXIX , n.  7. 


AETICULUS  I. 

De  adeptione  jurisdictionis  delegatae. 

147.  Jurisdictionem  quis  sortitur  vel  a jure,  vel  ab 
homine.  Ut  quis  ab  homine  delegatus  habeatur,  requiritur 
mandatum  superioris  ; delegatio  est  actus  voluntatis  positivae 
et  liberae  superioris,  proinde  non  sufficit  simplex  tolerantia, 
qualis  est  in  homine  qui  non  vult  quidem  jus  conferre,  sed 
facile  non  potest  reclamare,  nec  consensus  mere  praesumptus, 
nec  ratihabitio  sperata  in  futurum. 

Cum  omne  jus  agendi  procedat  a voluntate  delegantis, 
necesse  est  ut  ab  illius  libero  cousensu  procedat,  alioquin 
actus  erit  irritus  ob  defectum  potestatis  in  delegato. 

Insuper  delegatio  debet  manifestari  signo  sensibili  et  a 
delegato  acceptari,  nam  delegatio  ab  homine  se  habet  per 
modum  donationis  et  contractus.  Praei.  Juris  Can.  Sti  Sul- 
picii, n.  295. 

148.  Qninam  possunt  delegare  ? 1°  In  genere  omnis 
qui  potestatem  ordinariam  et  propriam  habet,  potest  delegare, 
nisi  agatur  de  negotio  quod  ex  juris  dispositione,  vel  volun- 
tate principis,  a judice  ordinario  debeat  expleri  ; cap.  7,  De 
ofiicio  Judicis  Ordinarii , in  6°.  Hoc  etiam  eruitur  ex  regula 
68a,  in  6° : “ Potest  quis  per  alium  quod  potest  facere  per 
seipsum  ; ” cui  consonat  alia  regula  72a,  in  6° : “ Qui  facit  per 
alium  est  perinde  ac  si  faciat  per  seipsum.” 

Attamen  Ordinarius  loci  non  potest  totam  suam  jurisdi- 
ctionem delegare,  quia  hoc  esset  renuntiare  suo  officio,  quod 
fieri  prohibetur  absque  superioris  assensu. 

2°  Delegatus  a Papa  potest  alteri  causam  subdelegare, 
nisi  Summus  Pontifex  elegerit  in  delegato  industriam  per- 
sonae, vel  ei  commiserit  nudum  ministerium . Praesumitur 
electam  fuisse  industriam  personae,  quando  agitur  de  re 
ardua  et  Summus  Pontifex  attendit  ad  fidem,  prudentiam  et 
discretionem  delegati  potiusquam  ad  ejus  personam,  v.  g.  si 
dicatur:  Titio,  cujus  prudentia  nobis  innotescit,  commisi- 
mus  Delegatur  nudum  ministerium,  quando  Superior 

delegato  committit  executionem  alicujus  mandati,  v.  g.  si 
Summus  Pontifex  committat  episcopo  executionem  dispensa- 
tionis matrimonialis  : informationes  an  preces  veritate  nitan- 
tur sunt  actus  jurisdictionis  et  proinde  delegabiles,  sed  ipsa 
fulminatio  dispensationis  est  nudum  ministerium  aliis  non 
delegabile,  nisi  expresse  Summus  Pontifex  permittat  execur 
tionem  fieri  per  virum  delegandum.  Santi,  Praelectiones , 

lib.  J,  tit.  XXIX , n . 9 ; Acta  S.  Sedis , voi.  XXXVII , 
pag.  164. 

3°  Delegatus  ab  episcopo,  vel  ab  inferiore,  non  potest  sub- 
delegare,  nisi  delegatus  fuerit  ad  universalitatem  causarum , 
vel  habuerit  a delegante  expressam  facultatem . Delegatus 
ad  universalitatem  causarum,  quamvis  proprie  ordinarius 
non  sit,  tamen  aequiparatur  judici  ordinario,  qui  potest  dele- 
gare partem  suae  jurisdictionis.  Reiffenstuel , ' lib.  /,  tit . 
XXIX , n.  62. 

149.  In  genere  illi  omnes  delegari  possunt  qui  capa- 
ces sunt  jurisdictionis  ecclesiasticae  exercendae  et  qui  ad  illam 
exercendam  idonei  sunt. 

1°  Quaedam  vitia  reddunt  aliquem  universaliter  inhabilem 
unde  jurisdictionem  delegatam  exerceat : sic  natura  exclu- 
duntur carentes  ratione,  surdus,  mutus,  furiosus  et  impubes  ; 
lege  excluduntur  censuris  innodati,  mulieres  et  laici,  juxta 
caput  2 , De  Judiciis:  “Decernimus  ut  laici  ecclesiastica 
negotia  tractare  non  praesumant.” 

2°  Quaedam  dotes  requiruntur  in  delegando  : canones  com- 
mendant ut  pro  gravitate  negotii  eligatur  -providus,  in  jure 
doctus  et  discretus . 

a)  Quamvis  Summus  Pontifex  possit  jurisdictionem  com- 
mittere non  tantum  clerico,  sed  etiam  laico,  attamen  Bonifa- 
cius  VIII  mandavit  delegationes  apostolicas  committendas 
fore  personis  in  dignitate  constitutis, aut  saltem  canonicis  eccle- 
siae cathedralis,  propter  eorum  praesumptam  saltem  idoneita- 
tem ; quibus  personis,  ex  Clem.  2,  De  Rescriptis , adjungendus 
est  vicarius  generalis,  qui  censetur  constitutus  in  dignitate. 
Concilium  Trid.,  sess.  XXV,  cap.  10,  De  Ref.,  renovavit  decre- 
tum Bonifacii  VIII,  et  ut  S.  Sedes  tutior  esset  de  scientia 
et  probitate  delegatorum,  pro  causis  extra  Urbem  judicandis, 
statuit  ut  in  synodis  provincialibus  aut  dicecesanis  quatuor 
saltem  personae  eligereutur,  quarum  nomina  ad  S.  Sedem 

essent  transmittenda,  quibus  personis  committerentur  causae 
cognoscendae  et  terminandae. 

Juxta  praesentem  disciplinam,  Sancta  Sedes,  ut  certior  sit 
de  idoneitate  sui  delegati,  committit  executionem  rescriptorum 
quibus  dispensatur  ab  impedimentis  matrimonialibus  Ordi- 
nario loci , quo  nomine  veniunt,  sede  pleua,  episcopus  et 
vicarii  generales,  sede  vacante,  vicarius  capitularis  et  admi- 
nistrator dioecesis.  Litterce  S.  Cong.  Sti  Officii}  20  Feb.  1888. 

b)  Episcopus  potest  delegare  simplicem  clericum  ceteroquin 
discretum,  quamvis  sit  alterius  dioecesis ; bic  tamen,  utpote 
non  subditus,  potest  delegationem  recusare,  quod  subditus 
nequit. 

130.  Circa  objectum  delegationis,  notandum  est  quod 
Papa,  in  faciendis  delegatiouibus,  potest  alteri  demandare 
jurisdictionem  quatn  vult.  Una  exceptio  facienda  est  quoad 
causas  quae  nonnisi  a Summo  Pontifice  definiri  possunt  ob 
dotem  infallibilitatis  aliis  non  communicabilem  : tales  sunt 
causae  respicientes  fidem  et  mores.  Hinc  Sixtus  V,  qui  consti- 
tutione Immensa  instituit  S.  Congregationem  Concilii,  cui 
commisit  interpretationem  decretorum  disciplinarium  hujus 
Concilii,  sibi  reservavit  decretorum  doctrinalium  interpreta- 
tionem. 

Summus  Pontifex,  derogando  privilegio  fori,  potest  com- 
mittere judicibus  laicis  ut  cognoscant  causas  civiles  et  cri- 
minales clericorum ; de  facto,  instructio  S.  Officii,  23  Jan. 
1886,  qua,  servatis  servandis,  datur  laicis  facultas  prose- 
quendi jura  sua  coram  tribunalibus  civilibus  contra  clericos, 
est  species  delegationis.  Santi , De  Foro  competenti , n.  30. 

Episcopus  potest  delegare  partem  suae  potestatis  jurisdictio- 
nis et  ordinis  ; non  valet,  sine  consensu  Summi  Pontificis, 
totam  suam  potestatem  alteri  in  perpetuum  committere,  quia 
hoc  aequivalet  renuntiationi,  quae  sine  superioris  consensu 
fieri  prohibetur. 

151.  In  delegaMs  distingui  debet  officium  a pote- 
state. Officium  denotat  quid  facere  debeat;  potestas  quid 
facere  possit  delegatus,  vi  sui  mandati. 

1°  Delegatus  nullo  modo  sese  immiscere  potest  in  negotio 
vel  causa  antequam  mandatum  delegationis  receperit,  etiamsi 
ex  privata  scientia  sciat  se  constitutum  fuisse  judicem  dele- 
gatum. Unde  patet  dispensationes  datas  vi  rescripti  apostolici 
nondum  delegato  praesentati,  esse  omnino  invalidas,  quamvis 
de  concessione  et  expeditione  rescripti  certo  constet  etiam  per 
telegraphum,  nisi  notitia  telegraphica  transmissa  fuerit  ex 
officio , auctoritate  S.  Sedis.  8.  C.  Sti  Officii , 14  Aug.  1882. 

2°  Delegatus  suam  commissionem  probare  debet,  juxta 
Extravagantem  Injunctce  : “ Asserenti  cum  mandatis  princi- 
pis se  venisse,  credendum  non  est,  nisi  hoc  scriptis  probave- 
rit.” Delegatio  est  factum,  atqui  factum  non  praesumitur  sed 
probari  debet.  Hinc  est  quod  delegatus  debet  ostendere  suas 
litteras,  vel  copiam  earumdem,  Ordinario  loci  et  partibus  inte- 
resse  habentibus. 

3°  Delegatus  debet  adhaerere  litteris  suae  delegationis : 

a)  Si  agatur  de  delegato  ad  lites,  non  potest  pertractare 
nisi  ea  negotia  quae  in  rescripto  delegationis  committuntur. 
Debet  observare  modum  a delegante  praescriptum  in  causae 
cognitione  ac  definitione,  qui  modus  formam  aut  tenorem 
rescripti  delegationis  constituit.  Delegatus  debet  attendere  ad 
locum  et  tempus  quo  controversia  agitari  et  terminari  debet. 
Quoad  locum,  si  determinatur  a Pontifice,  sine  consensu 
partium  aut  etiam  sine  causa  manifesta  ac  rationabili,  dele- 
gatus non  potest  in  alio  loco  causam  cognoscere ; quoad 
tempus,  delegatus  tenetur  definire  litem  intra  tempus  a dele- 
gante determinatum ; et  si  tempus  non  fuerit  determinatum, 
sententia  non  potest  differri  ultra  annum  computandum  a 
praesentatione  litterarum  delegationis.  Executionem  sen- 
tentiae delegatus  apostolicus  potest  alteri  demandare  vel 
facere  per  seipsum.  Non  debet  autem  delegatus  senten- 

tiam  exequi,  quando  ab  ea  appellatum  fuit ; nemini  enim 
deneganda  est  facultas  appellandi.  Sebastianelli,  De  Clericis , 
n.  103. 

b)  Delegatus  ad  concedendam  gratiam,  absolutionem  aut 
dispensationem,  tenetur,  sicut  delegatus  ad  lites,  adhaerere 
tenori  litterarum  delegationis.  In  rescriptis  Sacrae  Pceniten- 
tiariae  et  Datariae  Apostolicae  quibus  conceduntur  dispensa- 
tiones matrimoniales,  plures  occurrunt  clausulae  quas  dele- 
gatus nequit  negligere ; Oasparri , De  Matrimonio , vol . /,  n . 
365  et  seq.  Quando  clausulae  non  exiguntur  jure  communi, 
constituunt  rescriptum  in  forma  speciali,  et  delegatus  eas 
nequit  negligere  sub  poena  nullitatis;  si  clausulae  jam  exigan- 
tur jure  commuui,  v.  g.  proclamatio  bannorum,  videndum  est 
an  jure  communi  requirantur  ad  validitatem  vel  ad  liceitatem. 
Illae  clausulae  non  constituunt  rescriptum  in  forma  speciali : 
unde  executio  rescripti  erit  nulla  aut  tantum  illicita,  secundum 
quod  delegatus  neglexerit  clausulam  quae  jure  communi 
exigitur  ad  validitatem  aut  ad  liceitatem. 

4°  Delegatus  eo  modo  mandatum  suum  debet  exequi  quo 
sufficienter  indicetur  rem  peragi  auctoritate  delegata.  In 
facultatibus  extraordinariis  episcopis  Canadensibus  concessis, 
u vult  Sanctitas  Sua  ut  in  singulis  facultatibus  illis  exercen- 
dis expressam  mentionem  facere  debeant  apostolicae  delegatio- 
nis, necnon  epocharn  adjungere  factae  sibi  concessionis.”  Non 
est  tamen  de  valore  gratiae  ut  in  executione  dicatur  ex  aposto- 
lica  auctoritate  gratiam  impertiri.  Putzert  Commenta - 
rium  in  Apostolicas  Facultates , num.  78. 

152.  Relate  ad  potestatem  delegati,  notandum  est 
delegatum  tantam  potestatem  habere  quantam  ei  demandavit 
delegans.  Cf.  tit . F/,  cap.  III , n.  323. 

ARTICULUS  II. 

De  cessatione  jurisdictionis  delegatce . 

153.  Jurisdictio  delegata  cessat  pluribus  modis : 

1°  Morte  ipsius  delegati ; mors  enim  solvit  omnia.  Hic 
vero  modus  cessationis  locum  obtinet  cum  delegatio  fuerit 
facta  personae,  et  dicitur  personalis ; secus  tenendum  est  si 
delegatio  facta  fuerit  dignitati  vel  officio,  e.  g.  archiepiscopo 
Quebecensi,  quin  nomen  exprimatur;  officium  et  dignitas 
perseverant  in  successore  defuncti.  Haec  delegatio  est  realisy 
et  non  cessat  per  mortem  delegati.  Hoc  modo  conferuntur 
episcopis  missionum  facultates,  quae  transeunt  ad  vicarios 
capitulares  vel  administratores,  sede  vacante.  Cone.  Queb.  Vy 
dec.  XVI. 

Quid  vero  si  exprimatur  nomen  personae  cum  ejus  digni- 
tate, v.  g.  Ludovico,  Archiep.  Quebecenci  ? Dubitari  potest 
de  natura  jurisdictionis  commissae;  hinc  voluntas  superioris, 
judicanda  est  ex  subjecta  materia  et  circumstantiis.  Si,  omni- 
bus perpensis,  adhuc  dubia  est  voluntas  superioris,  praesumi- 
tur jurisdictionem  esse  personalem  et  cessare,  quia  jurisdictio- 
delegata,  cum  deroget  ordinariae,  est  strictae  interpretationis. 
Santi , num.  33,  tit.  XXIX , lib.  I. 

2°  Morte  delegantis  vel  amissione  ejus  potestatis.  Cum 
judex  delegatus  auctoritatem  in  causa  non  habeat  jure  pro- 
prio, sed  ex  commissione  alterius,  ejus  jurisdictio  censetur 
adhaerens  personae  delegantis,  quoadusque  delegatus  non  occu- 
paverit negotium.  Unde,  re  integra,  cessat  jurisdictio  dele- 
gati ; re  non  amplius  integra,  delegatus  non  amittit  suam 
jurisdictionem. 

a)  Si  delegata  fuerit  jurisdictio  contentiosa,  facta  citatione, 
res  desinit  esse  integra.  Santi , num.  35,  loco  citato. 

b)  Si  jurisdictio  delegata  sit  voluntaria,  vel  delegatus  est 
exeeutor  gratiae  fadee  vel  gratice  faciendae.  Gratia  dicitur 

facta,  quando  conceditur  a superiore  qui  delegato  committit 
ejus  executionem  ; gratia  dicitur  facienda,  quando  commit- 
titur delegato  ut  ipse  gratiam  faciat.  In  primo  casu,  delega- 
tus est  executor  necessarius  gratice  jam  factce  a superiore, 
versificatis  conditionibus  a jure  vel  a delegante  determinatis  ; 
in  secundo  casu,  delegatus  est  executor  voluntarius , qui 
ipse  gratiam  confert. 

Si  jurisdictio  delegata  habeat  naturam  gratice  factce , non 
cessat  morte  delegantis,  etiam  re  integra.  Hinc  permanent, 
post  mortem  superioris,  facultates  concessae  praedicandi,  con- 
fessiones audiendi,  ordines  recipiendi  ab  alieno  episcopo, 
oratorium  privatum  habendi,  etc.  Illae  delegationes  factae  ad 
eonferendum  favorem  alicui  determinatae  personae,  habent 
naturam  gratice  factce , si  delegatus,  cognita  veritate  precum, 
sit  executor  necessarius,  quia  petens  gratiam  jam  habet  jus 
ad  rem. 

Si  jurisdictio  delegata  habeat  naturam  gratice  faciendce , 
cessat  morte  delegantis,  re  adhuc  integra  ; hinc  delegatio  ali- 
cui collata  conferendi  aliquam  gratiam  cessat,  re  adhuc  inte- 
gra, si  est  in  arbitrio  delegati  gratiam  vel  conferre,  vel  negare. 

3°  Revocatione  a delegante  facta  et  delegato  legitime 
intimata . Delegans  potest  pro  arbitrio  suo  revocare  facultates 
quas  concessit,  nec  tenetur  causam  allegare  ; hoc  sequitur  ex 
natura  delegationis  quae  tota  consistit  in  arbitrio  mandantis. 
Attamen  ne  communitas  detrimentum  patiatur  ex  revocatione, 
dicendum  est  revocationem  non  sortiri  suum  effectum  ante- 
quam legitime  intimetur  delegato. 

4°  Lapsu  temporis  prcvfixi,  nisi  dies  praefixus  de  com- 
muni consensu  partium  prorogetur,  quando  tempus  determi- 
natum est  in  favorem  partium.  Delegatio  facta  ab  benejila- 
citum  delegantis  expirat  per  mortem  ejus,  quia  cum  morte 
eessat  ejus  beneplacitum  ; secus  dicendum  est  si  delegatio 
, facta  sit  ad  beneplacitum  Sanctce  Sedis,  quia  non  deficit 
sedes,  cessante  officio  sedentis. 

in  ministerio  etiam  altaris  ; b)  acolythis  et,  ex  consuetudine, 
aliis  clericis  extra  ministerium  ; item  regularibus  et  moniali- 
bus  sacristis,  ex  privilegio  ; c)  laicis  omnibus  ex  causa  ratio- 
nabili; qua^deficiente,  peccant,  juxta  communissimam  ac 
veriorem  sententiam,  sed  non  plus  quam  venialiter,  secluso 
scandalo  et  contemptu.  “ Et  hodie  potest  dici  ex  consuetu- 
dine hoc  licere  omnibus  qui  in  habitu  clericali  ecclesiis  inser- 
viunt ; saltem  dico  hos  a culpa  excusari,  quia  dum  officium 
sacristae  exercent,  semper  adest  aliqualis  necessitas  sacra  vasa 
tangendi.”  Marcy  Theol.  Mor.y  vol . //,  n.  1632. 

157.  Clerici  partem  sublimiorem  tenent  in  Eccle- 
sia, dum  officiis  publicis  et  processionibus  adsistunt.  Laici, 
dum  sacra  mysteria  missae  celebrantur,  prope  altare  stare  vel 

^ sedere  non  praesumant,  sed  ea  pars  quae  vocatur  sanctuar ium 
solis  clericis  pateat.  Verum  ad  orandum  et  communicandum, 
etiam  laicis,  ipsisque  foeminis  licet  intrare  in  locum  qui  dici- 
tur sancta  sanctorum.  Cap.  1,  tit.  /,  De  Vita  et  Honestate 
Clericorum , lib.  III. 

Ex  illis  verbis,  sequitur  quod  extra  tempus  quo  divina 
celebrantur  officia,  laici  possunt  ingredi  sanctuarium  orandi 
causa;  imo  etiam  dum  missae  sacrificium  celebratur,  causa 
communicandi.  Hoc  de  jure,  nam  in  praxi  attendendum  erit 
ad  consuetudines  locorum,  quae  in  hac  re  vftn  legis  habere 
possunt. 

158.  Soli»  clerici»  conteruntur  beneficia  eccle- 
siastica* Revera  beneficium  confertur  propter  officium ; 

$atqui  laici  non  possunt  exercere  aliquod  officium  ecclesiasti- 
cum, etsi  annexam  non  habeat  jurisdictionem  : unde  invalida 
esset  collatio  beneficii  in  favorem  alicujus  laici. 

Tandem  clericis  nonnulla  jura  prae  laicis  a jure  conce- 
duntur in  materia  judiciali,  uti  est  praestatio  juramenti,  tacto 
pectore.  Sebastianelli , De  Clericis , tit.  /,  cap.  I. 

159.  Prteter  fura,  clerici»  in  societate  ecclesiastica 
\ tributa  sunt  privilegia*  J ura  procedunt  ab  ipsa  natura 

status  clericalis ; privilegia  adhaerent  dignitati  clericali  ad  eam 
ornandam  et  augendam. 

1°  Privilegium  est  jus  stabile  in  gratiam  alicujus  personae  ^ 
vel  rei  a superiore  concessum.  Dicitur : jus  stabile , quo  pri- 
vilegium differt  a dispensatione,  quae  est  relaxatio  legis  pro 
uno  vel  alio  casu. 

2°  Privilegia  alia  sunt  clausa  in  corpore  juris , alia  pro- 
cedunt ex  speciali  principis  rescripto  ; priora  concipiuntur 
ad  modum  legis.  Hinc  judex  ea  ignorare  non  debet,  et  quid- 
quid statuit  contra  ea  nullum  est;  hinc  benignam  patiuntur 
interpretationem.  Privilegia  principis  rescripto  concessa  a 
judice  praesumuntur  ignorari,  quia  sunt  facta  particularia,  et 
strictam  patiuntur  interpretationem,  quia  generaliter  dero- 
gant legi. 

3°  Privilegia  dividuntur  in  realia,  personalia  et  mixta . 
Ileale  privilegium  est  illud  quod  concessum  est  intuitu  rei, 
officii  vel  dignitatis,  ita  ut  successores  in  officio  vel  dignitate, 
eo  ipso  privilegium  obtineant ; personale  privilegium  est 
illud  quod  conceditur  intuitu  personae  et  quod  non  transit  ad 
successores ; mixtum  privilegium  participat  de  utroque,  et 
est  illud  quod  conceditur  alicui  communitati  personarum. 
Privilegium  mixtum  conceditur  tum  communitati,  tum  per- 
sonis communitatis ; unde,  deficientibus  membris,  ad  succes- 
sores transit.  Santi , in  tit . XXXIII,  lib.  V Decretalium. 

4°  Quatuor  sunt  clericorum  privilegia  in  corpore  juris 
clausa,  scilicet  canonis , fori , immunitatis  et  competentice. 

160.  De  privilegio  canonis. 

1°  Ejus  origo  et  evolutio . Primis  Ecclesiae  temporibus, 
fideles  tanta  veneratione  prosequebantur  clericos  ut  nullus 
ausus  fuisset  violentas  manus  in  eos  injicere.  Frigescente 
Christianorum  pietate,  laici  inceperunt  committere  excessus 
in  clericos,  ad  quos  refrenandos  Patres  Concilii  Lateranen- 
sis II,  celebrati  anno  1139,  sub  Innocentio  II,  condiderunt 
sequentem  canonem  Si  quis,  suadente  diabolo,  hujus  sacri-  ^ 

legii  reatum  incurrerit,  quol  in  clericum  vel  in  monachum 
violentas  manus  injecerit,  anathematis  vinculo  subjaceat,  et 
nullus  episcoporum  illum  praesumat  absolvere,  nisi  mortis 
periculo  urgente,  donec  apostolico  conspectui  praesentetur  et 
ejus  mandatum  suscipiat.”^ 

2°  Quibus  competit . Hoc  privilegium  est  latae  interpre- 
tationis et  conceditur  omnibus  clericis  sive  saecularibus,  sive 
regularibus.  Clerici  saeculares  hoc  privilegium  adipiscuntur 
quando  suscipiunt  tonsuram,  eoque  pollent  nisi  degradentur, 
vel  dimittant  habitum  et  tonsuram,  vel  se  enormitatibus 
immisceant.  Unde  clerici  irregulares,  suspensi,  interdicti  vel 
excommunicati  adhuc  gaudent  privilegio,  cum  irregularitas 
et  censura  non  tollant  ordinem  cujus  ratione  inducta  est 
immunitas.  Sub  nomine  clericorum  regularium,  intelligi 
debent  religiosi  utriusque  sexus,  profitentes  religionem  ab 
Apostolica  Sede  approbatam,  religiosi  ordinum  in  quibus 
emittuntur  vota  simplicia,  novitii,  et  in  genere  omnes  qui 
vivunt  in  aliqua  communitate,  sub  aliquo  superiore,  emisso 
saltem  aliquo  voto,  vel  suscepto  habitu,  et  de  mandato  epi- 
scopi alicui  ecclesiae  inserviunt. 

3°  Quomodo  violatur . Nomine  violentae  injectionis  ma- 
nuum, intelligitur actio  externa , injuriosa , violenta,  cin3is- 
tens  in  aliquo  facto,  et  afficiens  personam  ecclesiasticam  Ut 
actio  sit  materia  excommunicationis,  requiritur  : a)  ut  sit  vio- 
lenta et  injuriosa, hoc  enim  significant  verba  canonis  violentas 
manus  injicientes;  b)  oportet  ut  actio  attingat  personam 
clerici  vel  monachi.  Hinc  qui  verba  cmtumeliosa  in  cleri- 
cum profert,  vel  eum  clam  furatur,  non  incurrit  censuram, 
quia  non  sunt  actiones  violentae  in  clericum ; e contra  cen- 
suram incurrit  qui  in  faciem  clerici  conspuit  et  eum  aspergit 
aqua,  vel  evellit  ejus  crines  et  barbam,  vel  detinet  eum 
in  carcere,  quia  illae  actiones  attingunt  clericum,  c)  Actio 
debet  esse  mortaliter  peccaminosa ; hoc  eruitur  ex  verbis 
suadente  diabolo . Ratio  est,  quia  excommunicatio  non  incur- 

ritur  nisi  ob  culpam  gravem  ; hinc  qui  percutit  clericum  ob 
iram  subitaneam,  aut  casualiter,  aut  ad  sui  vel  suorum  de- 
fensionem, aut  causa  correctionis,  non  incurrit  excommuni- 
cationem. P.  de  Siena,,  Commentarium  in  Constitutione 
Apostolicce  Sedis , pag.  100. 

4°  Quomodo  amittitur.  Huic  privilegio  clericus  nequit 
renuntiare,  quia  concessum  est  in  favorem  totius  ordinis  cle- 
ricalis. Amittitur  a)  per  degradationem,  qua  clericus  reducitur 
ad  conditionem  laicalem ; b)  quando  clericus,  depositis  habitu 
et  tonsura,  se  immiscet  enormitatibus  et  exercet  artes  viles 
quae  non  decent  dignitati  clericali  ; c)  quando  quis  amittit 
privilegium  fori.  Zitelli , Apparatus  Juris  Ecclesiastici  y 
pag  215. 

161.  De  privilegio  lori. 

1°  Natura.  Privilegium  fori  in  hoc  sistit  quod  clerici  con- 
veniri debent,  non  tantum  in  causis  spiritualibus,  verum 
etiam  in  civilibus  et  criminalibus,  apud  judicem  ecclesiasti- 
cum. Unde  ad  tribunalia  laicorum  trahi  nequeunt  quocum- 
que modo  et  quacumque  de  causa,  ita  ut  si  clerici  ad  tribunal 
civile  fuerint  conventi,  ob  judicis  incompetentiam,  actus  pro- 
cessuales  et  sententia  vitio  laborent.  Illud  privilegium  non 
favet  clericis  qui  sua  jura  prosequuntur  contra  laicos  ; tunc 
valet  principium  : Actor  sequitur  forum  rei. 

2°  De  ejus  origine.  Omnes  doctores  catholici  consentiunt 
clericos  eximi  jure  divino  a jurisdictione  saeculari  in  his  quae 
sunt  ordinis  spiritualis  et  sacri  ministerii ; sed  quando  agitur 
de  immunitate  eorum  in  rebus  temporalibus,  non  una  est 
omnium  sententia : 

Juxta  lain  sententiam  quam  tenent  Barbo3a,  Fagnanus, 
Suarez,  clerici  hoc  privilegio  gaudent  de  jure  divino.  Argu- 
mentum deducunt  a sacerdotibus  et  le vitis  Veteris  Testamenti 
a jurisdictione  saeculari  immunibus;  atqui  cum  Novum  Tes- 
tamentum sit  praestantius  Veteri,  ejlis  sacerdotes  sanctiores, 
absurdum  esset  eos  subjicere  potestati  saeculari.  Hoc  confir- 

mant  jure  canonico,  ex  decreto  Constantini  Imperatoris : “ A 
nemine  judicari  potestis,  qui  a solius  Dei  judicio  reservamini.” 
Applicant  suae  sententiae  haec  verba  Tridentini,  sess.  XXV, 
c.  20 : “ Ecclesiae  et  ecclesiasticarum  personarum  immunita- 
tem Dei  ordinatione  et  canonicis  sanctionibus  constitutam.” 
Icard , Prod.  Jur.  Oan.  Sti  Sulpicii , vol.  I/,  p . 76. 

Juxta  2ara  sententiam,  haec  exemptio  clericorum  a jure 
ecclesiastico  derivat.  Auctores  hujus  sententiae  argumentantur 
tum  ex  Novo  Testamento,  in  quo  nullus  textus  legitur  qui  ad 
hanc  exemptionem  referatur,  tum  ex  jure  canonico,  ex  hoc 
quod  exemptio  clericorum  a foro  saeculari  non  fuit  semper 
eadem,  sed  varia  pro  diversitate  circumstantiarum.  Isti  doc- 
tores,  qui  repetunt  originem  illius  privilegii  ab  ipsa  Ecclesia, 
essentialiter  differunt  a Regalistis,  qui  falso  putant  initium  et 
extentionem  illius  privilegii  a potestate  principum  derivare. 

Juxta  3am  sententiam,  cui  adhaeremus,  illud  privilegium, 
institutum  et  determinatum  ab  Ecclesia,  recognitum  ab  au- 
ctoritate civili,  consonat  intentioni  juris  divini,  id  est,  habet 
fundamentum  in  jure  divino.  Haec  sententia  firmatur  verbis 
Concilii  Tridentini  citatis,  ubi  Patres  tradunt  hoc  privilegium 
constitutum  fuisse  divina  ordinatione  et  ecclesiasticis  san- 
ctionibus.  Haec  locutio  satis  indicat  concilium  non  tenuisse 
immunitatem  clericorum  a laica  potestate  procedere  ex  stricto 
et  proprie  dicto  jure  divino.  Ordinatio  enim  divina  exprimit 
intentionem  juris,  non  vero  praeceptum,  et  legem  positivam 
Christi;  aliis  verbis,  jus  divinum  est  ipsa  voluntas  Dei  ali- 
quid praecipiens  vel  aliquid  prohibens  homiuibus,  intimata 
per  divinam  revelationem.  Ordinatio  divina  comprehendit  ea 
quae  constituta  sunt  ab  Ecclesia,  et  tamen  directe  fundata  in 
jure  divino,  ita  ut  jus  divinum  melius  explicent  et  evolvant, 
et  efficiant  ut  oeconomia  christianae  societatis  perfectiori  modo 
respondeat  spiritui  et  intentioni  divini  Institutoris  Ecclesiae. 
Santi , Prcelect . Juris , lib.  II , tit . II , num.  29. 

Confirmatur  haec  sententia  ex  facto  : multis  modificationi- 

bus  hoc  privilegium  subjectum  fuit  ex  auctoritate  Ecclesiae, 
ita  ut  dici  possit  hoc  privilegium  pender4  arb  ecclesiasticis 
sanctionibus. 

Ex  data  notione  privilegii  fori,  deducimus  Romanum  Pon- 
tificem non  posse  destruere  immunitatem  clericorum,  abro- 
gando privilegium  fori  et  penitus  submittendo  clericos  laicae 
potestati.  Ob  urgentes  circumstantias,  potest  tolerare  Roma- 
nus Pontifex,  vel  permittere  ut  causae  civiles  et  criminales 
clericorum  a laicis  personis,  sub  certis  conditionibus,  cogno- 
scantur et  definiantur.  Haec  permissio  considerari  potest  uti 
species  delegationis  ecclesiasticae,  quae  a Summo  Pontifice 
laicis  confertur.  Santi , Praei.  Juris  Can.f  lib.  II,  tit.  II, 
num.  30. 

4°  Quibus  competit.  Competit  clericis  tum  saecularibus, 
tum  regularibus.  Quoad  clericos  saeculares , si  sint  in  majo- 
ribus, hoc  privilegio  pollent  usquedum  facti  fuerint  incorrigi- 
biles  et  traditi  fuerint  brachio  saeculari ; si  sint  in  ordinibus 
minoribus,  debent  habere  unam  ex  illis  conditionibus  quae 
enumerantur  in  Trid.,  sess.  XXIII,  c.  6 : “ Is  fori  privile- 
gio non  gaudeat  nisi  (a)  beneficium  ecclesiasticum  habeat, 
(b)  aut  habitum  clericalem  et  tonsuram  deferens  alicui  eccle- 
siae de  mandato  episcopi  inserviat,  vel  in  seminario  clericorum, 
aut  in  aliqua  schola,  aut  universitate,  de  licentia  episcopi 
quasi  in  via  ad  ordines  majores  suscipiendos,  versetur.”  Quoad 
clericos  regulares , privilegio  gaudent  religiosi  emittentes 
vota  solemnia  vel  simplicia  et  eorum  novitii,  moniales,  sive 
sint  professae,  sive  sint  novitiae.  Sub  nomine  clericorum 
veniunt  eremitae  et  omnes  in  genere  qui  habitum  susceperunt 
de  mandato  episcopi  vel  superioris  competentis,  et  ab  eorum 
jurisdictione  et  correctione  dependent. 

4°  Quomodo  amittitur.  Hoc  privilegium  amittitur  a)  ob 
quaedam  crimina  graviora  quae  in  jure  merentur  poenam 
degradationis  ipso  facto.  Haec  crimina  sunt  praesertim  crimen 
haeresis,  crimen  falsificationis  litterarum  apostolicarum,  con- 

spiratio  in  proprium  episcopum,  crimen  sodomiae,  etc.  Santi , 
lib.  IIy  tit.  II9  nUm.  33. 

b)  Carent  privilegio  fori  qui  hystrionum  artem,  vel  alias 
viles  artes  per  annum  integrum  exercuerunt.  In  hac  hypo- 
thesi,  clericus  ipso  jure  amittit  omne  privilegium  ordinis 
clericalis;  quod  si  ad  brevius  tempus  has  artes  exercuerit, 
et  tertio  monitus  eam  non  reliquerit,  per  sententiam  judicis 
privabitur  omni  privilegio  clericali. 

c)  Amittitur  privilegium  fori,  si  clericus  in  minoribus 
ordinibus  constitutus,  carens  beneficio  ecclesiastico,  non  defe- 
rat habitum  et  tonsuram,  nec  inserviat  alicui  ecclesiae,  aut 
-non  versetur  in  seminario,  vel  in  aliqua  universitate  de 

licentia  episcopi.  Diximus  carens  beneficioy  nam  si  clericus 
minor  assecutus  fuerit  beneficium,  gaudet  privilegio  fori, 
quamvis  non  deferat  habitum  et  tonsuram.  Sed  notandum 
est  requiri  ad  amissionem  privilegii  fori  ut  clericus  in  mino- 
ribus constitutus  et  non  beneficiatus  constanter  non  deferat 
habitum  et  tonsuram,  unde  possit  desumi  intentio  relinquendi 
statum  clericalem  ; Santi , loco  citato . Clericus  qui  amittit 
privilegium  fori  ob  non  servatas  conditiones  Cone.  Tridentini 
amittit  etiam  omnia  alia  privilegia  clericalia,  et  reducitur  ad 
conditionem  personae  laicalis.  Decretum  Pii  IX , 2 Nov.  1860. 

5°  De  poenis . Canones  plectunt  censuram  excommunica- 
tionis majoris  in  judicem  civilem  qui  ad  suum  tribunal  tra- 
hit clericum  contra  canonicas  dispositiones.  In  constitutione 
Apost.  Sedis  a Pio  IX  anno  1869  edita,  inter  excommuni- 
cationes speciali  modo  Pontifici  reservatas,  sub  numero  7, 
haec  sequens  legitur:  “ Cogentes  sive  directe  sive  indirecte 
judices  laicos  ad  trahendum  ad  suum  tribunal  personas  eccle- 
siasticas praeter  canonicas  dispositiones.” 

Auctores  quaesierunt  quaenam  essent  illae  canonicae  di- 
spositiones; S.  Cong.  Inquisitionis  interrogata,  die  1*  Feb. 
1871,  respondit : “ Excommunicationem  non  attingere  eos 

qui  subordinati  sunt,  etiamsi  judices  fuerint,  sed  eos  qui  a 
nemine  coacti  vel  talia  agunt,  vel  alios  ad  agendum  cogunt.” 

Ex  allatis,  sequitur  judicem,  qui  cogitur  legem  applicare, 
excommunicationem  non  incurrere,  quando  causas  olerico- 
cum  cognoscit. 

Plures  quaesierunt  an  nomine  eorum  qui  a nemine  sunt 
coacti  venirent  actores,  clericos  coram  tribunalibus  convenien- 
tes ; S.  Cong.  Inquisitionis  dubium  sustulit,  die  23  Jan.  1886, 
respondendo : “ Nec  actores  incurrere  hanc  censuram.” 

Haec  censura  attingit  legislatores  decreta  edentes  contra 
privilegium  fori. 

162.  Disciplina  hodierna.  Causae  quae  ad  forum  eccle- 
siasticum deferuntur  sunt  stricte  spirituales,  mixti  fori , vel 
temporales . 

1°  Spirituales  causce  dicuntur  illae  quae  ex  objecto  suo 
sacrae  sunt,  seu  versantur  circa  rem  sacram  et  spiritualem,  id 
est,  circa  fidem  et  mores,  circa  sacramenta,  sacramentalia, 
ritus  sacros,  vota,  juramenta,  dies  festos,  preces  sacras,  indul- 
gentias, censuras,  sacram  disciplipam.  Ad  causas  spirituales 
referuntur  causce  ecclesiasticae,  quarum  objectum  est  tempo- 
rale, sed  refertur  ad  finem  spiritualem,  v.  g.  beneficia  eccle- 
siastica, jus  patronatus,  etc. 

Causae  spirituales  vel  spiritualibus  annexae  debent  judicari 
coram  tribunali  ecclesiastico  propter  radicalem  incompeten- 
tiam judicis  civilis  in  his  materiis ; tales  sunt  causae  circa 
exercitium  potestatis  ordinis  et  jurisdictionis. 

2 0 Bes  mixtce,  seu  mixti  fori,  sunt  illae  quae  nec  ad  civiles 
absolute  possunt  referri,  nec  ad  ecclesiasticas,  sed  partim  ad 
unam,  partim  ad  alteram  potestatem,  pro  diversa  ratione , 
ordinantur.  TJtraque  potestas  curat  quod  suum  est.  Tales 
sunt  causae  matrimoniales : quatenus  est  sacramentum,  matri- 
monium inter  causas  spirituales  recensetur  ; quatenus  habet 
effectus  civiles  relate  ad  dotem,  hereditariam  successionem, 
inter  causas  profanas  adnumeratur. 

3°  Causae  temporales  clericorum  sunt  civiles  vel  crimina- 
les, secundum  quod  petitur  res  vel  poena. 

In  provincia  Marianopolitana,  ex  decreto  2,  tit.  XIII, 
I Concilii,  clerici  non  possunt  ad  tribunal  civile  causam  deferre, 
nisi  prius  accesseiit  in  scriptis  episcopi  venia,  etiamsi  agatur 
de  ecclesiae  suae  reditibus.  Haec  dispositio,  de  prcecepto  in 
provincia  Marianopolitana,  in  aliis  provinciis  est  de  consilio. 

Ipsi  laici  tenentur  singuli  a proprio  ipsorum  Ordinario 
veniam  petere  ut  clericos  in  forum  laicorum  convenire  pos- 
sint, juxta  Instructionem  S.  Officii  23  Jan.  1886  datam  pro 
locis  in  quibus  privilegio  fori  non  est  derogatum  per  concor- 
data : “ In  his  locis  in  quibus  fori  privilegio  per  Summos 
Pontifices  derogatum  non  fuit,  si  in  eis  non  datur  jura  sua 
prosequi  nisi  apud  judices  laicos,  tenentur  singuli  prius  a 
proprio  ipsorum  Ordinario  veniam  petere  ut  clericos  in  forum 
laicorum  convenire  possint  ; earaque  Ordinarii  nunquam 
denegabunt,  tum  maxime  cum  ipsi  controversiis  inter  partes 
conciliandis  frustra  operam  dederint.  Episcopos  autem  in  id 
forum  convenire  absque  venia  Sanctae  Sedis  non  licet.  Et  si 
quis  ausus  fuerit  trahere  adjudicem,  seu  judices  laicos,  vel 
clericum  sine  venia  Ordinarii,  vel  episcopum  sine  venia  S. 
Sedis,  in  potestate  eorumdem  Ordinariorum  erit  in  eum,  prae- 
sertim si  fuerit  clericus,  animadvertere  poenis  et  censuris 
ferendae  sententiae,  uti  violatorem  privilegii  fori,  si  id  expe- 
dire in  Domino  judicaverint.”  Discipline  du  diocdse  de 
Qutbec,  pag,  55  et  135. 

163.  Summi  Pontifice»  in  pacti»  conventis  cum 
societatibus  civilibus  possunt  derogare  privilegio 
lori*  Quantum  derogent  videre  est  in  concordatis  particula- 
ribus. Sic  in  concordato  inter  Sanctam  Sedem  et  Colombiam, 
sequentes  articuli  fuerunt  concordati,  anno  1895  : 

1°  Causae  civiles  clericorum  et  quae  respiciunt  dominia 
aut  jura  temporalia  Ecclesiae,  ad  tribunalia  civilia  deferentur. 

II0  Causae  criminales  circa  delicta  contra  leges  Reipublicae 
poterunt  deferri  ad  tribunalia  civilia. 

V°  Poena  capitalis  nequit  executioni  demandari  antequam 
episcopus  monitus  adimpleverit  formalitates  requisitas  in 
jure,  id  est,  clericum  degrada verit. 

IX0  Causae  majores  episcoporum  remanent  reservatae  S. 
Sedi,  juxta  praescriptiones  Concilii  Trid.,  sess.  XXIV,  cap.  5, 
De  Ref. 

XIII0  Clerici,  sine  licentia  sui  superioris,  non  poterunt 
cogi  ad  deponendum  in  causa  sanguinis. 

164.  Stricto  jure  civili,  in  liac  regione  omnes  cau- 
sae ecclesiasticae  deberent  terminari  in  tribunali 
ecclesiastico. 

Ex  articulis  capitulationum  et  foederis  Parisiensis,  Ecclesia 
debet  esse  libera  in  hac  regione  ; atqui  non  datur  vera  liber- 
tas quin  Ecclesia  valeat  leges  condere,  interpretari  et  urgere. 

1°  Juxta  fautores  scholae  gallicauae,  omnia  decreta  auctori- 
tatis ecclesiasticae  deferri  possunt  coram  tribunalibus  civilibus 
et  reformari  v.  g.  si  quis  ab  episcopo  excommunicetur, 
poterit  recurrere  ad  tribunal  civile  unde  sententia  infirmetur 
et  ad  sacramenta  admittatur.  Libertas  cultus  sic  intellecta 
fit  omnino  illusoria. 

Patroni  hujus  sententiae  sentiunt  in  hac  regione  viguisse  et 
vigere  appellationem  ab  abusu,  quae  recensebatur  inter  liber- 
tates gallicanas . Revera,  aiunt,  regio  Canadensis,  post  ces- 
sionem, retinuit  leges  Galliae;  atqui  leges  Galliae  tunc  vigentes 
subjiciebant  decreta  auctoritatis  . ecclesiasticae  tribunalibus 
civilibus,  quae,  sub  praetextu  abusus,  sibi  arrogabant  jurisdi- 
ctionem eadem  decreta  cognoscendi  et  judicandi.  Unde  tri- 
bunalia civilia  hujus  regionis  possent,  per  modum  appella- 
tionis ab  abusu , judicare  decreta  auctoritatis  ecclesiasticae. 

2°  Sed  e contra  plura  sunt  argumenta  juris  administrativi 
quae  demonstrant  appellationem  ab  abusu  in  hac  regione  non 
viguisse,  et  a cessione  praesertim  invocari  non  posse. 

9 

a)  Ludovicus  XIII,  in  articulo  31  instructionis  editae  anno 
1629,  prohibuit  ne  judices  hujus  regionis  inquirerent  de 
causis  spiritualibus,  de  illis  quae  referuntur  ad  sacramentorum 
administrationem,  et  in  genere  ne  judicum  ecclesiasticorum 
jurisdictionem  directe  vel  indirecte  laederent.  Ergq  ea  videtur 
fuisse  mens  regis,  quod  appellatio  ab  abusu  non  introducere- 
tur in  colonia. 

b)  Hoc  confirmatur  facto  : post  mortem  episcopi  de  St 
Valier , magna  fuit  contentio  de  ejus  successore  inter  canoni- 
cos ecclesiae  cathedralis.  Dupuy,  praefectus  Consilii  Supremi, 
intervenit,  canonicos  citavit  coram  Consilio  Supremo,  imo 
eorum  bona  publicavit.  Haec  decreta  Cousilii  Supremi  infir- 
marunt rector  coloniae  De  Beauharnois,  suo  decreto  8 Martii 
1728,  et  Ludovicus  XV,  decreto  edito  17  Sept.  1728,  tan- 
quam  edita  in  materia  dubia  et  controversa. 

c)  Etiamsi  admittatur  viguisse  appellationem  ab  abusu  sub 
dominio  Galliae,  facto  cessionis  sequitur  hanc  appellationem 
sub  dominio  Britanniae  invocari  non  posse.  Juxta  enim  peri- 
tos juris,  quando  aliqua  regio  transit  de  dominio  unius  regis 
ad  dominium  alterius,  retinet  suum  jus  privatum  usquedum 
a novo  principe  immutetur,  sed  amittit  suum  jus  publicum 
ut  assumat  jus  publicum  novi  populi.  Atqui  relationes  catho- 
licorum erga  regem  pertinent  ad  jus  publicum;  ergo  ipso 
facto  cessionis  ad  Majorem  Britanniam,  actum  fuisset  de 
appellatione  ab  abusu , quae  inter  libertates  gallicanas  recen- 
sebatur. S.  Pagnueloy  LiberU  religieuse  au  Canadat  cap  I \ 

Hinc  Sir  Robert  Phillimore,  in  causa  Brown  vs  La  Fabri - 
que  de  MontHal  (Guibord),  aiebat:  “ Propter  mutatas  cir- 
cumstantias Romanae  Ecclesiae  Catholicae  in  regione  Cana- 
densi  et  non  existentiam  alicujus  tribunalis,  cujus  officium 
esset,  sicut  in  Gallia,  recipere  appellationes  tanquam  ab  abusu , 
judices  tribunalis  magnam  difficultatem  experirentur  in  affir- 
mando hanc  propositionem,  i.  e.  tribunalia  habent  potestatem 
procedendi  per  modum  appellationis  ab  abusu — “ Their 

Lordship  would  feel  considerable  difficulty  in  affirming  that 
proposition,  i.  e.  that  the  Courts  have  the  power  of  enforcing 
the  privileges  by  proceedings  in  the  nature  of  appel  comme 
d'abu8.” 

165.  Quomodo  se  habet  tribunal  civile  hujus  pro- 
vincice  relate  ad  privilegium  fori  ? 

1°  Juxta  A.  N.  Morin,  qui  codicis  civilis  canadensis  fuit 
compilator:  “ Si^geant  comme  juge,  je  n’ordonnerais  dans, 
aucun  cas  des  actes  religieux.  Je  n’ai  aucune  autorit4  pour 
ordonner  des  choses  spirituelles.  C*est  dans  les  lhgles  de 
TEglise  que  j’ai  k examiner  si  Tacte  dont  on  se  plaint  est  un 
acte  spirituel,  lorsque  aucune  loi  civile  pr&jise  ne  Ta  d£clar4 
d*une  nature  temporelle.  En  Tabsence  d’une  pareilie  loi,  je 
pense  que  le  juge  est  oblig£  d’examiner  et  d’appliquer  la  loi 
qui  pr^side  k la  matiore,  savoir  le  droit  comraun  et  les  r&gle- 
ments  et  la  discipline  de  TEglise.  Dans  les  matiores  de  b6n£- 
fices,  de  fabriques,  de  tout  ce  qui  tient  purement  au  ternpo- 
rel,  ou  qui  est  devenu  mixte  par  les  lois  ou  Tusage  accepti, 
je  serais  bien  f&ch4  de  violer  les  droits  des  citoyens.  Chaque 
fois  qu’un  empi&tement  sur  ces  droits,  une  disposition  k les 
m^connaltre  pourraitse  preseuter,  ce  sera  pour  moi  un  devoir 
de  eonseience  de  rappeler  k la  justice  ceux  qui  voudraient 
s*en  ^carter.  J’accorderais  donc,  sans  h^siter,  un  mandamus 
- pour  forcer  un  cur6  k admettre  un  marguillier,  k pr^sider  une 
assembl^e,  k faire  ou  corriger  des  entr^es  dans  le  registre  «le 
la  fabrique;  je  n’ai  aucune  mission  pour  lui  commander  de 
dire  la  messe,  d^dministrer  les  sacrements,  de  faire  d*s 
priores.  Je.  Taccorderais,  ru£rne  dans  ce  cas,  en  tant  quM  se 
eerait  agi  pour  le  cur£,  comme  ojjicier  civil,  cTetre  pr^seut  k 
Tinhumation  et  d*en  dresser  acte,  s’il  eftt  refusi  de  le  faire. 
Je  ne  forcerais  pas  un  curt$  k baptiser,  ni  k marier,  mais  si 
ce  cur£  le  faisait  et  qu*il  refusat  d’en  dresser  acte,  je  Ty  for- 
cerais. Qu’on  ne  se  mtSprenne  pas  non  plus  sur  le  cas  oh  un 
cur£,  au  lieu  d*6tre  appel($  k faire  de  force  un  acte  religieux. 

serait  poursuivi  en  dommages-int&Sts  pour  ne  Tavoir  pas 
fait.  Alors  je  croirais  de  mon  devoir  d’entrer  dans  Texamen 
de  la  mati&re,  si,  par  exemple,  il  avait  agi  par  passion , par 
rndpris,  dans  le  but  de  mortifier  ou  vexer  quelqu’un,  dans 
des  cas  oit  il  n*ttait  pa8  en  conscience  somnis  d une  regie 
contraire , si  une  telle  r&gle  existe  pour  lui  en  mati&re  spiri- 
tuelle.  La  conscience  du  prfitre  ne  doit  pas  Stre  mise  au  ban 
de  la  loi,  pas  plus  que  celle  de  tout  autre  citoyen.” 

2°  Habemus  decisionem  Consilii  Supremi  Britanniae  in 
causa  Brown  vs  La  Fabrique  de  Montrial>  cujus  haec  sunt 
potiora  puncta : 

a)  Baptismus,  matrimonium  et  sepultura  sunt  res  mixtcey 
et  parochi  non  possunt  ea  denegare  suis  paiochianis,  qui  non 
innodantur  poenis  latis  ab  episcopo,  aut  auctoritate  compe- 
tenti juxta  regulas  et  formalitates  statutas  ab  Ecclesia. 

b)  In  re  mixta,  tribunal  civile  potest  inquirere  de  statu- 
tis et  regulis  Ecclesiae  ex  quibus  oritur  detrimentum,  et  cogere 
Ecclesiam  ut  propriis  legibus  adhaereat. 

c)  Parochianus  catholicus  qui  nunquam  fuit  nominatim 
excommunicatus  et  nunquam  fuit  declaratus  et  probatus  pec- 
cator publicus  ad  mentem  Ritualis  Quebecensis , non  est 
innodatus  poena  ecclesiastica  quae,  ad  mentem  Ritualis  Que- 
becensis, arceat  a sepultura  ecclesiastica. 

d)  Auctoritati  ecclesiasticae  non  praecipitur  ut  preces  fun- 
dat in  sepeliendo  reum  Guibord. 

3°  Habemus  decisionem  tribunalis  primae  instantiae  in 
causa  “ La  Canada-Revue  ” vs  Mgr  Fabre , 30  Octobris  1894* 
Judex  tribunalis,  Doherty,  haec  sequentia  tenuit  : 

a)  Quaecumque  associatio,  sive  ecclesiastica,  sive  laicalis, 
potest  condere  regulas  ad  disciplinae  conservationem,  et  hae 
regulae  obligant  omnes  qui  associationi  consensum  explicite 
vel  implicite  praestarunt. 

b)  Si  in  associatione,  sive  ecclesiastica,  sive  laicali,  habea- 
tur tribunal  institutum  quoi  cognoscat  reatus  contra  disci- 

plinam,  ejus  decisiones  debent  sustineri,  si  judex  egerit  intra 
limites  suae  jurisdictionis  et  servaverit  proceduram  associa- 
tionis, et  quatenus  nulla  forma  procedendi  determinatur,  si 
servaverit  regulas  justitiae  et  aequitatis. 

c)  Tribunal  civile  potest  inquirere  quaenam  sint  regulae 
hujus  associationis,  an  judex  egerit  intra  limites  suae  pote- 
statis, an  servaverit  formam  procedendi,  et  quatenus  in  asso- 
ciatione nulla  specialis  forma  determinatur,  an  servaverit 
regulas  aequitatis. 

d)  Clerici  subjiciuntur  tribunalibus  civilibus  et  nequeunt 
invocare  sua  privilegia  clericalia. 

Haec  principia  evidenter  contradicunt  juribus  Ecclesiae  et 
capitulationibus,  sed  fatendum  est  quod  constituunt  juris- 
prudentiam tribunalium  civilium  in  provincia  Quebecensi. 

166.  I>e  privilegio  immanitatis.  Privilegium  immu- 
nitatis definiri  potest:  “ Jus  quo  ab  omni  onere  eximuntur 
loca,  res  et  personae  ecclesiasticae.” 

Immunitas  non  est  repetenda  a concessione  potestatis  civi- 
lis, nam  apud  omnes  gentes  loca  sacra,  res  et  personae  Deo 
consecratae  immunes  fuerunt  et  a quocumque  humano  com- 
mercio segregatae ; neque  omnis  immunitas  repetitur  a jure 
divino  et  naturali.  Immunitates  proveniunt  a lege  positiva 
Ecclesiae,  quae  tamen  fundatur  in  intentione  juris  divini  et 
naturalis.  Santi , lib.  III,  tit.  XLIX , num.  1. 

Ex  ipsa  definitione  patet  triplicem  esse  immunitatem,  sci- 
licet localem,  realem,  personalem. 

167.  Immunitas  localis  duo  importat : 

1°  Ob  privilegium  immunitatis  ab  actibus  profanis,  prohi- 
bentur fieri  in  locis  sacris  opera  quae  repugnant  sanctitati 
loci.  Per  loca  sacra,  intelliguntur  omnes  ecclesiae  consecratae 
et  benedictae,  loca  ecclesiae  adhaerentia,  ut  sacristia,  atrium, 
porticus,  coemeterium.  Actus  qui  prohibentur  fieri  in  locis 
praedictis  sunt  causae  criminales,  in  quibus  agitur  de  sangui- 
nis effusione  et  de  poeua  capitali,  judicia  civilia  sub  poena 


134 


DE  CLERICIS 


nullitatis  actuum,  nundinae,  conciones  politicae,  ludi  thea- 
trales, musica  profana  quae  ad  solam  animi  recreationem 
ordinatur. 

Patres  Concilii  Quebecensis  VII,  decreto  13,  prohibent  ne 
publici  conventus  politici,  aut  alii  profani  locum  habeant  in 
proxima  vicinitate  ecclesiarum,  nec  orationes  habeantur  e gra- 
dibus illarum. 

Matricularii  (marguilliers)  debent  vigilare  ne  turbetur  ordo 
in  ecclesia  aut  in  locis  adjacentibus.  Qui,  sive  in  ecclesia,  sive 
in  locis  adjacentibus,  ordinem  turbaverit,  expelli  debet ; quod 
si  renuat,  puniatur  mulcta  aut  incarceratione. 

Ad  rem  referuntur  dispositiones  legislativae  quae  leguntur 
sub  numeris  3487,  3488,  Statuts  refondus  de  la  Province 
de  Qutbec . 

2°  Ob  eamdem  immunitatem,  ecclesiae  et  loca~sacra  gaudent 
jure  asyli,  id  est,  rei  alicujus  criminis,  confugientes  ad  eccle- 
siam, tuti  sunt  et  non  possunt  ab  ea  extrahi.  Jam  apud 
Judaeos  vigebat  jus  asyli,  et  sex  urbes  refugiorum  fuerant 
constitutae ; Ecclesia  Catholica  hanc  disciplinam  imitata  est, 
sed  plures  excepit  a jure  asyli,  puta,  homicidas,  qui  animo 
deliberato  occiderunt,  latrones  publicos  et  reos  criminis  laesae- 
majestatis. 

Firmo  remanente  ecclesiastico  jure  asyli,  juxta  canones  et 
pontificias  constitutiones,  Sancta  Sedes,  pro  locorum  et  cir- 
cumstantiarum adjunctis,  illud  jus  temperavit.  Adhuc  viget 
excommunicatio  latae  sententiae  Eomano  Pontifici  simpliciter 
reservata  contra  “ immunitatem  asyli  ecclesiastici  violari 
jubentes  aut  usu  temerario  violantes,”  sed  haec  censura  non 
attingit  judices,  qui  legibus  patri®  coacti  jubent  reos  extrahi 
e loco  sacro,  nec  a fortiori  milites  mandata  imposita  exequen- 
tes.  Bargilliat , Praei . Jur.  Can .,  vol.  II , n.  1284. 

168.  ]>e  immunitate  reali.  Immunitas  realis  in  eo  con- 
sistit quod  bona  Ecclesiae  et  clericorum  sunt  immunia  seu 
exempta  a jurisdictione  civili  et  ab  oneribus  in  societate 

civili  communibus.  Si  de  rebus  Ecclesiae  sermo  sit,  nemo  est 
qui  non  videat  res  consecratas  vel  benedictas  esse  prorsus 
exemptas  a civili  potestate,  quia  Deo  sunt  dicatae;  igitur 
sermo  restringitur  ad  bona  temporalia  ecclesiarum  et  clerico- 
rum. Nomine  ecclesiae  veniunt  etiam  monasteria  et  causae 
piae.  Jamvero  haec  bona,  quocumque  titulo  ad  Ecclesiam 
pertinentia,  jure  canonum,  reali  gaudent  immunitate,  ita  ut 
etiam  prohibeatur  clericis  sponte  taxas  ex  eis  potestati  civili 
solvere.  Cap.  Clericis  laicos , tit.  XXIII,  De  Immunitate 
Ecclesiarum , in  6°. 

Haec  immunitas  per  plura  saecula  viguit ; instante  magna 
necessitate  Status  civilis,  episcopus  et  clerus,  probata  causa, 
aliquid  erogabant.  Cap . Non  minus , ejusdem  tituli. 

Instante  spiritu  rebellionis  et  odii  contra  Ecclesiam  et  bona 
ad  clericos  et  loca  pia  pertinentia,  crescentibus  expensis  aerarii 
publici,  Societates  civiles  inceperunt  taxas  imponere  super 
bonis  ad  clericos  et  ecclesias  pertinentibus.  “ Pro  hac  ser- 
vanda immunitate,  ait  De  Angelis , lib.  111 , tit.  XLIX , non 
putavit  S.  Sedes  amplius  insistere,  neque  reclamare,  et  tole- 
ravit quod  Ecclesia  et  clerici  relate  ad  bona  essent  in  eadem 
conditione  ac  ceteri  laici. 

Hinc  est  quod  in  Const.  Apost.  Sedis  disparuerunt  omnes 
censurae  latae  contra  eos  qui  supra  bonis  Ecclesiae  vel  cleri- 
corum imponunt  taxas.  In  hac  re,  Ecclesia  prudentissime 
egit  ad  cessandam  invidiam,  aemulationemque,  quasi  vellet 
ditescere  alienis  dispendiis  ; proinde  dici  potest  immunita- 
tem realem,  saltem  ex  non  reclamatione  Ecclesiae,  vel  ex 
ejus  taciturnitate,  in  praxi  cessas8e.,,  Cf.  articulos  conventos 
inter  S . Sedem  et  Hispaniam , 23  Junii  1904,  num . 3. 

169.  Iu  provincia  Quebecensi,  bona  clericorum  taxan- 
tur sicut  bona  laicorum,  sed  bona  ecclesiarum  et  institutio- 
num religioni,  charitati  et  educationi  dicatorum  eximuntur  a 
taxis  impositis  sive  a consilio  municipali , sive  a commis- 
sione scholarum.: 

“ Sont  des  biens  non  imposables,  1°  les  proprias  appar- 
tenant  k des  fabriques,  ou  k des  institutions  ou  corpoiations 
religieuses,  charitables  ou  d^ducation,  ou  occup4es  par  ces 
fabriques,  institutions  ou  corporations  pour  les  fins  pour  les- 
quelles  elles  ont  6t6  4tablies,  et  non  poss^d^es  par  elles  uni- 
quement  pour  en  retirer  un  revenu  ; 11°  les  cimetieres,  les 
evSch^s,  les  presbyt&res,  et  leurs  dcSpendances.”  Art.  712 
codicis  municipalis  Prov . Queb. 

Huic  consonat  art.  2144 yStatuts  refondus  du  Bas-Canada : 
“ Aucune  institution  ou  Corporation  religieuse,  charitable  ou 
d^ducation,  ne  doit  6tre  taxfe  pour  les  fins  scolaires,  k raison 
des  proprias  qu’elle  occupe  pour  les  fins  pour  lesquelles  elle 
a 4tablie  ; mais  les  proprias  que  ces  institutions  ou  cor- 
porations poss&dent  pour  des  fins  de  re  venus,  sont  tax^es  par 
les  commissaires  ou  syndics  de  la  majorit^  ou  de  la.minorit6 
religieuse  k laquelle  elles  appartiennent  et  au  profit  exclusif 
de  telle  majorit4  ou  minorit^,  ou  suivant  la  d^claration  faite 
par  elles  a cet  effet.” 

170.  l>e  immanitate  personali.  Immunitas  personalis 
in  eo  consistit  quod  clerici  eximuntur  a jurisdictione  potestatis 
saecularis.  Haec  exemptio  potest  considerari  1°  quoad  leges, 
2°  quoad  judicia,  3°  quoad  onera  publica  obeunda. 

1°  Quoad  leges)  clerici  et  ecclesiae  non  obligantur  illis 
legibus  quae  a laicis  personis  in  rebus  ecclesiasticis  latae  sunt, 
nam  non  subsunt  in  his  rebus  jurisdictioni  principum. 
Excipe,  si  leges  fuerunt  ab  Ecclesia  approbatae,  quia  in  hoc 
casu,  ex  ipsius  Ecclesiae  voluntate,  vim  et  robur  obtinent. 
Leges  generales  civiles,  quarum  materia  est  illis  cum  saecula- 
ribus communis,  et  quae  juribus  Ecclesiae  non  adversantur, 
clerici  in  conscientia  observare  tenentur  quoad  vim  directi- 
vam,  non  quoad  vim  coacti vam.  Tenentur  quoad  vim  dire- 
ctivam,  non  quia  potestas  civilis  veram  habeat  in  personas  et 
res  ecclesiasticas  jurisdictionem,  sed  quia  rationabiles  leges. 

praesumuntur  ab  ipsa  auctoritate  ecclesiastica  probari,  vel 
potius  quia  aequitas  naturalis  et  publica  tranquillitas  inculcant 
clericis  observantiam  harum  legum;  non  tenentur  quoad 
earum  vim  coactivam,  quia  gaudent  privilegio  fori.  Santi , 
lib.  /,  tit.  II,  De  Constitutionibus,  num . 36. 

2°  Quoad  judicia , clerici  gaudent  privilegio  fori,  quod 
sufficienter  explicavimus. 

3°  Quoad  munera  publica , inter  alia  clerici  eximuntur  a 
cura  et  tutela,  ab  officio  juratorum,  a servitio  militari,  et  in 
genere  ab  illis  officiis  quae,  vel  distrahunt  a servitio  divino, 
vel  opponuntur  lenitati  et  mansuetudini  quam  clerici  debent 
profiteri.  Santi,  lib . III,  tit.  XLIX , num.  9. 

171.  Ex  jure  civili  hujus  provinciae,  clerici  eximun- 
tur a servitio  militari;  Statuts  du  Canada , 31  Victoria,  ch. 
40,  8.  17.  Parochus,  sicut  quilibet  alius  sacerdos,  non  potest 
eligi  consiliarius  municipii,  nec  praefici  ad  aliquod  officium 
sub  potestate  municipii.  Potest  suffragium  emittere  in  ele- 
ctionibus municipii,  si  dotes  a lege  requisitas  habeat.  Item 
suffragium  emittere  potest  in  electionibus  tum  foederalibus, 
tum  localibus,  si  dotes  requisitas  habeat ; Statuts  du  Canada, 
8 Victoria,  ch.  10  ; 18  Victoria , c.  100. 

Parochus  potest  eligi  commissarius  scholarum,  quin  fun- 
dum possideat;  Statuts  ref.  du  Bas-Canada,  c.  15,  s.  36. 
Tandem  in  Statuts  refondus  de  la  Prov.  de  Qutibec,  sub  art. 
3502,  haec  leguntur : 

“ Tous  les  ministres  du  culte,  allant  accomplir  quelque 
acte  ou  devoir  qui  se  rattache  k Texercice  de  leur  minist&re, 
ou  en  revenanjt,  et  toutes  les  voitures  et  bStes  de  trait,  dont 
iis  se  servent  pour  cet  objet,  ont  droit  de  passer  sans  payer, 
par  les  postes  ou  barri&res  de  p^age,  sur  tout  chemin  k bar- 
riere  ou  pont  de  p^age,  soit  que  ces  chemins  ou  ponts,  et  les 
plages  y perqus,  appartiennent  k la  province  ou  k quelque 
autorit^  locale  ou  municipale,  ou  corps  de  syndics  ou  com- 
missaires  pour  des  fins  locales,  ou  k quelque  compagnie  con- 

stitu^e  en  Corporation  ou  non,  ou  k tout  autre  corps  ou  per- 
sonne.” 

172.  Privilegium  Competenti»,  ex  capite  Odoardusr 
De  Solutionibus,  in  eo  consistit  quod  clericus,  in  judicio 
civili  actione  personali  conventus,  si  legitime  constet  eum  a. 
solvendo  non  esse,  neque  in  carcerem  detrudi,  neque  bonis- 
suis  exspoliari  possit,  nisi  detractis  necessariis  alimentis. 

Hoc  privilegium,  jure  civili  Romanorum,  competebat  per- 
sonis inter  quas  summa  aderat  sanguinis  conjunctio,  v.  g. 
inter  fratres ; Gregorius  IX  illud  extendit  clericis.  Ex  hoc 
non  sequitur  clericos  liberari  a suis  debitis,  quia  oportet  ut 
idoneam  cautionem  saltem  jurejurando  praestent  se  debitum 
soluturos,  si  bona  in  posterum  possideant. 

Ut  clericus  gaudeat  privilegio  competentiae,  piures  condi- 
tiones in  jure  requiruntur:  1°  ut  clericus  non  reliquerit 
habitum  et  tonsuram ; 2°  ut  constet  de  inopia  saltem  sum- 
marie; 3°  ut  debita  proveniant  ex  contractibus  civilibus,  non 
ex  delicto,  vel  quasi  delicto.  Sebastianelli , De  Clericis , tit.  I, 

19  ; De  Luca , De  Personis , tit . X,  n.  145. 

173.  Fatendam  est  haic  privilegio  in  jure  civili 
derogatum  fuisse  per  concordata  vel  consuetudines  contra- 
rias ; attamen  in  codice  civili  Prov.  Quebecensi,  sub  art. 
2270,  (hic  articulus  nunc  refertur  in  codice  procedurae  civilis, 
art.  335)  legitur : 

“ Le  cur£,  de  m£me  que  tout  pr§tre,  ne  peut  Stre  arretd 
ou  incarc4r<$  pour  dette  ou  autre  cause  d’action  civile,  sauf 
dans  les  cas  mentionn^s  aux  articles  2272  et  2373  du  code 
civil.” 

“ II  ne  peut  6tre  arr6t6  non  plus  durant  le  Service  divin/* 
Beaudry,  Code  des  curis , 9i.  50. 

174.  Clerici  tenentur  ad  vii»  sanctitatem  ut  reliqui 
homines  in  eos  tanquam  in  speculum  oculos  conjicientes,  ex 
eis  sumant  quod  imitentur  : “ Quapropter,  ait  Cone.  Trid.y 
M XXlIy  c.  1,  sic  decet  omnino  clericos  in  sortem  Domini 
vocatos,  vitam,  moresque  suos  componere,  ut  habitu,  incessu, 
gestu,  sermone,  aliisque  omnibus  rebus,  nihil  nisi  grave, 
moderatum  ac  religione  plenum  prae  se  ferant.” 

Honestas  quae  clericis  commendatur,  dividitur  in  internam 
et  externam.  Interior  honestas  consistit  in  munditia  cordis, 
in  exercitio  virtutum  moralium  quae  monasticae  appellari 
solent,  et  in  recta  intentione  quoad  susceptionem  status  cleri- 
calis et  exercitium  officii  proprii.  De  hac  honestate  disseri- 
tur in  theologia  morali. 

Exterior  honestas  clerici  plura  complectitur,  scilicet  quod 
sit  morum  gravitate  ornatus,  decenti  habitu  indutus  et  a 
nonnullis  artibus  et  officiis  alienus. 

175.  Clerici  debent  vivere  in  continentia.  Omnes 
clerici  majoribus  ordinibus  initiati  tenentur  perpetuam  con- 
tinentiam servare  ita  ut,  post  ordinationem  susceptam,  matri- 
monium valide  contrahere  non  possint, . neque  matrimonio 
ante  ordinationem  contracto  licite  utantur ; Cone . Trid.y 
8es8 . XXIVy  can  9. 

1°  Haec  disciplina,  quatenus  ad  episcopos,  presbyteros^et  dia- 
conos attinet,  a primis  saeculis  venit  et  habet  fundamentum 
in  traditionibus  Apostolorum  : “ Christus  Virgo,  ait  S.  Hiero- 
nymus, Virgo  Maria  utriusque  sexus  virginitatem  dedica- 
runt. Apostoli  vel  virgines,  vel  post  nuptias  continentes. 


140 


DE  CLERICIS 


Nulla  tamen  lege  generali,  ab  initio  Ecclesiae,  continentia 
fuit  clericis  majoribus  imposita,  imo  in  quibusdam  provinciis 
non  fuit  eis  vetitum  cohabitare  cum  uxoribus  quas  antea 
duxerant ; verum  duo  certa  habemus  : a)  A temporibus  apo- 
stolicis  invaluisse  consuetudinem  ut  promoti  ad  sacros  ordines 
se  abstinereut  ab  uxoribus  quas  sibi  legitimo  matrimonio 
conjunxerant,  etiam  quando  licitum  erat  cum  eis  cohabitare  ; 
b)  eisdem  clericis  ubique  interdictum  fuisse  nuptias  contra- 
here post  ordinationem. 

2°  In  Ecclesia  Orceca , a concilio  Trullano,  an.  602,  con- 
cessum est  graecis  presbyteris  et  diaconis  uti  suis  uxoribus 
ductis  ante  ordinationem,  et  constitutum  est  ut  ad  episcopa- 
tum non  promoverentur  nisi  qui  ccelibes  vixissent,  aut  se 
continentiam  perpetuo  servaturos  sponderent. 

3°  Obligatio  continentiam  servandi  oritur  ex  lege  ecclesia- 
stica et  ex  voto.  De  lege  ecclesiastica  non  est  dubium ; quoad 
votum,  habemus  declarationem  Bonifacii  VIII,  in  cap.  Quod 
votum , lib . III , in  6° : “ Declarandum  duximus  illud  solum 
votum  dici  debere  solemne  quod  solemuizatum  fuit  per  sit- 
sceptionem  ordinis  sacri , aut  per  professionem  factam  alicui 
de  religionibus  per  Sedem  Apostolicam  approbatis.” 

176.  Clerici  non  debent  cohabitare  cum  mulieri- 
bus quae  incontinentiae  speciem  ingerunt.  Cum  natura 
abhorreat  crimen  incestus,  permittitur  clericis  cohabitare 
cum  matre,  amita,  sorore,  filiabus  fratrum  et  sororum,  et  in 
genere  cum  consanguineis  in  primo  et  secundo  gradu.  Hanc 
juris  dispositionem  canonistae  extendunt  ad  affines  in  primo 
gradu,  propter  eamdem  rationem  ; sed  in  utroque  casu  requi- 
ritur ut  cohabitatio  non  secumferat  aliquam  incontinentiae 
suspicionem,  qua  enim  posita,  prohibenda  est  cohabitatio 
etiam  cum  consanguineis  et  affinibus.  Clerici  cohabitare  pos- 
sunt cum  extraneis  foetninis,  modo  sint  provectioris  aetatis,  id 
est,  40  annos  natae,  et  honestae  vitae.  Lib.  III  Decretalium>f 
tit.  II. 

177.  Clerici  vocantur  coit  en  binarii,  quando  tur- 
piter eum  aliqua  fcemina  vivunt,  sive  domi  eam  reti- 
neant, sive  extra  domum  ad  eam  frequenter  accedant,  aut 
sive  cohabitent  cum  muliere  suspectae  famae.  In  antiqua 
Ecclesiae  disciplina,  clerici  concubinarii  deponebantur  in  per- 
petuum de  statu  clericali;  Concilium  Tridentinum,  sess. 
XXV,  cap.  14  et  sess.  XXI,  cap.  6,  statuit  jus  quo  nunc 
utimur.  Quatuor  casus  dari  possunt : 1°  de  clericis  majoribus 
vel  minoribus  non  habentibus  beneficium,  2°  de  iisdem  cleri- 
cis majoribus  vel  ‘minoribus  habentibus  beneficium  non 
curatum,  3°  de  clericis  habentibus  beneficium  curatum,  4°  de 
praelatis  et  episcopis. 

1°  Pro  primo  casu,  clerici  beneficia  ecclesiastica  non  haben- 
tes puniantur  poena  carceris,  suspensionis  ab  ordine  et  inha- 
bilitatis  ad  beneficia  obtinenda,  attenta  qualitate  delicti  et 
contumaciae.  Trid .,  sess.  XXV,  cap.  14. 

2°  Pro  secundo  casu,  Concilium  hunc  procedendi  modum 
proposuit : post  primam  monitionem,  si  non  resipiscant,  amit- 
tunt ipso  facto  tertiam  partem  omnium  fructuum  sui  bene- 
ficii, qui  applicandi  sunt  fabricae  ecclesiae,  vel  alicui  loco  pio 
ad  arbitrium  episcopi ; si  secunda  monitio  inanis  sit,  amittunt 
omnes  fructus  sui  beneficii  et  suspenduntur  ab  administra- 
tione  eorumdem  beneficiorum.  Si  vero  post  tertiam  monitio- 
nem, contumaces  perseverent,  privantur  eisdem  beneficiis 
et-  inhabiles  redduntur  ad  alia  quaecumque  habenda.  Tandem, 
perseverante  contumacia,  excommunicantur. 

3°  In  tertio  casu,  episcopus  in  clericum  concubinarium  pro- 
cedere potest,  vel  juxta  regulam  indicatam  pro  beneficium 
possidentibus,  vel  juxta  dispositionem  cap.  6 sess.  XXI  Cone. 
Trid.,  in  qua  decernitur  quod  parochus  primo  moneatur,  deinde 
debita  plectatur  coercitione.  Si  adhuc  pertinax  fuerit,  per 
sententiam  Ordinarii  privari  potest  beneficio  parochiali,  quae 
sententia  nulla  exceptione,  aut  appellatione  retardari  potest. 

4°  In  quarto  casu,  episcopus  moneri  debet  in  concilio  pro- 

vinciali  a metropolitano,  eoque  impedito,  ab  antiquiore  suffra- 
ganeo.  Si  post  monitionem  se  non  emendet,  ipso  facto  manet 
suspensus,  et,  perseverante  contumacia,  deferri  debet  ad  Sum- 
mum Pontificem,  qui  pro  qualitate  culpae  in  eum  animad- 
vertet. Cone . Trid.y  sess.  XX  F,  cap.  14,  De  Ref. 

178.  Ob  suspicionem  incontinenti»,  interdicitur 
clericis  frequens  accessus  ad  monasteria  sancti- 
monialium sine  causa  rationabili  et  manifesta.  Hac  in  re, 
episcopi,  contra  clericos  saeculares  frequenter  accedentes, 
cujuscumque  dignitatis  et  dioecesis  sint,  procedere  possunt 
poenis  ; contra  clericos  regulares,  non  obstante  eorum  exem- 
ptione a jurisdictione  episcopali,  et  tanquam  Sedis  Apostolicae 
delegati,  eos  plectere  possunt  poenis,  a quibus  absolvi  non 
poterunt  a suis  superioribus  regularibus.  Ab  hac  prohibi- 
tione eximuntur  fratres  et  consanguinei  monialium,  confes- 
sarii,  procuratores  monialium,  et  in  genere  omnes  circa 
monasterium  aliquod  officium  adimplentes.  Santi , Prcel . 
Jur.  Can.y  lib.  ///,  tit.  /,  num.  13. 

179.  Gravitas  morum  exigit  ut  clerici  se  abstineant 
a crapula  et  ebrietate,  idest,  ab  immoderato  ciborum  usu 
et  superfluo  usu  potus.  Item  clerici  non  debent  interesse  spe- 
ctaculis publicis  et  comoediis,  frequentare  convivia  praesertim 
nuptialia,  ingredi  cauponas  causa  bibendi  aut  edendi,  nisi 
causa  itineris.  Ad  coercendos  excessus  contra  temperantiam 
vel  morum  gravitatem,  episcopi  possunt  procedere  ex  cap.  1 
sess.  XXII  Cone.  Trid.,  De  Ref. 

180.  Katione  honestatis  extern»  clerici  tenentur 
ad  decentiam  habitus.  1°  Habitus  a clericis  deferendus  in 
functionibus  sacris  fuit  diversus  ab  habitu  communi,  ut  erui- 
tur ex  verbis  Sti  Hieronymi : “ Habet  religio  divina  alterunl 
habitum  in  ministerio  altaris,  alterum  usu,  vitaque  com- 
muni.” An  hoc  repetendum  sit  a tempore  Apostolorum,  hoc 
incertum  manet  apud  eruditos. 

2°  Si  sermo  sit  de  habitu  a clericis  deferendo  extra  sacra 

ministeria,  certum  est  quinque  prioribus  saeculis  vestem  cle- 
ricoruih  non  distinctam  fuisse  a veste  laicorum  : “ Discer- 
nendi sumus,  aiebat  S.  Ccelestinus  Papa,  a plebe  vel  ceteris 
doctrina  non  veste,  conversatione  non  habitu,  mentis  puritate 
non  cultu.”  Saeculo  septimo,  vestes  clericorum  a vestibus- 
laicorum  distingui  coeperunt ; clerici  usurparunt  togam  Roma- 
norum, quae  vestis  erat  usque  ad  talos  extensa,  laici  autem 
breviorem  vestejn  a Barbaris  illatam  adoptarunt.  Concilia 
particularia,  medio  aevo,  non  determinarunt  formam  vestis 
-clericalis,  sed  prohibuerunt  vestes  nimis  luxuriosas,  rubras  vel 
virides,  nimis  longas  vel  nimis  breves. 

Concilium  Tridentinum,  sess.  XIV,  cap.  6,  haec  statuit : 
“ Etsi  habitus  non  faciat  monachum,  oportet  tamen  clericos 
vestes  proprio  congruentes  ordini  semper  deferre,  ut  per  decen- 
tiam habitus  extrinseci,  morum  honestatem  intrinsecam  osten- 
dant.” Ideo  a tempore  Cone.  Trid.,  concilia  provincialia  fere 
omnia  clericos  coegerunt  ad  deferendam  vestem  talarem,  et 
quidem  nigri  coloris,  ad  quam  non  erant  antea  certa  lege 
adstricti. 

3°  Forma  habitus  clericalis  non  omnino  determinatur  jure 
oommuni,  sed  ad  episcopum  pertinet  eam  assignare  ; voluit 
enim  Concilium  Trid.,  ut  clerici  deferrent  habitum  clericalem 
illorum  ordini  et  dignitati  congruentem,  et  juxta  ipsius  epi- 
scopi ordinationem  et  mandatum . Sebastianelli , De  Cle- 
ricis, n.  31. 

181.  Iit  provincia  canadensi,  is  habitus  a clericis 
deferatur : 

1°  u Sacrosanti  Concilii  Tridentini  decretis  inhaerentes,  prae- 
cipimus clericos  vestes  proprio  congruentes  ordini  deferre 
ut  per  decentiam  habitus  extrinseci,  honestatem  intrinsecam 
ostendant.  Itaque,  nonnisi  tonsura  insigniti,  vesteque  talari 
nigri  coloris  superinduti  incedant.  Si  qui  in  itinere  consti- 
tuti nequeant  absque  gravi  incommodo  supradictam  vestem 

retinere,  saltem  induantur  veste  oblongiori  ejusdem  coloris, 
huj usque  formae,  unde  eorum  modestia  omnibus  innotescat.” 

2°  “ Quoniam  in  dioecesibus  Canadae  Superioris,  vestis 
talaris  usus  nonnisi  cum  magno  incommodo  retineri  potest, 
hujusce  regionis  adjunctis,  circumstantiisque  perpensis,  di- 
ctam vestem  talarem  deponi  posse,  aliudque  vestimentum, 
vulgo  dictum  soutanelle , nigri  coloris  et  infra  genua  descen- 
dens, sufficere  in  praefatis  dioecesibus  declaramus ; volumus 
autem  ut  in  argumentum  clericalis  status,  nonnisi  hoc  vesti- 
mento ac  collare  romano  induti  earumdem  dioecesium  sacer- 
dotes e domo  vel  ecclesia  exeuntes  in  publico  incedant.”  Cf. 
Cone . Marianop .,  tit.  II , decr.  14;  Cone . Queb.  III,  dee. 
VIII 

182.  l>e  tonsura.  Inter  tonsuram  et  coronam  intercedit 
discrimen,  ait  Bened.  XIV,  et  utramque  clericis  gerendam 
Innocentius  III  his  verbis  indicit:  “Coronam  et  tonsuram 
habeant  congruentem.”  Per  tonsuram  olim  intelligebatur  bre- 
vitas capillorum,  per  coronam  vero  forma  coronae  servata  in 
modo  tondendi  capillos.  Omnes  qui  Deo  in  statu  clericali  se 
devovebant  capillos  defluentes  in  humeros  deponebant,  et 
praeterea  caput  per  modum  coronae  radere  tenebantur,  juxta 
disciplinam  usu  invectam.  Ecclesia  firmavit  hanc  disciplinam 
in  legibus  suis  : “ Clerici  tonsuram  et  coronam  habeant  con- 
gruentem.” Cap,  Clerici  15,  De  Vita  et  Honestate  clerico- 
rum, lib.  III  Decretalium . 

183.  Clerici  tenentur  deferre  habitum  clericalem 
et  tonsuram.  Iter  vero  agentibus  permittitur  vestis  bre- 
vior sed  nigri  coloris,  et  in  qua  decus  et  honestas  ordinis 
clericalis  elucent.  Imo  potest  habitus  clericalis  totaliter  relin- 
qui ex  gravi  causa,  v.  g.  si  immineat  persecutio  vel  si  per 
loca  haereticorum  sit  transeundum. 

Tenent  communiter  doctores  facilius  mortaliter  peccari 
dimittendo  habitum  quam  tonsuram  ; ideoque  clerici,  etiam 
in  sacris  constituti,  saltem  graviter  non  peccant,  nisi  omit- 

tant  deferre  tonsuram  per  tempus  notabile,  quale  non  est 
tempus  unius  vel  alterius  mensis ; imo  contro vertitur  utrum 
sit  grave  tonsuram  per  plures  menses  non  deferre  ; Stus 
Alph .,  lib.  6,  n . 825.  In  regionibus  infidelium  et  haeretico- 
rum, ex  prudenti  episcoporum  concessione,  clerici  nec  coro- 
nam gestant,  nec  vestem  talarem  in  publico  deferuut. 

184.  Prense.  1°  Clerici  in  majoribus  ordinibus  constituti, 
vel  clerici  minores  qualecumque  beneficium  ecclesiasticum 
possidentes,  si  notabili  tempore,  et  legitimo  impedimento 
cessante,  publice  deserant  vestes  clericales,  et  moniti  at)  epi- 
scopo, contumaces  persistant,  coerceri  possunt  per  suspensio- 
nem ab  ordine,  officio  et  beneficio.  Imo  si  semel  correpti 
denuo  in  hoc  deliquerint,  puniri  possunt  per  privationem 
officiorum  et  beneficiorum.  Trid .,  sess.  XIV , c.  6,  De  Ref. 

2°  Statuit  Benedictus  XIII  clericos  hujusmodi  etiam  ante 
admonitionem,  citationem  et  sententiam  fructus  non  facere 
suos,  sed,  sub  poena  peccati  gravis,  teneri  ad  eos  restituendos 
fabricae  ecclesiae  vel  loco  pio,  sublata  Majori  Poenitentiario 
facultate  eosdem  fructus  condonandi  clericis ; hanc  faculta- 
tem concessit  pro  casibus  occultis  Benedictus  XIV. 

3°  Clerici  minores  beneficio  carentes,  quamvis  non  tenean- 
tur habitum  clericalem  deferre,  tamen  si  dimittant  habitum 
clericalem  ipso  jure  privilegium  fori  et  omnia  privilegia  cleri- 
calia amittunt.  Decret . S.  C.  Immunitatum , 20  Nov.  1860. 

185.  Ex  eodem  capite,  prohibetur  elerieo  ne  co- 
mam et  barbam  nutriat.  Immoderata  cultura  comae 
morem  fcemineum  redolet  et  nimiam  animi  levitatem  mani- 
festat. In  antiquo  jure,  clerici  nutrientes  barbam  et  comam 
praecipiebantur  ab  archidiacono  tonderi ; quae  coercitio,  hodi- 
erno jure,  arbitrio  episcopi  perficienda  relinquitur.  Santi , 
loco  citato. 

186.  Item  clericis  prohibetur  ne  deterant  comas 
fictitias.  Si  quis  necessitatem  habeat,  licentiam  obtineat  a 

legitima  auctoritate,  puta  ab  episcopo  ut  valeat  eam  comam 
deferre  extra  missae  celebrationem,  a Summo  Pontifice,  ut  eam 
deferat  tempore  celebrationis.  Santi , lib.  III , tit.  I,  n.  37. 

187.  Prohibitioni  abusas  in  ornamento  capitis  et 
vultus,  similis  est  prohibitio  delationis  annuli.  Ex 

variis  responsionibus  S.  R.  Congregationis,  deduci  potest  dela- 
tionem annuli  in- celebratione  inissm  prohiberi  protonota- 
riis  non  participantibus,  necnon  doctoribus  quibuscumque. 
Canonici  ecclesiae  cathedralis  gestare  possunt  annulum  sine 
gemma  et  effigie.  Cum  haec  prohibitio  respiciat  missae  celebra- 
tionem, clerici  doctores,  quibus  competit  annuli  delatio,  ilium 
extra  missam  poterunt  licite  deferre.  Santi , loco  citato . 

188.  Omnibus  clericis  prohibetur  negotiatio  lucri 
causa,  sive  per  se,  sive  per  interpositam  personam,  nisi 
urgeat  necessitas.  Const.  Apost.  Servitutis , Bened.  XIV. 
Ratio  est,  quia  clerici  per  negotiationem  implicantur  rebus 
saecularibus,  avocantur  a rebus  divinis,  exponuntur  periculo 
adhibendi  fraudes,  etc. 

Dicitur  1°  nisi  urgeat  necessitas . Non  admittitur  indi- 
gentia clerici,  quia  unicuique  clerico  inesse  debet  titulus 
ordinationis  unde  honestam  sustentationem  percipiat ; eoque 
deficiente,  tenetur  artibus  honestioribus  propriae  indigentiae 
consulere.  Quod  spectat  ad  indigentiam  aut  parentum,  aut 
sororum,  aut  aliarum  personarum  quibus  auxilium  praestan- 
dum est,  clericus  hanc  necessitatem  haben^  tenetur  praeterea 
veniam  auctoritatis  legitimae  impetrare ; haec  auctoritas  legi- 
tima dispensationem  erogans  erit  Sancta  Sedes,  si  clericus 
intra  Italiam  et  insulas  adjacentes  existat,  Ordinarius  loci, 
si  sit  in  remotioribus  locis.  Const.  Cum  Primum,  Clemen- 
tis XIII,  17  Sept.  1759. 

Dicitur  2°  lucri  causa,  nam  si  clericus  ad  fidelium  utilita- 
tem quaedam  objecta  minoris  momenti,  puta  cruces,  coronas, 
libros  emerit  ut  eodem  pretio  revendat,  non  argui  debet  de 

commercio  vetito  ; sed  multo  magis  expedit  ut  haec  viro  laico 
committantur.  Minime  vero  toleranda  est  ratio  agendi  clerici, 
qui  verum  negotium  ducit  sub  praetextu  lucra  inde  reportata 
impendendi  in  pauperum  sublevamen,  vel  in  causas  pias  in 
genere.  Bargilliat , Prcel.  Juris.  Cari. , vol.  1 , n.  369. 

Dicitur  3°  per  se  vel  per  interpositam  personam  ; nam 
“ qui  facit  per  alium  est  perinde  ac  si  faciat  per  seipsum 
juxta  regulam  juris  72aiu.  Praeterea  eodem  modo  clericus  avo- 
catur a rebus  divinis,  sive  per  se,  sive  per  alium  negotietur. 

139.  Negotiatio  Keneratim  dicitur  : Omnis  commu- 
tatio mercis,  operis,  pecuniae,  seu  cujuscumque  rei  pretio 
aestimabilis,  causa  lucri. 

Tres  sunt  potiores  modi  negotiandi  ad  quos  facile  reducun- 
tur alii : vel  merces  emuntur  ut  deinceps  carius  vendantur 
sub  eadem  forma ; vel  emuntur  ut,'  mutata  forma  in  aliam 
per  fabricationem,  vendantur  cum  lucro;  vel  tandem  fit 
cambium,  seu  commutatio  pecuniae  pro  pecunia  cum  lucro. 

1°  Prima  species  negotiationis  clericis  omnino  prohibetur. 
Bened.  XIV,  Const.  Apost.  servitutis.  Possunt  tamen  cle- 
rici e rebus  emptis  ad  propriam  et  familiae  sustentationem 
ea  quae  supersunt  carius  quam  emerint  vendere,  modo  justi 
pretii  non  praetergrediantur  limites. 

2°  Negotiatio  secundae  speciei,  seu  improprie  dicta,  est 
aliquando  licita,  aliquando  illicita,  ratione  modi  quo  exer- 
cetur. Non  interdicitur  clericis  negotiatio  cujus  lucrum  ab 
illorum  labore  et  personali  industria  praecipue  procedit,  v.  g. 
si  ex  marmore  statuam  conficiant:  id  non  reputatur  commer- 
cium in  aestimatione  communi,  et  ipse  Paulus  de  seipso  dixit, 
Act.  Apost.,  XX,  34  : “ Ipsi  scitis  quoniam  ad  ea  quae  mihi 
opus  erant,  et  his  qui  mecum  sunt  ministraverunt  manus 
istae.”  Item  non  interdicitur  clericis  vendere  res  quae  sunt 
fructus  sui  praedii,  v.  g.  excolere  agros  sui  p itrimonii,  ani- 
malia emere  saginanda  ex  pascuis  sui  fundi,  vinum  ex  suis 

uvis,  oleum  ex  suis  olivis  confici  ac  vendi  curare.  Qui  suum 
patrimonium  excolit  atque  fructus  vendit,  non  censetur  nego- 
tiari. Icard , Praei.  Jur . Can.  S.  Sulpicii,  vol.  II,  p.  68. 

Interdicitur  negotiatio  qua  res  emptae  ex  fundo  alieno  immu- 
tantur in  aliam  formam  labore  mercenarii  ut  vendantur  causa 
lucri.  Igitur  prohibitum  est  clericis  ne,  lucri  studio,  aliena 
praedia  conducant,  et  quasi  villicos  se  constituant;  vel  ne 
uvas  emant  ut  vinum  ex  eis  per  famulos  ad  id  conductos 
exprimant  et  postea  vendant.  Talis  operatio,  in  communi 
aestimatione,  veram  constituit  negotiationem.  Bargilliat, 
Praei.  Jur.  Can.,  vol , I,n.  370. 

3°  Negotiatio  tertiae  speciei,  quae  fit  per  cambium,  est  cle- 
ricis interdicta,  juxta  const.  Cum  primum  Clementis  XIII : 
“ Declaramus  ac  definimus  cambium  activum  natura  sua  esse 
actum  verae  negotiationis,  ideoque  omnibus  ecclesiasticis 
vetitum  censeri  debere 'tam  proprio  nomine  quam  per  inter- 
positam personam  illud  contrahere.”  Cambium  est  permuta- 
tio pecuniae  pro  pecunia.  Triplex  distingui  potest,  nempe 
manuale,  quo  permutatur,  causa  lucri,  pecunia  cum  alia 
pecunia  praesente,  v.  g.  aurum  cum  argento,  moneta  unius 
regionis  cura  moneta  alterius  regionis;  locale,  quo  pecunia 
praesens  permutatur  cum  pecunia  in  alio  loco  percipienda ; 
temporaneum  (k  ter  me),  quo  permutatur  pecunia  praesens 
cum  pecunia  post  certum  tempus  solvenda. 

Unde  clericis  prohibetur  emere  in  foro  argentario  titulos, 
cum  intentione  eosdem  carius  vendendi,  quod  gallice  dicitur 
jouer  d la • bourse.  Nec  magis  licet  clericis  mutuam  recipere 
pecuniam  cum  obligatione  quotannis  fructum  fixum  solvendi, 
et  cum  ea  negotiari  ut  majores  fructus  quotannis  percipian- 
tur. Bargilliat,  loco  citato. 

100.  (fcueeritur  utrum  clericis  liceat,  emere  actio- 
nes et  obligationes  in  societatibus  cufuscumque 
generis. 

Actiones  non  sunt  confundendae  cum  obligationibus.  Qui 

«mit  actiones,  fit  coproprietarius  fundi  socialis,  particeps  lucr 
et  damni  societatis  ; qui  emit  obligationes,  mutuo  tradit  pecu- 
niam ad  fructum  determinatum  quotannis  percipiendum. 

1°  Quoad  obligationes  accipiendas  in  qualibet  societate, 
nulla  est  difficultas,  cum  id  aliud  non  sit  quam  mutuo  dare, 
quod  clerico  licet. 

2°  Quoad  actiones  accipiendas,  tres  sunt  canonistarum  sen- 
tentiae : 

a)  Alii  contendunt  clericos  non  secus  ac  laicos  posse  emere 
actiones  quascumque,  easque  vendere  et  permutare,  cum  sibi 
opportunum  duxerint  ; quia  nullum  commercium  reapse 
peragunt,  nec  agere  intendunt,  sed  sibi  proponunt  pecuniam 
suam  modo  securo  colloeare. 

b ) Alii  dicunt  prohiberi  clericis  assumere  actiones  in  qua- 
libet societate  quae  exercet  commercium  vel  industriam  cleri- 
cis prohibitam.  Eatio  est,  quia  actionarius  fit  membrum  socie- 
tatis, et  operationes  sive  commerciales  sive  industriales  fiunt 
ejus  nomine,  ita  ut  ipse  dicendus  sit  exercere  commercium 
vel  industriam  per  interpositas  personas ; atqui  non  magis 
licet  clericis  negotiari  per  alios  quam  per  seipsos. 

c)  Alii,  facta  distinctione  inter  societates  quas  dicunt  com- 
merciales (banques,  socias  de  credit,  etc.)  et  societates  indu- 
striales, (chemins  de  fer,  mines,)  affirmant  illarum  actiones  a 
clericis  emi  non  posse,  attentis  argumentis  secundae  sententiae, 
sed  harum  actiones  sibi  comparare  posse,  quia  negotiatio 
industrialis  non  est  absolute  clericis  prohibita.  Invocant 
declarationem  S.  Officii,  1 Ap.  1857 : “ Utrum  sit  licitum 
ecclesiasticis  personis  titulos  super  vias  ferreas  emere,  lucrum- 
que ex  eis  proveniens  accipere  ” — “ Sanctitas  Sua  concedit 
facultates  permittendi  ecclesiasticis  ut  accipiant  actiones  via- 
rum ferrearum,  de  propria  pecunia  tantum.”  Icard , vol. 
II , n.  356 — Veochiotti,  vol.  I,  c.  XI — Bargilliat,  vol.  /, 
n.  371. 

Qui  tenent  emptionem  actionum  in  quacumque  societate 
clericis  non  prohiberi,  rem  his  conditionibus  circumscribunt, 
ut  clerici  nullam  partem  habeant  in  administrandis  rebus 
societatis,  ideoque  non  intersint  conventibus  generalibus 
sociorum, et  negotiationem  non  exerceant  circa  actiones  earum- 
dem  societatum. 

191.  Venatio  clericis  prohibetur;  “ Venationem  uni- 
versis clericis  interdicimus,  unde  nec  canes,  nec  aves  habere 
praesumant.”  Cone . Lat . IV.  " Nullum  in  Scripturis  Sacris 
invenimus  venatorem ; Esau  venator  erat,  quoniam  peccator  ; 
hinc  a sacris  canonibus  interdicta  clericis  venatio  est.”  8. 
Hieronymus . 

Duplex  autem  venatio  distinguitur : alia  clamorosa  quae 
fit  cum  magno  strepitu  armorum  et  canum  ad  occidendas 
majores  feras ; alia  tacita  quae  fit  cum  laqueis,  retibus,  aut 
etiam  armis,  sine  strepitu,  ad  capiendas  volucres,  vel  minores 
feras.  Communis  sententia  est  clamorosam  tantum  venatio- 
nem clericis  prohiberi,  non  quietam  ; imo  venatio  clamorosa 
non  est  grave  peccatum,  nisi  sit  frequens,  aut  fiat  cum  scan- 
dalo aut  magnis  expensis.  S.  Alph .,  lib.  IVt  n.  606. 

192.  Clerici  in  sacris  ordinibus  constituti,  vel  be» 
nefleiati  obire  non  possunt  munus  advocati  vei  pro- 
curatoris coram  judice  laico,  nisi  propriam  causam,  aut  suae 
ecclesiae,  vel  miserabilium  personarum  quae  causas  admini- 
strare non  possunt,  prosequantur.  Similiter  ab  officio  tutoris 
et  curatoris  clerici  excusantur,  nisi  agatur  de  tutela  vel  cura 
pupillorum  vel  minorum  quibuscum  clerici  jure  cognationis 
conjunguntur. 

Non  prohibetur  clericis  quomintfs  sedeant  in  comitiis  poli- 
ticis et  administrativis,  nisi  specialibus  rationibus  impedian- 
tur. Vecchiotti , Institutiones , vol.  i,  c.  XI. 

193.  Cum  clerici  mites  esse  debeant  et  a sanguine 
abhorrere,  ipsis  interdicitur  exercitium  artis  medi- 
cinae et  praesertim  chirurgiae  in  operationibus  quae  per 

incisionem  aut  adustionem  perficiuntur.  Unde  ad  exercendam 
hanc  artem  pro  clericis  majoribus  et  minoribus  beneficium 
possidentibus,  requiritur  indultum  apostolicum. 

Clerici  nequeunt  arma  tractare  in  bello,  imo  nequeunt 
arma  deferre,  nisi  ad  propriam  defensionem,  v.  g.  in  itinere 
in  quo  aggressiones  praevidentur;  nec  possunt  agere  partem 
in  causis  sanguinis.  Quandonam  incurrant  irregularitatem 
ex  defectu  lenitatis,  confer  titulum  de  irregularitatibus  ex 
defectu . Gasparri,  De  Sacra  OrdincUioney  vol . /,  n.  452. 

194.  Tandem  artes  et  officia  interdicuntur  cleri- 
cis quie  offendunt  dignitatem  status  clericalis. 

1°  Hinc  clerici  non  possunt  choreas  aut  saltationes  ducere, 
nec  ubi  ducuntur  interesse  ; plures  tamen  theologi  tenent 
clericis  non  esse  peccatum  grave  comoediis  interesse,  ubi  nec 
res  turpes  repraesentantur,  nec  modus  repraesentandi  est  turpis. 
Si  haec  duo  concurrant,  audiuntur  ob  solam  vanam  curiosi- 
tatem, absque  periculo  probabili  lapsus  in  aliquod  peccatum 
grave. 

2°  Clerici  non  possunt  exercere  artem  histrionis,  jaculato- 
ris aut  buffonis ; quas  artes  si  egerint  per  annum  integrum, 
amittunt  ipso  facto  privilegia  ecclesiastica;  si  breviori  tem- 
pore, monendi  sunt  ab  episcopo,  et  si  tertiae  monitioni  non 
paruerint,  exspoliandi  sunt  his  privilegiis. 

3°  Clericis,  praesertim  sacerdotibus,  prohibetur  ne  inserviant 
laicis  in  officiis  vilibus  domus,  foeminisque  nobilibus  ancil- 
lentur,  et  obsequia  praestent,  ac  si  essent  homines  infimae 
conditionis.  Decretum  S.  Congregationis  Ep . et  Reg.y  16 
Martii  1697. 


TITULUS  V 

DE  ROMANO  PONTIFICE 


Ad  firmum  unitatis  vinculum  retinendum,  Christus  Domi- 
nus instituit  primatum  in  Ecclesia  quem  Divus  Petrus  alli- 
gavit Sedi  Romanae.  Vim  hujus  principatus  Petro,  ejusque 
successoribus  Romanis  Pontificibus  collati  declaravit  Conci- 
lium Vaticanum  : “ Si  quis  dixerit  Romanum  Pontificem  ha- 
“ bere  tantum  officium  inspectionis  vel  directionis,  non  autem 
“ plenam  et  supremam  potestatem  jurisdictionis  in  univer- 
“ sam  Ecclesiam,  non  solum  iu  rebus  quae  ad  fidem  et  mores, 
“ sed  etiam  in  eis  quae  ad  disciplinam  et  regimen  Ecclesiae 
“ per  totum  orbem  diffusae  pertinent,  aut  eum  habere  tantum 
“ potiores  partes,  non  vero  totam  plenitudinem  hujus  supre- 
“ mae  potestatis,  aut  hanc  ejus  potestatem  non  esse  ordina- 
“ riam  et  immediatam,  sive  in  omnes  et  singulas  Ecclesias, 
“ sive  in  omnes  et  singulos  pastores,  anathema  sit.” 

Hinc  Summus  Pontifex  praeest  non  tantum  omnibus  et 
singulis  ecclesiis  et  fidelibus,  sed  et  omnibus  et  singulis  epi- 
scopis, ita  ut  recte  dicatur  Episcopus  episcoporum,  Ordina- 
rius ordinariorum.  Remittentes  ad  theologiam  dogmaticam 
demonstrationem  primatus  B.  Petri,  alias  quaestiones  attinge- 
mus in  capitibus  quae  sequuntur. 


CAPUT  I 

DE  ELECTIONE  ROMANI  PONTIFICIS 

195.  Modos  [eligendi  Romanum  Pontificem  jure 
divino  non  init  determinatus.  Ad  auctoritatem  igitur 

ecclesiasticam  pertinet  modum  istius  electionis  praescribere 
et  secundum  temporum  vicissitudines  variare. 

1°  Si  quaeratur  utrum  liceat  Romano  Pontifici  successorem 
sibi  eligere,  vel  coadjutorem  cum  futura  successione  assumere, 
tres  sunt  canonistarum  sententiae. 

a)  Nonnulli  id  absolute  affirmant,  imo,  aiunt,  si  hic  foret 
modus  ordinarius  providendi  summo  pontificatui,  multa  in- 
commoda vitarentur,  quia  S.  Sedes  nunquam  vacaret. 

b)  Alii  putant  R.  Pontificem  id  posse  in  casu  tantum  neces- 
sitatis, aut  magnae  utilitatis  Ecclesiae  : si  nempe,  sede  vacante, 
schismata  et  turbae  praevideantur.  Hic  modus  electionis  esset 
extraordinarius. 

c)  Alii  tandem  dicunt  R.  Pontificem  in  nullo  casu  posse  sibi 
successorem  eligere.  Haec  sententia  est  communis  ; firmatur 
facto  quod  in  tot  saeculorum  spatio,  R.  Pontifices  nunquam 
successorem  sibi  constituerunt ; testimonio  Pii  IV,  qui  de- 
claravit et  decrevit  quod  R.  Pontifex  non  posset  sibi  eligere 
successorem,  nec  assumere  coadjutorem  cum  futura  succes- 
sione, etiam  de  consensu  omnium  et  singulorum  cardina- 
lium. Bargilliat , Praei . Jur.,  vol.  I>  n.  373. 

2°  Primaeva  aetate , electio  S.  Pontificis  facta  est  ab  epi- 
scopis provinciae,  clero  urbis  et  plebe,  distincto  tamen  officio 
cleri  et  populi,  juxta  disciplinam  quae  generatim  invaluerat 
apud  Orientales.  Ad  sedandas  contentiones,  Imperatores  huic 
electioni  suos  milites  interponere  coeperunt ; sed  quia  potestas 
saecularis  prona  est  ad  libertatem  Ecclesiae  opprimendam,  res 
brevi  eo  devenerunt  ut  non  alii  eligerentur  pontifices  nisi  qui 
ab  Imperktoribus  accepti  fuissent.  Ut  seditionibus  populi  et 
violentiis  principum  finis  imponeretur,  Nicolaus  II,  in  con- 
cilio Romano,  anno  1059,  cardinalibus  episcopis  electionem 
Summi  Pontificis  commisit,  ita  ut  reliquis  cardinalibus,  clero, 
populoque  romano,  remaneret  tantum  electioni  ab  ipsis  factae 
consentire.  Alexander  III,  in  concilio  III  Lateranensi,  anno 
1178,  statuit  ut  ille  canonice  electus  censeretur  in  quem  duae 

ex  tribus  partibus  omnium  cardinalium  consensissent ; et  sic> 
excluso  cleri,  et  populi,  et  Imperatoris  consensu,  tota  ponti- 
ficis electio  ad  solum  cardinalium  collegium  fuit  devoluta. 

3°  Gregorius  X disciplinam  conclavis  instituit,  quam  per- 
fecerunt ejus  successores  Pius  IV,  constitutione  In  eligendis , 
Gregorius  XV,  constitutionibus  JZterni  Patris  et  Decet 
Romanum  Pontificem : 

a)  Mortuo  Summo  Pontifice,  cardinales  absentes  monendi 
sunt  et  per  decem  dies  expectandi.  Post  decem  dies  celebran- 
tur exequiae  defuncti  pontificis. 

b)  Sepulto  Pontifice,  cardinales  in  basilica  S.  Petri,  vel  • 
alibi  pro  locorum  opportunitate,  conveniunt,  et,  celebrata 
prius  missa  de  Spiritu  Sancto,  processionaliter  ingrediuntur 
conclave.  Post  sermonem  habitum  a Decano,  unusquisque 
ingreditur  suam  cellulam  sorte  designatam. 

c)  Electione  non  consummata,  cardinales  in  conclave  admit- 
tuntur quocumque  tempore  civitatem  petierint. 

d)  Conclave  ad  formam  rigorosae  clausurae  clauditur  per 
custodes  ; in  eo  remanent,  praeter  cardinales,  duo  cujuslibet 
cardinalis  familiares,  qui  vulgo  conclavistce  nuncupantur,  et 
alii  officiales  pro  servitio  cardinalium  in  communi. 

e)  Clauso  conclavi,  cardinales  nullum  nuntium  audiunt, 
nullas  litteras  neque  accipiunt,  neque  mittunt.  Olim  princi- 
pes Galliae,  Austriae  et  Hispaniae  vindicabant  quoddam  jus 
exclusionis  contra  unum  cardinalem,  i.  e.  delegati  a supre- 
mis potestatibus  harum  nationum  significabant  cardinalibus 
in  conclavi  sedentibus  unum  cardinalem  non  esse  personam 
gratam  apud  suam  curiam.  Hoc  jus  olim  admissum  ex  tole- 
rantia Ecclesiae  non  amplius  admittitur. 

f)  Non  determinatur  tempus  intra  quod  debent  electionem 
perficere ; rei  natura  dictat  ut  quam  celerrime  Ecclesiam  de 
Pastore  suo  provideant  cardinales,  quorum  exclusi vum  jus 
est  eligendi  Pontificem. 

196.  Pius  IX  ob  invasionem  dominii  temporalis, 

ad  praecavendam  interventionem  hostilis  potestatis  in  ele- 
ctione Summi  Pontificis,  plura  innovavit  circa  disciplinam 
conclavis.  Edidit  tres  bullas  : In  hac  sublimi , 23  Aug.  1871, 
Licet  per  Apostolicas , 8 Sept.  1874,  Consultari , 10  Oct. 
1877,  et  aliquod  Regolamento , 10  Jan.  1878  : 

1°  Jus  eligendi  Summum  Pontificem  pertinet  exclusive 
ad  collegium  Cardinalium,  cum  exclusione  cujuscumque 
potestatis  saecularis. 

2°  Cardinales  dispensantur  ab  omnibus  legis  dispositioni- 
bus relate  ad  tempus , locum , clausuram  et  alias  cceremo- 
nias  conclavis , in  quantum  possent  electionem  differre. 

3°  Si  Pontifex  Romae  moriatur,  Cardinales  praesentes  in 
Curia  judicabunt,  ad  majoritatem  absolutam , an  electio  de- 
beat fieri  extra  Romam  et  extra  Italiam.  Semel  ac  praesens 
fuerit  is  numerus  cardinalium  qui  aequi  valet  majori  tati  abso- 
lutae membrorum  Sacri  Collegii,  (v.  g.  si  31  cardinales  adsint 
ex  S.  Collegio  quod  numerat  60  membra)  poterit  procedi 
immediate  ad  electionem  Summi  Pontificis. 

4°  Summus  Pontifex  expressit  mentem  ut,  ratione  pecu- 
liaris status  Sanctae  Sedis,  electio  futuri  pontificis  habeatur 
extra  Italiam.  Si  tamen  cardinales  statuant  eam  habendam 
esse  in  Italia,  vel  etiam  Romae,  dissolvetur  conclave  ut  con- 
vocetur extra  Italiam  ex  quo  gubernium  Italiae  minabitur  ejus 
independentiam . 

5°  Si  Summus  Pontifex  extra  Italiam  moriatur,  antiquior 
cardinalis  praesens,  vel,  ejus  defectu,  nuntius  apostolicus,  vel 
episcopus,  admonebit  Cardinalem  decanum  ut  determinetur 
locus  conclavis.  Fiet  conclave  quaudo  is  numerus  cardina- 
lium erit  praesens  qui  aequi  valet  majoritati  absolutae  mem- 
brorum Sacri  Collegii. 

6°  Dubia  circa  interpretationem  illarum  constitutionum 
solvent  cardinales,  ad  majoritatem  absolutam  suffragiorum. 

7°  Omnes  dispositiones  antiquiores  circa  electionem  Summi 
Pontificis  serventur,  salvis  illis  quibus  derogari  debet  ad  cele- 
rem et  liberam  electionem  Summi  Pontificis. 

In  Regolamento  10  Januarii  1878,  Pius  IX  indicat  cardi- 
nalibus modum  sese  habendi  erga  novum  gubernium  italicum, 
Sede  Apostolica  vacante.  Mgr  Tilloy , Dvoit  Canonique , 
vol.  /,  num.  2144  et  seq. 

197.  Habent  vocem  activam  soli  cardinales,  etiam 
nuper  creati  et  publicati,  licet  insignia  cardiualatus  non- 
dum acceperint.  Non  repelluntur  cardinales  excommunicati, 
suspensi  aut  interdicti,  “ ut  eo  magis  vitentur  dissensiones 
et  schismata  quo  minor  eligentibus  aderit  dissidendi  facul- 
tas,” ex  Clem . Ne  Romani , 2,  De  Electione . Cardinales  non- 
dum ad  diaconatum  ordinati  de  jure  non  deberent  admitti, 
sed  huic  dispositioni  regulariter  derogatur. 

Sede  vacante  tempore  concilii  generalis,  electio  Summi 
Pontificis  pertinet  exclusive  ad  cardinales,  et  concilium 
suspenditur  usquedum  perficiatur  electio  Summi  Pontificis. 
Const.  Pii  /X,  Cum  Romanis  Pontificibus. 

198.  Quamvis  valde  sit  congruum  ut  unus  ex  car- 
dinalibus assumatur,  tamen  eligi  potest  aliquis 
non  cardinalis,  imo  etiam  laicus,  quod  colligitur  ex  ipso 
coeremoniali  Romanae  Ecclesiae,  ubi  datur  forma  ordinandi 
eum  qui  ex  laicis  fuerit  assumptus.  Neque  uxoratus  exclu- 
ditur, ut  probat  Sanchez , de  Matrimonio , lib.  VII , disp.  38. 

Fcemina  eligi  nequit,  quia  “ licet.  Beata  Virgo  Maria  dignior 
et  excellentior  fuerit  Apostolis  universis,  non  tamen  illi,  sed 
istis  Dominus  claves  regni  coelorum  commisit  ” ; cap.  Nova , 
10,  De  Poenitentiis  et  Remissionibus . Quamvis  nulla  aetas 
requiratur  pro  papatu,  tamen  auctores  docent  congruum  esse 
ut  eligatur  vir  maturae  aetatis,  id  est,  qui  habeat  30  annos, 
■cum  sit  aetas  requisita  pro  episcopis. 

199.  £lectio  triplici  forma  perficitur,  puta  per  m- 

spirationem  vel  quasi-inspirationem , scrutinium  et  com- 
promissum. 

1°  Per  divinam  inspirationem , aut  quasi-inspirationem , 
aliquis  eligitur  quando  electores  in  unum,  sine  praevio  tra- 
ctatu, communi  voce  et  nemine  dissentiente,  quasi  Deo  in 
singulorum  ore  clamante,  suffragia  conferunt. 

2°  Aliquis  censetur  electus  forma  sc rutinii,  si  in  eum,  pre- 
sentibus  omnibus  qui  debent  et  volunt  interesse,  consentit 
major  et  sanior  pars.  In  electione  Summi  Pontificis  non 
sufficit  major  pars,  requiruntur  duae  ex  tribus  partibus  ele- 
ctorum. 

b°  Electio  fit  per  compromissum,  quando  legitimi  electores, 
consensu  unanimi  et  expresso,  facultatem  eligendi  praelatum 
committunt  viris  idoneis.  Compromissura  fieri  potest  duobus 
modis,  vel  simpliciter  et  absolute,  vel  conditionate.  Absolute 
compromittitur,  quando  potestas  eligendi  compromissariis 
ita  committitur  ut  quemcumque  idoneum,  pro  arbitrio  suo, 
eligere  possint ; fit  conditionate,  quando  compromittitur  cum 
aliqua  restrictione,  v.  g.  ut  eligatur  unus  de  collegio  cardina- 
lium. 

200.  Illud  quod  est  particulare  in  electione  Num- 
mi Pontificis  est  jus  acemus.  Publicato  scrutinio,  si  in 
unum  duae  partes  suffragiorum  non  conveniant,  cardinales 
per  schedulas  secretas  possunt  uni  ex  nominibus  accedere  ut 
perficiatur  numerus  suffragiorum  necessarius.  Notandum  est 
quod  pro  eadem  persona  cardinales  non  possunt  suffragium 
emittere  et  accedere,  quia  bis  votarent  in  una  eademque  ele- 
ctione pro  eadem  persona.  Si,  absoluto  accessu , numerus  non 
verificetur,  schedulae  comburuntur  et  cardinales  incipiunt 
novum  scrutinium. 

201.  Klectione  peractu,  si  electus  consensum  dede- 
rit, eo  ipso,  quin  indigeat  confirmatione,  constitui- 
tur Vicarius  Cliristi,  et  jure  divino  primatum  obtinet, 
nempe  plenam  et  supremam  potestatem  jurisdictionis  in  uni- 

versam  Ecclesiam.  Solent  Pontifices  mutare  suum  nomen  ad 
significandam  novam  regenerationem,  ad  instar  illorum  qui 
profitentur  vota  religiosa.  Electus  statim  induit  signa  Summi 
Pontificatus,  lecipit  salutationes  cardinalium  ; tunc  cardina- 
lis primus  ex  ordine  diaconorum  peractam  electionem  populo 
denuntiat  his  verbis  : “ Annuntio  vobis  gaudium  magnum : 
habemus  Papam  Eminentissimum  N.,  qui  sibi  eligit  nomen 
N.  ut  in  posterum  vocetur.” 

202.  Postea  Papa  ordinatur  vel  consecratur,  nisi 
sit  episcopus,  et  sequitur  coronatio;  eo  die,  in  con- 
spectu Pontificis,  ut  sit  semper  memor  conditionis  humanae, 
magister  cceremoniarum  stupam  comburit,  dicens  : “ Pater 
Sancte,  sic  transit  gloria  mundi.” 


CAPUT  II 

DE  LEGIBUS  PONTIFICIIS 

Romanus  Pontifex  primatum  exercet  supra  Ecclesiam 
quando  leges  condit;  quaedam  leges  introducuntur  per  so- 
lemnem  promulgationem  legislatoris,  quaedam  per  praxim 
fidelium,  accedente  Summi  Pontificis  consensu.  Agendum 
erit  de  legibus  et  deinde  de  consuetudine. 


ARTICULUS  I. 

De  legibus . 

203.  L.ex  definitor : “ Ordinatio  rationis  ad  bonum  com- 
mune, ab  eo  qui  curam  societatis  habet,  promulgata,  cum 
voluntate  perpetuo  obligandi.”  Stus  Thomas , 1.  2.,  q . 90,  a.  4. 
Conditiones  legis  sunt : 1°  Ut  procedat  a legitimo  superiore, 

quia  superioris  est  eligere  media  opportuna  ad  finem  societa- 
tis assequendum.  2°  Lex  debet  esse  rationalis,  honesta  et 
possibilis  ; rationalis , id  est,  rectae  rationi  consentanea ; 
honesta , quia  est  medium  verum  et  ordinatum  ad  bonum 
assequendum  ; possibilis , secus  deficeret  esse  medium  practi- 
cum.  Possibilitas  legis  non  est  possibilitas  absoluta , quae 
accommodatur  viribus  humanis  in  abstracto  consideratis,  sed 
possibilitas  concreta , qua  lex  aptatur  hominibus  prouti  sunt 
de  facto.  Quare  possibilitas  legis  opponitur  nimiae  rigiditati, 
et  lex  est  possibilis  quae  non  est  nimis  ardua  et  societati 
potest  applicari.  3°  Lex  debet  esse  ad  bonum  commune,  non 
privatorum,  quia  est  regula  communitatis.  4°  Lex  debet  esse 
sufficienter  promulgata  ut  a populo  cognosci  possit.  Distin- 
guitur promulgatio  a notitia  legis  ; promulgatio  respicit  socie- 
tatem, notitia  respicit  privatos.  Hinc  lex  censetur  sufficienter 
promulgata,  licet  plures  privati  legem  ignorent.  5°  Lex  im- 
poni debet  cum  animo  perpetuo  obligandi,  quia  est  de  natura 
legis  ut  sit  perpetua,  id  est,  obliget  usquedum  legitime 
abrogetur. 

204.  Iiexdittert  a praecepto  1°  ratione  jubentis,  quia 
legislator  est  persona  publica,  dum  praecipiens  potest  esse 
homo  privatus,  potestate  domestica  pollens  ; 2°  ratione  sub - 
jecti , quia  lex  communitati,  praeceptum  privatis  imponitur  ; 
o°  ratione  finis,  etenim  lex  proxime  et  primario  spectat  ad 
bonum  commune,  praeceptum  vero  ad  bonum  privatum  ; 
4°  ratione  extensionis , quatenus  lex  attingit  immediate  com- 
munitatem et  adhaeret  territorio,  dum  praeceptum  attingit 
personas  et  eis  adhaeret  sicut  pellis  ossibus ; 5°  ratione  stabi- 
litatis, etenim  lex  semel  promulgata  obligat  semper,  dum 
praeceptum  cessat  morte  praecipientis,  vel  ejus  amotione  ab 
officio.  Mare , Inst.  Morales , vol.  I , n.  110. 

205.  Papa  potest  terre  leges  pro  toto  orbe  Chris- 
tiano, nam  de  fide  est  Romanum  Pontificem  habere,  ex  jure 
divino,  in  Ecclesia  jurisdictionem  supremam*  universalem  et 


160 


DE  CLERICIS 


immediatam.  “ Est  enim  totius  Ecclesue  caput,  omnium 
Christianorum  Pater  et  Doctor,  et  ipsi,  in  B.  Petro,  pascendi, 
regendi  et  gubernandi  universalem  Ecclesiam  a D.  N.  J.  C. 
plena  potestas  tradita  est.”  Concilium  Vaticanum , sess.  IV, 
cap . 3. 

1°  Haec  potestas  Summi  Pontificis  est  suprema  et  indepen- 
dens  a societate  civili ; hinc  merito  Pius  IX,  in  Syllabo,  dam- 
navit sequentem  propositionem  : “ Ecclesia  non  est  vera,  per- 
fectaque societas  plane  libera,  nec  pollet  suis  propriis  et 
constantibus  juribus,  sibi  a divino  suo  Fundatore  collatis,  sed 
civilis  potestatis  est  definire  qu*enam  sint  Ecclesiae  jura  et 
limites  intra  quos  eadem  jura  exercere  queat.” 

2°  Haec  potestas  legislativa  exercetur  ordinarie  a Romano 
Pontifice,  qui  in  materia  spirituali  edit  constitutiones  quae 
omnes  obligant  fideles,  extraordinarie  a concilio  generali  sub 
Romano  Pontifice.  Santi , Prcelectiones , lib . /,  tit.  II,  n.  6,  7. 

206.  Leges  quibus  Summas  Pontifex  explicat  suam 
potestatem  aliae  sunt  dogmaticae,  aliae  disciplinares, 

prout  respiciunt  fidem  aut  mores,  vel  determinant  modum 
agendi  in  ordine  ad  veritates  revelatas.  Leges  dogmaticae  sunt 
immutabiles,  sicut  ipsa  veritas  revelata;  leges  disciplinares 
mutationibus  subjacent,  exceptis  legibus  quae  sese  referunt 
ad  disciplinam  essentialem  Ecclesiae  : tales  sunt  canones  circa 
ritus  essentiales  sacramentorum  et  circa  formam  ecclesiastici 
regiminis. 

207.  Obfectum  legum  disciplinarium  sunt  actiones 
fidelium  quae  praecipi,  prohiberi,  puniri  vel  permitti  possunt : 
unde  leges  possunt  esse  affirmativae,  negativae , poenales  et 
permissivce . Leges  negativae  habent  aliquando  clausulam 
irritantem,  et  vocantur  irritantes . 

1°  Leges  Ecclesiae  respiciunt  actiones  futuras  fidelium  et 
“ futuris  negotiis  formam  imponunt,”  juxta  caput  2,  tit . II, 
lib.  I Decretalium.  Lex  non  habet  vim  retroactivam ; exci- 
piuntur leges  declarativae  et  irritantes.  Ratio  hujus  disposi- 

tionis  est,  quia  in  lege  declarativa  non  constituitur  novum 
jus,  sed  id  quod  erat  constitutura  manifestatur ; in  lege  irri- 
tante constituitur  aliqua  inhabilitas  quae  arcet  a juribus 
acquirendis. 

2°  Lex  irritans  dupliciter  referri  potest  ad  praeterita  : a)  de- 
struendo effectus  legis  poenalis  et  declarando  validos  actus  qui 
nulli  fuissent  ex  vi  legis  poenalis,  quemadmodum  fecit  Cle- 
mens Y,  absolvens  excommunicatos  a Bonifacio  VIII,  vali- 
dasque  agnoscens  collationes  beneficiorum  factas  excommu- 
nicatis ; b)  irritando  aliquos  actus  quoad  suos  effectus,  ita  ut 
quoad  aliquod  jus  sint  nullius  valoris.  Santi , loco  citato . 

208.  Acriter  disputatur  an  actus  interni  possint 
esse  objectum  legis  ecclesiasticae*  1°  ln  capite  9,  de 
celebratione  missarum,  Innocentius  III  praecipit  ut  officium 
nocturnum  pariter  et  diurnum, quantum  Deus  dederit,  Stvdiose 
celebretur  pariter  et  devote.  Cum  devotio  et  mentis  elevatio 
sint  actus  interni,  videtur  Ecclesia  praecepisse  actus  inter- 
nos. Attamen  idem  Innocentius  III,  in  capite  34,  de  simonia, 
ait : “ Nobis  datum  est  de  manifestis  tantum  judicare  ” : cui 
adhaeret  Cone.  Trid.,  sess.  XXIV,  cap.  1,  De  Bef.,  ubi  ait : 
“ Ecclesia  de  occultis  non  judicat.”  Atqui  potestas  legislativa 
et  potestas  judicialis  aequo  gradu  procedunt,  consequenter  si 
Ecclesia  de  internis  non  judicat,  de  eisdem  neque  leges  ferre 
pote3t. 

2°  Ut  haec  inter  se  componi  possint,  sciendum  est  quod  actus 
internus  potest  considerari  in  se,  vel  quatenus  comitatur 
actum  externum.  Potest  actus  internus  cum  externo  con- 
jungi, vel  tanquam  forma  constituens  actum  ipsum  externum 
in  suo  esse  morali,  ut  e.  g.  consensus  in  matrimonio,  vel  tan- 
quam causa  effectum  suum  producens,  ut,  e.  g.  voluntas  occi- 
dendi in  homicidio  voluntario,  vel  tanquam  conditio  neces- 
saria, ut  e.  g.  contritio  in  confessione. 

a)  Si  sermo  sit  de  illis  internis  actibus  qui  cum  externis 
11 

necessario  conjunguntur,  certum  est  legislatorem  humanum 
praeciperent  prohibere  posse  indirecte  actus  internos,  quate- 
nus nempe  per  se  conjuncti  sunt  cum  actibus  ipsis  externis, 
vel  tanquam  forma,  vel  tanquam  causa,  vel  tanquam  con- 
ditio necessaria.  Si  enim  legislator  humanus  cogere  potest  ad 
actum  externum  validum,  v.  g.  ad  validum  contractum,  vali- 
dam confessionem,  obligare  etiam  poterit  ad  ea  quae  cum 
validitate  illa  necessario  conjuncta  sunt,  et,  quibus  omissis, 
actio  externa  frustra  praeciperetur. 

b)  Si  sermo  sit  de  actibus  mere  internis,  disputatur  an  pos- 
sint esse  objectum  legis  ecclesiasticae.  Nobis  magis  placet 
opinio  negativa,  quia  potestas  legifera  sese  extendit  quousque 
extenditur  potestas  judiciaria:  “de  his  enim  potest  homo 
legem  facere  de  quibus  potest  judicare.”  S.  Thomas , 1.  2,  q. 
91,  a.  4.  Atqui  de  simplici  mentis  cogitatione  et  affectibus 
cordis,  homo  judicare  non  potest,  et  notum  est  axioma  : “ Ec- 
clesia de  internis  non  judicat,”  Ergo  neque  leges  circa  eosdem 
actus  internos  ferre  potest. 

Habet  utique  Ecclesia  forum  pcenitentiale,  in  quo  judicat 
de  internis  animi  cogitationibus,  sed  haec  judicia  respiciunt 
directe  et  proprie  privatos,  non  vero  christianam  societatem  ; 
et  hoc  tribunal  non  est  proprie  dictum  tribunal  Ecclesiae,  sed 
tribunal  et  forum  conscientiae  coram  Deo . Quare  nil  mirum 
si  in  eodem  tribunali  judicium  feratur  etiam  de  internis. 
Tribunal  autem  proprium  Ecclesiae,  cui  respondet  potestas 
legislativa,  illud  est  quod  respicit  regimen  totius  societatis, 
ideoque  objectum  externum  et  visibile  habet.  Santi , Prcel . 
Jur . Canti  lib.  //,  tit . II , n . 1 5. 

3°  Ex  hoc  non  est  concludendum  legem  non  attingere  actus 
externos  occultos.  Quod  actus  maneat  occultus,  hoc  fit  per 
accidens,  jam  vero  accidens  naturam  actus  non  mutat : sic 
haeresis  externa,  etiam  occulta,  sub  excommunicatione  prohi- 
betur. 

209.  Constitutiones  pontiitdce  vim  obligandi  ha- 
bent quando  intimantur  societati  per  promulga- 
tionem, juxta  illud  axioma  juris  : “ Leges  instituuntur 
quando  promulgantur.”  Modus  legem  promulgandi  est  in 
legislatoris  potestate  ; revera  Ecclesia,  in  legibus  suis  publi- 
candis, varios  modos  adhibuit  pro  temporum  opportunitate. 
Veteri  aetate,  leges  pontificiae  vulgabantur  in  singulis  provin- 
ciis per  nuntios  a pontificibus  delegatos  ; serius  illae  leges 
primatibus  aut  metropolitanis  communicabantur,  quorum  erat 
eas  ceteris  episcopis  divulgare.  Progressu  temporis,  cautum 
fuit  ut  nonnullae  leges,  quae  ad  honestatem  clericorum  spe- 
ctabant, in  concilio  provinciali  aut  nationali  promulgarentur, 
ne  laici  sumerent  occasionem  accusandi  clericos.  Saeculo  XIII, 
sub  Martino  IV,  invecta  fuit  ratio  promulgandi  leges  univer- 
sales per  earum  affixionem  ad  valvas  basilicarum  sanctorum 
Apostolorum  Petri  et  Pauli.  Hac  occasione,  quaerunt  auctores 
an  leges  Romae  promulgatae  statim  obligent  in  tota  Ecclesia. 

1°  Leges  dogmaticae , sine  ulla  alia  promulgatione  quam 
quae  Romae  facta  fuit,  ac  sine  ullo  temporis  lapsu  omnes  qui 
eas  cognoverunt  statim  obligant. 

2°  Quoad  leges  disciplinares,  certum  est  a)  necessariam 
esse  promulgationem  in  singulis  provinciis,  si  haec  in  ipso 
decreto  requiratur,  ut  in  Tridentino,  circa  nullitatem  matri- 
monii^laudestini ; b)  necessariam  non  esse  promulgationem 
in  singulis  provinciis,  quando  leges  promulgantur  cum  illis 
clausulis : “ Sic  publicatas  omnes  et  singulos  quos  illae  con- 
cernunt, perinde  arctare  et  afficere  ac  si  unicuique  eorum 
personaliter  intimatae  fuissent ; ” c)  deficientibus  illis  clau- 
sulis, videtur  promulgationem  Romae  factam  sufficere  unde 
lex  obliget  in  tota  Ecclesia.  Prcelect . Juris  Sti  Sulpicii , 
vol.  1 , n.  86. 

Ratio  est,  quia  Sancta  Sedes,  generatim  loquendo,  curat 
tantum  ut  novae  leges  et  nova  decreta  publicentur  Romae  in 
foliis  ecclesiasticis,  unde  notitia  perveniat  ad  singulas  pro- 

vincias ; jam  vero  modus  promulgationis  est  in  potestate  legis- 
latoris. Traeterea  si  necessaria  esset  promulgatio  legis  in  sin- 
gulis provinciis,  potestas  pontificis  posset  frustrari,  sive  ab 
episcopis  provinciarum,  sive  a principibus  legem  ecclesiasti- 
cam promulgari  nolentibus. 

210.  Quamvis  sola  promulgatio  Romae  tacta  suffi- 
ciat per  se  ad  legem  in  suo  esse  formali  constituendam, 
putamus  legem  esse  executoriam,  nisi  elapso  sufficienti  inter- 
vallo temporis,  unde  subditis  innotescat.  Ne  arbitrario  pro- 
trahatur tempus,  juxta  S.  Alphonsum , lib.  /,  n.  96,  assigna- 
tur bimestre,  ad  normam  Juris  Bomatii,  tum  quia  tale  tempo- 
ris spatium  etiam  nunc  requiri  videtur  ut  legis  notitia 
moraliter  ad  omnes  etiam  dissitas  regiones,  modo  certo,  per- 
venire possit,  tum  maxime  quia  infra  illud  spatium  nullum 
aliud  ab  auctoribus  absolute  determinatur.  Mare , Inst * 
Morales , vol . I,  n.  160. 

211.  L.ex  imponit  aliquam  obligationem  faciendi 
vel  omittendi,  secundum  quod  est  affirmativa  vel  negativa, 
et  in  hoc  differt  a consilio.  Haec  virtus  legis  qua  subditi 
tenentur  implere  objectum  legis  vocatur  vis  directiva  legis  ; 
differt  a vi  legis  coactiva , quae  est  virtus  quam  habent  poenae 
ad  coercendos  subditos  in  legis  observautia. 

1°  Si  quaeratur  utrum  in  omnibus  legibus  humanis  adesse 
debeat,  praeter  directivaru,  coactiva  etiam  vis,  dici  posset, 
saltem  in  abstracto,  sufficere  vim  directivam  : quo  in  casu, 
homines  agerent  intuitu  naturalis  sanctionis.  Yerum  in  praxi 
certum  est  nullam  dari  legem  humanam,  quae  saltem  implicite 
vim  coactivam  poenalem  non  habeat. 

2°  Etiam  quaeritur  an  sint  leges  quae  habeant  solam  vim 
coactivam  poenarum,  absque  vi  directiva.  In  societate  civili, 
auctores  admittunt  quasdam  esse  leges  mere  poenales , sed 
contrarium  tenendum  est  relate  ad  leges  ecclesiasticas ; ratio 
est  ipse  finis  spiritualis  Ecclesiae,  ad  quem  obtinendum  non 

potest  concipi  lex  in  conscientia  non  obligans.  Sebastianelli , 
De  Clericis , n,  55. 

212.  ConstUutiones  pontifici*©  semel  promulgate 
■obligant,  omnes  et  singulos  fideles.  Ad  hanc  obligatio- 
nem inducendam  non  requiritur  assensus  auctoritatis  civilis ; 
hunc  errorem  damnavit  Pius  IX,  20  Sept.  1851,  damnans 
sequentem  propositionem  : “ Ecclesiastica  potestas  suam  au- 
ctoritatem exercere  non  debet  absque  civilis  gubernii  venia  et 
assensu.”  In  Syllabo,  damnavit  istam  propositionem  : “ Episco- 
pis, sine  gubejnii  venia,  fas  non  est  ipsas  apostolicas  litteras 
promulgare.” 

Quando  lex  disciplinaris  alicui  dioecesi  videtur  non  esse 
opportuna,  episcopus  posset  certiorem  facere  Summum  Pouti- 
ficem  et  suspendere  legis  effectum  usquedum  habeat  Ponti- 
ficis responsum.  Bened . XIV , De  Synodo , lib.  9,  c.  8. 

213.  Legibus  obligantur  subditi  qui  ratione  gau- 
dent et  in  territorio  commorantur.  Prima  conditio  est 
quod  homo  sit  subditus  legislatoris  ; obligatio  enim  legis  oritur 
ex  relatione  inter  jurisdictionem  ex  una  parte  et  dependen- 
tiam ex  altera.  Jurisdictio  est  potestas  principis  dirigendi 
cives  et  eorum  bonum  curandi.  Hinc  de  legis  natura  est  ut 
ab  eo  feratur  qui  communitatis  curam  habet.  Quare  lex  non 
urget  eos  quorum  legislator  curam  non  habet. 

Ex  hoc  sequitur  : 1°  Infidelea  et  cathecunienos  nulla  lege 
ecclesiastica  teneri,  quia  sunt  extra  Ecclesiam.  De  eis  ait 
S.  Paulus , I ad  Cor.,  c.  V,  v.  12 : “ Quid  mihi  de  iis  qui  foris 
sunt  judicare.”  Diximus  lege  ecclesiastica , etenim  leges  dog- 
maticae omnes  obligant,  etiam  qui  sunt  extra  Ecclesiam,  quia 
qui  non  crediderit  condemnabitur;”  Marc,cap.  XX,  v.  16. 

2°  Haereticos,  schismaticos,  apostatas  et  excommunicatos 
ad  omnes  leges  Ecclesiae  teneri,  quia  perdurat  in  eis  funda- 
mentum subjectionis,  quod  est  character  baptismalis.  Ex 
quadam  taioen  Ecclesiae  benignitate,  distinguere  est  inter 
haereticos  et  schismaticos  qui,  post  acceptam  catholicam 

educationem,  formaliter  recedunt  ab  Ecclesia,  et  illos  qui  in 
haeresi  aut  schismate  fuerunt  nati  et  educati.  Primi,  quem- 
admodum excommunicari,  tenentur  ad  omnes  leges,  sicuti 
fideles,  ne  commodum  reportent  ex  sua  malitia ; quoad  hae- 
reticos et  schismaticos  materiales,  eximuntur  ab  illis  legibus 
quae  directe  tendunt  ad  fidelium  sanctificationem,  sed  adstrin- 
guntur  illis  legibus  quae  ordinantur  ad  “ honestam  conversa- 
tionem in  societate  Christianorum,”  v.  g.  ad  leges  irritantes 
matrimonium.  Gasparrix  De  Matrimonio , vol.  /,  n.  299,  300. 

3°  Legislatorem  non  ligari  directe  suis  legibus,  cum  non 
sit  sui  ipsius  subditus. 

Unde  legislator  qui  habet  plenitudinem  legislativae  potesta- 
tis non  tenetur  suis  legibus,  quoad  vim  coactivam , sed  tene- 
tur ex  quadam  aequitate  naturali  quae  exigit  ut  legislator  sit 
exemplum  subditorum : “ Totius  familiae  Domini  status  et 
ordo  nutabit,  si  quod  requiritur  in  corpore  non  inveniatur  in 
capite.”  Cone . Trid.,  sess.  XXIV , cap . 1,  De  Refi 

Attamen  quando  auctoritas  residet  in  aliquo  collegio,  omnes 
de  collegio  tenentur  legibus  communi  consilio  latis  ; ratio  est, 
quia  legislator  in  eo  casu  est  persona  moralis , non  persona 
singularis . Hinc  episcopi  ligantur  legibus  latis  in  concilio 
provinciali,  sicut  deputati  et  senatores  legibus  initis  in  parla- 
mento. 

214.  Quseritnrutram  clerici  legibus  civilibus  obli- 
gentur. 

1°  Clerici  non  obligantur  illis  legibus  quae  a laicis  personis 
latae  sunt  specifice  pro  clericis  et  rebus  ecclesiasticis , etiamsi 
commodum  ecclesiarum  et  clericorum  importent.  Nam  cle- 
rici et  ecclesiae,  qua  tales,  non  subsunt  jurisdictioni  princi- 
pum.  Cap . 10,  De  Constitutionibus . 

Excipe  : nisi  leges  ab  Ecclesia  fuerint  approbatae  ; quiaf  in 
hoc  casu,  ex  ipsius  Ecclesiae  auctoritate,  vim  et  robur  obti- 
nent. 

2°  Clerici  et  ecclesiae  non  obligantur  illis  legibus  civilibus 
quae  sacris  canonibus  et  immunitati  ecclesiasticae  adversan- 
tur. Eatio  est,  quia  hujusmodi  leges  sunt  irrationabiles,  ideo- 
que  nullius  valoris. 

Hoc  verointelligendum  est : nisi  accedat  consensus  Summi 
Pontificis,  qui  ob  graves  causas  potest  privilegiis  clericorum 
derogare. 

3°  Leges  civiles  generales,  quarum  materia  est  clericis  cum 
saecularibus  communis,  et  quae  juribus  Ecclesiae  non  adver- 
santur, v.  g.  leges  quae  formam  contractus  respiciunt,  clerici 
in  conscientia  observare  tenentur,  vel  quia  implicite  ab 
Ecclesia  approbantur,  vel  quia  cives  sunt,  et  sub  hoc  respectu, 
clerici  subsunt  jurisdictioni  principis  saecularis.  De  Angelis , 
De  Constitutionibus , n . 13. 

4°  Quamvis  clerici  iis  legibus  teneantur  quoad  earum  vim 
directivam , non  tamen  iis  obligantur  quoad  vim  coactivam  ; 
quia  causae  omnes  clericorum,  sive  civiles,  sive  criminales,  ad 
forum  ecclesiasticum  exclusive  pertinent.  Bargilliaty  Prae- 
lectiones Jur . Can .,  vol.  I,  n.  66. 

215.  Secunda  conditio  est  ut  subditus  usum  ratio- 
nis sit  adeptus;  ratio  est,  quia  lex  est  regula  dirigens 
actiones  humanas  juxta  voluntatem  legislatoris.  Atqui  omnis 
qui  usum  rationis  est  adeptus,  isque  solus,  legem  cognoscere 
et  ab  ea  dirigi  potest. 

Unde  1°  Infantes  et  alii  usu  rationis  habitualiter  carentes 
non  tenentur  legibus  positivis,  quia  humano  modo  dirigi 
nequeunt. 

2°  Pueri  usum  rationis  adepti  tenentur  iis  legibus  quarum 
materia  eorum  aetati  est  conveniens,  v.  g.  tenentur  ad  annuam 
confessionem,  ad  abstinentiam,  etc.  Dicitur : quarum  mate- 
ria ipsis  est  conveniens , quia  pueri  ante  pubertatem  non 
incurrunt  poenas  ecclesiasticas,  nisi  aliud  in  jure  sit  expres- 
sum ; pueri  ante  aetatem  21  annorum  non  obligantur  ad 
jejunium. 

3°  Ebrii  et  ad  tempus  delirantes  legibus  positivis  manent 
subjecti,  quia  dirigi  possunt  habitualiter. 

216.  Tertia  conditio  est  ut  subditas  sit  in  territorio 
praecipientis.  Leges  enim  non  adhaerent  personis,  sed  vim 
habent  in  determinato  territorio,  extra  quod,  cum  non  detur 
jurisdictio,  nec  datur  virtus  legis. 

217.  Relate  ad  hanc  tertiam  conditionem,  quaestio 
proponitur  de  peregrinis  et  de  vagis.  Peregrinus  est  ille 
qui  habens  suum  domicilium,  extra  illud  versatur ; vagus 
est  qui  nullam  fixam  habet  sedem  et  domicilium.  De  utro- 
que dicendum  est : 

1°  Peregrinus  et  vagus  tenentur  ad  leges  generales  quae 
ubique  vigent,  etsi  ab  illis  legibus  in  suo  domicilio  per  privi- 
legium eximantur. 

2°  Non  tenentur  ad  leges  locorum  per  quae  transeunt,  nisi 
ratione  scandali  aut  publicae  tranquillitatis.  Quare  peregrini 
et  vagi  in  loco  in  quo  actu  degunt,  tenentur  observare  leges 
locales  quae  latae  sunt  ad  tutandam  securitatem  et  ordinem  in 
loco.  Eatio  autem  desumitur  ex  eo  quod  superior  loci  per 
brevem  mQram  peregrini  aut  vagi  non  acquirit  ordinariam 
jurisdictionem  in  eos. 

3°  Peregrini  non  tenentur  legibus  particularibus  locorum 
a quibus  discesserunt,  quia  leges  adhaerent  territorio  • in  quo 
fuerunt  latae.  Mare , Inst.  Morales , vol . 7,  n.  206. 

218.  Interpretatio,  stricte  sumpta,  est  clarior  ex- 
positio verborum  quae  obscura  sunt  aut  ambigua* 

1°  Interpretatio,  ratione  objecti,  est  declar atoria,  seu  com- 
prehensiva, quae  obscura  legis  verba  declarat,  extensiva, , quae 
legem  ad  similes  casus  extendit,  restrictiva , quae  legem  ad 
aliquos  casus  designatos  coarctat;  ratione  causae,  est  authen- 
tica;,  usualis  et  doctrinalis . 

2°  Interpretatio  authentica  est  illa  quae  fit  a legislatore,  vel 
ab  ejus  successore,  vel  ab  aliquo  habente  commissam  a prin- 
cipe potestatem. 

3°  Interpretatio  usualis  dicitur  quae  usu  et  consuetudine 
recepta  est.  Hujusmodi  interpretatio  aequivalet  authenticae, 
si  omnes  adsint  conditiones  quae  ad  legitimam  consuetudinem 
constituendam  requiruntur  ; aequivalet  interpretationi  doctri- 
nali, si  consuetudo  nondum  sit  praescripta,  vel  tacito  legisla- 
toris consensu  firmata.  Stus  Alph.y  lib.  I,  n . 107. 

4°  Interpretatio  doctrinalis  est  simplex  declaratio  mentis 
legislatoris  quae  a quocumque  doctore  fieri  potest.  Haec,  per 
se,  vim  legis  non  obtinet,  cum  non  fiat  ab  eo  qui  jurisdictio- 
nem habet ; si  tamen  universi  fere  doctores  in  legis  interpre- 
tatione consentiant,  moralis  inde  certitudo  enascitur  interpre- 
tationem doctrinalem  mentem  legislatoris  referre. 

219.  Interpretatio  doctrinalis  fit  juxta  sequentes 
regulas : 

1*  “ Verba  legis  sumenda  sunt  secundum  propriam  signi- 
ficationem, nisi  aliud  suadeat  subjecta  materia.”  Legislator 
uti  debuit  verbis  claris,  ne  sua  lex  haberet  quid  ambiguum 
unde  judices  et  privatos  in  errorem  induceret.  Unde  verba 
clara  non  indigent  interpretatione  ; verba  generalia  et  abso- 
luta intelligenda  sunt  sine  ulla  distinctione,  juxta  axioma: 
“ Ubi  lex  non  distinguit,  nec  nos  distinguere  debemus.” 

2a  “ Interpretatio  menti  potius  quam  verbis  legis  convenire 
<lebet.”  Mens  legislatoris  est  investiganda,  et  verba  legis 
debent  accommodari  ad  hoc  ut  exprimant  hanc  mentem.  In 
dubio  de  mente  legislatoris,  attendendum  est  ad  circumstan- 
tias antecedentes  vel  consequentes  legem  et  ad  materiam  legis. 

3a  “ In  obscuris  minimum  est  sequendum  et  potius  habe- 
tur ratio  sequitatis  quam  juris  stricti.” 

Quando  sensus  legis  ita  est  obscurus,  vel  applicatio  legis 
ad  casum  ita  dubia,  ut  certa  mens  legislatoris  ex  circumstan- 
tiis non  appareat,  quod  minimum,  id  est,  quod  minus  gravat 
et  obligat,  debet  imponi.  Ratio  est,  quia  superior  merito  cen- 
setur, quantum  sinit  bonum  commune,  magis  inclinare  in 
lenitatem  quam  in  severitatem. 

4a  “ Ubi  eadem  est  ratio,  eadem  est  juris  dispositio.” 

Ratio  legis  est  anima  legis,  unde  ubicumque  locum  habet 
ratio  legis,  etiam  lex  ipsa  locum  habere  debet. 

Extensio  legis  facienda  est  a)  in  correlativis , ut  sunt  ma- 
ritus et  uxor:  quod  de  uno  sancitum  est,  consetur  etiam  de 
alio,  si  pro  utroque  eadem  ratio  procedat ; b)  in  cequiparatis , 
ut  ova  et  lacticinia  in  lege  jejunii;  c)  in  connexis,  ut  sunt 
diaconus  et  subdia conus;  d)  in  contentis , si  quis  potest  testari 
potest  etiam  facere  legata. 

Aliae  regulae  reperiuntur  in  operibus  moralibus,  in  capite 
De  legis  interpretatione  ; auctor  Praei.  Juris  Can.  Sti  Sulpi- 
cii, vol.  I,  n.  38  et  seq.,  plures  regulas  juris  explicavit. 

220.  Ultima  quaestio  circa  legem  iit  de  ejus  cessa- 
tione. 

1°  Obligatio  legis  cessat,  cessante  ratione , seu  fine  legis 
in  communi , quia  praesumitur  legislatorem  non  amplius 
velle  tueri  illam  legem  quam  ad  bonum  commune  instituit 
et  quae  inutilis  vel  etiam  noxia  communitati  evasit.  Dicitur 
in  communi , quia  oportet  ut  finis  totalis  legis  cesset  pro 
tota  communitate ; hinc  si  preces  praecipiantur  pro  pace 
obtinenda  et  peste  fuganda,  non  cessant  si,  pace  obtenta,  epi- 
demia  grassari  pergit;  item  sponsi  non  eximuntur  a banno- 
rum  proclamatione,  quamvis  judicent  se  nullo  impedimento 
ligari. 

2°  Cessat  lex  abrogatione  vel  derogatione.  Abrogatur  lex 
quando  omnino  tollitur,  quod  fieri  potest  sive  per  expressam 
superioris  revocationem,  sive  per  legem  posteriorem  quae 
anteriori  legi  repugnat.  Derogatur  legi  quando  ea  partialiter 
imminuitur  vel  mutatur,  quod  fit  duplici  modo : a)  si  aliquis 
articulus  a lege  auferatur,  b)  si  aliquis  casus  particularis 
excipiatur. 

Lex  generalis  posterior  revocat  legem  generalem  anterio- 
rem directe  contrariam,  licet  nullam  mentionem  de  ea  faciat, 
quia,  ait  Bonifacius  VIII : “ Romanus  Pontifex  in  scrinio 

sui  pectoris  censetur  omnia  jura  habere.”  Lex  generalis  non 
revocat  leges  particulares,  nisi  habeat  clausulam  revocato- 
riam, quia  Supremus  Legislator  non  praesumitur  omnia  jura 
coguoscere  ; sufficit  clausula  : “Non  obstantibus  quibuscum- 
que in  contrarium  facientibus.” 

Leges  revocare  pos9Unt : a)  ipse  legislator , juxta  regulam 
juris : “ Omnis  res  per  quascumque  causas  nascitur,  per 
easdem  dissolvitur.”  Attamen  potestas  inferior  non  potest 
revocare  leges  a se  latas,  si  fuerint  a Summo  Pontifice  appro- 
batae in  forma  specifica , quia  hujusmodi  approbatione  eva- 
dunt leges  pontificiae;  b)  successor , qui  parem  cum  ante- 
cessore potestatem  habet;  c)  superior , qui  universaliorem 
jurisdictionem  habet.  Unde  Romanus  Pontifex  et  concilium 
generale  quascumque  leges  ecclesiasticas  abrogare  possunt. 

3®  Cessat  lex  dispensatione . Dispensatio  est  relaxatio 
legis,  facta  ad  tempus  a legitima  auctoritate,  in  aliquo  casu 
quo  ceteroquin  lex  obligaret. 

Dicitur  a ) legis  relaxatio , qua  ratione  differt  ab  epikeia, 
qua  declaratur  aliquem  casum  nunquam  in  lege  fuisse  com- 
prehensum. 

Dicitur  b ) legitima  auctoritate  facta , quia  dispensatia 
differt  ab  excusatione , qua  lex  cessat  ob  impedimentum 
extrinsecum,  et  a cessatione  legis , qua  lex  cessat  intrinsece. 

Summus  Pontifex  potest  dispensare  in  omnibus  legibus 
ecclesiasticis ; nequit  tamen  proprie  dispensare  in  jure  divino, 
sed  potest  tantum  illud  interpretari  et  declarare  quod  jus 
divinum,  ob  certas  circumstantias,  obligare  cessat. 

Inferior  poterit  dispensare  in  legibus  superioris,  modo 
habeat  potestatem  delegatam ; non  debet  dispensare  in  legi- 
bus sui  superioris,  nisi  ob  causam  justam  et  proportionatam. 
Dispensatio  in  lege  superioris  invalida  est,  si  fiat  absque 
justa  causa,  quia  inferior  non  potest  dispensare  in  lege  supe- 
rioris, nisi  quatenus  ipsi  concessa  est  facultas  dispensandi 

atqui  superior  non  censetur  hanc  facultatem  concedere  nisi 
in  casu  justae  causae.  Marc>  Inst.  Morales , vol.  /,  n.  256  et  seq. 

Dicitur  c)  ad  tempus  in  aliquo  casu , qua  ratione  dispen- 
satio differt  tum  a privilegio , quod  est  perpetuum  et  potest 
esse  secundum  legem,  tum  a derogatione  et  abrogatione 
legis , quibus  lex  partialiter  vel  totaliter  tollitur  pro  tota  com- 
munitate. 


ARTICULUS  II. 

De  consuetudine . 

221.  Consuetudo,  prout  differt  a lege  scripta,  defl- 
uitur : “ Jus  diuturnis  populi  moribus  introductum  et  aliquo 
legislatoris  consensu  firmatum.”  Konings , Theol . Mor.,n.  183. 

222.  Consuetudo  sic  dividitor: 

1°  Alia  est  secundum  jus , quae  aut  legem  dubiam  inter- 
pretatur, aut  confirmat  et  adjuvat  deducendo  in  opus;  alia 
praeter  jus , quae  aliquid  statuit  ubi  deficit  lex ; alia  contra 
jus , quae  legem  abrogat. 

Dividitur  L°  in  generalem , quae  vim  habet  in  toto  Chri- 
stiano orbe ; in  particularem , quae  viget  in  aliqua  regione 
vel  provincia. 

Dividitur  3°  in  judicialem , quae  inducitur  pluribus  sen- 
tentiis conformibus  super  eodem  causarum  genere  ; in  extra - 
judicialem , quae  longo  populi  usu  extra  judicium  inducitur. 

Dividitur  4°  in  bonam , seu  rationabilem  et  malam , seu 
irrationabilem . Consuetudo  dicitur  intrinsece  mala , quando 
est  contra  legem  naturalem  aut  divinam  ; est  extrinsece 
mala , quando  ipsius  actus  prohibentur  per  legem,  vel  mali 
sunt  propter  adjunctam  circumstantiam  pravam  quae  cessare 
potest. 

Consuetudo  mala  intrinsece  dicitur  abusus , seu  corru- 
ptela, et  nunquam  in  jus  transire  potest;  mala  extrinsece 
posset  evadere  bona  per  ablationem  sive  prohibitionis,  sive 
pravae  circumstantiae  adjunctae. 

Dividitur  5°  in  consuetudinem  a jure  non  repulsam  et 
consuetudinem  a jure  abrogatam,  prohibitam  et  reproba- 
tam, quae  tria  non  sunt  confundenda.  Quando  lex  abrogat, 
hoc  intelligitur  de  consuetudine  antea  existente  quae  abroga- 
tur sed  non  ideo  declaratur  mala  et  irrationabilis;  quando 
lex  prohibet,  illud  intelligitur  etiam  de  consuetudine  quae  in 
futurum  introduceretur,  quae  tamen  non  ideo  declaratur 
mala  vel  irrationabilis;  quando  lex  reprobat , eo  ipso  decla- 
ratur mala  et  irrationabilis.  Abrogans  censetur  clausula  : 
non  obstante  quacumque  consuetudine ; prohibens  censetur 
clausula  : nolumus  contra  hanc  legem  aliquam  consuetu- 
dinem valere ; si  huic  ultimae  clausulae  addantur%yerba : 
cum  non  tam  consuetudo  quam  corruptela  merito  sit  cen- 
senda, habetur  clausula  reprobaus. 

Dividitur  6°  in  legitime  praescriptam  et  non  praescriptam. 

223.  Ut  consuetudo  vim  legis  habeat,  quaedam  requi- 
runtur ex  parte  communitatis,  quaedam  ex  parte  consuetudi- 
nis, quaedam  ex  parte  principis. 

1°  Ex  parte  communitatis.  Consuetudo  induci  debet  a 
communitate  legis  capaci,  aut  saltem  a majore  ipsius  parte, 
per  actus  publicos,  frequentes,  liberos  et  cum  intentione  jus 
constituendi  positos. 

Dicitur  a)  a communitate,  non  qualicumque,  sed  legis 
capaci,  i.  e.  quae  sit  capax,  potestatis  legislativae  pro  seipsa, 
vel  saltem  sufficiens  ut  ipsi  vera  lex  imponi  possit. 

Dicitur  b ) aut  saltem  a majori  ipsius  parte,  quia  obli- 
gatio inducitur  a communitate,  consentiente  principe;  sed  a 
communitate  revera  non  induceretur,  si  minor  tantum  pars 
consuetudinem  servaret. 

Dicitur  c)  per  actus  publicos , ut  omnes  de  populo,  vel 
major  pars  in  praestando  consensu  possit  convenire,  et  talis 
consuetudo  possit  esse  nota  principi. 

Dicitur  d)  per  actus  frequentes;  non  sufficiunt  duo  vel 
tres  actus,  sed  requiritur  ut  actus  sint  repetiti  per  plures 
vices,  juxta  prudentum  arbitrium,  ut  ex  illis  rationabiliter 
colligi  possit  consensus  communitatis. 

Dicitur  e)  per  actus  liberos , i.  e.  non  ex  vi,  metu  aut  errore 
exercitos,  quia  populus  non  praesumitur  velle  jus  stabilire 
per  actus  quos  ipse  sive  repugnans,  sive  ex  mero  errore  ponit ; 
neque  ipse  superior  in  istiusmodi  adjunctis  consentire  cen- 
setur. 

Dicitur  f)  per  actus  cum  intentione  jus  constituendi  po- 
sitos, id  est,  cum  intentione  legem  sibi  imponendi,  si  consue- 
tudo sit  proster  just  vel  a lege  sese  eximendi,  si  sit  contra 
jus . iflnc  non  inducitur  consuetudo  proster  legem , si  popu- 
lus, aut  major  pars  ejus,  agat  ex  devotione,  gratitudine  aut 
simili  motivo,  v.  g.  recitando  salutationem  angelicam  ad 
signum  campanae. 

2°  Ex  parte  consuetudinis . Consuetudo  debet  esse  bona  et 
rationabilis,  quia,  sicut  lex,  debet  esse  ordinatio  rationis  ; 
jam  vero  bona  et  rationabilis  habenda  est  consuetudo,  si  ejus 
objectum  tale  sit  ut  justae  legis  materia  esse  potuisset.  Hinc 
non  debet  adversari  juri  naturali  aut  divino,  nec  jure  cano- 
nico reprobari,  nec  praebere  licentiam  vel  occasionem  pec- 
candi, nec  communitatis  utilitati  obesse,  nec  disrumpere  ner- 
vum ecclesiasticae  disciplinae. 

Hinc  non  valeret  consuetudo  non  servandi  interdicta  vel 
excommunicationes,  vel  non  se  subjiciendi  visitationi  episcopi, 
quia  sic  rumperetur  nervus  ecclesiasticae  disciplinae. 

3°  Ex  parte  legislatoris . Ad  consuetudinem  stabiliendam, 
requiritur  legislatoris  consensus,  quia  potestas  condendi  aut 
abrogandi  leges  non  populo  sed  legislatori  competit. 

Tripliciter  consentire  potest  legislator:  e&presse,  tacite , 
legalifer. 

a)  Consensus  expressus  satis  intelligitur  et  de  eo  nulla 
difficultas  moveri  potest. 

b ) Tacitus  consensus  locum  habet  quando  Pontifex,  videndo 
consuetudinem,  ei  non  contradicit,  quamvis  commode  recla- 
mare posset.  Merito  enim  praesumitur  consentire,  si  rationa- 
bilis sit  consuetudo  et  cognoscatur  ab  ipso.  Si  dubitetur 
utrum  consuetudo  sit  rationabilis,  legitime  concludi  potest 
illam  esse  rationabilem,  ex  eo  quod  taceat  Pontifex,  dum  pos- 
set reclamare.  Si  Pontifex  destituatur  commoditate  recla- 
mandi ob  timorem  majoris  mali,  v.  g.  schismatis,  rebellionis, 
non  praesumitur  consensus  Pontificis : “ nam  multa  patitur 
Ecclesia  quae  non  approbat.” 

c)  Consensus  legalis  seu  prcesumptus  habetur,  quando 
legislator,  etsi  forsan  ignoret  consuetudinem,  illi  consentit  per 
voluntatem  generalem  in  jure  expressam  approbandi  quam- 
cumque  consuetudinem  rationabilem,  statim  ac  fuerit  legi- 
time praescripta.  Quo  in  casu,  consuetudo  vim  obtinet  per 
viam  praescriptionis. 

224.  Ad  inducendam  consuetudinem  per  viam 
prsescriptionis,  requiritur  aliquod  temporis  spa- 
tium. Si  agatur  de  consuetudine  praeter  jus,  sufficit  decen- 
nium; si  agatur  de  consuetudine  contra  jus,  tres  sunt  sen- 
tentiae. 

Juxta  primam  sententiam,  sufficit  decennium,  quia  hoc 
tempus  sufficit  contra  legem  civilem,  et  non  est  specialis 
dispositio  juris  in  contrarium  pro  lege  canonica.  Eevera 
40  anni  requiruntur  ad  praescribenda  bona  ecclesiastica,  sed 
lex  non  est  bonum.  Secunda  sententia  requirit  40  annos  ad 
praescribendum  contra  legem  receptam,  10  annos  contra  legem 
nondum  receptam.  Tertia  sententia  semper  requirit  40  annos. 

225.  Non  requiritor  bona  fides  sicut  in  praescri- 
ptione bonorum.  Stus  Alphonsus,  lib.  I,  n.  107,  triplicem 

statum  distinguit  in  consuetudine  : “ In  initio,  introducentes 
consuetudinem  contra  legem  omnes  peccant ; in  progressu, 
non  peccant  illa  jam  a majoribus  introducta  utentes,  sed 
possunt  puniri ; in  fine  autem  nec  peccant,  nec  puniri  pos- 
sunt illa  jam  praescripta  utentes.” 

2^6.  Consueta rio  potest  prohiberi  in  futurum*  aut 
abrctgari  per  legem  supervenientem,  aut  consuetu- 
dinem contrariam* 

1°  Consuetudo  prohibetur  in  futurum  per  clausulam  in 
lege  expressam  ; sed  distinguendum  est  inter  clausulam  pro- 
hibentem et  reprobantem.  Probabiliter  consuetudo  potest 
praevalere  contra  legem  prohibentem  quamcumque  consuetu- 
dinem futuram  ; ratio  est,  quia  ad  legitimam  consuetudinem 
requiritur  tantum  ut  sit  rationabilis  et  legitime  praescripta. 
Atqui  ex  hoc  quod  per  legem  antecedentem  fuerit  prohibita, 
non  ideo  semper  irrationabilis  est  reputanda,  quia  circum- 
stantia mutari  possunt.  Sic,  v.  g.  fere  ubique  mos  invaluit 
conferendi  beneficia  parochialia  absque  concursu,  vel  eo  non 
peracto  ad  formam  a Concilio  Tridentino  prescriptam,  qui 
tamen  modus  nunc  non  reputatur  invalidus;  De  Angelis , 
Prcel.  Jur.  Can.,  lib.  /,  tit.  IV , n.  12. 

Quid  vero,  si  reprobetur  omnis  consuetudo  futura  ut  irra- 
tionabilis ? respondet  Stus  Alphonsus  : “ Si  reprobetur  tan- 
quam  contraria  legi  naturali  etdivinse,  nulla  tunc  consuetudo 
valere  potest ; si  vero  reprobetur  ut  irrationabilis  pro  tempore 
quo  fit  lex,  tunc,  ex  nova  causa,  rationabilis  reddi  potest  et 
valere.”  Mare , Theol.  Mor.t  vol.  I,  n.  2GG ; Craisson , Manu- 
ale Jur , Can.,  n.  143. 

2°  Consuetudo  vigens  potest  abrogari  per  legem  superve- 
nientem, sed  hic  distinguendum  est : 

a)  Si  consuetudo  est  universalis,  ipso  facto  per  legem  con- 
trariam subsequentem  abrogatur,  quin  necessaria  sit  clausula 
derogatoria ; secus  enim  nova  lex  fieret  inutilis. 

b)  Si  vero  particularis  est,  seu  localis,  minime  per  legem 

generalem  abrogatur,  nisi  consuetudinis  fiat  mentio,  vel  nisi 
addatur  clausula  : non  obstante  qualibet  consuetudine ; quia 
legislator  consuetudinem  ignorare  censendus  est.  Hinc  est 
cur  episcopi  per  leges  quas  condunt,  omnes  et  singulas  parti- 
culares consuetudines  abrogent,  eo  quod  notitiam  habeant 
omnium  consuetudinum  quae  in  suis  dioecesibus  vigent. 

c)  Si  consuetudo  est  immemorialis,  vel  saltem  si  numerat 
100  annos,  regulariter  non  abrogatur  nisi  per  specialem  men- 
tionem ; talis  enim  consuetudo  est  privilegiata,  quatenus  pro 
ipsa  praesumitur  titulus  q^io  melior  allegari  non  potest  de  * 
toto  mundo. 

Diximus  regulariter ; nam  ipsa  immemorialis  consuetudo 
abrogatur  in  quibusdam  casibus,  nempe  1°  si  nova  lex  con- 
trarias consuetudines  declaret  irratiouabiles ; 2°  si  ratio  legis 
militet  aeque  contra  consuetudines  immemoriales  ac  contra 
alias ; 3°  si  legislator  omnia  contraria  abroget  uno  casu 
excepto  : exceptio  unius  est  exclusio  omnium  ceterorum. 

3°  Consuetudo  potest  etiam  tolli  per  aliam  consuetudinem 
contrariam.  Nova  consuetudo  debet  esse  directe  contraria 
praecedenti,  nempe  universalis  tollit  universalem,  particularis 
particularem.  Mare , Inst . Morales , loco  citato . 


CAPUT  III 

DE  RESCRIPTIS 

227.  Romanas  Pontifex  jns  dicit  toti  [Ecclesiae  vel 
singulis.  Ejus  constitutiones,  attenta  earum  materia,  vocan- 
tur decreta , decretales  epistolce,  litterce  encycliccei  rescripta  ; 
attenta  earum  forma,  dicuntur  vel  bullce  vel  brevia . Cf.  art . 
77,  Introd .,  num.  12. 

1°  Litterae  apostolicae,  modo  de  earum  authenticitate  constet, 
eamdem  habent  auctoritatem,  quacumque  forma  et  quocum- 
que fonte  emanent ; nam  per  acta  Sanctce  Sedis  designantur 
non  solum  ea  quae  immediate  proveniunt  a Summo  Pontifice 
sed  etiam  acta  Congregationum  Romanarum.  S.  Congregatio 
Sancti  Officii,  16  Jan.  1892. 

2°  Constitutio  Apostolicae  Sedis,  tit.  I,  numeris  8 et  9,  plectit 
excommunicationem  contra  falsificantes  litteras  apostolicas, 
et  contra  recurrentes  ad  laicam  potestatem  ad  earum  effectum 
frustrandum.  De  rescriptis  tantum  agendum  erit  in  praesenti 
capite. 

228.  Kescriptum  definitur : “ Responsum  Principis 
scripto  datum  ad  alterius  instantiam.”  Santi,  lib . I,  tit.  III. 

Dicitur  1°  scripto  datum,  quia  differt  rescriptum  ab  ora- 
culo vivae  vocis  quod  ore  profertur. 

Dicitur  2°  Principis.  In  Ecclesia  Christi,  Princeps  est 
Romanus  Pontifex,  qui  successit  Divo  Petro, 

Dicitur  3°  ad  alterius  instantiam,  quibus  verbis  non  pro- 
hibetur quominus  rescripto  adjiciatur  clausula  ex  motu  pro- 
prio. Per  hanc  clausulam  Pontifex  significat  se,  nou  ob  prae- 
viam petitionem,  sed  propter  liberalitatem  gratiam  indulsisse. 

229.  Kescriptum  dividitur  in  rescriptum  gratiae  et 
in  rescriptum  justitiae.  Rescriptum  gratiae  est  illud  quo, 
ex  liberalitate  principis,  conceditur  aliquis  favor  aut  praeter, 
aut  contra  jus  ; v.  g.  tales  sunt  dispensationes  et  privilegia. 
Rescriptum  justitiae  refertur  ad  administrationem  justitiae. 

Rescriptum  gratiae  dari  potest  vel  in  forma  commissoria , 
vel  in  forma  gratiosa,  vel  in  forma  mixta. 

1°  Rescriptum  est  in  forma  commissoria,  quando  Summus 
Pontifex  per  se  non  concedit  gratiam,  sed  executori  facultates 
necessarias  delegat  ut  gratiam  conferat,  si  id  expedire  in 
Domino  judicaverit.  In  illis  rescriptis  executor  dicitur  volun- 
tarius, quia  ipsius  est  judicare  de  opportunitate  gratiae  con- 
ferendae vel  denegandae. 


TIT.  V.  DE  ROMANO  PONTIFICE 


179 


2°  Eescriptum  est  in  forma  gratiosa,  quando  gratia  a 
Summo  Pontifice  confertur,  ita  ut  executor,  si  quo  indigeat, 
sit  necessarius , id  est,  non  possit  gratiam  non  exequi. 

3°  Rescriptum  conceditur  in  forma  mixta , quando  Ponti- 
fex annuit  precibus  oratoris  et  mandat  Ordinario  ut  gratiam 
concedat,  verificatis  precibus,  et  sub  certis  conditionibus.  Di- 
spensationes matrimoniales  semper  conceduntur  per  rescripta 
in  forma  mixta . Gasparri , De  Matrimonio , voL  7,  n.  363. 

230.  Rescriptum,  alent  libellus  supplex  oratoria» 
tripi  Ici  parte  constat.  In  supplici  libello,  habetur  pars 
narrativa , quae  exhibet  facti  expositionem  cum  suis  adjun- 
ctis ; pars  postulativa , quae  substantiam  instantiae  exprimit ; 
pars  impulsiva , evolvens  rationes  quae  movere  possunt  prin- 
cipem ad  gratiam  erogandam.  Rescriptum  pariter  constat 
parte  narrativa , quae  breviter  facti  speciem  resumit ; parte 
dispositiva,  quae  voluntatem  rescribentis  principis  declarat; 
parte  doctrinali , in  qua  Pontifex  exponit  rationes  suae  deci- 
sionis, conditiones  et  clausulas.  Bargilliat , Prcel.  Jur.  Can ., 
vol.  7,  n . 413. 

231.  Ut  valeat  rescriptum,  oportet  nt  nullum  sit 
vitium  obreptioni»  aut  subreptioni». 

1°  Obreptio  verificatur  quando  in  libello  supplici  falsum 
asseritur;  subreptio  est  reticentia  veri  in  libello  supplici. 
Obreptio  et  subreptio  quandoque  promiscue  assumuntur. 

2°  Rescripta  pontificia  semper  exprimunt  vel  subaudiunt 
clausulam  : “ Si  preces  veritate  nitantur.”  Cap.  Exparte , 2, 
tit.  777,  De  Rescriptis  Vitium  obreptionis  vel  subreptionis 
potest  procedere  ex  malitia  et  dolo,  vel  ex  ignorantia  aut 
simplicitate. 

a)  In  primo  casu,  obreptio  vel  subreptio  dolosa  rescriptum 
invalidat,  quia,  ex  cap.  15  hujus  tituli:  “ Mendax  precator 
penitus  careat  impetratis,  quia  fraus  et  dolus  ei  patrocinari 
non  debet ; ” et  ex  cap.  20  ejusdem  tituli : “ Qui  per  fraudem 
vel  malitiam  falsitatem  exprimunt,  vel  supprimunt  verita- 

tem,in  suae  perversitatis  poenam  nullum  ex  illis  litteris  com- 
modum consequantur.  ” Datur  exceptio  quando  vitium 
obreptionis  aut  subreptionis  afficit  partem  mere  accidentalem 
rescripti,  ut  si  Graecus  nationem  suam  in  Curia  male  audire 
ratus,  Syrum  se  dicat. 

b)  In  secundo  casu,  distinguendae  sunt  causae  principales 
et  finales  a causis  mere  impulsivis ; causae  finales  sunt  illae, 
quibus  extantibus,  Pontifex  solet  concedere  rescriptum,  v.  g. 
paupertas  ad  obtinendum  beneficium  ; causae  impulsi  vae  sunt 
illae  quae  de  se  non  sufficiunt,  sed  adjuvant  causam  raotivam. 
Jamvero  si  vitium  obreptionis  vel  subreptionis  cadat  in  causis 
impulsivis,  sustinetur  rescriptum,  quia  causae  irnpulsivae  non 
determinarunt  Pontificem  ad  gratiam  erogandam.  Si  vitium 
obreptionis  vel  subreptionis  afficiat  causas  finales,  videndum 
est  an  plures  sint  causae  finales  vel  unica  sit ; in  primo  casu, 
sustinetur  rescriptum  modo  una  saltem  remaneat  causa  quae 
vitio  obreptionis  vel  subreptionis  non  laboret;  in  secundo 
casu,  invalidum  est  rescriptum,  quia  non  apparet  quo  motivo 
rescriptum  fuerit  concessum. 

Excipitur  casus  quo  rescriptum  conceditur  cum  clausula 
motu  'proprio , quae  clausula  significat  Pontificem  motum 
fuisse  ad  rescriptum  concedendum  non  ex  rationibus  in  libello 
supplici  expressis,  sed  ex  rationibus  sibi  notis  et  ex  liberali- 
tate.  Si  dubium  oriatur  quaenam  causae  sint  irnpulsivae, 
quaenam  finales,  an  vitium  obreptionis  vel  subreptionis  affi- 
ciat causas  impulsi  vas  vel  finales,  res  judicanda  est  ex  stylo 
Curiae;  dubio  perseverante,  standum  est  pro  valore  rescripti. 
Sebastianelli , De  Clerici s,  n.  71. 

232.  Oportet  ut  servetur  stylus  Curiee.  In  libello 
supplici  oportet  ut  plura  exprimantur.  Relate  ad  rescripta 
quae  obtinentur  in  re  matrimoniali,  Sacra  Cong.  de  Prop. 
Fide,  9 Maii  1877,  edidit  instructionem  quae  refert  quae  in 
instantia  sint  exponenda  ; haec  autem  sunt : 

1°  Nomen  et  cognomen  oratorum , utrumque  distincte  ac 
nitide  ac  sine  ulla  litterarum  abbreviatione  scribendum. 

In  instantia  ad  S.  Poeni tentiariam  pro  dispensatione  in 
foro  interno,  nomina  oratorum  tacentur  et  eorum  loco  poni-' 
tur  N.  vel  Titius. 

Error  in  nomine  aut  cognomine  videtur  rescriptum  vitiare; 
hinc  facultas  episcopis  concessa,  Formula  T,  num.  14  : “ Con- 
validandi  litteras  dispensationis...  quae  nullae  factae  sunt  ob 
errorem  nominis  vel  cognominis  contrahentium  in  matrimo- 
niis tam  contrahendis  quam  contractis.” 

2°  Dioecesis  originis  vel  actualis  domicilii.  Quando  ora- 
tores habent  domicilium  extra  dioecesim  originis,  possunt,  si 
velint,  petere  ut  dispensatio  mittatur  ad  Ordinarium  dioecesis 
in  qua  nunc  habitant. 

3°  Species  etiam  infima  impedimenti , an  sit  consangui- 
nitas vel  affinitas  orta  ex  copula  licita  vel  illicita,  publica 
honestas  originem  ducens  ex  sponsalibus  vel  matrimonio 
rato;  in  impedimento  criminis  utrum  provenerit  ex  conjugi- 
cidio  cum  promissione  matrimonii,  aut  ex  conjugieidio  cum 
adulterio,  aut  ex  solo  adulterio  cum  promissione  matrimonii ; 
in  cognatione  spirituali  utrum  sit  inter  levantem  et  levatum, 
vel  inter  levantem  et  levati  parentem. 

4°  Gradus  consanguinitatis  vel  affinitatis  aut  honestatis 
ex  matrimonio  rato,  et  an  sit  simplex  vel  mixtus,  non  tantum 
remotior  sed  etiam  propinquior ; uti  et  linea  an  sit  recta  aut 
transversa  ; item  an  oratores  sint  conjuncti  ex;  duplici  vinculo 
•consanguinitatis  tam  ex  parte  patris  quam  ex  parte  matris. 

5°  Numerus  impedimentorum , e.  g.  si  adsit  duplex  aut 
multiplex  consanguinitas  vel  affinitas,  vel  si  praeter  cognatio- 
nem adsit  etiam  affinitas,  aut  aliud  quodcumque  impedimen- 
tum sive  dirimens  sive  impediens. 

6°  Varice  circumstantia,  scilicet  an  matrimonium  sit  con- 
trahendum vel  contractum  ; si  jam  contractum,  aperiri  debet 
an  bona  fide,  saltem  ex  parte  unius,  vel  cum  scientia  impe- 

dimenti ; item  an  praemissis  denunciationibus  et  juxta  for- 
mam Tridentini ; vel  an  spe  facilius  dispensationem  obti- 
nendi ; demum  an  sit  consummatum,  si  mala  fide,  saltem 
unius  partis,  seu  cum  scientia  impedimenti. 

7°  Olim  erat  necessitas  declarandi  copulam  incestuosam 
habitam  inter  sponsos  ante  dispensationis  exsecutionem,  sive 
ante  sive  post  ejus  impetrationem.  Haec  necessitas  non  am- 
plius existit  post  decretum  25  Junii  1885  quo  s.tatuitur 
deinceps  dispensationes  matrimoniales  “ etiamsi  copula  in- 
cestuosa  vel  consilium  et  intentio  per  eam  facilius  dispensa- 
tionem impetrandi  reticita  fuerit,  validas  futuras.  ” Qas- 
parri , De  Matrimonio , num.  354  et  seq . 

233.  Exparte  responsionis, rescriptam  est  nullum 
vel  saltem  suspectes  fidei,  si  non  prae  se  fert  formam  ex- 
trinsecam  vel  intrinsecam  quam  in  rescriptis  adhibere  solet 
Curia  Pontificia.  Hinc  vitiosum  est  rescriptum,  vel  saltem 
suspectum,  quod  datur  contra  jus  tertii,  quin  mentionem 
faciat  illius  juris;  idem  dicatur,  si  in  rescripto  omittatur 
nomen  Pontificis,  rasura  reperiatur  in  parte  substantiali, 
fractura  habeatur  in  sigillo  vel  error  crassus  contra  gramma- 
ticam. Sustinetur  rescriptum,  non  obstantibus  illis  defectibus, 
si  aliunde  constet  de  veritate  litterarum  apostolicarum ; tunc 
praesumptio  cedit  veritati.  Sebastianelli , De  Personis , n.  73. 

234.  Ex  parte  impetrantis,  requiritur  immunita» 
ab  excommunicatione,  nam  ipso  jure  rescriptum  non 
valet,  si  ab  excommunicato  fuerit  impetratum  super  alio 
quam  excommunicationis  vel  appellationis  articulo.  In  re- 
scriptis, absolutio  a censuris  in  forma  gratiosa  solet  concedi  ad 
cautelam , ad  effectum  tantum  illius  rescripti  consequendum. 
Haec  tamen  clausula  absolutoria  non  suffragatur  excommu- 
nicatis qui  per  annum  integrum  insorduerunt.  Regula  LXV 
Cancellarim  Apostolicce. 

Notandum  est  personas  incapaces  suscipiendi  gratias  pon- 

tificias,  quales  sunt  hneretici  et  excommunicat! , praeter  ipsam 
causam  excommunicationis,  posse  valide  obtinere  rescriptum 
super  negotio  cum  alia  persona  ad  obtinendum  rescriptum 
idonea  ; et  sic  excommunicatus  potest  frui  beneficio  alicujus 
rescripti  ut  valeat  matrimonium  contrahere  cum  persona 
nulla  censura  innodata.  * 

235.  Persona  jure  babilis,  quae  obtinuit  rescri- 
ptum, illud  praesentare  debet  judici  delegato  vel  executori, 
nisi  forte  nulla  indigeat  executione,  ut  rescriptum  gratiae  quo 
jus  obscurum  declaratur,  vel  nisi  sit  rescriptum  in  forma 
gratiosa,  cui  nullus  executor  fuit  assignatus. 

l°Eescriptura  gratiae,  si  nullum  tempus  praefigatur,  est  per- 
petuum et  quocumque  tempore  ab  impetrante  praesentari 
potest. 

2°  Eescriptum  justitiae  intra  annum  praesentari  debet,  aliter 
valet  secundum  ab  adversario  impetratum,  licet  de  priori 
mentionem  non  faciat. 

236.  Fxecutor  cni  rescriptam  fuit  praesenta  tum 
debet  attendere  ad  tempns  datae  et  ad  tempus  prae- 
senta tae.  Tempus  datce  est  tempus  quo  litterae  apostolicae 
sunt  expeditae  in  Curia  Eomana ; tempus  prcesentatce  est 
tempus  quo  rescriptum  executioni  mandatur. 

1°  Quoad  rescriptum  justitiae,  attendendum  est  ad  tempus 
datce  ut  sciatur  an  legitime  sit  impetratum,  et  an  debeat 
alteri  praeferri,  juxta  regulam  juris  54am  : “ Qui  prior  tempore 
potior  jure.”  Attendendum  est  ad  tempus  praesentationis 
quoad  jurisdictionem  judici  advenientem : hinc  si  judex  dele- 
gatus post  tempus  datce , sed  ante  tempus  prcesentatce , ami- 
serit qualitatem  cui  annexa  erat  jurisdictio  delegata,  v.  g.  non 
est  amplius  vicarius  generalis,  non  potest  causam  cognoscere. 
Item  si  obtineatur  judex  delegatus  super  causa  quae  apud 
alium  judicem  pertractatur,  hic  judex  non  tenetur  interrum- 
pere processum  antequam  litterae  praesententur  novo  judici. 

2°  Quoad  rescripta  gratiae,  si  sint  in  forma  gratiosa , vim 

obtinent  a temjpore  datce ; ratio  est,  quia  in  his  rescriptis 
Summus  Pontifex  non  committit  alicui  gratiae  concessionem, 
sed  ipse  gratiam  confert.  Si  rescripta  gratiae  sint  in  forma 
commissoria  vel  mixta , vim  obtinent,  verificatis  expositis,  id 
est,  a tempore  prcesentatce. 

237.  Kescripta  non  omnibus  praesentari  possunt.  * 

Distinguendum  est  inter  rescripta  justitiae  et  rescripta 
gratue.  Quod  ad  rescripta  justitiae  attinet,  Bonifacius  VIII 
mandavit  ea  committi  debere  illis  clericis  qui  obtinent  digni- 
tatem in  ecclesia  cafliedrali  propter  eorum  scientiam,  quae  sal- 
tem praesumitur.  Concilium  Trid.,  sess.  XXV,  cap.  10,  De 
Eef., decrevit  ut  in  concilio  provinciali  aut  in  synodo  dioecesana 
quatuoraut  plures  designarentur,  quorum  nomina  ad  Sanctam 
Sedem  transmitterentur  ut  eisdem  Pontifex  uteretur  in  exe- 
quendis  rescriptis  justitiae.  Haec  dispositio  non  observatur  et 
Sancta  Sedes,  pro  executione  rescriptorum  justitiae,  utitur  per- 
sonis scientia  et  prudentia  sibi  notis.  Quoad  rescripta  gratiae, 
solent  committi  Episcopo,  aut  Vicario  generali,  aut  Ordinario, 
aut  Confessario. 

De  mandato  Leonis  XIII,  Sacra  Congregatio  S.  Officii,  die 
20  Feb.  1888,  sancivit : 

1°  “ Dispensationes  matrimoniales  omnes  in  posterum  com- 
mittendas esse  vel  oratorum  Ordinario,  vel  Ordinario  loci. 

2°  Appellatione  Ordinarii  venire  Episcopos,  Administrato- 
res, seu  Vicarios  Apostolicos,  Praelatos,  seu  Praefectos  habentes 
jurisdictionem  cum  territorio  separato,  eorumque  Officiales, 
seu  Vicarios  in  spiritualibus  generales,  et,  sede  vacante,  Vica- 
rium Capitularem  vel  legitimum  Administratorem. 

3°  Vicarium  Capitularem  seu  Administratorem,  eas  quo- 
que dispensationes  apostolicas  exequi  posse  quae  remissae 
fuerunt  Episcopo  aut  Vicario  ejus  Generali  vel  Officiali  non- 
dum executioni  mandatas,  sive  hi  illas  exequi  coeperint,  sive 

4°  Et  vicissim,  sede  deinde  provisa,  posse  Episcopum  vel 
ejus  Vicarium  in  spiritualibus  Generalem,  seu  Officialem, 
exequi  dispensationes  quae  Vicario  Capitulari  exequendae 
remissae  fuerant,  sive  hic  illas  exequi  coeperit,  sive  non ” 

238.  Fostquam  litterae  apostolicse  executori  exhi- 
bitae luerunt,  ipse  in  primis  eas  recognoscit.  Si  enim 
falsae  aut  dubiae  appareant,  a fulminatione  abstinere  debet ; 
deinde  inquirit  an  preces  veritate  nitantur ; ac  tandem  ad 
fulminationem  devenire  poterit,  omnes  clausulas  sedulo  ser- 
vando. 

In  rescriptis  quae  a Dataria  et  Poenitentiaria  Apostolica 
super  dispensationibus  matrimonialibus  expediuntur,  plures 
solent  apponi  clausulae  quae  modo  ad  validitatem,  modo  ad 
liceitatem  sunt  adimplendae. 

1°  Praecipuae  clausulae  in  rescriptis  Datariae  concessis  ob 
causam  honestam  sunt  sequentes  : 

a)  Eorum  quemlibet  a quibusvis  ecclesiasticis  sententiis , 
censuris  et  poenis ...,  ad  effectum  prcesentium  tantum  conse- 
quendum, absolventes.  Haec  absolutio  ad  cautelam  datur  ne 
rescriptum  careat  effectu,  si  partes  aliqua  censura  innodentur. 

b)  Si  vera  sint  exposita.  Executor  vi  mandati  debet  inqui- 
rere an  preces  veritate  nitantur ; ad  hanc  inquisitionem  per- 
agendam Ordinarius  utitur  parocho  qui  instantiam  redegit. 

c)  Vetito  omnino  ne  aliquid  muneris  aut  premii  exigere 
aut  oblatum  recipere  prcesumpseris.  Per  indultum  speciale, 
episcopi  hujus  regionis  habent  facultatem  “ exigendi  modi- 
cas mulctas  tam  a divitibus  quam  a pauperibus  juxta  vires 
in  elargiendis  dispensationibus  matrimonialibus,  exceptis  ta- 
men ab  hoc  mendicis,  et  dummodo  mulctae  sic  exactae  in  pios 
usus  fideliter  omnino  erogentur.” 

2°  In  rescriptis  Datariae  datis  ob  causam  infamantem 
sequentes  sunt  clausulae : 

a)  Ab  incestus  reatu  et  excessibus  hujusmodi , imposita 

eis  prius  propter  incestum  hujusmodi , arbitrio  tuo , poeni- 
tentia salutari ...,  in  forma  Ecclesice  consueta...  absolvas. 
Haec  absolutio  datur  ab  Ordinario  in  dispensationis  fulmina- 
tione extra  sacramentalem  confessionem  a poenis  quas  forsan 
partes  contraxerunt  ob  suum  peccatum  incestus. 

b)  Prolem  susceptam , si  qua  sit , et  suscipiendam  legiti- 
mam nuntiando . Cum  inter  partes  impedimentum  subsit, 
proles  non  legitimatur  per  subsequens  matrimonium,  sed  exe- 
cutor  debet  expresse  legitimare  prolem  ab  oratoribus  antea 
susceptam;  secus  ea  legitima  manet. 

3°  In  rescriptis  S.  Poenitentiarise,  sequentes  clausulae  fre- 
quenter occurrunt  : 

a ) Si  ita  est ; haec  clausula  intelligitur  de  veritate  causae 
finalis  ob  quam  conceditur  gratia.  Sufficit  assertio  pcenitentis, 
cui  fides  adhibenda  est. 

b)  In  foro  conscientiae  tantum  \ haec  clausula  indicat 
concessionem  non  valere  quoad  forum  externum. 

Ideoque  si  forte  impedimentum  matrimonii  occultum , a 
quo  pcenitens  dispensatur,  evadat  publicum , adhuc  ab  Apo- 
stolica  Dataria  impetranda  esset  dispensatio  pro  foro  externo  ; 
secus  ipsa  proles  reputaretur  illegitima,  licet  in  foro  conscien- 
tiae matrimonium  valeret.  Sed  verba  In  utroque  foro  absol- 
vas ita  intelligenda  sunt  ut  requiratur  una  tantum  absolutio 
in  foro  externo  impertienda,  quae  valeat  etiam  pro  interno. 
S . Poeniientiaria , 27  Ap . 1886. 

c)  Audita  prius  sacramentali  confessione ; haec  clausula 
necessariam  reddit  praeviam  sacramentalem  confessionem 
ipsi  confessario  exsecutori  factam.  Gonfessarius  primum 
absolvat  poenitentem  et  postea  commissionem  exsequatur. 
Nulla  specialis  formula  determinatur  qua  necessario  confes- 
sarius  uti  debeat. 

Absolutio  sacrilege  suscepta  non  officit  validitati  dispensa- 
tionis. Immo  quandoque  confessarius  dispensationem  conce- 

dere  potest,  etiamsi  absolutionem  a peccatis  suspendendam 
esse  censeat.  8.  Pcenit .,  19  Maii  1834. 

d)  Injuncta  ei  gravi  poenitentia ; haec  clausula  intelli- 
genda  est  juxta  vires  pcenitentis.  Relate  ad  alias  clausulas 
confer  Gasparri,  De  Matrimonio,  vol.  I , num.  366  et  seq. 

239.  Rescripta  cessant  pluribus  modis : 

1°  Per  eorum  revocationem  sive  expressam  sive  tacitam. 
Expresse  censentur  revocata  rescripta,  quando  Pontifex  verbis 
explicitis  rescriptum  annullat.  Tacita  revocatio  locum  habet 
per  concessionem  alterius  rescripti  priori  contrarii.  In  hac 
hypothesi,  videndum  est  an  utrumque  rescriptum  in  eadem 
causa  obtentum  sit  speciale,  vel  generale,  vel  unum  generale 
et  aliud  speciale. . In  primo  et  secundo  casu,  valet  primum 
rescriptum,  si  in  secundo  facta  non  fuerit  mentio  prioris. 
Ratio  est,  quia,  cum  agatur  de  juribus  particularibus,  non 
praesumitur  Pontifex  cognoscere  jura  singulorum  subditorum. 
Si  unum  rescriptum  fuerit  generale  et  aliud  particulare,  valet 
secundum,  etsi  mentionem  non  faciat  prioris,  juxta  regu- 
lam juris  34am : “ Generi  per  speciem  derogatur.” 

2°  Per  renuntiationem  postulantis , nisi  agatur  de  rescri- 
ptis in  favorem  plurium  personarum*  concessis,  quo  in  casu, 
ab  omnibus  facienda  est  renuntiatio. 

3°  Per  mortem  postulantis , executoris  et  rescribentis. 

a)  Cessant  per  mortem  postulantis  : hoc  valet  in  rescriptis 
gratiae,  quae  intuitu  personae  conceduntur,  non  vero  in  rescri- 
ptis justitiae  quae  ad  haeredes  ejusdem  controversiae  tran- 
seunt. 

b)  Cessant  per  mortem  executoris , si  executor  constitutus 
fuerit  ratione  industriae  specialis  qua  pollet ; nam  si  executio 
alicui  personae  fuit  demandata  ratione  ejus  dignitatis  velejus 
officii,  successor  in  dignitate  vel  officio  potestatem  h^bet, 
mortuo  antecessore,  exequendi  litteras  pontificias. 

c)  Cessant  per  mortem  rescribentis , re  adhuc  integra.  Ut 

cognoscatur  quando  res  sit  integra,  distinguere  oportet  inter 
rescripta  gratiae  et  rescripta  justitiae.  In  rescriptis  gratiae,  res 
est  adhuc  integra,  quando  rescriptum  est  in  forma  commis- 
soria, et  rescribens  moritur  antequam  exeeutor  nullum  actum 
posuerit  quo  dicatur  causam  occupasse. 

Eescripta  gratiae  concessa  in  forma  gratiosa , vel  informa 
mixta , continent  gratias  factas,  quae  non  cessant  morte  Pon- 
tificis rescribentis.  Tales  sunt  dispensationes  matrimoniales 
quae  conceduntur  in  forma  mixta  et  quae  habent  naturam 
gratice  factce.  UAnnibale , Theol . Mor.,  vol . III , n.  364; 
Gasparri , De  Matrimonio , vol.  I,  /i.  392. 

In  rescriptis  justitiae,  res  integra  dicitur,  quoties  ante  mor- 
tem concedentis,  nec  citatio  rei,  nec  litis  contestatio  facta  est ; 
res  non  est  amplius  integra,  si  judex  delegatus  saltem  citavit 
partes : tunc  dicitur  causam  occupasse.  Confer  tit . II,  n.  155. 

Ne  plura  rescripta  gratice  in  forma  commissoria , vel 
justitiae,  ob  mortem  Pontificis  pereant,  et  impetrantes,  cum 
magno  suo  detrimento,  cogantur  denuo  rescriptum  impetrare, 
Pontifex  recenter  electus  approbat  hanc  12am  regulam  Can- 
cellarim Apostolicae : “ Idem  praedictus  D.  N.  omnes  et  sin- 
gulas a praedecessore  suo  Eomano  Pontifice,  infra  annum  a 
die  obitus  ejus  concessas  gratiae  vel  justitiae  litteras,  tempo- 
ribus debitis  earum  exsecutoribus  vel  judicibus  non  praesenta- 
tas,  omnino  re  valida  vit,  et  in  statum  pristinum...  restituit.” 

Per  mortem  rescribentis  cessant  rescripta  quae  conpe- 
duntur  cum  clausula : ad  beneplacitum  nostrum , non  ea 
quae  conceduntur  ad  beneplacitum  Sanctae  Sedis , quia  Sedes 
ipsa  non  moritur. 

4°  Eescripta  cessant  lapsu  temporis  praefixi,  ut  si  gratia 
sit  concessa  ad  quinquennium,  ad  decennium . Facultates 
ordinariae  et  extraordinariae  quae  episcopis  canadensibus  a 
S.  C.  de  Prop.  Fide  conceduntur  per  rescriptum  generale,  ad 
quinquennium  solent  conferri. 

CAPUT  IV 

DE  PRIVILEGIO 

240.  Privilegium  defluitur  : Lex  privata  aliquod  spe-  /L 
ciale  concedens  contra  vel  praeter  jus. 

1°  Dicitur  lex , non  quod  obligationem  inducat  respectu  ejus 
cui  datum  est,  quia  invito  beneficium  non  datur,  sed  respectu 
aliorum  quibus  praecipitur  ut  illud  observari  faciant,  vel  pro- 
hibetur ne  impediant. 

2°  Dicitur  privata , quia  alicui  personae,  communitati  aut 
loco  jus  particulare  conceditur. 

241.  Dittert  privilegium  a dispensatione,  quatenus  ^ 
privilegium  est  gratia  permanens  quae  conceditur  praeter  aut 
contra  jus,  dum  dispensatio  est  relaxatio  legis  pro  casu  parti- 
culari, ita  ut,  eo  transacto,  maneat  vis  legis, 

242.  Privilegium  dividitur  1°  in  reale  et  personale  ; 
reale  dicitur  quod  conceditur  alicui  rei,  muneri  vel  conditioni 
distinctae  a persona ; personale  vero  quod  immediate  datur 
personae  ratione  sui.  Privilegium  reale  transit  ad  successores  ; 
privilegium  personale  personam  sequitur  et  extinguitur  cum 
persona. 

Dividitur  2°  in  gratiosum  et  remuneratorium  ; gratiosum 
dicitur  illud  quod  gratis  conceditur  sine  ullo  respectu  ad 
merita  privilegiati  vel  aliorum,  v.  g.  parentum  ; remunera- 
tivum  e contra  est  illud  quod  propter  merita  impetrantis  vel 
aliorum  conceditur. 

Dividitur  3U  in  privilegium  contra  jus  et  proster  jus ; v.  g. 
exemptio  a jurisdictione  Ordinarii  est  privilegium  contra  jus, 
potestas  absolvendi  a reservatis  vel  dispensandi  est  privile- 
gium proster  jus . Haec  distinctio  est  maxime  attendenda  : 
nam  privilegium  contra  jus  est  plerumque  stricte  interpre- 

tandum;  e contra  privilegium  praeter  jus  est  late  interpre- 
tandum. 

243.  Privilegium  conceditur  ab  omni  et  solo  qui 
leges  valet  condere.  Ratio  est,  quia  privilegium  est  lex, 
quamvis  privata,  eximens  a jure  communi,  vel  aliquid  supra 
jus  concedens;  atqui  ad  hoc  requiritur  potestas  legislativa  : 
hinc  solus  Papa  privilegia  ubique  contra  jus  potest  concedere  ; 
id  possunt  episcopi  relate  ad  propria  statuta. 

Ut  privilegium  deroget  juri  communi,  non  requiritur  clau- 
sula derogatoria,  quia  princeps  praesumitur  scire  leges  com- 
munes. Excipitur  tamen  1°  quando  privilegium  non  posset 
suum  effectum  sortiri  sine  hac  expressa  derogatione  ; 2°  si  in 
lege  cui  derogatur  esset  apposita  clausula  : non  obstante  quo- 
cumque privilegio . Stus  Alphonsus,  De  Privilegiis,  num.  2. 

244.  tfemo  per  se  tenetur  uti  suo  privilegio,  sed 
teneri  potest  per  accidens : 1°  si  non  utendo,  grave  detri- 
mentum proximo  inferret : sic  confessarius  habens  privile- 
gium absolvendi  a peccatis  reservatis,  post  auditam  confes- 
sionem, tenetur  eo  uti ; 2°  si  privilegium  cedat  in  bonum 
commune,  quemadmodum  est  privilegium  immunitatis,  quo 
unusquisque  uti  tenetur;  3°  si  privilegium  tollat  impedi- 
mentum ad  observandum  praeceptum,  e.  g.  si  infirmus  habeat 
domi  oratorium  privatum  et  possit  facile  audire  sacrum, 
tenetur  privilegio  uti ; 4°  si  privilegium  non  sit  personale, 
sed  reale,  addictum  loco,  vel  dignitati,  vel  statui,  quemad- 
modum sunt  privilegia  concessa  episcopis  et  regularibus. 
Stus  Alphonsus,  De  Privilegiis , n,  3. 

245.  Interpretatio  privilegii  iit  vel  authentice  vel 
«loctrinaiiter. 

1°  Authentice  privilegia  interpretantur  principes,  vel  alii 
quibus  a principe  hoc  commissum  est. 

2°  Doctrinaliter  privilegia  interpretatur  quicumque  vir 
doctus,  cujus  interpretationi  licet  acquiescere.  Ad  sequen- 
tes regulas  debet  attendere  ; 

a)  Omne  privilegium  ita  interpretandum  est  ut  privile- 
giato  nec  inutile  sit,  nec  onerosum. 

b)  Privilegium  est  large  vel  stricte  interpretandum,  prout 
est  favorabile  vel  odiosum.  Odiosum  autem  dicitur  pri- 
vilegium quod  derogat  juri  communi,  aut  statutis,  vel  con- 
suetudinibus particularibus  quae  non  sunt  contra  jus  com- 
mune, vel  quod  in  aliorum  cedit  detrimentum;  secus  est 
favorabile.  Odiosum  favorabili  aequiparatur  et  large  inter- 
pretandum est,  si  sit  insertum  in  corpore  juris,  vel  reale  sit, 
vel  concessum  cum  clausula:  ex  certa  scientia , ex  motu 
proprio. 

c)  Privilegia  concessa  alicui  Ordini,  communitati,  aut  ad 
aliquam  piam  causam,  interpretanda  sunt  non  modo  late , sed 
etiam  latissime , etiamsi  juri  communi,  vel  juri  alicujus  tertii 
adversentur.  Ratio  est,  quia  concessa  praesumuntur  tanquam 
remuneratoria  servitiorum  praestitorum,  ideoque  censentur 
maxime  favorabilia. 

d)  Privilegia  alicui  concessa,  non  qua  personae  particulari, 
sed  ratione  sui  officii  aut  dignitatis,  vel  qua  membro  illius 
communitatis,  intelliguntur  concessa  omnibus  aliis  ejusdem 
officii  aut  communitatis. 

e)  Ubi  in  privilegio  habetur  clausula : quatenus  sacris 
canonibus  non  adversetur , de  his  tantum  canonibus  est 
intelligendum  in  quibus  est  expressum  : Non  obstante  quo- 
cumque privilegio.  Ubi  habetur  clausula  : Supplentes  sin- 
gulos defectus , hoc  intelligendum  est  de  defectibus  acciden- 
talibus, non  de  defectibus  substantialibus.  Mare , Inst . Mor.y 
vol . /,  n.  253. 

346.  Privilegium  cessare  potest  diversis  modis  : 

1°  Perlapsum  temporis  ad  quod  fuit  datum.  2°  Per  cessa- 
tionem causae  finalis,  quando  privilegium  est  concessum  sub 
conditione  dictae  causae.  Quando  concessum  est  absolute,  pro- 
babiliter non  cessat,  quamvis  cessaret  causa  finalis.  3°  Ob 
renuntiationem  privilegiati.  Si  privilegium  sit  singulare , i.  e. 

si  contineat  privatum  favorem  personae,  haec  utique  juri  suo 
renuntiare  potest,  sed  ut  valida  sit  renuntiatio,  debet  inno- 
tescere illi  qui  privilegium  concessit  et  ab  eo  acceptari.  Si 
privilegium  sit  commune , ut  privilegium  fori  et  canonis  pro 
clericis,  privati  nullatenus  ei  renuntiare  possunt.  4°  Per 
non-usum  vel  usum  contrarium,  spatio  temporis  ad  praescri- 
ptionem sufficienti,  si  privilegium  sit  odiosum , et  se  obtulerit 
occasio  illo  utendi : in  hoc  casu  censetur  adesse  tacita  illius 
renuntiatio.  Sic  qui  habet  privilegium  non  solvendi  deci- 
mas, et  eas  tamen  scienter  et  libere  solvit,  privilegium  amit- 
tit. Si  privilegium  sit  gratiosum,  absque  gravamine  pro  aliis, 
ut  facultas  absolvendi,  dispensandi,  non  jejunandi,  celebrandi 
ante  auroram,  etc.,  non  amittitur  per  non-usum,  nec  per  usum 
contrarium,  etsi  longissimi  temporis.  5°  Cessat  privilegium 
ob  revocationem  expressam  vel  tacitam  principis.  Revocatio 
tacita  fit  per  novam  legem,  quamvis  non  adsit  clausula  revo- 
catoria, quando  aliter  nova  lex  non  posset  suum  effectum 
sortiri ; nam  lex  dici  nequit  inutilis.  Revocatio  expressa  fit 
per  clausulas  legi  insertas. 

Sufficit  ordinarie  clausula  generalis  : non  obstantibus  pri- 
vilegiis, nisi  haec  sint  onerosa,  vel  remunerativa,  vel  concessa 
cum  clausulis  quae  pro  derogatione  mentionem  specialem 
requirunt,  vel  inserta  in  Corpore  juris.  Oraisson , Manuale 
Jur.  Can .,  vol . 7,  n.  168  et  seq . 

CAPUT  Y 

DE  RELIQUIS  JURIBUS  ET  INSIGNIBUS  RQM.  PONTIFiCIS 

247.  Procter  potestatem  jus  dicendi  universae  Ec- 
clesiae et  singulis  personis,  Romanus  Pontifex  alias  habet 
praerogativas  et  jura  quae  procedunt  a natura  primatus  quem 
obtinet.  Ita  Romani  Pontificis  est  componere  ac  decidere 
causas  majores,  non  tantum  illas  quae  majores  sunt  sua  natura 
et  quae  excedunt  aliorum  magistratuum  jurisdictionem,  uti 
sunt  causae  fidei,  canonizatio  sanctorum,  sed  etiam  illas  quae 
majores  factae  sunt  ex  auctoritate  ejusdem  Pontificis,  uti  sunt 
constitutio  impedimentorum  matrimonii,  causae  criminales 
majores  episcoporum. 

Item  Romano  Pontifici  competit  potestas  sibi  reservandi 
in  foro  conscientiae  graviorum  criminum  absolutiones ; item 
potestas  sibi  reservandi  dispensationes,  collationes  beneficio- 
rum et  munera  ecclesiastica.  Ulterius  Romanus  Pontifex 
potest  concilia  generalia  convocare,  eis  praesidere  per  se  vel 
per  suos  legatos,  eaque  transferre,  dissolvere  ac  confirmare. 
Pariter  Romano  Pontifici  licet  legatos  constituere,  novos  epi- 
scopatus erigere,  erectos  immutare,  episcopos  transferre, 
punire  aut  deponere  et  ab  eis  relationem  recipere  de  statu 
dioecesium.  Eidem  Pontifici,  ex  natura  primatus,  haeret  jus 
recipiendi  appellationes  ab  episcoporum  sententiis,  judices 
delegatos  in  universo  orbe  constituendi,  personas  et  territoria 
eximendi  ab  Ordinariorum  jurisdictione.  Sebastianelli,  De 
Clericis,  tit.  II,  n.  77. 

248.  Amplissima  dignitas  Romani  Pontificis  exta  i- 
betar  ex  insignibus  et  titulis  quibus  fulget  auctoritas 
apostolica.  Insignia  sunt : 1°  baculus  pastoralis  rectus, 
qui  est  signum  muneris  pastoralis  nomine  Christi  exercendi ; 
2°  tiara  aut  corona  triplex , quatenus  potestatem  exercet  in 
coelo,  in  terra  et  in  inferno  ; Ferraris , v.  Papa,  art.  II ; 3 °pal- 

lium , quod  Pontifex  ubique  et  semper  defert  in  signum  uni- 
versalis jurisdictionis. 

Quoad  nomina  quibus  designatur,  vocatur  Episcopus  Urbie 
Eomce , Metropolita  provincice  romance , Primas  Italice , 
Patriarcha  Occidentis.  Dicitur  Pontifex  Maximus , ad 
exemplar  sacerdotis  V.  T. ; Papa , quo  nomine  designabantur 
olim  episcopi ; Servus  servorum  Dei , quem  titulum  primus 
usurpavit  Gregorius  Magnus  ut  increparet  patriarcham  Con- 
stantinopolitanum,  qui  sibi  arrogaverat  nomen  patriarchae 
universalis. 


TITULUS  VI 

DE  ADJUTORIBUS  ROMANI  PONTIFICIS 


“ Eomanus  Pontifex,  quem  Christus  Dominus  Ecclesiae 
caput  constituit,  omniumque  ecclesiarum  curam  gerere  voluit, 
multos  tam  immensi  oneris  adjutores  advocat  atque  adscis- 

cit ut  ipse  tantae  potestatis  clavum  tenens,  divina  gratia 

adjutrice,  non  succumbat.”  Const.  Immensa  ceterni  Dei 
Sixti  V.  Adjutores  Summi  Pontificis  in  curia  apostolica 
sunt  cardinales,  congregationes  et  tribunalia  romana ; adju- 
tores extra  curiam  sunt  legati,  delegati  apostolici  et  vicarii 
apostolici. 


CAPUT  I 

DE  CARDINALIBUS 

249.  Primitus  omnes  clerici  dicebantur  cardina- 
les, quia,  ordinati  ad  aliquam  ecclesiam,  ex  bonis  hujus  eccle- 
siae honestam  sustentationem  percipiebant : hinc  dicebantur 
ad  aliquam  ecclesiam  per  sacram  ordinationem  incardinati 
seu  incorporati . Clerici  cardinales  vocabantur,  quia  per 
suam  incardinationem  ad  aliquam  ecclesiam  servitio  hujus 
ecclesiae  erant  perpetuo  addicti,  et  quemadmodum  valva  circa 
cardinem,  sic  ecclesia  supra  suos  clericos  volvebatur. 

1°  Eomae  exstabant  ecclesiae  in  quibus  fiebant  sacri  con- 
ventus et  sacramenta  ministrabantur : ad  has  ecclesias  ordi- 
nabantur presbyteri  cardinales.  Erant  diaconiae  in  Urbis 
regionibus,  seu  domus  cum  adhaerentibus  sacellis  et  oratoriis  : 

ad  illa  oratoria  ordinabantur  diaconi  cardinales . Serius  circa 
Urbem  sedes  episcopales  fuerunt  erectae,  et  sic  sedes  illae* 
vocatae  fuerunt  suburbicariae,  et  episcopi  ad  illas  praefecti 
cardinales  episcopi. 

2°  Saeculo  VIII,  nomen  cardinalis  proprium  evasit  clericis 
ecclesiae  cathedralis,  propter  eorum  principalitatem  in  dioecesi ; 
progressu  temporis,  ob  cathedrae  apostolicae  eminentiam  supra 
ceteras  ecclesias,  nomen  cardinalis  tributum  fuit  solis  cleri- 
cis qui  constituunt  presbyterium  seu  senatum  Romani  Ponti- 
ficis, ita  ut  canonici  ecclesiae  cathedralis  non  possint  amplius 
hodie  hoc  nomine  designari.  Bargilliat , Prcelectiones  Jur ^ 
Gan.,  num.  432,  et  seq . 

250.  5nmerns  cardinalium  ollm  init  In  Ecclesia 
Romana  Incertus  et  vagus. 

1°  Ineunte  saeculo  XII,  septem  erant  cardinales  episcopi, 
viginti  octo  presbyteri  et  octodecim  diaconi,  sed  iste  numerua 
adeo  imminui  coepit  ut  electioni  Nicolai  III  octo  tantum 
cardinales  interfuerint.  Adauctus  est  eorum  numerus,  prae- 
sertim occasione  schismatis  occidentalis ; revera  duo  aut  tres 
pontifices  circa  pontificatum  contendentes  novos  cardinales 
creabant,  qui  factionibus  suis  faverent. 

2°  In  concilio  Constantiensi,  anno  1414,  statutum  fuit  car- 
dinalium numerum  ad  viginti  quatuor  esse  restringendum  ; 
Paulus  IV  praecepit  ne  in  Ecclesia  adessent  plus  quam  qua- 
draginta cardinales,  sed  ejus  successores  hunc  numerum  pro- 
traxerunt usque  ad  septuaginta  sex.  Sixtus  V statuit,  in 
const.  Postquam , septuaginta  cardinales  fore  ad  imitationem 
septuaginta  seniorum  quos  Moises,  pro  regimine  populi  Dei* 
sibi  assumpsit ; huic  decreto  Romani  Pontifices  successorea 
se  conformaruut. 

251.  Cardinales  dividuntur  In  tres  classes,  scilicet 

in  cardinales  episcopos, presbyteros  et  diaconos,  quae  divisio 
respicit  titulos  seu  ecclesias  ipsis  assignatas  a Summo  Pon- 
tifice, post  annuli  traditionem  in  consistorio.  Sex  sunt  cardi- 

nales  episcopi,  quinquaginta  presbyteri  et  quatuordecim  dia- 
coni. Sebastianelli,  De  Personis , num . 82. 

252.  Cardinales  a solo  Romano  Pontifice  crean- 
tur, et  assumuntur,  quantum  fieri  potest,  ex  toto  orbe  catho- 
lico, “ ut  in  regimine  universalis  Ecclesiae  Romano  Pontifici 
adsistere  valeant,  et  de  moribus  et  negotiis  Christianorum 
regnorum  certa  notitia  prompte  habeatur.”  Const.  Postquam 
Sixti  V. 

1°  In  consistorio  secreto,  Romanus  Pontifex  manifestat  in- 
tentionem creandi  novos  cardinales,  cui  annuunt  cardinales 
praesentes  ; immediate  editur  decretum  nominationis,  quod 
promulgatur  extra  consistorium.  Si  promotus  Romae  commo- 
retur, statuta  die,  petit  Aulam  Apostolicam  ut  birretum 
rubrum  recipiat ; tunc  indicatur  dies  consistorii  publici,  qua 
die,  Romanus  Pontifex  cardinali  promoto  imponit  galerum 
rubrum  et  ejus  os  claudit,  id  est,  ei  prohibet  ne  interim  suf- 
fragium in  negotiis  collegialiter  tractandis  cum  aliis  cardina- 
libus emittat.  In  alio  consistorio  secreto,  Summus  Pontifex 
novi  cardinalis  os  aperit,  annulum  tradit,  proprium  titulum 
designat  et  ei  assignat  aliquas  ex  congregationibus  romanis 
in  quibus,  uti  judex,  sedere  poterit. 

2°  Si  promotus  extra  Urbem  moretur,  ad  eum  mittitur  birre- 
tum rubrum  per  legatum  specialem,  qui  dici  solet  Ablegatus  ; 
in  receptione  birreti  rubri,  cardinalis  debet  jurare  se  infra 
anuum  ad  limina  apostolica  accessurum  fore. 

253.  Aliquando  Summus  Pontifex  aliquem  car- 
dinalem creat  in  consistorio,  quin  nomen  ejus  reve- 
let; hic  cardinalis  dicitur  reservatus  in  'pectore.  Hic  casus 
verificatur  quando,  ob  rationes  prudentiae,  vel  propter  munus 
quo  fungitur  persona  ad  dignitatem  cardinalitiam  elevata, 
-congruum  est  ut  publicatio  differatur. 

Effectus  hujus  creationis  est  ut  publicatio,  quae  in  poste- 
.riori  consistorio  contingit,  retrotrahitur  ad  tempus  creationis, 
ita  ut  cardinales  illi  sedeant  ante  alios  cardinales  antea  publi- 

catos  sed  postea  creatos.  Ut  consequantur  sua  jura,,  illi  cardi- 
nales debent  publicari  ante  mortem  Summi  Pontificis,  nisi 
Pontifex  mandet  eos  esse  evulgandos  statim  post  mortem 
suam,  ut  fecit  Pius  IX,  anno  1875. 

254.  Dotes  requisitos  in  cardinalibus*  recenset  Six- 
tus  V in  constitutione  Postquam. 

Arcentur  ab  hac  dignitate  : la  illegitimi , etiam  per  subse- 
quens  matrimonium  legitimati ; 2°  qui  in  minoribus  consti- 
tuti per  annum  saltem  habitum  et  tonsuram  non  gestarunt ; 
3°  fratres  et  consobrini  in  secundo  gradu  consanguinitatis 
alicujus  cardinalis,  quamdiu  ille  vixerit. 

Caeterum  praecellentes  viri  in  ipsum  Collegium  adscribantur 
quorum  pietas  et  doctrina  tam  ipsi  Pontifici  quam  universa 
Collegio  cognitae  et  probatae  sint. 

255.  Alia  est  auctoritas  cardinalium  in  suis  eccle- 
siis titnlaribns,  alia  in  regimine  Ecclesiae  universa- 
lis. Usque  ad  Innocentium  XII,  cardinales,  praeter  jurisdi- 
ctionem quam  exercent  in  propria  ipsorum  dioecesi,  qua  loco- 
rum Ordinarii,  jurisdictionem  quasi  episcopalem  in  spiritua- 
libus obtinebant  in  ecclesiis  titularibus. 

Innocentius  XII,  in  sua  constitutione  Romanus  Pontifex^ 
restrinxit  eorum  jurisdictionem,  declarans  cardinalibus  in  pro- 
priis titulis  competere  “ jurisdictionem  in  eis  quae  ad  servi- 
tium ecclesiae  concernunt.”  Unde  potestas  cardinalium  in 
titulis  sese  extendit  ad  servitium  ecclesiae ; attamen  habent 
jura  honorifica,  quasi  exercerent  jurisdictionem. 

256.  Vivente  Summo  Pontifice,  cardinales  sunt 
consiliarii  eius  intimi,  quin  limitent  ejus  auctorita- 
tem. In  hoc  differt  senatus  Romani  Pontificis  a senatu  epi- 
scopi : canonici  aliquando  limitant  auctoritatem  episcopalem, 
sed  Romanus  Pontifex  est  supra  cardinales,  quos  deponere 
posset,  et  quorum  sententiae  annuere  non  tenetur.  Sed  valde 
conveniens  est  ut  Summus  Pontifex  utatur  consilio  suorum 
cardinalium  in  negotiis  enucleandis ; revera  in.  legibus  con- 

dendis  et  controversiis  solvendis  attendendum  est  non  tan- 
tum ad  legislatoris  auctoritatem,  sed  etiam  ad  ejus  pruden- 
tiam, quae  maxime  adjuvatur  consiliis.  Hanc  agendi  rationem 
secuti  fuerunt  R.  Pontifices  ; aucto  negotiorum  numero, 
institutae  fuerunt  Congregationes  Romanae  in  quibus  multa 
negotia  cardinalibus  committuntur  ut  ab  ipsis,  auctoritate 
pontificia  praeditis,  solvantur.  Sebastianelli,  De  Clericis , n.  85. 

257.  Mortuo  Pontifice,  suprema  jurisdictio  in  Ec- 
clesia universali  non  transit  ad  cardinales,  saltem  ex 
jure  introducto  a Gregorio  X,  in  concilio  Lugdunensi.  Colle- 
gium cardinalium  non  potest  immutare  aut  retractare  ea  quae 
a mortuo  pontifice  gesta  fuerunt,  nec  aliquem  actum  juris- 
dictionis pontificiae  exercere,  nisi  adsit  urgens  necessitas  ab 
omnibus  et  singulis  cardinalibus  probanda.  Mortuo  Pontifice, 
nihil  habent  cardinales  nisi  jus  eligendi  ejus  successorem. 

258.  {Summa  est  cardinalium  dignitas  et  reverentia 
eis  debita.  “Cardinales  ceteros  omnes  in  Ecclesia,  post 
Summum  Pontificem,  honore  et  dignitate  praecedant ; ” Con- 
stitutio Supremce  Leonis  X.  Eorum  dignitas  praestat  digni- 
tatem episcopalem,  archiepiscopalem  et  patriarchalem  ; ratio 
est,  quia,  adhaerentes  personae  Summi  Pontificis,  regunt  Eccle- 
siam universalem. 

Cardinales  deferunt  titulum  Principis  et  Eminentiae ; 
Pius  II  creando  cardinales  sic  eos  interpellabat : “ Vos  regum 
similes  estis,”  In  cceremoniali  circa  receptionem  regis  in 
consistorio,  ei  assignabatur  primus  locus  post  primum  cardi- 
nalem episcopum  vel  antiquiorem  cardinalem  presbyterum. 

259.  Ratione  tautce  dignitatis.  Cardinales  habent 
plura  privilegia  s 1°  Cardinales,  etiam  non  episcopi,  in 
concilio  generali  habent  jus  praeessendi  et  emittendi  suffra- 
gium decisivum  ante  episcopos,  archiepiscopos,  primates  et 
patriarchas  ; 2°  credendum  est  cardinali  asserenti  aliquid 
actum  fuisse  in  presentia  Papae,  etsi  non  habeat  documen- 
tum; 3°  speciali  modo  proteguntur  contra  injurias.  Inconsti- 

tutione  Apostolicce  Sedis , sub  numero  quinto,  datur  excom- 
municatio speciali  modo  Romano  Pontifici  reservata  contra 
“ omnes  interficientes,  mutilantes,  persequentes,  capientes, 
carcerahtes,  detinentes  vel  hostiliter  insequentes  S.  R.  E.  Car- 
dinales..., necnon  ea  mandantes,  vel  rata  habentes,  seu  prae- 
stantes in  eis  auxilium,  consilium  vel  favorem:” 


CAPUT  II 

DE  CONGREGATIONIBUS  ROMANIS 

“ Pontificium  onus,  angelicis  plane  humeris  formidandum, 
fi  inter  Senatores  orbis  terrae  fratres  nostros  Cardinales,  apta 
quadam  distributione,  pro  temporum  conditione,  negotiorum 
multitudine  et  varietate  ...  salubriter  partiri  decrevimus;” 
Constitutio  Immensa  Sixti  V ; unde  cardinales  distribuuntur 
in  variis  congregationibus  romanis. 

260.  Congregatio  Romana  definitur:  Coetus  cardina- 

lium  institutus  ad  instar  alicujus  collegii  ad  negotia  ipsis  a 

S.  Pontifice  deihandata,  definienda. 

» ' 

1°  Aliae  sunt  Congregationes  stabiles  et  ordinariae,  aliae 
Congregationes  particulares  et  extraordinariae  quas  Rom. 
Pontifex  pro  aliquo  graviori  negotio  expediendo  constituit. 

2°  Unaquaeque  Congregatio  constat  pluribus  cardinalibus, 
quorum  unus  est  Praefectus,  nisi  Summus  Pontifex  sibi  reser- 
vaverit praefecturam  ; alii  officiales  sunt  Secretarii,  Consul- 
tores et  Officiales  minores. 

261.  Sacrae  Congregationes  procedunt  auctoritate 
et  nomine  Sumini  Pontificis.  Unaquaeque,  in  propria 

- negotiorum  provincia,  tribunal  supremum  constituit,  cui 
omnes  Christi  fideles  parere  debent,  cujuscumque  sint  digni- 

tatis.  Qaascumque  appellationes  recipere  possunt,  et  ab 
earum  judicio  ad  aliud  tribunal  appellari  nequit ; sed  tamen 
si  partes  collitigautes,  vel  una  ex  eis  voluerit  causam  iterum 
examini  subjicere,  eadem  Sacra  Congregatio  iterum  causam 
expendere  poterit,  obtento  prius  beneficio  novce  audientiae. 

Hoc  beneficium  non  conceditur,  quando  in  decisione  causae 
apposita  fuit  clausula  Et  amplius,  quae  significat : Et  amplius 
causa  non  proponatur. 

262.  In  Sacris  Congregationibus,  non  solent  expe- 
diri negotia,  inaudito  Ordinario  proprio  oratoris, 

vel  Superiore  regulari,  cujus  personam  religiosam  vel  jura 
negotium  expediendum  respicit.  Quare  stylus  Curiae  Roma- 
nae est  ut  supra  recursu  vel  precibus  acceptis,  informatio  et 
votum  Ordinarii,  vel  Superioris  generalis,  respective  exqui- 
rantur; si  negotium  tertias  personas  attingat,  in  mandato 
informationis  adjungitur  clausula:  Auditis  interesse  haben- 
tibus. 

Habita  autem  decisione,  rescriptum  mittitur  ad  Ordina- 
rium, vel  superiorem  regularem,  ut  illud  executioni  mandet. 
Porro  forma  horum  rescriptorum  talis  esse  solet  ut  executori 
nudum  ministerium  committatur ; unde  cognita  veritate  pre- 
cum, juxta  clausulam  : “ si  preces  veritate  nitantur,  ” vel 
aliam  similem,  executor  tenetur  decretum  executionis  edere, 
observatis  conditionibus  in  rescripto  designatis.  Ipsa  executio 
est  nudum  ministerium  aliis  non  delegabile,  nisi  in  rescripto 
facultas  subdelegandi  concessa  fuerit. 

263.  Non  solent  Congregationes  Romanae,  si  ex- 
cipias b.  Pcenitentiariam,  admittere  recursus  qui 
fiunt  per  epistolas ; neque,  ex  regula  ordinaria,  admittunt 
petitionem  per  telegraphum.  Supplex  libellus  in  unaquaque 
earum  secretaria  praesentari  debet  de  manu  ad  manum  per 
agentem  ecclesiasticum,  qui  deinde  sit  responsionem  requisi- 
turus. 

Supplicatio  ad  Papam  dirigi  solet  sub  his  verbis : “ Beatis- 

sime  Pater/’  Postea  in  linea  infra  posita  inscribuntur  nomen* 
qualitates,  dicecesis  et  patria  supplicantis  ; deinde  simpliciter 
exponitur  petitionis  objectum. 

264.  Propriam  est  Congregationum  Romanarum 
at  sententiam  pare  et  simpliciter  dicant,  respondendo 
ad  dubia  proposita : Affirmative,  vel  Negative ; ratio,  quia 
repraesentant  Supremum  Legislatorem,  qui,  dum  legem  dicit* 
non  tenetur  manifestare  rationem  suae  voluntatis.  Aliquando 
additur  responso  : A d mentem , quae  verba  significant  expli- 
candam esse  sententiam  ut  menti  Congregationis  satisfaciat. 
Nonnulla  alia  occurrunt  verba  in  responsionibus  Sacrarum 
Congregationum,  v.  g.  Dilata , id  est,  differtur  responsio  ; In 
decretis , vel  In  decisis , id  est,  standum  est  priori  sententiae  ; 
Providebitur  in  casibus  particularibus , id  est,  negatur 
responsio  generalis,  proponantur  ideo  casus  determinati  ; 
Facto  verbo  cum  Sanctissimo f id  est,  res  ad  Summum  Pon- 
tificem fuit  delata. 

265.  Negotia  quae  ad  Sanctam  Sedem  deteruntur 
inter  varias  Congregationes  distribuuntur,  quarum 
quaedam  ordinantur  ad  res  fidei,  sicut  S.  C.  Sancti  Officii , 
S.  0 [ Indicis , S.  G.  de  Propaganda  Fide ; quaedam  ordi- 
nantur ad  disciplinam,  sicut  S.  G.  Concilii , S.  G.  Episcopo- 
rum et  Regularium , S G.  super  residentia  Episcoporum , 
S.  C . Gonsistorialis , S.  C.  super  visitatione  apostolica  ; 
quaedam  ordinantur  ad  liturgiam,  ut  S . G.  Rituum , S.  G. 
Indulgentiarum  et  Reliquiarum , S . C.  Cceremonialis  ; 
quaedam  ordinantur  ad  administrationem,  ut  S.  G.  a negotiis 
extraordinariis , S . G.  Studiorum , Fabrica  Sti  Petri . 

266.  Praeter  Congregationes  Romanas,  babentnr 
Tribunalia  gratiee,  quibus  mediantibus  Summus  Pontifex 
concedit  beneficia,  v.  g.  Dataria , qua  conceduntur  gratiae 
forum  externum  respicientes  ; Poenitentiaria , qua  erogantur 
dispensationes  et  absolutiones  fori  interni.  Brevis  erit  sermo  de 
congregationibus  et  de  tribunalibus  in  sequentibus  articulis. 

ARTICULUS  I. 

De  Congregationibus  in  specie . 

DE  S.  CONGREGATIONE  INQUISITIONIS 

267.  Tribunal  Inquisitionis  ab  lnnocentio  III  ibit 
primo  erectum,  ex  consilio  Sti  Dominici,  contra  haeresim 
Albigensium.  Gregorius  IX  officium  Inquisitionis  fratribus 
Ordinis  Praedicatorum  commisit,  quod  postea  ab  lnnocentio 
IY  fratribus  Conventualibus  fuit  demandatum.  Orta  haeresi 
Lutherana,  Paulus  III  instituit  Sacram  Universalis  Inqui- 
sitionis Congregationem,  quam  confirmavit  Sixtus  V in  sua 
bulla  Immensa . Haec  congregatio  solet  vocari  Sanctum 
Officium,  quia  sanctum  est  haereticos  inquirere,  eorum  con- 
versionem curare  et  eorum  contumaciam  punire. 

268.  S.  C.  Sti  Officii  inquirit  et  condemnat  fideles 
reos  haeresis,  schismatis  vel  apostasiae  et  eorum  scripta  prohi- 
bet ; elargitur  dispensationes  ad  matrimonium  mixtum  inter 
personas  catholicas  et  haereticas  contrahendum  ; qualificat 
propositiones,  an  sint  erroneae,  suspectae,  haeresi  proximae,  aut 
haereticae;  respondet  quaestionibus  doctrinalibus  quae  ad  ejus 
examen  proponuntur. 

269.  Maxima  est  decretorum  huius  congregationis 
auctoritas.  Eduntur  a personis  omnino  competentibus,  sive 
spectemus  eorum  doctrinam,  sive  eorum  experientiam,  et 
praefecturam  hujus  congregationis  sibi  reservavit  Summus 
Pontifex.  An  vero  decreta  sint  infallibilia,  hoc  pendet  a 
parte  quam  in  eis  habuit  Summus  Pontifex.  Infallibilitas  est 
donum  Summo  Pontifici  personale  : unde  ut  decreta  hujus 
congregationis  habeantur  ut  irreformabilia,  necesse  est  demon- 
strare ea  esse  actus  papales.  In  praxi,  hoc  erit  difficile,  nam 
Summus  Pontifex,  cui  referuntur  haec  decreta,  nihil  aliud 
facit  nisi  permittere  ut  evulgentur,  aut  simpliciter  ea  pro 

bare ; jamvero  haec  simplex  permissio,  aut  haec  approbatio, 
relinquit  ea  responsa  inter  actus  congregationis , nec  ea 
efficit  actus  papales  quibus  inest  infallibilitas. 

Aliquando  S.  Pontifex,  ex  relatione  S.  Congregationis, 
sumit  occasionem  revocandi  ad  suum  tribunal  aliquod  nego- 

(tium  ; responsum  datum  per  organum  S.  C.  Sti  Officii, 
nomine  et  auctoritate  Summi  Pontificis,  fit  actus  papalis , 
cui  inest  infallibilitas,  si  res  ordinetur  ad  fidem  vel  mores. 
De  Angelis , De  Officio  Judicis  Ordinarii , n.  10. 

DE  SACRA  CONGREGATIONE  INDICIS. 

270.  Sacra  Congregatio  Indici»  sic  nuncupator 
^ab  Indice,  seu  catalogo  librorum,  qui  ejus  jussu  prohibiti 
; et  in  codicem  fuerunt  redacti.  Pius  IV  commisit  Concilio  Tri- 
dentino  ut  indicem  librorum  prohibitorum  et  quasdam  regulas 
conficeret ; has  regulas  approbavit  in  constitutione  Dominici 
gregis . Pius  V commisit  examen  librorum  speciali  congrega- 
tioni quam  vocavit  Indicis  ; eam  sequentes  pontifices  confir- 
marunt et  variis  privilegiis  et  facultatibus  auxerunt. 

Concilium  Tridentinum  decem  regulas  edidit,  quibus  acces- 
serunt plures  constitutiones  Romanorum  Pontificum. 

Leo  XIII,  propter  mutatas  temporis  circumstantias,  in 
sua  constitutione  Ojfficiorum  et  munerum , 6 Feb.  1897,  pro- 
mulgavit novas  regulas  quas  referimus. 

Firma  manente  constitutione  Benedicti  XIV  Sollicita  ac 
provida , attendendum  erit  ad  illas  regulas. 

271.  ftegulse  Indici». 

Titulus  I. — De  prohibitione  librorum . 

I De  prohibitis  apostatarum , haereticorum , schismaticorum 

aliorumque  scriptorum  libris . 

^1.  Libri  omnes,  quos  ante  annum  MDC  aut  Summi  Pon- 
tifices, aut  Concilia  cecumenica  damnarunt,  et  in  novo  Indice 

non  recensentur,  eodem  modo  damnati  habeantur,  sicut  olim 
damnati  fuerunt ; iis  exceptis,  qui  per  haec  Decreta  Genera- 
lia permittuntur. 

2.  Libri  apostatarum,  haereticorum,  schismaticorum  et 

quorumcumque  scriptorum  haeresim  vel  schisma  propugnan- 
tes, aut  ipsa  Religionis  fundamenta  utcumque  evertentes, 
omnino  prohibentur.  i 

3.  Item  prohibentur  acatholicorum  libri,  qui  ex  professo  ! 
de  Religione  tractant,  nisi  constet  nihil  in  eis  contra  fidem 
catholicam  contineri. 

4.  Libri  eorumdem,  qui  ex  professo  de  Religione  non  tra-  j 
ctant,  sed  obiter  tantum  fidei  veritates  attingunt,  jure  eccle-  1 
siastico  prohibiti  non  habeantur,  donec  speciali  decreto  pro-^ 
scripti  haud  fuerint. 

II. — De  Editionibus  textus  originalis  etversionum  non  vul- 
garium Sacrce  Scripturos . 

5.  Editiones  textus  originalis  et  antiquarum  versionum 
catholicarum  Sacrae  Scripturae,  etiam  Ecclesiae  Orientalis,  ab 
acatholicis  quibuscumque  publicatae,  etsi  fideliter  et  integre 
editae  appareant,  iis  dumtaxat  qui  studiis  theologicis  vel 
biblicis  dant  operam,  dummodo  tamen  non  impugnentur  in 
prolegomenis  aut  adnotationibus  catholicae  fidei  dogmata, 
permittuntur. 

6.  Eadem  ratione,  et  sub  iisdem  conditionibus,  permittun- 
tur aliae  versiones  Sacrorum  Bibliorum  sive  latina,  sive  alia 
lingua  non  vujgari  ab  acatholicis  editae. 

III. — De  versionibus  vernaculis  Sacrce  Scripturos . 

7.  Cum  experimento  manifestum  sit,  si  Sacra  Biblia  vul- 
gari lingua  passi m sine  discrimine  permittatur,  plus  inde, 
ob  hominum  temeritatem,  detrimenti  quam  utilitatis  oriri ; 
Versiones  omnes  in  lingua  vernacula,  etiam  a viris  catholi- 
cis confectae,  omnino  prohibentur,  nisi  fuerint  ab  Apostolica 

Sede  approbatae,  aut  editae  sub  vigilantia  Episcoporum  cum 
adnotationibus  desumptis  ex  Sanctis  Ecclesiae  Patribus,  atque 
ex  doctis  catholicisque  scriptoribus. 

8.  Interdicuntur  versiones  omnes  Sacrorum  Bibliorum, 
quavis  vulgari  lingua  ab  acatholicis  quibuscumque  confectae, 
atque  illae  praesertim,  quae,  per  Societates  Biblicasa  Romanis 
Pontificibus  non  semel  damnatas,  divulgantur,  cum  in  iis 
saluberrimae  Ecclesiae  leges  de  divinis  libris  edendis  funditus 
posthabeantur. 

Kae  nihilominus  versiones  iis,  qui  studiis  theologicis  vel 
biblicis  dant  operam,  permittuntur : iis  servatis,  quae  supra 
(n.  5)  statuta  sunt. 

IV — De  libris  obscenis . 

V 9.  Libri,  qui  res  lascivas  seu  obscenas  ex  professo  tractant, 
narrant,  aut  docent,  cum  non  solum  fidei,  sed  et  morum,  qui 
hujusmodi  librorum  lectione  facile  corrumpi  solent,  ratio 
habenda  sit,  omnino  prohibentur. 

10.  Libri  auctorum  sive  antiquorum,  sive  recentiorum, 
quos  classicos  vocant,  si  hac  ipsa  turpitudinis  labe  infecti 
sunt,  propter  sermonis  elegantiam  et  proprietatem,  iis  tantum 
permittuntur,  quos  officii  aut  magisterii  ratio  excusat ; nulla 
tamen  ratione  pueris  vel  adolescentibus,  nisi  solerti  cura 
expurgati,  tradendi  aut  praelegendi  erunt. 

V. — De  quibusdam  specialis  argumenti  libris. 

11.  Damnantur  libri,  in  quibus  Deo,  aut  Beatae  Virgini 
Mariae,  vel  Sanctis,  aut  Catholicae  Ecclesiae  ejusque  Cultui, 
vel  Sacramentis,  aut  Apostolicae  Sedi  detrahitur.  Eidem  repro- 
bationis judicio  subjacent  ea  opera,  in  quibus  inspirationis 
Sacrae  Scripturae  conceptus  pervertitur,  aut  ejus  extensio 
nimis  coarctatur.  Prohibentur  quoque  libri,  qui  data  opera 
Ecclesiasticam  itierarchiam,  aut  statum  clericalem  vel  reli- 
giosum probris  afficiunt. 

12.  Nefas  esto  libros  edere,  legere  aut  retinere  in  quibus 
«ortilegia,  divinatio,  magia,  evocatio  spirituum,  aliseque  hujus 
generis  superstitiones  docentur  vel  commendantur. 

13.  Libri  aut  scripta,  quse  narrant  novas  apparitiones,  reve- 
lationes, visiones,  prophetias,  miracula,  vel  quae  novas  indu- 
cunt devotiones,  etiam  sub  praetextu  quod  sint  privatae,  si 
publicentur  absque  legitima  Superiorum  Ecclesiae  licentia, 
proscribuntur. 

14.  Prohibentur  pariter  libri,  qui  duellum,  suicidium,  vel 
divortium  licita  statuunt,  qui  de  sectis  massonicis,  vel  aliis 
ejusdem  generis  societatibus  agunt,  easque  utiles  et  nou  per- 
niciosas Ecclesiae  et  civili  societati  esse  contendunt,  et  qui 
errores  ab  Apostolica  Sede  proscriptos  tuentur. 

VI — De  Sacris  Imaginibus  et  Indulgentiis. 

15.  Imagines  quomodocumque  impressae  Domini  Nostri 
Jesu  Christi,  Beatae  Mariae  Virginis,  Angelorum  atque  San- 
ctorum, vel  aliorum  Servorum  Dei  ab  Ecclesiae  sensu  et  decre- 
tis difformes,  omnino  vetantur.  Novae  vero,  sive  preces 
habeant  adnexas,  sive  absque  illis  edantur,  sine  Ecclesiasticae 
potestatis  licentia  non  publicentur. 

16.  Universis  interdicitur  indulgentias  apocryphas,  et  a 
Sancta  Sede  Apostolica  proscriptas  vel  revocatas  quomodo- 
cumque divulgare.  Quae  divulgatae  jam  fuerint,  de  manibus 
fidelium  auferantur. 

17.  Indulgentiarum  libri  omnes,  summaria,  libelli,  folia, 
etc.,  in  quibus  earum  concessiones  continentur,  non  publi- 
centur absque  competentis  auctoritatis  licentia. 

VII. — De  libris  liturgicis  et  precatoriis . 

18.  In  authenticis  editionibus  Missalis,  Breviarii,  Ritualis, 
Caeremonialis  Episcoporum,  Pontificalis  romani,  aliorumque 
librorum  liturgicorum  a Sancta  Sede  Apostolica  approbato- 

rum,  nemo  quidquam  immutare  praesumat:  si  secus  factum 
fuerit,  hae  novae  editiones  prohibentur. 

19.  Litaniae  omnes,  praeter  antiquissimas  et  communes, 
quae  in  Breviariis,  Missalibus,  Pontificalibus  ac  Bitualibus 
continentur,  et  praeter  Litanias  de  Beata  Virgine,  quae  in 
sacra  iEde  Lauretana  decantari  solent,  et  litanias  Sanctissimi 
Nominis  Jesu  jam  a Sancta  Sede  approbatas,  non  edantur 
sine  revisione  et  approbatione  Ordinarii. 

20.  Libros,  aut  libellos  precum,  devotionis,  vel  doctrina* 
institutionisque  religiosae,  moralis,  asceticae,  mysticae,  aliosque 
hujusmodi,  quamvis  ad  fovendam  populi  christiani  pietatem 
conducere  videantur,  nemo,  praeter  legitimae  auctoritatis  licen- 
tiam, publicet : secus  prohibiti  habeantur. 

yiH. — De  Diariis,  foliis  et  libellis  periodicis, 

21.  Diaria,  folia  et  libelli  periodici,  qui  religionem  aut 
ybonos  meres  data  opera  impetunt,  non  solum  naturali,  sed 

etiam  ecclesiastico  jure  proscripti  habeantur. 

Curent  autem  Ordinarii,  ubi  opus  sit,  de  hujusmodi  lectio- 
nis periculo  et  damno  fideles  opportune  monere. 

22.  Nemo  e catholicis,  praesertim  e viris  ecclesiasticis,  in 
hujusmodi  diariis,  vel  foliis,  vel  libellis  periodicis,  quidquam, 
nisi  suadente  justa  et  rationabili  causa,  publicet. 

IX. — De  facultate  legendi  et  retinendi  libros  prohibitos, 

^ 23.  Libros  sive  specialibus,  sive  hisce  generalibus  Decretis 
proscriptos,  ii  tantum  legere  et  retinere  poterunt,  qui  a Sede 
Apostolica,  aut  ab  illis,  quibus  vices  suas  delegavit,  oppor- 
tunas fuerint  consecuti  facultates. 

24.  Concedendis  licentiis  legendi  et  retinendi  libros  quos- 
cumque prohibitos  Bomani  Pontifices  Sacram  Indicis  Congre- 
gationem praeposuere.  Eadem  nihilominus  potestate  gaudent, 
tum  Suprema  Sancti  Officii  Congregatio,  tum  Sacra  Congre- 
gatio de  Propaganda  Fide  pro  regionibus  suo  regimini  sub- 

jectis.  Pro  Urbe  tantum,  haec  facultas  competit  etiam  Sacri 
Palatii  Apostolici  Magistro. 

25.  Episcopi  aliique  Praelati  jurisdictione  quasi  episcopali 
pollentes,  pro  singularibus  libris,  atque  in  casibus  tantum 
urgentibus,  licentiam  concedere  valeant.  Quod  si  iidem  gene- 
ralem a Sede  Apostolica  impretraverint  facultatem,  ut  fideli- 
bus libros  proscriptos  legendi  retinendique  licentiam  impertiri 
valeant,  eam  nonnisi  cum  delectu  et  ex  justa  et  rationabili 
causa  concedant. 

26.  Omnes  qui  facultatem  apostolicam  consecuti  sunt 
legendi  et  retinendi  libros  prohibitos,  nequeunt  ideo  legere  et 
retinere  libros  quoslibet,  aut  ephemerides  ab  Ordinariis  loco- 
rum proscriptas,  nisi  eis  in  apostolico  induito  expressa  facta 
fuerit  potestas  legendi  et  retinendi  libros  a quibuscumque 
damnatos.  Meminerint  insuper  qui  licentiam  legendi  libros 
prohibitos  obtinuerunt,  gravi  se  praecepto  teneri  hujusmodi 
libros  ita  custodire,  ut  ad  aliorum  manus  non  perveniant. 

X.—  De  denunciatione  pravorum  librorum . 

27.  Quamvis  catholicorum  omnium  sit,  maxime  eorum  qui 
doctrina  praevalent,  perniciosos  libros  Episcopis,  aut  Aposto- 
licae  Sedi  denunciare ; id  tamen  speciali  titulo  pertinet  ad 
Nuntios,  belegatos  Apostolicos,  locorum  Ordinarios,  atque 
Eectores  Universitatum  doctrinae  laude  florentium. 

28.  Expedit  ut  in  pravorum  librorum  denunciatione  non 
solum  libri  titulus  indicetur,  sed  etiam,  quoad  fieri  potest, 
causae  exponantur  ob  quas  liber  censura  dignus  existimatur. 
Iis  autem  ad  quos  denunciatio  defertur,  sanctum  erit,  denun- 
ciantium  nomina  secreta  servare. 

29.  Ordinarii,  etiam  tanquam  Delegati  Sedis  Apostolicae, 
libros,  aliaque  scripta  noxia  in  sua  Dioecesi  edita  vel  diffusa 
proscribere,  et  e manibus  fidelium  auferre  studeant.  Ad  Apo- 
stolicum  judicium  ea  deferant  opera  vel  scripta,  quae  subtilius 

exaipen  exigunt,  vel  in  quibus  ad  salutarem  effectum  con- 
sequendum, supremae  auctoritatis  sententia  requiri  videatur. 

Titulus  II. — De  censura  librorum . 

I. — De  pr  cela  iis  librorum  cenmrce  prcepositis. 

30.  Penes  quos  potestas  sit  sacrorum  bibliorum  editiones 
et  versiones  approbare  vel  permittere  ex  iis  liquet,  quae  supra 
(n.  7)  statuta  sunt. 

31.  Libros  ab  Apostolica  Sede  proscriptos  nemo  audeat 
iterum  in  lucem  edere  : quod  si  ex  gravi  et  rationabili  causa, 
singularis  aliqua  exceptio  hac  in  re  admittenda  videatur,  id 
nunquam  fiet,  nisi  obtenta  prius  sacrae  Indicis  Congregationis 
licentia,  servatisque  conditionibus  ab  ea  praescriptis. 

32.  Quae  ad  causas  Beatificationum  et  Canonizationum 
Servorum  Dei  utcumque  pertinent,  absque  beneplacito  Con- 
gregationis Sacris  Ritibus  tuendis  praepositae  publicari  ne- 
queunt. 

33.  Idem  dicendum  de  Collectionibus  Decretorum  singula- 
rum Romanarum  Congregationum  : hae  nimirum  Collectiones 
edi  nequeant,  nisi  obtenta  prius  licentia,  et  servatis  conditio- 
nibus a moderatoribus  uniuscujusque  Congregationis  praB- 
Bcriptis. 

34.  Vicarii  et  Missionarii  Apostolici  Decreta  sacrae  Con- 
gregationis Propagandae  Fidei  praepositae  de  libris  edendis 
fideliter  servent. 

35.  Approbatio  librorum,  quorum  censura  praesentium 
Decretorum  vi  Apostolicae  Sedi  vel  Romanis  Congregationi- 
bus non  reservatur,  pertinet  ad  Ordinarium  loci  in  quo 
publici  juris  fiunt. 

3b.  Regulares,  praeter  Episcopi  licentiam,  meminerint  teneri 
se,  sacri  Concilii  Tridentini  decreto,  operis  in  lucem  edendi 
facultatem  a Praelato,  cui  subjacent,  obtinere.  Utraque  autem 
concessio  in  principio  vel  in  fine  operis  imprimatur. 

37.  Si  auctor  Romae  degens  librum  non  in  Uibe,  sed  alibi 
imprimere  velit,  praeter  approbationem  Cardinalis  Urbis 
Vicarii  et  Magistri  Sacri  Palatii  Apostolici,  alia  non  requi- 
ritur. 

II. — De  censorum  officio  in  praevio  librorum  examine . 

38.  Curent  Episcopi,  quorum  muneris  est  facultatem  libros 
imprimendi  concedere,  ut  eis  examinandis  spectatae  pietatis 
et  doctrinae  viros  adhibeant,  de  quorum  fide  et  integritate  sibi 
polliceri  queant,  nihil  eos  gratiae  daturos,  nihil  odio,  sed  omni 
humano  affectu  posthabito,  Dei  dumtaxat  gloriam  spectaturos 
et  fidelis  populi  utilitatem. 

39.  De  variis  opinionibus  atque  sententiis  (juxta  Bene- 
dicti XIV  praeceptum),  animo  a praejudiciis  omnibus  vacuo, 
judicandum  sibi  esse  censores  sciant.  Itaque  nationis,  familiae, 
scholae,  instituti  affectum  excutiant,  studia  partium  seponant. 
Ecclesiae  sanctae  dogmata,  et  communem  Catholicorum  doctri- 
nam, qoiae  Conciliorum  generalium  decretis,  Romanorum 
Pontificum  Constitutionibus,  atque  Doctorum  consensu  con- 
tinentur, unie*  prae  oculis  habeant. 

40.  Absoluto  examine,  si  nihil  publicationi  libri  obstare 
videbitur,  Ordinarius,  in  scriptis  et  omnino  gratis,  illius 
publicandi  licentiam,  in  principio  vel  in  fiue  operis  impri- 
mendam, auctori  concedat. 

III. — De  libris  praevios  censurae  subjiciendis . 

41.  Omnes  fideles  tenentur  praeviae  censurae  ecclesiasticae 
eos  saltem  subjicere  libros,  qui  divinas  Scripturas,  Sacram 
Theologiam,  Historiam  ecclesiasticam,  Jus  Canonicum,  Theo- 
logiam naturalem,  Ethicam,  a lias  ve  hujusmodi  religiosas  aut 
morales  disciplinas  respiciunt,  ac  generaliter  scripta  omnia, 
in  quibus  religionis  et  morum  honestatis  specialiter  intersit. 

42.  Viri  e clero  seculari  ne  libros  quidem,  qui  de  artibus 
scientiisque  mere  naturalibus  tractant,  inconsultis  suis  Ordi- 

nariis  publicent,  ut  obsequentis  animi  erga  illos  exemplum 
praebeant. 

Idem  prohibentur  quominus,  absque  praevia  Ordinariorum 
venia,  diaria  vel  folia  periodica  moderanda  suscipiant. 

IV. — De  typographis  et  editoribus  librorum, 

43.  Nullus  liber  censurae  ecclesiascae  subjectus  excudatur, 
nisi  in  principio  nomen  et  cognomen  tum  auctoris,  tum  edito- 
ris praeferat,  locum  insuper  et  annum  impressionis  atque 
editionis.  Quod  si  aliquo  in  casu,  justas  ob  causas,  nomen 
auctoris  tacendum  videatur,  id  permittendi  penes  Ordina- 
rium potestas  sit. 

44  Noverint  typographi  et  editores  librorum  novas  ejus- 
dem operis  approbati  editiones,  novam  approbationem  exigere, 
hanc  insuper  textui  originali  tributam,  ejus  in  aliud  idioma 
versioni  non  suffragari. 

45.  Libri  ab  Apostolica  Sede  damnati,  ubique  gentium 
prohibiti  censeantur,  et  in  quodcumque  vertantur  idk)ma. 

46.  Quicumque  librorum  venditores,  praecipue  qui  catho- 
lico nomine  gloriantur,  libros  de  obscenis  ex  professo  tra- 
ctantes, neque  vendant,  neque  commodent,  neque  retineant: 
ceteros  prohibitos  venales  nou  habeant,  nisi  a Slacra  Indicis 
Congregatione  veniam  per  Ordinarium  impetraverint,  nec 
cuiquam  vendant  nisi  prudenter  existimare  possint  ab  emptore 
legitime  peti. 

V. — De  poenis  in  Decretorum  Generalium  transgressores  statutis . 

47.  Omnes  et  singuli  scienter  legentes,  sine  auctoritate 
Sedis  Apostolicae,  libros  apostatarum  et  haereticorum  haeresim 
propugnantes,  nec  non  libros  cujusvis  auctoris  per  Apostolicas 
Litteras  nominatim  prohibitos,  eosdemque  libros  retinentes, 
imprimentes  et  quomodolibet  defendentes,  excommunicatio- 
nem ipso  facto  incurrunt,  Romano  Pontifici  speciali  modo 
reservatam. 

48.  Qui  sine  Ordinarii  approbatione  Sacrarum  Scriptura- 
rum libros,  vel  earumdem  adnotationes  vel  commentarios 
imprimunt,  aut  imprimi  faciunt,  incidunt  ipso  facto  in  excorn- 
tnunicationem  nemini  reservatam. 

49.  Qui  vero  cetera  trangressi  fuerint,  quae  his  Decretis 
Generalibus  praecipiuntur,  pro  diversa  reatus  gravitate  serio 
ab  Episcopo  moneantur ; et,  si  opportunum  videbitur,  cano- 
nicis etiam  poenis  coerceantur. 

272.  Facultas  legendi  libros  damnatos  a Sede 
Apostoli  ea  conceditur  Episcopis  Canadensibus,  in  facul- 
tatibus extraordinariis  eis  concessis  a S.  Congregatione  De 
Prop.  Fide.  Possunt  subdelegare  eamdem  facultatem  sive 
sacerdotibus,  sive  laicis,  ad  tenorem  tamen  indultorum.  Cf. 
num.  29  et  30  Introductionis . 

Qui  habet  generalem  facultatem  legendi  libros  in  Indice 
librorum  prohibitorum  contentos,  nequit  licite  legere  libros 
proscriptos  ab  Ordinario,  sine  speciali  ejusdem  Ordinarii 
licentia,  ut  declaravit  Sacra  Congregatio  Indicis  ad  episco- 
pum Placentinum,  6 Dec.  1895. 

DE  SACRA  CONGREGATIONE  DE  PROPAGANDA  FIDE. 

273.  Haec  Congregatio  fnit  instituta  a Gregorio  X V,  vV. 

anno  1622,  ut  vigilaret  propagationi  et  conservationi  fidei  in 
regionibus  infidelium  ; ea  componitur  ex  cardinalibus  numero 
pluribus,  quorum  unus  praefecturam  gerit,  et  habet  secreta- 
rium et  consultores  ex  utroque  clero  electos. 

274.  Praecipuum  lmjus  Congregationis  munus  est 
ut  operarios  evangelicos  mittat,  quos  missionarios  vocant,  ad  J 
fidem  catholicam  propagandam,  eosque  per  regiones  distri- 
buat. Porro  ut  forma  regiminis  ecclesiastici  aliquo  modo  obser- 
varetur, inductum  est  ut  singulis  missionibus  territorium 
proprium  adsignaretur,  quod  nomine  Vicariatus  Apostolici 
appellari  solet,  cui  unus  praeficitur  missionarius  titulo  et 
auctoritate  Vicarii  Apostolici,  et  qui  solet  charactere  episco- 

pali  decorari.  Vicariatus  hujusmodi  a Sacra  Congregatione  die 
Propaganda  Fide  dependet. 

Praeterea  eidem  Congregationi  commissa  est  cura  etiam 
nonnullarum  regionum  in  quibus  hierarchia  ecclesiastica 
episcoporum  existit ; e.  g.  Ecclesiae  Angliae,  Hiberniae,  Sta- 
tuum Foederatorum  atque  Dominii  Canadensis,  licet  fundatae 
ibi  sintsedes  episcopales,  adhuc  sub  jurisdictione  Sacrae  hujus 
Congregationis  perseverant.  Regula  est  ut  quoties  hierarchia 
ecclesiastica  in  aliqua  regione  constituitur,  ipsae  litterae  apo- 
stolicae  quae  sedes  episcopales  erigunt,  decernant  simul  utrum 
necne  novae  sedes  a jurisdictione  S.  Cong.  de  Prop.  Fide 
' eximantur. 

275.  Sacra  Congregatio  de  Prop.  Fide  in  locis  sibi 
\^subjeet!s  amplissimam  auctoritatem  exercet,  et  aequi- 

parari  potest  auctoritati  qua  reliquae  Congregationes  Romanae 
in  aliis  regionibus  utuntur ; imo  majori  etiam  pollet  aucto- 
ritate. Etenim  haec  S.  Congregatio  tractat  etiam  'negotium 
deputationis  Vicariorum  Apostolicorum  in  locis  missionum, 
et  electionis  episcoporum  in  dioecesibus  jam  constitutis  et  a 
se%  dependentibus.  Unde  Summus  Pontifex  per  organum 
hujus  Congregationis  pro  locis  eidem  Congregationi  subjectis 
providet  de  novis  pastoribus. 

276.  Potestas  huic  Congregationi  competens  ita 

describitur  in  constitutione  Inscrutabili  divina  Providen- 
tia, Gregorii  XV : “ Volentes  ut  (Cardinales)... omnia  et 
singula  negotia  ad  fidem  in  universo  mundo  propagandam 
pertinentia  coguoscant  et  tractent,  et  graviora. ..quae  tracta- 
verint ad  nos  referant;  alia  vero  per  seipsos  decidant  et 
expediant  pro  eorum  prudentia.  Missionibus  omnibus  ad 
praedicandum  et  docendum  Evangelium,  et  catholicam  doctri- 
nam superintendant,  ministros  necessarios  constituant  et 
mutent.  Nos  enim  eis  tam  praemissa  quam  omnia  et  singula 
alia  desuper  necessaria  et  opportuna,  etiam  si  talia  fuerint. 

quae  specialem,  specificam  et  expressam  requirunt  mentio- 
nem, faciendi,  gerendi,  tractandi,  agendi  et  exsequendi,  ple- 
nam, liberam  et  amplam  facultatem,  auctoritatem  et  pote- 
statem apostolica  auctoritate  tenore  praesentium  concedimus 
et  impertimur.” 

Quapropter  quoad  loca  sibi  subjecta,  S.  Congregatio  de 
Prop.  Fide  omnia  negotia  pertractat,  et  pro  locis  missionum 
munera  ceterarum  congregationum  in  se  comprehendit  et 
exercet  : hinc  dicitur  de  ea  quod  habet  in  ventre  ceteras 
congregationes . Quare  episcopi,  missionarii,  ceterique  omnes 
qui  in  regionibus  missionum  degunt,  recurrere  debent  ad  S. 
C.  de  Prop.  Fide;  haec  vero  S.  Congregatio  saepe  res  e locis 
missionum  ad  alias  Congregationes,  solutionis  causa,  refert. 

277.  Causce  quce  ad  Congregationem  proponantur 
sunt  gratiosae  vel  contentiosae.  Pes  grati osa^sLjint 
levioris  momenti,  a Cardinali  Praefecto  et  Secretariis,  in  aliquo 
congressu,  solvuntur. 

Quoad  negotia  gravioris  momenti,  sive  judicialia,  sive  extra- 
judicialia,  in  congregatione  omnium  cardinalium  proponuntur. 
Habita  sententia,  non  datur  appellatio,  quia  non  est  tribunal 
superius  ad  quod  fieret.  Propter  nova  argumenta,  S.  Con- 
gregatio concedit  beneficium  novae  audientiae  ut  quaestio 
eadem  proponatur  coram  cardinalibus. 

278.  Pius  IX,  in  const.  Romani  Pontifices,  volens 
providere  negotiis  ritus  orientalis,  instituit  specialem  congre-, 
gationem  cui  praeest  Cardinalis  Praefectus  Congregationis  de 
Prop.  Fide  ; habet  proprios  tamen  consultores,  distinctum 
secretarium  cum  aliis  officialibus.  Haec  Congregatio  retinet 
titulum  de  Propaganda  Fide , cum  hac  tantum  additione  : 
pro  negotiis  ritus  orientalis . 

279.  Urbanus  VIII,  constitutione  sua  Romanus 
Pontifex,  Eomae  erexit  collegium  in  quo  adolescentes  e 
locis  missionum  electi,  catholicis  doctrinis  imbuerentur  et 

idonei  fierent  ad  conversionem  infidelium  et  haereticorum 
facilius  procurandam.  Collegium  hujusmodi  a pontifice,  au- 
ctore suo,  nuncupatum  fuit  Collegium  Urbanum . Habet  hiec 
Sacra  Congreg.  de  Prop.  Fide  celebrem  officinam  typogra- 
phicam  in  qua  imprimuntur  libri  cujuscumque  idiomatis  ad 
usum  missionum. 

DE  SACRA  CONGREGATIONE  CONCILII 

280.  Pftns  IT,  confirmans  Concilium  Tridentinum, 
prohibuit  ne  qnisqnam  ederet  commentaria  circa 
decreta  ipsius  Concilii,  et  Sedi  Apostolicae  reservavit  difficul- 
tates solvendas  et  controversias  decidendas  ; eodem  tempore, 
commisit  octo  cardinalibus  potestatem  urgendi  ‘ executionem 
decretorum  Concilii  Tridentini.  Sixtus  V hanc  Congregatio- 
nem confirmavit,  ipsi  commisit  officium  interpretandi  decreta 
disciplinaria,  pontifice  consulto,  et  sibi  reservavit  interpreta- 
tionem decretorum  doctrinalium. 

Praeter  facultatem  interpretandi  decreta  disciplinaria  Con- 
cilii Trid.,  haec  Congregatio  expendit  et  approbat  decreta  con- 
ciliorum provincialium;  audit  postulata  episcoporum,  quando 
limina  Apostolorum  visitant,  et  eorum  relationes  recipit ; pro- 
movet reformationem  cleri  et  populi,  et  ad  hoc,  si  velit,  utitur 
potestate  legislativa,  judiciaria  et  executiva ; reducit  onera 
missarum  propter  reddituum  imminutionem  ; definit  quae- 
stiones respicientes  irregularitatem  clericorum,  et  Summo 
Pontifici  proponit  dispensationes,  quoties  rationes  pro  eis  con- 
cedendis militant ; cognoscit  quaestiones  excardi nationis  et 
incardinationis  clericorum  ad  aliam  dicecesim.  Tandem  inter 
alia  ligitia  quae  ei  submittuntur,  cognoscit  causas  matrimo- 
niales ad  S.  Sedem  delatas,  et  sententiam  profert  de  validitate 
vinculi  et  opportunitate  consulendi  Summo  Pontifici  ut  digne- 
tur dispensare  a matrimonio  rato  et  non  consummato. 

281.  qualis  est  valor  decretorum  fi.  €•  Concilii  ? 

Ejus  decreta  vel  exhibent  declarationem  juris,  vel  juris  appli- 
cationem alicui  f*cto  particulari. 

1°S.  Congregatio  nequit  edere  declarationem  quae  sit  juris 
extensiva , nempe  aliquid  decernere  ultra  legem  Tridentinam  ; 
hujusmodi  decretum  non  obligaret  sine  speciali  approbatione 
Pontificis,  facta  promulgatione  debita.  Ejus  vero  declarationes 
quae  comprehensivam  decretorum  interpretationem  exhibent, 
omnes  obligant,  modo  constet  de  earum  autheuticitate.  Neque 
necessaria  est  nova  promulgatio,  quia,  juxta  sententiam  com- 
munem, interpretatio  quae  jus  novum  non  condit  sed  jus 
antiquum  explicat  comprehensive , novam  promulgationem 
non  requirit.  Frequentes  non  sunt  resolutiones  S.  C.  Cou- 
cilii  in  forma  generali  et  abstracta ; hodie  S.  C.  Concilii,  ad 
instar  alicujus  tribunalis,  quaestiones  particulares  solvit  et 
quaestionibus  particularibus  jus  constitutum  applicat.  Bar - 
gilliat,  Prazl.  Jur ; Can .,  vol.  7,  n.  475. 

2°  Si  resolutio  S.  C.  Concilii  sit  applicatio  juris  existentis  ad 
casum  particularem,  procul  dubio  obligat  personas  contra 
quas  fertur  et  verum  jus  tribuit  personis  quibus  favet. 
Respectu  personarum  quae  casum  non  proposuerunt,  licet  in 
eadem  conditione  versentur,  resolutiones  hujusmodi  vim  non 
habent,  neque  jus  faciunt.  Decisio  enim  in  casu  particulari 
considerari  potest  ut  sententia  judicis,  quae  ad  personas  extra- 
neas miuime  extenditur,  quia  “ regulariter  aliis  non  nocet  res 
inter  alios  judicata;”  De  Angelis  et  Santi , apud  BargiU 
liat , loco  citato . Sed  si  circumstantiae  omnino  similes  verifi- 
centur,  judex  ordinarius  resolutione  S.  C.  Concilii  uti  potest 
ad  similem  quaestionem  decidendam.  Resolutiones  Sacrarum 
Congregationum  plurimi  aestimandae  sunt  ob  auctoritatem  ex 
qua  dimanant  et  ob  maturitatem  examinis  quod  eisdem  prae- 
mitti solet. 

3°  Ab  anno  1718,  decisiones  S.  C.  Concilii  typis  fuerunt 
mandatae  et  haec  collectio  vocatur  “ Thesaurus  resolutionum 
S.  C . Concilii ” 

DE  SACRA.  CONGREGATIONE  EPISCOPORUM  ET  REGULARIUM. 

282.  bixtus  V duplicem  congregationem  institae- 
rat,  unam  super  consultationibus  Episcoporum , aliam  super 
consultationibus  Regularium  ; decursu  temporis,  ex  utra- 
que facta  est  una  congregatio. 

283.  Ad  eam  spectan t omnes  causae  quae  episcopo» 
et  dioecesium  administrationem  respiciunt;  ad  eam 
fiunt  recursus  contra  episcopos  et  eorum  vicarios  generales, 
sive  ab  ipsorum  subditis,  sive  a regularibus ; ad  eam  spe- 
ctant causae  quae  familias  religiosas  respiciunt : nam  dirimit 
querelas  inter  eas,  urget  executionem  constitutionum  aposto- 
licarum,  supprimit  monasteria,  permittit  transitum  de  una 
congregatione  ad  aliam,  judicat  de  validitate  professionis  reli- 
giosae, approbat  regulas  novarum  familiarum  religiosarum, 
etc.,  et,  teste  Card.  de  Luca,  hgec  Congregatio  est  omnium 
occupatissima. 

DE  S.  CONGREGATIONE  SUPER  RESIDENTIA  EPISCOPORUM. 

284.  Illam  instituit  Urbanus  VIII  in  constitutione 
Synodus,  ut  vigilaret  in  observantiam  legis  residentiae  epi- 
scoporum tantopere  a Tridentino  ipsis  inculcatae.  Habuit 
potestatem  maxime  executivam,  sed  etiam  judicialem  ad 
inquirendum  in  episcopos  non  residentes,  eosque  puniendos 
debitis  poenis.  Moderno  tempore,  haec  Congregatio,  ob  gene- 
ralem residentiae  observantiam,  quasi  disparuit;  Vicarius 
Urbis  est  ejus  praefectus  et  munere  secretarii  fungitur  secre- 
tarius  S.  C.  Concilii.  Lega , De  Congregationibus  Romanis • 

DE  S.  CONGREGATIONE  CONSISTORIALI. 

285.  Hanc  Congregationem  instituit  Sixtus  V in  sua 

bulla  Immensa . Haec  Congregatio  cognoscit  “ legitimas  cau- 
sas erectionum  novarum  ecclesiarum  quarumcumque  patri- 
archalium,  metropolitanarum  et  cathedralium,  ac  de  cujus- 

cumque  earum  dote,  capitulo,  clero,  populo  et  aliis  quae  ad 
ejusmodi  erectiones  necessaria  sunt ; ” examinat  omnes  con- 
troversias circa  dictarum  ecclesiarum  uniones,  dismembra- 
tiones,  cessationes,  permutationes,  translationes;  providet 
ecclesiis  cathedralibu9  per  electiones  pastorum,  vel  electionis- 
aut  praesentationis  confirmationes  et  coadjutorum  deputatio- 
nes,  etc.  Haec  Congregatio  praeparat  negotia  in  consistorio 
agitanda  et  solvenda,  et  quasi  suggerit  Summo  Pontifici  quid 
opportunum  sit. 

286.  Haec  Congregatio  habet  triplex  consistorium» 

1 0 In  consistorio  secreto,  cui  interest  Papa,  fiunt  promotiones 
cardinalium,  provisiones  ad  ecclesias  cathedrales,  episcopo- 
rum translationes,  dioecesium  creationes,  uniones  et  dismem- 
brationes,  concessiones  pallii . Solet  Summus  Pontifex  allo- 
qui Sacrum  Collegium  de  statu  generali  Ecclesiae,  vel  de 
aliqua  controversia,  aut  haeresi,  exprimens  quid  probet, rejiciat^ 
doleat  et  condemnet. 

2°  Consistorium  semi-publicum  celebratur  pro  causis  cano- 
nizationuui,  et  in  eo  ejusmodi  canonizationes  praeparantur. 

3°  Consistorium  publicum  celebratur  pro  regum  receptione, 
et  praesertim  pro  traditione  insignium  cardinalibus  recenter 
creatis. 

DE  S.  CONGREGATIONE  SUPER  VISITATIONE  APOSTOLICA. 

287.  Summus  Pontifex,  sicut  alii  episcopi,  debet 
suam  dftcecesftm  visitare.  Cum,  cura  Ecclesiae  universalis, 
ab  illo  distrahatur  munere,  huic  supplet  per  S.  C.  super  visi- 
tatione apostolica,  quam  instituit  Clemens  VIII,  et  cujus 
cura  Eminentissimo  Cardinali  Urbis  demandatur. 

Pius  X,  ne  tanto  officio  deesset,  aliquam  specialem  com- 
missionem instituit  quae  ecclesias  Urbis  visitaret,  et  in  suo 
brevi  3 Martii  1904  indicavit  quomodo  fieri  debeat  visitatio 
et  quaenam  jurisdictio  visitatoribus  devolvatur. 

DE  S.  CONGREGATIONE  RITUUM. 

288.  Hsec  Congregatio  fuit  instituta  aSixto  V ut 

veteres  ritus  sacri  in  missis,  divinis  officiis,  sacramentorum 
administratione  observentur  ; ut  libri,  praesertim  Pontificale, 
Kituale,  Cceremoniale,  reformentur ; ut  processus  circa  bea- 
tificationem  et  canonizationem  sanctorum  perficiantur.  Munus 
diuic  congregationi  demandatum  est  duplex  : unum  ordina- 
rium circa  ritus,  aliud  extraordinarium  circa  beatificationem 
et  canonizationem  servorum  Dei. 

289.  Inter  se  differunt  beatificatio  et  canonizatio. 

1°  Canonizatio  est  solemne  judicium  quo  Beatus  catalogo 

sanctorum  adscribitur  et  venerationi  totius  Ecclesiae  propo- 
nitur; beatificatio  est  concessio  a Summo  Pontifice  facta 
alicui  regno,  vel  ecclesiae,  ut  aliquis  honoretur  cultu  publico. 

2.  Olim  beatificatio  servorum  Dei  ab  episcopis  perficiebatur, 
sed  a tempore  Alexandri  III  evasit  causa  major,  cujus  judi- 
cium ad  Summum  Pontificem  devolvitur. 

290.  Dnplex  est  canonizatio  aut  beatificatio. 

1°  Canonizatio  formalis , juxta  Benedictum  XIV , De 
h Canonizatione , est  “ sententia  definitiva  S.  Pontificis  qua 
decernit  aliquem  beatum  in  sanctorum  catalogum  esse  refe- 
rendum et  coli  debere  in  toto  orbe  catholico  atque  in  universa 
Ecclesia,  cultu  illo  qui  caeteris  canonizatis  praestatur.”  Beati- 
ficatio formalis  est  actus  quo  Komanus  Pontifex  indulgendo 
permittit  aliquem  Dei  servum  coli  in  aliqua  provincia,  dioe- 
cesi, civitate  aut  familia  religiosa,  cultu  quodam  determinato 
ac  beatis  proprio. 

2°  Canonizatio  cequipollens  est  Ecclesiae  judicium  implici- 
tum, et  sita  est  in  cultu  publico  a tota  Ecclesia  alicui  Dei  servo 
exhibito,  quin  praecesserit  formale  decretum  illius  sanctita- 
tem definiens.  Item  beatificatio  cequipollens  est  judicium 
•implicitum  Ecclesiae  quod  consistit  in  cultu  publico  alicui 
servo  Dei  exhibito,  sciente  et  tacente  Ecclesia. 

291.  Qnoad  modum  procedendi  in  beatftficatione 
et  canoni  zation e. 

1°  Primitus  in  concilio  legebantur  acta  et  declaratio  authen- 
tica testium  circa  virtutes  et  miracula  intercessione  servi  Dei 
patrata,  et  proferebatur  sententia  qua  Servus  Dei  inter  Beatos 
vel  Sanctos  erat  adscribendus.  Urbanus  VIII,  in  pluribus 
decretis,  statuit  Ecclesiam  non  recognoscere  beatos  et  sanctos 
nisi  quos  per  Summos  Pontifices  denuntiaverit,  habito  vero 
processu. 

2° Non  proceditur  ad  examen  virtutum  ante  lapsum  50  anno- 
rum a morte  servi  Dei,  nisi  Pontifex  dispensaverit.  Ab  Ordi- 
nario loci  faciendae  sunt  informationes  circa  famam  virtutum 
et  miraculorum  et  circa  observationem  decretorum  Urbani 
VIII,  quae  vetant  cultum  publicum  nondum  beatificato  exhi- 
beri. Illae  informationes  ad  S.  C.  Rituum  remittuntur,  quae 
examinat  an  adsit  fundata  spes  perveniendi  ad  beatificatio- 
nem  servi  Dei ; si  hoc  constet,  declaratur  apertus  processus 
apostolicus,  et  servus  Dei  incipit  vocari  Venerabilis  Dei  Ser - 
vus.  Postea,  nomine  Pontificis,  examinantur  omnia  servi  Dei 
scripta,  et  si  quaedam  sententiae  sint  censura  dignae,  non  pro- 
ceditur ultra.  Fit  processus  circa  virtutes  modo  heroico  pro- 
fessas et  circa  miracula  intercessione  servi  Dei  patrata ; haec 
omnia  agitantur,  praesente  Promotore  Fidei,  in  tribus  congre- 
gationibus, quarum  prima  fit  praesente  Cardinali  relatore  cum 
solis  consultoribus,  secunda  fit  coram  omnibus  Cardinalibus,, 
ultima  fit  coram  Summo  Pontifice,  praesentibus  Cardinalibus 
et  consultoribus.  Summus  Pontifex,  habita  Congregationis 
sententia,  fusis  precibus,  si  opportuuum  judicaverit,  mani- 
festat suam  intentionem  beatificandi. 

3°  Si  ad  canonizationem  procedendum  sit,  novus  processua 
erit  conficiendus  circa  duo  miracula  post  beatificationem. 
patrata. 

DE  S.  CONGREGATIONE  INDULGENTIARUM  ET  RELIQUIARUM. 

292.  Hanc  Sacram  Congregationem  instituit  Cle- 
mens IX  constitutione  In  ipsis,  anno  1G69,  cum  facultate 
“ omnem  difficultatem  ac  dubietatem  in  sanctorum  reliquiis 
aut  indulgentiis  emergentem,  quae  ad  fidei  dogma  non  perti- 
neat, expediendi ; ac  si  qui  abusus  in  eis  irrepserint,  illos, 
judicii  forma  plane  postposita,  corrigendi  et  emendandi ; cau- 
sas vero  judicialem  formam  requirentes  ad  proprios  judices 
remittendi ; falsas , apocryphas , indiscretasque  indulgentias 
typis  imprimi  vetaudi,  impressasque  recognoscendi  et  exami- 
nandi ; reliquias  de  novo  inventas  recognoscendi  et  exami- 
nendi.”  Const.  In  ipsis . 

1°  Ex  motu  proprio  Pii  X 28  Jan.  1904,  haec  Congre- 
gatio S.  Congregationi  Rituum  fuit  unita  " salvis  ex  integro 
manentibus  sui  muneris,  officialium  et  facultatum  ratione  et 
forma  hucusque  servatis.” 

2°  Exstat  authentica  collectio  decretorum  S.  C.  Indulg.  et 
Rei.,  cui  titulus : “ Decreta  authentica  S . Congregationis 
Indulgentiis  et  Reliquiis  prcepositce , edita  jussu  et  auctori- 
tate SS.  D . N.  Leonis  XIIU 

DE  SACRA  CONGREGATIONE  CCEREM ONIALI. 

293.  Hsec  N.  Congregatio  caram  exercet  circa  ritus 
et  coeremonias  tum  sacras,  tum  civiles  quae  in  Curia  Romani 
Pontificis  observantur. 

Haec  Congregatio  vigilat  ut  leges  sacrae  liturgiae  in  publicis 
functionibus  papalibus  custodiantur  et  rite  adimpleantur. 
Resolvit  quaestiones  respicientes  praeeminentiam  inter  cardi- 
nales, inter  praelatos,  necnon  inter  alias  personas  quae  jus 
habent  sacris  functionibus  adsistendi. 

DE  S.  CONGREGATIONE  STUDIORUM. 

294.  Hanc  Congregationem  instituit  Sixtus  V ut 

promoveret  studiorum  progressum  et  puritati  doctrinae  vigi- 

laret.  Leo  XII,  in  constitutione  Quod  divina  Sapientia , 
omnes  universitates  Ditionis  temporalis  subjecit  huic  Congre- 
gationi ; ad  eam  erant  deferendae  controversiae  inter  illas 
universitates  orientes.  Hodie  haec  Congregatio  exercet  munus 
vigilantiae  in  gymnasiis  et  universitatibus  studiorum  catholi- 
corum, concedit  privilegia  et  dirimit  quaestiones  quae  forte 
oriuntur  circa  privilegia  et  jura  jam  concessa  vel  concedenda. 

DE  S.  CONGREGATIONE  SUPER  NEGOTIIS  EXTRAORDINARIIS. 

295.  Sane  Congregationem  instituit  Pius  VI,  super 
negotiis  ecclesiasticis  regni  Galliarnm  ; ordiue  in 
Gallia  restituto,  alia  negotia  extraordinaria  fuerunt  Congre- 
gationi demandata,  ita  ut  inter  congregationes  ordinarias 
hodie  sit  adscribenda.  Competentiae  hujus  congregationis 
praecipue  tribuuntur  negotia  respicientia  relationes  inter  Ec- 
clesiam et  civiles  Status.  Ejus  examini  submittuntur  conven- 
tiones, vulgo  concordata , quae  cum  Moderatoribus  Statuum 
a Sancta  Sede  ineuntur. 

Praeterea  eadem  S.  Congregatio  negotia  omnia  ecclesiastica 
pro  regionibus  Imperio  Russico  subjectis,  necnon  pro  regio- 
nibus Americae  meridionalis  exclusive  pertractat,  eodem  modo 
quo  S.  Congregatio  de  Propaganda  Fide  pro  locis  missionum. 
Unde  quoad  dictas  regiones  in  rebus  ecclesiasticis,  concedit 
facultates  et  indulta.  Santi,  Prcel.  Jur.  Can .,  lib.  /,  tit . 
XXXI,  n.  132. 

DR  S.  CONGREGATIONE  FABRICAS  STI  PETRI. 

296.  Hanc  Congregationem  instituit  Julius  II  ad 

Testaurandam  Basilicam  Vaticanam  vetustate  collabentem. 
Haec  Congregatio,  ad  quam  pertinent  clerici  et  laici,  reducit 
pia  legata  et  onera  missarum,  administrat  bona  Ecclesiae  et 
reparat  basilicam.  Ad  Congregationem  pertinet  celebre  “ Stu- 
dio dei  mosaico  ” institutum  ad  ornandam  basilicam  Sti 

Petri,  et  ex  quo  tot  artis  opera  prodierunt.  Lega , De  Congre- 
gationibus Romanis. 

297.  Praeter  has  congregationes  quas  ordinarias 

vocamus,  aliae  sunt  quas,  oriente  controversia,  Summus  Ponti- 
fex instituit  ad  tempus  et  quae  sunt  extraordinariae.  Nostro 
scopo  sufficiat  principales  congregationes  enumerasse  et  earum 
competentiam  indicasse. 


ARTICULUS  II. 

De  tribunalibus  gratiae . 

298.  Praeter  Congregationes,  Romani  Pontifices 
instituerunt  quaedam  officia  quibus  utuntur  in  gratia- 
rum et  beneficiorum  erogatione,  quae,  hac  ratione,  vocantur 
tribunalia  gratiae.  Quatuor  sunt  officia  praecipua,  nempe 
Cancellaria,  Dataria,  Pcenitentiaria,  et  Secretaria  Brevium. 

299.  Cancellaria  Apostolica  est  illud  tribunal  gratiae 
quod  praeparat  et  expedit  bullas  pro  negotiis  consistorialibus. 
Cancellaria  Praefectum  habet  Cardinalem,  qui  vocatur  Vice- 
Cancellarius,  et  plures  alios  officiales,  qui  occupantur  in  revi- 
sione, transcriptione,  consignatione  et  expeditione  litterarum 
apostolicarum.  Cancellaria  fungitur  officio  notarii  S.  Congre- 
gationis Consistorialis  ; ad  eam  referuntur  nominationes  ad 
officia  ecclesiastica  ut  bullas  conficiat  et  ad  eos  transmittat 
qui  ad  haec  officia  fuerunt  praefecti. 

300.  Cancellaria  Apostolica  attendere  debet  ad 
quasdam  regulas  quae  vocantur  regulae  Cancellari». 

1°  Hae  regulae  fuerunt  scripto  mandatae  jussu  Joannis 
XXII ; vigent  tantummodo  sub  Pontifice  regnante,  et,  illo 
mortuo,  revocantur,  sed  singuli  Pontifices,  statim  post  suam 
promotionem,  easdem  renovant,  ita  ut  constituant  partem 
juris  communis. 

2°  BegulaeCancellariae  Apostolicae  sunt  numero  72.  Beferun- 
tur  potissimum  ad  res  beneficiales  et  ad  concessionem  dispen- 
sationum et  aliarum  gratiarum.  Per  illas  regulas,  S.  Pon- 
tifex declarat  quae  beneficia  reserventur  suae  dispositioni 
(Beg.  I-XI) ; revalidat  et  in  statum  pristinum  reducit  litteras 
gratiae  vel  justitiae  a suo  praedecessore  datas  infra  annum  ante 
diem  ejus  obitus,  et  non  praesentatas  tempoiibus  debitis 
earum  executoribus  (Reg.  XII) ; revocat  nonnullas  gratias, 
seu  facultates  concessas  quae  suum  effectum  non  adhuc  sunt 
sortitae,  quas  opportunum,  judicat  novo  examini  subjici 
(Eeg.  XIII-XV) ; statuit  quae  ratio  servanda  sit  in  conces- 
sione beneficiorum,  ne  justitia  postponatur,  ut  praecaveantur 
fraudes  ex  parte  sollicitantium,  ut  causa  litium  removeatur 
et  litibus  exortis  finis  celerius  detur  (Eeg.  XVII-XLVIII- 
LY-LX  VIII) ; in  ceteris  regulis  praefinit  quid  exprimi  debeat, 
et  quomodo  intelligi  valeant  litterae  concessionis. 

Has  regulas  reperies  apud  Fervaris , Bibliotheca  Canonica , 
ad  verbum  Beneficium , art.  IX. 

301.  Dataria,  sic  dicta  quia  primitus  erecta  fuit  ut 
datam  seu  epocham  certam  gratiae  concessae  accurate  nota- 
ret, est  tribunal  unde  procedunt  gratiae  quas  in  foro  externo 
Summi  Pontifices  concedere  solent,  uti  collationes  beneficio- 
rum quae  non  sunt  consistorialia,  reservationes  pensionum, 
dispensationes  ab  impedimentis  et  irregularitatibus  publicis 
et  alia  quae  indicantur  in  constitutione  Gravissimum  Bene- 
dicti XIV. 

Dataria  praesidem  habet  Cardinalem,  qui  vocatur  Pro- 
Datarius,  et  plures  alios  officiales. 

302.  Dataria  in  dispensationibus  concedendis  du- 
plicem taxam  imponere  solet*  Alia,  quae  proprio  nomine 
vocatur  taxa , est  pro  officialibus  S.  Datariae,  aliisque  expensis 
necessariis.  Haec  taxa  non  eadem  est  pro  omnibus  dispensa- 
tionibus, sed  semper  reducitur  ad  pauca  scutata.  Alia,  quae 

dicitur  componenda  seu  compositio,  est  eleemosyna  in  pios 
usus  eroganda. 

In  locis  missionum,  v.  g.  iu  hac  regione,  omnes  dispensa- 
tiones matrimoniales  pro  utroque  foro  regulariter  petuntur 
mediante  S.  Congregatione  de  Propaganda  Eide,  et  sunt  gra- 
tuitae ; attamen  episcopi  canadenses,  ex  facultate  speciali 
Formulae  extraordinariae  T,  oratoribus  aliquam  taxam  impo- 
nunt in  executione  dispensationum. 

Sede  Apostolica  vacante,  Dataria  quiescit,  cum  potestas 
Cardinalis  Pro-Datarii  expiret  per  obitum  Pontificis. 

303.  Pcenltentiaria  instituta  init  praesertim  in 
ordine  ad  forum  pcenitentiale,  ut  obtineatur  absolutio  a 
peccatis  et  censuris  Sanctae  Sedi  reservatis.  Ampliores  tamen 
facultates  accepit:  dispensat  ab  impedimentis  et  irregulari- 
tatibus occultis  in  foro  interno ; omnia  quae  ad  conscientiae 
levamen  et  directionem  referuntur,  v.  g.  commutationes  voto- 
rum, dispensationes  a recitatione  officii  divini,  resolutiones 
dubiorum  in  materiis  fori  conscientiae,  S.  Poenitentiariae  com- 
petunt ; dispensat  super  impedimentis  publicis,  sed  in  forma 
pauperum. 

Sacrae  Poenitentiariae  praeest  Cardinalis  qui  vocatur  Major 
Pcenitentiarius,  habens  sub  se  Poenitentiarios  minores , 
qui  certis  diebus  basilicas  Romae  adeunt  ut  confessiones 
audiant ; praeterea  adsunt  plures  officiales  minores,  v.  g.  theo- 
logus, canonista,  datarius,  consultores,  etc. 

304.  Omnes,  sive  fideles,  sive  clerici,  recurrere 
possunt  ad  Pcenitentiariam,  litteras  quocumque  idio- 
mate  exaratas  dirigendo  ad  Em.  Card.  Poenitentiarium.  Ali- 
quando confessarii  debent  ad  Sacram  Poenitentiariam  recur- 
rere pro  absolutionibus  et  dispensationibus,  sive  quia  episco- 
pus non  posset  absolvere  aut  dispensare,  sive  quia  episcopus 
posset  suspicari  qusenam  sit  persona  pro  qua  ad  ipsum  recur- 
ritur, cum  detrimento  sigilli  confessionis.  Oonfessarius,  non 

expresso  nomine  sui  pcenitentis,  hoc  modo  recursum  habere 
poterit : 

“ Titia  mulier  emisit  votum  simplex  castitatis  ; manet  in 
periculo  castitatis  nisi  nubat ; supplicat  secum  dispensari 
in  voto  ad  effectum  contrahendi  matrimonium.”  Sub  fine 
epistplae  exprimitur  nomen  illius  ad  quem  dirigendum  est 
responsum,  ideoque  epistola  solet  concludi  sequenti  formula  : 
“Dignetur  Eminentia  Vestra  rescribere  ad...”(nomen  et  locus). 

Sacra  Pcenitentiaria  annuens  precibus  mittit  rescriptum 
ut  gratia  executioni  mandetur.  Rescripta  S.  Poenitentiariae 
pro  sua  ipsorum  executione  committuntur  vel  Episcopo,  vel 
Vicario  Generali,  vel  confessorio ; quando  fuerunt  impetrata 
a pcenitente,  committuntur  “ cuilibet  confessario  inter  appro- 
batos ab  Ordinario.” 

305.  Sede  Apostolica  vacante,  non  cessat  officium  . ^ 
Majoris  Pcenitentiarii,  qui  expedire  valet  quaecumque 

ad  forum  conscientiae  pertinent ; ideoque  potest  absolvere 
ab  eis  quoque  censuris  a quibusy  vivente  Pontifice , non . 
poterat , hac  tamen  lege  quod  in  hujusmodi  censuris  ad  tem- 
pus tantum  et  cum  reincidentia  in  easdem,  absolutio  con- 
cedatur. Hinc  qui  fuerunt  absoluti,  ad  novum  Pontificem 
intra  terminum  definiendum  tenentur  recurrere  pro  eadem 
causa.  Const.  Pastor  bonus  Bened.  XIV. 

306.  Secretaria  Brevium  instituta  est  pro  expeditione 
litterarum  Pontificis  quae  emittuntur  in  forma  Brevis , sub  n 
annulo  piscatoris.  Ab  hoc  tribunali  gratiae  expediuntur  ^ 
dispensationes,  absolutiones,  concessiones  gratiosae  quae  per 
bullam  expediri  non  debent. 


228 


DE  CLERICIS 


APPENDIX 

DE  FAMILIA  PONTIFICIA 
s 

307.  Ad  familiam  pontificiam  piares  adscribun» 
tur  clerici,  officii  ani  honoris  causa.  Quidam  verum 
officium  apud  Pontificem  obeunt;  quidam  honoris  causa 
inter  membra  familiae  pontificiae  adnumerantur.  Nobilior» 
membra  sunt  cardinales,  quorum  quidam  dicuntur  palatini 
seu  in  palatio  Pontificis  commorantes  ; postea  veniunt  prae- 
lati palatini,  ut  Majordomus,  Auditor  S.  Sanctitatis,  Magister 
Sacri  Palatii,  patriarchae,  archiepiscopi  et  episcopi  adsisten- 
tes  solio  pontificali,  protonotarii,  praelati  domestici,  came- 
rarii apostolici,  capellani  S.  Sanctitatis,  etc. 

308.  Protonotarii  originem  dncunt  a septem  nota» 
riis  quos  in  septem  Romae  regionibus  S.  Clemens  I consti- 
tuit ad  conscribenda  acta  martyrum,  et  qui,  transacto  per- 
secutionum tempore,  litteras  pontificales  exararunt.  Ut  a 
caeteris  notariis  distinguerentur  vocati  sunt  Protonotarii , 
quasi  primi-Notarii. 

309.  Protonotarii  dividantur  in  quatuor  ordines r 

1°  protonotarii  de  numero  participantium,  qui  numero  septem 
constituunt  aliquod  collegium  ; 2°  protonotarii  apostolici 
supranumerarii ; 3°  protonotarii  ad  instar  participantium  ; 
4°  protonotarii  honorarii.  Ex  Motu  proprio  Pii  X Inter  mul- 
tiplices, 21  Feb.  1905. 

310.  Propriam  officiam  Pro tonotar iorum  parti» 
eipantinm  est  acta  et  gesta  S.  Pontificis  in  scriptis  authenti- 
cis consignare. 

Plurimis  privilegiis  donantur,  quorum  haec  sunt  praecipua  : 
1°  Sunt  familiares  et  praelati  domestici,  et,  qua  tales,  habent 
jus  percipiendi,  licet  absentes,  fructus  suae  praebendae;  2° exi- 
muntur a jurisdictione  Ordinarii  et  soli  S.  Pontifici  sunt 

immediate  subjecti ; 3°  jus  habent  creandi,  singulis  annis, 
quatuor  doctores  in  facultate  theologica,  et  quatuor  in  jure 
-caDonico  vel  in  utroque  jure  ; 4°  habent  privilegium  oratorii 
privati  et  altaris  portatilis  ; 5°  praecedunt  omnes  alios  praela- 
tos, solis  exceptis  episcopis. 

Quoad  eorum  habitum  praelatitium,  confer  constitutionem 
apostolicam  citatam. 

311.  Protonotarii  apostolici  supranumerarfti  ex 

illis  assumuntur  qui  canonicatu  potiuntur  in  tribus  capitulis 
basilicarum  Sti  Joannis  Lateranensis,  Sti  Petri  in  Vaticano 
et  Stae  Mariae  Majoris  ; item  ex  illis  qui  dignitate  aut  cano- 
nicatu potiuntur  in  capitulis  aliarum  quarumdam  ecclesia- 
rum, quibus  privilegia  protonotariorum  de  numero  Aposto- 
lica  Sedes  concesserit  ubique  fruenda. 

Illi  protonotarii  1°  gestare  valent  habitum  praelatitium 
violacei  coloris  ; 2°  gaudent  induito  oratorii  privati  domi 
rurique,  ab  Ordinario  loci  visitandi  atque  approbandi ; 3°  con- 
ficere possunt  acta  in  causis  beatificationis  et  canonizationis 
servorum  Dei,  quo  privilegio  uti  non  poterunt  si  in  loco  sit 
alter  e collegio  protonotariorum  participantium.  Cf.  Motu 
proprio  Inter  Multiplices . 

312.  Protonotarii  ad  instar  participantium  sunt 
illi  clerici  quibus  Apostolica  Sedes  hunc  honorem  contulit. 

Illi  protonotarii  deferunt  habitum  praelatitium  violacei 
coloris,  gaudent  juribus  praecedentiae,  privati  oratorii,  non 
autem  diebus  solemnioribus,  etc.  Cf,  Motu  proprio  citatum . 

313.  Protonotarii  titulares  sen  honorarii  sedent  in 
gradu  inferiori  in  collegio  protonotariorum. 

Extra  Urbem  deferunt  habitum  praelatitium  nigri  coloris. 

Qui  vicarii  generalis  aut  etiam  capitularis  munere  fungun- 
tur, hoc  munere  tantum  perdurante,  sunt  protonotarii  titu- 
lares. 

314.  Ad  familiam  pontificiam  piares  alii  adscri* 

btintnr,  quales  sunt  prcelati  domestici , camerarii , capel - 
iani,  etc.  Quidam  verum  officium  adimplent  in  Curia,  qui- 
dam, sine  officio,  solis  honoribus  hujus  tituli  honestantur. 


CAPUT  III 

DE  LEGATIS  ET  DELEGATIS  APOSTOLICIS 

315.  ««  Legati  Apostolici  ii  sunt  qui  a Romano  Ponti- 
fice in  certam  provinciam  mittuntur  ad  ecclesiastica  negotia 
nomine  S.  Sedis  administranda  ”.  Pius  VI,  in  brevi  De  Nun- 
tiaturis Apostolicis , 20  Jan.  1790. 

Dicitur  in  certam  provinciam , quo  legatus  Papae  ab  ejus 
delegato  differt ; nam  delegatus  Pontificis  dicitur  ille  cui  una 
tantum  vel  certae  causae  committuntur  terminandae,  dum 
legato  competit  auctoritas  cognoscendi  omnes  causas  commis- 
sae sibi  provinciae,  tanquam  judici  ordinario. 

316.  Non  est  denegandum  Romanum  Pontificem 
posse  mittere  legatos  apostolicos  in  ecclesias  parti- 
culares: “ Agitur  de  graviori  atque  insigniori  jure  primatus 
in  Petro  ejusque  successoribus  a Christo  instituti,  quo  prae- 
ditus Romanus  Pontifex,  dum  agnorum  et  ovium  sibi  con- 
creditorum curam  gerit  universam,  suo  fungitur  apostolico 
munere  per  ecclesiasticos  viros,  sive  stabiles,  sive  ad  tempus, 
veluti  magis  expedire  censuerit,  delegatos,  praecipiens  eisdem 
ut  ibi  suas  vices  obeant,  eamque  jurisdictionem  exerceant 
quam  Is  per  se,  si  adesset,  exerceret.”  Pius  VI , in  brevi 
relato. 

1°  In  historia  legimus  Romanos  Pontifices  habuisse  legatos 
seu  nuntios  in  Aula  Constantinopolitana,  quorum  officium 
erat  inter  Ecclesiam  et  Statum  pacem  fovere ; a Graecis  voca- 
bantur Apocrysarii , a Latinis  Responsales , quia  responsa 
Papae  Imperatori  communicabant,  et  vice  versa. 

2°  Praeter  hos  nuntios,  officium  delegationis  fuit  aunexum 
quibusdam  sedibus  principalioribus,  ita  ut  episcopi  ad  has 
sedes  evecti  ipso  facto  essent  legati  Sanctae  Sedis  : exinde 
ortae  sunt  legationes  natce  Arelatensis  in  Gallia,  Cantuarien- 
sis  in  Anglia,  Hispalensis  in  Hispania,  Pisana  in  Italia. 

3°  Praeter  legatos  natos,  Romani  Pontifices  consuluerunt 
utilitati  fidelium  per  alios  legatos  quos,  pro  temporum  oppor- 
tunitate, mittebant,  et  qui,  per  oppositionem  ad  legatos  natos, 
vocati  fuerunt  legati  missi  Sanctce  Sedis . Quando  hi  dele- 
gati erant  dignitate  cardinalitia  ornati,  vocabantur  legati  a 
latere , quasi  assumpti  a latere  ipsius  Summi  Pontificis. 

317.  Hodie  Sancta  Sedes  habet  legatos  qui  dicun- 
tur nuntii  et  internuntii. 

Horum  legatorum  duplex  est  missio  : una  scilicet  penes 
Imperatorem,  Regem  aut  Primum  Reipublicae  Magistrum 
ad  fovendam  pacem  inter  Ecclesiam  et  Statum,  et  sub  hoc 
respectu  sequiparari  possunt  antiquis  A pochrysariis , altera 
apud  episcopos  et  fideles,  et  sub  hoc  respectu  imitantur  anti- 
quos legatos  missos  aut  natos. 

318.  Nuntii  et  internuntii  habent  attributiones 
et  facultates  determinatas  a Summo  Pontifice»  qui- 
bus adhaerere  debent ; quoad  alios  legatos,  qui  aliquando  mit- 
tuntur cum  jurisdictione  ordinaria,  eorum  jurisdictio  deter- 
minatur in  eorum  litteris  missionis.  Potissima  est  potestas 
legati  a latere:  quando  ingreditur  suam  provinciam, suspen- 
ditur potestas  aliorum  legatorum  ; semel  egressus  ab  Urbe, 
exercet  jurisdictionem  voluntariam  etiam  in  personas  extra- 
neas a sua  provincia ; in  territorio  suae  legationis,  praecedit 
omnes  episcopos,  archiepiscopos  et  primates,  imo  ipsos  etiam 
cardinales  antiquiores  et  altioris  ordinis.  Sebastianelli , De 
Clericis , n.  94. 

319.  Potestas  legatorum  cessat  pluribns  modis  ; 

1°  Finito  tempore  legationis , si  ad  certum  tempus  legatus 
fuit  constitutus  ; 2°  morte  ipsius  legati , quia  munus  lega- 

tionis  est  omnino  personale  ; 3°  revocatione  a Summo  Pon- 
tifice, modo  legato  intimetur ; 4°  discessu  legati  a provincia 
sibi  commissa  cum  animo  non  redeundi,  quia  si  egrediatur 
ad  tempus  amittit  jurisdictionem  contentiosam,  non  volunta- 
riam ; 5°  morte  ipsius  Pontificis , quando  legatus  fuit  missus 
cum  clausula : ab  beneplacitum  nostrum . Generatim  legati 
mittuntur  ad  beneplacitum  Sanctce  Sedisy  et  eorum  potestas 
non  expirat  morte  Summi  Pontificis. 

320.  A nuntiis  et  internuntiis  non  multum  differre 
videntur  ii  Delegati  A posto  lici,  qui  Summi  Pontificis 
vices  gerunt  in  aliqua  provincia  modo  permanenti,  quales 
sunt  Delegati  Apostolici  pro  Statibus  Foederatis  et  pro  Domi- 
nio Canadensi.  Differunt  in  eo  quod  non  obeunt  munus 
officiale  apud  gubernium  civile ; cum  illis  vero  conveniunt 
in  eo  quod,  complementum  ecclesiasticae  hierarchiae,  personam 
Summi  Pontificis  apud  Catholicos  repraesentant,  faciliorem, 
intimioremque  reddunt  cura  Romana  Cathedra  conjunctio- 
nem. Gf.  litteras  Card . Prcefecti  Cong.  de  Prop . Fide  ad 
Episcopos  Canadenses,  20  Aug.  1899. 

321.  Mamma  est  dignitas  et  potestas  Excellentissi- 
mi Delegati  Apostolici  liujus  Dominii,  qui  praeest 
hierarchiae  ecclesiasticae  per  totum  Dominium  diffusae,  et  Sum- 
mum Pontificem  repraesentat  apud  archiepiscopos,  episcopos, 
clericos  et  fideles  hujus  regionis. 

1°  Ea  jurisdictione  est  instructus  unde  hujus  regionis  con- 
ditioni studeat,  controversias  sua  prudentia  et  judicio  solvat, 
causas  vero  graviores,  de  quibus  praesertim  agit  Tridentinum, 
sess.  XXIV,  cap.  20,  De  Ref.,  judicio  Sanctae  Sedis  referat. 
Breve  apostolicum  13  Aug.  1899. 

2°  Praeterea  Excellentissimus  habet  omnes  facultates  con- 
cessas episcopis  per  formulas  I et  T.  Demum  supponi  potest 
Delegatum  Apostolicum  pluribus  facultatibus  pollere  quae 
publici  juris  non  fiunt.  Putzer , Commentarium  in  facul- 
tates, n.  27. 

3°  Excellentissimus  Delegatus  nominatur  ad  beneplaci- 
tum Summi  Pontificis  et  Sanctce  Sedis , ideoque  ejus  juris- 
dictio non  suspenditur  per  mortem  Summi  Pontificis. 

322.  Delegatus  Apostolicus  extraordinarias  defi- 
nitur s Persona  ecclesiastica  quae  mittitur  ad  aliquam  pro- 
vinciam unde  exerceat  jurisdictionem  ex  commissione  Summi 
Pontificis. 

Delegatus  differt  a legato,  qui  jure  proprio  et  vi  muneris 
exercet  jurisdictionem,  dum  delegatus  eam  obtinet  ex  depu- 
tatione  Summi  Pontificis  : hinc  jurisdictio  legati  est  ordina- 
ria, dum  e contra  jurisdictio  delegati  est  delegata. 

323.  Potestas  delegati  apostolici  determinari  po- 
test ex  duobus  principiis.  Primum  est  quod  in  delegato 
consideranda  est  potestas  et  auctoritas  ipsius  delegantis, 
siquidem  delegatus  nihil  habet  proprium  et  aliena  tantum 
utitur  jurisdictione  atque  auctoritate.  Hinc  sequitur  delega- 
tum Pontificis  esse  omnibus  superiorem,  quacumque  fulgeant 
dignitate,  episcopali,  archiepiscopali  aut  primatiali ; etiam 
ipsis  Ordinariis,  quibus,  praescindendo  a delegatione,  delega- 
tus subjacere  debet.  Licet  Ordinariis  praecipiatur  obtemperare 
mandatis  delegati,  si  tamen  nimis  asperam  vel  iniquam  dele- 
gati sententiam  judicaverint,  facultas  eisdem  conceditur  in- 
standi apud  eumdem  delegatum  ne  exsecutioni  demandet 
sententiam,  donec  Papa  consulatur. 

Alterum  principium  est  sequens  : mandata  causa,  censen- 
tur mandata  ea  omnia  quae  ad  causae  definitionem  ac  senten- 
tentiae  executionem  necessaria  sunt, etsi  haec  omnia  reticeantur 
in  litteris  delegationis ; revera  quando  quid  alicui  commit- 
titur, ei  media  commissa  intelliguntur  sine  quibus  finis  nequit 
obtineri.  Ex  quo  descendit  quod,  delegata  a Papa  jurisdictio- 
ne, delegatus  acquirat  etiam  mixtum  imperium,  i.  e.  potesta- 
tem poenis  plectendi  eos  qui  ei  rebelles  sunt,  sive  sint  liti- 
gantes, sive  testes,  sive  extranei ; denegato  enim  hoc  mixto 
imperio,  inanis  et  vacua  redderetur  jurisdictio. 

In  capite  11  }De  Officio  Judicis  DelegatiJvs.AxtviX  Pontificis 
delegatum  episcopo,  qui  ejus  mandatis  non  vult  parere,  aut 
conatur  ejus  jurisdictionem  impedire,  posse  prohibere  ingres- 
sum in  ecclesiam,  eumque  suspendere  ab  officio  sacerdotali, 
aut  dicecesim  interdicto  subjicere.  Monet  autem  delegatos 
Bonifacius  VIII  ut  antequam  ad  poenas  infligendas  deve- 
niant, conentur  leviora  media,  quibus  adhibitis,  si  perseveret 
contumacia,  secundum  facti  et  personarum  qualitatem  pru- 
denter et  temperate  procedant.  Hodierno  jure,  contra  impe- 
dientes directe  aut  indirecte  exercitium  jurisdictionis  eccle- 
siasticae, statuitur  censura  excommunicationis  speciali  modo 
Romano  Pontifici  reservata  in  Constitutione  Apostolicce  Sedis . 
Sebastianelli , De  Clericis , n.  106. 

324.  Relate  ad  officiam  delegati  et  ad  modum  quo 
amittit  suam  jurisdictionem,  confer  quae  diximus  in  capite  II, 
tituli  II,  De  Jurisdictione  Delegata , num.  153. 


CAPUT  IV 

DE  VICARIIS  ET  PRAEFECTIS  APOSTO  LICIS 

325.  Yicarius  Apostolicus  definitur : Persona  depu- 
tata a Sede  Apostolica  ad  pastorale  regimen  exercendum,  non 
suo  sed  Romani  Pontificis  nomine. 

Differt  Vicarius  Apostolicus  a Legato,  qui  exercet  jurisdi- 
ctionem ordinariam,  et  a Delegato,  qui  nomine  Pontificis  uti- 
tur jurisdictione  sive  voluntaria  sive  contentiosa  ; Vicarius 
Apostolicus  mittitur  ad  pastorale  regimen  exercendum. 

326.  Yicarii  Apostolici  dividuntur  In  duas  classes. 

1°  Quidam  mittuntur  ad  loca  in  quibus  jam  existit  hierar- 
chia  ecclesiastica,  v.  g.  quando  ecclesia  jamdiu  vacat,  sive 
episcopus  sit  ab  aetate  impeditus  et  fere  inhabilis,  sive  sit 

jurisdictione  suspensus  ; 2°  alii  in  regiones  mittuntur  in 
quibus,  vel  nullae  constitutae  sunt  dioeceses,  vel,  iis  etiam 
constitutis,  episcopi  ad  eas  praefici  non  possunt. 

Hi  Vicarii  Apostolici  vocantur  Praefecti  Apostolici , quando 
charactere  episcopali  non  sunt  insigniti ; vocantur  Vicarii, 
si  characterem  episcopalem  receperint. 

327.  Primae  classis  Vicarii  Apostolici  habent  prae- 
rogativas quibus  gaudent  vicarii  generales  episcopi ; discri- 
minantur a vicario  episcopi  tum  ratione  tituli,  tum  ratione 
sigilli,  quod  habent  proprium.  Sebastianelli , De  Clericis , 
n.  115. 

328.  Vicarii  Apostolici  secandae  classis  habent 
potestatem  et  jurisdictionem  quae  jure  communi  com- 
petit episcopis  Ordinariis  locorum  ; deinde  gaudent  facultati- 
bus quas  etiam  sacerdotibus  simplicibus  communicare  valent, 
eis  exceptis  quae  requirunt  ordinem  episcopalem  et  usum 
olei  sacri. 

1°  Omnibus  Vicariis  Apostolicis  neque  Coadjutorem  cum 
futura  successione,  neque  vicarium  generalem  habentibus, 
mandatur  ut  unusquisque  eorum  teneatur  deputare  vicarium 
e clero  sive  saeculari,  sive  regulari,  habilem  tamen  et  ido- 
neum. Is,  post  Vicarii  Apostolici  obitum,  tanquam  Sedis  Apo- 
stolicae  delegatus,  assumet  regimen  Vicariatus  et  in  ejusmodi 
munere  permanebit,  donec  a S.  Sede  aliter  provideatur. 

2°  Hic  administrator  omnibus  uti  potest  facultatibus  quae 
vicario  capitulari  ecclesiae  cathedralis  competere  dignoscuntur, 
et  eis  quibus  defunctus  Vicarius  Apostolicus  pollebat,  eis 
exceptis  quae  requirunt  characterem  episcopalem  et  usum 
sacri  olei.  Attamen,  si  necessitas  urgeat,  potest  consecrare 
calices,  patenas,  altaria  portatilia,  cum  oleis  ab  episcopo  bene- 
dictis. Const.  Ex  Sublimi  Bened.  XIV. 

329.  Qood  diximus  de  Vicariis  Apostolicis  appli- 
cator Praefectis  Apostolicis.  Debent  se  abstinere  ab  eis 

quae  requirunt  characterem  episcopalem  ; attamen  ex  delega- 
tione S.  Sedis  possunt  conferre  sacramentum  confirmationis. 

330.  Yicarii  et  Profecti  Apostolici  pendent  a S.  C. 
■de  Propaganda  Fide,  quae  habet  potestatem  condendi  leges 
observandas  in  vicariatibus  et  praefecturis,  recipiendi  que- 
relas et  appellationes  contra  Vicarios  et  Praefectos  propositas, 
ipsosque  revocandi,  transferendi  et  judicandi  in  causis  civili- 
bus et  criminalibus,  aliaque  gereudi,  exceptis  negotiis  gravio- 
ribus, qua&  eadem  S.  Congregatio  non  potest  expedire,  sine 
facta  relatione  Summo  Pontifici. 

331.  Quando  Sacrae  Congregationi  de  Propaganda 
Fide  erectio  novi  vicariatns  apostolici,  praefecturae 
vel  dioecesis  proponitur,  ii  ad  quos  de  jure  pertinet  sequentia 
-exponere  debent : 

1°  Breviter  et  distincte  quae  ad  missionis  catholicae  initia 
ac  progressum  in  regione  referuntur; 

2°  Confinia  territorii  quibus  nova  dioecesis,  vicariatus,  vel 
praefectura  contineri  debet ; et  ut  clarior  terminorum  deli- 
neatio praebeatur,  cartae  geographicae  etiam  coloribus  distin- 
ctae adjungantur.  Qua  in  re,  quantum  fieri  potest,  caven- 
dum ne  montium  series  vel  fluminum  cursus,  vel  gradus 
longitudinis  aut  latitudinis  tanquam  limites  assignentur;  at 
potius  curandam  erit  ut  integri  districtus,  ubi  homines  eadem 
lingua,  eodemque  civili  gubernio  utuntur,  intra  terminos  prae- 
dictos claudantur.  Quamvis  compertum  sit  aliam  divinarum, 
aliam  humanarum  rerum  rationem  esse,  adeoque  Ecclesia,  in 
dioecesium  aut  vicariatuum  limitibus  constituendis  vel  immu- 
tandis, civilium  regnorum  divisiones  sequi  non  consueverit, 
nihilominus  ad  eas  nonnumquam  accedere  non  renuit,  quo- 
ties opportunius  et  commodius  sacri  ministerii  exercitium  id 
requireret ; 

3°  Exprimatur  numerus  civitatum,  oppidorum  et  locorum, 
qui  in  tractu  regionis  exstant,  necnon  numerus  incolarum. 

eorumque  origo,  insuper  qua  indole  sint  comparati  et  quaenam 
spes  effulgeat  progressus  evangelici  inter  ipsos ; 

4°  An  in  territorio  adsint  haeretici  vel  schismatici,  et  an 
eorum  errores  sint  valde  diffusi ; 

5°  An  et  quo  numero  existant  inibi  scholae,  aliave  insti- 
tuta ab  acatholicis  vel  infidelibus  erecta  ; 

6°  An  libere  possit  per  ea  loca  praedicari  et  exerceri  catho- 
lica fides,  et  an  et  quaenam  impedimenta  obstent  progressui 
religionis,  sive  ex  parte  civilis  gubernii,  sive  ex  parte  haere- 
ticorum vel  schismaticorum  aut  paganorum  ; 

7°  Exprimatur  numerus  catholicorum  et  quinam  eorum 
mores,  et  num  fidem  et  observantiam  sanctae  religionis  pra- 
ctice  servent ; 

8°  An  iidem  catholici  habeant  media  providendi  expensis 
divino  cultui  necessariis ; 

9°  An  recipiantur  consociati  in  aliquibus  territorii  tracti- 
bus, vel  contra  ita  per  totam  regionem  dispersi  inter  acatho- 
licos  aut  infideles  ut  difficile  admodum  evadat  operariis  evan- 
gelicis  exercere  ministerium  ecclesiasticum  inter  ipsos ; 

10°  Qua  in  urbe  vel  loco  constituenda  proponatur  residerf- 
tia  episcopi,  vicarii  vel  praefecti  apostolici,  atque  utrum  et  in 
quo  statu  adsit  inibi  ecclesia  et  domus  in  qua  novus  praesul 
commorari  debeat ; 

11°  Indicetur  numerus  et  status  ecclesiarum  et  sacellorum 
quae  in  territorio  erecta  sunt ; num  sint  sacris  supellectilibus 
necessariis  instructa,  et  utrum  saltem  in  praecipuis  ecclesiis 
vel  sacellis  decenter  asservari  possit  Sanctissimum  Eucharis- 
tiae sacramentum  ; an  illa  in  quibus  residere  debeant  missio- 
narii  habeant  conjunctum  presbyterium,  aut  saltem  in  eisdem 
locis  conveniens  mansio  pro  sacerdote  procurari  possit ; deni- 
que an  praedictae  ecclesiae  aliquos  redditus  vel  oblationes 
habeant  et  quas,  et  qua  ratione  administrentur; 

12°  Qui  redditus  vel  praestationes  assiguari  possint  episco- 
patui, vicariatui  vel  praefecturae,  et  quomodo  per  eadem  pro- 
videri valeat  sustentationi  praesulis  et  missionariorum ; 

13°  Utrum  obtineri  possint  subsidia  a civili  gubernio  ad 
fabricam  ecclesiarum,  victum  sacerdotum  et  dotationera  pio- 
rum quorumcumque  operum,  salva  libertate  et  independentia 
Ecclesiae ; 

14°  Quot  missionarii  in  promptu  sint  ut  deputentur  ad 
pascendos  fideles,  qui  in  territorio  praedicto  commorantur,  ad 
quam  gentem  pertineant,  quot  linguas  calleant  et  a quanto 
tempore  morentur  in  missionibus ; 

15°  An  adsint  sacerdotes  indigenae,  et  quae  utilitas  ex 
cooperatione  ipsorum  ad  fidem  conservandam  vel  diffunden- 
dam sperari  possit ; 

16°  An  adsint  catechistae  et  quidem  eo  numero  qui  suffi- 
ciat ad  subsidium  ferendum  sacerdotibus  in  cura  populi  Chri- 
stiani, et  an  necessaria  instructione  praediti  sint ; 

17°  An  aliquod  regulare  institutum  sive  virorum,  sive 
mulierum  introductum  fuerit  in  regionem  de  qua  sermo  est, 
*ium  habeat  convenientem  domum,  quod  ministerium  exer- 
ceant religiosi  viri  qui  ad  ipsum  pertinent,  et  an  edocendae 
juventuti  dent  operam ; 

18°  An  sine  difficultate  gravi  seminarium  clericorum  erigi 
et  necessaria  praesidia  ad  juvenes  alendos,  religiose  educandos 
et  disciplinis  ecclesiasticis  instituendos  comparari  possint ; 
vel  saltem  constitui  valeat  locus  aliquis  in  quo  juvenes  ido- 
neam institutionem  habeant  ut  sacerdotio  initientur ; aut 
demum,  ceteris  deficientibus,  an  spes  sit  idoneos  juvenes 
mittendi  ad  seminarium  praesertim  vicinioris  alicujus  mis- 
sionis, ut  ecclesiasticam  educationem  in  eo  recipiant ; 

19°  An  adsint  scholae  catholicae  vel  convictus  sive  mascu- 
lorum sive  feminarum,  praesertim  indigenarum,  et  utrum  in 

eis  admittantur  personae  diversae  communionis  vel  cultus ; 
demum  an  in  eo  casu  quo  adhuc  omnino  desint,  an  facile 
aperiri  possint ; 

20°  Innuatur  an  in  territorio  erectae  sint  aliquae  confra- 
ternitates,  hospitalia,  orphanotrophia,  cathecumenatus,  aliave 
pia  loca,  an,  uti  par  est,  regantur  et  quibus  subsidiis,  et  an 
ab  ecclesiastica  auctoritate  exclusive  dependeant.  ZiteUi , 
Apparatus  Juris  Canonici , pag.  4,  in  nota . 


TITULUS  VII 


DE  PATRIARCHIS,  PRIMATIBUS  ET  ARCHI- 
EPISCOPIS 

Licet  jure  divino  omnes  episcopi,  excepto  Summo  Pontifice, 
sint  pares  ordine  et  jurisdictione,  jure  ecclesiastico  dantur 
plures  gradus  jurisdictionis,  “ ut  essent  in  singulis  provinciis 
Praelati,  quorum  inter  fratres  prima  haberetur  sententia,  et 
rursus  quidam  in  majoribus  urbibus  constituti  sollicitudinem 
susciperent  ampliorem,  per  quos  ad  unam  Sancti  Petri  Sedem 
universalis  Ecclesia  conflueret,  et  nihil  unquam  a suo  capite 
dissideret.”  8 . Leo,  in  epistola  ad  Anastasium  Thessaloni- 
censem. 

Primo  loco  veniunt  Patriarchae,  deinde  Primates,  postea 
Metropolitani,  de  quibus  disserendum  est,  ut  originem  et 
praerogativas  sedium  majorum  exponamus. ' 


CAPUT  I 

DE  PATRIARCHIS 

332.  Patriarcha,  si  ad  vim  nominis  attendatur» 
idem  sonat  ac  princeps  patrum ; dicitur  de  episcopo  qui 
jurisdictionem  habet  supra  episcopos,  archiepiscopos,  ac  ipsos 
primates  praecedit  honore. 

333.  Antiquitas  tres  sedes  patriarchales  recogno- 
vit, nempe  Eomanam,  Alexandrinam  et  Antiochenam. 

1°  Origo  dignitatis  harum  sedium  repetenda  est  a primatu 
B.  Petri,  qui  exaltavit  sedem  Eomanam,  in  qua  praesentem 

vitam  finire  dignatus  est  ; sedem  Alexandrinam,  ad  quam 
misit  discipulum  suum  Marcum  ; sedem  Antiochenam,  in 
qua  septem  annis  regnavit. 

2°  Decursu  temporis,  dignitas  patriarchalis  fuit  tributa  epi- 
scopo Hierosolymitano,  ob  memoriam  passionis  et  sepulturae 
Domini  Nostri.  Episcopi  Byzantini,  quando  sedes  imperii 
romani  Constantinopolim  fuit  translata,  ambitiose  laborarunt 
ut  haec  sedes  cunctis  aliis  anteferretur,  et  post  Romanam 
Sedem  primum  locum  teneret.  Plures  sese  vocarunt  patriar- 
chas, et  non  defuit  qui  se  nominaret  patriarcham  oecumeni- 
cum,  quod  speciatim  reprehendit  Gregorius  Magnus.  Inno- 
centius III,  in  concilio  IV  Lateranensi,  admisit  privilegium 
Ecclesiae  Constantinopolitanae,  ita  ut  quinque  sint  ecclesiae 
patriarchales,  quae,  ordine  dignitatis,  sunt  Romana , Constan - 
tinopolitana , Alexandrina , Antiochena , Hierosolymitana. 

334.  Praeter  praedictos  patriarchas,  quidam  sunt 
patriarchae  minores.  Romani  Pontifices  hoc  titulo  deco- 
raverunt quosdam  episcopos  in  Occidente  et  Oriente. 

1°  Antiquitus  exstabat  patriarcha  Aquileiensis,  cujus  titu- 
lus, saeculo  XV,  a Nicolao  V,  fuit  translatus  ad  episcopum 
Venetiarum ; Leo  X instituit  patriarchatum  Indiarum  Occi- 
dentalium, quem  titulum  assumpsit  Cappellanus  Regis  His- 
paniarum,  quem  nunc  defert  Archiepiscopus  Toletanus  ; 
Clemens  XI,  in  bulla  In  supremo  apostolatus  solio , 22  Oct. 
1716,  instituit  patriarchatum  Ulyssiponensem,  in  Lusitania; 
Leo  XIII,  1 Sept.  1886,  instituit  patriarchatum  Indiarum 
Orientalium,  cujus  titularis  est  episcopus  Goanus. 

2°  In  Oriente  exstant  patriarchae,  minores  diversorum 
rituum  : tales  sunt  patriarchae  Alexandrinus  Coptorum,  Antio- 
chenus Melchitarum,  Antiochenus  Sirorum,  Antiochenus 
Maronitarum,  Babylonensis  Chaldeorum,  Ciliciae  Armenorum. 

335.  Maximam  potestatem  exercuerant  olim  pa- 
triarchae majores  Ecclesiae  Orientalis. 

16 

1°  Ordine  dignitatjs,  sedebant  post  Romanum  Pontificem, 
metropolitanis  pallium  concedebant  postquam  illud  a Romano 
Pontifice  acceperant,  crucem  ferebant  in  toto  territorio  sui 
patriarchatus,  nisi  occurreret  Summus  Pontifex  aut  ejus 
legatus  a latere , appellationes  recipiebant  a metropolitanis. 
Concilium  Lateranense  IV. 

2°  Hodie  illae  sedes  patriarchales  occupantur  ab  infidelibus 
et  schismaticis  ; ne  memoria  illarum  pereat,  Romanus  Ponti- 
fex creare  solet  patriarchas  lati  nos  qui  titulum  harum  sedium 
et  praerogativas  honoris  habent  absque  earum  jurisdiptione 
patriarchali. 

336.  Quoad  jurisdictionem  patriarcharum  mino- 
rum: 1°  jurisdictio  patriarcharum  minorum  Occidentis  non 
excedit  jurisdictionem  metropolitae. 

2°  Patriarchae  minores  Orientis  exercent  veram  jurisdictio- 
nem patriarchalem  in  fideles  sui  ritus : hinc  pallium  concedunt 
episcopis  sibi  suffraganeis,  quando  ipsi  illud  acceperunt  a 
Romano  Pontifice,  crucem  ferunt  in  territorio  sui  patriarcha- 
tus, appellationes  a sententiis  episcoporum  accipiunt. 

3°  Patriarchae  ritus  orientalis  exercere  nequeunt  jurisdictio- 
nem extra  suos  patriarchatus  ; et  consequenter,  sacerdotes  et 
fideles  cujuslibet  ritus  orientalis,  domicilium  habentes  extra 
respectivos  patriarchatus,  subjiciuntur  Ordinario  loci  in  quo 
morantur,  praecipue  in  dieecesibus  latinis.  S . C. . de  Prop . 
Fide , ad  Archiep . Parisien .,  12  Maii  1890. 


CAPUT  II 

DE  PRIMATIBUS 


337.  Iufra  patriarchas  sedebant  primates.  Prima- 

tialis  dignitas  illa  est  cui  in  perpetuum  adnexum  est  certum 

quoddam  jus  supra  omnes  alicujus  regionis  metropolitanos 
ita  tamen  ut  ipsa  dignitate  patriarchali  inferior  sit.  In  Occi- 
dente, plures  exstiterunt  primates  : Carthaginiensis  in  Africa, 
Toletanus  in  Hispania,  Cantuariensis  in  Anglia,  Lugdunensis 
et  Bituricensis  in  Gallia.  In  Oriente,  primates  vocabantur 
Exarchi ; erant  Ephesinus,  Caesareensis,  Heracleensis. 

338.  Primates  sen  Exarchi  habebant  potestatem 
jurisdictionis  veluti  mediam  inter  patriarchalem  et  metro- 
politanam.  Invigilabant  in  provinciis  sibi  commissis,  curantes 
ut  metropolitae  officio  suo  rite  fungerentur,  appellationes  a 
sententiis  metropolitarura  suscipiebant,  controversias  sua  sen- 
tentia dirimebant,  extraordinaria  officia  sibi  commissa,  nomine 
Pontificis,  exsequebantur.  Ad  ipsos  pertinebat  praeesse  conci- 
lio nationali,  sed  sine  licentia  Summi  Pontificis  non  poterant 
illud  concilium  convocare. 

Hodie  nulla  exstat  ecclesia  quae  habeat  jurisdictionem  pri- 
matialem ; in  Gallia  haec  dignitas  fuit  abolita  per  concorda- 
tum anni  1801.  Primates  hodie  habent  jurisdictionem  metro- 
politae  in  sua  provincia.  Icard , Prcel.  Jur.  Can.t  vol . /, 
n.  129. 


CAPUT  III 

DE  ARCHIEPISCOPIS 

339.  Archiepiscopus,  quoad  vim  nominis,  idem 
sonat  ac  princeps  episcoporum,  et  quoad  rem,  defi- 
nitur: Episcopus  habens  sibi  subditos  episcopos  alicujus 
provinciae  ecclesiasticae.  Archiepiscopus  adhuc  vocatur  metro- 
polita,  eo  quod  generatim  est  episcopus  metropolis , i.  e.  urbis 
matris  vicinarum  urbium. 

340.  Veteres  originem  metropolitanorum  tribue- 
runt institutioni  apostolicse.  Revera  Apostoli,  licet 
provincias  ecclesiasticas  singulas  non  determinaverint  cum 

juribus  hodiernis,  quosdam  tamen  praesules  majores  consti- 
tuerunt, uti  Paulus  Titum  praeficit  Ecclesiae  Cretae  insulae, 
Timotheum  in  Asia,  ad  specimen  dignitatis  metropolitanae. 

Hoc  institutum  Ecclesia  judicavit  utile  fidei  et  disci- 
plinae ; cum  haereses  et  schismata  erumperent,  interque  episco- 
pos orirentur  controversiae,  maxime  opportunum  fuit  ut  in 
singulis  provinciis  unus  esset  episcopus  qui  integritati  fidei 
et  ecclesiasticae  disciplinae  consuleret.  Icard , loco  citato . 

341.  Tota  jurisdictio  metropolitse  a jure  ecclesia» 
stico  repetenda  est.  Jure  divino,  omnes  episcopi,  excepto 
Eomano  Pontifice,  sunt  potestate  aequales : unde  nihil  potest 
metropolita  extra  suam  dicecesim,  nisi  quod  invenitur  in 
jure  expressum,  aut  consuetudine  legitima  inductum,  aut  a, 
Romano  Pontifice  specialiter  demandatum.  Lata  olim  fuit 
jurisdictio  archiepiscopi  in  sua  provincia,  sed  eam  Romani 
Pontifices  limitarunt,  quia  pluries  suis  juribus  abusus  est. 

Archiepiscopus,  seu  metropolitanus,  in  dioecesi  propria  con- 
sideratur tanquam  verus  episcopus ; hinc  relate  ad  subditos 
suae  dioecesis  habet  eadem  jura  et  easdem  obligationes  quas 
habent  ceteri  episcopi  in  propriis  dioecesibus.  Attenta  disci- 
plina hodierna,  jurisdictio  archiepiscopi  in  provincia  conside- 
rari potest  vel  relate  ad  personam  suffraga neorum,  vel  relate 
ad  subditos  suffraganeorum. 

342.  Archiepiscopus  seu  metropolitanus  habet  ju- 
risdictionem in  sutfraganeos  suos,  tanquam  superior 
immediatus,  in  casibus  sequentibus: 

1°  Potest  eisdem  praecipere  quae  pertinent  ad  eorum  offi- 
cium, etiam  per  censuras.  At,  recte  monet  Santi,  Praei.  Juris 
Can.,  lib.  I,  tit.  XXXI,  in  usu  censurarum  contra  suffraganeos 
debet  archiepiscopus  maximam  moderationem  et  circum- 
spectionem adhibere,  nec  procedere  potest  nisi  ex  licentia  S. 
Congregationis  Concilii.  Aliquando  debet  instare  apud  suum 
sufifraganeum  ut  suo  officio  non  desit,  aliquando  debet  ejus 

negligentiam  supplere  vel  acfmonere  Summum  Pontificem. 
Sic  archiepiscopus,  sub  poena  interdicti  ingressus  ecclesiae 
ipso  facto  incurrenda,  per  litteras  vel  nuntium,  tenetur  denun- 
tiare Romano  Pontifici  suffraganeum  absentem.  Cone.  Trid.y 
8688 . F/,  c.  J,  De  Ref. 

2°  Archiepiscopus  potestatem  exercet  in  suffraganeos,  eos 
convocando,  quolibet  triennio,  ad  concilium  provinciale,  cui 
concilio  metropolitanus  praeest.  Cone . Tridti  sess.  XXIV , 
e.  2,  De  Ref. 

3°  Inspecto  jure  antiquo,  causae  civiles  et  criminales  episco- 
porum agitabantur  et  definiebantur  in  conciliis  provincia- 
libus; Concilium  Trid.,  sess.  XXIV,  c.  5,  statuit  causas  cri- 
minales majores  episcoporum,  id  est,  causas  quae  involvunt 
poenam  depositionis,  reservari  Summo  Pontifici;  minores 
vero  in  synodo  provinciali  tractandas  esse,  vel  a deputatis 
synodi  ejusdem.  Ex  dispositione  Tridentina,  causae  civiles 
suffraganeorum  non  videntur  eximi  a tribunali  concilii  pro- 
vincialis, attamen  plures  canonistae  referunt  declarationem 
S.  Congregationis  Episcoporum  et  Regularium,  diei  31  Maii 
1588,  in  qua  declaravit  archiepiscopum  non  posse  esse  judi- 
cem in  causis  civilibus  quae  agitantur  contra  suffraganeos. 
Cum  illa  responsio  S.  C.  non  sit  decretum  generale,  tribuen- 
dum est  illud  jus  archiepiscopo  quando  in  ejus  favorem  intro- 
ducta fuerit  legitima  consuetudo.  Sebastianelli , De  Clericis , 
tit.  VI , n.  124. 

4°  Ex  jure  decretalium,  ad  archiepiscopum  pertinet  confir- 
mare et  consecrare  suffraganeum  ; sed  hodie  haec  potestas 
reservatur  Summo  Pontifici : hinc  episcopo  electo  et  confir- 
mato dirigitur  mandatum  apostolicum  ut  consecrationem 
habeat  a quocumque  episcopo  communionem  habente  cum 
Sede  Apostolica. 

5°  Patres  Cone.  Trid.,  sess.  XXIV,  c.  1,  facultatem  fecerunt 
metropolitanis  discutiendi  et  in  scriptis  approbandi  causas 

allatas  a suffraganeis  qui  volunt  abesse  a propriis  ecclesiis; 
hodie  instituta  Congregatio  super  residentia  episcoporum 
exclusive  videt  de  licentiis  absentiae  concedendis.  Episcopi 
qui  ditioni  S.  C.  de  Prop.  Fide  subjiciuntur,  licentiam  debent 
habere  ab  hac  ultima  Congregatione.  Zitelli , Apparatu 8 
Juris  Ecclesiastici,  pag.  85. 

343.  Quoad  subditos  sutiragaueorum,  metropoli- 
tanus  uon  est  superior  immediatus*  nec  jura  Ordinarii 
potest  sibi  vindicare,  sed  tantum  in  casibus  jure  expressis, 
scilicet  ratione  appellationis , devolutionis  aut  visitationis . 

1°  In  casu  appellationis , metropolitanus  jus  dicit  inter 
illos  qui  a sententia,  vel  ab  actibus  extrajudicialibus  suffra- 
ganeorum  provocant.  “ Kegulariter  loquendo,  ait  Reiffenstuel, 
De  Appellationibus , n.  32,  quilibet  potest  appellare  tum  a 
gravamine  sibi  extrajudicialiter  illato,  tum  a sententia  contra 
ipsum  lata,  si  per  hanc  se  injuste  gravatum  existimet.”  Atqui 
appellatio  a decretis  judicialibus  vel  extrajudicialibus  suffra- 
ganei  fit  apud  metropolitanum,  nisi  suffraganeus  processerit 
tanquam  Sedis  Apostolicce  delegatus , vel  ex  informata 
conscientia . Icard , Prcel.  Jur . Can . Sti  Sulpicii , vol.  lr 
num.  137. 

2°  In  casu  devolutionis , nempe  quando  suffraganeus  negli- 
gens  fuerit  in  suo  officio  fungendo.  Haec  devolutio  locum 
habet  quando  capitulum  neglexit  deputare  vicarium  capitu- 
larem  intra  octo  dies  a cognita  vacatione  sedis  episcopalis ; vel 
si  episcopus  neglexerit  per  sex  menses,  culpabili  negligentia, 
conferre  vacantia  officia  ; vel  si  episcopus  contulerit  officium 
indigno.  Quando  episcopus  est  negligens  in  administratione 
justitiae,  distingui  oportet  inter  justitiam  protractam  et  justi- 
tiam denegatam  ; justitia  injuste  protrahitur,  quando  judex 
negligit  litem  terminare;  justitia  denegatur,  quando  judex 
recusat  controversiam  cognoscere.  Jamveroin  casu  justitiae 
protractae,  episcopus  habet  biennium  a die  motae  litis  ut  in 

prima  instantia  controversiam  solvat ; elapso  biennio,  partes 
possunt  adire  tribunal  superius.  Cone . Trid.,  sess.  XXIV , 
c.  20,  De  Ref.  In  casu  justitiae  denegatae,  metropolitanus 
nequit  appellationes  a subditis  suffraganeorum  recipere,  sed 
potest  in  illis  suffraganeis  instare,  ne  justitiam  suis  subditis 
denegent.  Sebastianelli , De  Clericis , tit . VI,  n.  136. 

3°  In  casu  visitationis , sed  probata  causa  in  concilio 
provinciali.  Quando  archiepiscopus  visitat  dioecesim  sui  suf- 
fraganei,  ilia  omnia  peragere  potest  quae  secumfert  officium 
visitationis.  Sic  potest  audire  confessiones,  poenitentias  impo- 
nere, reos  punire  quando  crimen  est  notorium,  corrigere  et 
reformare  quae  corrigenda  et  reformanda  ipse  judicaverit. 

Archiepiscopus  potest,  etiam  extra  casum  visitationis,  cele- 
brare pontificaliter,  solemniter  benedicere,  dare  indulgentiam 
centum  dierum  in  tota  sua  provincia. 

344.  Primam  privilegium  dignitatis  arckiepisco- 
palis  est  crux  deferenda  per  totam  provinciam,  et  etiam 
in  locis  exemptis.  Significat  “ archiepiscopum  nusquam 
procedere,  nusquam  progredi,  nisi  ad  Christi  crucem  et 
imperium  aut  constabiliendum,  aut  propagandum.”  Thomas - 
sinus , De  veteri  et  nova  Ecclesice  disciplina . 

Mos  gestandae  crucis  a Summo  Pontifice  transiit  primo  ad 
ejus  legatos,  deinde  ad  patriarchas  et  primates.  Non  conve- 
niunt auctores  qua  aetate  illud  privilegium  omnibus  metropo- 
litanis  fuerit  indiscriminatim  concessum  ; nam  antiquitus 
illa  dignitas  modo  uni,  modo  alteri  archiepiscopo,  ex  speciali 
gratia,  concedebatur.  Hodie  illud  privilegium  archiepiscopis 
reservatur ; quando  episcopis  simplicibus  a Sancta  Sede  con- 
ceditur, subest  illa  clausula,  scilicet  ut  archiepiscopus  non  sit 
praesens,  vel,  si  praesens  sit,  suum  consensum  non  deneget. 

345.  Aliud  insigne  dignitatis  archiepiscopalls  est 
pallium. 

1°  Pallium,  materialiter  sumptum , est  vestis  ex  lana  alba 

contexta  in  formam  coronae,  pectus  et  humeros  circumiens, 
quatuor  crucibus  nigri  coloris  ornata. 

2°  Pallium,  formaliter  sumptum,  significat  potestatem 
supra-episcopalem,  seu  participationem  aliquam  potestatis 
primatialis  Petri  residentis  in  Eomano  Pontifice.  Pallium 
mittitur  ad  patriarchas,  primates  et  metropolitanos,  quibus 
Bomanus  Pontifex  partem  suae  sollicitudinis  in  universam 
Ecclesiam  committit,  in  ordiue  ad  aliquam  provinciam,  vel 
determinatam  regionem  ; ex  cap . Ad  honorem , 4,  De  aucto - 
ritate  et  usu  pallii. 

346.  Quoad  originem  ejus,  quidam  tenent  pallium  ab 
initio  nihil  aliud  fuisse  quam  imperiale  indumentum  quod 
Constantinus  Magnus  et  alii  imperatores  Eomanis  Pontificibus 
concesserunt,  ut  decorarent  Christi  sacerdotium,  et  decursu 
temporis  factura  fuisse  sacrum  ornamentum,  quo  significare- 
tur plenitudo  potestatis  Christi. 

Juxta  alios,  pallium  originem  duxit  a pallio  B.  Petri,  quod 
in  ejus  successores  translatum  est,  ut  significaret  conserva- 
tionem potestatis  B.  Petri  in  successoribus.  Juxta  consuetu- 
dinem tunc  vigentem,  mortuo  viro  sancto,  successor  induebat 
ejus  pallium  ad  significandam  eamdem  potestatem  ; sic  in 
Antiquo  Testamento,  Elisseus  assumpsit  pallium  Eli,  et  in 
Hovo  Testamento,  legitur  B.  Linum  induisse  pallium  B.  Petri. 
Quando,  decursu  temporis,  pallium  B.  Petri  fuit  consumptum, 
ne  ipsa  significatio  evanesceret,  inductum  est  ut,  singulis 
annis,  die  S.  Agnetis,  beuedicerentur  agui  ex  quorum  lana 
conficiuntur  pallia,  quae  postea  assumuntur  e reliquiis  Sti 
Petri.  Sebastianelli , De  Clericis , n.  139. 

347.  Pallium  concedit  Romanus  Pontifex,  in  quo 

residet  plenitudo  potestatis  supra-episcopalis,  et  competit 
patriarchis,  primatibus  et  archiepiscopis  clerum  et  populum 
habentibus.  Hi  omnes,  intra  tres  menses  a die  consecrationis, 
vel  confirmationis,  si  jam  sint  consecrati,  a Summo  Pontifice 

pallium  postulare  debent  ut  plenitudinem  suae  potestatis  con- 
sequantur. Non  conceditur  archiepiscopis  et  aliis  superiori- 
bus mere  titularibus,  quia  jurisdictione  carent.  Aliquando 
conceditur  quibusdam  episcopis  ut  clarificetur  'persona  vel 
sedes  episcopalis  ; haec  tamen  concessio  est  merus  honor  qui 
non  eximit  a subjectione  metropolitani,  nec  turbat  ordinem 
praecedentiae.  Bened.  XIV , De  Synodo  Dicecesana , vol.  J, 
pag . 233. 

348.  Plures  sunt  actus  quibus  se  abstinere  debet 
archiepiscopus,  pallio  nondum  suscepto.  Actus  archi- 
episcopi  dividuntur  in  actus  proprios  muneris  archiepiscopalis 
et  in  actus  episcopis  communes. 

1°  Ante  pallii  receptionem,  priores  actus,  e.  g.  provinciam 
visitare,  concilium  provinciale  celebrare,  peragere  nequit 
archiepiscopus. 

2°  Actus  omnibus  episcopis  communes  dividuntur  in  actus 
jurisdictionis  episcopalis  et  in  actus  ordinis  episcopalis.  Actus 
jurisdictionis,  quales  sunt  causas  cognoscere,  judices  consti- 
tuere, alteri  episcopo  potestatem  ordinandi  clericos  commit- 
tere, peragere  potest,  quia  haec  omnia  exercet  confirmatus, 
licet  nondum  sit  sacerdos. 

3°  Inter  actus  ordinis  episcopalis,  alii  sunt  majores,  alii  sunt 
minores.  Actus  majores,  ut  sacrum  chrisma  conficere  et 
clericos  in  sacris  ordinibus  ordinare,  peragere  nequit,  pallio 
nondum  suscepto  ; unde  interim  ordinationes  a suffraganeo 
possunt  fieri.  Actus  minores,  ut  benedictio  palmarum,  etc., 
exercere  potest.  Benedictus  XIV \ loco  citato . 

349.  Concessio  pallii  est  omnino  personalis  et 
aflicieus  aliquod  territorium;  unde  archiepiscopus  pallio 
suo  utitur  intra  omnes  ecclesias  suae  provinciae,  etiam  exem- 
ptas. Illud  defert  intra  missarum  solemnia,  diebus  solem- 
nioribus;  excipitur  concilium  provinciale  vel  synodus  dicece- 
sana,  quibus  diebus  cum  pallio  adesse  potest. 

1°  Quoniam  hsec  concessio  est  omnino  personalis,  archiepi- 
scopus  nequit  commodare  suum  pallium  alteri  vel  illud  con- 
cedere coadjutori  cum  futura  successione.  Proinde,  mortuo 
archiepiscopo,  sepeliri  debet  indutus  pallio  proprio  ; et  si  duo 
pallia  habuerit,  eo  quod  translatus  fuerit  ad  aliam  sedem  epi- 
scopalem, indui  debet  recentiori  pallio,  dum  primum  sub  ejus 
capite  deponitur. 

2°  Translato  archiepiscopo  acf  sedem  episcopalem,  expirat 
jus  pallii ; si  fuerit  translatus  ad  aliam  sedem  metropolitanam, 
gaudet  jure  pallii,  sed  novum  petere  debet. 

350.  Summus  Pontifex  semper  et  ubique  pallio 
utitur  ad  significandam  universalem  jurisdictionem  in 
Ecclesia  ; eo  prsesente,  vel  ejus  legato  a latere,  archiepiscopus 
non  potest  gestare  pallium,  quia  consetur  cessare  illa  supra- 
episcopalis  jurisdictio,  cujus  ratione  pallium  fuit  concessum. 
Santi , Prcelectione8  Juris , tit.  VIII , lib.  /. 


TITULUS  VIII 


DE  EPISCOPIS 

351.  Administratio  rei  Christiana,  proxime  et 
secandum  Pontificem  Romanum,  ad  episcopos  de» 
volvitur,  qui  scilicet,  quamquam  pontificalis  fastigium  pote- 
statis non  attingunt,  sunt  tamen  in  ecclesiastica  hierarchia 
veri  principes;  cumque  singulas  ecclesias  singuli  admini- 
strent, sunt  quasi  principales  artifices  in  aedificio  spirituali, 
atque  habent  munerum  adjutores,  ac  ministros  consiliorum, 
clericos.”  Encycl.  Sapientiae  christiance  Leonis  XIII. 

352.  Quid  est  episcopus  ? Episcopus,  si  ad  vim  nomi- 
nis attendatur,  significat  inspectorem , qui  praeest  alicui 
populo  ut  ejus  mores  speculetur ; proprie  episcopus  est 
sacerdos  novae  legis  cui  adnexum  est  munus  administrationis 
omnium  sacramentorum  et  sacramentalium  cum  potestate 
spirituali  regendi  fideles. t De  Angelis , Praelectiones  Juris 
Can .,  tit.  XXXI , lib.  I. 

Episcopus,  jure  divino,  in  hierarchia  ordinis  supremum 
gradum  obtinet,  dicente  Cone.  Trid.,  sess.  XXIII,  can.  6 : 
“ Si  quis  dixerit  in  Ecclesia  catholica  non  esse  hierarchiam 
divina  ordinatione  institutam,  quae  constat  ex  episcopis,  pre- 
sbyteris et  ministris ; anathema  sit.”  Imo  ex  eodem  concilio, 
sess.  XXIII,  cap.  4,  “ Episcopi  in  locum  Apostolorum  suc- 
cesserunt ”,  et  “ eos  posuit  Spiritus  Sanctus  regere  Ecclesiam 
Dei ; ” Act . Apost .,  cap.  XX , v.  28. 

353.  Sed  episcopi  non  recipiunt,  neque  exercent 
tantam  potestatem  quantam  Apostoli  receperunt  et 
exercuerunt.  Revera  Apostoli,  praeter  praeclara  quaedam 
charismata  et  dona  spiritualia,  veluti  miraculorum,  linguarum, 
prophetiae,  infallibilitatis  et  similia,  quibus  missionem  suam 

comprobarent,  amplissima  potestate  donati  fuerunt,  quam 
dividere  possumus  in  potestatem  apostolatus , sacerdotii , 
episcopatus. 

1°  Ratione  apostolatus , Apostolis  amplissima  potestas 
orat  fidem  ubique  praedicandi,  ecclesias  fundandi,  episcopos 
constituendi,  episcopis  a se  constitutis  et  eorum  subditis  leges 
praescribendi,  salvo  primatu  B.  Petri,  cui  ipsi  in  usu  suae 
potestatis  subjiciebantur.  Haec  potestas  apostolatus  extraor- 
dinaria fuit;  idcirco,  fundatis  et  ordinatis  ecclesiis,  completo 
'opere  propter  quod  fuit  concessa,  cum  Apostolis  interiit. 
Solus  Romanus  Pontifex  obtinet  potestatem  ratione  aposto- 
latus et  succedit  alicui  apostolo. 

2°  Ratione  sacerdotii , Apostoli,  plenitudinem  sacerdotii 
obtinentes,  poterant  omnia  sacramenta  conficere  et  admini- 
strare. Huic  potestati  succedunt  episcopi,  ut  colligitur  ex  ver- 
bis Cone.  Trid .,  sess.  XXIII , c.  1. 

3°  Ratione  episcopatus , Apostoli  poterant  ecclesias  parti- 
culares regere.  Huic  potestati  succedunt  episcopi ; hinc  Cone. 
Trid.,  sess.  XXIII,  c.  4,  declarat  episcopos,  qui  in  Apostolo- 
rum locum  successerunt,  ad  hierarchiam  ordinis  praecipue 
pertinere  et  positos  esse  a Spiritu  Sancto  ut  regant  Ecclesiam 
Dei.  Vecchiotti , Institutiones  canonicos,  De  Episcopis. 

Ex  illis  intelligitur  ordinem  episcopalem  m Apostolis  divi- 
nitus esse  institutum . Episcopis,  quatenus  Apostolis  succe- 
dunt, duplex  potestas  inest : alia  ordinis , qua  conficiunt  sacra, 
alia  jurisdictionis,  qua  ecclesiam  particularem  regunt. 

Praecipuam  materiam  de  episcopis  attingere  conabimur  in 
quatuor  sequentibus  capitibus. 

CAPUT  I 

DE  INSTITUTIONE  CANONICA  EPISCOPORUM 

354.  Jure  antiquo,  plebs  clero  adunata  magnam  ^ 
partem  liabnit  in  electione  episcoporum.  Attamen 
populus  non  concurrebat  nisi  voto,  et  episcopum  a se  expeti- 
tum non  obtinebat  nisi  de  assensu  episcoporum  provinciae  et 
metropolitani.  Quapropter  S.  Leo  sic  episcopos  interpellabat : 

“ Docendus  est  populus,  non  sequendus  ” ; et  concilium  Nicae- 
num, can.  6,  dicit:  " Si  quis  praeter  sententiam  metropoli- 
tani fuerit  factus  episcopus,  hunc  magna  synodus  definit 
episcopum  esse  non  oportere.” 

Haec  disciplina,  tunc  temporis,  utilis  erat  ut  certius  arceren- 
tur indigni  et  facilius  dignoscerentur  idonei  et  vulgo  probati : 
Episcopus,  aiebat  Stus  Cyprianus , eligatur  plebe  praesente, 
quae  singulorum  vitam  plenissime  novit,  et  uniuscujusque 
actum  de  ejus^conversatione  prospexit.” 

355.  Jure  novo,  electio  episcoporum  ad  canonicos 
Kcclesise  vacantis  init  delata. 

1°  Revera,  successu  temporis,  plebs  inter  se  divisa  in  fac- 
tiones plerumque  erumpebat  et  inordinata  confusio  oriebatur 
ex  abusu  potestatis  saecularis : hinc  laici  homines  omnino 
exclusi  fuerunt  ab  electionibus  episcoporum,  et  electio  ad 
canonicos  fuit  devoluta. 

2°  Episcoporum  confirmatio  ad  metropolitanum  in  casu 
electionis  suffraganei,  ad  primatem,  vel  patriarcham,  vel 
Summum  Pontificem  in  casu  electionis  archiepiscopi,  devol- 
vebatur. Vecchiotti , Institutiones  canonicae,  De  confirma - 
tione  episcoporum. ' 

3°  Capitula  habebant  tres  menses  ut  electionem  perficerent; 
hoc  tempore  inutiliter  elapso,  potestas  eligendi  ad  superiorem 
devolvebatur;  Cap.  41,  De  electione. 

4°  Capitula  non  satis  praecaverunt  factiones  et  electiones 


254 


DE  CLERICIS 


simoniacas;  unde  tot  abusus  irrepserunt  ex  ambitione  et 
avaritia  eligentium  et  eligendorum,  ut  jam  ab  initio  saeculi 
XIV  Sancta  Sedes  incepit  sibi  reservare  electiones  et  confir- 
mationes episcoporum. 

Clemens  V Sedi  Apostolicae  reservavit  episcopatus  in  Curia 
vacantes,  et  ejus  successores,  per  alias  regulas  Cancellariae 
Apostolicae,, reservarunt  omnes  sedes  episcopales,  sive  in  Curia, 
sive  extra  Curiam  vacantes. 

5°  Sancta  Sedes,  ad  bonum  pacis,  indulsit  in  concordatis 
ut  quidam  principes  Reipublicae  haberent  privilegium  nomi- 
nandi seu  praesentandi  episcopos,  sed  illud  jus  praesentandi 
ex  concessione  Ecclesiae  repetendam  est , non  ex  j are  nativo , 
juxta  propositionem  50  in  Syllabo  damnatam. 

356.  Si  quaeratur  qnsenam  ait  disciplina  hodierna 
circa  nominationem  episcoporum,  haec  sequentia  sunt 
notanda : 

In  Ecclesia  occidentali,  quatuor  modis  providetur  episco- 
patibus vaeantibus : v 

1°  Libera  nominatione  Summi  Pontificis  in  Italia,  in 
Gallia,  in  Mexico  et  in  regionibus  infidelium  quae  reguntur 
per  vicarios  apostolicos. 

In  locis  in  quibus  hierarchia  ecclesiastica  instituta  non 
est,  et  in  quibus  vicarii  apostolici  cum  episcopali  chara- 
ctere ministerium  sacrum  exercent,  Sanctae  Sedi  ad  munus 
episcopale  proponuntur  tres  candidati  a Superiore  ordinis 
religiosi  vel  ecclesiastici  instituti  cui  missio  ipsa  concredita 
est.  Si  nulli  religioso  ordini  vel  instituto  regimen  missionis 
sit  demandatum,  electio  vicarii  apostolici  fit  a Romano  Pon- 
tifice, praevia  tantum  cousultatione  SacraB  Cong.  de  Prop. 
Fide.  Zitelli , Apparatus  Juris  Ecclesiastici , p.  8. 

2°  Electione  proprie  dictat  servato  jure  Decretalium,  ut 
servatur  in  quibusdam  dioecesibus  Germaniae.  Ipsa  capitula 
provident  ecclesiis  cathedralibus  in  dioecesibus  Coloniensi, 

Trevirensi,  Wratislavieusi,  Paderbonensi  et  Monasteriensi, 
confirmatione  Sedi  Apostolicse  reservata. 

3°  Praesentatione  ex  parte  principum,  ut  habetur  iu 
Austria  et  Hispania  ; Sancta  Sedes  indulsit  per  concordata 
ut  quidam  principes  nominarent  seu  'praesentarent  novo3 
episcopos,  quibus,  modo  idonei  reperiantur,  confert  institutio- 
nem canonicam. 

4°  Commendatione  ab  episcopis  provinciae, in  locis  quae 
subjiciuntur  ditioni  S.  C.  de  Prop.  Fide.  In  quibusdam  locis, 
soli  episcopi  proponunt  nomina  eorum  quos  dignos  reputant 
ad  dignitatem  episcopalem  ; in  aliis,  clerus  fit  perticeps  hujus 
negotii. 

357.  I>e  commendatione  in  Provincia  Cana- 
densi.  Concilium  III  Quebecense,  decreto  V,  quaesivit  a 
Sancta  Sede  certam  methodum  servandam  in  commendandis 
sacerdotibus  pro  episcopali  dignitate;  huic  petitioni  annuit 
Sacra  Cong.  de  Prop.  Fide,  quae  extendit  ad  hanc  regionem 
decreta  circa  electionem  episcoporum  in  Statibus  Foederatis 
Americae  Septentrionalis  lata. 

Haec  sunt  decreta  ad  quae  erit  attendendum  in  providenda 
ecclesia  de  novo  pastore : 

1°  Decretum  18  Martii  1834 : 

a)  Cum  aliqua  sedes  episcopalis  vacaverit,  requirendum 
est  episcoporum  omnium  provinciae  ecclesiasticae  suffragium 
de  sacerdotibus  singulis,  qui  Sedi  Apostolicae  commendandi 
esse  videntur  pro  nova  episcopi  electione.  Quoniam  vero  id 
in  concilio  provinciali  facillime  et  accurate  fieri  potest,  si  intra 
tres  menses  ab  obitu  episcopi  concilium  provinciale  haben- 
dum sit,  expectanda  erit  concilii  'celebratio,  antequam  ad 
commendandos  sacerdotes,  qui  episcopatu  digni  censentur, 
ad  S.  Congregationem  scribatur.  In  concilio  autem,  collatis 
inter  se  sententiis,  episcopi  statuant  quos  sacerdotes  S.  Sedi 
commendant  vere  idoneos  et  de  Ecclesia  benemeritos  qui 

sedes  vacantes  obtineant,  vel  coadjutoris  officium  suscipiant 
illius  episcopi  qui  auxilio  coadjutoris  indigere  censeater. 

b ) Quod  spectat  vero  ad  casus  quibus,  prout  superius  sta- 
tutum est,  concilii  provincialis  celebratio  non  ita  proxima  sit, 
ne.  sedes  episcopalis  aliqua  diu  vacet,  primum  hoc  magno- 
pere opportunum  factu  est,  ut  singuli  episcopi  litteras  sub- 
scriptas et  sigillo  munitas  duplici  exemplo  apud  se  habeant, 
quibus  contineantur  nomina  trium  saltem  sacerdotum,  quos 
idoneos  arbitrentur  ad  dioecesim  regendam  ; hae  autem  litterae 
ita  exterius  obsignari  debent,  ut,  adveniente  episcopi  morte, 
vicario  generali  tradendae  esse  intelligantur ; vicarius  vero 
generalis  alterum  earum  litterarum  exemplum  ad  archiepisco- 
pum,  alterum  ad  propinquiorem,  vel  ad  seniorem  e duobus 
episcopis  propinquioribus  deferendum  curet.  Eo  litterarum 
exemplo  accepto,  episcopus  propinquior  ad  archiepiscopum 
scribet,  suasque  animadversiones  adjiciet.  Epistola  episcopi 
propinquioris  ad  archiepiscopum  delata,  vel  si  neglexerit  is 
scribere,  rationabili  elapso  temporis  intervallo,  archiepiscopus 
ad  omnes  episcopos,  ne  propinquiori  quidem  excepto,  scribet, 
et  nomina  illa  cum  suis  animadversionibus  communicabit, 
aliorum  etiam  nominibus  additis,  si  illi  quos  episcopus  desi- 
gnaverat, archiepiscopo  idonei  minime  videantur.  Post  acce- 
ptas archiepiscopi  litteras,  omnes  episcopi  ad  S.  Congregatio- 
nem sine  mora  scribent  suas  sententias,  et  suffragia  de  tribus 
illis,  vel  sex  commendatis  exposituri. 

c)  Vacante  vero  sede  metropolitana,  litterae  archiepiscopi 
demortui  nomina  trium  sacerdotum  designantes  a vicario 
generali  ad  episcopum  propinquiorem  et  ad  suffraganeum 
episcopum  seniorem  mittendae  sunt.  Episcopus  autem  senior 
suffraganeus  faciet  ea  omnia  quae  de  archiepiscopo  superius 
statuta  sunt,  ubi  agitur  de  episcopi  electione. 

d)  Quod  si  apud  episcopum,  vel  archiepiscopum  demor- 
tuum, litterae  memoratae  de  trium  sacerdotum  designatione 

non  reperiantur,  vicarius  generalis  episcopum  propinquiorem 
vel  seniorem  ex  duobus  propinquioribus  de  ea  re  certiorem 
statim  faciet,  ut  episcopus  propinquior  tria  designet  sacerdo- 
tum nomina  in  epistola  ad  archiepiscopum  mittenda.  Archi- 
episcopus,  ea  accepta,  ad  omnes  episcopos  scribet,  et  ea  omnia 
fient  quae  jam  judicata  suu$  circa  agendi  rationem  tenendam 
ubi  litterae  episcopi,  aut  archiepiscopi  sacerdotum  nomina  ante 
mortem  designantis  fuerint  repertae.  Si  episcopus  propinquior 
ad  archiepiscopum  scribere  neglexerit,  archiepiscopus  ipse 
tria  nomina  sacerdotum  suffraganeis  omnibus,  propinquiori 
non  excepto,  designabit.  Si  agatur  de  archiepiscopi  electione, 
senior  episcopus  suffraganeus  faciet  omnia  quae  in  episcopi 
electione  ab  archiepiscopo  facienda  esse  decretum  est. 

e)  Quod  pertinet  ad  electionem  coadjutorum,  excepto  casu 
quo  Sedes  Apostolica  alia  ratione  agendum  esse  statuerit, 
episcopus  qui  coadjutorem  petit,  nomina  trium  sacerdotum 
archiepiscopo  et  episcopis  suffraganeis  significabit,  supplicem 
libellum  de  ea  re  ad  S.  Congregationem  mittet,  et  archiepisco- 
pus atque  episcopi  S.  Congregationi  mentem  suam  de  coad- 
jutore  eligendo  communicabunt. 

2°  Decretum  10  Augusti  1850  : 

a)  In  posterum  servatis  quoad  reliqua  iis  quae  in  supra- 
dicto  decreto  continentur,  archiepiscopus  provinciae  ad  quam 
pertinet  ecclesia  de  novo  pastore  providenda,  commendatio- 
nem sacerdotum  qui  proponuntur  ad  ceteros  archiepiscopos 
transmittat,  qui  S.  Sedi  suam  sententiam  de  sacerdotibus  sic 
commendatis  aperiant. 

b)  Sed  mense  Decembris  1856,  S.  Congregatio  iniulsit  ut 
commendatio  sacerdotum  a solis  episcopis  comprovincialibus 
fieret,  addita  tantum  obligatione  scribendi  ad  metro politanum 
vel  episcopum  non  comprovincialam,  quum  re3  sit  de  candi- 
datis a provincia  extraneis. 

3°  Ex  decreto  7 Aug . 1859,  cum  novus  archiepiscopus  vel 
17 

archiepiscopi  coadjutor  eligendus  est,  omnes  metropolitani 
regionis  circa  hujusmodi  electionem  sunt  consulendi. 
r In  hac  regione,  commendatio  fit  a solis  episcopis  compro- 
/ vincialibuv  nisi  agatur  de  electione  archiepiscopi  aut  ejus 
I coadjutoris,  quo  in  casu  exquirenda  e3t  sententia  omnium 
farchiepiscoporum  hujus  Dominii  Canadensis. 

4°  Decretum  21  Januarii  1861. 

Firmis  remanentibus  decretis  supra  relatis  14  Junii  1834 
et  posterioribus  declarationibus,  S.  Congregatio  haec  sequentia 
stricte  servanda  mandavit  : 

a)  Omnes  et  singuli  antistites,  tertio  quoque  anno,  tum 
metropolitano  provinciae  suae,  tum  S.  Congregationi  de  Pro- 
paganda Fide  nomina  sacerdotum  exhibebunt,  quos  dignos 

. atque  idoneos  ad  munus  episcopale  obeundum  existimave- 
rint. Id  vero  secretissime  praestabunt,  ne  forteNcuj uspiam 
ambitio  excitetur. 

b)  In  notulis  ejusmodi  conficiendis  maxima  pro  viribus 
utentur  cura,  ut  de  qualitatibus  eorum  qui  commendantur, 
certiores  fiant. 

c)  Cum  aliqua  sedes  vacaverit  sive  episcopalis,  sive  metro- 
politana,  antistites  omnes  ad  quos  pertinebit  Summo  Pontifici 
commendare  viros  ecclesiasticos,  ut  eorum  unus  vacanti 
ecclesiae  praeponatur,  in  synodum  aut  specialem  coetum  con- 
venient, ut  proponendorum  qualitates  discutiant  ad  tramitem 
quaestionum  quae  hanc  in  rem  typis  impressae  praesentibus 
litteris  apponuntur. 

d)  Antequam  vero  praedictus  conventus  convocetur,  ad 
archiepiscopum  vel  seniorem  provinciae  episcopum  eorum 
nomina  transmittentur,  quos  singuli  antistites  commendandos 
esse  putaverint. 

e)  Qualitates  candidatorum  publice  in  coetu  episcoporum 
discutientur,  praesidente  archiepiscopo,  vel  seniore  provinciae 
antistite;  suffragia  vero  secreto  in  urnam  immittentur. 

f)  Acta  denique  conventus  ad  S.  Congregationem  de  Pro- 
paganda Fide  ab  archiepiscopo  vel  episcopo  provinciae  seniore 
deferentur. 

358.  Commendatio  non  est  praesentatio.  S.  Congre- 
gatio de  Propaganda  Fide,  decreto  14  Junii  1834,  declaravit 
nihil  inveniri  debere  in  commendatione  quod  electionem, 
nominationem,  postulationem  innuat,  sed  esse  proprie  dictam 
commendationem,  ita  ut  Sancta  Sedes  non  teneatur  eligere 
aliquem  ex  commendatis.  Commendationes  lumen  tantum  et 
cognitionem  S.  Congregationi,  non  autem  obligationem  affe- 
runt. Cf.  append.  ad  III  Cone . Qneb.f  pag.  256. 

359.  Hic  modus  commendationis,  primnm  pro 
Statibus  Americse  Foederatis  inductus,  notabilem  mu- 
tationem passus  est  pro  Statibus  Foederatis  in  concilio  Balti- 
morensi,  anno  1884  celebrato. 

In  hoc  concilio,  haec  fuerunt  statuta : 

1°  Quando  ob  sedem  vacantem  proponenda  sunt  Sanctae 
Sedi  nomina  eorum  qui  commendandi  videantur  pro  dioecesi 
vacante,  convocentur  consultores  et  rectores  inamovibiles 
praedictae  dioecesis.  Horum  erit  tria  nomina  eorum  quos 
dignos  judicaverint  episcopis  provinciae  indicare,  ut  hi  prae 
oculis  habeant  haec  nomina  in  proponendis  Sedi  Apostolicae 
candidatis. 

2°  Consultoribus  et  rectoribus  ita  congregatis  praesideat 
archiepiscopus,  vel  si  impeditus  est,  episcopus  suffraganeus 
ejusdem  provinciae  ab  ipso  delegandus  ; si  vero  de  sede  metro- 
politana  vacante  agatur,  congregatis  praesideat  suffraganeus 
antiquior  ratione  ordinationis,  vel,  eo  impedito,  alius  episcopus 
ab  ipso  delegaudus. 

3°  Antequam  ad  suffragium  procedatur,  consultores  et  rec- 
tores praedicti  jurent  se  neque  gratia,  neque  favore  induci  ad 
suffragium  ferendum.  Hujusmodi  autem  suffragium  erit  secre- 
tum et  consultativum  tantum. 

4°  Praeses  mittet  verbale  hujus  conventus,  secretarii  sub- 
scriptione signatum,  ad  ceteros  episcopos  et  ad  S.  Congregatio-; 
nem. 

5°  Die  constituta,  conveniant  episcopi,  et  nomina  sic  pro- 
posita, vel  alia,  ab  eis  proponenda,  juxta  instructionem  S. 
Congregationis,  21  Jan.  1861,  discutient  et  notulam  trium 
candidatorum  S.  Sedi  exhibendam  conficient.  Quod  si  judi- 
caverint nomina  a clero  proposita  esse  rejicienda,  rationes 
suas  S.  Congregationi  exponere  non  omittant. 

6°  In  reliquis  omnibus,  praedictam  instructionem  sequantur. 

360.  In  aliis  regionibus  missionum,  ubi  sunt  capi-* 
tula  cathedralia,  v.  g.  in  Anglia  et  in  Scotia,  canonici  ecclesiae 
viduatae  tria  nomina  designant  episcopis  provinciae ; in  Aus- 
tralia, fere  eadem  methodus  adhibetur  ac  in  Statibus  Foede- 
ratis. Zitelli , Apparatus  Juris  Ecclesiastici ,pag.  6, 7 et  seq. 

361.  In  Ecclesia  Orientali,  paucis  abhinc  annis,  patri- 
archa eligebatur  ab  episcopis  patriarchatus,  interveniente 
clero  et  populo,  et  confirmatio  a Summo  Pontifice  postulaba- 
tur ; episcopi  eligebantur  a patriarcha,  interveniente  clero  et 
populo,  et  notitia  electionis  mittebatur  Romam  simul  cum 
professione  fidei. 

Pius  IX, in  duplici  constitutione,  Reversurus,  12  Julii  1867^ 
Cum  Ecclesiastica , 31  Aug.  1869,  disciplinam  immutavit 
pro  Armenis  et  Chaldaeis.  Patriarcha  eligitur  a solis  episco- 
pis ; quoad  episcopos,  patriarcha  convocat  concilium  omnium 
episcoporum,  in  quo  tria  nomina  eliguntur  ut  ad  Summum 
Pontificem  mittantur,  ex  quibus  unus  erit  eligendus.  Bar- 
gilliat , Prcel.  Jur.  Can.,  n.  542 ; Zitelli , Apparatus , pag . 9. 

362.  Plnres  dotes  in  clerico  ad  officium  episco- 
pale promovendo  requiruntur. 

1°  In  epistolis  B.  Pauli  ad  Timoth.,  cap.  III,  v.  2-7,  et  ad 
Titum,  cap.  I,  v.  7-9,  enumerantur  quaenam  in  episcopo  exi- 
gantur. 

2°  De  jure  ecclesiastico,  oportet  ut  iu  episcopo  sit  a)  aetatis 
maturitas,  quam  quis  habet  quando  est  30  annos  natus ; non 
sufficit  ut  trigesimus  annus  sit  inceptus,  oportet  ut  sit  com- 
pletus; b)  gradus  scientiae  eminens,  nam,  ait  Cone . Triden - 
tinum , sess.  XXII , c.  2,  De  Ref. ; “ Assumendus  ad  eccle- 
sias cathedrales  scientia  polleat,  ut  muneris  sibi  injuncti 
necessitati  possit  satisfacere ; ideoque  antea  in  Universitate 
studiorum  magister,  sive  doctor,  aut  licentiatus  in  sacra 
theologia  vel  jure  canonico  merito  sit  promotus,  aut  publico 
alicujus  academiae  testimonio  idoneus  ad  alios  docendos  osten- 
datur; ” c)  morum  gravitas,  quo  ex  capite  arcentur  a praela- 
turis criminosi,  uti  sunt  simoniaci,  infames,  irregulares  ex 
defectu  vel  delicto,  censuris  innodati;  d)  ordo  debitus.  Ex 
Cone.  Trid.,  sess.  XXII,  c.  2,  De  Ref.,  oportet  ut  quis  sit  in 
sacris  constitutus  a sex  mensium  spatio. 

363.  In  locis  missionum,  et  in  specie  in  hac  regione, 
ut  digniores  ad  munus  episcopale  promoveantur,  omne3  et 
singuli  episcopi,  [quolibet  triennio,  tum  metropolitano  suae 
provinciae,  tum  S.  Congregationi  de  Prop.  Fide,  nomina  sacer- 
dotum exhibent  quos  dignos  atque  idoneos  ad  munus 
episcopale  obeundum  existimaverunt.  Qualitates  illorum 
candidatorum  discutient  ad  tramites  quaestionum  quas  ipsa 
Congregatio  typis  mandavit. 

NOTIONES  AC  ■ QUESTIONES 

circa  qualitates  quae  necessariae  sunt  in  promovendis  ad  epi- 
scopale munus  ac  dignitatem. 

1°  Nomen,  cognomen,  aetas,  patria  candidati  ? 

2°  Cujus  dioecesis  sit  ac  provinciae  ecclesiasticae  ? 

3°  Ubinam  studiis  theologicis  vacaverit,  et  quo  profectu  ? 

4°  An  gradus  assecutus  fuerit,  et  quos  ? 

6°  An  professor  exstiterit,  et  cujus  facultatis  ? 

6°  An  et  ubi  missiones  sacras  obiverit  et  quam  in  eis  expe- 
rientiam obtinuerit  ? 

7°  Quot  linguas  calleat  ? 

8°  Quibus  officiis  sit  perfunctus  et  quo  successu  ? 

9°  Quam  prudentiam  exhibuerit  in  deliberationibus  et 
agendi  ratione  ? 

10°  An  sit  corpore  sanus,  frugi,  patiens,  atque  in  admini- 
stratione  rerum  temporalium  versatus  ? 

11°  Utrum  sit  propositi  tenax,  an  ingenio  mutabili  ? 

12°  Num  gaudeat  fama  honestatis  et  an  fuerit  unquam  in 
eo  quid  contra  mores  ? 

13°  An  in  exercendis  sacerdotalibus  muniis  sit  attentus, 
compositus  cum  aedificatione,  rubricarum  studiosus  observa- 
tor ? 

14°  An  habitu,  gestu,  incessu,  sermone,  aliisque  omnibus 
gravitatem  ac  religionem  prae  se  ferat  ? 

364.  JDe  confirmatione.  Episcopi  electi,  nominati  vel 
praesentati  ad  sedes  episcopales  vacantes,  sub  nullo  titulo  et 
nomine,  suscipere  possunt  earum  curam,  regimen  et  admi- 
nistrationem,  antequam  canonice  instituti  fuerint  a Romano 
Pontifice,  imo  antequam  litteras  pontificias  de  sua  confirma- 
tione jam  acceperint  et  capitulo  exhibuerint.  Const.  Romanus 
Pontifex  Pii  IX,  1873.  Revera  electione  et  praesentatione 
non  confertur  jus  in  re , id  est,  officium  cum  jurisdictione 
ecclesiastica,  quia  beneficium  ecclesiasticum  non  confertur 
sine  canonica  institutione.  Cf.  tit.  II,  De  Potestate  Jurisdi- 
ctionis, num . 123. 

Ex  praefata  constitutione  eruitur  1°  canonicos  ecclesiae 
cathedralis  vacantis,  qui  ad  curam  illius  ecclesiae  sub  nomine 
vicarii  capitularis,  oeconomi,  aut  quovis  titulo  personas  ele- 
ctas, nominatas  seu  praesentatas  a supremis  publicarum  rerum 
moderatoribus  deputant,  praeter  nullitatem  deputationis,  in- 
currere excommunicationem  speciali  modo  Summo  Pontifici 
reservatam;  2°  easdem  poenas  incurrere  personas  electas, 
nominatas  seu  praesentatas,  si  regimen  ecclesiae,  antequam 

confirmentur,  suscipere  ausae  fuerint;  3°  personas  electas, 
nominatas  seu  praesentatas  amittere  jus  per  electionem  vel 
praesentationem  quaesitum. 

Si  persona,  antequam  praesentetur  vel  eligatur,  jam  habeat 
actualem  adrainistrationem  ecclesiae  vacantis,  v.  g.  ut  vica- 
rius capitularis,  probabiliter  potest  adeptam  administrationem 
continuare.  De  Angelis , in  titutoDe  electione.lib.  /,  num.  13. 

365.  Confirmatio  datur  in  consistorio  cardina- 
lium, post  praeviam  causae  cognitionem,  quae  versatur  super 
natalibus,  aetate,  morum  honestate,  scientia,  aliisque  dotibus 
quae  in  episcopo  desiderantur.  In  alio  consistorio,  judicium 
de  promovendi  idoneitate  profertur,  et  tunc  Summus  Pontifex 
dat  institutionem  canonicam  illum  praeQciendo  ad  ecclesiam 
vacantem,  et  ei  curam  et  administrationem  ecclesiae,  in  spiri- 
tualibus et  temporalibus,  plenarie  committendo.  Tunc  emit- 
titur in  Curia  documentum  apostolicum  quod  mittitur  ad 
metropolitauum  et  ad  clerum  populumque  cui  novus  pastor 
praeficitur. 

366.  fpiscopus  confirmatas  plenam  administra- 
tionem et  sacram  jurisdictionem  accipit,  iis  exceptis 
quae  sunt  ordinis  episcopalis,  quae  tamen  alteri  episcopo  dele- 
gare potest;  nequit  tamen  hanc  jurisdictionem  exercere  ante- 
quam exhibuerit  capitulo  litteras  apostolicas  de  sua  promo- 
tione. 

367.  In  locis  missionnm,  sacerdos  commendatas 
ad  officium  vicarii  capitularis  aut  administratoris 
potest  deputari.  Revera  sacerdos  tantum  commendatus 
non  habet  jtes  ad  rem  seu  ad  officium  ecclesiasticum  ad  quod 
commendatur ; unde,  non  obstante  constitutione  Romanus 
Pontifex , potest  deputari  ad  curam  et  administrationem  illius 
officii  ecclesiastici.  Perfecta  electione,  emittitur  breve  nomi- 
nationis, et  electus  in  proximo  consistorio  prceconizatur , seu 
denuntiatur. 

368.  De  consecratione.  Episcopus  intra  tres  menses 

debet  consecrari  ut  plenitudinem  potestatis  ordinis  consequa- 
tur. De  consecratione  episcoporum  egimus  in  cap.  2,  tit.  I, 
De  Potestate  Ordinis,  num.  116. 


CAPUT  II 

DE  JURIBUS  EPISCOPI 

369.  Hatione  potestatis  ordinis,  episcopus  in  propria 
jl  dioecesi  potest  valide  et  licite  administrare  omnia  sacramenta. 

1°  Quamvis  quaedam  sacramenta  sint  ordinis  sacerdotalis  et 
parochis  reservata,  attamen  episcopus,  a quo  haec  reservatio 
est  repetenda,  non  praesumitur  se  spoliasse  sua  potestate,  in 
parochiis  constitutis,  conferendi  omnia  sacramenta.  Unde  epi- 
scopus, etiam  contradicente  parocho,  potest  baptismum  et 
extremam  unctionem  conferre,  interesse  sive  per  se,  sive  per 
alium  matrimoniorum  celebrationi,  confessiones  audire. 

2°  Quamvis  presbyteri  in  sua  ordinatione  potestatem  absol- 
vendi a peccatis  recipiant,  tamen  confessiones  audire  nequeunt 
quin  a suo  episcopo  approbentur  et  mittantur ; in  hac  dele- 
gatione, episcopus  potest  sibi  reservare  quaedam  graviora  cri- 
mina^ quibus  sacerdos  nequit  absolvere  sine  speciali  licentia. 

370.  Duo  sunt,  sacramenta  ordinis  episcopalis, 
* scilicet  confirmatio  et  ordo  : 1°  “ Si  quis,  ait  Cone . Trid.t  sess. 

XIIIy  can.  7,  dixerit  episcopos  non  esse  presbyteris  superio- 
res, vel  non  habere  potestatem  confirmandi  et  ordinandi,  vel 
eam  quam  habent,  illis  esse  cum  presbyteris  communem, 
anathema  sit.”  Ex  illis  verbis,  deducitur  episcopum  de  jure 
j&ivino  esse  ministrum  ordinarium  sacramenti  confirmationis. 

2°  Olim  fuit  disputatum  an  simplex  sacerdos,  ex  delega- 
tione Summi  Pontificis, posset  illud  sacramentum  conferre;  sed 
hodie  non  est  disputandi  locus  de  hac  Pontificis  potestate, 
nam  missionarii,  qui  dependent  a S.  C.  de  Prop.  Eide,  talem 

facultatem  recipiunt,  sed  debent  uti  oleo  ab  episcopo  conse- 
crato. Hoc  minime  inficit  verba  Concilii  Trid. ; nam*sacerdos 
constituitur  minister  extraordinarius , dum  episcopus  rema- 
net minister  ordinarius  hujus  sacramenti,  quemadmodum 
in  baptismo  sacerdos  est  minister  ordinarius , quamvis  in 
casu  necessitatis  laicus  possit  esse  minister  extraordinarius . 

371.  Quaeri  posset  utrum  quilibet  episcopus  possit 
delegare  simplicem  sacerdotem  ad  illud  sacramentum 
conferendum. 

1°  Seclusa  Sedis  Apostolicae  reservatione,  disputatur  inter 
auctores.  Omnes  admittunt  irritam  nunc  fore  confirmationem 
a simplici  presbytero  latino  ex  sola  episcopi  delegatione  col- 
latam,  quia  S.  Sedes  illud  jus  delegandi  sibi  reservavit ; 
revera  conferre  illud  sacramentum  est  actus  ordinis,  sed  dele- 
gare ad  illud  conferendum  est  actus  jurisdictionis,  quae  a Pon- 
tifice limitari  potest.  Benedictus  XIV,  De  Synodo,lIb . VII, 
cap.  8. 

2°  Ex  speciali  Sanctae  Sedis  licentia  in  Formula  T,  sub 
numero  23,  concessa  episcopis  Canadensibus,  potest  unus  ex 
missionariis,  in  quamcumque  regionem  longe  ab  episcopo 
dissitam  missis,  illud  sacramentum  administrare,  servata 
instructione  S.  Cong.  de  Prop.  Fide,  4 Maii  1774. 

3°  In  Ecclesia  Graeca,  valet  confirmatio  a simplici  presbytero 
collata,  quia  ratione  consuetudinis  iuimemorialis,  Sedes  Apo- 
stolica  presbyteros  ad  id  muneris  delegare  censenda  est. 
Benedictus  XIV , De  Synodo , lib.  VII,  c.  9. 

372.  Aliud  sacramentum  ordinis  episcopalis  est 
ordo*  Jam  exposuimus  in  cap.  1 tituli  I quae  referuntur  ad 
clericorum  ordinationem. 

373.  Ratione  plenitudinis  sacerdotii,  episcopis  reser- 
vantur consecrationes  regum,  ecclesiarum,  altarium,  bene- 
dictio abbatum,  et  generatim  omnis  benedictio  in  qua  sacra 
unctio  adhibetur.  Ex  delegatione  Summi  Pontificis,  episcopi 


266 


DE  CLERICIS 


possunt  simplicibus  sacerdotibus  delegare  potestatem  quas- 
dam bqpedictiones  perficiendi.  Cf.  Formulam  /,  art.  26, 
num.  30. 

374.  Uatione  potestatis  jurisdictionis,  multa  pos- 
sunt episcopi  ad  ecclesiam  sibi  commissam  regendam. 

1°  Cum  hierarchia  fuerit  divinitus  instituta  et  “ Spiritus 
Sanctus  episcopos  posuerit  regere  Ecclesiam  Dei  ”,  ad  divi- 
nam Ecclesiae  constitutionem  pertinet  ut  variae  Ecclesiae  par- 
tes episcopis  tanquara  ordinariis  pastoribus  regendae  commit- 
tantur, non  autem  tanquam  Papae  delegatis  aut  vicariis  ; unde 
jurisdictio  episcopalis  est  ordinaria,  non  autem  delegata. 

2°  Aliquando  tamen,  justis  de  causis,  R.  Pontifex  regionem 
vel  dioecesi m regendam  episcopo  committere  potest,  ut  dele- 
gato Sanctae  Sedis:  hinc  in  missionum  regionibus,  Sedes 
Apostolica  quandoque  constituit  episcopos  ejusdem  Sedis 
vicarios,  vel  illis  regionibus  praeficit  simplices  presbyteros, 
qui  ideo  vocantur  praefecti  apostolici. 

375.  Episcopi  non  liabent  in  ad miniat ratione 
suce  dioecesis  il limitatam  ant  nemini  sntoordinatain 
potestatem.  Cum  enim  S.  Pontifex,  jure  divino , habeat 
sollicitudinem  et  curam  omnium  ecclesiarum,  potestatemque 
ordinariam  et  immediatam  in  omnes  et  singulas  dioeceses, 
episcoporum  jurisdictionem  restringere  potest,  tum  sibi  reser- 
vando graviores  causas,  tum  reservando  beneficiorum  colla- 
tiones, tum  eorum  dioeceses  dismembrando,  tum  personas  et 
loca  eximendo  ab  eorum  jurisdictione.  Hinc  falsum  est  id 
posse  episcopum  in  sua  dioecesi  quod  potest  Papa  in  universa 
Ecclesia;  nam  S.  Pontifex  habet  plenam  et  supremam  juris- 
dictionem, quae  soli  Petro  et  ejus  successoribus  est  commissa, 
dum  jurisdictio  episcopi,  in  propria  etiam  dioecesi,  restringi 
potest,  ut  de  facto  restringitur  a Summo  Pontifice,  sive  quoad 
causas,  sive  quoad  personas. 

In  specie,  jura  episcoporum  sunt  docendi,  leges  ferendi, 
dispensandi,  coercendi,  administrandi. 

376.  Episcopus  habet  jus  docendi.  1°  Jus  docendi 
non  importat  in  episcopis  potestatem  definiendi  quaestiones 
ad  fidei  et  morum  doctrinam  pertinentes ; hoc  enim  est  solius 
Summi  Pontificis  ob  praerogativam  i nfallibil  i tat  i s , qua  solus 
pollet.  Episcopus  excederet  limites  suae  potestatis,  si  aucto- 
ritative  vellet  definire  controversias  quae  libere  agitantur 
inter  auctores;  Bened.  XIV \ De  Synodo , lib.  VII,  c.  11.  In 
illis  quaestionibus  determinare  valet  modum  se  habendi  ut 
habeatur  uniformitas  in  agendo , sed  non  potest  urgere  uni- 
formitatem in  sentiendo. 

2°  Episcopus  ea  docere  debet  suos  subditos  quae  ab  Ecclesia 
fuerunt  definita,  ea  jubere  quae  sive  in  synodo,  sive  extra 
synodum  fuerunt  determinata.  Item  spectat  ad  episcopum 
condemnare  sententias  quae  contra  sanam  doctrinam  vulgan- 
tur in  dioecesi,  aut  libros  prohibere  qui  novitates  in  rebus 
fidei  inducunt,  aut  bonis  moribus  adversantur.  Const.  Officio- 
rum et  munerum,  tit.  Yl,  num.  271. 

377.  Ad  Jus  docendi  re vocatnr  jns  designandi  con» 
donatores  qui  in  dioecesi  verbum  annuntient.  Clerici  non 
possunt  praedicare  absque  venia  episcopi  ; parochi,  ratione 
officii  quod  exercent,  obtinent  potestatem  praedicandi,  quam 
tamen  exercent  sub  dependentia  episcopi. 

1°  Regulares,  qui  in  suis  ecclesiis  praedicare  volunt,  ab  epi- 
scopo dioecesano  benedictionem  petere  tenentur  ; si  episcopus 
benedictionem  negaverit,  in  praedictis  ecclesiis  licet  regulari- 
bus praedicare  non  possunt.  “ Nullus,  ait  Cone . Trid .,  sess. 
XXIV , cap  4,  De  Ref.,  sive  saecularis,  sive  regularis,  etiam 
in  ecclesiis  suorum  ordinum,  contradicente  episcopo,  praedi- 
care praesumat.”  In  ecclesiis  quae  suorum  ordinum  non  sunt, 
regulares,  ultra  licentiam  suorum  superiorum,  etiam  episcopi 
licentiam  habere  tenentur.  Posset  episcopus  licentiam  con- 
cessurus exigere  ut  regularis  praevium  examen  circa  doctri- 
nam subeat,  modo  hoc  necessarium  aut  utile  reputetur. 

2°  Si  praedicator  errores  aut  scandala  disseminaverit,  episco- 

pus  ei  interdicat  praedicationem,  etiamsi  praedicator  sit  regu- 
laris praedicans  in  ecclesia  sui  ordinis,  non  obstante  ejus  exem- 
ptione. In  hoc  casu,  episcopus  procedit  tanquam  Sedis  Apo- 
stolicce  delegatus.  Cone . Trid sess.  Vy  cap.  2,  De  Ref. 

378.  Ad  episcopum  perlinet  educationem  juven- 
tutis moderari.  Cum  enim  ad  solos  episcopos  pertineat 
ordines  conferre  iis  tantum  qui  spem  certam  faciunt  se  valde 
profuturos  Ecclesiae,  sequitur  episcopum  habere  jus  et  offi- 
cium, tota  Antiquitate  testante,  suos  instituendi  clericos, 
eorumque  vitam,  studia,  et  quoad  religionem  ac  bonos  mores 
praecipue  moderandi,  invigilandi  institutoribus  atque  hos,  ubi 
opus  fuerit,  removendi.  Cone . Trid.y  sess . XX III , c.  18. 

Sequitur  ad  episcopum  spectare  jus  inspectionis  relate  ad 
scholas  etiam  laicorum,  saltem  negative , quatenus  in  iis  nihil 
tradatur  quod  rectae  fidei  bonisque  moribus  adversetur  ; atque 
positive  exigere  ut  discipuli  in  schola  laicorum  in  sacra  cate- 
chesi informentur.  Cf.  vol . //,  tit  De  Scholis  et  Seminariis . 

379.  Episcopi  jnre  divino  habent  potestatem  leges 
ferendi,  cum  eos  posuerit  Spiritus  Sanctus  regere  Ecclesiam 
Dei. 

1°  Episcopus  leges  ferre  potest  sive  in  synodo  dicecesana, 
sive  extra  synodum,  et  leges  semel  promulgatae  perpetuo 
obligant,  i.  e.  vigent  usquedum  non  revocentur. 

2°  Leges  autem  episcopales  non  debent  canonibus  repugnare, 
nam  episcopi  nequeunt  quidquam  contra  jus  commune  aut 
decreta  synodi  provincialis  statuere,  quia  lex  superioris  per 
inferiorem  tolli  non  potest.  Clementina , Ne  Romani , tit . 
De  Electione . 

380.  Episcopus  habet  potestatem  leges  interpre- 
tandi. Interpretatio  est  legis  explicatio  juxta  mentem  legis- 
latoris. 

1°  Interpretatio  dicitur  authentica , dum  fit  a legislatore 
in  lege  sua,  aut  antecessorum,  aut  inferiorum  ; usualis , quse 
est  ipsa  consuetudo  ; doctrinalis , quee  fit  a viris  peritis. 

2°  Episcopus  authentice  interpretatur  leges  suas  aut  ante- 
cessorum ; relate  ad  leges  concilii  provincialis  aut  leges  com-. 
munes,  eas  interpretatur  doctrinaliter,  ut  doctor  privatus*. 
Unde  tanti  valent  interpretationes  quanti  rationes  quibus 
nituntur. 

381.  Epigcopns  potest  leges  immutare,  eas  abro* 
gando  aut  ab  illis  dispensando.  Et  certe  non  dubitatur 
episcopum  posse  immutare  et  abrogare  leges  quas  ipse  aut 
praedecessores  ediderunt.  Si  agatur  de  legibus  latis  a superio- 
ribus, episcopus  potest  dispensare  a legibus  latis  in  concilio 
provinciali,  nam  hoc  expedit  ad  bonum  regimen.  Craisson , 
Manuale  Jur.  Can.,  vol.  I,  n.  972. 

Episcopus  nequit  dispensare  a dispositionibus  juris  com- 
munis, nisi  expressam  aut  tacitam  habeat  Romani  Pontificis 
delegationem.  Hinc  episcopus,  ordinaria  potestate , dispen- 
sare non  potest  super  irregularitatibus,  impedimentis  matri- 
monium dirimentibus,  votis  solemnibus  et  votis  reservatis, 
aliisque  legibus  quae  a concilio  generali,  aut  a Summo  Pon- 
tifice pro  tota  Ecclesia  constitutae  sunt. 

1°  Ex  speciali  juris  delegatione,  episcopus  dispensat  in 
irregularitatibus  ex  delicto  occulto  provenientibus,  excepta 
ea  quae  oritur  ex  homicidio  voluntario,  et  exceptis  aliis  ad 
forum  contentiosum  deductis  ; dispensat  super  bigamia  simi- 
litudinaria,  super  lege  interstitiorum ; item  eximit  a lege 
proclamationum  quae  ante  matrimonium  fieri  debent,  etc. 
Praeterea  episcopus  relaxat  vota  simplicia,  si  quinque  exci- 
pias reservata  : votum  scilicet  castitatis  perpetuae  et  perfectae, 
votum  ingrediendi  religionem  in  qua  emittuntur  vota  solem- 
nia,  votum  peregrinandi  ad  sepulcrum  Domini,  ad  limina 
Apostolorum,  ad  S.  Jacobum  Compostellanum.  Item  solvit 
omnia  juramenta  iu  quibus  ratio  justitiae  non  intervenit. 

2°  Ex  legitima  consuetudine,  z piscopus  dispensat  in  jeju- 
niis, in  esu  ciborum,  in  festorum  observantia,  in  recitatione 
divini  officii,  et  in  aliis  casibus  frequenter  occurrentibus. 

Revera  gubernatio  inferiorum  praelatorum  redderetur  odiosa, 
si  sua  potestate  quasi-ordinaria  non  valerent  consulere  neces- 
sitatibus quotidie  occurrentibus.  - 

3°  Ex  praesumpta  Pontificis  voluntate , episcopus  di- 
spensat in  casu  urgentis  necessitatis,  quando  periculum  est  in 
mora,  et  absque  animarum  detrimento  non  potest  expectari 
S.  Sedis  dispensatio. 

Hinc  communis  hodie  doctrina  est  episcopum  posse  auferre 
occultum  impedimentum  dirimens  quod  matrimonio  contra- 
hendo obsit,  si  tales  urgeant  circumstantiae  ut  neque  dispen- 
satio facile  peti  a S.  Sede,  neque  matrimonium  sine  scandalo 
et  infamia  differri  possit.  Vecchiotti , De  Episcopo , cap . 6. 

4°  Ex  speciali  delegatione  8.  Sedis , episcopi  a pluribus 
legibus  juris  communis  dispensare  possunt. 

a)  Episcopi  Canadenses,  ut  bono  spirituali  missionum 
►consulant,  recipiunt  a S.  C.  de  Prop.  Fide  plures  facultates 
ordinarias  et  extraordinarias,  quibus  dispensant  a dispositio- 
nibus juris  communis.  Formulce  I et  Tt  num.  29  et  30. 

b)  Aliquando  S.  Pontifex  quasdam  facultates  omnibus  epi- 
scopia concedit  ; e.  g.  Leo  XIII,  ex  decreto  S.  Officii,  20  Feb. 
1888,  indulsit  Ordinariis  locorum  ut  “ dispeusare  valeant, 
sive  per  se,  sive  per  ecclesiasticam  personam  sibi  bene  visam, 
regrotos  in  gravissimo  mortis  periculo  coustitutos  qui  in 
concubinatu  vixerunt,  quando  non  suppetit  tempus-  recur- 
rendi ad  S.  Sedem,  super  impedimentis  quantumvis  publicis 
matrimonium  jure  ecclesiastico  dirimentibus,  excepto  sacro 
•presbyteratus  ordine,  et  affluitate  lineae  rectae  ex  copula  licita 
proveniente.”  Lehmkuhl , Theologia  Moralis , vol.  II,  n.  791. 

c)  Item  Leo  XIII,  5 Dec.  1894  “ omnibus  locorum  Ordi- 
nariis concessit  facultatem  anticipandi,  die  sibi  bene  visa, 
atque  ob  gravissimas  causas  etiam  dispensandi  super  lege 
jejunii  et  abstinentiae,  quando  festum  sub  utroque  praecepto 
servandum  patroni  principalis  aut  titularis,  vel  solemne  aliquod 
'festum  item  magno  populorum  (etiam  civitatis  vel  loci  tantum) 

concursu  celebrandum,  inciderit  in  ferias  sextas  aut  sabbata 
per  annum,  excepto  tempore  quadragesimae,  diebus  quatuor 
temporum  et  vigiliis  per  annum  jejunio  consecratis  ; atque  ut 
eadem  anticipandi  seu  etiam  dispensandi  potestate  uti  pos- 
sint pro  diebus  quibus  nundinae  extraordinariae,  magno  item 
populorum  concursu  (etiam  civitatis  vel  loci  tantum)  habean- 
tur.” Ex  declaratione  Sti  Officii  18  Martii  1896,  inter  causas 
dispensandi,  etiam  grave  periculum  generale  assignatur  quod 
abstinentia  non  observetur.  Attamen  facultas  episcopis  con- 
cessa dispensandi  super  lege  jejunii  et  abstinentiae  in  diebus 
majoris  solemnitatis  non  valet  pro  feriis  sextis  et  sabbatis 
infra  Adventum  jejunio  consecratis.  Declaratio  Sti  Officii , 
15  Dec.  1897. 

382.  £pf scopus  est  Judex  ordinarius  in  sua  dioecesi 

omnium  causarum. 

1°  “ Causae  omnes  ad  forum  ecclesiasticum  quomodolibet 
pertinentes,  etiamsi  beneficiales  sint,  in  prima  instantia  coram 
Ordinariis  locorum  tantum  cognoscantur,  atque  omnino,  sal- 
tem infra  biennium  a die  motae  litis,  terminentur.”  Cone. 
Trid.,  sess.  XXIV ] cap.  20,  De  Ref. 

2°  Huic  dispositioni  Concilii  Tridentini  consonat  sententia 
Consilii  Supremi  Majoris  Britanniae  (Couseil  Priv4  d’Angle- 
terre)  in  c&ussLBrownvsLaFabriquedeMontrdal  (Guibord)  : 
“ Judices  tribunalis  non  denegant  quod  sententia  excommu- 
nicationis possit  in  regione  Canadensi  ferri  in  Catholicum,  et 
quod  tribunalia  civilia  debeant  eam  vereri  et  ejus  exeeutio- 
nem  urgere.  Non  existunt  hodie  in  regione  Canadensi  tribu- 
nalia ecclesiastica  recognita  a Statu,  sicut  olim  quando  pro- 
vincia erat  pars  dominii  Galliae.  Attamen  notandum  est  quod, 
juxta  Jus  Canonicum,  Episcopus  est  semper  judex  ordina- 
rius, qui  valeat  tribunal  erigere  et  jus  dicere,  si  non  habeat 
officialem  qui  ejus  vicem  agat.  Nisi  hae  sententiae  recogno- 
scantur, non  haberentur  media  solvendi,  inter  Catholicos  regio- 

nis  Canadensis,  quaestiones  circa  fidem  et  disciplinam  quse 
inter  eos  oriuntur.”  Lower  Canada  J urist , vol.  XXV,  p.  279. 

383.  In  poenis  autem  infligendis,  ea  norma  ser- 
randa est  quam  episcopis  proposuit  Tridentinum. 

Sancta  synodus  omnes  episcopos  et  praelatos  monet  “ ut  se 
pastores,  non  percussores,  esse  memiuerint;  atque  ita  prse- 
esse  sibi  subditis  oportere,  ut  non  in  eis  dominantur,  sed 
illos  tanquam  filios  et  fratres  diligant ; elaborentque  ut  hor- 
tando et  monendo,  ab  illicitis  deterreant,  ne,  ubi  deliquerint, 
debitis  eos  poenis  coercere  cogantur.  Quos  tamen,  si  quid  per 
humanam  fragilitatem  peccare  contigerit,  illa  Apostoli  est  ab 
eis  servanda  praeceptio,  ut  “ illos  arguant,  obsecrent,  incre- 
pent  in  omni  bonitate  et  patientia  ” (II  ad  Tim.  IV- 2)  : cum 
saepe  plus  erga  corrigendos  agat  benevolentia  quam  austeritas, 
plus  exhortatio  quam  comminatio,  plus  charitas  quam  pote- 
stas. Si  autem  ob  delicti  gravitatem  virga  opus  fuerit,  tunc 
cum  mansuetudine  rigor,  cum  misericordia  judicium,  cum 
lenitate  severitas  adhibenda  est.”  Cone.  Trid.,  sess.  XIII, 
c.  1,  De  Ref. 

384.  £piscopns  habet  Jus  administrandi : ad  ipsum 
enim  spectat  rectum  regimen  dioeceseos;  atqui  ad  rectum 
dioecesis  regimen  spectat  cura  et  tutela  bonorum  tempora- 
lium. 

Hinc  ad  ipsum  non  solum  spectat  ecclesias  et  beneficia 
erigere,  beneficia  conferre,  nisi  reservata  et  affectata  fuerint, 
sed  etiam  curam  bonorum  temporalium  suscipere  et  execu- 
tionem  piarum  voluntatum  curare,  quando  exeeutores  a pio 
fundatore  designati  in  suo  munere  fungendo  negligentes 
fuerunt.  Cone . Trid.,  sess.  XXII,  cap.  8,  de  Ref. 

Episcopi  jus  administrandi  considerari  potest  secundum 
quod  exercetur  in  personis,  in  locis  et  in  rebus. 

385.  Episcopus  habet  Jus  in  propriis  clericis,  qui 
non  possunt,  absque  licentia  et  consensu  superioris,  ab  njus 
auctoritate  sese  subducere. 

1°  Clerici,  praesertim  illi  qui  sunt  presbyteratus  ordini  ini- 
tiati, non  possunt  in  aliam  dicecesim  migrare  ab3que  licentia 
sui  episcopi.  Hoc  imprimis  verum  est  de  presbyteris  alicui 
ecclesiae  ex  offcoio  adscriptis,  ut  sunt  canonici,  parochi,  imo 
et  vicarii*  Concilium  Trid.,  sess.  XXIII,  cap.  16,  loquens  de 
illo  quem  episcopus  ordinavit  pro  bono  Ecclesiae,  ait : “ Quod 
si  locum,  inconsulto  episcopo,  deseruit,  ei  sacrorum  exerci- 
tium interdicatur.” 

2°  Idem  etiam  tenendum  de  presbyteris  quos  episcopus 
necessarios  judicat  suae  dioecesi,  quamvis  non  sint  actu  alicui 
determinato  ministerio  addicti ; nam  illos  hac  lege  ordinavit 
episcopus  ut  suae  ecclesiae  deservirent.  Praeterea  episcopus 
habet  onus  providendi  utilitati  suae  ecclesiae,  ergo  ju3  habet 
retinendi  suos  clericos,  tel  eos,  si  discesserint,  revocandi. 
Hoc  a fortiori  tenendum  est  de  clericis  qui  ad  titulum  mis- 
sionis ordinantur.  Cf.  tit.  /,  cap.  1,  art.  III , n . 76;  Crais - 
8on , Manuale , vol.  /,  n.  1006  et  seq. 

8°  Episcopus  non  potest  clericosf  invitos  retinere,  nisi  adsit 
justa  causa,  et  eisdem  provideat  de  congrua  sustentatione, 
id  est,  de  officio  quod  sufficiat  ad  honestam  sustentationem  ; 
8.  Congregatio  Concilii , 14  Avg.  188 J.  Neque  assensum 
denegare  potest  clt-ricis  religionem  ingredi  volentibus,  etiamsi 
beneficium  curatum  habeant,  nisi  urgeat  gravis  necessitas. 
Bened.  XIV,  Const.  Ex  quo , 14  Jan.  1747. 

386.  Facultas  transeundi  ad  aliam  dicecesim  da» 
tur  per  litteras  speciales  quibus  elerieus  absolvitur 

a potestate  sui  episcopi,  et  quae  ideo  vocantur  litterae  excar- 
dinationis , vulgo  exeat. 

Ne  clericus  incertis  vagetur  sedibus,  ex  Trid.,  sess.  X XIII , 
cap.  16,  De  Ref.,  littene  hujusmodi  ante  clerici  incardinatio- 
nem  in  altera  dioecesi  plenum  non  sortiuntur  effectum.  Quoad 
clericos  ordinatos  ad  titulum  missionis  ad  novam  dioecesim 
transire  cupientes,  confer  tit.  /,  cap.  1 , art.  111 , De  qualita- 
18 

tibus  ordinandorum , n . 76  ; Craison , voi.  /,  wwm.  1007 
et  sequentes. 

387.  Clerici  tenentur,  salvo  Jure  sibi  a sacris  ea* 
nonibns  quaesito,  obire  mimus  quod  illis  commiserit 
episcopus. 

1°  Solemnis  illa  obedientiae  et  reverentiae  promissio  facta, 
juxta  vetustissimum  morem,  intra  ritus  sacrae  ordinationis, 
presbyterum  obligat  ut  suo  praesuli  obsequatur  in  his  omni- 
bus quae,  juxta  sanctiones  canonicas,  in  bonum  dioecesis 
episcopus  praecipit.  Non  enim  sufficit,  ad  rectum  regimen 
dioecesis,  ut  clerici  non  deserant  ipsam  dioecesim,  incousulto 
vel  invito  episcopo,  sed  insuper  omnino  necesse  est  ut  epi- 
scopus valeat  providere  tum  observationi  disciplinae  clericalis, 
quae  scilicet  de  vita  et  moribus  clericorum  statuit,  tum  neces- 
sitatibus ecclesiae,  committendo  varia  officia  clericis  pro  sin- 
gulorum idoneitate,  tum  demum  rectae  executioni  commissi 
officii. 

2°  Hinc  patres  I Concilii  Baltimorensis  omnes  sacerdotes 
admonent,  “ sive  fuerint  in  suis  dioecesibus  ordinati,  sive  in 
easdem  cooptati,  ut  memores  promissionis  in  ordinatione 
emissae,  non  detrectent  vacare  cuilibet  missioni  ab  episcopo 
designatae,  si  episcopus  judicet  sufficiens  ad  vitae  decentem 
sustentationem  subsidium  illic  haberi  posse,  idque  munus 
valetudini  et  viribus  sacerdotum  ipsorum  convenire.” 

388.  Jurisdictio  episcopi  in  clericos  extraneos  sub 
duplici  respectu  consideranda  est:  1°  utrum  clerici 
vagi  aut  peregrini  teneantur  legibus  dioecesis  in  qua  actu 
morantur ; 2°  utrum  in  illa  dioecesi  functiones  sacras  pera- 
gere possint.  Peregrini  non  adstringuntur  legibus  locorum 
per  quae  transeuut,  nisi  ratione  scandali  aut  publicae  tranquil- 
litatis; quare  peregrini  et  vagi  in  loco  in  quo  actu  degunt, 
tenentur  observare  leges  locales,  quae  latae  sunt  ad  tutandam 
securitatem  et  ordinem  in  loco.  Ratio  autem  desumitur  ex 
eo  quod  superior,  per  breve  hospitium  peregrini  aut  vagi,  non 

acquirit  jurisdictionem  in  eum  ; atqui  virtus  legis  sequitur 
limites  jurisdictionis.  Santi , Prcel.  Jur . Can.f  tit.  /,  lib.  /, 
n.  34. 

389.  Relate  ad  sacras  functiones  a peregrinis  per- 
ficiendas, episcopus  non  tantum  potest  sed  et  debet  pro- 
hibere ne  in  sua  dioecesi  ad  celebrandam  missam  admittantur 
presbyteri  peregrini  qui  litteras  commendatitias  a suo  episco- 
po non  habent,  id  est,  testimonium  scriptum  de  legitima  ordi- 
natione, de  bonis  moribus  atque  de  immunitate  a censuris. 
Cone.  Trid .,  sess.  XXIII , cap.  16,  De  Ref. 

1°  Illi  qui  noti  sunt  et  qui  ex  vicinis  dioecesibus  adveniunt, 
ad  sacrificium  missae  celebrandum  admitti  solent,  quin  hujus- 
modi litterae  exigantur.  Jamvero  duplici  modo  episcopi  huic 
legi  obtemperare  possunt : vel  decernentes  ut  clerici  peregrini 
teneantur  tantum  litteras  commendatitias  proprii  Ordinarii 
praesentare  rectori  ecclesiae  in  qua  celebrare  volunt,  vel  etiam 
praecipientes  ut  dictae  litterae  commendatitiae  sibi  ipsis,  vel 
propriis  vicariis  aut  officialibus  praesententur,  ita  ut,  nisi 
licentia  in  scriptis  a curia  referatur,  peregrini  nullibi  in  dioe- 
cesi ad  celebrandum  admittantur.  Sebastianelli , De  Clericis , 
num.  152. 

2°  Haec  dispositio  episcopalis  afficit  etiam  regulares,  etsi 
ecclesiae  quibus  praesunt  sint  exemptae,  dummodo  agatur  de 
clericis  ignotis  saecularibus  et  regularibus  non  sui,  sed  alterius 
ordinis.  Nam  per  const.  Quam  grave , 2 Aug.  1757,  Bene- 
dicti XIV,  regulares  peregriui  absque  praevia  licentia  episcopi 
missam  celebrare  poterunt  in  omnibus  ecclesiis  sui  ordinis ; 
quia  cura,  ne  missa  celebretur  ab  adveua  regulari  non  pre- 
sbytero, reservata  est  propriis  superioribus  regularibus. 

390.  Ob  solam  rationem  quod  sint  peregrini,  non 
potest  episcopus  extraneos  sacerdotes  litteris  commendatitiis 
munitos,  nec  ullatenus  suspectos,  arcere  a celebranda  missa ; 
sacerdos,  vi  ordinationis,  jus  habet  ad  celebratiouem  missae, 
et  jure  aliquando  versari  potest  extra  propriam  dioec3sim. 

Ceterum  legitima  est,  et  quandoque  valde  utilis,  praxia 
dictam  facultatem  concedendi  ad  tempus  limitatum,  etiam 
iis  qui  commendatitiis  litteris  sunt  muniti,  dummodo  ita  intel- 
ligatur  ut,  elapso  termino,  iterum  dari  debeat  facultas,  si  nulla 
causa  eam  denegandi  extiterit.  Bargilliat , Prcel.  Jur . Can.y 
vol.  1,71.  615. 

391.  Episcopo  subduntur  loca  pia  dioecegeos,  sive 
erecta  fuerint  cum  auctoritate  episcopi,  quo  in  casu  dicuntur 
religiosa  loca,  sive  absque  ejus  auctoritatis  interventu,  quo 
in  casu  vocantur  loca  pia. 

Loca  religiosa  subduntur  potestati  episcopi,  in  cujus  dioe- 
cesi reperiuntur,  nisi  fuerint  ab  ejus  jurisdictione  per  exem- 
ptionem subtracta;  loca  pia,  erecta  absque  episcoporum 
auctoritate,  non  subjiciuntur  eorum  visitationi,  atvero  episcopi 
possunt  videre  an  bona  applicentur  juxta  fundatoris  inten- 
tionem et  singulis  annis  exigere  rationem  administrationis. 
Cone.  Trid.9  sess.  XXII%  cap.  9,  De  Rej. 

392.  Ratione  administrationis,  episcopus  habet 
Jus  in  rebus;  revera  est  custos  omnium  bonorum  eccle- 
siasticorum suae  dioecesis.  Hinc  ad  ipsius  munus  pertinet 
invigilare  ut  in  singulis  locis  suae  jurisdictioni  subjectis  bona 
ecclesiastica  caute  et  sapienter  administrentur  ; proinde  quili- 
bet episcopus  potest  et  debet  exigere  a singulis  clericis  paro- 
chiis et  missionibus  praepositis,  plenam  et  perspicuam  ratio- 
nem administratidnis  bonorum  ecclesiasticorum  quae  admi- 
nistrant. 

393.  In  administratione  bonorum, episcopus  debet 
curare  ut  servetur  Jus  commune  in  bonorum  aliena- 
tionibus, 

1°  Nomen  alienationis  in  hac  causa  sumitur  late,  et  compre- 
hendit non  solum  dominii  translationem  venditione  et  dona- 
tione, sed  etiam  permutationem,  emphyteusim,  locationem 
ultra  triennium,  oppignerationes,  hypothecas,  impositionem 
novi  gravaminis,  census,  denique  pacta  quaelibet  per  quae 

dominium  Ecclesiae  sive  directum,  sive  utile,  vel  ususfructus^ 
in  alium  transfertur.  Extravagantem  Ambitiosae , De  re- 
bus Ecclesiae  non  alienandis , inter  communes. 

2°  Nomen  Ecclesiae  in  sensu  lato  accipitur  ita  ut  significet 
quodcumque  religiosum  institutum  ab  auctoritate  ecclesia- 
stica erectum,  et  ad  opera  religionis  vel  charitatis  destina- 
tum ; hinc  nomine  Ecclesiae  in  sensu  tituli  veniunt  hospi- 
talia, monasteria,  congregationes  et  collegia  ecclesiasticarum 
personarum. 

3°  Res  Ecclesiae  sunt  vel  pretio  non  aestimabiles,  ut  indul- 
gentiae, sacramenta,  reliquiae  sanctorum,  vel  pretio  aestima- 
biles. Res  quae  pretio  aestimari  possunt  dividuntur  in  res 
mobiles  vel  se  moventes,  et  in  res  immobiles. 

Res  mobiles  sunt  usu  consumptibiles,  quae  scilicet  ad  modi- 
cum  tempus,  id  est,  non  ultra  triennium  possunt  servari  et 
inde  corrumpuntur,  e.  g.  fruges,  arborum  fructus;  aliae  sunt 
usu  non  consumptibiles. 

Insuper  res  mobiles  aliae  sunt  pretiosae,  aliae  non  pretiosae. 
Res  pretiosae  sunt  bona  quae  propter  pretium,  artem,  rarita- 
tem, aut  antiquitatem,  conferunt  Ecclesiae  specialem  splen- 
dorem, ut  sunt  vasa  aurea,  argentea,  vestes  pretiosae,  gemmae, 
pictura  famosa,  copiosa  bibliotheca  et  similia. 

Res  immobiles  sunt  non  solum  praedia,  domus,  agri  et  simi- 
lia, sed  etiam  jura  et  actiones  ad  immobilia,  census  et  reddi- 
tus annui,  necnon  pecunia  quae  est  ad  emptionem  immobilium 
specialiter  deputata. 

Res  immobiles  induas  classes  dividuntur:  aliae  exigui, 
'aliae  magni  valoris  esse  dicuntur.  Exigui  valoris  sunt  quae 
•comprehenduntur  in  celebri  canone  Terrulas  53,  c.  12,  q . 2, 
■et  quae  ex  veteri  jure  alienari  poterant  a praelatis  sine  con- 
sensu sui  capituli.  Ex  practica  interpretatione,  res  hujusmodi 
dicuntur,  quarum  valor  25  scutata  aurea  de  camera  non 
excedit,  scilicet  220  francos  nostrae  monetae;  imo  plirres 
reputant  modici  valoris  esse  summam  quae  500  francos  ($100) 

non  excedit.  Craisson,  Manuale  Juris  Canonici,  n.  2945.—- 
Smith , Elements  of  Ecclesiastical  law , vol.  I , n.  668. 

394.  Intentio  Juris  est  nt  res  Ecclesise  conserven- 
tur, ne  divinus  cultus  et  decus  Ecclesiae  imminuantur,  ne 
ministri  sacri  careant,  necessaria  et  honesta  sustentatione,  et 
ne  desint  media  pro  sublevandis  pauperibus.  Verum  ab  ips9 
jure  alienatio  bonorum  Ecclesiae  aliquando  permittitur,  modo 
Jiabeatur  causa  legitima,  et  solemnitates  quaedam  serventur. 

1°  Si  sermo  sit  de  rebus  mobilibus,  quae  servando  servari  non 
possunt,  absque  ulla  solemnitate  juris  possunt  alienari,  et 
ordinarie,  nisi  episcopus  aliter  disposuerit,  eas  res  alienat  ipse 
rector  vel  administrator  ecclesiae.  Dispositio  rerum  mobilium 
non  pretiosarum  et  immobilium  exigui  valoris  penes  Ordina- 
rios locorum  residet ; hinc  absque  ulla  solemnitate  juris  alie- 
natio harum  rerum  ab  episcopo,  ex  justa  causa,  fieri  potest. 

2°  Si  sermo  sit  de  rebus  immobilibus  non  exigui  valoris,  vel 
de  mobilibus  aut  se  moventibus  pretiosis,  praeter  causam  legi- 
timam, quaedam  solemnitates  requiruntur. 

a)  Si  bona  ecclesiastica  ad  ecclesiam  cathedralem,  aut 
mensam  episcopalem,  vel  ad  capitulum,  vel  ad  monasterium, 
vel  ad  ecclesiam  collegialem  pertineant,  requiritur  ut  praela- 
tus cum  capitulo  seu  collegio  rite  congregato  consultet  utrum 
alienatio  ad  utilitatem  ecclesiae  conducat,  necne ; in  illo  nego- 
tio, ea  sententia  valet  quae  universo  capitulo,  vel  saltem 
majori  parti  placuerit.  Cap . 8,  De  Rebus  Ecclesice  non  alie - 
nandis . 

b)  Si  bona  ecclesiastica  capitulum  aut  collegium  non  habent, 
eorum  alienatio  decreto  solius  episcopi  celebratur,  salvo 
semper  beneplacito  apostolico. 

c)  Ex  celebri  constitutione  Pauli  II  iu  extra  vagante  Ambi- 
tiosos, et  ex  decreto  Urbani  VIII,  in  quavis  alienatione  rerum 
ad  ecclesias  vel  loca  religiosa  pertinentium,  requiritur  con- 
sensus Sanctae  Sedis,  seu  beneplacitum  apostolicum,  sine  quo 
alienatio  tum  illicita,  tum  invalida  est,  et  contrahentes  gravis- 

simas  poenas  incurrunt  in  constitutione  Apostolicce  Sedis 
inflictas. 

Haec  solemnitas  requiritur  non  solum  quando  alienatio 
conficitur  ab  Ecclesia  in  favorem  laicorum,  sed  insuper  quando 
Alienatio  fit  ab  una  ecclesia  ad  alteram.  Santi , Praei.  Jur. 
Can.y  tit . XIII , lib . III. 

• 895.  Poena  In  male  alienantes  est  excommunicatio 

nemini  reservata  contra  alienantes  et  recipere  praesumentes 
bona  ecclesiastica  absque  beneplacito  ecclesiastico,  ad  formam 
e xtra vagantis^!  mbitiosce. 

1°  Controvertitur  utrum  episcopi  et  abbates  huic  poenae 
subjaceant ; verum  nihil  est,  ut  videtur,  in  constitutione 
Pauli  II  quod  huic  exceptioni  faveat. 

2°  Non  incurritur  excommunicatio  nisi  alienatio  perfecta 
fuerit;  proinde  non  incurretur,  re  nondum  tradita;  imo, 
etiamsi  tradita  fuerit,  vendita  sub  conditione  suspensiva. 

3°  Olim  ingressus  ecclesiae  penitus  interdictus  erat  episco- 
pis et  abbatibus  qui  bona  ecclesiastica  alienabant  contra 
tenorem  constitutionis  Ambitiosos.  De  hoc  interdicto  silet 
constitutio  Apostolicce  Sedis , ideo  amplius  non  vigere  dicen- 
dum est. 

396.  Bona  ecclesiastica  male  alienata  revocari 
possunt  et  debent*  ab  ipso  rectore  seu  praelato  qui  aliena- 
vit, necnon  a successore  praelati  vel  clerici  alienantis.  Cap.  6, 
De  rebus  Eccl.  non  alienandis. 

Ecclesia  habet  duplicem  actionem,  alteram  personalem 
adversus  praelatum  vel  alium  administratorem  beneficii  et 
ejus  haeredes,  ut  servetur  idemnis ; alteram  realem  adversus 
possessorem  rei  male  alienatae,  ut  res  ipsa  restituatur  cum 
omnibus  suis  fructibus.  Cap.  2,  ejusdem  tituli. 

397.  In  provincia  Qnebecensl,  episcopis  concedi- 
tur facultas  alienandi  bona  ecclesiastica  juxta  se- 

quentes  terminos,  et  onerata  episcopi  conscientia  super  adim- 
plemento  sequentium  conditionum : 

1°  Ut  alienationem  suadeat  necessitas  aut  evidens  utilitas 
Ecclesiae. 

2°  Ut  occasio  rei  utiliter  alienandae  prudenter  timeri  pos- 
sit, ne  interposita  mora  pro  venia  Apostolicae  Sedis  impe- 
tranda, ratione  temporis,  elabatur.  * « 

3°  Ut  pretium  rei  alienatae  fructiferum  perpetuo  reddatur 
per  aliquod  legitimum,  utile  ac  tutum  investimentum. 

4°  Ut  secuta  alienatione,  de  eadem  ac  de  pretii  investi- 
raento  certior  reddatur  Apostolica  Sedes. 

Hoc  indultum  pluries  renovatura  concedi  solet  ad  decen- 
nium. 

398.  Omnes  vident  quam  restrictum  sit  praedi- 
ctum indultum:  ex  una  parte,  alienatio  in  sensu  tituli 
significat  quemcumque  contractum  quo  pejor  fit  conditio 
Ecclesiae  et  induci  posset  amissio  alicujus  juris,  ex  altera 
parte,  episcopus  in  alienando  debet  attendere  ad  quatuor 
conditiones  indulti  ne  incurrat  poenas  contra  male  alienantes. 

Amplissimum  indultum  impetrarunt  et  obtinuerunt  epi- 
scopi Statuum  Foederatorum.  Quando  agitur  de  bonis  et  fundis 
dioecesis  vel  missionum  permutandis,  aliisque  agendis  quae 
speciem  alienationis  prae  se  ferunt,  ubi  summa  pecuniae  non 
excedat  valorem  quinque  millium  scutatorum,  episcopi  liberi 
erunt;  ubi  vero  negotium  eam  summam  superat,  tunc  requi- 
ritur consilium  consultorum,  eoque  praehabito,  necessaria  est 
S.  Sedis  permissio.  Verum  S.  Sedes  concessit  specialem 
facultatem  et  dispensat  a recursu  quando  constat  de  neces- 
sitate vel  utilitate  Ecclesiae,  modo  in  fine  cujuslibet  triennii, 
episcopi  ad  S.  Congregationem  referant  quibus  in  casibus  et 
pro  quibus  summis  ea  usi  sint,  exposito  etiam  statu  oecono- 
mico illarum  missionum  pro  quibus  aes  alienum  contractum 
fuit.  III  Cone.  Baltim .,  cap.  II,  De  Consultoribus,  et  decre- 
tum 8.  C.  de  Prop . Fide,  die  25  Sept . 1885. 

399.  Eplgeopus  habetjm  ut  ei  honeste  providea- 
tur. 

Ex  jure  communi,  episcopus  habet  jus  ad  quartam  decima- 
I rum  totius  dioecesis,  ex  cap.  Quoniam , 13,  tit.  XXX , De 
' ' decimis , lib . ///  DtcrriaJJjmu  Episcopus  debet  suam  quar- 
* tam  exigere  ab  ecclesiis,  non  autem  a personis  laicis,  quae  de 
juje  illas  decimas  solvere  tenentur  rectoribus  ecclesiarum 
parochialium.  Parochi  possunt  quartam  decimationem  epi- 
scopo debitam  per  quadragenariam  consuetudinem  praescri- 
bere. De  facto,  multis  in  locis  praescribitur  illud  jus  episco- 
porum. Reiffenstuei,  lib . //7,  tit,  XXX. 

400.  Taxee  quas  episcopus,  juxta  praesentem  Eccle- 
siae disciplinam,  exigit»  aliae  sunt  ordinariae,  aliae  extra- 
ordinariae. 

1°  Subsidium  cathedraticum  est  certa  pensio  singulis 
annis  episcopo  solvenda  in  signum  subjectionis  et  in  honorem 
cathedrae  episcopalis,  ad  onera  ejusdem  cathedra*,  seu  officii 
episcopalis,  sustentanda.  Taxatio  juris  cathedratici,  seu  quan- 
titas solvenda,  determinatur  juxta  probatas  consuetudines 
locorum ; debetur  ab  omnibus  parochis  et  beneficiatis,  non 
vero  a clericis  qui  non  habent  beneficium  ; solvitur  regulari- 
ter in  synodo,  sed  si  synodus  non  habeatur,  non  eximitur  cle- 
ricus a cathedratico  solvendo.  Bened . XIV , De  Synodo , lib.  F, 
cap.  7. 

2°  Procurationes  sunt  victualia,  vel  sequipollens  pecuniae 
summa,  quae  episcopo  ejusque  comitatui  subministranda  sunt 
ab  ecclesiis  in  visitatione  dioecesis  ; tit.  XXIX , lib  III  De- 
cretalium. 

3°  Subsidium  seminaristicum  est  determinata  pecuniae 
summa  quae  ab  ecclesiis  est  singulis  annis  solvenda  ad  semi- 
narii dioecesani  erectionem  et  sustentationem.  Dicitur  sin- 
gulis annis , non  perpetuo , quia  quando  seminarium  est 
sufficienter  fundatum,  illa  taxa  ex  parte,  vel  ex  toto,  cessare 
debet.  Quantitas  singulis  annis  solvenda  determinatur  ab 


282 


DE  CLERICIS 


€ 


episcopo  cum  consilio  illorum  deputatorum,  qui  regimini 
temporali  seminarii  praeponuntur.  Cone.  Trid .,  sess.  XXIIIt 
cap.  18,  De  Ref. 

4°  Taxa  extraordinaria  est  subsidium  charitativum  quod 
definitur : “ Quaedam  exactio  extraordinaria  propter  manife- 
stam et  rationabilem  causam  ex  charitate  a subditis  postu- 
lata.” De  Angelis , lib.  III , tit.  XXXIX. 

Plures  conditiones  requiruntur  ut  episcopus  hanc  taxam 
. exigere  possit : a)  ut  adsit  causa  sufficiens,  v.  g.  ad  onera 
consecrationis  sustentanda,  ut  visitet  limina  Apostolorum  vel 
attendat  ad  concilium  universale  ; b)  ut  causa  sit  manifesta 
c)  ut  taxa  sit  moderata,  non  oppressi va  ; d)  requiritur  con- 
sensus, vel  saltem  consilium  capituli  cathedralis.  In  illa  taxa 
datur  locus  praescriptioni,  ideoque  communiter  recessit.  De 
Angelis , loco  citato. 

401.  Episcopus  nequit  imponere  novus  taxas,  in- 
consulta Saucia  Sede;  “Prohibemus,  ait  Cone.  Late- 
ran.  III , ne  ab  episcopis  vel  aliis  praelatis  novi  census  impo- 
nantur ecclesiis,  nec  veteres  augeantur... Si  quis  aliter  fecerit, 
irritum  quod  egerit  habeatur.” 

In  Statibus  Foederatis,  ut  imponatur  nova  taxa  pro  episcopo- 
quae  excedat  limites  a canonibus  constitutos,  praehabito  con- 
silio consultorum,  necessarius  erit  in  singulis  casibus  recur- 
sus ad  S.  Sedem.  III  Cone.  Baltim .,  n.  20. 

402.  In  provincia  tluebecensi,  episcopi  percipiunt 
qusedam  emolumenta  ex  dispensationibus  matrimoniali- 
bus. In  formula  T,  sub  numero  15,  datur  facultas  “exi- 
gendi modicas  mulctas  tam  a divitibus  quam  a pauperibus 
juxta  vires  in  elargiendis  dispensationibus  matrimonialibus* 
exceptis  ab  hoc  mendicis,  et  dummodo  mulctae  sic  exactae  ia 
pios  usus  fideliter  omnino  erogentur.”  Collectanea  8.  C.  de 
Prop.  Fide , num.  1504-1505 ; Discipline  du  dioedse  de 
Qu4bec,  p.  80. 

403.  £x  decreto  €•  de  Prop.  Fide  ad  Patres  IV 
concilii  Quebecensls,  episcopi  qui  huic  concilio  adfuerunt 
et  eorum  successores,  donec  aliter  a Sede  Apostolica  provi- 
deatur, possunt  decimam  partem  fructuum  parochiarum  et- 
missionum  percipere.  Haec  taxa  solvitur  in  dioecesi  Eiraous- 
kiensi.  (7/.  appendicem  ad  I Cone.  Queb. 

404.  Praeter  taxas  qnse  ad  utilitatem  episcopi  et 
dioecesis  reteruntur,  taxa  Innocentiana  ad  onera  can- 
cellariae  episcopalis  sustentanda  ordinatur. 

1°  Cancellaria  episcopalis  est  tribunal  episcopi  per  quod 
litterae  episcopales  conficiuntur,  scribuntur  et  expediuntur. 

2°  Taxa  Innocentiana,  ab  Innocentio  XI  statuta,  decernit  an 
et  quale  emolumentum  exigi  aut  acceptari  possit,  tum  pro 
variis  cancellariae  episcopalis'  actibus  et  scripturis,  tum  pro 
aliis  praestandis  officiis  ecclesiasticis. 

3°  Quid  statuerit  taxa  Innocentiana,  confer  Fervaris , ad 
verbum  Taxa , et  Smith , Comp . Juris  Canonici , num.  625  et 
seq . 

405.  Cum  plurei  catholici  orbis  praesules  retule- 
rint hanc  taxam  Innocentianain  necessitatibus  prae- 
sentis sciatis  non  accommodari.  Leo  XIII  peculiarem 
congregationem  instituit  quae  videret  quasnam  modificationes 
ejusdem  taxae  temporum  circumstantiae  suaderent.  Haec 
peculiaris  commissio,  tribus  dubiis  ad  examen  revocatis,  sic 
respondit : 

1°  Taxam  imponi  posse  juxta  prudentiae  et  justitiae  regulas 
in  materia  sacramentali,  tiecnon  in  matrimoniali,  itemque  in 
materia  beneficiaria,  ita  tamen  ut  quoad  actus  qui  directe 
respiciunt  sacramentorum  administrationem  servetur  dispo- 
sitio cap.  42  Decretalium , De  Simonia  ; scilicet  ut  libere 
conferantur  ecclesiastica  sacramenta,  et  piae  consuetudines 
observentur. 

Quod  vero  ad  reliquos  actus  qui  directe  non  respiciunt 
administrationem  sacramentorum,  uti  sunt  dispensatio  a 

denuntiationibus  matrimonii,  venia  conferendi  baptismum  in 
privatis  domibus  et  cetera  hujusmodi : 

a)  Servandas  laudabiles  consuetudines,  et  rationem  pru- 
denter habendam  locorum,  temporum  ac  personarum  ; 

b)  Vere  pauperes  eximendos  a quibusvis  expensis; 

c)  Taxas  non  adeo  graves  esse  debere  ut  arceant  fideles  a 
Teceptione  sacramentorum  ; 

d)  Quoad  matrimonium  in  specie,  remittendas  ipsas  taxas 
esse  in  casibus  in  quibus  adsit  periculum  ne  fideles  in  concu- 
binatum proruant ; 

e)  Tandem  quoad  beneficia  ecclesiastica,  taxas  esse  non 
debere  proportionaliter  inadaequatas  redditibus  beneficiorum. 

2°  Specificam  praefinitionem  taxarum  in  singulis  dioecesibus 
Ordinariorum  arbitrio  non  esse  relinquendam,  sed  hac  de  re 
agendum  esse  in  synodis  provincialibus,  et  quatenus  synodi 
haberi  nequeant,  in  conventibus  episcoporum  in  singulis 
provinciis  ad  hunc  effectum  peculiariter  habendis,  sub  lege 
nempe  ut  uniformis  taxa  in  singulis  provinciis,  seu  regioni- 
bus, quoad  fieri  potest,  statuatur,  Sacrae  Concilii  Congrega- 
tioni pro  approbatione  subjicienda. 

3°  Taxarum  descriptionem  seu  notulam  modo  et  normis 
superius  expositis  confectam  quamprimum  transmittendam 
esse  ad  S.  Concilii  Congregationem  pro  approbatione ; quae 
tantum  concedenda  erit  ad  instar  experimenti,  pro  dioecesibus 
Europae  ad  quinquennium,  pro  reliquis  vero  ad  decennium. 
S.  G.  Concilii , die  10  Junii  1896. 

406.  In  dioecesi  ituebecensi,  antequam  taxa  uniformis 
approbetur,  viget  sequens  notula  taxarum  ab  archiepiscopo 
die  20  Aug.  1893  approbata  : 


Decret  d’erection  canonique  d’une  paroisse $2  00 

Autres  decrets  ou  ordonnances  1 00 

Demande  d’une  dispense  de  mariage  a «Home 1 00 

Demande  de  privilege  a Home 0 50 

Certificat  d^rdination  050 

Celebret. . $0  50 

Exeat 0 50 

Lettres  de  voyage  0 50 

Diplome  d^rection  de  chemin  de  croix 0 50 

Diplome  de  confr6ries  ou  autres  diplomes  et  documents  de 

. ce  genre 0 50 

Enregis trement  des  r£solutions  de  fabrique . , 0 50 

Nomination  de  procureurs  0 50 

Permis  dVxhumalions. . 0 50 

Authentiques  de  reliques  ou  de  documents 0 25 

Lettres  testimoniales  0 25 

Lettres  dimissoriales  ... 0 25 

Copie  de  documents  par  100  mots 0 10 


407.  Episcopi  habent  plura  fura  honorifica: 

1°  Habent  jus  ut  eorum  nomen  recenseatur  in  canone 
missae,  et  singulis  annis  fiat  commemoratio  eorum  electionis 
et  consecrationis.  Dies  electionis,  etiam  pro  episcopis  qui 
ditioni  S.  C.  de  Prop.  Fide  subjiciuntur,  est  dies  quo  episco- 
pus proclamatur  in  consistorio.  Decretum  15  Dec . 1895. 

2°  Episcopi  oratorium  in  suo  palatio  habere  possunt,  ubi 
quotidie,  etiam  ab  his  sacerdotibus  qui  non  sunt  ex  familia, 
plures  missae  celebrantur;  et  qui  missae  intersunt  in  oratorio 
episcopi,  praecepto  audiendi  missam  satisfaciunt.  8 . Rituum 
Cong .,  10  Junii  1896. 

3°  Privilegio  altaria  portatilis  donantur  episcopi,  et  pos- 
sunt “ in  eo  celebrare  ac  facere  celebrari  ubicumque,  absque 
interdicti  transgressione.”  Bened.  XIV,  Encycl.  Magno  cum 
animo  1751. 

4°  In  sua  dioecesi,  omnes  archiepiscopos  et  episcopos, 
metropolitano  excepto,  praecedit  episcopus ; extra  dioecesim, 
ordinem  promotionis  sequitur.  Si  ad  archiepiscopatum  pro- 
moveatur, omnes  episcopos  etiam  antiquiores  procedit.  8 . Con- 
gregatio Rituum , 10  Jan.  1609. 

5°  Praeterea  episcopi  deferunt  plura  insignia  suae  dignitatis, 
v.  g.  antiulum,  baculum  'pastoralem,  mitram,  etc.  Episcopus 
sepeliendus  est  in  ecclesia  cathedrali,  etiamsi  extra  dioecesim 
moriatur.  S . Covgregatio  Concilii , Mart . 1873. 

CAPUT  Iir 

DE  OFFICIIS  EPISCOI  ORUM 

408.  Onus  sequitur  honorem,  hinc  dignitas  episcopa- 
lis non  destituitur  obligationibus  tum  in  suscipiendo,  tum 
maxime  in  exercendo  episcopatu. 

1°  Jamvero  episcopus  in  suscipiendo  ordine  tenetur  jura- 
mentum fidelitatis  Summo  Pontifici  praestare  et  professionem 
fidei  in  prima  synodo  provinciali  emittere.  “ Quod  si  renuerit, 
episcopi  comprovinciales  statim  S.  Pontificem  admonere  sub 
poena  divinae  indignationis  teneantur  ; in^erimque  ab  ejusdem 
communione  abstineant.”  Trid.,  sess.  XXV \ cap.  2,  DeRef 

2°  Praecipua  onera  episcopi  in  exercitio  sui  officii  sunt  resi- 
dentia, visitatio  dioecesis,  praedicatio,  missa  pro  populo,  visi- 
tatio liminum  Apostolorum. 

409.  Epigcopus  tenetur  ad  residentium  non  mate- 
rialem et  otiosam,  sed  formalem  seu  laboriosam.  Trid .,  sess. 
XXIII , cap.  1,  De  Ref. 

1°  Residentia  tribus  continetur  legibus,  scilicet : a)  efpiscopi 
persona,  etiamsi  habeat  coadjutorem,  saltem  intra  dioecesis 
ambitum  commorari  debet.  Tempore  autem  Adventus,  Qua- 
dragesimae, Nativitatis  et  Resurrectionis  Domini,  Pentecostes 
et  Corporis  Christi,  ab  ecclesia  cathedrali  abesse  non  potest, 
nisi  forte  ratio  ipsa  muneris  episcopalis  eum  alio  avocet  intra 
suam  dicecesim;  b)  curia  seu  tribunal  episcopi  apud  eccle- 
siam cathedralem  esse  debet,  quamvis  episcopus  in  alia  parte 
suae  dioecesis  commoretur  ; c)  per  duos  aut  tres  menses  sive 
continuos,  sive  interruptos,  licet  episcopis,  singulis  annis,  a 
sua  dioecesi  abesse,  dummodo  id  fiat  sine  ullo  gregis  detri- 
mento et  ex  aequa  causa,  quae  eorum  conscientiae  dijudicanda 
relinquitur,  neque  incidat  in  dies  exceptos,  quibus  episcopus 
debet  esse  in  ecclesia  cathedrali.  Trid.,  sess.  XXIII,  cap.  1, 
De  Ref. 

2°  Non  licet  illud  trimestre  conjungere  sive  cum  eo  tempore 
quo  permittitur  episcopis,  post  suam  promotionem,  in  Urbe 
Commorari,  sive  cum  eo  quod  ad  peragendam  sacrorum  limi- 
num visitationem  eisdem  fuit  concessum. 

3°  Neque  fas  est  absentiae  tempora  ita  disponere,  ut  tres 
ultimi  menses  unius  anni  continuentur  cum  tribus  prioribus 
mensibus  anni  subsequentis. 

4°  Qui,  uno  anno,  non  est  usus  suo  trimestri  non  potest, 
anno  sequenti,  diutius  ab  ecclesia  abesse. 

410.  Cansce  legitima»  absentiae  ultra  trimestre  sunt 
Christiana  charitas,  urgens  necessitas,  debita  obedientia,  evi- 
dens Ecclesiae  utilitas.  Exstantibus  illis  causis,  oportet  ut 
episcopus  habeat  debitam  licentiam. 

1°  Olim  haec  licentia  concedebatur  a metropolitano,  sed 
UrbanusVIIlTeservavit  hanc  licentiam  Congregationi  super 
residentia  Episcoporum , quam  instituerat,  et  quae  etiam 
nunc  temporis  concedit  hujusmodi  licentias. 

2°  Ex  decreto  S.  C.  de  Prop.  Fide,  episcopi  qui  dependent  a 
S.  C.  de  Prop.  Fide,  hujus  congregationis  licentiam  habere 
debent,  etiam  ut  Romam  petant.  Zitelli9  Apparatus  Juris 
ecclesiastici  p.  85 ; Collectanea  S . Cong . de  Prop . Fide , 
n.  103. 

411.  Episcopi  non  residentes  incurrunt  diversas 
p cenas  quas  confirmavit  Bened.  XIV,  in  sua  constitu- 
tione Ad  universos  : 

1°  Ipso  facto  amittunt  quartam  partem  fructuum  unius 
anni,  quando  sine  rationibus  legitimis  et  absque  licentia 
S.  Sedis,  per  sex  menses  continuos  extra  suam  ecclesiam 
morantur;  et  aliam  quartam  partem  fructuum  ipso  facto 
amittunt,  si  absentia  ad  alios  sex  menses  protrahatur. 

2°  Committunt  peccatum  grave,  et  tenentur  fructus  in 
absentia  perceptos  applicare  fabricae  ecclesiae  aut  locis  piis. 

3°  Amittunt  ipso  facto  jura  et  privilegia  quae  forsan  ipsis 
tanquam  pontificio  solio  adsistentibus  concessa  fuerunt.  • 

4°  “ Metropolitanus  suffraganeos  episcopos  absentes,  metro- 
politanttm  vero  absentem  suffraganeus  ephcopus  antiquior 
residens,  sub  poena  interdicti  ingressus  ecclesiae  eo  ipso  incur- 
renda, infra  tres  menses,  per  litteras  seu  nuntium,  Romano 
Pontifici  denuntiare  teneatur.”  Trid.f  sess.  Fi,  cap.  1,  De 
Ref  > 

412.  Episcopus  tenetur  visitare  propriam  dioe- 
cesim, cujus  scopus  est  “ tueri  orthodoxam  doctrinam  et 
bonos  mores,  cohortari  populum  ad  religionem,  pacem  et 
innocentiam  atque  generatim  ea  providere  quas  sunt  ad  fide- 
lium bonum  ordinata.”  Trid.,  sess,  XXIV , c.  3,  De  Ref, 

Hinc  visitatio  est  personalis  et  realis ; est  personalis 
quatenus  episcopus  inquirit  de  personis,  de  earum  moribus 
et  officiis  ; est  realis  quatenus  inquirit  de  administratione, 
custodia  et  statu  ecclesiarum  et  rerum  ecclesiasticarum,  et 
de  adimpletione  legatorum  piorum.  Vecchiotti,  Inst.  Can,9 
vol.  /,  De  Episcopis . 

413.  Quinam  tenentur  visitare? 

1°  “Patriarchae,  primates, metropolitani  et  episcopi  propriam 
dioecesim  per  seipsos,  aut,  si  legitime  impediti  fuerint,  per 
suum  generalem  vicarium  aut  visitatorem,  si  quotannis  totam, 
propter  ejus  latitudinem,  visitare  non  poterunt,  saltem  majo- 
rem ejus  partem,  ita  tamen  ut  tota  biennio  per  se  vel  visita- 
tores suos  compleatur,  visitare  non  praetermittant.”  Conci- 
lium Trid,,  sess,  XXIV , cap . 3,  De  Ref, 

2°  Sede  vacante,  vicarius  capitularis,  post  elapsum  annum 
a die  ultimae  visitationis  factae  ab  Ordinario,  potestatem  habet 
visitandi  dioecesim.  Bened,  XIV , De  Synodo , lib,  ll,c.  IX. 

3°  Vicarii  generales  nequeunt, sine  episcopi  mandato,  sacram 
visitationem  explere. 

4°  Metropolitanus  nequit  visitare  dioeceses  suorum  suffra- 
ganeorum  quin  causa  visitationis  fuerit  probata  in  concilio 
provinciali.  Trid.t  sess.  XXIV , cxp.  3,  De  Ref. 

414.  i|ao  jure  dicecesim  suam  risitat. 

1 Episcopus  visitat,  jure  proprio,  personas  omnes,  eccle- 
sias, loca  pia  quae  manifesta  exemptione  non  potiuntur ; habet 
intentionem  fundatam  in  jure,  hinc  in  dubio  an  sit  vera 
exemptio,  standum  est  pro  jurisdictione  episcopi.  Eodem 
jure,  visitat  fratres  et  sorores  Congregationum  quae  emittunt 
vota  simplicia,  salvis  tamen  constitutionibus  ab  Apost.  Sede 
approbatis. 

2°  Tanquam  Sedis  Apostolicce  delegatus , visitat  hospitalia, 
collegia,  confraternitates  laicorum,  omnia  loca  pia  et  omnia 
quae  ad  Dei  cultum,  aut  animarum  salutem  seu  pauperes 
sustentandos  instituta  sunt.  Trid .,  sess.  XXIV \ cap . 8,  De 
Ref. 

415.  Summa  est  episcopi  potestas  in  risitando. 

“ Episcopi,  ut  aptius  populum  quem  regunt  possint  in 
officio  et  obedientia  continere,  in  omnibus  iis  quae  ad  visita- 
tionem ac  morum  correctionem  subditorum  suorum  spectant 
jus  et  potestatem  habent,  etiam  tanquam  Sedis  Apostolicae 
delegati,  ea  ordinandi,  moderandi,  puniendi,  exsequendi,  juxta 
canonum  sanctiones,  quae  illis  ex  prudentia  sua  pro  subdito- 
rum emendatione  ac  dioecesis  suae  utilitate,  necessaria  vide- 
buntur.” Cone . Trid.,  sess.  XXIV,  cap.  10,  De  Ref 

1°  A decretis  latis  tempore  visitationis,  non  datur  appellatio 
in  suspensivo,  id  est,  appellatio,  si  quae  sit,  non  suspendit 
efficaciam  decreti  a quo  appellatur. 

2°  Appellari  potest  in  devolutivo  tantum ; sed  si  episcopus, 
confecto  processu,  servatisque  juris  solemnitatibus,  quidquam 
decreverit,  ab  ejus  sententia  datur  appellatio  etiam  cum  effectu 
suspensivo . 

416.  Episcopns,  quatenus  doctor,  habet  officium 
docendi  populum  suum  et  praecepto  divino  tenetur  oves 
suas  verbi  divini  praedicatione  pascere.  Trid.,  sess.  XXIII , 
cap.  /,  De  Ref. 

19 

1°  Ut  episcopi  adimpleant  hoc  munus,  quod  eorum  prae- 
cipuum est,  oportet  ut  “ in  ecclesia  sua  ipsi  per  se,  aut,  si 
legitime  impediti  fuerint,  per  eos  quos  ad  praedicationis  mu- 
nus assument,  in  aliis  autem  ecclesiis  per  parochos...,  saltem 
omnibus  dominicis  et  solemnibus  diebus  festis,  tempore  autem 
jejuniorum  quadragesimae  et  adventus  Domini,  quotidie,  vel 
saltem  tribus  in  hebdomada  diebus,  si  ita  oportere  duxerint, 
Sacras  Scripturas,  divinamque  legem  annuntient,  et  alias, 
quotiescumque  id  opportune  fieri  posse  judicaverint.”  Trid ., 
sess.  XXI  V,  capt  4,  De  Ref, 

2°  Item  debent  curare  ut  pueri,  singulis  diebus  dominicis  et 
festivis,  edoceantur  rudimenta  fidei,  obedientiam  erga  Deum 
et  parentes.  Trid .,  loco  citato . 

b°  Episcopi,  ex  proprii  ministerii  officio,  in  christianam 
juventutis  educationem  procurandam  totis  viribus  incumbere 
debent,  ideoque  vigilare  ne  quid  fidei,  morumve  disciplinae 
adversum  in  scholis  privatis  vel  publicis  tradatur.  Litterce 
Pii  IX,  5 Sept.  1851. 

417.  Episcopps  tenelu r missam  celebrare  pro 
populo.  1°  Haec  obligatio  oritur  de  jure  divino , ut  dicitur 
apud  Apost.,  Epist.  ad  Haeb.,  cap.  V : “ Omnis  pontifex  ex 
hominibus  assumptus,  pro  hominibus  constituitur  in  iis  quae 
sunt  ad  Deum,  ut  offerat  dona  et  sacrificia  pro  peccatis...  Et 
propterea  debet,  quemadmodum  pro  populo , et  ita  etiam  pro 
semetipso  offerre  pro  peccatis.” 

2°  Cum  auctores  non  convenirent  quibus  diebus  episcopus 
teneatur  pro  populo  celebrare,  Leo  XIII,  in  constitutione 
In  suprema,  constituit  et  decrevit  “ omnes  et  singulos  epi- 
scopos, quacumque  dignitate  etiam  cardinalitia  auctos,  item 
abbates  jurisdictionem  quasi-episcopalem  in  clerum  et  in 
populum  cum  territorio  separato  habentes,  in  dominicis,  aliis- 
que festis  diebus  qui  ex  praecepto  adhuc  servantur,  et  qui  ex 
dierum  de  praecepto  festorum  numero  sublati  sunt,  omni 
exiguitatis  reddituum  excusatione,  aut  alia  quavis  exceptioue 

remota,  ad  missam  pro  populo  sibi  commisso  celebrandam 
et  applicandam  teneri.” 

Episcopus  adimplet  praeceptum  per  unius  missae  celebra- 
tionem et  applicationem,  quamvis  duas  vel  plures  dioeceses 
principaliter  unitas  regat. 

3°  Vicarii  Apostolici  qui  praeficiuntur  territoriis  nondum 
canonice  erectis  non  tenentur  ad  missam  pro  populo , quam- 
vis ex  charitate  deceat  ut  celebrent.  S.  C.  de  Prop . Fide , 16 
Jan . 1803. 

Idem  dicatur  de  episcopis  titularibus,  qui  ad  sedes  ab  infi- 
delibus occupatas  nominantur : “ Oportet  aliquem  existere 
cui  singulariter  incumbat,  si  non  regere  captivam  illam 
miseri  gregis  portionem,  preces  saltem  ac  lacrymas  pro  eadem 
ad  misericordiarum  Patrem  assidue  effundere.”  Pius  VI. 

418.  Aliud  officium  episcopi  est  statis  temporibus 
sese  Romam  conferre  et  Yisitationem  sacrorum  li- 
minum peragere.  1°  Scopus  hujus  visitationis  est  vinculum 
unitatis  inter  episcopos  et  Komanum  Pontificem  confortare 
et  relationem  status  ecclesiarum  Pontifici  praesentare,  ut  ipse 
statum  omnium  ecclesiarum  perspectum  habeat.  Constitutio 
Sixti  V,  Romanus  Pontifex . 

2°  Visitatio  liminum  fieri  debet  ad  episcopo  ; sed,  si  legitimo 
detineatur  impedimento,  uti  potest  delegato,  modo  delegatus 
mittatur  ex  dioecesi  et  speciale  mandatum  habeat.  Si  episco- 
pus coadjutorem  habeat,  satis  est  ut  vel  episcopus,  vel  coad- 
jutor,  illius  nomine,  visitationem  expleat  et  relationem  status 
ecclesiae  suppeditet.  Bened.  XIV , de  Synodo,  lib,  XIII ‘ cap. 
VI. 

3°  Episcopi  Americae  tenentur,  singulis  decenniis,  limina 
Apostolorum  visitare.  Initium  decennii  desumendum  est  non- 
a die  quo  episcopus  proclamatus  est  in  consistorio,  vel  posses- 
sionem suae  sedis  adeptus  est,  sed  a die  20  Dec.  1585,  quo 
die  constitutio  Sixti  V fuit  edita.  Inst.  S C.  de  Prop.  Fide , 
1 Junii  1877. 

Episcopi  Italiae  et  insularum  adjacentium,  quolibet  trien- 
nio ; episcopi  citra  mare  germanicura  et  balticum,  quolibet 
quadriennio;  episcopi  aliarum  partium  Europae  et  Africae,  quo- 
libet quinquennio  ad  limina  accedere  tenentur. 

4°  Actus  visitationis  triplicem  actum  continet : visitationem 
basilicarum  Apostolorum  Petri  et  Pauli,  accessum  ad  Sum- 
mum Pontificem  et  relationem  suae  ecclesiae.  Episcopus  debet 
Sedem  Apostolicam  informare  de  personis,  ecclesiis  et  rebus 
suae  dioecesis.  Episcopi,  qui  a S.  Congregatione  de  Prop.  Fide 
dependent,  respondent  ad  piures  quaestiones,  quas  reperies 
apud  Zitelli , Apparatus,  pag . 98. 

5°  Poena  contra  eos  qui  sacram  visitationem  tempore  a 
Sixtina  constitutione  praefinito  omittunt,  est  suspensio  ab 
omni  episcopatus  administratione  et  perceptione  fructuum, 
imo  et  suspensio  ab  ingressu  ecclesiae  die  quo  visitationis 
tempus  recurrit  ipso  facto  incurrenda,  donec  a contumacia 
non  resipiscant.  Zitelli , loco  citato . 

Plura  alia  sunt  episcoporum  officia  quae  in  decursu  mate- 
riae exponentur. 


CAPUT  IY 

| DE  MODIS  QUIBUS  CESSAT  JURISDICTIO  EPISCOPALIS 

K 

419.  Episcopi  amittunt  suam  jurisdictionem  sim» 
pliciter  et  absolute  vel  relative.  Amittunt  simpliciter, 
quando  cessat  eorum  jurisdictio  in  aliqua  dioecesi  quin  iden- 
tica  in  alia  acquiratur  ; amittunt  relative , quando  cessat 
eorum  jurisdictio  in  una  ut  ae  jualis  in  alia  dioecesi  exerceatur. 

Ex  priori  capite,  potestas  episcopi,  praeter  casum  mortis, 
cessat  sive  per  renuntiationem,  sive  per  depositionem. 

420.  iteuiintiatio  defluitur : “ Libera  cessio  alicujus 
beneficii,  facta  ex  justa  causa,  coram  legitimo  superiore  illam 
acceptante.” 

Hinc  ad  habendam  renuntiationem,  requiritur  1°  ut  quis 
sponte  dimittat  beneficium  suum  ; proinde  si  beneficiatus 
dolo  aut  vi  circumventus,  vel  vi  coactus  beneficio  renuntia- 
verit, renuntiatio  est  nulla  ; si  renuntiatio  processerit  ex 
metu  injusto  et  gravi,  est  valida,  sed  ad  petitionem  partis  quae 
metum  passa  est,  est  rescindibilis  ; 2°  ut  acceptetur  a legi- 
timo superiore  hinc  non  valet  antequam  constet  de  illa 
superioris  voluntate  ; 3°  ut  adsit  justa  causa.  Cf.  tit.  II,  De 
Potestate  jurisdictionis,  num . 141. 

421.  Epigcopus  renuntiare  potest  sedi  tantum,  vel 
sedi  et  dignitati.  Dicitur  renuntiare  sedi,  qui  renuntiat 
curse  seu  officio  et  administrationi  episcopali,  retenta  digni- 
tate episcopali,  ita  ut  evadat  episcopus  titularis ; huic  renun- 
tiationi fit  locus,  si  episcopus,  ex.  gr.  hostilem  patiatur  per- 
secutionem vel  infirmitate  detineatur.  Sedi  et  dignitati 
renuntiare  dicitur  episcopus,  qui  cum  juribus  et  administra- 
tione  diceceseos  dimittit  etiam  exercitium  ordinis  episcopalis, 
dignitatem  et  denominationem  episcopalem.  Haec  renuntiatio 
regulariter  locum  habet  ob  delictum  admissum,  quod  poena 
depositionis  puniri  deberet,  ad  quam  vitandam  emittitur 
Te  nuntiatio. 

1°  Quando  episcopus  renuntiavit  loco  et  sedi,  nequit  sine 
licentia  episcopi  loci  ordines  conferre,  sed  cum  licentia  ejus- 
dem episcopi  licite  exercet  pontificalia  et  confert  ordines  sive 
minores,  sive  majores ; ratio  est,  quia,  non  obstante  renuntia- 
tione, dignitatem  episcopalem  et  ea  quae  sunt  ordinis  episco- 
palis retinet. 

2°  Si  vero  episcopus  et  sedi  et  dignitati  renuntiaverit,  tunc 
primam  tonsuram  tantum  et  ordines  minores  conferre  potest, 
accedente  semper  licentia  episcopi  loci ; ipsi  prohibetur  con- 
ferre ordines  majores,  etiam  cum  licentia  episcopi  Ordinarii. 
Qui  ordinatur  a tali  episcopo,  valide  ordinatur  sed  illicite  ; 
ordinatus  manet  suspensus  ab  exercitio  ordinis  suscepti,  et 
ei  scienter  ordines  receperit,  non  potest  dispensari  nisi  a 

Summo  Pontifice ; si  ignoranter,  dispensationem  obtinere 
potest  ab  episcopo.  Bargilliat , Prcel . Jur . Can.,  vol.  I} 
n.  687. 

{ 422.  Depositio  est  sententia  qua  episcopus  dejici- 

tur a munere  episcopali. 

1°  Haec  depositio  potest  fieri  ob  grave  delictum  vel  ob  gra- 
vem necessitatem. 

2°  J ure  antiquo,  episcopi,  in  concilio  provinciae  congregati, 
suum  comprovincialem  judicabant,  reservata  sententia  defini- 
tiva Summo  Pontifici  in  casu  appellationis;  Canon  VII 
Cone . Sardicensis . Jure  recentiori,  decursu  temporum,  prae- 
valuit in  disciplina  canonica  ut,  ne  in  prima  quidem  instan- 
tia, episcopus  judicetur  ab  alio  quam  a Summo  Pontifice. 
Hanc  legem  jamdiu  vigentem  approbavit  Cone.  Trid.,  sess. 
XXIV,  cap.  5,  statuens  causas  criminales  graviores  contra 
episcopos,  quae  depositione  aut  privatione  dignae  sunt,  ab 
ipso  tantum  Pontifice  agitari  et  terminari;  minores  vero 
causas  criminales  episcoporum  agitari  et  terminari  in  concilio 
provinciali,  vel  a deputandis  per  concilium  provinciale. 

3°  Judex  ordinarius  causarum  majorum  episcoporum  est 
Auditor  camerce  apostolicce , sed  nequit  procedere  sine  com- 
missione speciali,  manu  Summi  Pontificis  signata.  Episcopi 
qui  S.  C.  de  Prop.  Fide  sujiciuntur  ab  eadem  congregatione 
judicari  possunt. 

423.  Non  solum  ob  delictum,  verum  etiam  ob  ne- 
vi cessi  late  m aut  utilitatem  Ecclesiae,  Summus  Pontifex 
potest  procedere  ad  depositionem  episcopi.  Hoc  eruitur  ex 
primatu  jurisdictionis  Summi  Pontificis  et  ex  facto.  Sufficiat 
referre  factum  Pii  VII,  qui  anno  1801  postulavit  ab  omni- 
bus episcopis  Galliae,  Belgii  et  Sabaudiae  sedium  suarum 
renuntiationem,  praefinito  eisdem  episcopis  termino  ad  resi- 
gnationes  faciendas.  Praeterlapso  tempore  statuto,  quamvis 
multi  episcopi  renuntiationem  recusassent,  renuentes  depo- 
suit, et  exstincta  omnium  episcoporum  jurisdictione  in  priori- 

bus  dioecesibus,  erexit  novas  dioeceses  et  instituit  novos  epi- 
scopos. 

424.  Translatio,  qua  cessat  relative  jurisdictio 
episcopalis,  definitur:  “ Mutatio  personae  ecclesiasticae 
de  una  ecclesia  ad  aliam,  facta  ab  auctoritate  superioris.” 

1°  In  genere  translationes  episcoporum  menti  Ecclesiae 
repugnant,  quia  inter  episcopum  et  ecclesiam  particularem 
contrahitur  unio  spiritualis,  in  cujus  signum  episcopus  defert 
annulum.  Stante  ratione  sufficiente,  Ecclesia,  nostra  aetate, 
translationes  admittit,  modo  verificentur  sequentes  condi- 
tiones : 

a)  Requiritur  causa  gravis,  qualis  est  necessitas  aut  Eccle- 
siae utilitas.  Utilitas  verificatur,  quando  episcopus  patitur 
hostilem  persecutionem,  vel  majus  bonum  speratur  pro  par- 
ticulari ecclesia. 

b ) Requiritur  ut  ordo  servetur  in  translatione  facienda ; f 
ordo  autem  hic  est  ut  quis  regulariter  transferatur  de  eccle- 
sia minori  ad  majorem. 

c)  Requiritur  consensus  episcopi  qui  transfertur. 

2°  Si  quaeratur  in  abstracto  an  Pontifex  possit  episcopum 
invitum  transferre,  respondemus  affirmative,  quia  quemad- 
modum potest  ejus  unionem  dissolvere  cum  priori  ecclesia, 
ita  illum  conjungere  cum  alia  ecclesia ; et  ad  hoc  uti  potest 
poenis,  si  episcopus  aliam  ecclesiam  suscipere  nollet. 

425.  Ettectns  translationis  rite  factae  triplex  est: 

1°  Dissolvitur  vinculum  inter  episcopum  translatum  et 

ejus  ecclesiam. 

2°  Ecclesia  ab  eo  tempore  vacare  censetur  quo  episco- 
pus a vinculo  illius  ecclesiae  in  consistorio  a Romano  Pon- 
tifice absolvitur,  etiam  ante  expeditionem  litterarum  aposto- 
licarum  et  ante  adeptam  possessionem  secundae  ecclesiae. 
Postquam  vero,  ex  testimonio  secretarii  Sacri  Collegii,  vel 
alio  modo,  hujusmodi  absolutionis  notitiam  episcopus  tran- 
slatus habuerit,  illico  ab  exercitio  jurisdictionis  ordinariae 

abstinere  debet ; eaque  in  capitulum  transit,  ita  ut  capitulum 
statim  eadem  jurisdictione  utatur,  sedem  vacantem  publicare 
et  officialem  seu  vicarium,  ad  concilii  praeceptum,  constituere 
possit  et  debeat;  Decretum  Urbani  VIII , 20  Marini  1625. 

Antequam  admoneatur,  jurisdictionem  exercet  episcopus 
ex  commissione  S.  Sedis , quae  ita  restringitur  ut  ad  benefi- 
ciorum collationem  non  extendatur ; Bened . XIV , De  Synodo , 
lib,  XIII,  cap.  16.  Unde  melior  est  conditio  beneficiatorum 
minorum  qui,  si  transferantur,  non  amittunt  jurisdictionem 
suam,  nisi  possessionem  alterius  beneficii  fuerint  adepti. 

3°  Episcopus  translatus  conjungitur  cum  secunda  ecclesia 
ad  quam  transfertur. 

426.  Aliquando  suspendi  potest  exercitium  juris- 
dictionis episcopalis,  v.  g.  per  sententiam  excommuni- 
cationis aut  suspensionis . Quamdiu  censura  non  est  denun- 
tiata, episcopus  retinet  suam  jurisdictionem ; denuntiatione 
autem  facta,  eo  ipso  suspenditur  ejus  jurisdictio  et  vicariorum 
generalium  potestas.  Jurisdictio  episcopalis  in  casu  non 
devolvitur  ad  metropolitanum,  cum  id  non  inveniatur  a jure 
teoncessum ; neque  ad  capitulum  transit,  sed  ex  diuturna 
praxi  ad  regendam  dicecesim  Vicarius  Apostolicus  a Eomano 
Pontifice  deputatur.  Bargilliat,  Prcel.  Jur . Can.,  vol.  I , 
n.  696. 

Quando  administratio  dioecesis  episcopo  facta  est  plane 
impossibilis , ex  captura  hostium,  amentia  perpetua,  ita  ut 
neque  per  delegatos , neque  per  litteras  ullatenus  valeat 
officium  suum  exercere,  tunc,  suspensa  quoque  ipsius  vicarii 
generalis  jurisdictione,  administratio  dioecesis  a capitulo 
suscipitur  et  exercetur  per  vicarium  capitularem,  usquedum 
Sancta  Sedes  aliter  ecclesiae  provideat.  Cf.  plura  decreta  S. 
Sedis,  apud  Bargilliat,  vol . I,  n . 697. 

APPENDIX 

DE  EPISCOPIS  TITULARIBUS  ET  COADJUTORIBUS 

427.  Episcopi  titulares  sunt  quaedam  personae  ecclesi- 
asticae episcopali  charactere  insignitae  quas  Summus  Pontifex 
assumpsit  ad  titulum  ecclesiae  existentis  in  regionibus  infide- 
lium, carentis  clero  et  populo  christiano. 

Hi  praelati  vulgo  dicebantur  olim  episcopi  in  partibus 
infidelium,  sed  ex  decisione  S.  C.  de  Prop.  Fide,  27  Feb. 
1882,  quam  Summus  Pontifex  approbavit,  abrogata  est  haec 
formula,  cui  substituitur  alia  indicans  nomen  regionis,  e.  g. 
N.  Episcopus  Corinthius  in  Graecia.  Hi  episcopi  vocantur 
simpliciter  episcopi  titulares . 

428.  Episcopi  titulares,  licet  vinculo  spiritu»  11 
cum  suis  ecclesiis  siut  conjuncti,  nullam  tamen  in 
eas  jurisdictionem  episcopalem  exercent,  quia  Sum- 
mus Pontifex  providet  eis  per  Vicarios  Apostolicos : unde 
non  tenentur  ad  visitationem  liminum  Apostolorum  et  ad 
mittendam  relationem  circa  statum  ecclesiarum  quarum  titu- 
lum habent ; decet  ex  charitate  ut  missam  legant  pro  populo. 

429.  Episcopi  coadjutores  sunt  illi  qui  constituuntur 
a legitima  potestate  ad  adjuvandum  episcopum  in  admini- 
stratione  dioecesis. 

Coadjutores  nominantur  cum  futura  successione , vel  sine 
futura  successione ; priores  sunt  perpetui,  et,  mortuo  coad- 
juto,  statim  et  ipso  facto  evadunt  episcopi  proprii  dioecesis; 
posteriores,  qui  adhuc  vocantur  auxiliares , non  sunt  perpetui, 
sed  eorum  jurisdictio  expirat  per  mortem,  depositionem  aut 
renuntiationem  coadjuti. 

430.  Ad  determinandum  jura  et  obligationes  eoad- 
jutoris,  in  primis  attendendum  est  ad  tenorem  litterarum 
apostolicarum  quibus  coadjutor  fuit  deputatus.  In  genere, 

coadjutor,  si  datus  fuerit  episcopo  in  amentiam  lapso,  habet 
totam  potestatem  episcopalem  in  spiritualibus  et  in  tempo- 
ralibus ; si  coadjutus  sit  sui  compos,  coadjutor  minime  potest 
sese  immiscere  in  exercitio  pontificalium,  quin  consentiat 
episcopus.  Ea  quae  episcopus  coadjutus  nequit  per  seipsum 
facere,  tenetur  suo  coadjutori  committere. 

431.  Coadjutor,  etsi  non  ad li  i bea tnr,  tenetur  resi- 
dere et  discedere  nequit  absque  licentia  episcopi ; coadjutus 
revocare  nequit  ea  quae  coadjutor  in  casibus  sibi  a jure  per- 
missis gessit,  nec  potest  coadjutorem  punire,  quia  causae 
majores  episcoporum  pertinent  ad  Summum  Pontificem, 
minores  ad  concilium  provinciale. 

Episcopus  coadjutus  debet  dare  suo  coadjutori  commodita- 
tem habitationis  in  palatio  episcopali  et  omnia  necessaria  pro 
exercitio  pontificalium.  Bargilliat , Prcel.  Jur . Can.fn . 707. 

DE  CONCILIIS 

432.  Concilium  ecclesiasticum  defluitur : Cotigre- 
gatio  seu  conventus  virorum  ecclesiasticorum,  auctoritate 
praelati  convocatorum,  ad  tractandum  de  rebus  Ecclesiae 
utilibus  aut  necessariis.  In  praxi,  saltem  in  Ecclesia  Occi- 
dentali, habetur  discrimen  inter  concilium  et  synodum  ; con- 
cilium est  congregatio  episcoporum  sub  aliquo  praelato,  dum 
synodus  est  conventus  sacerdotum  alicujus  dioecesis  sub  prae- 
sidentia episcopi  dioecesani. 

433.  Concilia  dividuntur  in  generalia  et  particu- 
laria. Generalia  sunt  quae  congregantur  auctoritate  Summi 
Pontificis,  omnibus  christiani  orbis  episcopis  convocatis  y 
vocantur  a Graecis  cecumenica , quasi  concilia  orbis  terrae  ; 
appellantur  plenaria  quia  universalem  Ecclesiam  repraesen- 
tant. Particularia  sunt  congregationes  episcoporum  alicujus 
nationis  vel  provinciae  ecclesiasticae ; in  primo  casu,  concilium 
vocatur  nationale , provinciale  in  secundo.  De  illis  conciliis 
agendum  erit  in  sequentibus  capitibus. 


CAPUT  I 

DE  CONCILIO  (ECUMENICO 

434.  ut  concilium  generale  legitimum  et  perfe- 
ctum dicatur,  requiritur  ut  mandato  Summi  Ponti, 
ficis  convocetur,  vel  saltem  convocatio  prius  facta  sine 
auctoritate  Summi  Pontificis,  postea  rata  habeatur  ab  eodem 

Pontifice.  Aliter  invalide  celebrantur  concilia,  quae  sunt  con- 
ciliabula  et  latrocinia  potius  quam  concilia.  Batio  est  evidens, 
nam  cum  convocatio  sit  indicenda  omnibus  episcopis  Ecclesiae, 
ab  eo  fieri  debet  qui  accepit  primatum  jurisdictionis  in  omnes 
et  singulas  ecclesias,  et  cui  soli  competit  cura  Ecclesiae 
universalis. 

435.  Aliquando  concilium  generale  potest  ab  alio 
eonvocari  quam  a Summo  Pontifice,  v.  g.  quando 
plures  de  summo  pontificatu  contendunt;  “in  eo  casu, 
non  datur  verus  papa  in  conspectu  Ecclesiae,  quae  proinde 
minime  tenetur  illi  obedire.  Manet  ergo  jus  Ecclesiae  ad  eli- 
gendum pontificem  verum  cui  teneatur  obedire,  atque  adeo 
ad  deponendum  dubium.”  Mazella , De  Religione  et  Eccle- 
sia, pag.  747. 

Exemplum  hujusmodi  convocationis  habemus  in  concilio 
«Constantiensi,  celebrato  ad  tollendum  schisma  occidentale. 
Hujusmodi  concilium  non  est  perfecte  cecumenicum,  nec 
habet  aliam  auctoritatem  quam  ut  de  certo  pontifice  provideat 
Ecclesiam. 

436.  Requiritur  at  ad  concilium  vocentur  omnes 
qui  jus  habent  snflragii,  nec  ullus  eorum  excludatur, 
quia  illud  concilium  repraesentat  totam  Ecclesiam,  et  juxta 
regulam  juris  29am,  in  6° : “ Quod  omnes  tangit,  debet  ab 
omnibus  approbari.”  Sufficit  tamen  ut  ex  intentione  vocantis 
convocatio  per  se  ad  omnes  referatur. 

437.  Ad  concillnm  quidam  vocandi  sunt  de  |nre 
ordinario,  quidam  ex  privilegio  et  consuetudiue. 

1°  Vocandi  sunt  omnes  totius  orbis  episcopi,  idque  jure 
proprio ; quia  sunt  pastores  Ecclesiae  quam  tanquam  primates 
Tegere  debent.  “ Tenendum  est,  ait  Schmalzgrueber , Dissert . 
prcem .,  n.  325,  potestatem  suffragii  decisivi  seu  definiendi 
solis  episcopis  divinitus  concessam  esse.  Cum  enim  jus  defi- 
niendi ea  quae  credenda,  aut  quae  agenda  sunt,  a potestate 
pascendi  et  regendi  proficiscatur,  ii  tantum  qui  jure  divino 

pastores  et  doctores  Ecclesiae  constituti  sunt,  in  eodem  jure 
divino  suffragium  ferunt,  propositasque  quaestiones  definiunt. 
Quapropter  episcopi  in  conciliis  generalibus  non  consiliarii, 
non  consultores,  sed  veri  judices  sunt.” 

Disputatur  inter  auctores  an  episcopi  titulares  sint  jure 
ordinario  vocandi.  Ratio  dubitandi  est,  quia  non  habent  juris- 
dictionem in  ecclesia  cujus  titulum  deferunt.  Attamen  juxta 
plures  vocandi  sunt,  quia  per  consecrationem  obtinent  juris- 
dictionem in  actu  primo , et  sunt  pastores  veri  qui  per  acci- 
dens tantum  suam  potestatem  non  exercent,  ex  eo  quod 
eorum  ecclesia  ab  infidelibus  detinetur.  Summus  Pontifex 
potest  episcopos  titulares  vocare,  et  semel  vocati  habent  suf- 
fragium decisivum. 

2°  Praeter  episcopos  solent  insuper  cardinales  non  episcopi,, 
abbates  et  praepositi  generales  ordinum  regularium  suffra- 
gium ferre,  quia  jurisdictione  quasi  episcopali  potiuntur. 
Hoc  jus  eis  conceditur  ex  privilegio  ; si  hanc  facultatem  vi 
characteris  non  habent,  eamdem  vi  dignitatis  obtinent. 

3°  Praeter  istos  admittuntur  etiam  nonnulli  theologi  doc- 
trina et  prudentia  conspicui,  aliquando  etiam  laici.  Hi  omnes 
non  habent  nisi  votum  consultati  vum  et  adhibentur  ut  juvent 
Patres  concilii  in  disputaudo.  Multo  minus  habent  votum 
decisivum  reges  et  imperatores  qui  concilio  intersunt;  sedent 
ut  protectores  concilii  et  executores  decretorum. 

4°  Praelati  vel  alii  clerici  qui  loco  episcoporum  absentium 
intersunt  concilio  olirn  ferebant  suffragium  decisivum,  sed  in 
Concilio  Tridentino  nemo  ad  suffragium  decisivum  admissus 
est  qui  ab  alio  subrogatus  fuerat.  Bened.  XIV , De  Syn . 
dioec .,  lib.  III,  cap.  12. 

438.  Facta  convocatione,  necesse  non  est  ut  omne» 
episcopi  conveniant,  sed  sufficit  ille  numerus  episcopo- 
rum qui  cum  Pontifice  dici  potest  repraesentare  Ecclesiam 
docentem.  Episcopi  impediti  possunt  mittere  procuratorem. 

439.  Concilio  legitime  convocato  pnegidet  Sum- 
mus Pontifex  per  se,  vel  per  snos  legatos*  Praesidentia 
concilii  non  hoc  tantum  secumfert  ut  Pontifex  in  digniori 
loco  sedeat,  sed  etiam  ut  praevio  suo  consilio  proponantur 
quaestiones  et  negotia  quae  in  concilio  tractari  debent,  et  ab 
eodem  dirigantur  discussiones. 

In  definitionibus  dogmaticis  et  decretis  disciplinaribus  non 
requiritur  unanimitas  suffragiorum,  nec  majori tas ; per  se, 
sufficit  minor  pars,  si  eidem  adhaereat  Pontifex  : “ Non  tene- 
tur Pontifex  illi  parti  k accedere  quae  pluribus  suffragiis  juva- 
tur, cum  sententia  paucorum  melior  esse  possit.”  Card. 
Sfrondatus,  apud  Sebastianelli , De  Clericis , n.  124. 

440.  Decreta  conciliorum  generalium,  st  a Sede 
ipostolica  confirmata  sint,  obtinent  plennm  robur 
et  auctoritatem.  Decreta  quae  doctrinam  fidei  orthodoxae 
respiciunt,  ut  quatuor  Evangelia  sunt  retinenda ; quae  spe- 
ctant ad  morum  reformationem,  vim  obtinent  legis  omnes 
Christi  fideles  obligantis.  Ratio  de  decretis  reformatoriis 
est,  quia  hujusmodi  leges  Papa  solus  potest  condere : ergo 
multo  magis  eas  condere  potest  cum  concilio  generali ; quoad 
decreta  doctrinalia,  sunt  oracula  Ecclesiae,  quae  habens  assis- 
tentiam  Spiritus  Sancti,  est  columna  et  firmamentum  veri- 
tatis. 

Decreta  disciplinaria  concilii  generalis  non  ligant  Summum 
Pontificem,  quia  inferior  in  superiorem,  imo  par  in  parem, 
legem  condere  nequit  ; unde  Papa  potest  ea  immutare,  sive 
eis  derogando,  sive  ab  eis  dispensando,  sive  etiam  ea  revo- 
cando. Attamen  convenit  ut  nonnisi  ob  rationem  necessitatis 
vel  utilitatis  legibus  communibus  deroget  : unde  Papa  custo- 
dit canones  et  debet  eos  servare. 

CAPUT  II 

) 

DE  CONCILIIS  PARTICULARIBUS 

441.  Concilia  particularia  sunt  duplicis  generis; 

1°  nationalia^  quae  celebrat  aliquis  patriarcha,  vel  primas, 
aut  etiam  Papa  cum  archiepiscopis  et  episcopis  unius  alicu- 
jus  regni  vel  nationis  ; 2°  provincialia , quae  archiepiscopus, 
seu  metropolitanus  celebrat  cum  suis  suffraganeis  episcopis, 
abbatibus,  aliisque  clericis  suae  provincife. 

442.  Concilia  natlonalla  convocantur  a primate, 
annuente  Summo  Pontifice,  et  sub  ejus  praesidentia 
celebrantur.  A pluribus  annis  recessit  auctoritas  primatialis, 
et  omnes  archiepiscopi  obtinuerunt  ut  dependerent  imme- 
diate a Sancta  Sede.  Hinc  non  amplius  celebrantur  concilia 
nationalia;  ipsa  concilia  Baltimorensia  dicuntur  nationalia 
quatenus  fuerunt  congregationes  omnium  episcoporum  Unio- 
nis Americanae,  sed  non  sunt  stricte  nationalia,  quia  auctori- 
tate apostolica,  non  primatiali,  archiepiscopus  Baltimorensis 
ea  convocavit  et  eis  praefuit.  Sebastianelli , De  Clericis , 
n.  144. 

443.  Convocatio  concilii  provincialis  pertinet  ad 
mctropolitanum,  et,  eo  legitime  impedito,  ad  antiquiorem 
episcopum  suffraganeum  ; Trid.^sess.  XXlVycap.  2,  DeRef. 
Sede  archiepiscopali  vacante,  indictio  fit  ab  eodem  antiquiore 
episcopo,  non  vero  a vicario  capitulari. 

Antiquitus  concilia  provincialia  bis  in  anno  convocabantur  ; 
jure  Decretalium  expresso  in  cap.  Sicut  olimi  25,  De  accusa- 
tionibus, semel  singulis  annis  coadunabantur  ; Concilium  Tri- 
dentinum  mandavit  convocationem  concilii  faciendam  esse 
singulis  trienniis.  Hoc  decreto  non  prohibetur  quominus  fre- 
quentius celebretur,  sed  ne  diutius  celebratio  differatur.  Illud 
decretum  Concilii  Trid.  non  potest  abrogari  per  contrariam 

consuetudinem,  quae  potius  corruptela  juris  esset  appellanda ; 
imo  Sedes  Apostolica  non  cessat  hortari  metropolitanos  ad 
hanc  Tridentinae  praescriptionis  observentiam.  Sebastianelli , 
De  Clericis,  n . 146. 

444.  Ad  concilium  provincia le. vocandi  sunt : 

1°  Omnes  episcopi  suffraganei  seu  comprovinciales,  etiam 
non  consecrati.  Eis  assimilantur  administratores  apostolici 
in  spiritualibus  et  temporalibus,  necnon  episcopi  coadjuto - 
res , quando  coadjutus  dioecesi  regendae  omnino  impar  factus 
est,  ita  ut  coadjutor  jam  per  se  dioecesim  administret.  Si 
episcopus  coadjutus  intersit  concilio,  non  est  conveniens  ut 
ejus  coadjutori  tribuatur  votum  decisivum,  attento  praesertim 
quod  in  sententiarum  discrepantia,  duplici  suffragio  una  pars 
adversus  alteram  juvaretur ; ita  S.  Cong.  de  Prop.  Fide  in 
litteris  quibus  acta  I Concilii  Queb.  fuerunt  revisa  et  reco- 
gnita. 

2°  Abbates  et  alii  Prcelati  habentes  jurisdictionem  quasi- 
episcopalem  in  clerum  et  populum  alicujus  loci  intra  ambi- 
tum ipsius  provinciae. 

3°  Vicarii  Capitulares  ecclesiarum  vacantium,  quia  eis, 
sede  vacante,  devolvitur  tota  jurisdictio  episcopalis. 

445.  Episcopi  et  omnes  qui  coneilio  provinciali 
interesse  debent  ad  ipsum  convenire  omnino  tenen- 
tur. Si  vero  justa  causa  impediantur,  procuratorem  mittere 
debent  cum  excusatione.  Huic  procuratori  competit  votum 
consultativum,  nisi  concilio  provinciali  placuerit  ei  dare 
votum  decisivum.  Bargilliat , Prcel.  Jur.  Can.,vol,  I9tit.  V 
n.  681. 

446.  Ad  concilium  provinciale  invitantur: 

1°  Capitula  ecclesiarum  cathedralium , ut  per  suos  dele- 
gatos adsint. 

2°  Plures  viri  ecclesiastici , qui  plura  officia  obeunt,  puta 
notarii,  secretarii,  promotoris.  Patres  solent  plures  theologos 

et  canonistas  sibi  adjungere,  quorum  doctrina  utuntur  ad 
pleniorem  discussionem  rerum  agendarum. 

447.  Concilio  legitime  convocato  praeesse  debet 
metropolltanus,  vel,  eo  nolente  aut  non  valente,  antiquior 
suffraganeus.  Ipsius  metropolitani  est  designare  locum  in 
quo  celebrabitur  concilium,  et,  nisi  exstet  aliqua  causa  legi- 
tima, non  potest  relinquere  ecclesiam  metropolitanam. 

Alii  episcopi  sedent  in  concilio  juxta  ordinem  suae  conse- 
crationis, non  vero  juxta  dignitatem  suae  ecclesiae. 

Ea  censetur  sententia  concilii  in  quam  convenit  major  pars 
eorum  qui  votum  decisivum  habent. 

448.  Antiquitus  In  concilio  provinciali  agitaban» 
tnr  omnes  cansse  sive  dviles9  sive  criminales  episco- 
porum In  prima  instantia  ; atvero  Concilium  Trid.,  sess. 
XXIV,  cap.  5,  decrevit  causas  criminales  majores  judi- 
candas esse  in  tribunali  Summi  Pontificis,  minores  vero  in 
concilio  provinciali.  Idem  Concilium,  sess.  XXIV,  cap.  2y 
statuit  concilium  provinciale  convocandum  esse  “ pro  mode- 
randis moribus,  corrigendis  excessibus,  controversiis  compo- 
nendis, aliisque  in  sacris  canonibus  permissis.”  Benedictus 
XIV,  in  opere  De  Synodo  dioecesana , lib.  7,  plura  recenset  a 
quibus  episcopi  in  suis  constitutionibus  cavere  debent,  sive 
in  concilio  provinciali,  sive  in  synodo  dioecesana. 

449.  Ex  constitutione  Immensa  blxti  V,  acta  con- 
cilii provincialis  non  possunt  publicari  antequam  a S. 
Sede  expendantur  et  recognoscantur.  Porro  acta  concilii  pro- 
vincialis possunt  probari  in  forma  communi , vel  in  forma 
specifica. 

1°  Approbantur  acta  in  forma  communi,  quando  Sacra 
Congregatio  eadem  expendit,  corrigit,  si  quae  minus  recta  vel 
opportuna  occurrant,  et  ea  recognita  restituit  metropolitae  ut 
vulgare  eadem  possit.  Haec  recognitio  novam  non  elargitur 
eisdem  actis  auctoritatem ; unde  haec  decreta  in  forma  com- 
20 

muni  et  simplici  approbata  retinent  valorem  decreti  provin- 
cialis. Hinc  in  alio  concilio  provinciali  immutari  queunt ; 
non  possunt  vero  a metropolitano  corrigi  vel  abrogari  extra 
synodum  provincialem.  Doctores  tamen  tenent  episcopos 
singulos  in  propria  dioecesi  posse  in  eisdem  dispensare  quoad 
casus  particulares,  accedente  legitima  causa,  fi tanti,  PrceL 
Jur.  Can .,  lib.  /,  tit.  XXXI , n . 161. 

2°  Romanus  Pontifex  potest  revocare  decreta  ad  suum  tribu- 
nal et  ea  appiobare  per  speciales  litteras ; haec  approbatio 
dicitur  in  forma  specifica.  Haec  decreta  non  possunt  a metro- 
politano, neque  ab  alio  concilio  provinciali,  sine  Romani 
Pontificis  licentia,  corrigi  aut  immutari,  siquidem  obligant  in 
provincia  perinde  ac  si  essent  constitutiones  pontificiae.  Haec 
tamen  specialis  confirmatio  minime  extendit  decreta  ad 
universalem  Ecclesiam,  nisi  aliter  expresserit  Pontifex,  vel 
quaedam  hujusmodi  decreta  in  Corpore  Juris  retulerit. 

450.  Decreto  concilii  provincialis  rite  recognito 
et,  si  opus  fuerit,  emendato,  promulganda  sunt  a sin- 
gulis episcopis  infra  semestre,  in  synodo  dicecesana,  vel  extra 
synodum.  Facta  promulgatione,  statim  obligant;  licet  dubi- 
tetur an  leges  generales  Ecclesiae  obligent  nisi  po3t  bimestre, 
ad  instar  legis  civilis,  omnes  fatentur  legem  latam  ab  infe- 
riore statim  obligare  post  promulgationem,  nisi  legislator  aliud 
decernat.  Benedictus  XIV ] De  Synodo , lib.XIIIt  cap.  4,  n.  2. 


CAPUT  III 

DE  SYNODO  DICECESANA 

451.  Hcec synodus  sic  defluitur:  “ Legitima  congre- 
gatio ab  episcopo  coacta  ex  presbyteris  et  clericis  suae  dioece- 
sis, aliisque  qui  accedere  ad  eam  tenentur,  in  qua  de  his  quae 

pastorali  incumbunt  agendum  et  deliberandum  est.”  Bene- 
dictus XIV '}  De  Synodo , lib.  /,  c.  /. 

452.  Nynodnm  dioecesanam  convocare  potest : 

lu  Episcopus  Ordinarius  loci,  etsi  non  adhuc  consecratus, 
quia  convocatio  est  actus  jurisdictionis  quam  episcopus  obti- 
net per  suam  confirmationem  ; 

2°  Vicarius  Generalis  non  potest,  sine  speciali  mandato, 
synodum  indicere  et  celebrare ; 

3°  Sede  vacante,  Vicarius  Capitularis  nequit  synodum  cele- 
brare, nisi  elapsus  fuerit  annus  ab  ultima  synodo  celebrata 
ab  episcopo  ; 

4°  Praelati  episcopis  inferiores  non  possunt  synodum  indi- 
cere, nisi  habeant  territorium  omnino  separatum  cum  juris- 
dictione. quasi  episcopali  in  populum  et  in  clerum,  et  insuper 
habeant  beneplacitum  apostolicum. 

453.  Ad  synodum  dicecesanam  vocantur  : 

1°  Abbates  saeculares  qui  in  dioecesi  reperiuntur ; 

2°  Abbates  regulares  et  superiores  conventuum,  licet  ex- 
empti sint  a jurisdictione  episcopi,  nisi  in  eorum  religione 
exstet  capitulum  generale  cui  conventus  totius  congregatio- 
nis subjiciatur  ; 

8°  Parochi  omnes  et  quicumque  curam  animarum  gerunt 
in  dioecesi,  sive  saeculares,  sive  regulares,  sive  beneficium 
curatum  sit  perpetuum,  sive  manuale ; 

4°  Coeteri  presbyteri  et  clerici  inferiores,  quando  in  synodo 
agendum  est  de  reformatione  morum  aut  de  promulgatione 
decretorum  concilii  provincialis ; 

5°  Capitulum  ecclesiae  cathedralis,  saltem  per  aliquot  depu- 
tatos ; 

6°  Vicarii  generales  et  vicarii  foranei. 

Quamvis  plures  clerici  dioecesis  in  synodo  conveniant, 
tamen  episcopus  solus  est  judex  et  legislator,  qui  incipit  et 
dissolvit  synodum,  et  qui  suo  nomine  decreta  conficit  et  pro- 
mulgat. Quare  votum  adstantium  est  solum  consultativum, 

non  vero  decisivum ; episcopus  exquirit  consilium  adstan~ 
tiura,  sed  non  tenetur  illud  sequi. 

^ 454.  Quaeritur  quodnam  sit  objectnm  Synodi  di«* 

eesanse*  Materia  quae  expendi  potest  in  synodo  plane  expo- 
X,  nitur  in  celebri  opere  Bened . XIV,  De  Synodo.  Decreta 
synodi  praecipiunt  observantiam  sacrae  liturgiae  et  removent 
abusus  qui  forte  irrepserunt ; vitia  praecipua  et  mores  depra- 
vatos praesertim  clericorum  emendare  satagunt;  pericula  ab 
hostibus  christianae  fidei  opposita  praeveniunt  et  arcent  salu- 
bribus monitis  et  sanctionibus ; pacem  et  unitatem  fovent ; 
religionis  studium  et  honorem  in  populo  necnon  legum 
ecclesiasticarum  observantiam  aptis  dispositionibus  promo- 
vent. 

In  synodo  nominantur  1°  examinatores  synoda^es,  quo- 
rum officium  est  examinare  clericos  promovendos  ad  ordines 
vel  ad  beneficia  ecclesiastica,  Trid .,  sess.  XXIV%  cap.  18r 
De  Ref. ; 2°  judices  synodales,  quibus  committenda  est  exe- 
cutio  rescriptorum  Sanctae  Sedis ; Trid.,  sess.  XXV , cap.  10, 
De  Ref. 

Episcopus  debet  se  abstinere  a decidendis  quaestionibus 
quae,  salva  fide,  agitantur  in  scholis  vel  a doctoribus,  Caveat 
enim  ne  per  suas  constitutiones  synodales  deroget  juri  com- 
muni, aut  laedat  privilegia  Eegularium. 

455.  Kemanet  aliquid  dicendam  de  tempore  et 
de  loco  celebrationis  synodi  dicecesanse.  Antiquitus 
^ — semel  vel  etiam  bis  in  anno  celebrabatur;  Innocentius  III, 
in  cap.  25,  De  accusationibus,  edixit  ut  semel  in  anno  habe- 
.retur,  quam  dispositionem  renovavit  Trid.,  sess.  XXIV,  cap.  2. 

1°  Lex  de  annuali  celebratione  synodi  dioecesanae  abrogata 
non  est,  sed  non  stricte  urgetur  ; in  pluribus  dioecesibus,  sup- 
pletur per  praxim  et  confirmationem  eorum  quae  in  aliqua 
synodo  dioecesana  fuerunt  constituta.  Jamvero  in  approba- 
tione relationum  quas  de  statu  dioecesis  episcopi  faciunt  occa- 
sione visitationis  liminum  Apostolorum,  S.  Congregatio  Con- 

•cilii  non  instat  ut  absolute  servetur  lex  Tridentina,  sed  epi- 
scopos hortatur  ut  synodum  dioecesanam  celebrent  quoties 
viderint  bono  spirituali  dioecesis  expedire.  Santi , Prcel.  Jur . 
Can .,  lib.  I , tit.  XXXI , n.  176. 

2°  Synodus  dioecesana  constituit  exercitium  publicum  et 
solemne  jurisdictionis  episcopalis ; quare  in  territorio  epi- 
scopo subjecto  celebrari  debet.  Licet,  stricto  jure,  episcopus 
possit  synodum  congregare  in  quolibet  oppido  suae  dioecesis, 
tamen  ubi  nullum  obstet  impedimentum,  maxime  expedit  ut 
illam  convocet  in  civitate,  et  apud  ecclesiam  cathedralem,  ut 
declaravit  S.  Congregatio  Concilii,  17  Maii  1636. 

Tandem  notandum  est  episcopum  posse  statim  publicare 
decreta  synodi,  quin  exquirat  eorum  revisionem  a Sancta 
Sede.  Cf.  Santi , loco  citato . 


TITULUS  X 

DE  PRAECIPUIS  ADJUTORIBUS  EPISCOPI 


Praecipui  adjutores  episcopi  in  exercitio  potestatis  juris- 
dictionis sunt  vicarii  generales,  vicarii  foranei,  canonici 
ecclesiae  cathedralis  et  consiliarii,  vicarius  capitularis,  et  admi- 
nistrator dioecesis ; de  singulis  agendum  erit  in  sequentibus 
capitibus. 


CAPUT  I 

DE  VICARIO  GENERALI 

f 456.  Vicarius  Generalis  definitur : Persona  legitime 
deputata  ad  exercendam  generaliter  jurisdictionem  episcopa- 
lem vice  episcopi,  ita  tamen  ut  actus  ejus  ab  episcopo  gesti 
\ videantur. 

w Dicitur  1°  persona  legitime  deputata , quia  potest  vicarius 
constitui  sive  ab  episcopo,  sive  a Romano  Pontifice. 

Dicitur  2°  ad  exercendam  jurisdictionem  episcopalem , 
quia  vicarius  generalis  repraesentat  personam  episcopi  non 
in  eis  quae  sunt  potestatis  ordinis^  sed  ^jisdictionis ; hinc 
etiamsi  vicarius  generalis  ^reperiatur  insignitus  dignitate- 
episcopali,  non  potest  conferre  sacramenta  confirmationis  et 
ordinis,  nec  conficere  chrisma  aut  oleum  sanctum,  aliaque 
peragere  quae  sunt  ordinis  episcopalis,  absque  episcopi  proprii 
delegatione. 

Dicitur  3°  ad  exercendam  generaliter , quia  vicarius  gene- 
ralis constituitur  ad  universalitatem  causarum  totius  dioecesis,. 


TIT.  X.  DE  PRiECIPUIS  ADJUTORIBUS  EPISCOPI  311 


a/ 


ita  ut  in  rebus  jurisdictionis  possit  quidquid  potest  episcopus. 
Excipiuntur  actus  jurisdictionis  graviores  et  actus  quos  qpi- 
scopus  sibi  reservavit. 

Dicitur  4°  ita  ut  actus  ejus  ab  episcopo  gesti  videantur , 
quia  est  de  essentia  vicarii  generalis  ut  actus  ab  ipso  positi  in 
jure  valeant  eodem  modo  ac  si  ab  episcopo  positi  fuissent. 
Unde  a tribunali  vicarii  generalis  non  datur  appellatio  ad  epi- 
scopum, quia  appellatio  fit  de  judice  inferiori  ad  superiorem; 
jamvero  episcopus  et  ejus  vicarius  generalis  sunt  una  per- 
sona juridica  et  constituunt  unum  et  idem  tribunal. 

Juxta  praxim  hodiernam,  vicarii  generalis  et  officialis 
nomina  sunt  synonyma  et  idem  omnino  officium  exprimunt; 
generatim  vicarius  vocatur  generalis  quando  exercet  jurisdi- 
ctionem voluntariam,  vocatur  officialis  quando  utitur  jurisdi- 
ctione contentiosa. 

457.  An  episcopus  semper  teneatur  sibi  consti- 
tuere vicarium  generalem,  doctores  in  hoc  non  concor- 
dant. 


/to 


1°  Alii  sentiunt  episcopum,  absolute  loquendo,  non  teneri  ' 
sibi  vicarium  constituere ; alii  volunt  eum  ad  id  teneri,  etiam 
extra  casum  necessitatis  ; alii  tandem  distinguunt  inter  casum 
quo  episcopus  commode  posset  per  seipsum  omnia  dioecesis 
negotia  expedire  et  casum  quo  id  non  posset.  Videtur  episco- 
pum non  teneri  ad  constituendum  sibi  vicarium  generalem  ; 
hoc  expresse  declaravit  S.  Congregatio  Concilii,  11  Feb.  1695, 
apud  Ferrarie , v.  Vicarius  generalis , art . 1.  Etenim  episco-  tc>  - 
pus  satisfacit  legi  naturali,  si  sufficienti  numero  virorum 
idoneorum  jurisdictionem  suam  deleget,  et  per  eo9  negotia 
expedit ; quo  in  casu,  nullus  exstabit  in  dioecesi  vicarius 
generalis. 

2°  Obligatio  constituendi  vicarium  generalem  sustineri  tan- 
tum potest,  quando  episcopus  non  residet;  unitas  enim  regi- 
minis ad  rectam  dioecesis  curam  necessario  postulat,  ut, 
absente  episcopo,  relinquatur  in  dioecesi  superior,  qui  eamdem 

jurisdictionem  ordinariam,  quae  episcopo  competit,  exerceat. 
Haec  autem  unitas  non  obtineretur,  si  episcopus  absens  dice- 
cesim  administraret  per  delegatos ; quia  a delegato  daretur 
appellatio  ad  delegantem,  qui  commorans  extra  suam  dioece- 
sim  nequiret  has  appellationes  expedire.  In  hoc  casu,  Sancta 
Sedes,  non  metropolitanus,  supplebit  negligentiam  episcopi 
vicarium  generalem  sibi  constituere  nolentis.  Sebastianelli , 
De  Clericis , tit.  X%  num . 246. 

458.  Episcopus  qui  prasest  duabus  dioecesibus 
«que  principaliter  unitis,  duos  potest  habere  vicarios 
generales,  unum  pro  unaquaque  dioecesi.  Si  uni  tantum 
ecclesise  praeficiatur,  episcopus  potest  unum  aut  plures  assu- 
mere, in  regionibus  praesertim  ubi  viget  consuetudo  habendi 
plures  vicarios  generales. 

Requidem  vera,  canones  loquuntur  in  numero  singulari 
de  vicario  generali,  de  officio  vicarii  episcopalis,  quin  eo 
ipso  prohibitura  censeatur  plures  simul  ad  idem  officium 
assumi : “ Episcopus,  ait  Pirhingt  non  tantum  unum,  sed 
etiam  plures  vicarios  principales,  eosque  cum  jurisdictione 
ac  potestate  in  solidum  constituere  potest ; ” et  “ nullo  jure, 
ait  Vecchiotti , lib . II , cap . 7,  vetatur  episcopus  plures  sibi 
vicarios  constituere.”  Attamen  “ ubi  consuetudo  jam  viget, 
jus  patitur  ut  plures  vicarii  in  solidum  constituantur ; atubi 
haec  consuetudo  non  est,  non  permittitur  introduci ; ” De 
Angelis , tit . XXX  VIII.  Hinc  S.  C.  Concilii,  interrogata  an 
in  Italia  episcopus  duos  nominare  possit  vicarjos  generales, 
respondit,  die  29  Aprilis  1893 : Negative. 

459.  Quando  plures  constituuntur  vicarii  gene- 
rales in  aliqua  dioecesi,  pluribus  committitur  tota  juris- 
dictio episcopalis  tum  voluntaria,  tum  contentiosa. 

1°  Hi  vicarii  generales  non  possunt  constitui  ut  procedant 
collegialiter , ita  ut  id  valeat  quod  pluribus  placuerit;  hic 
modus  in  jure  reprobatur,  quia  non  expedit  ut  dioecesis 
regatur  per  aliquod  collegium. 

2°  Vicarii  generales  non  possunt  hoc  modo  constitui  ita  ut 
unusquisque  suum  territorium  in  dioecesi  habeat,  et  in  quo 
tantum  valide  exerceat  suam  jurisdictionem  ; in  hoc  habere-  t 0 J» U*  > i^c  • 

V*  J trt 


tur  vicarius  particularis,  non  vero  generalis.  ’ 

3°  Neque  magis  in  jure  probatur  quod  vicarii  ita  constituan-  1 
tur  ut  unus  exerceat  tantum  jurisdictionem  voluntariam,  et 
non  possit  valide  exercere  contentiosam,  alius  deputetur  ad 
jurisdictionem  contentiosam  absque  jurisdictione  voluntaria; 
si  attendatur  ad  naturam  hujus  officii,  hoc  modo  non  habere- 
tur vicarius  generalis  quoad  jurisdictionem. 

460.  Vicarii  generales  constituuntur  in  solidnm,^*4*^ 

ita  ut  unusquisque  valeat,  quoad  rei  validitatem , omnia 
negotia  tractare,  et  ille  negotium  solvere  possit  qui  prior  illud 
occupaverit.  Diximus  quoad  rei  validitatem , quia  episcopus 
habens  duos  vicarios  generales,  potest  quaerere  ab  uno,  vel  ut 
jurisdictionem  non  exerceat,  vel  ut  utatur  tantum  juris- 
dictione voluntaria  aut  contentiosa ; huic  episcopi  disposi- 
tioni stare  debet  vicarius  generalis,  ad  rei  liceitatem. 

461.  Relate  ad  dotes  requisitas  in  vicario  gene- 
rali, oportet  1°  ut  quis  sit  clericus  saltem  tpnsuratus,  quia 
laicus  est  incapax  jurisdictionis  exercendae  ; 2°  debet  esse  25 
annos  natus,  ex  Cone.  Trid .,  sess.  XXIV , cap.  12  ; 3°  ex  stylo  4*  'wty*  * 

S.  C.  Concilii,  requiritur  ut  sit  doctor  aut  licentiatus  in  jure  ^n44i/yil/  ' 
canonico ; 4°  mens  ejusdem  congregationis  est  ut  episcopus 

non  eligat  fratrem,  aut  nepotem,  aut  alium  sibi  communitate 
sanguinis  conjunctum  ; 5°  item  tradunt  canonistae  non  posse  j ^ y / y ( 
in  vicarium  assumi  pcenitentiarium  ecclesiae  cathedralis,  ne / t y ^ 
suspicio  oriatur  quod  utatur  scientia  habita  in  confessione  ™ ' 

pro  dirimendis  causis,  praesertim  criminalibus;  6°  etiamvtm^*yut  «/♦**»», 
excluduntur  parochi  ab  hoc  officio,  quia  nimis  distraherentur ^ 
ab  administratione  suae  parochiae,  et  praesertim  non  possent 
servare  residentiam.  Craissont  Manuale  Jur.  Can .,  n.  1137 

462.  Yicarius  generali»  repraesentat  episcopum  in 
exercitiojurisdictionig»  ita  ut  cuncta  quaeagit  intra  limites 
juris,  acta  conseantur  ab  ipso  episcopo.  Potest  consequenter 
agere  quidquid  refertur  ad  jurisdictionem  episcopalem,  iis 
solum  exceptis  quae  episcopus  sibi  reservari  declaravit,  vel 
quae  pro  rei  gravitate  reservata  censentur.  Proinde  vicariis 
non  competunt  ea  quse  episcopis  tribuuntur  jure  extraordi- 
nario, sive  ex  privilegio,  sive  ex  delegatione.  Hinc  vicarius 
generalis  nequit  dispensare  ab  irregularitatibus  ex  delicto 
occulto  provenientibus,  quia  hanc  facultatem  Tridentinum, 
sess.  XXIV,  cap.  6,  concessit  ut  per  episcopum  vel  vicarium 
specialiter  deputandum  exerceatur. 

Idem  dicatur  de  aliis  facultatibus  quas  Sancta  Sedes  com- 
mittit, non  Ordinariis , sed  Episcopis . Quamvis  episcopus 
et  vicarius  generalis  habeant  idem  tribunal  in  his  quae  sunt 
jurisdictionis  ordinariae,  diversum  habent  in  his  quae  sunt 
jurisdictionis  delegatae.  Unde  delegationes  quae  committun- 
tur episcopo  vel  vicario  generali,  ab  episcopo  vel  a vicario 
generali  executioni  mandari  debent. 

I 463.  Quando  delegationes  committuntur  Ordina- 
rio loci,  hoc  nomine,  juxta  decretum  editum  a.  S.  C.  Inqui- 
sitionis, die  20  Feb.  1888,  veniunt  episcopus,  vicarii  genera- 
1 les,  et,  sede  vacante,  vicarius  capitularis;  unde  vicarius 
generalis  est  competens  ut  has  delegationes  exsequatur. 

1°  Illa  rescripta  quibus  Sancta  Sedes  dispensat  ab  impedi- 
mentis matrimonialibus,  committuntur  Ordinariis  locorum  ; 
hinc  possunt  executioni  mandari  ab  episcopo  aut  vicario 
generali,  vel,  sede  vacante,  a vicario  capitulari  aut  ab  admi- 
nistratore dioecesis. 

2°  Ex  stylo  Curiae,  facultates  quas  Sancta  Sedes  episcopia 
communicat  sub  specie  formularum , conceduntur  Ordina- 
riis locorum  ; appellatione  Ordinariorum  veniunt  episcopi, 
administratores  seu  vicarii  apostolici,  praelati  seu  praefecti 
habentes  jurisdictionem  cum  territorio  separato,  eorumquo 

officiales  seu  vicarii  in  spiritualibus  generales,  et,  sede  vacante, 
vicarius  capitularis  vel  legitimus  administrator.  Decretum 
Sti  Officii,  20  Ap.  1898. 

3°  Idem  Sanctum  Officium,  die  3 Maii  1899,  declaravit 
verba  decreti  diei  24  Nov.  1897 : “ facultates  speciales  habi- 
tualiter  a S.  Sede  episcopis  concessas,”  comprehendere  etiam 
a)  illas  quibus  utuntur  quotiescumque  voluerint,  licet  ad 
praefinitum  tempus,  cujusmodi  sunt  facultates  de  Poeniten- 
tiaria  dictae,  reductionis  missarum  ; b)  facultatem  benedicendi 
et  delegandi  ad  sacra  paramenta  benedicenda,  eamque  tran- 
sire ad  vicarium  capitularem,  quamvis  episcopali  dignitate 
non  insignitum  ; c)  facultates  quibus  dumtaxat  uti  valent 
pro  determinato  numero  casuum,  ut  sunt  facultates  dispen- 
sandi a sacrae  ordinationis  titulo  pro  definito  ordinandorum 
numero. 

4°  Imo  cum  vicarii  generales  relate  ad  facultates  speciales 
habitualiter  a S.  Sede  episcopis  concessas  sint  delegati  Sanctae 
Sedis,  possunt  subdelegare  easdem  facultates,  dummodo  in 
facultatibus  non  prohibeatur,  aut  subdelegandi  jus  pro  aliqui- 
bus non  coarctetur,  quo  in  casu  servanda  erit  forma  rescripti. 
Of.  Introductionem , num . 32. 

464.  Vicarius  generalis  non  potest  sine  speciali 
mandato  exsequi  negotia  graviora»  aut  ea  quae  episco- 
pus sibi  reservavit.  Si  quaeratur  quaenam  in  specie  graviora 
existimentur,  potiores  casus  sunt,  juxta  Zitelli , Apparatu s 
Juris  Ecclesiastici,  p.  144,  synodum  convocare  velconstitu- 1 
tiones  synodales  mutare,  dioecesim  visitare,  cognoscere,  juxta' 
plures,  _causas  matrimoniales,  cognoscere  et  punire  delicta 
. ^ ».*i*  quae  graviores  exigunt  pcenas,  concedere  litteras  dimissoriales 
’ v ad  oraines  recipiendos  ab  alieno  episcopo,  nisi  forte  episcopus 

in  longinquis  regionibus  diu  commoretur,  dare  litteras  incar- 
dinationis  aut  excardinationis,  conferre  beneficia,  mutare  sta- 
tum beneficiorum  per  unionem  aut  dismembrationem,  indul- 
gentias concedere,  etc. 

465.  Negotia,  quse  vi  generali»  mandati  non  Intel» 
liguntur  concessa  vicarii»  generalibus,  possunt  iidem 
expedire  vi  mandati  specialis  habiti  ab  episcopo.  Mandatum 
autem  speciale,  ut  aliquid  valeat,  debet  exprimi  verbis  tam 
claris,  ut  satis  constet  de  intentione  committentis,  quia  spe- 
cialia non  committuntur  nisi  exprimantur,  juxta  regulam 

h.Jt&ib  juris  81am : “In  generali  concessione  non  veniunt  ea  quae 
tu/  quis  in  specie  non  esset  verisimiliter  concessurus.” 

Hinc  1°  nulla  intelligitur  concessa  potestas  ad  graviora 
negotia,  quando  episcopus  in  mandato  generali  fatetur  se 
proprio  vicario  liberam  conferre  potestatem.  Haec  enim  expres- 
sio non  indicat  extensionem  potestatis,  sed  tantum  liberum 
exercitium  potestatis  vicario  competentis,  vi  generalis  man- 
dati. 

2°  Nulla  etiam  jurisdictio  ad  gravis  momenti  causas  data 
censetur  per  clausulam  qua  facultas  fit  vicario  generali  exse- 
quendi quoque  ea  quoe  speciale  mandatam  requirunt . 

Aliud  dicendum,  si  episcopus,  praeter  hujusmodi  clausulam, 

. nonnulla  negotia  speciale  mandatum  requirentia  expresserit. 

Etenim  species  jurisdictionis  expressae  intelliguntur  designatae 
veluti  exempla,  a quibus  quasi  ad  similia  voluntas  episcopi 
extendi  debet.  Haec  tamen  ultima  clausula  valet  ut  vicarius 
possit  tractare  negotia  graviora  ejusdem, non  majoris  momenti. 

3°  Si  in  mandato  generali  expressa  fuerint  negotia  man- 
datum speciale  requirentia,  haec  solum  agere  potest  vicarius, 
non  vero  nominatis  similia,  quia  quod  voluit  superior  expres- 
sit. Sebastianelli,  De  Clericis , tit . X , cap%  1,  num . 250. 

466.  Poiest  episcopus  ejusmodi  speciali»  negotia  f /lU 

vicario  generali  committere,  vel  tanquam  vicario,  ^ ” 

vel  tanquam  delegato.  Si  dicta  specialia  commiserit  in 

ipso  instrumento  quo  vicarium  constituit,  vel  extra  commis- 
sionem, sed  cum  expressa  clausula  tanquam  vicario , in 
utroque  casu  vicarius  generalis  habet  jurisdictionem  ordina- 
riam in  specialibus.  Si  Vero  episcopus  extra  commissionem 

vicariatus  specialia  commiserit,  nec  expresserit  an  tanquam 
vicario  vel  an  tanquam  delegato  ea  concesserit,  vicarius 
quoad  ea  delegatas  censendus  erit;  unde  tunc  a vicario  dicta 
specialia  cognoscente  et  judicante,  dabitur  appellatio  ad  epi- 
scopum. Bouix , de  Judiciis , part.  II,  cap.  4. 

467.  Potestas  vicarii  generalis  quam  descripsi- 
mus, est  ordinaria,  non  delegata.  Vicarii  generalis  et 
episcopi  una  et  eadem  est  jurisdictio,  proinde  sicuti  episcopi 
ita  et  vicarii  ordinaria  dicenda  est  jurisdictio.  Praeterea  juris- 
dictio ordinaria  est  illa  quae  alicui  officio  publico  competit ; 
jam  vero  eo  ipso  quod  vi  cari  constituitur,  sortitur 

potestatem  quae  in  jure  huic  oMo  devolvitur.  In  episcopi 
facultate  est  hanc  jurisdictionem  limitare,  sed  non  potest  ita 
multiplicare  reservationes  ut  jurisdictio  proprii  vicarii  gene- 
ralis desinat  esse  generalis.  Tandem  Congregationes  Eomanae 
habent  jurisdictfionem  vicarii  generalis  uti  ordinariam  ; revera 
rescripta  circa  dispensationes  matrimoniales  debent  committi 
Ordinario  loci;  jamvero,  hoc  nomine,  veniunt  non  tantum 
episcopi,  sed  etiam  vicarii  generales.  S.  Cong . Concilii , 20 
Feb.  1888. 

f / 4 1 .468.  Pluribus  modis  vicarius  generalis  amittit  r >n^ 

Jw/S  *<+{***  . . . . J.  . 

suam  potestatem  : 1°  bi  episcopus  ipse  jurisdictionem 
amittat  per  mortem,  depositionem,  aut  renuntiationem,  vel  si 
episcopus  eam  exercere  nequeat  per  excommunicationem  aut 
alias  poenas  quibus  forsan  innodatur.  Jurisdictio  vicarii  gene- 
ralis ita  pendet  a jurisdictione  episcopi,  ut  vicarius  generalis, 
mortuo  episcopo,  non  possit  prosequi  negotia  incoepta. 

2°  Expirat  jurisdictio  vicarii  generalis  per  renuntiationem 
sive  expressam,  sive  tacitam.  3°  Cessat  per  revocationem  sive 
expressam,  sive  tacitam,  factam  ab  episcopo.  Habetur  tacita 
revocatio  quando,  non  vigente  consuetudine  plures  consti- 
tuendi vicarios,  episcopus  alium  nominat.  Quocumque  modo 
fiat  revocatio,  requiritur  gravis  et  justa  causa,  quia  revocatio. 

praeterquam  quod  esset  causa  mirandi,  infamat  revocatum. 
Non  exstante  causa  legitima,  vicarius  potest  ad  S.  Congrega- 
tionem recurrere  ut  restituatur  in  officio.  Sebastianelli , De 
Vicario  Generali , n.  253. 


CAPUT  II 

DE  VICARIO  FORANEO 

469.  Vicarius  fora  nens  est  ille  qui  permanenter  ab 
episcopo  in  certa  dioecesis  parte  ad  certos  actus  deputatur. 
Dicitur  foraneus,  quia  extra  fores,  seu  civitatem  in  qua 
residet  episcopus,  constituitur. 

Hinc  multum  differt  vicarius  foraneus  a vicario  generali : 

1°  Vicarius  foraneus  delegatam  jurisdictionem  habet,  vica- 
rius generalis  vero  ordinariam ; et  a sententia  prioris  appel- 
latur ad  episcopum,  non  vero  a sententia  posterioris. 

2°  Universalis  est,  moraliter  loquendo,  vicarii  generalis 
potestas  quoad  causas  et  loca  ; foranei  vero  partialis  et 
restricta , tanta  scilicet  quantam  episcopus  mandaverit. 

3°  Vicario  generali  competit,  ex  lege  ipsa  et  vi  officii  sui, 
certa  quaedam  et  determinata  jurisdictio,  ipsa  nempe  ordi- 
naria jurisdictio  episcopi,  exceptis  iis  quae  jure  excipiuntur, 
vel  episcopus  sibi  expresse  reservavit.  Vicarius  autem  fora- 
neus nihil  exsequi  valet  quod  expresse  ipsi  non  commiserit 
•episcopus.  Apud  Bargilliat , Prcel,  Jur.  Can .,  vol.  /,  n . 795. 

470.  Vicarii  foranei  successerunt  chorepiscopis» 
quorum  fit  mentio  in  primis  Ecclesise  saeculis.  Quando 
episcopi  in  cathedrali,  interveniente  universo  clero,  sacra  mi- 
nisteria peragebant,  ad  solatium  plebis  in  pagis  ac  ruri  degen- 
tis, iidem  antistites  mittebant  sacerdotes  res  sacras  fidelibus 
administraturos : unde  dicebantur  chorepiscopi , quasi  vices 

episcopi  gererent.  Verum  chorepiscopi,  multis  praerogativis  W 
dotati,  abusi  sunt  sua  potestate,  et  medio  saeculo  decimo 
exstinctus  est  totus  ordo  chorepiscoporum.  Eorum  loco,  archi- 
presbyteri  rurales,  seu  decani  rurales  fuerunt  suffecti,  et 
vocati  fuerunt  vicarii  rurales  seu  foranei  episcopi.  Benedictus  J 
XIV,  De  Synodo , lib.  III , cap.  3.  x 

471.  Potestas  vicarii  forauei  est  delegata : unde 
tantum  potest  quantum  ei  fuerit  demandatum  ab  episcopo. 

Duplici  modo  episcopus  ejus  potestatem  defluit,  vel  litteris 
quibus  illum  constituit,  vel  aliquo  decreto  synodi  dioecesanae. 

1°  Vicarius  foraneus,  antequam  procedat  in  illis  causis  ei  ab 
episcopo  commissis,  cogitur  ostendere  mandatum,  si  forte 
ejus  jurisdictio  in  dubium  revocetur,  quia  quilibet  delegatus 
factum  delegationis  probare  tenetur.  A sententia  vicarii 
foranei,  interponi  debet  appellatio  ad  tribunal  episcopi  vel 
vicarii  generalis. 

2°  Attenta  Ecclesiae  disciplina  hodierna,  vicarius  foraneus 
vigilat  in  clero  et  populo  sui  vicariattis  ; vigilat  supra  paro- 
chos, an  servent  residentiam,  praedicent  diebus  festivis  ver- 
bum Dei,  an  eorum  incuria  divinus  cultus  detrimentum 
patiatur,  etc.,  et  informare  debet  episcopum. 

472.  Episcopus  omnes  vicarios  forancos  ad  syno- 
dum dicecesanain  vocare  tenetur,  quia  ab  istis,  tam- 
quam a testibus  oculatis,  melius  quam  a vicario  generali, 
certior  fieri  poterit  de  iis  quae  in  remotis  partibus  occurrunt 
et  aliquam  fortasse  synodalem  sanctionem  exposcunt.  Bene- 
dictus XIV,  De  Synodo , lib.  III,  cap.  3. 

praeterquam  quod  esset  causa  mirandi,  infamat  revocatum. 
Non  exstante  causa  legitima,  vicarius  potest  ad  S.  Congrega- 
tionem recurrere  ut  restituatur  in  officio.  Sebastianelli , De 
Vicario  Generali , n.  253. 


CAPUT  II 

DE  VICARIO  FORANEO 

469.  Vicarius  foraneus  est  ille  qui  permanenter  ab 
episcopo  in  certa  dioecesis  parte  ad  certos  actus  deputatur. 
Dicitur  foraneus , quia  extra  fores,  seu  civitatem  in  qua 
residet  episcopus,  constituitur. 

Hinc  multum  differt  vicarius  foraneus  a vicario  generali : 

1°  Vicarius  foraneus  delegatam  jurisdictionem  habet,  vica- 
nius generalis  vero  ordinariam ; et  a sententia  prioris  appel- 
latur ad  episcopum,  non  vero  a sententia  posterioris. 

2°  Universalis  est,  moraliter  loquendo,  vicarii  generalis 
potestas  quoad  causas  et  loca  ; foranei  vero  partialis  et 
restricta , tanta  scilicet  quantam  episcopus  mandaverit. 

3°  Vicario  generali  competit,  ex  lege  ipsa  et  vi  officii  sui, 
certa  quaedam  et  determinata  jurisdictio,  ipsa  nempe  ordi- 
naria jurisdictio  episcopi,  exceptis  iis  quae  jure  excipiuntur, 
vel  episcopus  sibi  expresse  reservavit.  Vicarius  autem  fora- 
neus nihil  exsequi  valet  quod  expresse  ipsi  non  commiserit 
•episcopus.  Apud  Bargilliat , Prcel . Jur . Can .,  vol.  J,  n . 795. 

470.  Vicarii  foranei  successerunt  chorepiscopis, 
quorum  fit  mentio  in  primis  Ecclesiae  saeculis*  Quando 
episcopi  in  cathedrali,  interveniente  universo  clero,  sacra  mi- 
nisteria peragebant,  ad  solatium  plebis  in  pagis  ac  ruri  degen- 
tis, iidem  antistites  mittebant  sacerdotes  res  sacr  as  fidelibus 
administraturos : unde  dicebantur  chorepiscopi , quasi  vices 

episcopi  gererent.  Verum  chorepiscopi,  multis  praerogativis  'y 
dotati,  abusi  sunt  sua  potestate,  et  medio  saeculo  decimo 
exstinctus  est  totus  ordo  chorepiscoporum.  Eorum  loco,  archi- 
presbyteri  rurales,  seu  decani  rurales  fuerunt  suffecti,  et  , 
vocati  fuerunt  vicarii  rurales  seu  foranei  episcopi.  Benedictus  J 
XIV , De  Synodo , lib.  III,  cap.  3.  / 

471.  Potestas  vicarii  forauei  est  delegata : unde 
tantum  potest  quantum  ei  fuerit  demandatum  ab  episcopo. 

Duplici  modo  episcopus  ejus  potestatem  defluit,  vel  litteris 
quibus  illum  constituit,  vel  aliquo  decreto  synodi  dioecesanae. 

1°  Vicarius  foraneus,  antequam  procedat  in  illis  causis  ei  ab 
episcopo  commissis,  cogitur  ostendere  mandatum,  si  forte 
ejus  jurisdictio  in  dubium  revocetur,  quia  quilibet  delegatus 
factum  delegationis  probare  tenetur.  A sententia  vicarii 
foranei,  interponi  debet  appellatio  ad  tribunal  episcopi  vel 
vicarii  generalis. 

2°  Attenta  Ecclesiae  disciplina  hodierna,  vicarius  foraneus 
vigilat  in  clero  et  populo  sui  vicariatus  ; vigilat  supra  paro- 
chos, an  servent  residentiam,  praedicent  diebus  festivis  ver- 
bum Dei,  an  eorum  incuria  divinus  cultus  detrimentum 
patiatur,  etc.,  et  informare  debet  episcopum. 

472.  Episcopus  omnes  vicarios  forancos  ad  syno- 
dum dicecesanam  vocare  tenetnr,  quia  ab  istis,  tam- 
quam a testibus  oculatis,  melius  quam  a vicario  generali, 
certior  fieri  poterit  de  iis  quae  in  remotis  partibus  occurrunt 
et  aliquam  fortasse  synodalem  sanctionem  exposcunt.  Bene- 
dictus XIV,  De  Synodo,  lib . III , cap . 3. 

CAPUT  III 

DE  CAPITULO  ECCLESIAS  CATHEDRALIS 

473.  Hcec  describitur  origo  capituli  cathedralis* 

f/,  ' 1°  Antiquitus  una  erat  in  singulis  dioecesibus  ecclesia  quae 
( cathedralis  dicebatur,  a cathedra  episcopi  ibidem  praesidentis. 
Ad  hanc  conveniebat  totus  clerus  dioecesis  qui,  tribus  primis 
Ecclesiae  saeculis,  fere  ubique  constabat  duodecim  sacerdotibus 
ad  instar  collegii  apostolici,  septem  diaconis  et  clericis  mino- 
ribus, e quibus  assumebantur  presbyteri  et  diaconi.  Clerici 
omnes  adhaerebant  episcopo  tanquam  principi,  eumque  adju- 
vabant sive  in  administratione  sacramentorum,  sive  in  eis 
quae  sese  referebant  ad  jurisdictionis  exercitium  : qua  de 
causa  appellabantur,  cora  silium,  corona , senatus  et  presbyte- 
rium episcopi . 

2°  Haec  disciplina  viguit  usque  ad  saeculum  quartum,  quo 
tempore,  ruri  instituti  fuerunt  sacerdotes  ibidem  sacra  mini- 
straturi. Sacerdotes  rurales,  quasi  inferioris  ordinis,  exclusi 
fuerunt  a tractandis  negotiis  dioecesanis,  et  hoc  proprium 
evasit  clericorum  in  ecclesia  cathedrali  inservientium.  Hinc 
a$  initio  Ecclesiae  usque  ad  nostra  tempora,  clerici  cathedralis 
ecclesiae  habiti  sunt  veluti  majores  prae  reliquis  clericis  dioe- 
cesanis, et,  ut  peculiari  nomine  distinguerentur  a ceteris, 
vocati  fuerunt  communiter  canonici , quasi  de  canone  eccle- 
siae assumpti , et  collegium  canonicorum  dictum  est  capitu- 
lum ecclesiae  cathedralis.  Sebastianelli , Ve  Clericis , tit,  IX, 
num . 203. 

474.  Capitulum  recte  definitur : Collegium  clerico- 
rum ab  Ecclesia  institutum  ut  officium  chori  persolvat,  auxi- 
lietur  episcopo  in  dioecesis  regimine,  iliumque  suppleat,  sede 
vacante. 

1°  Magna  fuit  olim  potestas  capituli  in  regimine  dioecesis  : 
“ Episcopus  nullus,  juxta  canonem  22un  concilii  Carthagi- 

niensis  IV,  causam  audiat  absque  praesentia  clericorum  suo- 
rum ; alioquin  irrita  erit  sententia  episcopi,  nisi  clericorum 
sententia  confirmetur.”  Cum  canonici,  multis  in  locis,  abute- 
rentur sua  potestate,  Ecclesia  limitavit  eorum  jura,  ut  faci- 
lius explicaretur  actio  episcopi.  Hoc  factum  est  praesertim  in 
Concilio  Tridentino. 


2°  Non  est  tamen  credendum  actum  esse  de  capitulis  cathe- 
dralibus  ; nara  quamvis  Ecclesia  eorumdem  capitulorum 
auctoritatem  intra  certos  fines  coarctaverit,  nunquam  ipsam 
institutionem  de  medio  tollendam  esse  duxit,  imo  nec  etiam 
essentiam  ipsorum  capitulorum  immutandam  esse  credidit. 

“ S.  Congregatio  de  Prop.  Fide  episcopos  suae  jurisdictioni  sub-^ 
ditos  hortari  nunquam  destituit  ad  capitula  ipsa  in  propriis 
dioecesibus  constituenda.  Quod  si  rerum  adjuncta  alicubi  id  fieri 
non  sinant,  voluit  ut  episcopi  capituli  deficientiae  suppleant, 
instituendo  consilium  aliquot  missionariorum,  quos  adhibeant 
in  negotiis  gravioris  momenti  expediendis,  et  potissimum  in 
causis  clericorum  judicandis  ; quorum  quidem  suffragia,  etsi 
consultativa  sint  apud  episcopum,  valebunt  tamen  non  solum 
ad  sententiam  pleniori  cum  cognitione  causae  ferendam,  sed 
etiam  ita  ut  episcopus  ab  eorum  pluralitate  in  suo  judicio 
nonnisi  ex  gravissimis  et  manifestis  rationibus  discedat.” 
Zitelli , Apparatus  Juris , pag.  148. 

475.  Capltnlnm  ecclesise  cathedralls  non  ab  alio 
erigitur  quam  a Summo  Pontifice.  Quando  dicecesim 
erigit,  capitulum  in  ea  constituit ; quod  si,  ob  temporum  dif- 
ficultates, capitulum  non  erigeretur  una  simul  cum  cathe- 
drali,  remaneret  tam&n  inter  causas  majores  Sedi  Apostolicae 
reservatas. 

Die  28  Sept.  1852,  S.  Congregatio  de  Prop.  Fide,  annuens 
votis  Patrum  I concilii  Quebecensis,  eos  delegavit  ut  in  suis 
ecclesiis  cathedralibus  capitula  erigerent  juxta  normas  infra 
describendas. 

476.  Capitulum  catbedrale  constat  dignitatibus* 
personatlbus  et  officiis. 

1°  Dignitas,  juxta  primitivam  significationem,  erat  titulus 
beneficialis  annexam  habeDs  praecedentiam  cum  jurisdictione,  * ** 

Sed  a pluribus  saeculis  tituli  quibus  olim  jurisdictio  cum  prae- 
cedentia competebat,  velut  archidiaconatus  et  archipresbyte- 
ratus,  hac  jurisdictione  spoliati  sunt  et  tamen  tanquam  digni- 
tates adhuc  habentur.  Dignitates  non  differunt  de  facto  a 
personatu;  attamen  differunt  injure  ex  eo  quod  olim  ali- 
quae ex  ipsis  annexam  habuerunt  jurisdictionem,  et  ex  eo 
quod  caeterae  per  statutum  aut  consuetudinem  fuerunt  con- 
stitutae, quales  sunt  in  pluribus  locis  decanatus,  praepositura, 
primiceriatus. 

2°  Personatus  est  titulus  qui  in  capitulo  confert  praeemi- 
nendam si ne,  jurisdictione  proprie  dicta  ; hujusmodi  est  offi- 
cium sacristae. 

3°  Officium  est  titujus  conferens  administrdtionera  in  capi- 
tulo sine  praeeminentia  et  jurisdictione,  quale  est  officium 
theologalis  et  poenitentiarii.  f * tutl  a/l~  ~ ^ ' r>4 

4°  Praeter  dignitates  et  canonicatus,  in  quibusdam  capitu-  y 
lis  majoribus  alia  reperiuntur  inferiora  beneficia  quae  non 
sunt  de  corpore  capituli.  Hujusmodi  sunt  mansionarii , qui 
in  eadem  ecclesia  assidue  et  veluti  permanenter  officium 
canendi  in  choro  et  divina  celebrandi  suscipiunt ; tales  sunt 
portionarii , quibus  tribuitur  portio  fructuum  ob  aliquod 
officium  quod  obeunt  in  capitulo.  Bouix , De  Capitulis , 
pag . 122. 

477.  In  cntbedralibus  ecclesiis  tot  esse  debent 
canonici  quot,  pro  servitio  ecclesiae  satisfacere  pos- 
sint. 

1°  Requiritur  ut  sint  saltem  tres  ut  habeatur  capitulum, 
juxta  receptum  effatum  : “ Tres^  faciunt  capitulum.”  Atta- 
men si,  capitulo  semel  constituto,  pleraque  membra  deficiant 
et  unus  tantum  canonicus  supersit,  capitulum  adhuc  sub- 

sistit  et  canonicus  conservat  suum  titulum  et  sua  Jura,  nam 
“ quod  dictum  est  tres  saltem  requiri  ad  capitulum,  ait 
Fagnanus,  verum  est  ab  initio,  sed  postea  jus  collegii  etiam 
in  uno  retinetur.” 

2°  Quaeritur  an  episcopus  possit  augere  numerum  canoni- 
corum. Distinguendum  est  inter  capitula  quibus  praefixus  est 
numerus  canonicorum  et  alia  capitula.  Si  praefixus  non  sit 
numerus,  omnes  canonistae  docent  episcopum  posse  novos 
canonicatus  constituere*  modo  tamen  singulis  assignet  pro- 
ventus certos,  qui  locum  praebendae  teneant.  Si  praefixus 
fuerit  numerus  canonicorum,  videndum  erit  an  illa  determi- 
natio facta  fuerit  decreto  absoluto  S.  Pontificis,  aut  tantum- 
modo ob  rationem  proventuum  qui  impares  censentur  pluribus 
canonicis.  In  priori  casu,  servandum  erit  decretum  apostoli- 
cum ; in  posteriori  casu,  episcopus  valet  numerum  canoni- 
catuum  adaugere,  modo  simul  adaugeantur  proventus.  Icard , 
Prcel . Jur . Can.  Sti  Sulpicii , vol.  II,  n.  385,  386. 

478.  Collatio  dignitatum  et  canonicatnnm,  salvis 
regalis  Cancellaris®  Apostolicse,  ad  episcopum  et 
capitulum  pertinet.  Craisson , Manuale  Jur . Gan .,  n . 
2269. 

1°  In  hac  simiiltanea  collatione,  aequale  est  jus  episcopi  et 
jus  capituli,  quasi  duae  essent  personae,  quarum  una  repraesen- 
tat episcopum,  altera  capitulum.  Cum,  ob  vocum  aequalita- 
tem, iste  modus  conferendi  saepe  ad  praxim  deducibilis  non 
est,  prudenter  exercitium  juris  dividi  potest,  ita  ut  per  alter- 
nas vices  collatio  fiat  ab  episcopo,  vel  a capitulo.  Bargilliat , 
Prcel.  Jur.  Can.,  vol.  7,  n.  729.  ' 

2°  Jus  illius  simultaneae  collationis  originem  ducit  ex  eo 
quod  primitus  communes  erant  redditus  episcopi  et  capituli. 
Cum  massa  communis  reddituum  tum  ad  episcopum,  tum  ad 
capitulum  pertineret,  non  aequum  erat  ut  aliquis  clericus  ad 
participationem  huju9  massae  admitteretur,  nisi  consentiente 
utroque,  id  est,  episcopo  simul  et  capitulo.  Et  licet  postea 

divisa  fuerit  massa  inter  episcopum  et  canonicos,  perseveravit 
collatio  simultanea.  Bouix , De  Capitulis , II  part .,  cap . 4. 

3°  Ex  longa  consuetudine,  jus  conferendi  canonicatus  fir- 
mari potest  in  episcopo  solo.  De  facto,  a tempore  concordati 
anni  1801,  consuetudo  in  Gallia  obtinuit  ut  episcopi  sibi 
unice  reservarent  collationem  canonicatuum ; et  Sancta  Sedes 
statuta  quorumdam  capitulorum  approbavit,  quae  hujusmodi 
jura  episcopo  adscribunt. 

479.  Attentis  regulis  Cancellari»  Apostolicse,  colla-  , 
tio  dignitatum  et  canonicatuum  E.  Pontifici  reservari  potest.  ^ 

Per  lam  regulam  reservantur  Summo  Pontifici  dignitates  ult  jj/ 
et  canonicatus  vacantes  apud  Sedem  vel  in  Curia  Romana. 
Beneficium  dicitur  vacare  apud  Sedem,  quando  ejus  titularis 
apud  eam  moritur;  dicitur  vacare  apud  Curiam,  quando  quis 
in  Curia  resignavit  suum  beneficium  vel  eo  privatus  fuit  in 
Curia  sive  per  sententiam  sive  per  promotionem. 

Eadem  regula  reservantur  canonicatus  qui  essent  conferendi 
praeter  dispositiones  juris  communis.  Cf.  vol.  //,  n.  825. 

Per  regulam  2am  reservantur  S.  Pontifici  dignitates  et 
candnicatus,  sede  episcopali  vacante,  vacantes. 

Per  regulam  4am  reservatur  prima  dignitas  in  capitulo. 

Per  regulam  9ara  reservantur  dignitates  et  canonicatus 
vacantes  mensibus  papalibus.  Cf.  vol.  II ’,  loco  citato. 

480.  Si  agatur  de  canonicis  ad  honorem,  episcopus, 
praeter  consensum  sui  capituli,  ad  sequentia  attendere  debet: 

1°  Episcopus,  seu  Ordinarius,  ecclesiasticum  quempiam 
virum  alienae  dioeceseos  canonicum  ad  honorem  nominaturus, 
praeter  capituli  sui  consensum,  Ordinarii  cui  nominandus 
subjicitur,  notitiam  et  votum  obtineat,  eumdemque  Ordina- 
rium insignia  edoceat  ac  privilegia  quorum  usus  nominando 
tribueretur. 

2U  Canonici  ad  honorem  extra  dicecesim  in  qua  nominati 
sunt,  degentes,  numero  sint  tertia  parte  minores  cunctis 
canonicis ecclesiae  cathedrali  adsignatis. 

3° Qui  vero  alicujus  metropolitanae,  vel  cathedralis, 

aut  collegiatae  ecclesiae,  seu  basilicae  minoris  extra  Urbem 
canonici  sun tTddThonorem,  privilegiis  et  insignibus  tantum 
utantur  in  dioecesi  ubi  nominati  sunt,  nullo  modo  extra  illius 
territorium. 

4°  Haec  omnia  serventur  quoque  a canonicis  ad  honorem ] ( / 

usque  ad  hanc  diem  nominatis.”  Const.  Leonis  XIII,  29 
Jan.  1894. 

481.  Hi  «inseratur  quinam  assumendi  sint  ad  digni-  £ ; u 
tates  et  canonicatus,  juxta  Cone.  Trid.,  sess.  XXIV,  cap. 

12,  oportet  1°  ut  omnes  canonicatus  annexum  habeant  ordi- 
nem presbyterii,  diaconatus,  vel  subdiaconatus,  ita  ut  cano- 
nicorum “ dimidia  saltem  pars  presbyteri  sint,  coeteri  vero 
diaconi  aut  subdiaconi.  Ubi  vero  consuetudo  laudabilior 
habet  ut  plures  vel  omnes  sint  presbyteri,  omnino  servetur.” 

2°  Concilium  ibidem  hortatur  episcopos,  “ ut  in  provinciis^-  / 7 
ubi  id  eommode  fieri  potest,  dignitates  omnes  et  saltem  ' un±U'< 
dimidia  pars  canonicatuum  in  cathedralibus  conferantur 
tantum  magistris  vel  doctoribus,  aut  etiam  licentiatis  in  theo- 
logia vel  jure  canonico.” 

3°  Eelate  ad  officia  theologalis  et  poenitentiarii,  Benedictus 
XIII,  litteris  Pastoralis  officii,  mandavit  ut  praebenda  theo- 
logalis et  poenitentiarii  conferatur  doctori  in  sacra  theologia, 
vel  qui  infra  annum  lauream  doctoralem  in  eadem  facultate 
suscipiat,  et  magis  idoneo  in  concursu  ab  examinatoribus 
Tenuntiato,  eo  fere  modo  quo  parochiales  ecclesiae  conferun^  j , 
tur.  Haec  constitutio,  lata  pro  Italia  et  insulis  adjacentibus, 
nunc  valet  ubique.  Perraris,  Bibliotheca,  v.  Canonicatus, 
art . 9,  num.  14.  Saltem  valet  pro  capitulis  in  hac  regione 
erectis. 

Quoad  canonicum  poenitentiarium,  praeter  requisita  in  lit- 
teris Pastoralis  officii , oportet  ut  sit  40  annos  natus.  Con- 
cilium Trid.,  sess.  XXIV , cap . 8,  De  Ref. 

divisa  fuerit  massa  inter  episcopum  et  canonicos,  perseveravit 
collatio  simultanea.  Bouix , De  Capitulis , II  part .,  cap.  4. 

3°  Ex  longa  consuetudine,  jus  conferendi  canonicatus  fir- 
mari potest  in  episcopo  solo.  De  facto,  a tempore  concordati 
anni  1801,  consuetudo  in  Gallia  obtinuit  ut  episcopi  sibi 
unice  reservarent  collationem  canonicatuum  ; et  Sancta  Sedes 
statuta  quorumdam  capitulorum  approbavit,  quae  hujusmodi 
jura  episcopo  adscribunt. 

479.  Attentis  regulis  Cancellaris®  Apostoliece,  colla-  . 
tio  dignitatum  et  canonicatuum  E.  Pontifici  reservari  potest.  * /u* 

Per  lam  regulam  reservantur  Summo  Pontifici  dignitates  ulc 
et  canonicatus  vacantes  apud  Sedem  vel  in  Curia  Romana . 
Beneficium  dicitur  vacare  apud  Sedem,  quando  ejus  titularis 
apud  eam  moritur;  dicitur  vacare  apud  Curiam,  quando  quis 
in  Curia  resignavit  suum  beneficium  vel  eo  privatus  fuit  in 
Curia  sive  per  sententiam  sive  per  promotionem. 

Eadem  regula  reservantur  canonicatus  qui  essent  conferendi 
praeter  dispositiones  juris  communis.  Cf.  vol.  II,  n.  825. 

Per  regulam  2am  reservantur  S.  Pontifici  dignitates  et 
candnicatus,  sede  episcopali  vacante,  vacantes. 

Per  regulam  4ftm  reservatur  prima  dignitas  in  capitulo. 

Per  regulam  9ara  reservantur  dignitates  et  canonicatus 
vacantes  mensibus  papalibus.  Cf.  vol.  II,  loco  citato. 

480.  Si  agatur  de  canonicis  ad  honorem,  episcopus, 
praeter  consensum  sui  capituli,  ad  sequentia  attendere  debet; 

1°,  Episcopus,  seu  Ordinarius,  ecclesiasticum  quempiam 
virnm  alienae  dioeceseos  canonicum  ad  honorem  nominaturus, 
praeter  capituli  sui  consensum,  Ordinarii  cui  nominandus 
subjicitur,  notitiam  et  votum  obtineat,  eumdemque  Ordina- 
rium insignia  edoceat  ac  privilegia  quorum  usus  nominando 
tribueretur. 

2U  Canonici  ad  honorem  extra  dicecesim  in  qua  nominati 
sunt,  degentes,  numero  sint  tertia  parte  minores  cunctis 
canonicis ecclesiae  cathedrali  adsignatis. 

3° Qui  vero  alicujus  metropolitame,  vel  cathedralis, 

aut  collegiatae  ecclesiae,  seu  basilicae  minoris  extra  Urbem 
canonici  sunt  acTTionorem , privilegiis  et  insignibus  tantum 
utantur  in  dioecesi  ubi  nominati  sunt,  nullo  modo  extra  illius 
territorium. 

4°  Haec  omnia  serventur  quoque  a canonicis  ad  honorem  ' / 

usque  ad  hanc  diem  nominatis.”  Const.  Leonis  XIII , 29 
Jan . 1894. 

481.  Hi  quaeratur  quinam  assumendi  sint  ad  digni*  6 ; u 
tates  et  eanonieatus,  juxta  Cone.  Trid.,  sess.  XXIV,  cap. 

12,  oportet  1°  ut  omnes  eanonieatus  annexum  habeant  ordi- 
nem presbyterii,  diaconatus,  vel  subdiaconatus,  ita  ut  cano- 
nicorum “ dimidia  saltem  pars  presbyteri  sint,  cceteri  vero 
diaconi  aut  subdiaconi.  Ubi  vero  consuetudo  laudabilior 
habet  ut  plures  vel  omnes  sint  presbyteri,  omnino  servetur.” 

2°  Concilium  ibidem  hortatur  episcopos,  “ ut  in  provinciis  » i ' 
ubi  id  eommode  fieri  potest,  dignitates  omnes  et  saltem 
dimidia  pars  canonicatuum  in  cathedralibus  conferantur 
tantum  magistris  vel  doctoribus,  aut  etiam  licentiatis  in  theo- 
logia vel  jure  canonico.” 

3e  Eelate  ad  officia  theologalis  et  pcenitentiarii,  Benedictus 
XIII,  litteris  Pastoralis  officii , mandavit  ut  praebenda  theo- 
logalis et  pcenitentiarii  conferatur  doctori  in  sacra  theologia, 
vel  qui  infra  annum  lauream  doctoralem  in  eadem  facultate 
suscipiat,  et  magis  idoneo  in  concursu  ab  examinatoribus 
renuntiato,  eo  fere  modo  quo  parochiales  ecclesiae  conferun^  j 
tur.  Haec  constitutio,  lata  pro  Italia  et  insulis  adjacentibus, 
nunc  valet  ubique.  Fervaris,  Bibliotheca , v.  Canonicatus , 

<irt.  9,  num.  14.  Saltem  valet  pro  capitulis  in  hac  regione 
erectis. 

Quoad  canonicum  poenitentiarium,  praeter  requisita  in  lit- 
teris Pastoralis  officii , oportet  ut  sit  40  annos  natus.  Cim- 
cilium  Trid.,  sess.  XXIV ] cap.  8,  De  Ref. 

4°  Tandem  requiritur  in  canonicis  ea  morum  integritas  ut 
merito  senatus  ecclesiae  dici  possint.  Cone.  Trid.,  sess.  XXIV, 
eap.  12,  De  Ref. 

482.  Ad  jura  quod  attinet,  canonici,  sede  plena, 
constituunt  senatum  episcopi.  Quamvis  episcopus  in 
exercitio  suaa  jurisdictionis  non  pendeat  a capitulo,  tamen 
debet  aliquando  exquirere  consensum  vel  consilium  capituli, 
in  his  casibus  in  quibus  jus  expresse  alterutrum  exigit. 

Porro  consensus  in  eo  consistit  quod  major  et  saniorjjars 
capitularium  approbet  illud  quod  proponitur ; consilium  in 
eo  est  quod  ante  rem  statuendam  adhibeatur  consultatio  cano- 
nicorum capitulariter  congregatorum.  Hinc  quando  requiri- 
tur consensus,  tenetur  praelatus  sequi  id  quod  sanior  et  major 
pars  capitularium  decrevit,  ne  aliquid  invalide  agat ; quando 
requiritur  consilium,  sola  consultatio  sufficit  ad  validitatem 
actus,  et  praelatus  consilium  sequi  non  tenetur.  Ne  inde 
concludas  canonicorum  consilium  esse  inutile  : etsi  episcopus 
non  teneatur  illud  sequi,  consulentium  tamen  .rationibus 
instruitur  atque  edocetur  ne  inconsiderate  agat. 

483.  Regulariter  necessarius  est  capituli  consen- 
sus In  illis  negotiis  in  quibus,  aut  ecclesiae  obligatio  aliqua 
notabilis  imponitur,  aut  eidem  ecclesiae  notabile  praejudicium 
generari  potest.  Speciatim  requiritur  consensus,  1°  inalienan- 
dis  rebus  ecclesiasticis,  sive  sint  mobiles  pretiosae,  sive  immo- 
biles excedentes  summam  25  ducatorum,  ($100.00,  juxta 
Smith , Elements  of  ecclesiastical  law>  vol.  I , pag.  486 ) sive 
hujusmodi  bona  sint  ecclesiae  cathedralis,  sive  alterius  ecclesiae. 
Praeter  hunc  consensum,  requiritur  etiam  licentia  S.  Sedis ; 
2°  in  constituendis  hypothecis,  vel  alio  modo  obligando  eccle- 
sias, seu  bona  ecclesiastica,  quia  haec  sunt  species  alienationis ; 
3°  in  erectione  novae  parochiae  intra  fines  alterius  parochiae ; 
haec  enim  divisio  parochiae  et  dismembratio  reddituum  ad 
matricem  ecclesiam  pertinentium,  est  quaedam  species  alie- 

nationis  rerum  ecclesiasticarum  ; 4°  in  erigendis  novis  cano- 
nicatibus  et  novis  dignitatibus  in  ecclesia  cathedrali;  5°  in 
uniendis,  dividendis  et  supprimendis  beneficiis  ecclesiasticis ; 

6°  in  exigendo  subsidio  charitativo  ad  grave  malum  vitan- 
dum ; 7°  in  puniendis  subditorum  excessibus  poena  degrada- 
tionis, suspensionis  perpetuae  et  interdicti.  Sebastianelli , De 
Clericis , num.  214. 

484.  Consilium  capituli  exquirendum  est  in  omni- 
bus rebus  arduis  ecclesiae.  In  specie,  episcopus  tenetur 
exquirere  consilium  sui  capituli,  1°  injmblicandis  decretis 
synodi  dicecesanae ; 2°  in  designando  ordine  sacro  qui  alicui 
canonicatui  in  futurum  erit  annexus;  3°  in  judiciis  crimina- 
libus et  condemnationibus  clericorum.  Sebastianelli , loco 
citato . 

485.  Episcopus  ex  consuetudine  eximi  potest  ab  / 
obligatione  exquirendi  consensum  vel  consilium  Lt 
capituli,  in  casibus  in  quibus,  spectato  jure  communi,  ad 
ipsum  exquirendum  teneretur. 

“ In  Gallia,  ait  Icard , vol.  II,  part.  II,  art.  5,  pag.  165, 
res  eo  devenerunt  ut  difficile  designari  possit  qui  sint  in 
specie  casus  ex  supra  indicatis  quos  episcopus  non  valeat 
expedire,  inconsulto  capitulo,  in  eis  quae  sunt  regiminis  dioe- 
cesis. Non  inde  concludas  naturam  et  destinationem  capi- 
tulorum immutatas  fuisse,  et  inutiliter  S.  Pontifices  ea, 
postremis  temporibus,  instaurasse  ut  providerent  consilio 
episcoporum  atque  ecclesiarum  adrainistrationi.  Capitula 
sunt,  hodierna  aetate,  non  secus  ac  saeculis  praeteritis,  instituta 
ut  episcopum  juvent  in  regimine  dioecesis,  iliumque  sup- 
pleant, &ede  vacante.  Episcopus  semper  potest  consulere 
suum  capitulum,  quando  ita  exposcit  gravitas  causae,  et,  epi- 
scopo postulante,  capitulum  ex  officio  tenetur  operam  impen- 
dere ut  illum  suis  consiliis  atque  concursu  adjuvet.”  Ambigi 
non  potest,  notat  Benedictus  XIV,  De  Synodo,  lib.  XIII, 
c.  1,  n.  5,  quin  etiam  hodie,  jure  decretalium,  canonici  eccle- 

siae  cathedralis  sint  consiliarii  nati  episcoporum,  adeo  ut  non 
! liceat  episcopo  aliquod  gravis  momenti  negotium  aggredi  et 
^deliberare,  inconsulto  capitulo. 

486.  Canonici  |ns  habent  ad  suam  praebendam. 

1°  Praebenda  est  jus  percipiendi  bona  ecclesiastica  adnexa 
canonicatui. 

2°  Praeter  praebendam,  canonici  recipiunt  distributiones 
quotidianas,  quando  officio  canonico  realiter  aut  fictione 
juris  praesentes  sunt.  fHas  distributiones  primus  instituit! 
at  mJ  ;-****<  Ivo  Carnotensis,  qui,  “cum  in  quampluribus  canonicorum  j 
1 Carnotentium  desuevisset  disciplinae  regularis  observantia,  ut  j 

de  negligentibus  faceret  diligentes,  de  tardis  assiduos  ad  fre-  , 
quentandas  horas  canonicas,  deliberavit  apud  se  ut  daret  eis  , \ 
dimidiam  praeposituram,  ut  inde  fieret  quotidianus  panis  1 «vl 
quem  acciperent  assidui,  amitterent  tardi ; ut  quos  panis  j 
interni  dulcedo  non  movebat,  panis  corporis  refectio  provo-  ; 
caret.”  Bened.  XIV , Institutiones  Canonicae.  / 

3°  Canonici  percipiunt  distributiones  manuales , ob  suam 
praesentiam  quibusdam  officiis  extraordinariis,  ad  quae  non 
tenentur  vi  sui  tituli,  v.  g.  obsequiis,  anniversariis,  etc. 

C/icif  487.  Capitulum  cathedrarie  in  coetibus  ecclesia- 
sticls  Jus  habet  praecedendi  clericos  sive  regulares, 
sive  saeculares,  et  parochos.  Canonici  ecclesiae  cathe- 
dralis, uti  singuli , non  praecedunt  parochum  in  ipsius  eccle- 
sia ; si  tamen  aliquis  canonicus,  etiam  honorarius  tantum, 
episcopum  suum  comitetur,  praeest  parocho  in  parochiali 
ecclesia,  etiam  extra  dicecesim ; quia  tunc  procedit  non  tan- 
quam  privatus,  sed  tanquam  membrum  cum  capite  suo.  S . 

Rituum  Congregatio  19  Maii  1838. 
f Inter  se,  quando  choro  aut  conventui  capitulari  adsistunt, 

* , servant  ordinem  statutis  praefixum.  Sedent  primo  loeo  <Ji- 

r . ■ gnitates,  deinde  personatus,  alii  postea,  servato  installationis 

, \ ordine. 

^ 488.  Canonici  jus  habent  utendi  insignibus  suo  1 
capitulo  attributis.  In  ipsa  capitulorum  erectione,  solet-' 
Summus  Pontifex  habitum  et  insignia  canonicorum  determi- 
nare, et  hac  in  re  episcopus,  sine  speciali  induito,  nihil  deter- 
minare potest. 

Canonici  insignibus  sui  ordinis  uti  debent  tantum  in  sua 
propria  ecclesia,  et  extra  ecclesiam  quando  capitulariter  pro- 
cedunt, v.  g.  in  publicis  processionibus ; S.  Cong . Rituum, 
31  Maii  1817.  Ratio  est,  quia  insignia  data  sunt  ad  deco- 
randum capitulum,  non  vero  ad  ornamentum  distinctivum 
canonicorum.  Ergo  canonici,  qui  extra  propriam  ecclesiam, 
in  eadem  etiam  dioecesi,  sacras  functiones  obeunt,  ut  singuli , 
non  possunt  jure  communi  uti  suis  insignibus.  Prcel . Juris 
Can.  Sti  Sulpicii,  vol.  II;  n.  419. 

489.  Tandem  jns  administrandi  extrema  sacra- 
menta canonicis  cathedrallum,  eorumque  lnnera 
peragendi,  in  quacumque  paroecia  habitent,  non  ad  paro- 
chum spectat,  sed  ad  ipsum  capitulum  ; imo,  ex  quorumdam 
sententia,  canonicus  ecclesiae  cathedralis,  habitans  in  aliena 
paroecia,  non  ideo  fit  parochianus  ecclesiae  particularis,  sed 
remanet  ecclesiae  cathedrali  obligatus.  Bargilliat , Prcel . Jur . 

Can.,  vol.  I,  n.  767. 

490.  Canonicis  gravissima  officia  imponuntur  : /v 

1°  “ Pj^ryjsi  _de  canonica tibus  et  dignitatibus  in  ecclesiis  j /.  / , 

oathedraljbus^non  solum  coram  episcopo,  seu  ejus  officiali, A i(/  / V ^ 
sed  etiam  in  c^ituluj»rofessionem  fidei  facere  teneantur  ; 
alioquin  praedicti  omnes  provisi  fructus  non  faciant  suos,  nec 
illis  possessio  suffragetur.”  Cone.  Trid .,  sess.  XXIV , cap. 

12.  De  Ref. 

2°  Canonici  tenentur  ad  residentiam.  Si  absint  ultra  tres 
menses,  privantur  primo  anno  dimidia  parte  fructuum,  quos 
etiam  ratione  praebendae  ac  residentiae  fecerunt  suos.  Cone . 

Trid.,  loco  citato. 

Quod  si  iterum  usi  fuerint  eadem  negligentia,  privantur 


330  DE  CLEKICIS 


i t*  f ■ l t 


omnibus  fructibus  quos  eodem  anno  lucrati  fuerint.  Cres- 
cente vero  contumacia,  contra  eos  juxta  sacrorum  canonum 
constitutiones  procedatur. 


3°  Canonici  debent  interesse  cboro^t  psalmodiae  : “ Omnes 
qui  in  cathedralibus  canonicatum  obtinent  divina  officia  per 
se,  et  non  per  substitutos,  compellantur  obire  officia. atque 
in  choro  ad  psallendum  instituto,  hymnis  et  canticis  Dei 
nomen  reverenter,  distincte,  devoteque  laudare.”  Trid.,  sess. 
XXIV , cap.  12,  De  Ref. 

^ I 4°  Canonici  tenentur  ad  quotidianam  celebrationem  missae 
n 4 conventualis  cum  cantu,  cujus  fructus  benefactoribus  eccle- 
siae applicandi  sunt.  Benedictus  XIV , Institutiones. 

5°  Canonici  tenentur  convenire  in  coetum  capitularem, 
quando  rite  convocantur.  Haec  obligatio  est  aliquando  gra- 
vis, quando  negotium  grave  pertractari  debet,  v.  g.  reformatio 
abusus,  electio  vicarii  capitularis,  sede  vacante,  et  praesentia 
videtur  valde  expedire  ad  felicem  exitum  rei,  in  bonum  reli- 


gionis. 

6°  Canonici  tenentur  episcopo  exhibere  obedientiam  quae 
in  duobus  potissimum  consistit,  nempe  a)  injustis  episcopi 
mandatis  excipiendis  et  observandis.  Episcopus  potest  capi- 
tulo ea  omnia  mandare  quae  ratione  status  clericalis,  officii  et 
beneficii  praestanda  sunt,  vel  a singulis  canonicis,  vel  a toto 
capitulo,  juxta  sacros  canones  ; b)  in  ejusdem  judicio  sube- 
undo ; nam  forum  competens  capituli  est  tribunal  episcopi. 
Quare  si  legitime  citatur  capitulum,  vel  capitulares  ad  com- 
parendum  in  judicio  coram  tribunali  episcopi,  in  eo  tribunali 
comparere  tenentur.  Zitelli , Apparatus , pag.  163. 


7°  Canonici  debent  episcopo  exhibere  reverentiam,  ei  pri- 
mum locum  tribuendo,  ei  assistendo  et  inserviendo  quando 
pontificaliter  celebrat,  illum  associando  et  deducendo.  Hinc 
quando  episcopus  pontificaliter  celebrat,  tenentur  canonici 
illum  comitari  ad  ecclesiam  cathedralem,  et  post  peractam 

rem  sacram,  illum  recedentem  associare  usque  ad  ecclesiae 
portam.  ZiteUi , loco  citato . 

AVJ'  491.  Canonicis  quibusdam  officia  specialia  irnpo- 
^ nuntnr* 

1°  Primus  dignitarius  vigilare  tenetur  tum  in  choro,  tura  in  m r f f v s,.f 
coetibus  capitularibus  ut  omnia  in  capitulo  serventur  ad.  ^ / 

tramites  juris  communis  et  statutorum  specialium. 

^^esb^fef,"qftfando  munere  parochi  fungitur,  debet 
omnia  implere  quae  sunt  parochorum  propria  relate  ad  sacra-  . ~ 

mentorum  administrationem,  praedicationem  verbi,  parvulo- 
rum instructionem,  etc. 

3°  Canonicus  theologalis  fuit  institutus  ut  in  ecclesia  eathe- 
drali  exponeret  Scripturam  Sacram, “ ne  coelestis  ille  sacrorum 
librorum  thesaurus...  neglectus  jaceat.”  Cone . Trid.,8e88.  V, 
c.  1,  De  Ref . Hodiernis  temporibus,  ait  Santi,  lib.  V,  tit.  V,  n . 

10,  post  encyclicas  Greg.  XVI  Inter  praecipuas,  regulam 
esse  ut  theologus  biblicas  lectiones  in  ecclesia  habeat,  adeoque 
sine  judicio  et  venia  S.  Sedis  canonicum  theologum  non  posse 
omittere  publicas  lectiones  et  earum  loco  in  seminario  S. 

Seripturam  vel  theologiam  docere. 

4°  Poenitentiarius  legitime  institutus  habet  a jure  faculta- 
tem  audiendi  confessiones  et  jurisdictionem  ad  absolvendum  ^ 

a peccatis.  Trid , sess.  XXIV,  cap.  S,  De  kef.  , ^ 

/ 

Ii* 492.  Canonicus  sentel  nominatus  servat  suum  ti-> 

/■ 

tulum  in  perpetuum,  nisi  sponte  cedat  aut  judicio,  pri-  : 

vetur  in  pcenam^delicti.  Idem  videtur  dicendum  de  canonicis^  ^ 
honorariis.  Ke  quidem  vera,  canonicatus  honorarius  collatus 
fuit  in  perpetuum,  et  habetur  in  communi  aestimatione  pro 
titulo  permanenti ; quapropter  ejusdem  tituli  privatio,  si 
arbitrario  fiat,  laedit  jus  acquisitum,  et  insuper  quamdam 
notam  infamiae  infert  sacerdoti. 

An  requiratur  processus,  noluit  S.  C.  Eituum  definire  ; id 
solummodo  consilium  dedit  episcopo  consulenti  ut  non  veni- 

J . : >}  ' 

ret  ad  privationem,  nisi  quando  exigit  indigna  sacerdotis  con- 
versatio, ut  contra  illum  de  more  procedere  necesse  sit  ad 
majora  scandala  praevenienda.  S.  C.  Rituum , die  11  Sept. 
. / , . * 1847,  apud  lcard , Praei.  Juris  Canonici  Sti  Sulpicii. 


APPENDIX  I 

DE  CAPITULIS  IN  LOCIS  MISSIONUM 


-\(l(  ii  it 


493.  Per  litteras  apostolicas,  datas  die  16  Julii 
1852,  Pius  IX  annuit  pro  erectione  capitulorum 
catbedralinm  in  dioecesibus  quarum  episcopi  primo  con- 
cilio Quebecensi  interfuerunt,  juxta  instructiones  quae  infra 
referuntur. 

1°  Unumquodque  capitulum  constabit  una  dignitate  et 
decem  canonicis  titularibus  ; dignitas  titulo  praepositi  distin- 
guetur ; inter  decem  canonicos  titulares  erunt  quoque  theo - 
logalis  ac  poenitentiarius. 

! 2°  Prima  vice,  permittitur  archiepiscopo  et  episcopis  ut 

/ ipsi  pro  suis  respectivis  capitulis  eligant  ecclesiasticos  viros, 
I quos  optime  meritos  atque  idoneos  censuerint,  tum  ad  digni- 
tatem, tum  ad  reliquos  canonicatus,  comprehensis] etiam  offi- 
ciis theologalis  ac  pcenitentiarii. 

3°  Post  primam  eleetionem,  dignitas  S Sedis  rescripto  erit 
conferenda;  quoad  reliquos,  mensium  distinctio  servabitur 
adeo  ut  per  S.  Sedem  vel  per  episcopum  collatio  fiat ; quod 
pertinet  ad  canonicum  theologum  et  pcenitentiarium,  ii  in 
posterum  ad  sacrorum  canonum  normam  erunt  eligendi. 

4°  Ob  praebendarum  defectum,  cumque  canonici  curae 
animarum,  juventutis  institutioni,  aliisque  officiis  ecclesiasti- 
cis vacare  debeant,  canonici  (quatenus  episcopi  ita  censue* 

rint)  ab  onere  residentiae  penes  cathedralem  interim  ac  pro  vi- 
soria ratione  et  sacra  officia  in  eadem  persolvendi  eximuntur; 
attamen  archiepiScopus  et  episcopi,  collatis  simulr  consiliis, 
nonnullos  dies  intra  annum  designent,  quibus  canonici  cathe- 
dralis  chorum  adire,  atque  ibidem  sacra  peragere  teneantur, 
utque  etiam  apud  episcopum  congregentur  pro  negotiis,  prae- 
sertim circa  quae,  ex  sacrorum  canonum  praescripto,  capituli 
sententia  est  exquirenda. 

‘5°  Cum  demum  congruum  sit  ut  qui  in  Ecclesiae  senatum, 
consiliarios  episcopi  ac  praecipuos  ejusdem  adjutores  pro  dioe- 
ceseos  administratione*  assumuntur,  habita  quoque  ratione  \ 
aliqua  distinguantur,  placuit  ut  canonici  Canadenses,  juxta 
indultum  canonicis  Angliae  datum,  nullo  facto  discrimine  I 
diceceseos  aut  gradus,  supra  superpelliceum  assumant  mozet- 
tam  nigri  coloris,  non  tamen  sericam,  ad  formam  per  archi-^/ 
episcopum  Quebecensem  designandam. 

6°  Quod  vero  pertinet  ad  canonicos  honorarios,  S.  Congre- 
gatio episcopos  monitos  voluit  eorum  numerum  haud  posse 
excedere  quartam  partem  canonicorum  titularium. 

494.  Ex  praedicta  Sacrae  Congregationis  instru- 
ctione seqnitur: 

1°  Episcopi  qui  ad  primum  concilium  Quebecense  inter- 
venerunt, tanquam  delegati  Sanctae  Sedis  erigere  possunt  capi- 
tulum in  sua  ecclesia  cathedrali. 

2°  Prima  vice,  episcopus  nominare  potest  omnes  canoni- 
cos; postea  primus  dignitarius  nominabitur  a S.  Sede,  juxta 
( regulam  4am  Cancellariae.  Quoad  alios  canonicatus  servabitur 
.mensium  distinctio,  scilicet  quod  collatio  pertineat  ad  ^um- 
mum  Pontificem  quando  canonicatus  vacant  mensibus  papa- 
libus  Januario,  Februario,  Aprili,  Maio,  Julio,  Augusto, 
Octobri,  Novembri ; ad  episcopum  vero  quando  vacant  men- 
sibus episcopalibus  Martio,  Junio,  Septembri,  Decembri,  juxta 
regulam  9am  Cancellarise.  Canonicus  theologalis  et  poeniten-) 

tiarius  ad  normam  sacrorum  canonum  eligentur,  scilicet  veri- 
ficatis  dotibus  in  bulla  Pastoralis  officii  descriptis,  et  praefi- 
A nito  concursu  ut  digniores  ad  haec  officia  deputentur ; quod  si 
. collatio  horum  officiorum  debeat  fieri  praeter  dispositiones 
juris  communis,  datur  devolutio  ad  S.  Sedem,  juxta  regulam 
lam  Cancellariae. 

3°  Canonici,  ob  peculiares  circumstantias  locorum,  dispen- 
santur a residentia  prope  ecclesiam  cathedralem,  a choro,  etc., 
sed  episcopum  adjuvare  tenentur  ponsilio  et  consensu* in 
•casibus  ajure  determinatis. 

4°  Instructio  determinat  qualis  debeat  esse  habitus  cano- 
nicorum. Capitulum  ecclesiae  Marianopolitanae,  die  8 Julii 
1855,  obtinuit  ut  canonici  uterentur  cappa  cum  pellibus  albi 
coloris  in  choro ; die  28  Ap.  1844,  ei  indultum  fuerat  ut 
canonici  gestarent  annulum  pastoralem,  tunicam  nigram  cum 
fibulis  et  fissuris,  parvis  capulis  et  collari  violacei  coloris, 
necnon  calligas  ejusdem  coloris — gallice  vero — anneau  pas - 
torql,  soutane  noire  avec  les  boutons  et  les  boutonni&res,  les 
parements  des  manches  et  le  collet  de  couleur  violette , et  les 
bas  de  mSme  couleur . Haec  indulta  quibusdam  capitulis 
postea  erectis  fuerunt  concessa,  v.  g.  capitulis  Trifluviano  et 
Eimouskiensi. 

jj  495.  Instructiones  $•  Cong.  de  Prop.  Fide  circa 
capitula  catliedralia  hujus  regionis. 

1°  Instructio  28  Septembris  1852. 

“ Per  Apostolicas  litteras  sub  die  16  Julii  anni  hujus  datas, 
SSmu8  D.  N.  benigne  annuit  pro  erectione  capitulorum  cathe- 
# dralium  in  ecclesia  Quebecensi  aliisque  ejusdem  provinciae 
dioecesibus  juxta  vota  per  E.  P.  1).  Episcopum  S.  Hiacinthi 
nomine  etiam  cceterorum  antistitum  exhibita.  Cum  vero  in 
iisdem  litteris  apostolicis  instructio  S.  Congregationis  servanda 
praecipiatur,  Eini  PP.  censuerunt  ea  Canadensibus  capitulis 
ferme  aptanda  esse  quae  nuperrime  pro  capitulis  Angliae 
fuerunt  constituta  : 


TIT.  X.  DE  PRAECIPUIS  ADJUTORIBUS  EPISCOPI  . 335 

Unumquodque  capitulum  constabit  una  dignitate  et  decem 
canonicis  titularibus.  Dignitas  titulo  Praepositi  distinguetur; 
inter  decem  canonicos  titulares  erunt  quoque  Theologus  et 
Pcenitentiarius. 

Prima  hac  vice  permittitur  archiepiscopo  et  episcopis  ut 
ipsi  pro  suis  respecti  vis  capitulis  eligant  ecclesiasticos  quos 
optime  meritos  atque  idoneos  censuerint  tum  ad  Dignitatem, 
tum  ad  reliquos  canonicatus,  comprehensis  etiam  officiis 
Theologali  ac  Poenitentiario. 

Post  primam  electionem,  Dignitas  S.  Sedis  rescripto  erit 
conferenda ; quoad  reliquos  mensium  distinctio  servabitur  adeo 
ut  vel  per  S.  Sedem  vel  per  episcopum  collatio  fiat ; quod 
pertinet  ad  canonicos  Theologum  et  Poenitentiarium,  ii  in 
posterum  ad  sacrorum  canonum  normam  erunt  eligeudi. 

Ob  praebendarum  defectum,  cumque  canonici  curae  anima- 
rum, juventutis  institutioni,  aliisque  officiis  ecclesiasticis 
vacare  debeant,  canonici  (quatenus  episcopi  ita  censuerint) 
ab  onere  residentiae  penes  cathedralem  interim  ac  provisoria 
ratione  et  sacra  officia  in  eadem  persolvendi  eximentur; 
attamen  Archiepiscopus  et  Episcopi,  collatis  consiliis,  non- 
nullos dies  intra  annum  designent,  quibus  canonici  cathedralis 
chorum  adire,  atque  ibidem  sacra  peragere  teneantur,  atque 
etiam  apud  Episcopum  congregentur  pro  negotiis  praesertim 
circa  quae  ex  Sacrorum  canonum  praescripto  capituli  sententia 
est  exquirenda. 

Cum  demum  congruum  sit  ut  qui  in  Ecclesiae  senatum, 
consiliarios  Episcopi  ac  praecipuos  ejusdem  adjutores  pro 
dioeceseos  administratione  assumuntur,  habita  quoque  ratione 
aliqua  distinguantur,  placuit  ut  Canonici  Canadenses,  juxta 
indultum  canonicis  Angliae  factum,  nullo  habito  discrimine 
dioeceseos  aut  gradus,  supra  superpelliceum  assumant  mozet- 
tam  pigri  coloris,  non  tamen  sericam,  ad  formam  per  Archie- 
piscopum  Quebecensem  designandam. 

Quod  pertinet  vero  ad  canonicos  honorarios  S.  Congregatio 

Episcopos  monitos  voluit  eorum  numerum  haud  posse  exce- 
dere quartam  partem  canonicorum  titularium.  De  hisce  vero 
honorariis  canonicis  plura  reperire  erit  penes  Thesaurum 
resolutionum  8 . Congregationis  Concilii , anno  1808  in 
Fulginatensi , 1836,  in  Vintimiliensi , vol.  96,  pag.  543, 
atque  in  Januensi , vol.  97 ; alia  item  apud  peltractatores. 

Haec  vero  probante  SSmo  Dno  Nostro  traduntur  atque  ad 
hujus  instructionis  normam  juxta  litterarum  Apostolicarum 
tenorem  capitula  cathedralia  erunt  interim  erigenda. 

Datum  Komae  ex  aedibus  S.  Congregationis  de  Propaganda 
Eide,  die  28  sept.  1852.” 

2°  Instructio  23  Aprilis  1853. 

“ Proposuit  Episcopus  S.  Hiacinthi  nonnulla  de  capitulis 
canonicorum  ; cum  vero  haec  universam  illam  provinciam 
respiciant,  ad  A.  T.  responsa  diriguntur. 

Laudandum  quidem  erit  si  communiter  cum  episcopo 
canonici  vitam  agere  vel  omnes,  vel  plures  valeant ; attamen 
ii  stabiliter  institui  debent  ad  tramites  ecclesiastici  juris. 
Sedes  vero  Apostolica  ut  primatus  sui  auctoritas  in  praxi 
innotescat,  atque  ecclesiis  tutius  provideatur  collationem 
primae  dignitatis  necnon  aliorum  canonicatuum  praefinitis 
mensibus  sibi  reservavit.  Apud  canonici  juris  pertractatores 
facile  est  videre  quid  hac  mensium  distinctione  veniat. 
Ceterum  si  opportunum  videatur  unam  vel  alteram  digni- 
tatem addere  post  praeposituram,  collatis  consiliis,  pro  harum 
erectione  preces  exhiberi  poterunt ; item  vacante  prima  digni- 
tate, vel  alio  canonicatu  reservatis  in  mensibus,  nihil  obstat 
quominus  nonnullos  digniores  episcopus  commendet,  ut  S. 
Apostolica  rationem  de  his  habeat,  si  congruum  censuerit. 

Juxta  rubricas,  seclusis  vestibus  quae  pro  celebratione 
missae  inserviunt,  ecclesiasticorum  omnium  indumentum  in 
ecclesia  est  superpelliceum  seu  cotta,  quaecumque  superpel- 
licei  hujus  existat  forma ; facile  est  eidem  addere  mozettam, 
quae  ex  benignitate  S.  Sedis  concedebatur  ut  canonici  qui 

ecclesiae  senatum  constituunt  atque  episcopi  sunt  consiliarii, 
habitu  quoque  a ceteris  distinguantur. 

Demum  circa  capitulum  Marianopolitanum  antea  erectum, 
cum  de  erectionis  methodo  pauca  tantum  fuerint  tradita, 
mens  ea  erat  ut  ad  instar  aliorum  Marianopolitanum  quoque 
componeretur  et  uniformitas  habeatur ; attamen  proponi 
poterunt  singulae  quaestiones,  quibus,  inspectis  decretis  utrius- 
que  erectionis,  locus  esse  possit  ut  quod  regulis  ecclesiasticis 

conformius  sit  decernatur 

Datum  Komae  ex  aedibus  S.  C.  de  Prop.  Fide,  die  23 
Ap.  1853.” 


APPENDIX  II 

DE  CONSULTORIBUS  DKECESAN1S 

Tot  et  tanta  sunt  onera  ministerii  pastoralis,  ut  episcopi  : 

administrandis  suis  dioecesibus  per  se  solos  vix  sint  pares,  a 
Hinc  S.  Congregatio  de  Prop.  Fide  hortatur  episcopos  suae 
ditioni  subditos  ut  capitula  erigant ; quod  si  rerum  adjuncta 
id  fieri  non  sinant,  vult  ut  episcopi  deficientiae  capituli  sup- 
pleant instituendo  consilium  aliquot  missionariorum,  quos 
adhibeant  in  rebus  gravioris  momenti  cognoscendis  et  defi- 
niendis. Zitelli , Apparatus  Juris , pag.  148. 

In  collationibus  habitis  Komae,  anno  1883,  inter  Cardinales 
S.  C.  de  Prop.  Fide  et  archiepiscopos  Statuum  Foederatorum, 

S.  Congregatio  institit  ut  erigerentur  capitula,  sed,  reclaman- 
tibus Praelatis,  res  dilata  est,  et  institutio  consultorum  dioe- 
cesanorum  per  interim  fuit  substituta. 

496.  Hic  referimus  decretum  Cone*  JBaltimoren- 
sis  III  circa  consultores  dicecesanos,  quod  est  praeceptivum 
pro  Statibus  Foederatis,  et  directivum . in  aliis  regionibus 
missionum,  quatenus  explicat  mentem  S . C . de  Prop  Fide . 

22 

“ Quamdiu,  in  praesenti  rerum  statu,  capitula  cathedralia 
erigi  nequeunt,  instituantur  consultores  dioecesani,  sacerdotes 
pietate,  morumque  integritate,  sollicitudine  pro  animarum 
salute,  doctrina,  prudentia,  rerum  hominumque  experientia, 
necnon  sacrorum  canonum  et  dioecesanorum  statutorum  ob- 
servantia insignes.  Ejusmodi  consultores  nunfero  debent  esse 
sex  vel  saltem  quatuor;  ubi  vero  nullo  modo  tot  haberi 
poterunt,  sint  saltem  duo. 

Eligendi  erunt  consultores  ab  episcopo,  ea  tamen  ratione, 
ut  dimidiam  eorum  partem  eligat  ex  sese,  alteram  vero  par- 
tem post  propositionem  cleri.  Propositio  autem  ex  parte 
cleri  fiet  hoc  modo : singuli  sacerdotes  qui  in  dioecesi  sacro 
ministerio  funguntur,  episcopo  exhibebunt  nomina  eorum 
scripta,  quos  pro  munere  consultorum  idoneos  putaverint, 
quin  taxative  aliquos  designent.  Pro  unoquoque  seligendo 
consultore,  tria  nomina  proponi  debent ; ex  his  vero  episco- 
pus eos  eliget  quos  ipse  in  Domino  aptiores  judicaverit.” 

497.  Ad  consultorum  attributiones  quod  pertinet» 
Patres  de  his  conveuerunt : “ 1°  Consilium  consultorum 
exquiret  episcopus  pro  synodo  dioecesana  indicenda  et  publi- 
canda. 2°  Si  contingat  ut  missio  seu  parochia  aliqua  sit 
dismembranda,  exquirendum  erit  consilium  consultorum,  nec- 
non et  rectoris  disuiembrandae  missionis.  3°  Consultorum 
item  requiretur  consilium,  quando  id  agetur,  ut  missio  seu 
parochia  tradatur  alicui  familiae  religiosae ; quo  in  casu,  neces- 
saria erit  etiam  v<  nia  S.  Sedis.  4°  Consultorum  consilium 
exquiretur  in  constituendis  deputatis  pro  seminariis.  5°  Item 
consultorum  consilium  necessarium  erit  in  eligendo  novo 
consultore  et  in  eligendis  examinatoribus  qui  sint  loco  syno- 
dalium.  6°  Quando  agitur  de  bonis  et  fundis  dioecesis  vel 
missionum  permutandis,  aliisque  agendis,  quae  speciem  alie- 
nationis prae  se  ferunt,  ubi  siunma  pecuniae  non  excedat  valo- 
rem  quinque  millium  scutatOTiim,  episcopi  liberi  erunt;  ubi 
vero  negotium  earn  summam  superat,  tunc  requiritur  consi- 

lium  consultorum,  eoque  prsehabito,  necessaria  erit  S.  Sedis 
permissio...  7°  Item,  prsehabito  consilio  consultorum,  neces- 
sarius erit  recursus  ad  S.  Sedem  in  singulis  casibus  in  quibus 
agatur  de  imponenda  nova  taxa  pro  episcopo,  quae  excedat 
limites  a canonibus  constitutos.” 

498.  Consultores  eliguntur  ad  triennium.  “ Postj 
quam  electi  fuerint,  nullus  eorum  invitus  removeri  potest 
nisi  ex  legitima  et  justa  causa,  et  de  consilio  ceterorum  con- 
sultorum. J usta  autem  aderit  causa,  si  ob  senectutem,  infir- 
mitatem et  similia  ad  consultoris  partes  obeundas  inhabilis 
factus  fuerit,  aut  graviter  delinquendo  munere  ejusmodi 
honorifico  indignum  sese  reddiderit,  vel  propria  culpa  nota- 
bile passus  sit  famae  detrimentum.  In  locum  consultoris  rece- 
dentis, sive  remotionis,  sive  renuntiationis  via,  episcopus 
alium  sufficiet,  de  consilio  tamen  reliquorum  consultorum. 
Casu  quo  triennium  expirare  contigerit  tempore  vacationis 
sedis  episcopalis,  consultores  in  officio  permanebunt  usque  ad 
accessum  novi  episcopi,  qui  intra  sex  menses  a consecratione 
sua  ad  novam  consultorum  electionem  instituendam  tenetur.” 

499.  “ Consilium  consultorum  praestabitur  colle- 
glaliter,  et  quoties  eis  ita  videbitur,  secretis  suffragiis  ; ideo- 
que  episcopus  eos  quater  in  anno,  statutis  temporibus,  convo- 
cabit ; ubi  id  fieri  non  potest,  saltem  bis  in  anno  ; alias  vero 
quoties  ad  pertractanda  negotia  erit  necessarium. 

Sede  episcopali  vacante,  administrator  dioecesis  consilium 
consultorum  adhibere  tenetur,  juxta  normam  supra  statutam 
quoad  consultorum  attributiones.”  Cf.  III  Cone.  plen,  BaU 
tim.,  tit.  II,  cap.  II, 

500.  Cum  regimen  diceceseos  sit  apud  episcopum 
et  capitulum,  univers®  jurisdictio,  sede  vacante,, 
remanet  in  capitulo.  Kationem  hujus  dispositionis  expli- 
cat De  Luca : “ Ecclesia  cathedralis  efformatur  conjunctim  ab 
episcopo  et  capitulo,  ab  illo  scilicet  tanquam  capite,  ab  isto 
autem  tanquam  reliquo  corpore.” 

1°  Jure  Decretalium,  capitulum  poterat  dicecesim,  toto 
tempore  quo  sedes  vacabat,  per  seipsum  administrare,  vel  uni 
aut  pluribus  dioecesim  administrandam  committere,  libera  ei 
relicta  potestate  deputatos  eligendi,  eisque  delegatam  juris- 
dictionem, sive  quoad  usum,  sive  quoad  tempus,  coarctandi. 

2°  Illud  jus  Decretalium  immutavit  Concilium  Trid.,  sess. 
XXIV,  cap.  16  : “ Capitulum,  sede  vac&nte,  officialem,  seu 
vicarium  infra  octo  dies  post  mortem  episcopi  constituere,  vel 
existentem  confirmare  omnino  teneatur.”  Concilium  Triden- 
tinum  non  voluit  ut  dioecesis,  sede  vacante,  administraretur 
ab  aliquo  collegio;  hinc  administratio  dioecesis,  antequam 
vicarius  constituatur,  residet  apud  capitulum,  quod  potest  per 
seipsum  eam  exercere,  sicut  antiquitus  poterat  toto  tempore 
vacationis.  Sed  si  capitulum  infra  octo  dies  ab  habita  notitia 
mortis  episcopi  vicarium  non  constituat,  sive  ob  negligen- 
tiam,  sive  ob  discordiam  inter  capitulare3,  tunc  deputatio 
vicarii  devolvitur  ad  inetropolitanum,  si  agatur  de  ecclesia 
suffraganea,  ad  antiquiorem  ex  suffraganeis,  si  vacans  fuerit 
ecclesia  metropolitana.  Sebastianelli , De  Clericis,  tit . IX > 
n.  227. 

501.  liicet  Concilium  Trid.  loquatur  de  sola  vaca» 
tione  sedis  per  mortem,  tamen  ex  praxi  approbata  a S. 
Sede,  receptum  est  ut  Tridentina  dispositio  servanda  sit  etiam 

quando  sedes  episcopalis  vacat  aliis  modis,  nempe  per  renun- 
tiationem, translationem  vel  depositionem  episcopi. 

502.  Deputatio  vicarii  capitularis  spectat  ad  solos 
canonicos  quibus  regulariter  capitulum  constitui- 
tur. Haec  deputatio  est  actus  capitularis ; unde  capitulum 
coadunari  debet,  et  vocandi  sunt  omnes  canonici. 

Quamvis  tutius  sit  ut  servetur  forma  scrutinii  per  secreta 
suffragia,  attamen  alia  via  canonici  procedere  possunt,  quia 
electio  vicarii  capitularis  non  est  electio  proprie  dicta,  sed 
deputatio^  quae  non  indiget  superioris  confirmatione.  Unde 
in  electione  vicarii  capitularis  servandae  sunt  tantum  condi- 
tiones quae  jure  ordinario  in  expeditione  negotiorum  capituli 
requiruntur,  nempe  1°  ut  capitulum  sit  legitime  congrega- 
tum ; 2°  ut  vocentur  omnes  qui  in  capitulo  vocem  habent 
vel  de  praesenti  habere  possunt ; 3°  ut  negotium  capitulariter 
expediatur  ; 4°  ut  major  pars  capituli  consentiat  in  personam 
idoneam.  Bargilliat , Proel.  Jur.  Can.>  vol . /,  n.  808. 

Canonicus  nequit  in  sui  favorem  suffragium  emittere. 
8.  C.  Concilii , 18  Apr.  1885. 

503.  Olim  quaestio  fuit  inter  eanonistas  an  capi- 
tulum posset  sibi  reservare  partem  jurisdictionis. 
Sententia  hodie  communis  est  capitulum  nihil  sibi  reservare 
posse,  sed  integrum  jurisdictionis  exercitium  in  vicarium 
transferri  debere.  Hanc  sententiam  confirmavit  Pius  IX  in 
constitutione  Romanus  Pontifex , 28  Aug . 1873,  qua  decla- 
rat et  decernit  “ totam  ordinariam  episcopi  jurisdictionem,  quae, 
sede  episcopali  vacante,  in  capitulum  venerat,  ad  vicarium 
ab  eo  constitutum  omnino  transire,  nec  ullam  hujus  jurisdi- 
ctionis partem  posse  capitulum  sibi  reservare,  neque  posse  ad 
certum  et  definitum  tempus  vicarium  constituere,  multoque 
minus  removere,  sed  eum  in  officio  permanere,  quousque 
novus  episcopus  litteras  apostolicas  de  collato  sibi  episcopatu 
capitulo,  juxta  Bonifacii  VIII,  praedecessoris  nostri,  constitu- 
tionem Injunctcef  vel,  deficiente  capitulo,  ei  exhibuerit,  qui 

ad  normam  sanctorum  canonum,  vel  ex  speciali  S.  Sedis 
dispositione,  vacantem  dicecesim  administrat,  vel  ejusdem 
administrationem  per  vicarium  deputat.” 

504.  «inseritur  inter  canonftstas  an  capitulum  pos- 
sit plures  vicarios  capitulare»  deputare.  Sententia 
communis  est  uniim  vicarium  constituendum  esse,  excepto 
casu  legitimae  consuetudinis. 

Hoc  eruitur  1°  ex  textu  Tridentino,  qui  loquitur  de  uno, 
non  de  pluribus  vicariis ; 2°  ex  mente  concilii,  quae  fuit  pro- 
videre unitati  regiminis  et  faciliori  expeditioni  negotiorum  ; 
3°  auctoritate  S.  C.  Concilii,  quae  interrogata  saepius  respondit 
unum  tantummodo  eligendum  esse  vicarium,  addito  tamen 
“ non  esse  sublatam  consuetudinem  duos  aut  plures  eligendi, 
praesertim  immemorialem.”  Unde  ut  capitulum  possit  plures 
vicarios  constituere, requiritur  consuetudo  legitime  praescripta, 
quamvis  non  sit  immemorialis ; haec  consuetudo  viget  in 
Gallia. 

505.  Quando  plure»  vicarii  deputantur,  habent 
singuli  jurisdictionem  in  omnem  dicecesim  in  soli- 
dam, eadem  ratione  ac  vicarii  generales,  ita  ut  necesse  non 
sit,  ad  validitatem  actus,  ut  quod  ab  uno  geritur,  aliorum 
consensu  firmetur.  Secus  haberetur  incommodum,  ad  quod 
vitandum  Cone.  Tridentinum  praecepit,  sede  vacante,  electio- 
nem vicarii. 

506.  Conditione»  ex  parte  eligendi  in  vicarium 
eapitularem  sunt  aetas,  ordo  et  idoneitas. 

1°  Circa  aetatem  nihil  definierunt  canones.  Doctores  putant 
sufficere  aetatem  25  annorum. 

2°  Sufficit  status  clericalis  cui  initiatur  quis  per  primam 
tonsuram.  Prcel.  Juris  Can.  Sti  Sulpicii , n.  205. 

3°  Ex  capite  idoneitatis,  requiritur  scientia  cum  prudentia 
et  bonis  moribus.  Ad  scientiam  quod  attinet,  Cone.  Trid., 
sess.  XXIV,  cap.  16,  dicit : “ Capitulum  constituere  tenetur 
vicarium... qui  saltem  injure  canonico  sit  doctor  vel  licen- 

tiatus,  vel  alias,  quantum  fieri  poterit,  idoneus.”  Vox  saltem 
ibi  adhibetur  relative  ad  eos  qui  gradum  habebant  in  civili 
et  canonico  jure,  quales  erant,  tempore  Concilii  Tridentini, 
plerique  doctores.  Vult  nempe  synodus  ut  vicarius  capitu- 
laris, si  doctor  in  utroque  non  sit,  in  canonico  saltem  gradum 
obtineat.  S . C.  Concilii , 11  Julii  1626  et  24  Martii  1627. 

Non  sufficit  doctoratus  in  theologia,  quia  scientia  juris  ad 
regimen  Ecclesiae  magis  necessaria  reputatur.  “ Viri  theologi, 
ait  Leurenius , De  capitulo  sede  vacante , cap.  4,  etsi  littera- 
tissimi sint,  non  satis  jurisprudentiae  praxim  et  theoriam  cal- 
lent, et  proinde  multoties  ex  capite  et  suo  arbitrio  sententias 
proferunt,  et  a veritatis  et  justitiae  tramite  aberrant.” 

Verumtamen,  cum  qualitas  doctoratus  non  sufficiat,  et 
non  supponat  necessario  probitatem,  prudentiam,  idoneitatem 
ad  curam  animarum,  nihil  certe  magis  adversatur  menti 
Sanctae  Sedis  quam  electio  doctoris  non  idonei,  vel  quoad 
mores,  vel  quoad  prudentiam,  omisso  altero  qui,  licet  docto- 
ratu  destitutus,  majori  praestat  prudentia.  Unde,  ceteris  pari- 
bus, anteponatur  doctor ; sed  ille  semper  prae  aliis  deputetur 
ad  regimen  dioecesis,  qui,  omnibus  attentis,  magis  idoneus 
reputatur.  S.  Congregatio  Concilii , 17  Sept . 1768. 

4°  Ex  pluribus  decisionibus  S.  C.  Concilii,  vicarius  capi- 
tularis assumendus  est  de  gremio  capituli ; tamen  in  pluribus 
casibus  sustinetur  electio  extranei,  nempe  si  nullus  in  capi- 
tulo sit  doctor,  neque  idoneus.  Ceteris  paribus,  praeferendus 
est  doctor  de  gremio  capituli.  S.  Cong . Concilii , 1592. 

507.  Quierunt  postremo  loco  doctores  an  possit 
eligi  in. vicarium  qui  obtinet  beneficium  parochiale. 

1°  In  primis  certum  est  invalidam  esse  electionem  illius 
parochi  qui  curam  animarum  exercet  extra  civitatem  episco- 
palem. Ratio  est,  quia  parochus,  divino  jure  et  canonicis 
sanctionibus,  tenetur  observare  legem  residendae.  Nec  ab  hac 
lege  potest  parochus  dispensari  a capitulo,  cum  nec  episcopus 
ipse  potestatem  habeat  concedendi  hujusmodi  dispensationem, 

ut  tenuit  S.  C.  Concilii.  Valida  erit  electio  in  vicarium  capi* 
tularem  parochi  beneficium  parochiale  in  civitate  episcopali 
obtinentis.  8 . Cong.  Episc.  et  Regul .,  19  Julii  1610. 

2°  Quamvis  haec  electio  sit  valida,  tamen  ordinarie  erit  illi- 
cita. Neminem  latet  officium  parochi  et  vicarii  esse  duo 
officia  male  compatibilia,  ex  eo  quod,  ut  quis  bene  exerceat 
unum,  alteri  necessario  deesse  cogitur.  Unde  dictus  parochus 
urbanus,  ad  officium  vicarii  evectus,  in  sua  parochia  residere 
censetur  residentia  materiali  potiusquam  formali,  et  negligens 
erit  in  adimplemento  muneris  parochialis.  Sebastianelli , De 
Clericis , num.  222. 

508.  Remanet  nt  quaeratur  quaenam  ait  potestas 
vicarii  capitularis.  1°  Jurisdictio,  sede  vacante,  habitua- 
liter  residet  penes  capitulum  cathedralis  ecclesiae;  in  actu 
vero,  ex  juris  dispositione,  penes  vicarium  capitularem  : unde 
tanta  est  auctoritas  vicarii  capitularis  quantam  canones  tri- 
buunt capitulo,  sede  vacante.  Vicarius  capitularis  censetur 
episcopo  succedere  tanquam  totius  dioecesis  ordinario  pas- 
tori et  judici.  Ex  quo  sequitur  vicarium  capitularem  non 
succedere  in  his  quae  episcopo  committuntur  peragenda  tan- 
quam Sedis  Apostolicce  delegato  ; secus  vero  dicendum  est 
/ si  agatur  de  iis  negotiis  in  quibus  episcopus  procedere  potest 
etiam  tanquam  Sedis  Apostolicce  delegatus.  Jurisdictio 
ordinaria,  qua  procedere  posset  episcopus  in  his  negotiis, 
transit  ad  vicarium  capitularem. 
v 2°  Attamen  ex  decreto  S.  Officii  20  Feb.  1888,  Vicarius  capi- 
tularis eas  dispensationes  apostolicas  exsequi  potest  quae 
remissae  fuerunt  episcopo,  aut  vicario  ejus  generali,  vel  offi- 
ciali, nondum  executioni  mandatas,  sive  hi  illas  exsequi  coepe- 
rint, sive  non.  Sede  deinde  provisa,  potest  episcopus,  vel  ejus 
vicarius  generalis,  exsequi  dispensationes  quae  vicario  capitu- 
lari remissae  fuerant,  sive  hic  illas  exsequi  coeperit,  sive  non. 

3°  Omnes  facultates  habitualiter  a Sancta  Sede  episcopis 

concessae,  quales  sunt  eae  que  recensentur  in  formula  I et  in 
formula  extraordinaria  T,  conceduntur  Ordinariis  locorum , 
quo  nomine  veniunt,  sede  vacante,  vicarius  capitularis  et 
administrator  dioecesis. 

4°  Ex  speciali  juris  dispositione,  vicarii  capitulares  hujus 
provinciae  Quebecensis  exercere  possunt  omnes  facultates 
extraordinarias  quas  habebat  defunctus  episcopus,  iis  tantum 
exclusis  quae  requirunt  characterem  episcopalem,  vel  sine 
sacrorum  oleorum  usu  non  exercentur.  Cf.  decretum  XVI 
Cone . Queb.  V.  * 

509.  Cinaedam  excipiantur  expresse  a potestate 
vicarii  capitularis* 

1°  Vicarius  capitularis  nequit  nominare  ad  beneficia  liber& 
collationis.  Jure  Decretalium,  haec  collatio  futuro  episcopo 
reservabatur,  sed  a tempore  Sixti  V,  haec  reservatio  inter 
regulas  Cancellariae  Apostolicae  inseritur.  Unde  hodie  hujus- 
modi beneficia  ex  lege  generali  reservantur  S.  Sedi,  in  2a 
regula  Cancellariae  Apostolicae.  Si  sermo  sit  de  institutione 
ad  beneficium  post  praesentationem  patroni  sive  laici,  sive 
ecclesiastici,  eam  concedere  poterit  vicarius  capitularis. 

2°  Quoad  litteras  dimissoriales,  habemus  decretum  Cone. 
Trid.,  sess.  VII,  cap.  10,  De  Ref. : “ Non  liceat  capitulis  eccle- 
siarum, sede  vacante,  infra  annum  a die  vacationis,  ordinandi 
licentiam,  aut  litteras  dimissoriales...  concedere.”  > 

a ) Datur  exceptio  quoad  arctatos  ad  beneficium , qui  ad 
aliquod  beneficium  fuerunt  electi  vel  prsesentati,  et  infra 
annum  debent  ordinari,  ne  hoc  beneficio  priventur.  Cone. 
Trid.,  loco  citato. 

b)  Secunda  exceptio  est  quoad  sacram  tonsuram,  ad  cujus 
collationem  vicarius  libere  potest  concedere  dimissoriales. 
S.  Congregatio  Concilii , 10  Feb.  1594. 

c)  Transacto  autem  integro  anno  a die  vacationis  sedis, 
vicarius  potest  concedere  dimissoriales  omnibus  subditis  qui 
volunt  ordinari. 

3®  Quaeri  potest  an  vicarius  possit  dioecesim  visitare.  Re- 
spondemus utique  posse,  sed  post  elapsum  annum  ab  ultima 
visitatione  peracta  ab  episcopo ; S.  C.  Concilii , 28  Julii  1718. 
Item  vicarius  potest  synodum  dioecesanam  celebrare  post 
elapsum  annum  ab  ultima  synodo  celebrata  ab  episcopo 
defuncto.  Non  idem  dicendum  erit  de  synodo  provinciali 
indicenda  et  celebranda ; sede  metropolitana  vacante,  non  ad 
vicarium  capitularem,  sed  ad  antiquiorem  suffraganeum  jus 
devolvitur  concilium  indicendi  et  celebrandi. 

4°  Si  quaeratur  utrum. vicarius  capitularis  possit  clericos 
extraneos  dioecesi  adscribere,  et  clericis  dioecesanis  dare  licen- 
V tiam  exeundi,  respondet  De  Angelis  primum  posse  vicarium 
^ * peragere  facultate  expedita,  secundum  vero  non  posse  sine 
lr  licentia  Sanctae  Sedis.  Ratio  est,  quia  excardinatio  est  species 
alienationis,  quae  vicario  capitulari  non  permittitur. 

5°  Cum  ecclesia  destituta  suo  pastore  aequiparetur  minori 
et  pupillo,  quibus  sine  tutoribus  et  curatoribus  in  genere  in- 
terdicitur alienatio  bonorum,  vicarius  capitularis  non  potest 
alienare  bona  ecclesiae  vel  mensae  episcopalis. 

/ 510.  Jurisdictio  vicarii  capitularis  cessat  pluri- 

bus modis; 

Cessat  1°  quando  novus  episcopus  litteras  apostolicas  de 
collato  sibi  episcopatu  capitulo  praesenta verit,  juxta  const. 
Romanus  Pontifex  Pii  IX,  28  Aug.  1873  ; 2°  per  renuntiatio- 
nem factam  a vicario  capitulari,  qui  suscepto  muneri  renun- 
tiare valet,  quin  necesse  sit  eam  renuntiationem  a capitulo 
admitti ; 3°  per  remotionem  vicarii,  postquam  causa  fuerit 
cognita  et  probata  a S.  Sede. 

...  uf,/  511.  Vicarius  capitularis' tenetur  novo  episcopo 
i reddere  rationem  sute  adminlstrationis,  sede  va- 
111  cante.  Novus  episcopus  potest  eos  punire  qui  in  admini- 
stratione  dioecesis  deliquerunt,  etiamsi  illi  officiales,  redditis 
rationibus,  a capitulo,  vel  a deputatis  ab  eodem,  absolutio- 
nem aut  liberationem  obtinuerint.  Cone . Trid .,  sess.  XXIV, 
cap . 16,  De  Ref. 

512.  Cum  In  pluribus  dioecesibus  bujus  provinciae* 
apitulnm  canonicorum  non  reperiatur  constitu- 
am, ne,  m oriente  episcopo,  nullus  sit  qui  jurisdictionem 
xerceat,  Patres  concilii  Quebecensis  V huic  necessitati  pro- 
iderunt  decreto  XVI,  quod  approbavit  Pius  IX,  die  23 
lug.  1874.  Cf.  etiam  Concilium  Marianopolitanum , tit . 
7,  dec.  II. 

Patres  concilii  referunt  quasi  verbatim  constitutionem  Ex 
ublimi , quam  Benedictus  XIV  misit  ad  vicarios  apostolicoa 
!ndiarum  Orientalium.  Collectanea  S.  C.  de  Prop . Fide, 
xtg.  65,  num.  161.  ■ 

1°  “ Singuli  hujus  provinciae  antistites  qui  neque  coadju- 
orem  cum  futura  successione,  neque  vicarium  generalem 
labent,  teneantur  deputare  vicarium  habilem  et  idoneum  ; si 
am  plures  vicarios  generales  habeant,  unum  ex  his  designent 
id  effectum  praesentis  decreti,  per  scripta  authentica  in  archi- 
riis  servanda ; h&beantque  plenam  facultatem  dictum  vica- 
ium  revocandi  et  alterum  substituendi  ad  nutum. 

2°  Hic  autem  vicarius,  statim  ac  sedes  vacaverit,  dioecesis 
•egimen  assumat  sub  nomine  administratoris  sede  vacante,  ^ (l  :v  t ►» 
canquam  S.  Sedis  delegatus ; et  in  hujusmodi  munere  per- 
maneat donec  novus  episcopus  dioecesis  possessionem  adierit, 
vel  aliter  ab  eadem  Sancta  Sede  fuerit  ordinatum ; suo  autem 
muneri  Tenuntiare  non  valeat,  aut  eo  privari,  inconsulta 
Sancta  Sede. 

3°  Pari  modo  administrator  ille  alterum  statim  deputet 
ecclesiasticum  virum  idoneum  qui  sibi  in  munere,  si  forte 
interim  obierit,  succedere  debeat ; deputatus  autem,  si  ad 

administrationem  pervenerit,  eodem  modo  regimini  ecclesiae 
provideat,  si  forte  et  ipse  obierit,  et  ita  de  ceteris  donec  de 
pastore  ecclesia  provisa  fuerit. 

4°  Quicumque  supradicto  modo  ad  vacantis  ecclesiae  curam 
devenerit,  teneatur  infra  mensem,  sub  poena  suspensionis, 
certiorem  reddere  Sedem  Apostolicam,  interimque,  donec 
Tesponsum  acceperit,  possit  omnibus  et  singulis  uti  faculta- 
tibus quae  jure  communi  vicario  capitulari  competere  digno- 
scuntur,  ac  praeterea  iisdem  frui  facultatibus  extraordinariis  J T 
quibus  defunctus  efiscopus  pollebat,  iis  tantum  exclusis  quae 
requirunt  characterem  episcopalem  vel  sine  sacrorum  oleorum 
usu  non  exercentur  ; possit  tamen,  si  necessitas  urgeat,  con- 
secrare calices,  patenas  et  altaria  portatilia  cum  sacris  oleis 
ab  episcopo  benedictis,  et  tandem  constituere  pro-vicarios 
quibus,  vel  ob  locorum  distantiam,  vel  propter  absentiam  aut 
infirmitatem,  deleget  suas  facultates  tum  ordinarias,  tum 
extraordinarias,  eodem  modo  ac  poterat  episcopus  defunctus. 

5°  Si  forte  contingat  ut,  aliqua  ecclesia  cathedrali  vacante, 
nemo  praesto  sit  qui  illius  regimen,  juxta  praemissas  regulas, 
valeat  assumere,  administratorem  cum  iisdem  obligationibus 
et  facultatibus  eo  in  casu  deputet  metropolitanus,  et  in  ejus 
defectu,  vel  si  de  metropolitana  ecclesia  agitur,  antiquior  pro- 
vinciae suffraganeus. 

6°  Tandem  omnes  praedicti  administratores  rationem  suae 
administrationis  novo  episcopo  reddere  teneantur,  sicut  vicarii 
eapitulares,  juxta  praescripta  Trid.  Synodi,  sess.  XXIV, 
cap.  16. 

Cum  autem  in  hujusce  provinciae  dioecesibus  quae  cathe- 
drale  capitulum  habent,  vel  habebunt,  non  sit  minus  bono 
animarum  necessarium,  ut  facultates  extraordinariae  quas 
habebat  defunctus  episcopus  interruptionem  non  patiantur, 
statuimus  supplicandum  Sanctissimo  ut  vicarii  eapitulares  a 
dictis  capitulis  electi,  iis  teneantur  officiis  et  facultatibus 

administrationem  pervenerit,  eodem  modo  regimini  ecclesiae 
provideat,  si  forte  et  ipse  obierit,  et  ita  de  ceteris  donec  de 
pastore  ecclesia  provisa  fuerit. 

4°  Quicumque  supradicto  modo  ad  vacantis  ecclesiae  cujam 
devenerit,  teneatur  infra  mensem,  sub  poena  suspensionis, 
certiorem  reddere  Sedem  Apostolicam,  interimque,  donec 
responsum  acceperit,  possit  omnibus  et  singulis  uti  faculta- 
tibus quae  jure  communi  vicario  capitulari  competere  digno-  ^ 
scuntur,  ac  praeterea  iisdem  frui  facultatibus  extraordinariis  $ 7 ^ 
quibus  defunctus  episcopus  pollebat,  iis  tantum  exclusis  quae 
requirunt  characterem  episcopalem  vel  sine  sacrorum  oleorum 
usu  non  exercentur ; possit  tamen,  si  necessitas  urgeat,  con- 
secrare calices,  patenas  et  altaria  portatilia  cum  sacris  oleis 
ab  episcopo  benedictis,  et  tandem  constituere  pro-vicarios 
quibus,  vel  ob  locorum  distantiam,  vel  propter  absentiam  aut 
infirmitatem,  deleget  suas  facultates  tum  ordinarias,  tum 
extraordinarias,  eodem  modo  ac  poterat  episcopus  defunctus. 

5°  Si  forte  contingat  ut,  aliqua  ecclesia  cathedrali  vacante, 
nemo  praesto  sit  qui  illius  regimen,  juxta  praemissas  regulas, 
valeat  assumere,  administratorem  cum  iisdem  obligationibus 
et  facultatibus  eo  in  casu  deputet  metropolitanus,  et  in  ejus 
defectu,  vel  si  de  metropolitana  ecclesia  agitur,  antiquior  pro- 
vinciae suffraganeus. 

6°  Tandem  omnes  praedicti  administratores  rationem  suae 
administrationis  novo  episcopo  reddere  teneantur,  sicut  vicarii 
capitulares,  juxta  praescripta  Trid.  Synodi,  sess.  XXIV, 
cap.  16. 

Cum  autem  in  hujusce  provinciae  dioecesibus  quae  cathe- 
drale  capitulum  habent,  vel  habebunt,  non  sit  minus  bono 
animarum  necessarium,  ut  facultates  extraordinariae  quas 
habebat  defunctus  episcopus  interruptionem  non  patiantur, 
statuimus  supplicandum  Sanctissimo  ut  vicarii  capitulares  a 
dictis  capitulis  electi,  iis  teneantur  officiis  et  facultatibus 

gaudeant,  quae  supra  enumerantur  in  quarto  articulo  hujus 
decreti. 

De  cetero,  tum  a vicariis  capitularibus,  tum  ab  admini- 
stratoribus, sede  vacante,  adamussim  serventur  omnia  quae 
juxta  veras  sacrorum  canonum  interpretationes  continentur 
in  hac  brevi  et  pervulgata  regula  : u Ney  sede  vacante , aii- 
quid  innovetur” 

administrationem  pervenerit,  eodem  modo  regimini  ecclesiae 
provideat,  si  forte  et  ipse  obierit,  et  ita  de  ceteris  donec  de 
pastore  ecclesia  provisa  fuerit. 

4°  Quicumque  supradicto  modo  ad  vacantis  ecclesiae  curam 
devenerit,  teneatur  infra  mensem,  sub  poena  suspensionis, 
certiorem  reddere  Sedem  Apostolicam,  interimque,  donec 
responsum  acceperit,  possit  omnibus  et  singulis  uti  faculta- 
tibus quae  jure  communi  vicario  capitulari  competere  digno- 
scuntur,  ac  praeterea  iisdem  frui  facultatibus  extraordinariis  J 7 
quibus  defunctus  episcopus  pollebat,  iis  tantum  exclusis  quaB 
requirunt  characterem  episcopalem  vel  sine  sacrorum  oleorum 
usu  non  exercentur  ; possit  tamen,  si  necessitas  urgeat,  con- 
secrare calices,  patenas  et  altaria  portatilia  cum  sacris  oleis 
ab  episcopo  benedictis,  et  tandem  constituere  pro-vicarios 
quibus,  vel  ob  locorum  distantiam,  vel  propter  absentiam  aut 
infirmitatem,  deleget  suas  facultates  tum  ordinarias,  tum 
extraordinarias,  eodem  modo  ac  poterat  episcopus  defunctus. 

5°  Si  forte  contingat  ut,  aliqua  ecclesia  cathedrali  vacante, 
nemo  praesto  sit  qui  illius  regimen,  juxta  praemissas  regulas, 
valeat  assumere,  administratorem  cum  iisdem  obligationibus 
et  facultatibus  eo  in  casu  deputet  metropolitanus,  et  in  ejus 
defectu,  vel  si  de  metropolitana  ecclesia  agitur,  antiquior  pro- 
vinciae suffraganeus. 

6°  Tandem  omnes  praedicti  administratores  rationem  suae 
administrationis  novo  episcopo  reddere  teneantur,  sicut  vicarii 
capitulares,  juxta  praescripta  Trid.  Synodi,  sess.  XXIV, 
cap.  16. 

Cum  autem  in  hujusce  provinciae  dioecesibus  quae  cathe- 
drale  capitulum  habent,  vel  habebunt,  non  sit  minus  bono 
animarum  necessarium,  ut  facultates  extraordinariae  quas 
habebat  defunctus  episcopus  interruptionem  non  patiantur, 
statuimus  supplicandum  Sanctissimo  ut  vicarii  capitulares  a 
dictis  capitulis  electi,  iis  teneantur  officiis  et  facultatibus 

gaudeant,  quae  supra  enumerantur  in  quarto  articulo  hujus 
decreti. 

De  cetero,  tum  a vicariis  capitularibus,  tum  ab  admini- 
stratoribus, sede  vacante,  adamussim  serventur  omnia  qu se 
juxta  veras  sacrorum  canonum  interpretationes  continentur 
in  hac  brevi  et  pervulgata  regula  : “ Ne,  sede  vacante , aii- 
quid  innovetur” 

3®  Quaeri  potest  an  vicarius  possit  dioecesim  visitare.  Re- 
spondemus utique  posse,  sed  post  elapsum  annum  ab  ultima 
visitatione  peracta  ab  episcopo ; S . C.  Concilii , 28  Julii  1718. 
Item  vicarius  potest  synodum  dioecesanam  celebrare  post 
elapsum  annum  ab  ultima  synodo  celebrata  ab  episcopo 
defuncto.  Non  idem  dicendum  erit  de  synodo  provinciali 
indicenda  et  celebranda ; sede  metropolitana  vacante,  non  ad 
vicarium  capitularem,  sed  ad  antiquiorem  suffraganeum  jus 
devolvitur  concilium  indicendi  et  celebrandi. 

4°  Si  quaeratur  utrum  vicarius  capitularis  possit  clericos 
extraneos  dioecesi  adscribere,  et  clericis  dioecesanis  dare  licen- 
; \ tiam  exeundi,  respondet  De  Angelis  primum  posse  vicarium 

peragere  facultate  expedita,  secundum  vero  non  posse  sine 
h ^,l  * licentia  Sanctae  Sedis.  Ratio  est,  quia  excardinatio  est  species 
alienationis,  quae  vicario  capitulari  non  permittitur. 

5°  Cum  ecclesia  destituta  suo  pastore  aequiparetur  minori 
et  pupillo,  quibus  sine  tutoribus  et  curatoribus  in  genere  in- 
terdicitur alienatio  bonorum,  vicarius  capitularis  non  potest 
alienare  bona  ecclesiae  vel  mensae  episcopalis. 

/ 510.  Jurisdictio  vicarii  capitularis  cessat  pluri- 

bus modis ; 

Cessat  1°  quando  novus  episcopus  litteras  apostolicas  de 
collato  sibi  episcopatu  capitulo  praesenta verit,  juxta  const. 
Romanus  Pontifex  Pii  IX,  28  Aug.  1873  ; 2°  per  renuntiatio- 
nem factam  a vicario  capitulari,  qui  suscepto  muneri  renun- 
tiare valet,  quin  necesse  sit  eam  renuntiationem  a capitulo 
admitti ; 3°  per  remotionem  vicarii,  postquam  causa  fuerit 
cognita  et  probata  a S.  Sede. 

..  u'(/  511.  Vicarius  capitularis' tenetur  novo  episcopo 

' i reddere  rationem  suae  administrationis,  sede  va- 
cante* Novus  episcopus  potest  eos  punire  qui  in  admini- 
stratione  dioecesis  deliquerunt,  etiamsi  illi  officiales,  redditis 
rationibus,  a capitulo,  vel  a deputatis  ab  eodem,  absolutio- 
nem aut  liberationem  obtinuerint.  Cone . Trid .,  sess.  XXIV, 
cap.  16,  De  Ref. 

512.  Cum  in  plnribns  dicecesibns  hujus  provinciae* 
capitulum  canonicorum  non  reperiatur  constitu- 
tum, ne,  moriente  episcopo,  nullus  sit  qui  jurisdictionem 
exerceat,  Patres  concilii  Quebecensis  V huic  necessitati  pro- 
viderunt decreto  XVI,  quod  approbavit  Pius  IX,  die  23 
Aug.  1874.  Cf.  etiam  Concilium  Marianopolitanum , tit. 
II,  dec.  II. 

Patres  concilii  referunt  quasi  verbatim  constitutionem  Ex 
sublimi , quam  Benedictus  XIV  misit  ad  vicarios  apostolicoa 
Indiarum  Orientalium.  Collectanea  S.  C.  de  Prop.  Fide, 
pag.  65,  num.  161.  '■*'<“  ’ 

1°  “ Singuli  hujus  provinciae  antistites  qui  neque  coadju- 
torem  cum  futura  successione,  neque  vicarium  generalem 
habent,  teneantur  deputare  vicarium  habilem  et  idoneum  ; si 
jam  plures  vicarios  generales  habeant,  unum  ex  his  designent 
ad  effectum  praesentis  decreti,  per  scripta  authentica  in  archi- 
viis  servanda ; habeantque  plenam  facultatem  dictum  vica- 
rium revocandi  et  alterum  substituendi  ad  nutum. 


flr k' 

it  , 

l4i4  /3** 


/• 

// 


2°  Hic  autem  vicarius,  statim  ac  sedes  vacaverit,  dioecesis 
regimen  assumat  sub  nomine  administratoris  sede  vacante,  ,w.*,,*w**f 

tanquam  S.  Sedis  delegatus ; et  in  hujusmodi  munere  per- 
maneat donec  novus  episcopus  dioecesis  possessionem  adierit, 
vel  aliter  ab  eadem  Sancta  Sede  fuerit  ordinatum  ; suo  autem 
muneri  renuntiare  non  valeat,  aut  eo  privari,  inconsulta 
Sancta  Sede. 

3°  Pari  modo  administrator  ille  alterum  statim  deputet 
ecclesiasticum  virum  idoneum  qui  sibi  in  munere,  si  forte 
interim  obierit,  succedere  debeat ; deputatus  autem,  si  ad 

administrationem  pervenerit,  eodem  modo  regimini  ecclesiae 
provideat,  si  forte  et  ipse  obierit,  et  ita  de  ceteris  donec  de 
pastore  ecclesia  provisa  fuerit. 

4°  Quicumque  supradicto  modo  ad  vacantis  ecclesiae  ciyam 
devenerit,  teneatur  infra  mensem,  sub  poena  suspensionis, 
certiorem  reddere  Sedem  Apostolicam,  interimque,  donec 
responsum  acceperit,  possit  omnibus  et  singulis  uti  faculta- 
tibus quae  jure  communi  vicario  capitulari  competere  digno-  -**■*  ^ 
scuntur,  ac  praeterea  iisdem  frui  facultatibus  extraordinariis  v T J 
quibus  defunctus  episcopus  pollebat,  iis  tantum  exclusis  quae 
requirunt  characterem  episcopalem  vel  sine  sacrorum  oleorum 
usu  non  exercentur  ; possit  tamen,  si  necessitas  urgeat,  con- 
secrare calices,  patenas  et  altaria  portatilia  cum  sacris  oleis 
ab  episcopo  benedictis,  et  tandem  constituere  pro-vicarios 
quibus,  vel  ob  locorum  distantiam,  vel  propter  absentiam  aut 
infirmitatem,  deleget  suas  facultates  tum  ordinarias,  tum 
extraordinarias,  eodem  modo  ac  poterat  episcopus  defunctus. 

5°  Si  forte  contingat  ut,  aliqua  ecclesia  cathedrali  vacante, 
nemo  praesto  sit  qui  illius  regimen,  juxta  praemissas  regulas, 
valeat  assumere,  administratorem  cum  iisdem  obligationibus 
et  facultatibus  eo  in  casu  deputet  metropolitanus,  et  in  ejus 
defectu,  vel  si  de  metropolitana  ecclesia  agitur,  antiquior  pro- 
vinciae suffraganeus. 

6°  Tandem  omnes  praedicti  administratores  rationem  suae 
administrationis  novo  episcopo  reddere  teneantur,  sicut  vicarii 
capitulares,  juxta  praescripta  Trid.  Synodi,  sess.  XXIV, 
cap.  16. 

Cum  autem  in  hujusce  provinciae  dioecesibus  quae  cathe- 
drale  capitulum  habent,  vel  habebunt,  non  sit  minus  bono 
animarum  necessarium,  ut  facultates  extraordinariae  quas 
habebat  defunctus  episcopus  interruptionem  non  patiantur, 
statuimus  supplicandum  Sanctissimo  ut  vicarii  capitulares  a 
dictis  capitulis  electi,  iis  teneantur  officiis  et  facultatibus 

gaudeant,  qurn  supra  enumerantur  in  quarto  articulo  hujus 
decreti. 

De  cetero,  tum  a vicariis  capitularibus,  tum  ab  admini- 
stratoribus, sede  vacante,  adamussim  serventur  omnia  quse 
juxta  veras  sacrorum  canonum  interpretationes  continentur 
in  hac  brevi  et  pervulgata  regula  : “ Ne,  sede  vacante , ali- 
quid innovetur” 

1 DE  PAROCHIS 


513.  De  origine  parochorum*  “ Antiquitus  non  erant 
parochiae  distinctae,  sed  episcopus  totius  diceceseos  animarum 
curam  gerebat  per  presbyteros  suo  libitu  ex  ecclesia  cathe- 
drali  in  varias  civitatis  et  diceceseos  partes  ad  sacra  obeunda 
missos,  et  ad  nutum  revocabiles.  Sed,  decursu  temporis, 
quum  augeretur  populus  Christianus,  paulatim  usu  receptum 
•et  sacris  canonibus  pro  meliori  et  tutiori  regimine  spirituali 
animarum  sancitum  est,  ut  dioeceses  in  paroecias  subdivide- 
rentur, et  unicuique  proprius  parochus  assignaretur,  qui 
ratione  sui  officii  teneretur  ad  sibi  concreditae,  certisque  limi- 
tibus circumscriptae  partis  gregis  curam  habendam,  sub  epi- 
scopo universae  dioeceseos  Ordinario.  Concilium  Tridentinum 
deinde  episcopis  injunxit,  ut  in  iis  civitatibus  et  locis,  ubi 
nullae  essent  parochiales  ecclesiae,  quamprimum  fieri  curarent ; 
ubi  parochiales  ecclesiae  certos  non  haberent  fines,  sed  earum 
rectores  promiscue  petentibus  sacramenta  administrarent,  pro 
tutiori  animarum  salute,  populum  in  certas,  propriasque 
parochias  distinguerent,  et  unicuique  suum  perpetuum,  pecu- 
liaremque  parochum  assignarent.”  Cone . Balt.  III , tit.  II, 


cap.  5. 

Igitur  parochi  non  sunt  institutionis  divinae,  ut  voluerunt 
Gallicani  et  Jansenistae,  qui  parochos  habuerunt  uti  succes- 
sores septuaginta  duorum  discipulorum  quos  Christus  desi- 
gnavit ; nec  constituunt  tertium  gradum  divinum  hierarchise 
jurisdictionis.  Bouix , De  Parocho,  pag.  46. 

514.  Parochus  definiri  potest : (fcersona  ^egitime  et 
universaliter  deputata  ad  ministrandumj  (homine  proprio) et 

C^vi  officii  susceptip  ^erbum  Dei  et  saca*amenta^prto  dioecesa- 
norum  numero  in  determinato  territorio  existentium. 

Ex  hac  definitione  sufficienter  apparet  quod  : 

1°  Jurisdictio  parochorum  est  ordinaria ; u 
rum  a jure  communi  originem  habet,  et  confertur  indepen- 
denter  a voluntate  episcopi,  quando  obtinetur  beneficium 
parochiale.  Hinc  illa  jurisdictio  non  potest  ab  episcopo,  sine 
legitima  causa,  aut  prorsus  auferri,  aut  ita  minui  ut  inanis 
evadat. 

2°  Jurisdictio  qua  parochus  ordinarius  constituitur,  non 
impedit  quominus  episcopus  sit  pastor  ordinarius  omnium 
dioecesanorum ; nam  quemadmodum  jurisdictio  episcopalis 
non  tollit  neque  minuit  jurisdictionem  papalem,  ita  juris- 
dictio parochialis  non  tollit  neque  minuit  jurisdictionem 
episcopalem. 

3°  Potestas  jurisdictionis  parochorum  respicit  forum  inter-  . 

num  : hinc  non  possunt  esse  judices  fidei,  neque  leges  ferre, 
neque  censuras  imponere^  necjrns  d^pensare  a legibus  eccle-  * 
siasticis.  Attamen,*^/  consuetudine,  pro  privatis  personisj^^^ 
dispensant  in  quibusdam  materiis  frequenter  occurrentibus, 
nempe  in  jejunio  et  abstinentia  et  in  operibus  servilibus  die  ^ ^ 

dominica  vel  festiva  prohibitis,  et  possunt  hanc  facultatem 
suis  vicariis  communicare. 

Totam  materiam  revocabimus  ad  sequentia  capita : 

I.  De  parochiis. 

II.  De  canonica  institutione  parochorum. 

III.  De  juribus  parochorum. 

IV.  De  officiis  parochorum. 

V.  De  amissione  potestatis  parochialis. 

CAPUT  I 


DE  PAROCHIIS 

515.  De  origine  parochiarum.  Nomen  parochiae,  se- 
cundum antiquos  canones,  tripliciter  assumitur ; nempe  vel 
pro  provincia  ecclesiastica,  vel  pro  dioecesi,  vel  pro  determi-. 
nata  parte  dioecesis.  Saeculo  quarto,  parochiae  fuerunt  insti- 
tutae extra  civitates  in  pagis  et  in  vicis,  quibus  praepositi 
sunt  sacerdotes  qui  popi^u^Q  illum  regerent  et  munera  eccle- 
siastica exercerent.  Serius  in^civitatibus  ortae  sunt  parochiae, 
nam,  Roma  et  Alexandria  exceptis,  parochiae  non  fuerunt 
erectae  ante  annum  millesimum.  Bouix,  De  Parocho , pag.  23. 

Progressu  temporis,  haec  divisio  dioecesis  in  parochias  fuit 
forraaliter  praescripta,  quia  visa  est  maxime  conducens  ad 
rectum  et  debitum  regimen  christianae  plebis.  Hinc  est  quod 
Concilium  Trid.,  sess.  XXIV,  cap.  13,  De  Ref.,  episcopis 
injunxit  ut  in  civitatibus  et  locis  ubi  nullae  essent  parochiales 
ecclesiae,  quam  primum  fieri  curarent,  et  ubi  parochiales 
ecclesiae  certos  non  haberent  fines,  eos  determinarent. 

516.  De  natura  parochiae.  Ad  mentem  canonum  et 
praesertim  Cone.  Trid.,  sess.  XXIV,  cap.  13,  parochia  definiri 
potest : “ peterminata  alicujus  dioecesis  icclesiaJ^uctoritafcj/ 
Romani  Pontificis  vel  episcopi  designata^juee  populurii  intra 
certos  territorii  fines  circumscriptum  haberet  presbyterum 
seu  rectorem)  a quo  sacramenta,  verbum  divinum,  aliaque 
spiritualia  eiaem  populo  exci  usi  ve  et  ex  officio  administran- 
tur.” De  Angelis , Prcel.  Jur.  Can .,  lib.  III , tit  XXIX . 

Ex  hac  definitione  patet  quaenam  ad  parochiam  constituen- 
dam pertineant : 

Requiritur  1°  certus  locus  seu  territorium  in  quo  adsit 
ecclesia,  quae  titulum  constituit  parochiae  et  ecclesia  paro- 
chiali9  dicitur.  Parochia  est  ad  modum  dioecesis,  in  qua 

adsunt  determinati  fines  territorii ; erectio  ecclesiae  in  paro- 
chiam, et  circumscriptio  finium  perficitur  vel  a Romano  Pon- 
tifice, vel  ab  episcopo. 

Juxta  De  Angelis,  loco  citato,  plures  possent  esse  parochi» 
in  eodem  territorio  circumscripto,  “ quando  idem  territorium 
incolunt  populi  diversarum  nationum  et  linguarum  ; et  ita 
in  America,  in  eodem  territorio,  habetur  multiplex  parochia, 
v.  g.  parochia  Hibernorum  et  parochia  Canadensium,  nempe 
una  comprehendit  omnes  hujus  territorii  qui  loquuntur  lin- 
guam anglicam,  et  alia  comprehendit  omnes  qui  loquuntur 
linguam  gallicam.” 

Requiritur  2°  ut  sit  ecclesia  quae  habeat  titulum  parochi»  ; 
nam  parochia  est  quaedam  persona  moralis  quae  certo  titulo 
sit  designanda. 

Requiritur  3°  ut  adsit  rector  certus  et  unicus,  a quo  solo 
populus  licite  sacramenta  suscipiat.  Hic  autem  parochus 
potest  esse  etiam  persona  moralis,  ut  monasterium  vel  capi- 
tulum, quo  in  casu,  deputandus  erit  vicarius  qui  erit  parochus 
actualis.  'vt**™** 

Semel  ac  constat  de  determinata  ecclesia,  de  territorio  cir-  / . 

cumscripto  et  de  certo  et  unico  pastore,  habetur  ratio  paro- 
chi» canonic».  De  Angelis , loco  citato . 

517.  Qualis  perpetuitas  reqniritnr  ? Concilium  Trid., 
in  citato  cap.  13,  sess.  XXIV,  mandat  “ ut  episcopi  pro  tutiori 
animarum  eis  commissarum  salute,  distincto  populo  in  certas, 
propriasque  parochias,  unicuique  suum  perpetuum,  peculia- 
remque  parochum  assignent,  qui  eas  cognoscere  valeat,  et  a iyiLn.r_// 
quo  solo  licite  sacramenta  suscipiant,  aut  alio  utiliori  modo,  ' 

prout  loci  qualitas  exegerit,  provideant.”  , 

1°  Ex  illis  verbis,  duplex  perpetuitas  eruitur,  scilicet  perpe-  i \***<JU 

tuitas  parochi»  et  perpetuitas  parochi.  Perpetuitas  parochi»  L 

requiritur  ; parochia  enim  semel  constituta  ab  auctoritate 
ecclesiastica  non  potest  dividi,  nec  dismembrari  nisi  ex  ratio- 
23 

nibus  a jure  designatis  ; imo  limites  parochiae  non  praescri- 
buntur quacumque  longa  praescriptione,  obstante  bono  com- 
muni. Decretalium  Oreg.  IX,  lib.  111,  tit.  XXIX,  cap.  4. 

2°  Perpetuitas  parochi  non  requiritur  ad  essentiam  parochiae  ; 
haec  perpetuitas  requiritur  unde  parochus  dicatur  beneficiatus . 
De  Angelis , lib.  III,  tit.  V,  De  prcebendis  et  dignitatibus. 


518.  £x  praecedentibus,  concludimus  parochias 
in  hac  provincia  esse  parochias  canonicas*  Revera 
1°  eriguntur  ab  auctoritate  legitima  ; 2°  habent  limites  certos 
et  determinatos  ; 3°  parochus,  qui  ad  eas  praeficitur,  ex  officio 
verbum  divinum  praedicare  et  sacramenta  ministrare  suis 
parochianis  tenetur,  quemadmodum  paiochiani  ad  parochum 
recurrere  debent  pro  quorumdam  sacramentorum  ministra- 
tione  ; 4°  parochus  habet  veram  curam  animarum,  et  ejus 
jurisdictio  dicenda  est  ordinaria.  Hinc  parochi  hujus  provin- 
ciae tenentur  ad  professionem  fidej,  ad  missam  pro  populo, 
etc.  Quia  his  parochis  regulariter  deficit  inamovibilitas,  non 
sunt  beneficiati,  sed  eis  aequiparantur  in  favorabilibus.  De 
Angelis,  loco  citato . 


519.  JDe  erectione  parochice*  Parochia  non  erigitur 
antequam  in  territorio  sufficiens  populus  habeatur  ad  onera 
cultus  divini  sustentanda.  Tunc  determinantur  provisoria 
quadam  ratione  districtus  qui  committuntur  missionariis 
donec  parochiae  erectio  sit  possibilis.  ^ 

Parochia  erigitur  per  viam  creationis,  divisionis  seu  dis- 
membrationis,  et  unionis. 


520.  l>e  erectione  per  viam  creationis.  Parochia  eri- 
gitur per  viam  creationis,  quando  ex  populo  vel  territorio 
nondum  ulli  parochiae  adscripto  constituitur  parochia.  Ad 
episcopi  potestatem  ordinariam  pertinet  populum  in  paro- 
chiam erigere,  id  est,  sacerdotem  constituere  qui  proprio 
nomine  et  ex  officio  curam  animarum  exerceat.  De  jure 
autem  communi,  tenetur  episcopus,  quocumque  modo  eriga- 

tur  nova  parochia,  eam  providere  de  sufficienti  dote  ad  hone- 
stam parochi  sustentationem,  nisi  tamen  id  impossibile  foret 
ob  paupertatem  eorum  qui  contribuere  tenentur ; nam  in  eo 
casu  posset  absque  dicta  dote  parochiam  erigere.  Bouix , De 
Parocho , pari.  7,  cap.  77. 


521.  JDe  erectione  per  viam  divisionis  vel  dismem- 
brationis.  Parochia  erigitur  per  viam  divisionis,  quando  ex 
una  duae  efformantur;  erigitur  per  viam  dismembrationis, 
quando  ex  pluribus  parochiis  jam  existentibus  aliquae  partes 
distrahuntur  ex  quibus  alia  nova  efformatur.  Illae  innova- 
tiones circa  parochias  generatim  vocantur  dismembrationes.  / 
1°  Episcopus  potest,  etiam  invito  parocho,  aliquam  paro- 
chiam dividere  seu  dismembrare,  juxta  decretalem  Ad  audien - 
• tiara,  tituli  XLVIII,  lib.  III  inter  Decretales,  et  Cone.  Trid., 
sess.  XXI,  cap.  4.  Rationes  propter  quas  licet  parochiam 
dividere  sunt  locorum  distantia  et  difficultas  accessus,  ita  ut 
“ parochiani  sine  magno  incommodo  ad  percipienda  sacra- 
menta et  divina  officia  audienda  accedere  non  possint.”  Cone. 
Trid.,  loco  citato. 


tx , 


a)  Ad  determinandum  quando  adsit  magnum  incommo- 
dum, sive  ex  distantia,  sive  ex  difficultate  accedendi,  nulla 
datur  in  jure  regula,  ideoque  arbitrio  judicis  relinquitur. 

Maxime  deferendum  est  hac  in  re  prudentiae  episcopi,  cui 
profecto  locorum  indoles  atque  sibi  commissi  gregis  necessi- 
tas atque  utilitas  magis  quam  cuilibet  alteri  notissimae  merito 
censentur. 

h)  Ingens  populi  multitudo  non  est  per  se  causa  divisionis,  frrt  >u*  ^ 
quia,  ut  consulatur  necessitati  tantae  multitudinis,  rectores 
cogi  possunt  ut  “ tot  sibi  sacerdotes  adjungant  quot  sufficiant 
ad  sacramenta  exhibenda  et  cultum  divinum  celebrandum.” 

Cone . Trid.,  loco  citato.  Attamen,  ob  nimiam  populi  multitu- 
dinem, fieri  potest  ut  parochus  cum  vicariis  non  possit  con- 
venienter populum  suum  cognoscere  et  regere ; in  hoc  casu, 

episcopus  poterit  parochiam  dismembrare.  S.  C.  Concilii, 
9 Apr.  1892. 

2°  Modus  servandus  in  dismembratione  alicujus  parochiae 
est  a)  ut  habeatur  consensus  capituli;  b)  ut  citetur  rector 
**  Cujus  maxime  interest  ut  suas  quas,  haberet  rationes 

afferat  contra  dismembrationem.  Si  parochia  dismembranda 
vidua  sit  suo  pastore,  vel  differenda  est  dismembratio  donec 
novus  parochus  praeficiatur,  vel  episcopus  debet  aliquem 
deputare  qui  jura  parochiae  defendere  possit.  Caput  Ludum 
1,  De  rebus  ecclesiae  non  alienandis , in  6°. 


Ceterum  quamvis  necessarium  sit  parochum  vocari,  non 
tenetur  episcopus  illius  consensum  habere.  Trid.,sess.  X XI, 
cap.  4,  De  Ref. 

3°  A sententia  episcopi  parochiam  dismembrantis  non  da- 
tur  appellatio  ad  effectum  suspensivum , ut  apparet  ex  decre- 
tali Ad  audientiam , sed  dari  potest  appellatio  ad  effectum 
devolutivum. 

* 

522.  l>e  erectione  per  viam  unionis.  Unio  parochia- 
rum vel  beneficiorum  fit  quando  duae  ecclesiae  inter  se  con- 
iunguntur.  Beneficiorum  conjunctio  potest  esse  temporanea. 
seu  p^rsonaM^  vel  realis  et  perpetua . Olim  solebant  fieri 
uniones  beneficiorum  temporaueae  in  gratiam  alicujus  per- 
sonae, ut  ea  ad  vitam  possideret;  hujusmodi  uniones  impro- 
bavit Tridentinum,  sess.  VII,  cap.  4,  prohibens  “ ne  plura 
beneficia  per  viam  unionis  ad  vitam  reciperentur  aut  retine- 
rentur.” 

A Concilio  Tridentino  permittuntur  tantum  uniones  reales 
seu  perpetuae,  quae  tribus  modis  fieri  solent : per  annexio- 
nem,  per  accessionem  et  per  confusionem. 

1°  Unio  per  annexionem  tunc  fit  quando  duae  ecclesiae  ita 
conjunguntur  ut  neutra  alteri  subjiciatur  vel  adhaereat,  quae- 
libet servans  suum  titulum,  proprios  fines,  redditus,  eodem 
modo  ac  si  duae  essent  ecclesiae  distinctae.  Hac  ratione  cathe- 

drales  ecclesiae  uniuntur ; in  ecclesiis  minoribus,  haec  con- 
junctionis species  qua9i  nunquam  usurpatur. 

2°  Unio  per  accessionem , quae  etiam  subjectiva  et  accesso - 
ria  dicitur,  tunc  fit  quando  una  ecclesia  alteri  ecclesiae  ita 
conjungitur  ut  ei  subjiciatur  tanquam  pars  accessoria  prin- 
cipali. Ecclesia  quae  ita  unitur  amittit  proprium  titulum  et 
nomen,  et  inducit  naturam  beneficii  cui  unitur,  et  fit  illius 
membrum  et  pars.  Hac  ratione  uniuntur  ecclesiae  paroehiales. 

3°  Unio  per  confusionem , quae  potius  beneficii  exstinctio 
et  suppressio  dicenda  est  quam  unio,  fit  quando,  suppressis 
titulis  duarum  aut  plurium  ecclesiarum,  nova  ecc^ia  inde 
creatur. 

523.  Beneficiornm  uniones  sunt  odiosae  et  juri 
eommnni  repugnantes*  tumquia  fundatores  eo  animo 
beneficia  instituunt  ut  sfe^^^u^ns  conferantur,  tum  quia 
unione  beneficiorum  minuitur  cultus  divinus.  Unde  beneficia 
unienda  non  sunt  nisi  ecclesiae  necessitas  aut  utilitas  postu- 
laverit, v.  g.  si  populus  nimis  decreverit,  si  templa  vastata 
fuerint,  si  redditus  ad  s^tentagdum  clericum  non  amplius 
sufficiant.  Cap.  Exposui stifDePrce ben dis.  h-vuhfh 

1°  Cognitio  causae,  utrum  justa  sit,  pertinet  ad  superiorem 
ecclesiasticum  a quo  unio  perficienda  est.  Summus  Pontifex 
summa  potestate  gaudet,  qua  potest  unire  beneficia  ; ad 
ipsum  exclusi  ve  pertinet -unire  beneficia  majora,  puta  episco- 
patus. Episcopus,  verificata  causa,  conjungit  beneficia  minora ; 
haec  potestas  non  pertinet  ad  vicarium  generalem,  nisi  habeat 
speciale  mandatum. 

2°  Ipsi  episcopo  prohibetur  quaedam  beneficia  conjungere : 
a)  beneficia  liberae  collationis  cum  beneficiis  juris  patronatus^ 
ne  utrumque  cadat  sub  patronatu  ; b)  beneficia  curata  cum 
monasteriis,  seminariis,  collegiis,  hospitalibus  et  locis  piis : 
expedit  enim  ad  spirituale  bonum  animarum  ut  parochus 
curam  exercens  integris  parochiae  redditibus  fruatur,  sitque 

verus  et  perpetuus  pastor  tum  re,  tum  nomine  proprio  ; 
c)  neque  beneficium  unius  dioecesis  cum  beneficio  alterius, 
ne  una  ecclesia  diversis  episcopis  subjiciatur;  d)  episcopo 
non  licet  quodvis  beneficium  unire  mensae  suae,  ad  vitandam 
turpis  lucri  suspicionem.  Vecchiotti,  Inst.  Canonicae,  vol.  II, 
lib.  III,  De  Rebus. 

524.  Ad  nuiouem  parochiarum,  requiritur  citatio 
eornm  quorum  intereat. 

1°  Haec  tamen  unio  suum  effectum  habere  nequit  nisi  post 
mortem  aut  resignationem  rectorum  qui  has  parochias  obti- 
nent ; nam  in  cap.  5,  sess.  XXI,  Cone.  Trid.,  expresse  cave- 
tur ut  hujusmodi  uniones  sine  praejudicio  obtinentium  fiant. 
Cone . Trid.,  sess.  VII,  cap.  6. 

2°  Non  requiritur  consensus  aut  citatio  plebis  parochiae 
uniendae.  Si  tamen  de  facto  unioni  se  opponat  et  justam 
a^e8e^  causam,  audienda  est.  Ferrarie , v.  Unio,  n.  29  ; jBar- 
^ gillwd,  Praei.  Jur . Can.,  vol.  II,  num.  854. 

525.  In  provincia  Quebecensi,  lex  civilis  habet  paro- 
chiam ut  corporationem,  quae  valet  bona  temporalia  possi- 
dere et  administrare,  quae  potest  in  judicio  convenire  vel 
conveniri,  quae  uno  verbo  tota  vita  civili  pollet.  Haec  tamen 
corporatio  non  existit  nisi  ad  fines  cultus. 

In  causa  Cadot  vs  Ouimei,  judicatum  fuit  parochianos 
parochiae  canonicae,  cui  denegata  fuit  erectio  civilis,  teneri 
f ad  decimas  parocho  solvendas. 

V 526.  Episcopus  habet  plenissimam  potestatem  eri- 
gendi parochias,  sive  per  viam  creationis,  sive  per  viam 
divisionis  aut  dismembrationis,  sive  per  viam  unionis.  De- 
creta episcopi  hac  in  re  nequeunt  infirmari  a tribunalibus 
civilibus. 

Haec  potestas  episcopi  declaratur  in  articulo  3371,  Statute 
refondus  de  la  province  de  Qutbec. 

“ Dans  chacun  des  cas  suivants,  savoir,  lorsqu’il  s’agit ; 

1°  De  T6rection  canonique  d^ine  nou velle  paroisse ; 

, 2°  Du  dimembrement  ou  de  la  subdivision  de  quelque 

paroisse ; 

3°  De  Funion'de  deux  ou  d’un  plus  grand  nombre  de 
paroisses ; 

4°  Des  changements  et  modifications  des  bornes  des  pa- 
roisses d&jk  irigees ; 

Ou  quand,  dans  quelque  paroisse  ou  mission,  il  est  ques- 
tion  de  construire : 

1°  Une  iglise  paroissiale  ; 

i°  Une  chapelle  paroissiale  ; 

3°  Une  succursale ; 

4°  Une  sacristie  et  d’autres  dipendances  de  Figlise,  cha- 
pelle ou  succursale ; 

5°  Un  presbytire  et  ses  dipendances  ; 

6°  D^tablir  un  cimetiire  ou  de  changer  ou  reparer  ces 
idifices  ou  ce  cimetiire ; 

Sur  la  requite  d’une  majoriti  des  habitants  francs-tenan- 
ciers  du  territoire  y disigni,  int^ress^s  dans  1’affaire  soumise 
k Fivique  catholique  du  lieu,  ou  en  cas  d*absence  de  Fivique 
ou  de  vacance  du  siige  ipiscopal,  k Fadministrateur  du  dio- 
cise,  les  autoritis  ecclisiastiques  et  le3  personnes  qu’elles 
diliguent  et  autorisent  k cette  fin,  procident,  suivant  les 
lois  eccUsiastiques  et  Vusage  du  dioctse , au  decret  dtfinitif 
d^rection,  du  dimembrement  ou  de  subdivision  de  la  paroisse 
ou  de  Funion  de  paroisse,  ou  statuent  ddfinitivement  sur 
Femplaceinent  ou  la  construction  de  Figlise,  de  la  chapelle 
paroissiale  ou  succursale,  de  la  sacristie,  du  presbytire  ou  du 
cimetiire  et  sur  leurs  dimensions  principales  ou  sur  leurs 
changements  ou  riparations.” 

In  causa  Cadot  vs  Ouimet,  declaratum  fuit : “ Que  dans 
Firection  des  paroisses  canoniques,  Fivique  diocisain  n'est 
soumis  qu ’k  ses  supirieurs  ecclisiastiques  et  que  les  tribu- 
naux  civils  n*ont  aucun  contrfile  soit  quant  au  fond,  soit 
quant  h la  forme  de  ses  dicrets.” 

In  articulo  3372,  enumerantur  formalitates  servandae  ante- 
quam episcopus  circa  petitionem  fideliuin  statuat.  Conferri 
potest  Appendice  au  Rituel , pag.  194  et  seq. 

527.  In  proTflnda  Qnebecensi,  episcopus  potest 
erigere  parochias  nationales. 

Hic  referuntur  sequentes  articuli  Statuts  refondus  de  la 
province  de  Qutbec : 

“ 3387.  Chaque  fois  que  dans  une  paroisse,  ou  dans  deux 
ou  plusieurs  paroisses  catholiques  romaines  voisines,  il  y a 
une  minorit^  pariant  une  langue  differente  de  celle  de  la 
majorite,  cette  minorite  ou  une  partie  de  cette  minorite  peut 
6tre  erigee  en  une  paroisse  distincte  pour  toutes  les  fins  tem- 
porelles  du  culte,  et  constitue  une  Corporation  sous  le  nom 
de  “ Congregation  des  Catholiques  de... pariant  la  langue...” 
42-43  Victoria , c.  41. 

3388.  L^rection  de  cette  minorite  ou  partie  de  cette  mino- 
rit6  en  paroisse  s^parfe  se  fait  en  la  mani&re  rigide  par  le 
pr4sent  chapitre,  sauf  que  les  francs-tenanciers  sont  rem- 
plac^s  par  les  chefs  de  famille  appartenant  k la  nationalite  de 
cette  minorite. 

3389.  Le  chef  de  la  famille  d^termine  la  nationalite  k 
laquelle  appartient  une  famille,  et  toutes  les  fois  que  dans 
deux  paroisses  de  nationalit^s  differentes,  sur  un  meme  ter- 
ritoire,  il  y a contestation  afin  de  savoir  k laquelle  des  deux 
paroisses  une  ou  deux  familles  doivent  contribuer  pour  toutes 
les  fins  du  culte,  TOrdinaire  catholique  romain  du  diocfese 
dans  lequel  ces  deux  paroisses  existent,  d^termine  la  paroisse 
k laquelle  .ces  familles  doivent  contribuer  pour  les  fins  tem- 
porelles  du  culte. 

3390.  L*ev£que  catholique  romain,, dans  le  dioc&se  duquel 
ces  congr^gatious  existent,  peut  y annexer  les  paroissiens 
d’une  paroisse  voisine,  pariant  la  m£me  langue,  qui  deman- 
dent k 6tre  annexas.” 

528.  dominatio  parochorum,  lege  communi,  per- 
tinet ad  episcopum,  salvo  jure  Summi  Pontificis,  cui 
reservantur  plura  beneficia,  et  salvis  etiam  praerogativis 
patroni,  quando  parochiae  sub  patronatu  constituuntur. 

1°  Per  primam  regulam  Cancellariae  Apostolicae,  reservan- 
tur Summo  Pontifici  beneficia  quae  ordinarii  collatores  contra 
Concilii  Tridentini  decreta  contulerunt  vel  in  futurum  con- 
ferent. 

2°  Per  regulam  secundam,  reservantur  Summo  Pontifici 
beneficia  minora  quae  vacant,  sede  episcopali  vacante. 

3°  Per  regulam  nonam,  Sedes  Apostolica,  “ cupiens  pau- 
peribus clericis  et  aliis  bene  meritis  personis  providere  ”, 
omnia  beneficia  quibusdam  determinatis  mensibus  vacantia  ^ 
dispositioni  suae  reservat.  Cf.  vol . //,  num.  825, 

529.  Reservationes  fln  favorem  Nnmmi  Pontificis  v/ 
pro  beneficiis  parocbialibus  fln  hac  regione  non  sub- 
sistunt, quia,  si  excipiatur  parochia  Quebecencis  quae  juri 
communi  subjicitur,  parochiae  non  conferuntur  in  perpetuum, 
et  parochi  sunt  ad  nutum  episcopi  amovibiles. 


530.  Nec  magis  fln  hac  regione  existunt  reservatflo- 
nes  fln  favorem  patronorum. 

1°  Patronus  ecclesiae  est  benefactor  alicujus  ecclesiae,  qui 
illam  dotavit,  vel  aedificavit,  vel  fundum  ei  donavit,  juxta 
axioma : 

“ Patronum  faciunt  dos , aedificatio , fundus ” 

2°  Ex  gratitudine  Ecclesiae  erga  eos  qui  se  liberales  exhi- 
buerunt erga  eam,  concessum  est  ipsis  jus  praesentandi  ad 
ecclesiam  vacantem  clericum  cui,  si  idoneus  fuerit,  episcopus 
non  potest  denegare  institutionem  canonicam. 


3°  Jjis  patronatus  instituere  conatus^  estJLudpvicus  ^iy, 
edicto  dato  anno  1679,  sed,  instante  episcopo  Quebecensi, 
illud  edictum  fuit  abrogatum,  anno  1699.  Benefactores  eccle- 
siarum obtinuerunt  quaedam  jura  honorifica,  relate  ad  sedilia 
in  ecclesia,  panem  benedictum  et  incensum.  Beaudry , Code 
des  curto,  p . 247-250. 

CEx  his  concluditur  nominationem  parochorum  in  nostra 
egione  spectare  ad  episcopum. 


531.  Quidam  jure  extraordinario  possunt  paro- 
chiam conferre.  1°  Si  episcopus  intra  sex  menses  non  pro- 
viderit parochiis,  quarum  collatio  ad  eum  spectat,  haec  provi- 
sio ad  capitulum  devolvitur,  eoque  negligente,  ad  metropolita- 
num ; ex  capite  Nulla  2,  De  concessione  Praebendarum,  lib. 

111 , tit.  VIII.  Eodem  modo  collatio  devolvitur,  si  episcopus 
scienter  beneficium  contulerit  indigno.  /Jf 

2°  Quando  parochia  unitur  monasterio, collegio,  aut  loco  pio, 

^ deputandus  est  vicarius  qui  curam  animarum  actualem 
habeat ; haec  deputatio  fit  a collegio,  praevia  approbatione 
episcopi.  Constitutio  Pii  V,  Ad  exsequendum. 

3°  De  potestate  vicarii  generalis  et  vicarii  capitularis 
egimus  in  titulo  praecedenti. 

532.  I>e  dotibus  requisitis  in  promovendo.  Ut  quis 
nominetur  parochus,  requiritur  1°  aetas  25  annorum,  secus 
nominatio  est  nulla ; 2°  ordo  ; communis  sententia  non  requi- 
rit sub^iaconatum  vel  ordines  minores,  sed  exigit  simplicem 
tonsuram.  Qui  parochiam  obtinuit  nondum  sacerdos,  debet 
ordinem  presbyteratus  suscipere  intra  annum  a susceptione^  ^ 
pacifica  sui  beneficii ; 3°  immunitas  a censufca  et  irreg ufa  ri  ta  V/ 
tibus  ; 4°  scientia,  unde  parochus  possit  populum  suum  docere 
verbum  Dei  et  administrare  sacramenta,  nam  “ carens  litteris 
sacris  non  potest  esse  aptus  officiis.”  Cone.  Trid .,  sess.  XXII, 
cap.  2 ; sess.  XXIV , cap.  1,  De  Ref. 

533.  De  praevio  concursu.  Ut  probetur  ejus  scientia, 
promovendus  ad  beneficium  parochiale  subjiciendus  est  alicui 

examini,  cujus  regulas  tradiderunt  Concilium  Tridentinum, 
sess.  XXIV,  cap.  18,  et  Benedictus  XIV,  in  constitutione 
Cum  illud . ■ 

# i/lu»  -*tZ  . 

Hae  dispositiones  ad  sequentes  conclusiones  revocantur  : 

1°  Episcopus,  babita  notitia  vacationis  ecclesiae  parochia- 
lis,  statim  deputabit,  si  opus  fuerit,  vicarium  cum  congrua 
fructuum  assignatione,  ad  omnia  onera  parochiae  susten- 
tanda, donec  de  pastore  provisa  fuerit  ecclesia. 

2°  Per  edictum  intimatur  concursus,  et  determinatur  spa- 
tium decem  vel  ad  summum  viginti  dierum  intra  quod  secre- 
tario episcopi,  vel  alteri  ad  id  deputato,  communicabuntur 
nomina  concurrentium  et  qualitates.  Quilibet  clericus  potest 
se  praesentare,  modo  intra  tempus  praefixum  suum  nomen 
dederit.  Episcopus  potest  removere  a concursu,  absque  ullo 
processu  regulari,  clericum  de  cujus  indignitate  ipsi  sufficien- 
ter constat. 

3°  Die  ad  concursum  constituto,  omnes  concurrentes  simul 
ingrediuntur  idem  conclave,  e quo  egredi  non  licebit  donec 
confecerint,  intra  tempus  praefixum,  responsa  ad  casus  propo- 
sitos. 

4°  Examen  concurrentium  instituitur  tum  supra  doctrina, 
tum  supra  moribus,  gravitate  et  experientia  sacri  ministerii. 
Judices  sunt  examinatores  synodales,  ad  minus  tres  numero, 
quorum  votis,  si  pares  fuerint  aut  singulares,  episcopus  pote- 
rit accedere  quibus  magis  videbitur. 

5°  Episcopus  non  tenetur  illum  eligere  inter  concurrentes 
quem  examinatores  digniorem  reputaverunt,  sed  quem  ipse 
digniorem  prae  caeteris  judicat,  ex  illis  quos  examinatores  exis- 
timarunt dignos  ad  officium  parocbiale. 

6°  Conceditur  illi  qui  inter  concurrentes  officium  non  obti- 
nuit, appellare  ad  superiorem  a mala  relatione  examinatorum, 
vel  a violatis  regulis  concursus,  vel  demum  ab  irrationabili 
judicio  episcopi ; sed  servatis  servandis,  scilicet : a)  ut  appel- 
latio interponatur  intra  decem  dies  a die  collationis ; b)  ut 

judex  ad  quem  fit  appellatio,  pronuntiet  juxta  acta  concursus 
ad  ipsum  transmittenda  clausa  et  obsignata,  nullo  admisso 
novo  documento  scientiae  post  concursum  confecto  ; c)  ut 
adveniente  judicis  sententia  quae  provisioni  factae  ad  Ordi- 
nario favet,  non  possit  ulterius  provocari.  Si  vero  sententia 
sit  contraria,  alter  ab  Ordinario  electus,  retenta  interim  paro- 
chialis  beneficii  possessione,  appellare  potest.  Bened . XIV , 
De  Synodo , lib . IVy  cap.  VII 

534.  Lex  Tridentiu a de  concursu  quasdam  pati- 
tur exceptiones: 

la  Pro  parochiis  manualibus , id  est,  quae  conferuntur  ad 
tempus , seu  ad  nutum  episcopi ; amovibilitas  ad  nutum 
male  conveniret  cum  jure  per  concursum  quaesito ; 

2°  Pro  vicariis  curatis  qui  deputantur  a collegio  ad  curam 
actualem  animarum,  praevio  examine  et  approbatione  epi- 
scopi ; 

3°  Pro  parochiis  quae  sunt  sub  patronatu  laicorum; 

4°  Quando  tam  exigui  sunt  redditus  ecclesiae  parochialis 
ut  nemo  sit  qui  se  examini  quaerat  subjicere.  Cone . Tridt> 
sess.  XXlVy  cap . 18. 

535.  Lex  concursus  nunquam  viguit  in  liac  re- 
gione, ea  potissima  ratione  quod  parochiae  conferuntur  ad 
tempus,  et  parochi  sunt  ad  nutum  amovi  biles.  Introducta 
fuit  in  Statibus  Foederatis  per  decretum  III  concilii  nationa- 

jT ) ' lis  Baltimorensis.  Ad  mentem  hujus  concilii,  oportet  ut  in 
unaquaque  dioecesi  decima  pars  rectorum  sint  inamovibiles ; 
jamvero  his  parochiis  in  futuro  providebitur,  praevio  con- 
cursu ad  tramites  capitis  VI  tituli  II,  inter  acta  concilii 
Baltimorensis  III. 

536.  Viget  In  aliquibus  dioecesibus  consuetudo 
examen  de  doctrina  separandi  ab  examine  de  reli- 
quis canonicis  requisitis.  Hinc  si  ob  dioecesium  exten- 
sionem et  distantiam  locorum,  aut  alia  peculiaria  obstacula, 
nonnisi  difficulter  fieri  possit,  ut  quoties  ecclesia  per  concur- 

sum  conferenda  vacare  contigerit,  toties  ad  illam  adspirantes 
in  unum  locum  conveniant,  licebit  examen  de  doctrina  sepa- 
rare ab  examine  de  ceteris  canonicis  requisitis,  ea  ratione,  ut 
semel  in  anno,  statuto  tempore,  examen  generale  de  scientia 
pro  missionibus  in  futurum  vacaturis  instituatur  ad  explo- 
randam scientiam  eorum  qui  ad  rectorum  inamovibilium 
munus  adspirant ; ceterae  vero  dotes  expendantur  ab  exami- 
natoribus, quando  ecclesia  vacans  conferenda  sit.  Qui  in 
ejusmodi  doctrinae  tentamine  praevio  approbati  fuerint,  ad 
obtinendum  quemcumque  rectoratum  inamovibilem  intra 
sex  proximos  annos  vacaturum  quoad  scientiam  habiles  cen- 
sebuntur. Elapso  vero  sexennio,  examini  denuo  se  sistere 
tenebuntur,  si  missioni  inamovibilitatis  privilegio  insignitae 
praefici  velint.  Cone.  BaUim .,  loco  citato. 

537.  A lege  subeundi  novum  examen,  elapso  sex- 
ennio, dispensari  possunt  ab  episcopo,  audita  examina- 
torum sententia,  qui  inter  synodales  vel  pro-sy nodales  exami- 
natores sunt  assumpti,  aut  qui  propter  muneris  vel  beneficii 
quo  fruuntur  dignitatem,  vel  propter  diuturnam  operam  qua 
Ecclesiae  cum  laude  servierunt,  scientiae  testimonium  abunde 
praestant.  Instmctio  Sac.  Cong.  de  Prop.  Fide , 10  Oct.  1884. 


CAPUT  III 

DE  JURIBUS  PAROCHORUM 

538.  Ut  aliqua  ecclesia  dicatur  parockialis,  requi- 
runtur sequentia : “ Primo,  ut  in  ea  sit  potestas  fori  pceni- 
tentialis  sive  solvendi  sive  ligandi  in  foro  pcenitentiali.  Secun- 
do, ut  hasc  potestas  exerceatur  ex  necessitate,  hoc  est,  ut  non 
tantum  rector  in  ea  possit  administrare  sacramenta  circum 
habitantibus,  et  hi  illa  ab  eo  recipere,  sed  et  is  et  hi  ad  hoc 

teneantur ; cum  in  ista  reciproca  necessitate  administrandi  et 
recipiendi  sacramenta  potissimum  consistat  ratio  curati.  Ter- 
tio, ut^ei  praepositus  in  illa  exerceat  curam  nQmine  suo,  et 
non  alieno.”  Leurenius , Forum  beneficiale,  qucest.  146. 

Unde,  vi  sui  officii,  parochus,  in  omnes  fideles  qui  intra 
limites  suae  parochiae  domicilium  habent  aut  quasi-domi- 
cilium , obtinet  jurisdictionem  fori  interni . 

Haec  jurisdictio  parochi  potissimum  exercetur  circa  sacra- 
menta. 

539.  I>e  jurisdictione  paroclii  quoad  baptismum. 

1°  Jus  solemniter  baptizandi  parochianos  competit  exclu- 
sive  parochis ; et  nullus  sacerdos,  praeter  casum  necessitatis, 
id  licite  praestat,  nisi  de  rectoris  aut  episcopi  licentia . 

2°  Unde  in  singulis  parochiis  erigi  debet  fons  baptismalis, 
■ut  proprius  parochus  consecret  initium  vitae  suorum  fidelium 
per  baptismi  collationem  in  propria  ecclesia.  In  novis  ecclesiis 
quae  ex  divisione  ab  antiquis  eriguntur,  non  erigitur  fons 
baptismalis,  sed  jus  baptizandi  reservatur  priori  ecclesiae,  quae 
dicitur  ecclesia  matrix . Hinc  in  jure  distingui  coepit  inter 
ecclesias  matrices  seu  baptismales , et  ecclesias  filiales  seu 
simpliciter  par ochiales.  Verum  quando  adsunt  justae  causae, 
etiam  in  filialibus  ecclesiis  erigitur  fons  baptismalis.  Santi, 
Prcel.  Jur.,  lib . III ",  tit.  XXIX . 

540.  J>e  jurisdictione  parochi  quoad  poenitentiam. 
1°  Parochus,  vi  sui  officii,  habet  jurisdictionem  et  approba- 
tionem in  sua  parochia,  ex  eo  quod  praeficitur  ad  beneficium 
parochiale;  Cone . Trid.,  sess.  XXIII,  cap.  15.  Hanc  tamen 
jurisdictionem  exercet  parochus  depende nter  ab  episcopo,  qui 
potest  quaedam  crimina  atrociora  sibi  reservare.  S . Cong . 
Episc.  et  Reg .,  26  Nov.  1602. 

2°  Parochus,  qua  ordinarius,  non  tantum  in  sua  parochia  et 
dioecesi,  sed  ubique,  etiam  sine  episcopi  loci  approbatione, 
suorum  subditorum  confessiones  audire  potest.  Peregrinorum 
confessiones  audit  in  sua  parochia,  vel  ex  delegatione  tacita 

eorum  Ordinarii,  vel  ex  delegatione  Ecclesiae  universalis  quae 
approbat  consuetudinem  vi  cujus  peregrini  possunt  absolvi 
a parocho  non  suo.  Lehmkuhl , Theol.  Moralis , vol.  //, 
num.  385. 

3°  Parochus,  quia  ordinarius  est,  potest  delegare ; sed  ex 
Concilio  Trid.,  sess.  XXIII,  cap.  15,  non  potest  delegare 
facultatem  audiendi  confessiones  nisi  sacerdotibus  approbatis 
ab  Ordinario  loci.  Cum  episcopi  soleant  sacerdotibus  saecula- 
ribus jurisdictionem  conferre  simul  cum  approbatione,  ideo 
rarissime  contingit  parochos  jurisdictionem  conferre  ad  audien- 
das confessiones. 

541.  Jure  particulari  inducto  a concilii  provin- 
cialis Quebecensis  VII  decreto  XI : 

1°  Parochus  potest  praedicare  et  absolvere  in  parochiis  quae 
parochiam  propriam  immediate  tangunt,  etiamsi  dictae  paro- 
chiae sitae  sint  in  altera  dioecesi  hujus  provinciae.  Hoc  intel- 
ligendum  est,  salvo  jure  cuilibet  Ordinario  aliter  statuendi  in 
propria  dioecesi,  si  hoc  in  Domino  illi  videbitur  expedire. 

2°  Vicarius  parochi  potest  praedicare  et  absolvere  in  paro- 
chiis in  quibus  potest  parochus  ipse,  vi  praecedentis  articuli. 

3°  Sacerdos  pollens  jurisdictione  sive  ordinaria,  sive  dele- 
gata in  aliquo  territorio,  potest  ibidem  absolvere  poenitentes 
ad  se  venientes,  etiam  ex  alia  paroecia  aut  dioecesi,  aut  pro- 
vincia, etiam  tempore  paschali,  nisi  agatur  de  peccato  reser- 
vato in  dioecesi  poenitentis,  qui  principaliter  in  fraudem 
reservationis  in  aliam  dioecesim  se  contulerit. 

4°  Quilibet  sacerdos,  habens  actualem  jurisdictionem  in 
aliqua  parte  dioecesis,  potest  in  toto  territorio  ejusdem  dioe- 
cesis absolvere  clericum  quemcumque,  etiam  simpliciter  ton- 
suratum,  vel  presbyterum  ; item  famulos  et  ancillas  et 
alias  personas  in  domo  parochiali  vel  in  domo  missionarii 
domicilium  etiam  ad  breve  tempus  habentes. 

5°  In  qualibet  dioecesi  hujus  provinciae,  approbati  censen- 

tur  ii  presbyteri  actualem  jurisdictionem  saltem  in  aliqua 
parte  ejusdem  dioecesis  habentes. 

6°  Ex  decreto  XV  ejusdem  concilii,  quando  pia  et  publica 
suscipitur  peregrinatio,  qui  praeest  peregrinationi  et  sibi 
adjungit  alios  sacerdotes  in  provincia  approbatos,  eis  com- 
municat jurisdictionem  praedicandi  et  confessiones  audiendi, 
um  facultate  absolvendi  a casibus  mere  episcopalibus,  etiam 
cum  censuris  reservatis,  pro  toto  tempore  et  loco  ipso  peregri- 
nationis. Omnes  eaedem  facultates  exerceri  poterunt,  quando 
etiam  iter  habetur  per  alias  dioeceses,  vel  locus  peregrina- 
tionis in  diversa  dioecesi  situs  est. 

His  decretis  concordant  dispositiones  edictae  in  I Concilio 
provinciae  Mariaiiopolitanae. 

. 542.  ltelinquitur  Ordinariis  locornm  facultas  lianc 

jUirisdicUonem  ampliandi. 

1°  In  dioecesi  Quebecensi,  parochus,  etiam  alterius  dioece- 
sis  vicinae,  potest  praedicare  et  absolvere  in  parochiis  hujus 
archidioecesis  propriam  parochiam  immediate  tangentibus  et 
in  parochiis  quae  easdem  immediate  tangunt . Ubi  vero 
flumen  interfluit,  vel  interest  lacus  aut  sinus,  littora  censen- 
tur sese  mutuo  immediate  tangentia. 

2°  Presbyteri,  sive  aggregati,  sive  auxiliares  Seminarii  Que- 
becensis,  Collegii  Sanctae  Annae  et  Collegii  de  L6vis,  dum- 
modo approbati  fuerint,  possunt  praedicare  et  absolvere  in 
tota  archidioecesi  Quebecensi. 

3°  Tempore  missionis,  vel  novemdialis,  vel  expositionis 
SS.  Sacramenti,  vel  festi  patronalis,  vel  indulgentiae  plenaHae, 
vel  etiam  concursus  pro  aliqua  confraternitate,  v.  g.  tempe- 
rantiae, scapularis,  propagationis  fidei,  etc.,  parochus  vel,  eo 
absente,  vicarius  senior  praesens,  potest  invitare  ad  prae- 
dicandum et  ad  audiendas  confessiones  quoscumque  pres- 
byteros in  aliqua  parte  hujus  archidioecesis  actualem  juris- 
dictionem praedicandi  et  absolvendi  habentes.  Discipline  du 
diocese  de  Qu4bect  ad  verbum  Juridiction. 

543.  Ae  jure  parochi  quoad  eucharistiam.  Relate 
ad  eucharistiam,  parochus  habet  sequentia  jura : 

1°  Parochiam  communionem  paschalem  recipere  debent  in 
propria  parochiali  ecclesia.  Alibi  sumentes,  secluso  privilegio, 
vel  absque  episcopi  vel  parochi  licentia,  praecepto  Ecclesiae 
non  satisfaciunt.  Caput  Omnis  utriusque  sexus . 

2°  Spectato  jure  communi,  admissio  puerorum  ad  primam 
communionem  non  est  de  juribus  parochialibus,  sed  consue- 
tudine inductum  est  in  pluribus  catholicis  regionibus,  ut  haec 
functio  sit  exclusive  parochialis,  salvis  legitimis  exceptioni-\ 
bus  in  communitatibus  exemptis.  Bargilliat,  Prcel . Jur.  ' 
Can.9  vol.  II,  n . 922. 

3°  Parochus  permittit  sacerdotibus  peregrinis  testimoniali- 
bus litteris  munitis,  ut  missam  celebrent  in  sua  ecclesia,  nisi 
— ani&copus  sibi  resenMfljiy^riiiiBiB^atiPOn^a^um»  Ipsis 

tur  ii  presbyteri  actualem  jurisdictionem  saltem  in  aliqua 
parte  ejusdem  dioecesis  habentes. 

6°  Ex  decreto  XV  ejusdem  concilii,  quando  pia  et  publica 
suscipitur  peregrinatio,  qui  praeest  peregrinationi  et  sibi 
adjungit  alios  sacerdotes  in  provincia  approbatos,  eis  com- 
municat jurisdictionem  praedicandi  et  confessiones  audiendi, 
Icum  facultate  absolvendi  a casibus  mere  episcopalibus,  etiam 
cum  censuris  reservatis,  pro  toto  tempore  et  loco  ipso  peregri- 
nationis. Omnes  eaedem  facultates  exerceri  poterunt,  quando 
etiam  iter  habetur  per  alias  dioeceses,  vel  locus  peregrina- 
tionis in  diversa  dioecesi  situs  est. 

His  decretis  concordant  dispositiones  edictae  in  I Concilio 
provinciae  Marianopolitanae. 

542.  llelinquitnr  Ordinariis  locorum  facultas  hanc 
iprisdiclionem  ampliandi. 

" 1°  In  dioecesi  Quebecensi,  parochus,  etiam  alterius  dioece- 

sis vicinae,  potest  praedicare  et  absolvere  in  parochiis  hujus 
archidioecesis  propriam  parochiam  immediate  tangentibus  et 
in  parochiis  quce  easdem  immediate  tangunt.  Ubi  vero 
flumen  interfluit,  vel  interest  lacus  aut  sinus,  littora  censen- 
tur sese  mutuo  immediate  tangentia. 

2°  Presbyteri,  sive  aggregati,  sive  auxiliares  Seminarii  Que- 
becensis,  Collegii  Sanctae  Annae  et  Collegii  de  L6vis,  dum- 
modo approbati  fuerint,  possunt  praedicare  et  absolvere  in 
tota  archidioecesi  Quebecensi. 

3°  Tempore  missionis,  vel  novemdialis,  vel  expositionis 
SS.  Sacramenti,  vel  festi  patronalis,  vel  indulgentiae  plenariae, 
vel  etiam  concursus  pro  aliqua  confraternitate,  v.  g.  tempe- 
rantiae, scapularis,  propagationis  fidei,  etc.,  parochus  vel,  eo 
absente,  vicarius  senior  praesens,  potest  invitare  ad  prae- 
dicandum et  ad  audiendas  confessiones  quoscumque  pres- 
byteros in  aliqua  parte  hujus  archidioecesis  actualem  juris- 
dictionem praedicandi  et  absolvendi  habentes.  Discipline  du 
diocese  de  Qudbec,  ad  verbum  Juridiction. 

543.  Ile  jure  parochi  quoad  eucharistiam.  Relate 
ad  eucharistiam,  parochus  habet  sequentia  jura : 

1°  Parochiam  communionem  paschalem  recipere  debent  in 
propria  parochiali  ecclesia.  Alibi  sumentes,  secluso  privilegio, 
vel  absque  episcopi  vel  parochi  licentia,  praecepto  Ecclesiae 
non  satisfaciunt.  Caput  Omnis  utriusque  sexus . 

2°  Spectato  jure  communi,  admissio  puerorum  ad  primam 
communionem  non  est  de  juribus  parochialibus,  sed  consue- 
tudine inductum  est  in  pluribus  catholicis  regionibus,  ut  haec 
functio  sit  exclusive  parochialis,  salvis  legitimis  exceptioni-^ 
bus  in  communitatibus  exemptis.  Bargilliat , Prcel.  Jur . 
Cant,  vol.  II,  n.  922. 

3°  Parochus  permittit  sacerdotibus  peregrinis  testimoniali- 
bus litteris  munitis,  ut  missam  celebrent  in  sua  ecclesia,  nisi 
episcopus  sibi  reservaverit  revisionem  testimonialium.  Ipsis 
proinde  subministrare  debet  quae  ad  hujus  sacrificii  celebra- 
tionem necessaria  sunt.  Attamen  pro  pane,  vino,  cereis  et 
sacris  utensilibus,  alicujus  taxae  solutionem  exigere  potest, 
sed  in  praxi  non  decet. 

544.  De  jure  parochi  quoad  viaticum  et  extremam 
tinctionem. 

1°  Ad  parochum  pertinet  jus  ministrandi  sacram  commu- 
nionem per  viaticum  et  extremam  unctionem,  ita  ut  alii  sa- 
cerdotes, etsi  valide  possint,  licite  tamen  extra  wisum  neces- 
sitatis  illa  ministrare  nequeant,  absque  parochi  vel  Ordinarii 
licentia.  Bened.  XIV , De  Synodo , lib.  VIII , cap.  4. 

2°  Imo  excommunicationem  latae  sententiae  Romano  Ponti- 
fici simpliciter  reservatam  incurrunt  “ religiosi  praesumentes 
clericis  aut  laicis,  extra  casum  necessitatis,  sacramentum 
extremae  unctionis  aut  eucharistiae  per  viaticum  ministrare, 
absque  parochi  licentia.”  Constitutio  Apost . Sedis,  tit . II, 
n . 14. 

545.  De  jure  parochi  relate  ad  matrimonium. 

1°  Ut  validum  sit  matrimonium  ubi  publicatum  fuit  caput 
24 

tur  ii  presbyteri  actualem  jurisdictionem  saltem  in  aliqua 
parte  ejusdem  dioecesis  habentes. 

6°  Ex  decreto  XV  ejusdem  concilii,  quando  pia  et  publica 
suscipitur  peregrinatio,  qui  praeest  peregrinationi  et  sibi 
adjungit  alios  sacerdotes  in  provincia  approbatos,  eis  com- 
municat jurisdictionem  praedicandi  et  confessiones  audiendi, 
{cum  facultate  absolvendi  a casibus  mere  episcopalibus,  etiam 
cum  censuris  reservatis,  pro  toto  tempore  et  loco  ipso  peregri- 
nationis. Omnes  eaedem  facultates  exerceri  poterunt,  quando 
etiam  iter  habetur  per  alias  dioeceses,  vel  locus  peregrina- 
tionis in  diversa  dioecesi  situs  est. 

His  decretis  concordant  dispositiones  edictae  in  I Concilio 
provinciae  Mariaiiopolitanae. 

542.  llelinquitur  Ordinariis  locorum  facultas  hanc 
iprisdiclionem  ampliandi. 

**  1°  In  dioecesi  Quebecensi,  parochus,  etiam  alterius  dioece- 

sis vicinae,  potest  praedicare  et  absolvere  in  parochiis  hujus 
archidicecesis  propriam  parochiam  immediate  tangentibus  et 
in  parochiis  quce  easdem  immediate  tangunt.  Ubi  vero 
flumen  interfluit,  vel  interest  lacus  aut  sinus,  littora  censen- 
tur sese  mutuo  immediate  tangentia. 

2°  Presbyteri,  sive  aggregati,  sive  auxiliares  Seminarii  Que- 
becensis,  Collegii  Sanctae  Annae  et  Collegii  de  L4vis,  dum- 
modo approbati  fuerint,  possunt  praedicare  et  absolvere  in 
tota  archidicecesi  Quebecensi. 

3°  Tempore  missionis,  vel  novemdialis,  vel  expositionis 
SS.  Sacramenti,  vel  festi  patronalis,  vel  indulgentiae  plenariae, 
vel  etiam  concursus  pro  aliqua  confraternitate,  v.  g.  tempe- 
rantiae, scapularis,  propagationis  fidei,  etc.,  parochus  vel,  eo 
absente,  vicarius  senior  praesens,  potest  invitare  ad  prae- 
dicandum et  ad  audiendas  confessiones  quoscumque  pres- 
byteros in  aliqua  parte  hujus  archidicecesis  actualem  juris- 
dictionem praedicandi  et  absolvendi  habentes.  Discipline  du 
diocese  de  Qudbec,  ad  verbum  Juridiction . 


TIT.  XI.  DE  PAROCHIS 

543.  Ile  jure  parochi  quoad  eucharistiam»  Relate 
ad  eucharistiam,  parochus  habet  sequentia  jura : 

1°  Parochiam  communionem  paschalem  recipere  debent  in 
propria  parochiali  ecclesia.  Alibi  sumentes,  secluso  privilegio, 
vel  absque  episcopi  vel  parochi  licentia,  praecepto  Ecclesiae 
non  satisfaciunt.  Caput  Omnis  utriusque  sexus . 

2°  Spectato  jure  communi,  admissio  puerorum  ad  primam 
communionem  non  est  de  juribus  parochialibus,  sed  consue- 
tudine inductum  est  in  pluribus  catholicis  regionibus,  ut  haec 
functio  sit  exclusive  parochialis,  salvis  legitimis  exceptioni-  \ 
bus  in  communitatibus  exemptis.  Bargilliat , Prcel . Jur.  ' 
Can.,  vol.  II,  n.  922. 

3°  Parochus  permittit  sacerdotibus  peregrinis  testimoniali- 
bus litteris  munitis,  ut  missam  celebrent  in  sua  ecclesia,  nisi 
episcopus  sibi  reservaverit  revisionem  testimonialium.  Ipsis 
proinde  subministrare  debet  quae  ad  hujus  sacrificii  celebra- 
tionem necessaria  sunt.  Attamen  pro  pane,  vino,  cereis  et 
sacris  utensilibus,  alicujus  taxae  solutionem  exigere  potest, 
sed  in  praxi  non  decet. 

544.  ne  jure  parochi  quoad  viaticum  et  extremam 
ductionem» 

1°  Ad  parochum  pertinet  jus  ministrandi  sacram  commu- 
nionem per  viaticum  et  extremam  unctionem,  ita  ut  alii  sa- 
cerdotes, etsi  valide  possint,  licite  tamen  extra  casum  neces- 
sitatis  illa  ministrare  nequeant.  absque_parochi  vel  Ordinarii 
licentia.  Bened . XIV,  De  Synodo , lib.  VIII , cap.  4. 

2°  Imo  excommunicationem  latae  sententiae  Romano  Ponti- 
fici simpliciter  reservatam  incurrunt  “ religiosi  praesumentes 
clericis  aut  laicis,  extra  casum  necessitatis,  sacramentum 
extremae  unctionis  aut  eucharistiae  per  viaticum  ministrare, 
absque  parochi  licentia.”  Constitutio  A post.  Sedis,  tit.  II, 
n.  14. 

545.  ne  jure  parochi  relate  ad  matrimonium» 

1°  Ut  validum  sit  matrimonium  ubi  publicatum  fuit  caput 

tur  ii  presbyteri  actualem  jurisdictionem  saltem  in  aliqua 
parte  ejusdem  dioecesis  habentes. 

6°  Ex  decreto  XY  ejusdem  concilii,  quando  pia  et  publica 
suscipitur  peregrinatio,  qui  prseest  peregrinationi  et  sibi 
adjungit  alios  sacerdotes  in  provincia  approbatos,  eis  com- 
municat jurisdictionem  praedicandi  et  confessiones  audiendi, 
fcum  facultate  absolvendi  a casibus  mere  episcopalibus,  etiam 
cum  censuris  reservatis,  pro  toto  tempore  et  loco  ipso  peregri- 
nationis. Omnes  eaedem  facultates  exerceri  poterunt,  quando 
etiam  iter  habetur  per  alias  dioeceses,  vel  locus  peregrina- 
tionis in  diversa  dioecesi  situs  est. 

His  decretis  concordant  dispositiones  edictae  in  I Concilio 
provinciae  Mariaiiopolitanae. 

542.  Relinquitur  Ordinariis  locorum  facultas  hanc 
iprisdictionem  ampliandi. 

^ 1°  In  dioecesi  Quebecensi,  parochus,  etiam  alterius  dioece- 
sis vicinae,  potest  praedicare  et  absolvere  in  parochiis  hujus 
archidicecesis  propriam  parochiam  immediate  tangentibus  et 
in  parochiis  quce  easdem  immediate  tangunt.  Ubi  vero 
flumen  interfluit,  vel  interest  lacus  aut  sinus,  littora  censen- 
tur sese  mutuo  immediate  tangentia. 

2°  Presbyteri,  sive  aggregati,  sive  auxiliares  Seminarii  Que- 
becensis,  Collegii  Sanctae  Annae  et  Collegii  de  L6vis,  dum- 
modo approbati  fuerint,  possunt  praedicare  et  absolvere  in 
tota  archidicecesi  Quebecensi. 

3°  Tempore  missionis,  vel  novemdialis,  vel  expositionis 
SS.  Sacramenti,  vel  festi  patronalis,  vel  indulgentiae  plenaViae, 
vel  etiam  concursus  pro  aliqua  confraternitate,  v.  g.  tempe- 
rantiae, scapularis,  propagationis  fidei,  etc.,  parochus  vel,  eo 
absente,  vicarius  senior  praesens,  potest  invitare  ad  prae- 
dicandum et  ad  audiendas  confessiones  quoscumque  pres- 
byteros in  aliqua  parte  hujus  archidioecesis  actualem  juris- 
dictionem praedicandi  et  absolvendi  habentes.  Discipline  du 
diocese  de  Qutibec,  ad  verbum  Juridiction. 

543.  Ae  jure  parochi  quoad  eucharistiam»  Relate 
ad  eucharistiam,  parochus  habet  sequentia  jura : 

1°  Parochiani  communionem  paschalem  recipere  debent  in 
propria  parochiali  ecclesia.  Alibi  sumentes,  secluso  privilegio, 
vel  absque  episcopi  vel  parochi  licentia,  praecepto  Ecclesiae 
non  satisfaciunt.  Caput  Omnis  utriusque  sexus . 

2°  Spectato  jure  communi,  admissio  puerorum  ad  primam 
communionem  non  est  de  juribus  parochialibus,  sed  consue- 
tudine inductum  est  in  pluribus  catholicis  regionibus,  ut  haec 
functio  sit  exclusive  parochialis,  salvis  legitimis  exceptioni-\ 
bus  in  communitatibus  exemptis.  Bargilliat , Prcel . Jur. ' 
Can .,  vol.  II,  n.  922. 

3°  Parochus  permittit  sacerdotibus  peregrinis  testimoniali- 
bus litteris  munitis,  ut  missam  celebrent  in  sua  ecclesia,  nisi 
episcopus  sibi  reservaverit  revisionem  testimonialium.  Ipsis 
proinde  subministrare  debet  quae  ad  hujus  sacrificii  celebra- 
tionem necessaria  sunt.  Attamen  pro  pane,  vino,  cereis  et 
sacris  utensilibus,  alicujus  taxae  solutionem  exigere  potest, 
sed  in  praxi  non  decet. 

544.  Ite  jure  parochi  quoad  viaticum  et  extremam 
ductionem» 

1°  Ad  parochum  pertinet  jus  ministrandi  sacram  commu- 
nionem per  viaticum  et  extremam  unctionem,  ita  ut  alii  sa- 
cerdotes, etsi  valide  possint,  licite  tamen  extra  ^casum  neces- 
si tatis  illa  ministrare  nequeant*  absque  parochi  vel  Ordinarii 
licentia.  Bened.  XIV , De  Synodo , lib.  VIII , cap . 4. 

2°  Imo  excommunicationem  latae  sententiae  Romano  Ponti- 
fici simpliciter  reservatam  incurrunt  “ religiosi  praesumentes 
clericis  aut  laicis,  extra  casum  necessitatis,  sacramentum 
extremae  unctionis  aut  eucharistiae  per  viaticum  ministrare, 
absque  parochi  licentia.”  Constitutio  A post.  Sedis , tit.  II, 
n.  14. 

545.  I>e  jure  parochi  relate  ad  matrimonium» 

1°  Ut  validum  sit  matrimonium  ubi  publicatum  fuit  caput 

tur  ii  presbyteri  actualem  jurisdictionem  saltem  in  aliqua 
parte  ejusdem  dioecesis  habentes. 

6°  Ex  decreto  XV  ejusdem  concilii,  quando  pia  et  publica 
suscipitur  peregrinatio,  qui  praeest  peregrinationi  et  sibi 
adjungit  alios  sacerdotes  in  provincia  approbatos,  eis  com- 
municat jurisdictionem  praedicandi  et  confessiones  audiendi, 

/cum  facultate  absolvendi  a casibus  mere  episcopalibus,  etiam 
cum  censuris  reservatis,  pro  toto  tempore  et  loco  ipso  peregri- 
nationis. Omnes  eaedem  facultates  exerceri  poterunt,  quando 
etiam  iter  habetur  per  alias  dioeceses,  vel  locus  peregrina- 
tionis in  diversa  dioecesi  situs  est. 

His  decretis  concordant  dispositiones  edictae  in  I Concilio 
provinciae  Marianopolitanae. 

I 542.  llelinquitnr  Ordinariis  locorum  facultas  hanc 
Jprisdi clio nem  ampliandi. 

1°  In  dioecesi  Quebecensi,  parochus,  etiam  alterius  dioece- 
sis vicinae,  potest  praedicare  et  absolvere  in  parochiis  hujus 
archidioecesis  propriam  parochiam  immediate  tangentibus  et 
in  parochiis  quce  easdem  immediate  tangunt.  Ubi  vero 
flumen  interfluit,  vel  interest  lacus  aut  sinus,  littora  censen- 
tur sese  mutuo  immediate  tangentia. 

2°  Presbyteri,  sive  aggregati,  sive  auxiliares  Seminarii  Que- 
becensis,  Collegii  Sanctae  Annae  et  Collegii  de  L6vis,  dum- 
modo approbati  fuerint,  possunt  praedicare  et  absolvere  in 
tota  archidioecesi  Quebecensi. 

3°  Tempore  missionis,  vel  novemdialis,  vel  expositionis 
SS.  Sacramenti,  vel  festi  patronalis,  vel  indulgentiae  plenaViae, 
vel  etiam  concursus  pro  aliqua  confraternitate,  v.  g.  tempe- 
rantiae, scapularis,  propagationis  fidei,  etc.,  parochus  vel,  eo 
absente,  vicarius  senior  praesens,  potest  invitare  ad  prae- 
dicandum et  ad  audiendas  confessiones  quoscumque  pres- 
byteros in  aliqua  parte  hujus  archidioecesis  actualem  juris- 
dictionem praedicandi  et  absolvendi  habentes.  Discipline  du 
diocese  de  Qutbec,  ad  verbum  J uridiction. 


TIT.  XI.  DE  PAROCHIS 


369 


543.  Ile  jure  parochi  quoad  eucharistiam.  Relate 
ad  eucharistiam,  parochus  habet  sequentia  jura : 

1°  Parochiam  communionem  paschalem  recipere  debent  in 
propria  parochiali  ecclesia.  Alibi  sumentes,  secluso  privilegio, 
vel  absque  episcopi  vel  parochi  licentia,  praecepto  Ecclesiae 
non  satisfaciunt.  Caput  Omnis  utriusque  sexus . 

2°  Spectato  jure  communi,  admissio  puerorum  ad  primam 
communionem  non  est  de  juribus  parochialibus,  sed  consue- 
tudine inductum  est  in  pluribus  catholicis  regionibus,  ut  haec 
functio  sit  exclusive  parochialis,  salvis  legitimis  exceptioni- 
bus in  communitatibus  exemptis.  Bargilliat , Prcel . Jur 
Can.9  vol.  II , n . 922. 

3°  Parochus  permittit  sacerdotibus  peregrinis  testimoniali 
bus  litteris  munitis,  ut  missam  celebrent  in  sua  ecclesia,  nisi 
episcopus  sibi  reservaverit  revisionem  testimonialium.  Ipsis 
proinde  subministrare  debet  quae  ad  hujus  sacrificii  celebra- 
tionem necessaria  sunt.  Attamen  pro  pane,  vino,  cereis  et 
sacris  utensilibus,  alicujus  taxae  solutionem  exigere  potest, 
sed  in  praxi  non  decet. 

544.  He  jure  parochi  quoad  Yiaticum  et  extremam 
tinctionem. 

1°  Ad  parochum  pertinet  jus  ministrandi  sacram  commu- 
nionem per  viaticum  et  extremam  unctionem,  ita  ut  alii  sa- 
cerdotes, etsi  valide  possint,  licite  tamen  extra  ^casum  neces- 
sitatis  illa  ministrare  nequeant,  absque  parochi  vel  Ordinarii 
licentia.  Bened.  XIV , De  Synodo , lib.  VIII , cap.  4. 

2°  Imo  excommunicationem  latae  sententiae  Romano  Ponti- 
fici simpliciter  reservatam  incurrunt  “ religiosi  praesumentes 
clericis  aut  laicis,  extra  casum  necessitatis,  sacramentum 
extremae  unctionis  aut  eucharistiae  per  viaticum  ministrare, 
absque  parochi  licentia.”  Constitutio  Apost.  Sedis , tit.  II, 
n.  14. 


545.  He  jure  parochi  relate  ad  matrimonium. 

1°  Ut  validum  sit  matrimonium  ubi  publicatum  fuit  caput  ^ ^ ^ 

Tametsi  Cone.  Twd.,  sess.  XXIV,  De  Ref.,  oportet  ut  contra- 
,t  ^ , >t  ...  .(*  hatur  praesente  parocho,  vel  alio  sacerdote  de  ipsius  parochi 
Ja  //  - ^vel  episcopi  licentia,  et  duobus  vel  tribus  testibus. 

a)  Ad  parochum,  jure  proprio,  pertinet  denuntiare  matri- 
monia a parochianis  suis  contrahenda ; item  ad  ipsum  pertinet 
~T  . eis  benedictionem  nuptialem  impertiri.  Concilium  Triden - 

citato. 

- ^ Per  praedictum  jus  parochi,  non  excluditur  jus  episcopi 

" ^pei^.seipsum,  si  velit,  vel  per  alium  sacerdotem  a se  depu- 
O / t^tum,  faciendi  denuntiationes,  nuptialem  benedictionem 
impertiendi  et  matrimoniis  assistentian  praestandi.  Jura 
$:u  ;tl  , u.  parochorum  in  sacramenta  non  derogant  juribus  episcopi,  qui 
' ■ L curam  totius  dioecesis  habet  et  reputatur  primus  curatus 
/■  dioecesis . Ceterum  curandum  est  ne  ob  leves  quascumque 

causas  hujusmodi  deputationes  fiant,  salvis  sernper  in  favorem 
parochi  emolumentis,  si  occasione  matrimonii  dari  soleant. 
Timendum  est  ne  detrimentum  obveniat  ecclesiae  sponsorum. 
S.  Cong.  Concilii , 17  Sept.  1863,  apud  L'Ami  du  clergt, 
vol.XVIypag  826. 

2°  Decretum  Tamet  i fuit  publicatum  in  provincia  civili 
Quebecensi : ergo  matrimonium  contrahendum  est  coram  paro- 
cho alterutrius  partis,  vel  ejus  aut  episcopi  delegato,  praesen- 
tibus duobus  aut  tribus  testibus.  Articulus  128  codicis 
civilis  provinciae  Queta-censis  habet : “ Le  mariage  doit  §tre 
c61^br£  publiquement  devant  un  fonctionnaire  competent 
reconnu  par  la  loi.”  1 11  causa  Laramte  vs  Evansy  27  Dec. 
1881,  Clarissimus  Judex  tribunalis,  L.  A.  Jett£,  referens 
totam  evolutionem  1*  gislationis  circa  matrimonium,  judicavit 
officialem  competentem  pro  catholicis  hujus  provinciae  esse 
parochum  alterutrius  partis,  vel  ejus  aut  episcopi  delegatum. 
Lower  Canada  Juvist , p.  261,  vol.  XX  V. 

3°  Declaratio  Benedicti  XIV,  die  4 Nov.  1741  data,  relate 
ad  matrimonia  in  Hnllandia  contracta  et  contrahenda,  fuit 

extensa  ad  Ecclesiam  Canadensem,  die  29  Nov.  1764 ; Ordon - 
nances  de  Qutbec,  pag.  257.  Ergo  matrimonium  mixtum 
quod  contrahitur  coram  ministro  haeretico  est  validum,  quam- 
vis sit  graviter  illicitum,  et  pars  catholica  incurrat  censuram 
tanquam  credens  haereticis.  Sacra  Gong.  Sti  Officii,  22 
Martii  1879.  J 

540.  Pe  jure  sepeliendi  ad  parochum  pertinente. 

1°  “ Parochus  parochianos  suos  omnes  quibus  sepultura  sacra 
conceditur,  sepelire  debet  in  ecclesia  vel  coemeterio  parochiali. 

Sicut  enim  sacramenta  et  verbi  Dei  praedicationem,  ita  et 
sepulturae  officium  fidelibus  praestare  ad  eorum  pastores  per- 
tinet;” Leurenius,  Forum  benefidale , part.  I , q.  452.  Imo  ~.<wv*> 
parocho  competit  jus  sepeliendi  omnes  peregrinos  intra  paro- 
chiam degentes  et  decedentes,  qui  ad  propriam  parochiam 
deferri  non  possunt.  Caput  Is  qui , De  sepultura , in  6°. 

2°  Haec  regula  deficit  in  casibus  sepulturae  electivae  et 
sepulturae  familiaris ; unde  sepultura  potest  esse  communis , 
electiva  et  familiaris. 

a)  Sepultura  communis  est  ipsum  coemeterium  aut  ec- 
clesia parochialis  in  qua  re  periuntur  populi  sepulcra. 

b)  Sepultura  electiva  est  illa  quam  quis  sibi  eligit  extra 
parochialem  ecclesiam,  dummodo  locus  religiosus  sit,  et  talis 
ut  in  eo  sepultura  fieri  possit. 

c)  Sepultura  familiaris  illa  dicitur  quam  quis  pro  se  et 
suis  descendentibus  constituit.  Differt  a sepultura  electiva  ex 
hoc  quod  est  actus  voluntatis  alterius ; differt  a sepultura 
communi , quia  potest  haberi  vel  in  propria,  vel  in  aliena 
parochia. 

547.  Jns  parochi  quoad  sepulturam  tria  comple- 
ctitur; Jus  funerandi,  jus  interveniendi  funeribus  et 
)us  percipiendi  emolumenta  ex  funeribus» 

1°  Ad  jus  funerandi  quod  attinet , parochus  habet  jus 
sepeliendi  omnes  suos  parochianos,  nisi  habeant  sepulcrum 
electivum  vel  familiare. 

a)  Quando  par^cfajanus  extra  parochiam  decedit,  ad  eam 
deferri  debet  si  res  sit  facilis ; si  defunctus  duplex  domici- 
lium habeat,  sepeliendus  est  in  parochia  in  qua  decessit. 

b)  Quando  parochus  illegitime  cadaver  peregrini  in  sua 
ecclesia  sepelivit,  debet  omnia  funeris  emolumenta  parocho 
defuncti  restituere ; imo  olim  canones  ad  exhumationem 
obligabant,  sed  hoc  fieri  nequit  hodie,  vetantibus  legibus  civi- 
libus. 

c)  Dum  quis,  in  propria  parochia  defunctus,  eadem  sepe- 
litur, ad  parochum  spectat  tum  ca^v^e^d^uo  levare,  tum 
functiones  omnes  sacras  peragere. 

2°  Ad  jus  interveniendi  funeribus  quod  spectat , dum 
parochianus  in  propria  ecclesia  decedit  et  in  aliena  sepelitur, 
proprio  defuncti  parocho  competit  jus  cadaver  e domo  levandi 
et  illud,  per  viam  ab  ipso  declarandam,  ad  funerantem  dedu- 
cendi. Bargilliat , Prcel.  Jur.  Can .,  vol . II,  n.  934. 

3°  Quoad  emolumenta,  parochus  jus  habet  ad  certam  obla- 
tionem, dum  ipsius  parochianus  in  propria  ecclesia  sepelitur, 
et  jus  ad  quartam  funeralem , dum  sepultura  alibi  ei  donatur. 

a)  Nequit  parochus,  absque  simoniae  labe,  quidquam  exi- 
gere tanquam  pretium  sepulturce  ; sepultura  enim  est  jus 
spirituale  omnibus  fidelibus  competens,  quod  gratuito,  vi 
muneris  sui,  parochus  suis  parochianis  praestare  tenetur. 

b)  Si  adsit  consuetudo  aliquid  solvendi  pro  simplici  sepul- 
tura, parocho  non  prohibetur  hanc  oblationem  postulare. 

c)  Si  heredes  defunti  solemnia  mandavit  funeralia  ad  quae, 
vi  sui  officii,  parochus  non  tenetur,  poterit,  ratione  expensa- 
rum aut  extraordinarii  laboris,  aliquid  exigere. 

548.  Episcopo  competit  jus  pro  illis  exsequiis 
taxam  determinandi.  In  praxi  episcopus  in  confectione 
illius  taxae  determinat  quid  tribuendum  sit  parocho  et  aliis 
altari  inservientibus,  quid  fabricae  ecclesiae,  quid  cantoribus, 
quid  organistae,  etc.,  et  huic  taxae  standum  est. 

Pauperes  quibus  nihil  superest  ut  propriis  expensis  sepe- 
liri possint,  gratis  sepeliantur.  Rituale  Romanum , De 
exequiis . 

549.  Quarta  funerali»  est  certa  quantitas  pecuniae  a 
jure  canonico  inducta  quae  solvenda  est  proprio  defuncti  paro- 
cho ex  iis  quae  occasione  funeris  obveniunt  ecclesiae  fune- 
ranti. Dicitur  quarta , quia  generatim  parocho  debetur  quarta 
pars  eorum  omnium  quae  occasione  funeris  ecclesiae  tumu- 
lanti obveniunt. 

In  hac  materia,  attendendum  est  ad  locorum  consuetudines 
quae  quantitatem  augent  vel  minuunt.  In  hac  dioecesi,  quando 
quis  sepelitur  extra  suam  parochialein  ecclesiam,  huic  eccle- 
siae solvitur  taxa  quae  .pro  humiliori  sepultura^  determinatur. 
In  provincia  ecclesiastica  Marianopolitana,  patres  I Con- 

) cilii,  tit.  XII,  dec.  III,  statuerunt  “ ut  quoties  exequiae  cum 
missa  praesente  corpore  in  aliena  celebrentur  ecclesia,  etiam 
} ,,  ;it  regularium,  ad  parochum  et  ad  fabricam  propriae  ecclesiae 
1 1 respecti  ve  solvatur  a parocho  vel  rectore  et  a fabrica  vel 
ecclesia  ubi  exequiae  peraguntur  quarta  pars  quorumcumque 
emolumentorum  funeralium,  deductis  tamen  impensis,  nec- 
non  firmo  remanente  privilegio  congregationum  religiosarum 
erga  suorum  sodalium  vel  familiarium  funera.” 

550.  Ad  parochum  pertinent  functione»  paro* 
chiale».  Functionum  duo  sunt  genera,  sacerdotales  et 
parochiales : sacerdotales  quae  ex  mera  ordinis  potestate 
consistunt,  parochiales  quibus  inest  aliquid  jurisdictionis. 

Ad  finem  imponendum  controversiis  inter  parochos  et 
confraternitates  saeculares  earumque  capellanos,  Sacra  Con- 
gregatio Rituum,  10  Dec.  1703,  decretum  generale  edidit, 
ex  quo  sequentes  decisiones  desumuntur. 

1°  Ad  jura  parochialia  pertinent  benedictio  fontis  baptis- 
raalis,  celebratio  missae  solemnis  feriae  V in  ccena  Domini  et 
officium  funebre  super  cadaveribus  parochianorum  tumulan- 
dis in  ecclesiis  et  oratoriis  publicis  confraternitatum  quae 

sunt  intra  fines  parochiae.  Decretum,  n.  6,  8,  20.  Benedictio 
mulieris  post  partum  fieri  debet  a parocho,  si  expetitus  ipse 
fuerit ; potest  autem  fieri  a quocumque  sacerdote  si  expetitus 
ipse  pariter  fuerit,  in  quacumque  ecclesia  vel  oratorio  publico, 
certiore  facto  superiore  ecclesiae.  8.  Rit . Cong.,  13  Jun. 

1890. 

2°  Non  sunt  functiones  parochiales  benedictiones  et  dis- 
tributiones candelarum,  cinerum,  palmarum,  ignis,  ovorum 
et  similium,  item  hebdomadae  sanctae  functiones  caeterae  prae- 
ter missam  solemnem  feriae  V in  coena  Domini ; item  missae 
solemnes  per  annum,  expositio  40  horarum,  etc.  Decretum , 
num.  5,  6,  7,  10,  11,  12. 

3°  Processiones  solemnes  sive  confraternitatum,  sive  regu- 
larium, extra  ambitum  suarum  ecclesiarum  fieri  non  pos- 
sunt absque  licentia  illorum  parochorum  per  quorum  terri- 
torium transeundum  est,  nisi  adsit  episcopi  licentia;  Decreti ia^ 
num.  22.  Begularibus  autem  concessit  Gregorius  XIII, 
constitutione  Cum  interdum , ut  absque  ullius  licentia  va- 
leant processiones  instituere,  etiam  extra  claustra,  per  totam 
octavam  Corporis  Christi,  excepto  die  quo  episcopus  vel  paro- 
chus loci  processionem  facit.  Bouix,  De  Parocho,  p . 492. 

551.  Parochus  in  nonnullis  dispensat» 

^ 1°  Licet  dubitetur  inter  doctores  an  vi  juris  communis 

possit  dispensare  in  jejunio,  jure  tamen  consuetudinis  certe 
id  potest,  ex  justa  causa,  cum  suis  subditis  particularibus, 
non  vero  pro  tota  parochia.  S . Alph .,  lib.  IV,  n . 1032. 

2°  Quoad  licentiam  operibus  servilibus  vacandi  diebus 
festivis,  parochus  dispensare  potest  quando  subditus  nequit 
adire  episcopum,  sed  tantum  ad  tempus  et  pro  aliquo  parti- 
culari casu.  S.  Alph , lib.  IV,  n.  288. 

3°  Ex  consuetudine  parochus  dispensare  potest  in  minutis 
et  frequentibus,  in  his  tamen  rebus  tantum  in  quibus  ex  con- 
suetudine introductum  est  ipsos  dispensare.  S.  Alph.,  loco 
citato. 

4°  In  impedimentis  matrimonii  parochus  nequit  dispen- 
sare; sed  in  casu  urgentis  necessitatis,  paratis  omnibus  ad  r* 
matrimonium  contrahendum,  si  detegatur  impedimentum 
occultum,  neque  fieri  possit  recursus  ad  episcopum,  putat 
S.  Alphonsus,  lib.  VI,  n.  613,  quod  parochus  potest  decla- 
rare legem  non  amplius  obligare  et  matrimonium  celebrare. 

Prudenter  tamen  pro  majori  cautela  recurrendum  erit  ad 
dispensationem  episcopalem. 

552.  De  jure  parochi  ad  honestam  sustentationem.  - 

1°  “ Dignus  est  operarius  mercede  sua  ”,  I ad  Cor.,  IX,  7 ; ^ u ^ 

“ et  qui  altari  deserviunt  cum  altari  participant  ”,  I ad  Cor.,:  {ti  f u cj  , 

IX,  13  : unde  parochus  jus  habet  ad  honestam  sustentatio- 
nem. Ex  hoc  principio,  Apostoli  et  viri  apostolici  petierunt 
oblationes  a fidelibus. 

2°  Quamdiu  fideles  sponte  ministrorum  sustentationi  consu- 
luerunt, nulla  fuit  necessitas  legem  specialem  condendi ; sed 
frigescente  populi  charitate  erga  clericos,  necessarium  fuit  spe- 
ciales leges  edere.  In  praedictis  legibus  edendis,  videntur  legis- 
latores adhaesisse  legi  quae  in  Veteri  Testamento  fuerat  insti- 
tuta in  favorem  Levitarum,  qui  decimam  partem  fructuum 
perceptorum  recipiebant. 

3°  Ex  hoc  non  sequitur  decimas  esse  de  jure  divino.  Possunt 

fi 

dici  juris  divini,  imo  juris  naturalis,  si  considerentur  prout 
tendunt  ad  necessariam  clericorum  sustentationem  ; dicendae 
sunt  ecclesiasticae  institutionis,  si  considerentur  in  sua  propria 
ac  specifica  determinatione.  Sebastianelli,  De  Clericis , tit. 

XI,  n.  267. 

553.  De  natura  et  di visione  deeimar  n m.  1°  Decimae/1 
definiuntur  : “Jus  percipiendi  decimam  partem  omnium///  / ISt  J&w* 
fructuum  honeste  collectorum,  ratione  ministerii  ecclesias- 
tici.” Sebastianelli , De  Clericis , tit.  XI,  n.  268. 

2°  Plures  sunt  decimarum  divisiones  : 

a)  Decimae  aliae  sunt  sacramentales,  sAiseprofance ; prio- 

res  sunt  quas  Ecclesia  percipit,  dum  posteriores  sunt  illae 
quas  Status  civilis  olim  suis  subditis  imponebat. 

b)  Decimae  ecclesiasticae  sunt  ordinarios , quae  statis  tem- 
poribus et  stabiliter  solvuntur;  vocantur  extraordinarios , 
quae  extra  ordinem  et  in  certis  quibusdam  casibus  imponun- 
tur. 

c)  Alia  decimarum  divisio  est  in  personales,  reales  et 
mixtas;  personales  sunt  illae  quae  solvuntur  ex  lucro  vel 
hominis  industria,  v.  g.  ex  negotiatione,  piscatione  vel  vena- 
tione ; reales  seu  praediales  dicuntur  quae  ex  fructibus 
praediorum  proveniunt ; mixtae  appellantur,  quae  solvuntur 
ex  fructibus  qui  partim  ab  hominis  industria,  partim  a natura 
procedunt. 

d ) Decimae  praediales  subdividuntur  in  majores  et  mino- 
res ; majores  solvuntur  ex  frumento  et  frugibus  majoribus, 
minores  vero  ex  fructibus  hortorum,  aliisque  frugibus  mino- 
ribus ; in  antiquas  et  novales ; antiquae  dicuntur,  quae  sol- 
vuntur ex  fructibus  fundi,  qui  jam  ab  antiquo  fructus  suos 
dabat,  novales , quae  percipiuntur  ex  fundo  recenter  ad  cultu- 
ram redacto. 

554.  Quibus  decimae  debentor.  1°  Antequam  dioeceses 
in  distinctas  parochias  dividerentur,  episcopus  omnes  decimas 
colligebat;  constitutis  parochiis,  jus  decimandi  incepit  esse 
proprium  parochorum,  ita  ut  hodie  jus  commune  parocho 
potiusquam  episcopo  faveat.  Exceptio  facienda  est  quoad 
dioeceses  in  quibus  parochiae  non  sunt. 

2°  In  parochiis  in  quibus  jus  decimandi  parocho  reservatur, 
episcopo  debetur,  de  jure  communi , quarta  pars  decimarum. 
Cf.  tit . VIII , cap . II,  n.  399. 

3°  Aliis  clericis  jus  decimandi  competere  nequit  nisi  jure 
speciali , puta  ex  privilegio  vel  transactione.  Sebastianelli , 
loco  citato . 

555.  Quinam  debent  decimas  solvere. 

1°  Jus  percipiendi  decimas  provenit  ex  quasi-contractu 

inter  ministros  et  fideles,  scilicet  quod  ministri  teneantur  7 J 

sacramenta  ministrare  aliaque  peragere  quae  curam  spiritua- ^ 

lem  fidelium  respiciunt,  fideles  obligentur  eisdem  ministris >v  * . 

praebere  alimenta  necessaria  ad  ipsorum  honestam  sustenta-. 

tionem,  juxta  illud  Apostoli  ad  Corinthios  I,  c.  9,  v.  11:  “Si 

nos  vobis  spiritualia  seminavimus,  magnum  est  si  nos  carna-  V 

lia  vestra  metamus.”  \ 

Ex  his  sequitur  quod  jure  communi  tenentur  decimas  sol- 
vere omnes  et  soli  qui  a parocho  sacramenta  percipiunt.  Hac 
obligatione  Infideles,  Judaei,  et  in  genere  qui  sacramento 
baptismi  non  fuerunt  regenerati,  non  obstringuntur.  His 
aequiparandi  sunt  haeretici;  quamvis  summo  jure  dici  non 
deberent  immunes  a decimis  solvendis,  quia  nemini  fraus 
debet  patrocinari,  attamen  quia  coaluerunt  in  peculiares 
societates,  infidelibus  hac  in  re  aequiparandi  sunt. 

Quid  si  parochianus  praedia  habeat  in  parochia  aliena  ? 

Alexander  III  interrogatus  tradit  recurrendum  esse  ad  locorum 
consuetudinem  relate  ad  quaestionem  cuinam  parocho  com- 
petat jus  decimandi  in  illis  praediis. 

2°  Fideles  non  solventes  decimas  privandi  sunt  sepultura 
ecclesiastica,  imo,  juxta  Cone.  Trid.,  sess.  XXV,  cap.  12,  ' 

possunt  excommunicari;  illae  poenae  sunt  ferendas  sententias , t < : ^ 

et  consequenter  parochus,  hac  in  re,  nihil  moliatur,  inconsulto  , 
episcopo.  /f 

556.  !De  decimis  in  provincia  Qnebecensi.  Fere  ubi- 
que cessavit  lex  decimarum  ob  hostilem  animum  gubernio- 
rum ; in  provincia  Quebecensi,  fideles  decimas  praediales 
solvunt,  et  earum  solutio  urgeri  potest  a brachio  saeculari. 

Qualis  sit  hujus  legis  origo,  evolutio  et  obligatio,  en  prin- 
cipia quaedam  summaria  e lectionibus  professoris  juris  admi- 
nistrativi deprompta : 

L’ann4e  1663  est  une  des  plus  m^morables  dans  1’histoire 
de  la  Nouvelle-Frauqe.  Avant  qette  dpoque,  la  colonie  fran- 

qaise  au  Cauada  etait  un  pays  de  missions  administr4es  reli- 
gieusement  par  les  Recollets,  puis  par  les  J&uites.  En  1663, 
la  Compagnie  des  Cent-Associ4s  fit  remise  de  tous  aes  droits 
au  roi  de  France,  Louis  XIV,  qui  cr&t  le  gouvernementroyal 
dans  la  Nouvelle-France  et  etablit  le  Conseil-Souverain  k 
Qu^bec.  Ce  fut  Mgr  de  Laval  qui  institua  la  loi  des  dlmes 
dans  le  but  de  subvenir  aux  pr£tres  du  Seminaire  de  Qu6bec, 
sp^cialement  charg^s  de  la  desserte  des  differentes  missions 
de  la  colonie  ; Louis  XIV,  en  avril  1663,  confirma  par  des 
lettres  patentes  ce  que  l^v^que  venait  d^tablir : le  proprie- 
taire  devait  donner  le  13*  minot  de  tous  les  produits  de  sa 
terre,  mSme  des  produits  naturels.  ( Edits  et  ordonnances , 
vol.  i,  p.  35). 

Le  4 septembre  1667,  Talon,  Courcelles  et  Tracy,  de  con- 
cert  avec  Mgr  de  Laval,  firent  un  rfeglement  relativement  aux 
dlmes ; il  fut  decrete  qu’&  1’avenir  la  dime  ne  serait  pay^e 
que  sur  le  graiu  et  au  26®  minot.  La  dlme  fut  pay4e  au  26® 
minot  pour  d&lommager  Thabitant  qui,  de  son  c6te,  s’enga- 
geait  k vanner  le  grain,  et  k le  porter  au  presbyt^re,  contrai- 
rement  k Tancienne  legislation,  d’apr6s  laquelle  le  cure  etait 
oblige  d’aller  lui-mSme  chercher  sa  dlme.  Cette  ordonnance 
a et6  perdue  avecbeaucoup  d’autres  documents  dans  le  greffe 
de  Tlntendant  Talon,  mais  elle  a certainement  6t6  mise  en 
force,  car  1’edit  des  dlmes  de  1679  en  fait  une  mention  expresse, 
ainsi  qu’un  arrSt  du  Conseil-Sup^rieur,  en  date  du  18  nov. 
1705,  defendant  aux  cures  de  TAnge-Gardien  et  de  Beauport 
de  percevoir  une  quantite  de  dlme  plus  consid^rable  que  celle 
qui  resuite  du  26®  minot,  et  de  plus  leur  defendant  de  recla- 
mer la  dlme  du  foin,  des  patates,  etc. 
v Au  mois  de  mai  187&,  le  roi  Louis  XIV  donna  son  cei&bre 
Edit  des  dlmes  et  des  cures  fixes,”  dans  lequel  il  est  declard 
que  les  dlmes  appartiendront  aux  cures  norames  k perp&uite, 
et  qu’elles  sont  fix^es  au  26®  minot  et  payables  conformement 
au  r£glement  du  4 sept.  1667,  cite  plus  haut.  Cet  edit  de 

1679  declara  de  plus  que  dans  le  cas  de  division  d’une 
paroisse,  la  dlme  de  la  portion  d£tach£e  appartiendrait  au 
nouveau  cur6.  Le  ler  f4v.  1706,  le  Conseil  Sup4rieur  rendit 
une  ordonnance  conform^ment  k ces  principes. 

Le  27  mars  1713,  Tlntendant  fit  une  ordonnance  afin  que 
la  dlme  fut  portae  au  presbytfere,  conform^ment  au  r&glement 
de  1667 ; ce  principe  est  maintenant  consacr^  par  l’ait.  2219 
de  notre  code  ciyil. 

Lors  de  la  capit ulation  de  Montr&l,  le  gdn^ral  Amherst 
declara  que  “ Tobligation  de  payer  la  dlme  aux  prStres  d^pen- 
dr  ade  la  volont^  du  roi.”  L’acte  imp^rial,  14  Georges  III, 
ch.  83,  1774,  r^gla  que  le  clerg4  catholique  continuerait  de 
jouir  de  ses  dus  et  droits  accoutum^s  relativement  aux  per- 
sonnes  professant  la  religion  catholique  seulement. 

AujourdTiui  on  peut  dire  que  toutes  les  lois  et  ordonnance» 
existant  avant  la  cession  et  qui  n’ont  pas  6t6  abrog£e3  depuis, 
sont;  encore  en  force  dans  notre  pays. 

L’art.  1994  du  code  civil  cr£e  un  privil&ge  en  faveur  de  la 
dlme,  mais  ce  privil&ge  ne  porte  que  sur  les  grains  qui  sont 
soumis  k la  dlme. 

Aujourd*hui  comme  autrefois  la  dlme  est  pay^e  au  26° 
minot,  sur  tous  les  grains  produits  en  plein  champ  par  In- 
dustrie de  1’homme  ; elle  ne  peut  donc  pas  Stre  exigue  surle» 
legumes.  Egalement  la  dlme  ne  peut  £tre  exigue  que  sur  le 
grain  r^colt^  et  non  sur  le  grain  qui  est  dans  le  fourrage  vert.. 
La  dlme  est  un  impot  cr^  par  la  loi,  or  les  lois  d^mpots  sont 
restrictives  ; d’ou  il  suit  que  dans  le  doute  elles  doivent  etra 
interpr^es  en  faveur  de  celui  qui  est  appel<5  k payer. 

Pendant  longtemps  on  a pr^tendu  limiter  le  droit  du  cur£ 
k 500  francs  pour  toute  dlme ; est-ce  que  cette  pr&ention 
vaut  quelque  chose  ? On  a voulu  se  fonder  sur  un  riglement 
en  date  du  23  aoftt  1667,  mais  ce  r&glement  ne  se  trouva 
nulle  part.  Cependant  le  juge  Beaudry  en  fait  mention 

comme  ayant  dft  exister.  En  admettant  Texistence  de  ce 
riglement,  il  se  trouverait  abrogi  par  1’idit  de  1679,  qui 
dicrite  que  les  dimes  appartiendront  entUrement  & chacun 
des  curis  dans  1’itendue  de  sa  paroisse.  Donc  toute  la  dtme, 
sans  exception,  est  due  au  curi,  et  la  chose  a iti  decidue 
dans  ce  sens  dans  la  cause  de  Roy  vs  Bergeron ; il  a iti  diclari 
par  le  tribunal  que  c’itait  1’idit  de  1679  qui  devait  privaloir. 

Le  colon  est-il  encore  exempti  de  payer  la  dtme  des  cinq 
premiires  ricoltes  ? Dans  la  cause  citie  plus  haut,  l’on  a 
repondu  nigativement,  mais  en  pratique  les  curis  en  font 
Tabandon  volontiers. 

La  loi  de  la  dtme  existe  non  seulement  dans  les  seigneu- 
ries,  mais  aussi  dans  les  cantons.  20  Victoria , chap.  45. 

La  dtme  est  obligatoire  non  seulement  dans  les  paroisses, 
mais  encore  dans  les  missions  ; Beaudry , Code  des  curte, 
p.  99. 

D?apris  Dedit  de  1679,  les  dimes  devaient  itre  payies  aux 
cures  inamovibles ; dans  la  cause  de  Pacaud  vs  Duhaut  k 
Arthabaska,  la  cour  de  revision  a diclari  que  le  cure  avait 
droit  & la  dtme,  bien  qu’il  fftt  amovible. 

La  dtme  ne  peut  itre  exigie  que  des  paroissiens  catholiques 
romains.  Il  a iti  dieidi  que  toute  personne  ayant  dij&  pro- 
fessi la  religion  catholique  ne  peut  cesser  de  payer  la  dtme 
sous  pritexte  qu’elle  n’est  plus  catholique,  k moins  qu’elle  ne 
produise  un  acte  d’apostasie  formelle  ou  prouve  qu’elle  appar- 
tient  k une  autre  eglise. 

Nous  posons  comme  principe  que  la  dtme  est  une  charge 
des  fruits  et  que  celui  qui  fait  la  ricolte  doit  la  payer ; de  ce 
principe  nous  donnons  les  riponses  aux  cas  suivants : 

1°  Sur  la  terre  C,  il  y a le  propriitaire  A et  le  fermier  B, 
qui  fait  la  ricolte  et  donne  la  moitii  des  grains  k A.  Dans  ce 
cas,  A et  B payeront  chacun  la  moitii  de  la  dtme. 

2°  Si  B paye  en  argent  son  droit  de  fermage,  lui  seul 

payera  la  dtme,  car  lui  seul  fait  la  rOcolte  et  fait  les  fruits 
siens. 

3°  Dans  le  cas  No  2,  si  B est  protestant,  le  curO  perd  toute 
la  dime  de  cette  terre ; en  effet,  il  ne  peut  pas  1’exiger  de  B, 
qui  est  protestant,  il  ne  peut  Texiger  non  plus  du  propriO- 
taire,  qui  ne  fait  par  de  rOcolte. 

4°  Dans  le  cas  No  1,  si  B est  protestant  et  A catholique,. 
le  curO  n’a  droit  k la  dime  que  sur  la  part  perlue  par  A. 

5°  Dans  le  cas  No  2,  si  B est  catholique  et  A protestant, 
le  curO  peut  exiger  toute  sa  dime  de  B. 

6°  Tout  propriOtaire  catholique  romain,  rOcoltant  des  grains 
dans  les  limites  de  la  paroisse,  doit  payer  la  dime  au  curO  de 
cette  paroisse,  lors  mOrne  qu’il  residerait  ailleurs. 

A P&ques  de  chaque  annOe,  la  dime  est  due  sur  la  rOcolte 
de  1’annOe  procedente  et  la  prescription  ne  commence  k courir 
que  de  cette  date.  Le  droit  k cette  partie  de  la  dime  se  prescrit 
par  un  an ; art.  2219  du  Code  Civil . Comme  c’est  une  courte 
prescription,  les  tribunaux  sont  obligOs  de  la  prononcer,  lors 
mOme  qu’elle  ne  serait  pas  allOguOe  par  le  dOfendeur.  Une 
terre  ne  peut  prescrire  Tobligation  de  payer  la  dime,  etquand 
elle  passe  d’un  protestant  i un  catholique,  celui-ci  est  so urnis 
k la  loi. 

Quand  un  curO  dispense  un  paroissien  de  payer  la  dime, 
cette  convention  ne  lie  pas  le  successeur,  car  les  conventions 
sont  les  lois  de  ceux  qui  les  font. 

L*article  2219  ajoute  : “ La  prescription  acquisiti  ve  a lieu  par 
40  ans  entre  curOs  voisins.”  Cette  prescription  ne  peut  guOre 
s’appliquer  qu ’k  la  perception  de  la  dime;  v.  g.  A,  paroissien 
de  Sainte-Foy,  paye  dime  au  curO  de  Lorette  pendant  40 
ans,  sans  rOclamation  de  la  part  du  curO  de  Sainte-Foy;  au 
bout  de  ce  temps,  le  curO  de  Lorette  aura  prescrit  contre  le 
curO  de  Sainte-Foy. 

La  dirae,  Otant  une  charge  lOgale,  comme  les  taxes  muni- 
cipales et  scolaires,  n’est  pas  purgOe  par  le  dOcret. 

Quand  la  paroisse  a 6ti  desservie  par  plusieurs  curds  pen- 
dant Fannie,  la  dime  se  paye  au  pro  rata  du  temps  de  la 
desserte. 

I/action  pour  dime  est  intentae  imm4diatement  devant  un 
tribunal  competent.  Les  tribunaux  ont  d^cid4  que  Taction 
pour  dime  est  une  action  mixte,  c.-&-d.  en  partie  r^elle  et  en 
partie  personnelle  ; par  cons^quent,  une  telle  action  ne  peut 
Stre  prise  deyant  la  cour  des  commissaires,  vu  que  cette  cour 
ne  prend  connaissance  que  des  causes  en  mati&re  purement 
personnelle. 

557.  I>e  supplemento.  1°  Quando  decimae  majores  non 
sufficiunt  ad  honestam  parochorum  sustentationem,  episcopi 
decimas  imponunt  circa  fenum  et  fructus  terrae  minores,  et 
haec  taxa  vocatur  supplementum . Ad  hanc  taxam  repetendam 
parochus  legem  civilem  invocare  nequit  sed  jus  naturale  et 
divinum,  quo  fideles  sustentationi  suorum  ministrorum  tenen- 
tur: “ Cum  in  multorum  animos  irrepserit  error  decimas  et 
ulia  debita  quae  Ecclesiae  aut  iis  solvuntur  ministris  quibus 
ea  attribuit  Ecclesia... vi  legis  solummodo  solvi...,  declaramus 
^tc  statuimus  hanc  obligationem  specialiter  derivare  ac  oriri 
ex  ea  lege,  aut  iis  legibus  quas  condidit,  aut  condere  potest 
et  poterit  Ecclesia  independenter  a civili,  et  etiam  absente 
•civili  lege ; et  ad  cujusvis  dioecesis  episcopum  pertinere  legem 
aut  leges  circa  hanc  materiam  imponere.  Haud  dubium  esse 
potest  quin  fidelis  hanc  taxam  ex  justitia  et  in  conscientia 
solvere  teneatur,  ac  renuens  debitis  poenis  juxta  casuum 
'diversitatem  mulctandus  sit;  idem  tenendum  de  templorum 
aut  ecclesiarum  aedificatione  et  reparatione,  in  quantum 
Tespicit  fidelium  conscientiam.”  IV Cone.  Queb.,  dec.  XVI  ; 
et  I Cone.  Marian.,  tit.  XII , dec.  11. 

2°  Qui  praedia  non  excolunt  quibus  inest  officium  decimas 
soTvendi,  taxam  personalem  ministris  solvunt  ab  episcopo 
determinandam.  Ad  eam  repetendam  parochus  nequit  invo- 

care  brachium  saeculare,  quamvis  ad  eam  solvendam  paro- 
chiam in  conscientia  teneantur.  / 

558.  In  provincia  superiori,  clericorum  sustenta*  ^ 
tioni  providetur  juxta  decretum  IX  Cone.  t£ueb.  III* 

1°  Assumitur  elenchus  ille  municipalis,  vulgo,  rdlejVtva-  o * i v 
luation , qui  determinat  quantum  quisque  solvit  in  rebus  j iwniliu? 

civilibus,  et  determinatur  ab  episcopo  quantum  quisque  solvet 
Ecclesiae  et  ministris. 

2°  Hic  modus  providendi  clericorum  sustentationi  invaluit 
in  quibusdam  parochiis,  praesertim  dioecesium  Sherbrookiensis 
et  Sti  Hyacinthi.  In  pluribus  aliis  dioecesibus,  edita  sunt  ab 
episcopis  decreta  particularia,  sive  pro  tota  dioecesi,  sive  pro 
determinatis  parochiis.  His  dispositionibus  standum  est  in 
conscientia,  quamvis  in  lege  civili  vim  non  habeant. 

559.  De  oblationibus.  Oblationes  sunt  bona  mobilia 
quae  a fidelibus  intuitu  religionis  offeruntur,  occasione  prae- 
sertim alicujus  actus  ministerii  ecclesiastici,  ut  in  usum  vel 
Ecclesiae  vel  ipsorum  ministrorum  cedant. 

Oblationes  sunt  vel  spontaneas,  vel  debitas  ex  parte  fide- 
lium. Oblationes  spontanece  dicuntur,  quas  fideles  ultro  ! 
faciunt,  donando  ecclesiae  intra  missarum  solemnia,  aut  depo- 
nendo in  arcis  nummariis  munera  sua.  Oblationes  sunt 
debitae , quas  fideles  facere  debent  occasione  sacrosancti  sacri- 
ficii, quod  sibi  specialius  applicari  postulant,  vel  solemnitatis 
quam  adhiberi  volunt  in  benedictione  matrimonii,  vel  in 
suoium  defunctorum  exsequiis,  vel  etiam  ut  jus  acquirant 
utendi  sedilibus  in  ecclesia,  quando  sacris  intersunt  officiis. 

- 560.  Episcopi  officium  est  approbare  atque  sta- 
tuere modum  quo  fieri  debeant  oblationes.  Concilium 
Lateranense  IV,  cap.  Cum  in  Ecclesiae  9,  De  Simonia,  curam 
ipsi  demandavit  dignoscendi  laudabiles  consuetudines  a pravis 
exactionibus ; ipsum  etiam  monuit  Cone.  Trid.,  sess.  XXII, 
decreto  De  observandis  et  evitandis  in  celebratione  missae , 
ut  omnino  prohibeat  illiberales  eleemosynarum  exactiones, 

quae  a fcimoniaca  labe,  vel  certe  a turpi  quaestu  non  longe 
absunt.  Unde  potestatem  habet  “ imperandi  pecuniae  colle- 
ctiones, decernendique  quo  tempore  et  qua  de  causa  conferri 
dportet.”  Const.  Leonis  XIII  Romanos  Pontifices . 

561.  Parochus  oblationes  percipit  occasione  ma. 

7/  i ii  trimonil,  missae  exsequialis,  migsse  solemniter  can- 

,(.ua  j ..tliurt  tatae,  qnse  constituunt  jura  stolae.  Jura  stolae  parocho 
M^cu^^Wu.^ebentur  Tatione  jurisdictionis  parochialis : constituunt  id 
uod  communiter  vocatur  ^carnate.  Episcopus,  saltem  in 
dioecesi  Quebecensi,  pro  singulis  parochiis  approbat  notulam 
taxarum  quoad  sepulturam,  missam  exsequialem,  missam 
cantatam,  in  qua  determinat  quid  parocho,  quid  fabricae  eccle- 
siae, quid  sacristano,  quid  aliis  ministris  debeatur. 

Plures  sunt  parochorum  obligationes,  quarum  potiores^sunt  t 
sequentes:  i 

562.  Tenentur  parochi  ad  iftdei  professionem. 

1°  Ad  fidei  professionem  emittendam  tenentur  jure  com- 
muni: 

a)  Obtinentes  dignitates  aut  canonicatus  in  ecclesiis  cathe- 
dralibus,  infra  bimestre  a die  coeptae  possessionis,  tum  in 
manibus  episcopi  vel  ejus  vicarii  generalis,  tum  coram  capi- 
tulo. Sufficit  autem  unica  fidei  professio,  si  in  capitulo 
praesens  sit  episcopus  vel  vicarius  generalis. 

b ) Provisi  de  beneficiis  curam  animarum  adnexam  haben- 
tibus, infra  idem  tempus,  ab  incoepta  possessione,  coram  epi- 
scopo vel,  eo  impedito,  coram  ejus  vicario.  Ad  eam  tenetur 
parochus  amovibilis.  S.  G.  Conc.9  15  Dec.  1886. 

c ) Omnes  doctores,  magistri  et  cujuscumque  artis  vel  ^ / 
facultatis  professores,  qui  in  publicis  universitatibus  vel 
gymnasiis  lectionem  habent,  necnon  qui  ad  gradus  academi- 
cos  promoventur,  coram  episcopo  vel  ejus  deputato. 

2°  Ad  fidei  professionem  jure  particulari  tenentur  novus 
vicarius  generalis,  vicarii  foranei,  ministri  curiae  episcopalis, 
novi  Concionatores  et  vicarii  parochiales  cum  primum  nomi- 
nantur ab  episcopo.  1 Cone . Marian .,  tit.  i/,  dec.  VII ; VI 
Cone.  Queb.y  dec.  V. 

3°  Haec  fidei  professio  emittenda  est  juxta  formulam  a 
Pio  IV  praescriptam  et  a Pio  IX  novis  decretis  concilii  Vati- 
cani locupletatam,  prout  legitur  in  Discipline  du  dioc&se  de 
QuSecf  pag.  264. 

563.  Qui  non  emittant  fidei  professionem  tempore 
utili,  ac  debito  modo,  si  provisi  fuerint  de  beneficio  curato, 
vel  canonicatu  in  ecclesia  cathedrali,  non  faciunt  fructus  suos, 
quam  poenam  incurrunt,  juxta  sententiam  communiorem,  / '•' 
absque  ulla  sententia  declaratoria.  Ab  hac  poena  incurrenda  * ni  ' f " 
excusari  nequeunt  ignorantia  aut  consuetudine  in  contrarium 
inducta,  nam  juris  clari  ignorantia  non  admittitur  et  consue- 
tudo habenda  est  tanquarn  juris  corruptela. 

Fructus  amissi  ob  non  factam  fidei  professionem  debent 
applicari  fabricae  ecclesiae  vel  alteri  loco  pio  ; excipitur  casus 
condonationis,  quae  obtineri  potest  a Sede  Apostolica.  Ejus 
praxis  est  ut  remissionem  praedictorum  fructuum  non  con- 
cedat, nisi  injuncta  aliqua  eleemosyna  et  imposito  onere 
quamprimum  emittendi  fidei  professionem.  Nouvelle  Revue 
Thfologique , vol.  28,  p.  154. 

564.  Parochi  tenentur  ad  resident  iam. 

1°  Obligationem  residendi  supponit  cura  animarum  actua-  /f 
lis,  quia  “ cura  praecepto  divino  mandatum  sit  omnibus 
quibus  cura  animarum  commissa  est  oves  suas  cognoscere, 
pro  his  sacrificium  offerre,  praedicatione  verbi  Dei  pascere..., 

haec  omnia  nequaquam  ab  his  praestari  et  impleri  possunt  qui 
gregi  suo  non  vigilant,  neque  adsistunt,  sed  mercenariorum 
more  deserunt.”  Cone.  Trid,,  sess.  XX III,  cap . 1,  De  Ref. 

2°  Huic  legi  subjiciuntur  omnes  curam  animarum  habentes, 
sive  sint  parochi  inamoyibiles,  sive  sint  ad  nutum  amovibiles, 
sive  sint  tantum  desservants . yi 1 * 

3°  Ut  quis  legem  residentiao  impleat,  nori  satis  est  ut  cor- 
/ pore  ,tantum  intersit,  quia  residentia  debet  esse  laboriosa.;  * 
Potest  parochus  unum  aut  plures  vicanos  habere  quibus 
^ '!  relinquat  onera  magis  ardua,  modo  munera  pastoralia  princi- 
‘ 'palioraipse  praestet,  et  non  recuset  adire  s^uos  parochianos, 
quando  personaliter  advocatur.  Fervaris , v.c  Parochus . 

565.  I>e  requisitis  ad  absentiam.  Lex  residentiae  non 
ita  intelligenda  est  ut  nequeant  parochi,  justa  interveniente 
causa,  a sua  parochia  abesse.  Sed  ut  parochus  licite  abesse 
possit,  duo  requiruntur,  nempe  ut  adsit  legitima  causa,  ut 
obtineatur  licentia  episcopi,  qui  parochias  provideat. 

1°  Quoad  legitimam  absentiae  causam,  a)  ut  parochus  sin- 
gulis annis  per  bimestre,  sive  continuum,  sive  interruptum, 
abesse  queat,  non  requiritur  causa  gravis,  sed  sufficit  causa 
rationalis,  v.  g.  causa  recreationis  aut  visitandi  amicos. 

b)  Interveniente  gravi  causa,  potest  parochus  ultra  duos 
menses  licite  abesse  ; constat  ex  Trid.,  sess,  XXIII , cap.  1 : 

, “ Discedendi  autem  licentiam  ultra  bimestre  tempus,  nisi  ex 
1 ^ravi  causa,  non  obtineat.”  Causae  graves  a Tridentino  adqua- 
tuor  reducuntur,  id  est, (ad  christianam  charitate ni) (urgen- 
tem necessitatem,)(lebitam  obedientiam^^t  evidentem  Eccle - 
sice  aut  rei  publicce  utilitatem A residentia  nou  excusant 
parvus  parochianorum  numerus,  neque  aeris  intemperies, 
neque  aetas  senilis  aut  infirmitas,  etiamsi  parochus  vicarium 
habeat.  Cf.  Nouvelle  Revue  Thfologique , vol.  28,  p . 252. 

c) Vt  parochus  a residentia  in  perpetuum  eximatur,  praeter 
causam  gravem,  requiritur  dispensatio  a Sede  Apostolica. 
Sedes  Apostolica  non  solet  hoc  indultum  concedere  in  per - 

petuum ; quando  praevidet  causam  absentiae  perduraturam, 
inducit  parochum  ad  renuntiationem  aut  permutationem. 

2°  Praeter  causam  legitimam,  necessaria  est  episcopi  licen-  , 
tia,  etiamsi  parochus  ultra  duos  menses  abesse  non  debeat, 
quia  causa  absentiae  ab  episcopo  est  cognoscenda  et  probanda. 
Haec  licentia  non  solum  debet  esse  expressa,  sed  in  scriptis; 
data,  nisi  agatur  de  absentia  unius  vel  alterius  diei.  J 

Ex  II  Cone.  Queb.,  decreto  XY  : “ Si  intra  tempus  absen- 
tiae comprehendatur  dies  dominica,  prius  petatur  episcopi  vel 
ejus  vicarii  generalis  licentia,  aut  si  non  permittat  urgentia 
causae,  in  ipso  saltem  discessu  moneatur  episcopus.” 

566.  De  poenis*  “ Si  quis,  contra  Tridentini  decreti  dispo- 
sitionem,abfuerit,  statuit  Sancta  Synodus,  praeter  mortalis  pec- 
cati reatum  quem  incurrit,  eum  pro  rata  temporis  absentiae, 
fructus  suos  non  facere,  nec  tuta  conscientia,  alia  etiam  decla- 
ratione non  secuta,  illo3  detinere  po3se,  sed  teneri  illo3  fabricae 
ecclesiarum  aut  pauperibus  loci  erogare.”  Cone.  Trid.,  sess. 
XXIII , cap.  I;  Bargilliat , Prcel . Jur.  Can.}  vol . 77,  n. 
874  et  seq . 

567.  De  obligatione  missam  celebrandi*  Omnes 
pastores  animarum  tenentur  celebrare  missam,  singulis  diebus 
dominicis  et  festis  de  praecepto.  Per  accidens  tenetur  paro- 
chus etiam  aliis  quam  praedictis  diebus  celebrare,  v.  g.  si 
urgeat  consecrandi  necessitas  ad  viaticum  ministrandum, 
item  si  occasione  benedictionis  nuptialis  vel  exsequiarum 
fideles  rationabiliter  petant.  Cone.  Trid.t  sess.  XXIII , cap . 
14  ; Mare , Institutiones  Morales , vol.  77,  n.  1604. 

568.  Semel  in  die  sacerdos  celebrare  poterit,  nisi 
causa  necessitatis  suadeat* 

1°  Juxta  caput  Consuluisti , tit.  XLI , lib.  7/7,  a quolibet 
sacerdote,  eodem  die,  una  tantum  missa  celebrari  potest, 
excepto  die  nativitatis  Domini,  quo,  ex  more  antiquissimo, 
sacerdotibus  Ecclesiae  occidentalis  permittitur  tres  missas 

celebrare,  quamvis  non  teneantur,  sicuti  fideles  non  tenentur 
eodem  die  tres  missas  audire. 

2°  Ex  eodem  capite  Decretalium,  si  adsit  necessitas  et  non 
praesto  sit  alius  sacerdos  qui  valeat  necessitatibus  fidelium 
subvenire,  parochus,  non  quidem  ex  privata  auctoritate,  sed 
licentia  obtenta  a proprio  episcopo,  potest  duas  missas  cele- 
brare. Hic  casus  necessitatis  reputatur  a)  quando  parochus 
duas  parochias  habet  et  in  alterutram  parochiam  nequit  popu- 
lus convenire,  nec  alius  praesto  est  sacerdos,  praeter  parochum^ 
qui  missam  die  festivo  celebrare  valet;  b)  quando  parochus, 
etsi  minime  praesit  duabus  parochiis,  tamen  regit  duos  popu- 
los adeo  inter  se  dissitos,  ut,  nisi  bis  celebret,  magna  pars 
populi  non  poterit  sacro  interesse  ; c)  quando  parochus  habet 
parvam  ecclesiam  ad  quam  universus  populus  convenire  non 
potest. 

569.  Ab  episcopo  verilicatur  quando  ad$it  ille 
casus  necessitatis.  Si  tamen  in  casu  inopinato,  quando 
episcopus  consuli  nequit,  talis  necessitas  contingat,  sacerdos 
licentiam  episcopi  piaesumere  et  etiam,  non  interrogato  epi- 
scopo, binare  licite  poterit.  Lchmhvhl , Theol . Moralis , vol . Il% 
7i.  214. 

Non  sufficit  simplex  utilitas,  v.  g.  ut  major  facilitas  detur 
fidelibus,  sive  sacro  adsistendi,  sive  sacram  communionem 
majori  cum  devotione  accipiendi,  S.  Cong . Concilii , 24 
Mart . 18S8 ; vel  ut  fideles  possint  missam  audire  diebus 
festis  olim  de  praecepto,  nunc  autem  suppressis,  S.  C . (7.,  19 
Janv.  1889  ; vel  ut  parochus  indulgeat  votis  alicujus  magna- 
tis qui  habet  oratorium  privatum  in  quo  cum  sua  familia 
consuevit  sacrum  audire,  S.  C . 6'.,  22  Apr.  1882. 

570.  Inter  facultates  quae  episcopis  hujus  regio- 
nis a S.  €.  de  Frop.  Fide  conceduntur,  in  Formula  I, 
conceditur  facultas  “ celebrandi  bis  iu  die...  Caveat  vero 
(Episcopus)  ne  praedicta  facultate  seu  dispensatione  cele- 
brandi bis  in  die  aliter  quam  ex  gravissimis  causis  et  raris- 

sime  utatur,  in  quo  graviter  ipsius  conscientia  oneratur. 
Quod  si  hanc  eamdem  facultatem  alteri  sacerdoti  juxta  pote- 
statem inferius  apponendam  communicare,  aut  causas  ea 
utendi  alicui  qui  a Sancta  Sede  hanc  facultatem  obtinuerit, 
approbare  visum  fuerit,  serio  ipsius  conscientias  injungitur 
nt  paucis  tantum,  iisque  maturioris  prudentiae  ac  zeli  et  qui 
absolute  necessarii  sunt,  nec  pro  quolibet  loco,  sed  ubi  gravis 
necessitas  tulerit,  et  ad  breve  tempus  eamdem  communicet, 
aut  respective  causas  approbet.”  Putzer , Commentarium  in 
Facultates  Apostolicas , n . 159. 

Circa  usum  hujus  facultatis,  notandum  est  minorem  neces- 
sitatem requiri  ea  quae  de  jure  communi  exigitur;  aliter  haec 
facultas  inutilis  evaderet.  Moralis  necessitas  exurgere  solet 
ex  numero  fidelium  qui  alias  sacro  assistere,  sine  notabili 
difficultate,  non  possunt.  Ad  determinandum  numerum, 
ratio  habenda  est  adjunctorum  loci,  et  sic  in  casu  ubi  de  deten- 
tis in  carcere  agebatur,  in  favorem  minus  quam  decem  vel 
quindecim  licita  declarata  fuit  binatio,  quae  declaratio  extendi 
potest  ad  hospitalia  et  conventus  sanctimonialium  clausuram 
papalem  habentium.  Zitelli , Apparatus  Juris , p.  305. 

Ad  judicandam  gravem  difficultatem,  attendenda  est  distan- 
tia fidelium  ab  ecclesia,  circumstantia  temporis,  difficultas 
viarum.  Cone . Baltimorensis  III , tit . III , cap . 1. 

571.  Presbyteri  non  possunt  pro  secunda  missa 
stipendium  percipere,  nisi  die  Natalis  Domini,  quo  die 
sacerdos  tres  missas  celebrans  tria  percipit  stipendia. 

1°  Quod  de  jure  communi  illicitum  est,  induito  licitum  fieri 
potest.  Sedes  Apostolica  quandoque  permisit  ut,  stante  justa 
et  gravi  causa,  presbyteri  pro  secunda  missa  in  die  celebranda 
stipendium  accipere  possent.  Plerumque  tamen  indultum 
non  conceditur  ut  stipendium  privatae  ipsius  sacerdotis  utili- 
tati cedat,  sed  ut  in  favorem  alicuju9  pii  operis  impendatur, 
puta  in  favorem  'seminarii  dioecesani. 

2°  Si  quis  vero  sacerdos  forte  teneatur  ex  instituto  alicujus 
piae  societatis,  cui  sit  adscriptus,  missas  aliquas  sine  stipendio 
celebrare,  eaedem  ab  ipso  possunt  celebrari  seGundo  loco. 
Cone . Marian .,  tit.  VI. 

572.  Parochi  debent  applicare  aliquando  fructum 
missae  pro  populo  sibi  commisso.  Illud  constat  ex  Con- 
cilio Tridentino,  sess.  XXIII,  cap.  1,  ubi  dicitur : “ Cum 
praecepto  divino  mandatura  sit  omnibus  quibus  animarum 
cura  commissa  est  oves  suas  cognoscere,  pro  his  sacrificium 
offerre,  etc.”  Item,  constat  ex  bulla  Cum  semper  Benedicti 
XIV  et  ex  litteris  encyclicis  Pii  IX,  die  3 Maii  1853  editis. 

573.  Quinam  tenentur  ? Haec  obligatio  attingit  omnes 
qui  actu  curam  animarum  exercent,  ideoque  respicit : 

1°  Parochos,  sive  sint  inamovibiles,  sive  sint  ad  nutum 
episcopi  amovibile3 ; 

2°  Vicarios  qui  deputantur  a collegio  vel  communitate  ad 
‘ curam  actualem  animarum,  remanente  apud  collegium  vel 
' tu  communitatem  cura  habituali: 

tt  k C> 

3°  Vicarios  temporaneos  qui  deputantur  ad  parochiam 
ilUjC*  vacantem  donec  ecclesia  provideatur  de  novo  pastore. 

4°  Parochus  duas  habens  parochias,  qui  ob  rationabilem 
causam  non  potuit  die  dominica  vel  festo  secundam  missam 
celebrare,  tenetur  per  hebdomadam  applicare  missam  pra 
populo  secundae  parochiae.  Cf.  Discipline  du  dioc&se  de  Qu6- 
bec,  pag.  168. 

5°  Hac  lege  non  tenentur  a)  vicarii  parochorum,  qui  curam 
animarum  subsidiariam  exercent;  b)  capellani  monialium, 
collegiorum,  quia  hujusmodi  communitates  sunt  partes  paro- 
chiae et  participant  fructus  sacrificii  huic  applicatos;  c)  mis- 
sionarii  in  locis  in  quibus  sedes  episcopales  et  parochiae 
canonice  erectae  non  fuerunt.  Ad  missionarios  quod  attinet, 
decet  ex  caritate  ut  saltem  aliquando  pro  populis  suis  missam 
celebrent.  S.  Cong.  Concilii , 18  Aug.  1886,  apud  Disci - 
pline  du  dioctee  de  Qutbec. 

574.  Quibas  diebus  tenentur.  Urbanus  VIII,  in  sua 

constitutione  Universa  per  orbem,  Sept.  1642, confecit  cata-  /•.:  t <t-  , 
logum  dierum  quibus  curam  animarum  habentes  tenentur  ^ 

celebrare.  “ Praeter  dies  dominicos  sunt:  Festa  Natalis 
Domini,  Circumcisionis,  Epiphaniae,  Paschatis  cum  duabus'  • ■ > / / C V 
feriis  sequentibus,  Ascensionis,  Pentecostes  cum  duabus  , fli  « 
pariter  sequentibus  feriis,  Trinitatis,  Corporis  Domini,  Inven- 
tionis Santae  Crucis,  Purificationis,  Annuntiationis,  Assum- 
ptionis, Nativitatis  B.  M.  V.,  Dedicationis  Sancti  Michaelis, 

Nativitatis  Sancti  Joannis  Baptistae,  Sanctorum  Petri  et  Pauli, 

Sancti  Andreae,  Sancti  Jacobi,  Sancti  Joannis,  Sancti  Thomae, 

k 

Sanctorum  Philippi  et  Jacobi,  Sancti  Bartholomaei,  Sancti 
Mathaei,  Sanctorum  Simonis  et  Judae,  Sancti  Matthiae,  Sancti 
Stephani,  Sanctorum  Innocentium,  Sancti  Laurentii,  Sancti 
Sylvestri,  Sancti  Joseph,  Sanctae  Annae,  Omnium  Sanctorum; 
et  festum  unius  ex  praecipuis  patroqis  in  quocumque  regno 
sive  provincia,  et  alterius  pariter  principalioris  in  quacumque 
civitate,  oppido,  vel  pago,  ubi  hos  patronos  haberi  et  venerari 
contigerit.”  Huic  catalogo  addita  est  a Clemente  XI  festivi- 
tas Conceptionis  B.  M.  Y. 

575.  In  provincia  Quebecensi,  ex  specialibus  indui-  / - 
tis  7 Martii  1819,  11  Feb.  1826  et  1 Junii  1834,  curam 
animarum  habentes  non  tenentur  ad  missam  pro  populo , 
diebus  qui  non  sunt  de  prcecepto ; iis  tamen  diebus,  pro 
populo  specialiter  orare  tenentur.  Indultum  illud,  quod 
episcopis  minime  suffragatur,  nec  parochis  prodest  tribus 
diebus  qui  erant  de  praecepto  et  fuerunt  suppressi,  anno  1892, 
scilicet  dies  Annuntiationis,  dies  Corporis  Christi  et  dies 
solemnitatis  Apostolorum  Petri  et  Pauli.  Cf.  Discipline , ad 
verbum  Curt ; Cone . Marian.,  tit.  //,  pag.  87,  in  nota. 

576.  l>e  natura  bu)ns  obligationis.  1°  Haec  obligatio 
est  personalisy  localis , realis  et  certis  diebus  affixa.  Excepto 
legitimo  impedimento,  tenetur  parochus  missam  pro  populo 

per  seipsum  celebrare,  et  non  potest  alium  sacerdotem  sibi 
; substituere ; S.  Cong.  Concilii , 9 Apr.  1892.  Causa  legitima 
erit  infirmitas  vel  missa  conventualis  quam  parochus  simul 
canonicus  celebrare  tenetur. 

2°  Parochus,  diebus  festis,  missam  celebrare  debet  in  pro- 
pria ecclesia  ; attamen  si  legitime  sit  absens,  satisfacit  suae 
obligationi,  vel  si  ipse  applicat  missam  pro  populo  in  loco 
ubi  est,  vel  si  alteri  sacerdoti  committit  munus  celebrandi  in 
sua  ecclesia  parochiali.  Lehmkuhl , Theol . Mor.f  vol . II% 
n.  196. 

3°  Parochus  legitime  impeditus  tenetur  per  alium  cele- 
brare pro  populo , et  nulla  ratione  excusari  potest ; unde 
parochus  qui  ex  ignorantia  omisit  applicare  missam  pro 
populo,  praeteritas  omissiones  supplere  tenetur,  nisi  condona- 
tionem a S.  Sede  obtinuerit. 

4°  Missa  celebranda  §st  ipsis  diebus  festivis,  nec  remittenda 
est  in  alium  diem  ; si  parochus  sit  valde  pauper,  ei  indulgere 
potest  episcopus  ut  die  festivo  de  praecepto  celebret  ad  inten- 
tionem alicujus  fidelis,  ad  lucrandum  pinguius  stipendium, 
modo  in  ipsa  ecclesia  parochiali  celebret,  et  intra  hebdoma- 
dam tot  missas  pro  populo  applicet,  quot  diebus  festis 
infra  eamdem  hebdomadam  occurrentibus,  juxta  peculiarem 
intentionem  pii  benefactoris,  obtulerit.  Constitutio  Benedicti 
XIV,  Cum  semper  oblatas . 

577.  De  officio  prsedicandi.  Aliud  parochorum  officium 
est  verbi  Dei  praedicatio,  de  qua  expresse  loquuntur  Patres 
Trid.,  sess.  V,  cap.  2 : “ Quicumque  parochiales  vel  alias 
curam  animarum  habentes  ecclesias  quocumque  modo  obti- 
nent, per  se,  vel  per  alios  idoneos,  si  legitime  impediti  fuerint, 
diebus  saltem  dominicis  et  festivis,  plebes  sibi  commissas 
pascant  salutaribus  verbis.” 

1°  Ab  hac  praedicandi  obligatione  parochi  sese  eximere  ne- 
queunt sub  praetextu  contrariae  consuetudinis,  nec  quod  exi- 
guus est  numerus  parochianorura,  nec  quod  sufficienter 

providetur  per  concionatores  extraordinarios.  Quando  paro- 
chus non  potest  per  se  praedicare,  debet  per  alium,  qui  prte- 
vie  approbetur  ab  Ordinario  loci.^  y 

2°  Parochus  qui  per  (p^gqnn  continuum  tres  menses 
-disfcontinuos  vel  per  se,  vel  per  alium  non  praedicaverit,  peccat 
graviter,  et  cogi  potest  ab  episcopo  ut  impleat  officium  suum, 
vel  eligat  sacerdotem  idoneum,  cui  tribuenda  est  honesta 
merces.  Cone . Trid.t  loco  citato. 

578.  De  obligatione  ministrandi  sacramenta.  Paro- 
chus tenetur  per  seipsum  ministrare  sacramenta  omnibus 
parochianis  indigentibus  aut  petentibus  ex  rationabili  causa. 
Hinc  peccat  pastor  qui  morosum  vel  difficilem  subditis  se 
reddit.  Ideoque  recte  monuit  S.  Carolus  Borroraaeus : “ Qua- 
cumque diei  vel  noctis  hora  ad  sacramenta  infirmis  mini- 
stranda parochus  vocabitur,  nullam  moram  interponat;  imo 
populum  praemonebit,  ut  cum  opus  est  parochiali  admini- 
stratione,  libere  se  accersat,  nulla  habita  neque  temporis, 
neque  loci  distantis  ratione.” 

1°  Tenetur  parochus, etiam  cum  evidenti  periculo  vitae,  mini- 
strare, per  se  vel  per  alios  idoneos,  sacramenta  necessaria,  uti 
baptismum  et  poenitentiam;  imo  et  eucharistiam  vel  extre- 
mam unctionem,  si  quis  moribundus,  in  statu  peccati  proba- 
biliter constitutus  et  sensibus  privatus,  non  potuit,  nisi  sub 
conditione,  absolvi;  forte  enim  postea  attritus,  per  hoc  vel 
illud  sacramentum  salvabitur,  dum  absque  eo  esset  dam- 
nandus. 

2°  Valde  probabiliter  tenetur  cum  eodem  periculo  mini- 
strare eucharistiam  et  extremam  unctionem,  etiam  in  casu  quo 
haec  sacramenta  non  essent  extremae  necessitatis ; quia  mori- 
bundi, etsi  non  sint  in  absoluta  necessitate,  non  sunt  tanto 
bono  privandi.  Marc,Inst . Morales,  vol.  II,  num.  2171-72. 

579.  De  obligatione  catecliizandi.  Parochus  habet 
onus  instituendi  pueros  in  rudimentis  fidei ; Cone . Trid.t  sess. 
XXIV , cap.  4,  De  Ref. 

Ex  litteris  encyclicis  Pii  X,  die  15  Aprilis  1905  editis. 
Acerbo  nimis : 

“ 1°  Parochi  universi,  ac  generatim  quotquot  animarum 
curam  gerunt,  diebus  dominicis  ac  festis  per  annum,  nullo 
excepto,  per  integrum  horae  spatium,  pueros  et  puellas  de  iis 
quae  quisque  credere  agereque  debeat  ad  salutem  adipiscen- 
dam, ex  catechismi  libello  erudiant. 

2°  lidem,  statis  anni  temporibus,  pueros  ac  puellas  ad 
sacramenta  poenitentiae  et  coufirmationis  rite  suscipienda  prae- 
parent, continenti  per  dies  plures  institutione. 

3°  Item  ac  peculiari  omnino  studio  feriis  omnibus  quadra- 
gesimae atque  aliis,  si  opus  sit,  diebus  po3t  festa  paschalia 
adolesce ntulos  et  adolescentulas  sic  instruant  ut  sancte  sancta 
primum  de  altari  libent. 

4°  In  omnibus  et  singulis  paroeciis  consociatio  canonice  ins- 
tituatur, cui  vulgo  nomen  Congregatio  Doctrince  Christiance . 

Ea  parochi,  praesertim  ubi  sacerdotum  numerus  sit  exiguus, 
adjutores  in  catechesi  tradenda  laicos  habebunt  qui  se  debent 
huic  magisterio  tum  studio  gloriae  Dei,  tum  ad  sacras  lucran- 
das indulgentias  quas  Romani  Pontifices  largissime  tribuerunt. 

5°  Parochi  universi  ceterique  animarum  curam  gerentes, 
praeter  consuetam  homeliara  de  Evangelio,  quae  festis  diebua 
omnibus  in  parochiali  sacro  est  habenda,  ea  hora  quam  oppor- 
tuniorem duxerint  ad  populi  frequentiam,  illa  tantum  excepta 
qua  pueri  erudiuntur,  catechesini  ad  fideles  instituant,  facili 
quidem  sermone  et  ad  captum  accommodato.” 

580.  Praecepto  divino  mandatum  est  omnibus  eu» 
ram  animaram  habentibus  nt  oves  suas  cognoscant. 

Ut  parochus  cognoscat  oves  suas,  debet  habere  libros  di- 
stinctos in  quibus  describuntur  nomina  baptizatorum,  matri- 
monii sacramento  j unctorum  et  defunctorum  ; Rituale  Roma - ^ 
num . Hinc  parochus,  seclusa  quacumque  lege  civili,  debet 
habere  libros  in  quibus  notentur  nomina  eorum  qui  bapti- 

zantur,  contrahunt  matrimonium  et  in  coemeterio  sepeliuntur. 
Trid .,  8esd,  XXIV.  cap.  1 et  2,  De  Ref. 

581.  In  proTincia  Cfenebecensi,  parochi  sunt  offi- 
ciale* societatis  civilis,  ut  in  regestis  societatis  civilis 
nomina  eorum^mscribant  qui  baptizantur,  sepeliuntur  et 
matrimonio  copulantur^  Cum  maximi  momenti  sint  regesta 
Ecclesiae  et  Status,  “ parochi  et  alii  ad  quos  spectat,  libros 
illos  summa  cura  et  adamussim  leges  tum  ecclesiasticas,  tum 
civiles  de  hac  materia  latas  observent;  formulas  edictas 
sequantur,  nihil  de  praeceptis  omittentes  ; acta  statim  iu  utro- 
que libro  perscribant,  et  a personis  quorum  interest  subscribi 
coram  se  curent  post  lectionem  factam.  ” Cone . Queb.  VII % 
dec.  XII;  Litterce  episcoporum  Prov . Queb.,  Dee.  1882. 

582.  Parochi  debent,  ex  eodem  decreto  hii)u8  con- 
cilii, inscribere  nomina  eorum  qui  confirmantur, 

1°  Liber  confirmatorum  contineat,  praeter  nomen  episcopi 
confirmantis,  nomina  et  aetatem  confirmatorum,  necnon  no- 
mina.patris  et  piatris,  patrini  vel  m a trinas,  cum  notis  quae  de 
eorum  identitate  nullum  dubium  relinquant,  quando  quaestio 
erit  de  probando  affinitatis  impedimento.  Hujus  inscriptionis, 
exemplar  a parocho  testatum  statim  post  confirmationem 
transmittatur  ad  secretarium  Ordinarii,  in  archiviis  servan- 
dum. 

2°  Hos  autem  libros  et  alios  omnes  qui  ad  parochiam  spe- 
ctant, accurate  servent  parochi,  ita  ut  in  tuto  sint  contra 
pericula  furti,  aut  incendii,  aut  corruptionis. 

3°  Sciant  insuper  parochi,  aiunt  patres  Cone.  Marianopoli- 
tani,  se  rem  nobis  gratissimam  facturos  si  librum  apud  se 
habeant  in  quo  status  animarum  respectivae  paroeciae  accurate 
referatur  qualis  a Rituali  Romano  describitur,  eumque  in 
archivio  una  cum  aliis  supradictis  custodiant. 

583.  Jns  commane  favet,  inamovlbilit.au  parocho- 
rnm9  qui  ad  nutum  episcopi  revocari  aut  immutari  non 
possunt  nisi  propter  crimina  graviora  juridice  probata. 

1°  Cone.  Trid.,  sess.  XXIY,  cap.  13,  praecepit  episcopis  ut 
<l  pro  tutiori  animarum  eis  commissarum  salute,  distincto 
populo  in  certas  propriasque  parochias,  unicuique  suum  per- 
petuum , peculiaremque  parochum  assignent.”  Concilium 
renovavit  antiquas  canonum  dispositiones  capitis  30,  De 
praebendis  et  dignitatibus,  et  capitis  unici  De  capellis  'mona- 
chorum, in  6°.  Pierantonelli , Praxis  fori  ecclesiastici . 

2°  Hinc  S.  C.  Concilii,  in  causa  Portuensi  et  S.  Rufinae , 14 
Feb.  1846,  dicit  Ecclesiam  non  tantum  hortari  sed  praeci- 
pere ut  parochi  et  alii  curam  animarum  habentes  sint  ina- 
movibiles.  Constans  praxis  Congregationis,  prosequitur  secre- 
tarius,  est  hortarr  episcopos,  in  quorum  dioecesibus  adsunt 
parochiae  seu  missiones  amovibiles,  ut  instituant  parochos 
inamovibiles.  Smith,Elements  ofEccl . Law,vol.  /,  num . 643. 

3°  Hinc  S.  C.  de  Prop.  Fide  institit  ut  in  Statibus  Foederatis 
erigerentur  missiones  inamovibiles,  et  inter  decreta  III  Con- 
cilii nationalis  Baltimorensis,  tit.  II,  cap.  5,  haec  leguntur  : 
u Pro  nunc  instituantur  in  singulis  dioecesibus  rectores  mis- 
sionarii  inamovibiles  tali  numero,  ut  inter  omnes  dioeceseos 
rectores  missionarios  decimus  quisque  sit  inamovibilis...Qua? 
proportio  (unus  inter  decem)  ne  inconsulte  excedatur  intra^^f( 
; yiginti  primos  annos  post  concilium  promulgatum...  Ad  con- 
ditiones quod  spectat,  quae  ex  parte  eligendorum  ad  missiones 
inamovibilitatis  privilegio  insignitas  requiruntur,  oportet 
1 a)  ut  quis  per  decem  saltem  annuos  in  dioecesi  sacrum  mini- 
sterium laudabiliter  exercuerit;  b)  ut  intra  idem  temporis 
spatium  sese  habilem  probaverit  ad  parochiam  administran- 

dam  et  in  temporalibus,  et  in  spiritualibus  ; c)  ut  concursum 

ficiaC  ^ ^ ^ ijf  ^ 

584.  Non  omnino  adversator  ecclesiasticae  discidi  jy  '* 

pliitse  «it  cnra  animaram  exerceatur  per  parochos!  j j.cJ 

ad  nutnm  episcopi  amovibiles.  Iu  ecclesiis  quae  unium/ 
tur  capitulis,  piis  locis,  etc.,  possunt  quidem  episcopi  procurare 
ut  per  vicarios  perpetuos  cura  animarum  exerceatur,  verum 
id  eorum  relinquitur  arbitrio,  prout  magis  expedire  videbitur ; 

Cone . Trid .,  sess.  VII,  cap . 7,  De  Ref.  Idem  concilium,  quod 
mandat  episcopis  ut  unicuique  parochias  assignent  pastorem 
perpetuum,  non  ita  eos  coarctat  ut  non  possint  “ alio  utiliori 
modo,  prout  loci  qualitas  exegerit,”  providere.  Cone . Tvid., 
sess.  XXIV , cap.  13. 

Hinc  in  regionibus  in  quibus  parochi,  propter  peculiares 
locorum  circumstantias,  sunt  ad  nutum  episcopi  amovibiles, 
potest  haec  disciplina  continuari  donec  aliter  a S.  Sede  statu- 
tum fuerit.  S.  Sedis,  quae  coguoscit  conditiones  ecclesiarum, 
est  judicare  quando  expediat  ut  rectores  inamovibiles  insti- 
tuantur. De  Angelis,  vol.  I,  lib.  I,  tit . XXVIII '. 

585.  Illi  parochi,  qui  ad  nutnm  episcopi  revo- 
cabiles sunt,  possunt  esse  veri  parochi,  nam  tota  //.  j , 

.....  . — — A-e*.  v 0 / * f&4**f*  M- 

ratio  omen  parochialis  in  eo  stat  ut  quis  exerceat  curam  <J 

bimarum  (ex  obligatione^omine  proprio,  ^t  quoad  certum  *•  ^ 

alicujus  dioecesis  populumjqui  ex  sua  parte  ab  eo  sacra-^^;'^ 
menta  recipere  teneatur.  Atqui  haec  omnia  requisita  verifi-  :sfCU*“ 

cantur,  etiamsi  parochus  sit  ad  nutum  episcopi  revocabilis. 

Hinc  quoties  a S.  C.  Concilii  quaesitum  est  num  obligationes 
quae  de  jure  parochis  incumbunt,  censeantur  adstringere  cura- 
tos ad  nutum  amovibiles,  responsum  est  affirmative,  modo 
isti  curati  proprio  nomine  curam  actualem  exerc3ndam  habe- 
ant; Bargilliat,  vol.  II,  n.  1012.  Hi  vero  parochi  non  repu- 
tantur veribeneficiati, nisi  in  favorabilibus,  quia  non  habent 
jus  perpetuum  percipiendi  fructus Ecclesiasticos.  De  Angelis, 

Kb . 777,  tit.  V . 

586.  Primus  modus  quo  parochus  amittit  suam 
jurisdictionem  est  renuntiatio,  quse  definitur : w Libera 
cessio  alicujus  beneficii,  facta  ex  capsa  et  a su peiore  appro- 

De  renuntiatione  sufficienter  egimus  in  tit.  II,  cap.  1,  De 
Potestate  Jurisdictionis . 

587.  Parochus  amittit  suam  jurisdictionem  per 
translationem,  quae  est:  Mutatio  alicujus  personae  de  una 
ad  aliam  ecclesiam,  facta  ex  legitima  causa  et  auctoritate 
superioris  probata. 

1°  Translatio  est  administrativa  vel  poenalis ; prior  ea 
est  quae  fit  ex  causis  necessitatis  vel  utilitatis , et  proinde 
non  ex  causa  criminis ; posterior  est  illa  quae  fit  in  poenam 
criminis. 

2°  Translatio  est  voluntaria  vel  necessaria , prout  locum 
habet  ex  voluntate  vel  contra  voluntatem  transferendi ; haec 
translatio  fit  ad  ecclesiam  majorem  vel  minorem , prout 
ecclesia  ad  quam  quis  transfertur  habet  majorem  honorem  et 
ampliores  redditus,  vel  e contra  inferiorem  honorem  et  reddi- 
tus magis  tenues. 

3°  Fit  ab  ecclesia  cujus  rector  est  inamovibilis,  vel  ab 
ecclesia  cujus  rector  est  ad  nutum  amovibilis. 

588.  l>e  translatione  voluntaria.  Ut  fiat  haec  trans- 
latio, requiritur  1°  causa  justa  et  sufficiens , nam  detrimen- 
tum paterentur  ecclesiae,  praesertim  quando  annexam  habent 
curam  animarum,  si  eorum  ministri  absque  causa  sufficienti 
transferri  possent.  Causa  legitima  reducitur  ad  necessitatem 
vel  utilitatem  : “ Si  episcopus  causam  inspexerit  necessariam, 
licite  poterit  de  uno  loco  ad  alium  transferre  personas  ; ut  quae 
uni  loco  sunt  minus  utiles,  alibi  se  valeant  utilius  exercere  ” ; 
ex  capite  Qucesitum  5,  De  rerum  permutatione , lib.  III 
Decretalium . “ Episcopi,  ait  Pirhing , suos  subditos  seu  cleri- 
cos ab  una  ad  aliam  ecclesiam  transferre  possunt,  si  justa 

Ratio  allegata  a canonistis  est 


et  rationabilis  causa  subsit.” 

quia  beneficia  fuerunt  instituta  ut  primo  utilitati  fidelium 
inservirent. 

Requiritur  2°  ut  de  veritate  istius  necessitatis  vel  utilitatis 
legitime  constet. 

Regulariter  requiritur  3°  ut  ^translatio  fiat  a minori  ad 
majorem  ecclesiam  vel  parochiam.  Santi , lib.  7,  tit.  VII. 

589.  De  translatione  necessaria  parochi  inamovU 
bilis. 

1°  Utrum  parochus  inamovibilis,  immunis  a crimine,  possit 
transferri  invitus  ad  ecclesiam  majorem,  vel  saltem  sexualem, 
propter  causam  utilitatis  vel  necessitatis,  duplex  est  senten- 
tia. Nonnulli  negant,  nisi  adsit  causa  canonica  et  servetur 
processus  canonicus : “ Beneficium  enim  non  confertur  in 
invitum,  et  experientia  docet  istas  promotiones  malos  exitus 
habere,  quia  sicut  omnia  possibilia  sunt  volenti , ita,  ratione 
contrariorum,  dici  potest  omnia  impossibilia  esse  nolenti.” 
Pierantonelli , Praxis  fori  ecclesiastici , pag.  109. 

Alii  autem  affirmant,  quia  secus  inamovibilitas  in  dam- 
num Ecclesiae  vergeret ; De  BrabandUre , vol.  7,  p.  349  ; et 
8.  C.  Concilii , 19  Dec.  1857,  in  causa  Limburgensi , apud 
Icar d,  vol.  III,  pag.  113. 

2°  Num  parochus  inamovibilis  possit  transferri  invitus  ad 
ecclesiam  minorem  ? Translatio  ad  inferiorem  parochiam, 
juxta  omnium  aestimationem,  redundat  in  dedecus  et  infa- 
miam translati.  Haec  translatio  aequivalet  privationi  et  habet 
naturam  poenae  vindicativae ; unde  nequit  fieri  nisi  ob  poenam 
delicti  et  post  processum  judicialem  ; ex  capite  Cum  ex  illo , 
De  translatione. 

590.  De  translatione  parochorum  t|ni  ducuntur  ad 
nutum  amovibiles.  Non  loquimur  de  illis  translationibus 
ad  ecclesiam  majorem,  quae  habent  naturam  promotionis, 
neque  de  voluntariis,  quae,  verificata  utilitatis  vel  necessitatis 
ratione,  licitae  erunt.  Praelati,  cui  magis  inuotescit  quid 

requirat  bonum  alicujus  ecclesiae,  est  judicare  de  sufficientia 
rationis,  salvo  semper  recursu  ad  Sanctam  Sedem. 

Loquimur  de  tranglatione  ad  officium  minus,  quae  habet 
naturam  po^^jdndicati^.  ~~  “ 

Quaesitum  fuit  a Sacra  Cong.  de  Prop.  Fide, 28  Martii  1887 : 
“ An  necessarius  sit  processus  canonicus  ad  validitatem  actus 
quo  episcopus  removet  vel  transfert  missionarium  amovi- 
bilem  de  officio  ad  officium  inferioris  dignitatis.” 

Kesp.  “ In  casibus  remotionis  peragendae  in  poenam  cri- 
minis vel  reatus  disciplinaris,  affirmative ; in  reliquis,  negaT 
tivey  sed  opus  est  ut  fiant  graves  ob  causas  et  habita  merito- 
rum ratione.  Si  in  casu  translationis  fiat  recursus  ad  Sacram 
Congregationem,  Sacra  Congregatio  remittet  recursum  ad 
metropolitam,  vel,  si  agatur  de  metropolita,  ad  metropolitam 
viciniorem.”  Collectanea  8.  C.  de  Prop.  Fide , pag.  870, 
n.  2153. 

591.  Unde  ad  hujusmodi  translationem: 

1°  Non  requiritur  processus  canonicus ; attamen  necessaria 
est  cognitio  causae  summariat  nam  in  casu  recursus  ad 
Sanctam  Sedem,  non  defertur  assertioni  Ordinarii  translatio- 
nem praecipientis,  nisi  probet  causas  sufficientes  existere. 

2°  Oportet  ut  hujusmodi  translatio  fiat  graves  ob  causas. 
Eadem  S.  C.  de  Prop.  Fide  respondens  ad  plura  dubia  circa 
instructionem  20  Julii  1878  pro  Statibus  Foederatis,  haec 
habet  de  rectoribus  amovibilibus : “ Episcopi  vero  curent  ne 
sacerdotes  sine  gravi  et  rationabili  causa  de  una  ad  aliam 
missionem  invitos  transferant.”  Idem  semper  tenuit  Sacra 
Cong.  Concilii.  Smithf  Elements  of  Ecclesiastical  Lawt 
vol.  /,  num.  395 ; De  Angelis , lib.  I , tit.  XXVIII. 

Potestas  transferendi  ad  nutum  non  est  potestas  arbitraria, 
nam  nutus  ille  debet  es3e  s eundum  leges  rationis  et  justi- 
tiae. De  Angelis , loco  citato , et  Acta  S.  Sedis , vol . III, p.  512. 

3°  Oportet  ut  translatio  fiat,  habita  meritorum  ratione. 
Jamvero,  juxta  omnium  aestimationem,  translatio  ad  melio- 

rem  parochiam  vel  missionem  habetur  uti  praemium  merito- 
rum et  cedit  in  decorem  clerici ; e contra  translatio  ad  paro- 
chiam vel  missionem  minorem,  quia  secumfert  reddituum 
imminutionem,  cedit  in  clerici  infamiam  et  habet  naturam 
poenae  vindicativae.  Quapropter  quando  rectores,  licet  amovi- 
biles,  transferuntur  propter  causas  necessitatis  vel  utilitatis,, 
quae  culpam, crimen  seu  gravem  negligentiam  non  constituunt,, 
ad  majorem  vel  saltem  aequalem  parochiam  ordinarie  sunt 
transferendi.  Quare  praedicti  rectores  ad  inferiores  parochias 
vel  missiones  regulariter  transferri  nequeunt  nisi  ob  culpam,, 
gravem  negligentiam,  culpabilem  imperitiam  et  inhabilitatem. 
Eatio  est,  quia  honori  transferendorum  consulendum  est,  et 
cavendum  est  ne  occasione  translationis  infametur  clericus 
qui  criminis  reus  non  est.  Smith , Compendium,  num.  400; 
Sebastianelli , De  Clericis , n . 290, 

4°  Parocho  qui  translatione  gravatum  se  reputat  non  datur 
appellatio  ad  Sanctam  Sedem,  sed  recursus  ad  Sacram  Cong. 
de  Prop.  Fide,  quae  solet  remittere  recursum  ad  metropolita- 
num  provinciae,  vel  ad  viciniorem,  secundum  quod  recurritur 
a sententia  alicujus  suffraganei  vel  metropoli tani. 

Hic  recursus  nunc  fieri  solet  ad  Excellentissimum  Dele- 
gatum Apostolicum,  qui  vicem  Sanctae  Sedis  gerit  apud  Catho- 
licos hujus  Dominii. 

592.  Parochus  amittit  suam  jurisdictionem  prU 
vatione  officii,  quae  definitur  : Poena  ecclesiastica  qua  quis 
removetur  absolute  ab  officio  vel  dignitate  prius  obtenta. 

1°  Dicitur  poena  ecclesiastica , nam  adimere  officium  sa- 
crum, honorem  et  honestam  sustentationem  producit  magnam 
tristitiam,  et  in  aestimatione  communi  reputatur  poena,  et 
quidem  gravissima. 

2°  Dicitur  absolute , et  sic  differt  a translatione,  siquidem 
per  translationem  etiam  coactam,  privatur  quis  suo  officio, 
sed  ut  novum  obtineat;  dum  per  privationem  quis  amittit 

suum  officium,  quin  ad  aliud  promoveatur. 

3°  Dicitur  ab  officio  prius  obtento , nam  per  privationem 
simplicem,  clericus  amittit  quidem  officium  quod  possidet, 
quin  inhabilis  declaretur  ad  alia  officia  ecclesiastica  in  futu- 
rum obtinenda.  Hinc  privatio  simplex  differt  a canonica 
depositione  qua  clericus  privatur  suo  beneficio  et  inhabilis 
declaratur  ad  beneficia  in  futurum  obtinenda ; differt  a degra- 
datione, qua  clericus  amittit  etiam  sua  privilegia  clericalia. 

593.  De  privatione  parochi  innmovihilis.  Ut  paro- 
chus inamovibilis  privetur  suo  beneficio,  requiritur  crimen 
-grave  quod  in  jure  meretur  hanc  poenam,  et  oportet  ut  cri- 
4 inen ^probetur  in  aliquo  processu  canonico. 

1°  Aliquando  parochus  incurrit  privationem  ipso  jure  et 
ante  quamcumque  sententiam.  Crimina  quae  merentur  tan- 
gam poenam  in  jure  exprimuntur,  v.  g.  simonia  realis,  falsi-/ 
ficatio^litterarum  apostolicarum,  sodomia,  homicidium  quali-^ 
ficatum,  hqeresis  externa  ej;  manifesta,  etc.  Cf.  vol.  II9  num. 
1*237  et  seq . 

a)  Privatio  iuducitur  a jure,  tamen  non  excluditur  neces- 
eitas  sententioe  declarator  ice.  Clericus  citandus  est  ut  res- 
pondeat an  quid  habeat  contra  id  quod  ipsi  objicitur.  Sen- 
tentia judicis  declaratoria  retrotrahitur  ad  tempus  commissi 
criminis. 

bj  Canonistae  disputant  an  clericus  qui  conscius  est  delicti 
cui  jure  adnectitur  poena  privationis,  teneatur  beneficium 
dimittere  ante  sententiam  judicis  declara toriam.  Certo  vide- 
tur ad  illud  teneri  quando  crimen  patratum  est  ante  obtentum 
beneficium ; vel  quando  lex  edixit  ut  clericus  suum  officium 
•dimittat,  alia  etiam  declaratione  non  secuta ; Cf.  Icard, 
Prcel.  Jur . Can.  Sti  Sulpicii , vol.  III,  n 833. 

2°  Aliquando  privatio  inducitur  per  sententiam  judicis 
*condemnatoriam.  Plura  sunt  crimina  ob  quae  privationis 
poena  imponitur,  v.  g.  adulterium  et  aliud  delictum  grave  et? 
scandalosum  contra  castitatem,  commoratio  cum  persona 
auspecta,  violatio  legis  resWentiae,  depositio  habitus  clericalis, 
«tc.  Cf.  vol.  II,  loco  citato. 

Requiritur  et  processus  canonicus,  ut  crimen  juridice  pro- 
betur, et  sententia  judicis  condemnatoria:  Haec  sententia  non 
retrotrahitur  ad  tempus  patrati  criminis,  sed  habet  effectum 
a momento  quo  profertur.  Reo  condemnato  datur  libertas 
appellandi  ad  aliud  tribunal ; unde,  lite  pendente,  nihil  inno- 
r vanduuL  est  in  praejudicium  appellantis.  Appellatio  habet 
tfv u in  ? e t 'I3 tis p en s i V u m . Pote3t  nihilominus 
superior,  clerico  a suis  functionibus  interdicto,  providere 
officii  exsecutioni, quantum  postulat  necessitas  spiritualis  fide- 
lium, demandando  curam  ejusdem  officii  alteri  clerico,  usque- 
dum  causa  terminata  fuerit.  Icard , vol.  III,  n . ’835. 

594.  De  remotione  parocbi  amoylbilis.  Parochus  ad 
nutum  amovibilis  nequit  privari  suo  officio  nisi  ob  causam 
gravem.  Si  translatio  fieri  debeat  graves  ob  causas , a for- 
tiori remotio  definitiva,  qua  clericus  privatur  quocumque 
officio,  jurisdictione,  honore  et  honesta  sustentatione.  Non 
requiritur  ut  causa  sit  canonica , sufficit  ratio  proportionate 
gravis. 

Delictum  quo  reus  est  parochus  et  cujus  causa  removen- 
dus est,  debet  probari  in  aliquo  processu  sive  solemni,  sive 
saltem  summario,  ad  tramites  Constitutionis  Sacra  hcec, 
11  Junii  1880.  L 

Hoc  eruitur  ex  decreto  S.  Congregationis  de  Prop.  Fide  jam 
relato  : “ In  casibus  remotionis  peragendae  in  poenam  cri- 
minis vel  reatus  disciplinaris,  necessariam  esse  institutionem 
processus.”  Hoc  decretum  concordat  cum  responsione  ejus- 
dem S.  Congregationis  ad  Em.  Card.  Gibbons,  20  Maii  1887  : 
“ In  casibus  remotionis  peragendae  seu  privationis  totalis  ab 
officio  rectoris,  (ubi  de  amovibilibus  sermo  sit)  in  poenam 
criminis  vel  reatus  disciplinaris,  canonicus  processus  juxta 
praefatae  instructionis  Cum  magnopere  et  concilii  III  plena- 
rii decreta  confici  debet.  ” Smith,  Compendium  J uris  Eccle- 
siastici, n . 443;  Pierantonelli,  Praxis , tit.  IV,  p . 109. 

DE  VICARIIS  ET  COADJUTORIBUS  PAROCHORUM 

595.  Plures  sunt  vicariorum  specie»  : priraa  species 
est  illoium  qui  adjuvant  parochum  in  sua  parochia  residen- 
Jtem;  secunda  species  est  eorum  qui,  absente  parocho,  vel 
parochia  vacante,  ad  regendam  ecclesiam  parochialem  depu- 
tantur ; tertia  species  est  eorum  qui  deputantur  ab  aliqua 
persona  morali  ut  habeant  curam  actualem  animarum,  rema- 
nente in  persona  morali  cura  habituali. 

DE  PRIMA  VICARIORUM  SPECIE 

596.  Eorum  nominatio*  jure  scripto,  pertinet  act 
parochum*  Revera  ex  Cone.  Trid.,'sess.  XXI,  cap.  4,  De 
Ref.,  quando  in  parochia  populus  ita  numerosus  est  ut  unus 
rector  non  possit  sufficere  sacramentis  ministrandis  et  cultui 
divino  peragendo,  episcopi  possunt  cogere  rectores  ut  sibi  tot 
sacerdotes  ad  hoc  munus  adjungant  quot  sufficiant  ad  sacra- 
menta ministranda  et  cultum  divinum  celebrandum.  Constat 
etiam  ex  constitutione  Apostolici  muneris  Innocentii  XIII* 
13  Maii  1723,  et  ex  variis  responsionibus  S.  C.  Concilii. 

Ad  episcopum  vero  pertinet  vicarium  a parocho  electum 
approbare,  ut  constat  ex  citata  constitutione  Innocentii  XIII. 
Verum  episcopus  nequit  confirmationem  denegare,  quando* 
persona  electa  est  idonea  ; ratio  est,  quia  per  nominationem 
ex  parte  parochi,  vicarius  jam  acquirit  jus  ad  rem , quo  jure 
non  est  privandus  nisi  propter  rationes. 

Episcopus  potest  subjicere  vicarium  ad  examen  ut  de  ejus 
idoneitate  melius  constet. 

597.  Jure  autem  non  scripto,  vicarii  parochorum 
ah  episcopo  nominantur  et  ad  ejus  nutum  transferuntur 

«ut  removentur.  Sacra  Congregatio  interrogata  an  servandus 
«it  usus  in  Galliarum  dioecesibus  obtinens,  quo  vicariorum 
nominatio  exclusive  pertinet  ad  episcopum,  respondit,  die  14 
Aug.  1863  : “Attentis  peculiaribus  circumstantiis,  servandum 
esse  usum  in  coeteris  dioecesibus  obtinentem,  usquedum  ali- 
ter fuerit  a S.  Sede  declaratum.” 

598.  De  potestate.  1°  Vicariorum  parochialium  potestas 
est  delegata  et  determinatur  ex  litteris  missionis.  Aliquando 
deputantur  ad  universalitatem,  causarum , nem pead omnes 
functiones  parochiales  et  ad  omnia  sacramenta  administranda. 

2°  An  vicarii  in  hac  regione  sint  delegati  ad  universalita- 
tem, consulantur  decreta  dicecesana,cum  deficiat  edictum  gene- 
rale. Concilium  Quebecense  VII,  decreto  XI,  jurisdictionem 
vicariorum  in  ordine  ad  sacramentum  poenitentiae  delineavit, 
quod  fecit  Cone.  Marianopolitanum,  tit.  VI,  d.  IX.  In  dice- 
cesi  Quebecensi,  vicarii  parochiales  nominantur  ad  universa- 
litatem. Declaratio  Archiepiscopi,  18  Oct.  1905.  (>,/ Qm 

3°  Vicarii,  quando  sunt  delegati  ad  universalitatem' , pos- 
sunt subdelegare  ad  unam  causam,  v.  g.  ad  adsistendum  matri- 
monio in  aliquo  casu  ; non  debent  invitare  sacerdotes  ad 
audiendas  confessiones,  nisi  quos  episcopus  loci  approbavit. 

599.  Vicarii,  cum  proprio  nomine  curam  anima- 
rum non  habeant,  “ tanquam  parochum  adjuvantes  Vel 
repraesentantes,  debent  cum  reverentia  et  subjectione  erga 
eum  sese  habere ; nihil,  ipso  invito,  muneris  obire,  nisi,  ob 
graves  causas,  aliter  ab  episcopo  statutum  fuerit.  Curent, 
quantum  fieri  potest,  ut  uniformem  cum  parocho  agendi  ratio- 
nem teneant ; nimia  enim  inter  utrumque,  quoad  sacri  mini- 
sterii praxim,  discrepantia  in  destructionem  potius  vergeret 
quam  in  aedificationem.  Summopere  caveant  ne  verbis  aut 
factis  parochum  in  mente  fidelium  imminuant,  sed  in  omni- 
bus modeste,  sicut  decet,  sese  gerentes,  cum  diligenti  cura, 
fideli  populo  salutis  adjumenta  praebeant.”  II  Cone . Queb . 
d.  XV;  Cone . Marian .,  tit . II,  d.  IV. 

\ 

600.  De  congrua  sustentatione.  1°  Congrua  portio  vi- 
cariis parochialibus  assignanda  determinatur  ab  episcopo,  “in- 
spectis conditionibus  loci,  numero  animarum,  qualitate  laboris 
et  quantitate  expensarum  quas  commissi  officii  necessitas 
, postulaverit.  ” Const.  Apostolici  muneris  Innocentii  XIII. 

Haec  congrua  portio  desumi  potest  ex  redditibus  ecclesiae 
parochialis ; si  redditus  non  sufficiant,  parochiani  ab  episcopo 
cogi  possunt  ad  ministranda  necessaria  ad  dictorum  sacer- 
Y ^ ^ dotum  sustentationem;  Trid.y  sess.  XXI , cap.  4,  De  Ref. 

Pluribus  in  locis,  vicarii  sustentantur  ex  redditibus  qui  paro- 
cho, non  fabricae  cedunt. 

* ^ j ' 2°  In  dioecesi  Quebecensi,  vicarii  parochiarum  ruralium  per- 
jcipiunt  summam  $100.00t  praeter  missarum  stipendia  et 
commoditatem  habitationis  in  domo  parochiali. 

3°  Oblationes  quae  fiunt  occasione  alicujus  functionis  paro- 
chialis  et  administrationis  sacramentorum  ad  parochum  spe- 
ctant,  licet  illae  functiones  a vicario  peragantur,  quia  consti- 
5 (-/  tuunt  jura  stolce.  Hinc  oblationes  quae  solvuntur  occasione 

missae  exsequialis  ad  parochum  pertinent,  dempta  eleemosyna  y v; 
ordinaria  in  favorem  vicarii,  qui  missam  cantavit. 

4°  An  stipendium  missarum  manualium  quae  cantantur  a 
vicario,  ad  parochum  integre  pertineat,  dempta  eleemosyna 
ordinaria  in  favorem  celebrantis,  ad  rem  referri  videtur 
responsio  S.  Cong.  Concilii  ad  episcopum  Bredanensem  in 
Hollandia,  die  11  Maii  1904: 

“ In  dioecesi  vicarii  (adjutores  parochorum)  in  domo  parochi 
tanquam  ejus  familiares  degunt  communi  utentes  victu. 
Parochis  pro  vicarii  victu  et  servitio  salarium  modicum  ex 
Ecclesiae  redditibus  solvitur,  quod  ferendis  his  expensis 
impar  est.  Unde  consuetudine  introductum  est  ut  pro  victu 
et  servitio  vicarii,  parochis  in  cumulo  cedant  fructus  missa- 
rum pinguiorum  et  vicariis  tribuatur  stipendium  ordinarium 
missae  lectae,  unius  floreni.  In  hoc  casu,  stipendii  ordinarii 

augmentum  solvitur  parocho  pro  victu  et  servitio,  ita  tamen 
ut  ex  stipendiis  pinguioribus  non  plus  retineatur  quam 
honesta  compensatio  postulat.” 

Responsum  fuit : “ Attentis  omnibus,  consuetudinem  susti- 
neri.” 

DE  SECONDA  SPECIE  VICARIORUM 

601.  Eorum  nominatio,  de  jure  scripto,  pertinet 
ad  parochum,  sed  nominatus  approbandus  est  ab  episcopo. 
Cone.  Trid.y  sess.  XXIII,  cap.  1,  De  Ref. 

In  parochia  vacante,  nominatio  vicarii  pertinet  ad  episco- 
pum, qui  debet  statim,  “ habita  notitia  vacationis  ecclesiae,  si 
opus  fuerit,  idoneum  in  ea  vicarium,  cum  congrua  ejus  arbi- 
trio fructuum  portionis  adsignatione,  constituere,  qui  onera 
ipsius  ecclesiae  sustineat,  donec  ei  de  rectore  provideatur.” 
Trid.y  sess.  XXIV , cap.  18,  De  Ref. 

In  hac  regione,  hi  vicarii,  qui  vocantur  Desservants,  nomi- 
nantur ab  episcopo,  qui  eis  assignat  congruam  mercedem.  In 
hac  dioecesi  Quebecensi,  stipendium  ( horum  vicariorum  est 
$200.00. 

Jurisdictio  horum  vicariorum  est  delegata  et  mensuratur 
litteris  missionis. 

Vacante  parochia,  vicarius  qui  deputatur  ad  parochiae  admi- 
nistrationem,  tenetur  ad  missam  pro  populo , ad  praedicatio- 
nem, et  in  genere  ad  officia  curam  animarum  habentium. 

DE  TERTIA  VICARIORUM  SPECIE 

602.  Hi  vicarii  sunt  illi  ad  quos  exclusi  ve  perlinet 
cura  actualis  animarum,  remanente  in  habitu  eadem 
cura  apud  collegium,  quod  nequit  per  se  regimen  parochiale 
exercere.  Isti  vicarii  vocantur  vicarii  curati  seu  curati  ex 
officio,  quorum  alii  sunt  temporanei,  alii  perpetui. 

1°  Eorum  nominatio  pertinet  ad  ipsum  collegium,  sed  nomi- 

natus  approbandus  est  ab  episcopo,  praevio  examine.  Const. 
Ad  exsequendum  S.  Pii  V. 

In  parochiis  quae  uniuntur  capitulis,  nominatio  vicarii 
curati,  jure  scripto,  ad  capitulum  pertinet,  sed  pluribus  in 
locis,  ex  consuetudine,  fit  ab  episcopo.  Bargilliat , Prcel . Jur . 
Can .,  n . 1033. 

2°  Vicarii  curati,  post  institutionem  canonicam  a legitima 
^ auctoritate  factam,  consequuntur  actualem  curam  animarum 

existentium  intra  fines  parochialis  ecclesiae,  sive  consideren- 
tur jura,  sive  officia  quae  parochis  titularibus  de  jure  com- 
muni competunt.  Hinc  tenentur  ad  residentiam,  ad  missam 
pro  populo,  ad  sacramentorum  administrationemet  in  genere 
ad  officia  eorum  qui  curam  animarum  habent. 

Collegio,  seu  parocho  habituali,  competere  possunt  jura 
honorifica,  v.  g.  quod  superior  communitatis  possit  diebus 
anni  solemnioribus  divina  officia  peragere,  primum  locum  in 
choro  habere  ; sed  cuj^  animarum  ita  parocho  actuali  devol- 
vitur ut,  eo  invito,  parodhus  habitualis  nequeat  confessiones 
audire  et  sacramenta  administrare.  Sebastianelli , De  Cleri- 
cis, n.  287. 

3°  Vicarius  curatus  jus  habet  ad  congruam  sustentationem, 
determinandam  arbitrio  Ordinarii,  attentis  numero  parochia- 
norurn,  copia  pauperum,  aliisque  circumstantiis  temporum  et 
locorum.  Sebastianelli , loco  citato . 

DE  COADJUTORIBUS  PAROCHORUM 

603.  Coadjutor  parochi  est  presbyter  auctoritate 
superioris  constitutus  qui  adfnvat  parochum  in 
redimi ae  parochiae.  Per*  se  differt  a vicario,  quatenus 
vicarius  parochialis,  jure  scripto,  nominatur  a parocho,  dum 
e contra  coadjutor  nominatur  a superiore.  Unde  in  locis  in 
quibus  vicarii  parochorum  nominantur  ab  episcopo,  nullum 
datur  discrimen  inter  coadjutores  et  vicarios. 

604.  Canace  propter  quas  licet  parocho  coadjuto* 
rem  deputare  sunt  praesertim  perennis  corporis  aut  animi 
infirmitas , qua  parochus  inhabilis  fit  ad  regendam  suam 
ecclesiam,  defectus  scientice  ad  recte  obeundum  officium. 
Ecclesia,  benigna  mater,  non  vult  ut  propter  infirmam  vale- 
tudinem, parochus  teneatur  suam  parochiam  dimittere,  ne 
afflicto  sit  addenda  afflictio.  Ex  titulo  De  clerico  aegrotante 
vel  debilitato . 

605.  Coadjutor  potest  esse  temporaneus  vel  per- 
petuus cum  fure  succedendi.  Ad  coadjutores  cum  futura 
successione  quod  attinet,  eorum  nominatio  reservatur  S.  Pon- 
tifici, quia  talis  institutio  est  contraria  menti  canonum  et 
praesertim  decreto  Trid.,  sess.  XXV,  cap.  7 : “ In  coadju- 
toriis  cum  futura  successione  idem  posthac  observetur,  ut 
nemini  in  quibuscumque  beneficiis  ecclesiasticis  permittan- 
tur.” 

Jura  et  officia  coadjutoris  determinantur  ex  causis  ob 
quas  datus  est  et  ex  litteris  deputationis. 

Quando  parochus  omnino  inhabilis  fit,  ad  coadjutorem 
pertinet  parochiam  regere  perinde  ac  si  ipse  parochus  esset. 
Bargilliat , vol.  II,  num.  1040. 


TITULUS  XIII 

DE  CONEESSARIIS  MONIALIUM 

606.  Sanctimonialibus,  praeter  ordinarium  con- 
feseorem,  alius  extraordinarius  ab  episcopo  aut  aliis 
superioribus  bis  aut  ter  in  anno  offeratur,  qui  omnium  con- 
fessiones audire  debeat.  Cone . Trid.,  sess.  XXV,  cap . 10, 
De  Regul . 

Eatio  hujus  proscriptionis  fuit  quia  satis  constabat  non- 
nullas aliquando  moniales  esse  quo  nulla  ratione  adduci  pos- 
sint ut  aliquod  peccatum  suum  ordinario  confessario  confi- 
teantur; adeo  ut  omnino  necesse  sit  alterius  confessarii 
copiam  ipsis  suppetere  ut  apud  hunc  de  peccatis  suis  integre, 
rite  atque  utiliter  confiteri  possint.  Bulla  Pastoralis  curae 
Benedicti  XIV,  5 Aug.  1748. 

607.  Non  omnibus  et  singulis  monialibus  praecipi- 
tur ut  peccata  sua  extraordinario  sacerdoti  confi- 
teantur. Nihil  aliud  requiritur  ab  omnibus  in  monasterio 
degentibus,  tam  scilicet  a superiorissa,  ceterisque  moniaiibus 
professis  atque  novitiis,  quam  a socularibus  quo  vel  educa- 
tionis causa  vel  alio  titulo  in  eodem  monasterio  cum  debitis 
facultatibus  commorantur,  nisi  ut  extraordinario  confessario 
singulo  se  sistant  sive  ad  sacramentalem  confessionem  apud 
ipsum,  si  placuerit,  peragendam,  sive  ad  salutaria  monita, 
etiam  extra  sacramentalem  confessionem,  ab  ipso  accipienda. 
Bulla  Pastoralis  curae. 

Prudenter  cautum  est  ut  omnes  moniales  coram  confessa- 
rio extraordinario  se  sistant  ad  vitandas  suspiciones  ex  parte 
monialium  quo  eo  non  indigerent. 

608.  Confessariug  extraordinarius  non  est  dene- 
gandus  moniali  frequentias  petenti. 

1°  Ecclesia, ad  magis  tutandam  libertatem  monialium  in  con- 
fessione explenda,  omnimodam  a superiorissis  monasteriorum 
ademit  facultatem  denegandi  propriis  subditis  confessarium 
extraordinarium.  In  decreto  Quemadmodum , 17  Deo.  1890,. 
num.  4,  statuitur  quod  “ Sanctitas  sua  superiorissas  admonet 
ne  extraordinarium  denegent  subditis  confessarium  quoties* 
ut  propriae  conscientiae  consulant,  ad  id  subditi  adiguntur, 
quin  eaedem  superiorissae  ullo  modo  petitionis  rationem  inqui- 
rant, aut  aegre  id  ferre  demonstrent.”  Praeterea  ex  declara- 
tione 17  Augusti  1891,  ad  2,  decernitur  quod  superiorissa 
“ tenetur  subditi  precibus  (petentis  confessarium  extraordi- 
narium) semper  indulgere,  quAmvis  plane  videat  necessitatem 
esse  fictam  et  vel  scrupulis,  vel  alio  mentis  defectu  ut  veram 
ab  ipso  petente  apprehensam.”  Ex  nova  declaratione  5 Au- 
gusti 190d,  decernitur  superiorissam  non  posse  confessarium 
extraordinarium  denegare  ex  motivis  extrinsecis,  puta  quia 
confessarius  a sorore  electus  parum  favet  monasterio ; “ sed 
si  adsint  rationes  vere  graves,  superiorissa  eas  subjiciat  Ordi- 
nario, cujus  judicio  standum  erit.” 

2°  Abusibus  autem,  qui  forte  timeri  possunt  ex  parte 
petentium  confessarium  extraordinarium,  jam  praesto  sunt 
remedia  opportuna.  Nam  decreto  17  Aug.  1901,  Sacra  Con- 
gregatio Episc.  et  Keg.  vult  ut  “ subditi  moneantur  non  posse 
extraordinarios  confessarios  petere,  nisi  ad  id  adigantur  ut 
propriae  conscientiae  consulant.”  Insuper  decreto  1 Feb.  1892* 
ad  2,  eadem  S.  C.  decrevit  confessarios  extraordinarios  in  con- 
scientia teneri  ad  non  audiendas  confessiones  sororum,  qua& 
rationabile  motivum  non  habent  ut  ad  eos  recurrant.  Demum 
in  eodem  decreto,  ad  4,  quum  nonnullae  moniales.aut  earum 
major  pars  persaepe  peterent  aliquem  ex  confessoribus  extra- 
ordinariis, tunc  S.  C.  decrevit  ut  “ moneat  Ordinarius  monia- 
les  et  sorores  de  quibus  agitur  dispositionem  articuli  4 de- 
creti Quemadmodum  exceptionem  tantum  legi  communi 
constituere  pro  casibus  tantum  verae  et  absolutae  necessitatis* 

•quoties  ad  id  adigantur,  firmo  remanente  quod  a S.  Concilio 
Tridentino  et  constitutione  Benedicti  XIV  incipiente  Pasto- 
ralis euroe  praeceptum  habetur.”  Apud  Acta  Sandce  Sedis , 
15  sept.  1904. 

609.  Qao  tempore  confessor  extraordinarias  ali- 
eni communitati  deputatus  ministerio  suo  fungitur, 

suspenditur  jurisdictio  confessarii  ordinarii,  ita  ut  ei  non  liceat 
confessionem  cujuscumque  personae  intra  septa  monasterii 
aut  piae  domus  commorantis  audire. 

Item  confessarius  extraordinarius,  officio  suo  functus,  ad 
idem  monasterium  ulterius  accedere,  aut  cujuscumque  gene- 
ris commercium  intra  ipsum  continuare  et  fovere,  etiam  sub 
spiritualis  causae  aut  necessitatis  obtentu  et  colore,  non  audeat 
et  praesumat.  Ben . XIV , loco  citato , 

610.  Specialis  approbatio  requiritur  ad  audien- 
das monialiiim  confessiones* 

1°  Approbatio  et  deputatio  confessarii  sive  ordinarii,  sive 
extraordinarii  pendet  ab  episcopo  si  moniales  non  sint  exem- 
ptae, vel,  si  sint  exemptae,  sed  immediate  S.  Pontifici  subjectae. 

2°  Quando  moniales  praelatis  regularibus  sunt  subjectae, 
earum  confessarii  approbatio  pertinet  ad  episcopum  loci, 
deputatio  vero  ad  praelatum  regularem. 

3°  Si  episcopus  negligens  fuerit  in  deputando  monialibus 
eonfessarium  extraordinarium,  ejus  negligentia  supplenda  est 
& Majori  Poenitentiario ; si  negligens  fuerit  praelatus  regu- 
laris ad  quem  pertinet  confessarii  extraordinarii  deputatio, 
res  devolvitur  episcopo.  Cone . Trid.,  sess,  XXV,  cap.  10, 
De  Reg. ; Bened . XIV , Pastoralis  euroe . 

4°  Confessarii  monialium  constitui  nequeunt  nisi  ad  trien- 
nium, quo  elapso,  ut  confessiones  licite  audire  pergant  in 
eodem  monasterio,  indigent  licentia  Sacrae  Congnis  Episc.  et 
Beg.  Sacra  Congregatio  indulget  quandoque  ut  confessarius 
•aliis  trienniis  confessiones  in  monasterio  audiat,  modo  “ si 
agatur  de  secundo  triennio,  consensus  duarum  saltem  ex  tri- 


TIT.  XIII.  DE  CONFESSARIIS  MONIALIUM 


41» 


bus  partibus  sororum  capitulariter  ac  per  secreta  suffragia 
praestandus  accedat ; si  vero  de  ulterioribus  trienniis,  omnium 
pice  domus  Sororum  consensus  ut  supra  praestandus  acce- 
dat.” S . Cong.  Episc . et  Reg .,  22  Apr.  1872. 

611.  Hae  dotes  sint  in  conlessario  monialium,  scili- 
cet aetatis  maturitas,  morum  gravitas  et  prudentiae  lumen. 
Bened.  XIV , loco  citato . 

1°  Vicarii  generales  munus  confessarii  monialium  obire  ne- 
queunt, quia  periculosum  est  quod  eadem  persona  ministe- 
rium fori  interni  et  auctoritatem  externi  regiminis  cumulet. 
Ferraris , ad  verbum  Confessarius , art.  4,  n.  24  ; S . Cong. 
Episc.  et  Reg .,  28  Feb.  1845. 

2°  Parochi  illud  munus  suscipere  non  possunt  nisi  cura 
parochiae  nullum  detrimentum  exinde  patiatur.  Ferraris , 
loco  citato. 

3°  Pro  monialibus  episcopo  immediate  subjectis,  regula  est 
ut  ordinarius  earum  confessor  sit  sacerdos  saecularis,  extraordi- 
narius assumatur  ex  ordinibus  regularibus.  Bulla  Pastoralis 
curce. 

612.  Praedictae  dispositiones  vigent  in  congrega* 
tionibns  sororum.  Olim  latae  in  favorem  monialium  quae 
vota  solemnia  emittunt  et  sub  clausura  vivunt,  recensitae 
dispositiones,  ex  declarationibus  S.  Cong.  Episc.  et  Reg,, 
vim  habent  in  institutis  votorum  simplicium. 

Jam  Benedictus  XIV,  in  citata  bulla  Pastoralis , hortaba- 
tur ut  disciplina  de  confessario  extraordinario  observaretur 
“ tam  cum  aliis  monialibus  quae,  licet  clausuros  legibus 
minime  adstrictce  sint,  in  communitate  tamen  vivunt,  quam 
cum  aliarum  quaruracumque  mulierum  aut  puellarum  coeti- 
bus seu  conservatoriis,  quoties  tam  illae  quam  istae  unicum 
poenitentice  ministrum  a superioribus  designatum  habeant.” 

Hinc  1°  omnibus  sororibus  quae  vota  simplicia  emittunt 
episcopus  designabit  confessarios  tum  ordinarios,  tum  extra- 
ordinarios ad  normam  constitutionis  Pastoralis  cur&  et 

decreti  Quemadmodum . Constitutio  Condiice  a Christo 
Ecclesiae , 8 dec.  1900. 

2°  Confessarius  ab  episcopo  deputatus  per  unum  tantum 
triennium  in  suo  munere  maneat.  Continuatio  ejusdem  con- 
fessarii  ultra  triennium,  absque  dispensatione  S.  Sedis,  ad 
quam  exclusive  pertinet  eamdem  concedere,  secum  non  fert 
nullitatem  absolutionum  sed  illicitum  exercitium  istius  sacri 
ministerii.  S . Cong . Episc.  et  Reg .,  20  Jul . 1875;  Normce 
ejusdem  Congregationis , art . 142. 

613.  «6  Quoties  sorores  in  aliqua  publica  ecclesia 
confessionem  suam  peragunt,  apud  quemcumque  sacer- 
dotem ab  episcopo  approbatum  confiteri  poterunt  ” : est  arti- 
culus 149  Normarum  quas  S.  Congregatio  Episc.  et  Reg. 
edidit  28  Junii  1901  et  juxta  quas  procedere  solet  in-  appro- 
bandis novis  institutis  votorum  simplicium. 

Legislatio  circa  confessarios  respicit  communitates  quae 
habent  sacella  ubi  sorores  confiteantur.  Quoad  sorores  extra 
clausuram  degentes  quae  non  habent  sacellum,  sed  ecclesiam 
parochialem  frequentant,  ibidem  sacramenta  poenitentiae  et 
eucharistiae  recipiunt,  S.  Congregatio,  die  22  Ap.  1872,  decla- 
ravit “ sorores  de  quibus  agitur  posse  peragere  extra  piam 
propriam  domum  sacramentalem  confessionem  penes  quem- 
cumque confessarium  ab  Ordinario  approbatum.” 

614.  in  bac  regione  praxis  est  ut  episcopi  pro  hujus- 
modi communitatibus  confessarios  specialiter  approbent,  et, 
statis  temporibus,  extraordinarios  eisdem  concedant.  Disci - 
pline  du  dioc&se  de  Qutbec , ad  verbum  Confesseur. 

1°  Stante  autem  hac  praxi,  erraret  presbyter  qui,  simpliciter 
approbatus  pro  confessionibus,  non  autem  specialiter  pro 
monialibus,  contenderet  ejusmodi  communitatum  confes- 
siones licite  et  valide  a se  excipi  posse,  ea  ratione  quod  vota 
solemnia  non  habeant,  nec  proinde  sint  verse  moniales. 

2°  Ad  mentem  decreti  Quemadmodum  et  recentiorum 
declarationum,  sororibus  harum  communitatum  non  est  dene- 

gandus  confessarius  extraordinarius  quoties,  ut  consulant 
propriae  conscientiae,  ad  id  adiguntur. 

3°  Munus  confessarii  ordinarii  valet  ad  triennium,  quo 
elapso,  non  potest  licite  confessiones  in  domo  religiosa  audire 
sine  licentia  S.  Congregationis  et  consensu  sororum  praestito 
ad  mentem  decreti  S.  Cong.  Episc.  et  Reg.,  22  Apr.  1872, 
citati. 

4°  Sorores  quae  non  habent  sacellum  sed  ecclesiam  paro- 
chialem  frequentant,  aut  extoa  domum  suam  reperiuntur, 
penes  quemcumque  confessarium  ab  Ordinario  modo  generali 
approbatum  sacramentalem  confessionem  instituere  valent. 


SECUNDA  PARS 


DE  REGULARIBUS 

Regulares  dicuntur  qui  modum  vitae  communis  ab  Ecclesia 
probatum,  emissis  votis,  profitentur.  Mediam  viam  tenent 
inter  clericos  et  laicos ; in  quantum  vivunt  sub  aliqua  regula 
approbata,  gaudent  privilegiis  clericalibus,  et  sic  clericis  acce- 
dunt ; in  quantum  ordinibus  clericalibus  non  sunt  initiati, 
laicis  assimilantur. 

De  regularibus  agendum  erit  in  sequentibus  titulis. 


TITULUS  I 

DE  NATURA  STATUS  RELIGIOSI 

615.  In  genere,  status  est  quidam  vivendi  modus 

in  quo  aliquis  persistit  ad  tempus,  vel  in  perpetuum  : sic 
dicitur  status  innocentiae,  status  gratiae,  status  peccati,  status 
ecclesiasticus,  status  laicus.  Strictiori  sensu,  status  est  immo- 
bilis vitae  conditio  a qua  quis  per  se  dimoveri  nequit : sic 
habetur  status  clericalis,  status  religiosus,  status  conjugalis. 

616.  Status  religiosus  in  sensu  lato  vel  stricto 
sumitur. 

1°  Status  religiosus,  sensu  lato , est  status  fidelium  ad 
perfectionem  tendentium.  Sub  hac  definitione  comprehen- 
duntur multa  instituta  religiosa  in  quibus  nulla  vota  emit- 
tuntur. 

2’  Status  religiosus,  sensu  stricto,  definitur  : “ Modus 

vivendi  stabilis  quo  ad  perfectionem  divinae  charitatis  tenditur 
per  tria  vota  perpetua  paupertatis,  castitatis  et  obedientiae,  sub 
regula  vitae  communis,  ab  Ecclesia  approbata.”  Stus  Alph.r 
lib . V,  n.  1. 

Dicitur  a)  modus  vivendi  stabilis , alioquin  non  esset  sta- 
tus proprie  dictus. 

Quaeritur  an  ad  stabilitatem  status  requiratur  votum.  Re- 
spondemus affirmative,  nam  praeter  votum,  nulla  alia  causa - 
excogitari  potest  hanc  permanentiam  ac  firmitatem  inducens 
nisi  voluntas  humana  praecipiens  hanc  stabilitatem,  aut  actus 
voluntarius  hominis  qui  eam  hominibus  promitteret.  Atqui 
neutrum  dici  potest ; nam  quod  est  de  consilio  praecipi  nequit, . 
et  promissio  hominibus  facta  cessat,  quando  persona  cui 
facta  est  consentit  in  ejus  cessationem.  Sebastianelli,  De 
Regularibus , num.  301. 

Oportet  ut  vota  fiant  Deo  in  manibus  alicujus  superioris,, 
qui  nomine  Ecclesiae  haec  vota  acceptet ; quia  donatio  non  est 
perfecta  nisi  acceptetur  a donatario.  Hinc  vota  quae  fiunt 
soli  Deo  et  a nemine  acceptantur  non  inducunt  naturam, 
status  religiosi.  Suarez,  De  Religione , lib . II,  cap.  4. 

Dicitur  b)  quo  ad  perfectionem  divinae  charitatis  tendi- 
tur ; hinc  est  de  essentia  status  religiosi  ut,  praeter  observan- 
tiam praeceptorum,  quibus  non  observatis  nemo  salvari  potestr 
requiratur  aliquid  amplius  quod  ad  salutem  non  e3t  necessa- 
rium, nempe  observantia  consiliorum  evangelicorum. 

Dicitur  c ) per  tria  vota  perpetua  paupertcdis9  etc ; nam 
ut  homo  complete  ad  perfectionem  tendat,  requiritur  ut  de 
medio  tollat  omnia  quae  hanc  perfectionem  impediunt,  scilicet 
concupiscentiam  oculorum,  concupiscentiam  carnis  et  super- 
biam vitae,  et  ut  Deo  offerat  totum  quod  habet,  scilicet  bona 
externa  et  interna,  corpus  et  animam.  Fit  utrumque  per 
observantiam  trium  consiliorum  evangelicorum,  nempe  volun- 
tariae paupertatis,  castitatis  et  obedientiae. 

27 

Dicitur  d)  sub  regula  vitee  communis ; quamvis  tria  vota 
constituant  essentiam  status  religiosi,  tamen,  jure  hodierno, 
ille  status  coram  Ecclesia  non  existit  nisi  in  vita  communi, 
sub  uno  capite  et  sub  una  regula,  quae  ad  consequendam  per- 
fectionem conducat. 

Dicitur  5°  approbata  ab  Ecclesia , scilicet  a Sancta  Sede 
cui  hodie  res,  ut  majoris  momenti,  reservatur.  Mare , Inst. 
Morales , vol.  II , n.  2128. 

G17.  De  natura  votorum.  Tria  vota,  nempe  pauperta- 
tis, castitatis  et  obedientiae, sensu  communi,  constituunt  essen- 
tiam status  religiosi.  Haec  vota  possunt  esse  vel  solemnia, 
vel  simplicia,  pro  diversa  conditione  congregationum  in  qui- 
bus emittuntur. 

1°  In  quo  praecise  consistat  discrimen  votorum  simplicium 
a votis  8olemnibus  non  consentiunt  canonistae.  Juxta  senten- 
tiam hodie  communem,  solem nitas  votorum  non  consistit  in 
apparatu  vel  coeremoniis,  aut  in  aliquo  ritu  benedictionis,  sed 
in  aliquo  effectu  morali  quem  producit  votum  solemne  et 
qui  non  tribuitur  voto  simplici.  “Voti  solemnitas  ex  sola 
constitutione  Ecclesiae  est  inventa.”  Ex  capite  unico  De  voto 
et  voti  redemptione , in  6° ; De  Angeli s,  lib.  ///,  tit.  XXXI , 
n . 4. 

2°  Hinc  ex  Ecclesiae  dispositione,  votum  quod  erat  solemne 
potest  fieri  simplex,  et,  vice  versa,  votum  simplex  fieri  potest 
solemne.  Vis  inhabilitans  quae  inest  voto  solemni  peudet  ab 
Ecclesia. 

618.  Votnm  solemne  irritat  actus  votis  repugnan- 
tes, dum  votum  simplex  prohibet  eosdem  aetus. 

1°  Votum  solemne  castitatis  dirimit  matrimonium  antea 
contractum , quando  nondum  est  usu  consummatum}  et  irritat 
matrimonium  contrahendum  ; votum  autem  simplex  non 
dirimit  matrimonium  ratum  et  non  consummatum  et  impe- 
dit solummodo  ne  quis  matrimonium  licite  contrahat. 

2°  Votum  solemne  paupertatis  importat  in  vovente  abdica- 
tionem cujuscumque  proprietatis,  ita  ut  vovens  non  tantum 
suorum  boporum  administratione,  sed  eorum  dominio  radi - 
cali  privetur.  Professus  votorum  simplicium  dominium  radi- 
cale  suorum  bonorum  retinet. 

3°  Votura  solemne  obedientise  efficit  ut  persona  vovens  suam 
voluntatem  ita  abdicet  in  futurum,  ut  non  possit  valide  se 
-obligare  erga  Deum  vel  homines,  nisi  ad  sui  praelati  arbi- 
trium, qui  consequenter  valet  promissiones  et  vota  irritare, 
“ cum  velle  et  nolle  non  habeat.”  Cap.  Si  religiosus  27,  De 
electione , in  6°.  Simplex  obedientise  votum  non  inducit  tantam 
subjectionem  et  dependentiam  in  vovente,  nec  dat  tantam 
potentiam  ei  cui  promittitur ; sed  huic  tantum  dat  potestatem 
praecipiendi,  et  illi  imponit  obligationem  obediendi  in  his  quae 
praeceperit  intra  latitudinem  materiae  talis  voti.  Icard,  Prcel. 
Juris  Can.  Sti  Sulpicii , vol . II ',  n.  443. 

619.  NolemnitasTotorum  non  est  de  essentia  status 
religiosi.  Ut  habeatur  status  religiosus  duo  requiruntur  et 
sufficiunt,  scilicet  media  ad  perfectionem  acquirendam  et 
stabilitas  conveniens ; atqui  haec  duo  habentur  independenter 
a solemnitate  votorum.  Attamen  ea  est  praxis  S.  Sedis  ut 
congregationem  uti  vere  et  proprie  religiosam  non  approbet 
nisi  in  ea  vota  solemnia  emittantur. 

Ex  Eomani  Pontificis  auctoritate  fieri  potest  ut  vera  reli- 
gio ea  quoque  sit  in  qua  simplicia  tantummodo  vota  emit- 
tuntur. Hujusmodi  exceptio  facta  est  a Gregorio  XIII  in 
favorem  scholasticorum  et  coadjutorum  Societatis  Jesu,  qui 
emittunt  vota  simplicia,  quos  tamen  declaravit  “ vere  reli- 
giosos esse  et  ubique  censeri  et  nominari  debere,  ac  si  in 
professorum  numerum  adscripti  fuissent.”  Const.  Ascendente. 

620.  Ordines  in  quibus  emittuntur  tria  vota  solem- 
nia  dicuntur  ordines  religiosi , ordines  formales , religio- 
nes; ordines  in  quibus  emittuntur  tria  vota  simplicia  et  per- 
petua vocantur  congregationes  religiosae  ; nomine  piorum 

institutorum  veniunt  illae  piae  associationes  quae,  vel  nullum 
votum  emittunt,  vel,  si  vota  habeant,  aut  tria  vota  substan- 
tialia non  profitentur,  aut  ea  non  profitentur  in  perpetuum. 
Canones  quibus  jus  commune  regularium  constituitur  respi- 
ciunt religiones  proprie  dictas,  ita  ut  nec  leges,  nec  privilegia 
regularibus  data,  per  se,  ad  instituta  votorum  simplicium 
pertineant. 

621.  Quseri  potest  an  vota  religiosorum  et  monia- 
lium  in  Dominio  sint  solemnia. 

Haec  quaestio  sub  duplici  respectu  expendi  potest : 1°  An 
possint  esse  solemnia  ; 2°  an  de  facto  sint  solemnia. 

1°  Ad  primam  quaestionem  quod  attinet,  respondemus  affir- 
mative, quia  solemnitas  votorum  non  pendet  a statutis  prin- 
cipum,  sed  ab  Ecclesia  sic  disponente.  Eevera  plures  ordines 
religiosi,  qui  vota  solemnia  certo  emittunt,  in  regionibus 
haereticorum  et  infidelium  disseminantur ; gubernia,  sub  quo- 
rum ditione  versantur,  nullam  habent  curam  eorum  votorum, 
eos  a caeteris  civibus  non  discernunt  in  iis  quae  ad  capacita- 
tem dominii  civilis  spectant. 

Multae  prodierunt  declarationes  SS.  Congregationum  quae 
manifeste  indicant  6am  esse  mentem  Ecclesiae  Romanae 
ut  subsistere  possit  votorum  solemnitas,  quidquid  statuerit 
potestas  saecularis.  Censuit  S.  Congregatio  vota  emissa  a mo- 
nialibus  Gallis  ante  rerum  Gallicarum  perturbationem  vim 
suam  servasse,  non  obstante  lege  civili,  quae  easdem  monia- 
les  capaces  fore  dominii  decreverat.  S.  Pcenitentiaria  respon- 
dit declarationes  datas  pro  monialibus  quae  vitam  religiosam 
professae  sunt  in  praesenti  statu,  et  quarum  vota  pro  simpli- 
cibus sunt  habenda,  non  extendi  ad  regulares  viros.  Prcel . 
Jur.  Can.  Sti  Sulpicii , De  Regularibus , n.  446. 

2°  Ad  secundam  quaestionem  respondemus  distinguendo 
inter  ordines  virorum  et  ordines  mulierum. 

Plures  ordines  virorum  emittunt  vota  solemnia,  v.  g.  ordines 
Dominicanorum,  patrum  Societatis  Jesu,  Capucinorum,  Fran- 

ciscanorum,  Cistersiensium,  in  genere  ordines  antiquiores. 
Batio  est,  quia  e regionibus  migrarunt  in  quibus  jam  emitte- 
bant vota  solemnia ; cum  beneplacito  apostolico  monasteria 
in  hac  regione  erexerunt,  et  S.  Sedes  nihil  omnino  statuit 
contra  solemnitatem  eorum  votorum.  Ordines  virorum  recen- 
tiores,  e.  g.  patres  SS.  Bedemptoris,  Oblati  B.  M.  I.,  Sanctae 
Crucis,  etc.,  vota  simplicia  nuncupant : unde  ilii  ordines 
sunt  potius  Congregationes  religiosce. 

622.  Ad  monasteria  monialinm  quod  attinet,  olim 
disputatum  fuit  de  natura  votorum  quae  emittunt  sorores 
monasteriorum  vulgo  des  Ursulines>  de  VHdtel-Dieu  de 
Qutbec , de  VHdpital-  GMral  de  Qutbec , sed  dubium  sustulit 
Sacra  Congregatio  de  Prop.  Fide,  sua  responsione  quam  cum 
libello  supplici  hic  referimus  : 

“ P.  F.  Archiepiscopus  Quebecensis  humiliter  exponit  ut 
sequitur  : 

Tria  existunt  in  mea  urbe  Quebecensi  Monasteria  Sancti- 
monialium Ordinis  S.  Augustini : unum  Monialiura  Congre- 
gationis S.  Ursulae,  puellis  educandis  devotarum,  et  duo  altera 
Monialium  Hospitalariarum  Congregationis  dictae  a Miseri- 
cordia Jesu  aegrotantibus  ac  infirmis  inservientium.  Haec  tria 
monasteria  de  consensu  et  cum  approbatione  Ordinarii  fun- 
data fuerunt  circa  annum  1640  a Monialibus  e Gallia  profe- 
ctis. In  his  quidem  monasteriis  ab  initio  viguit  semper  et 
adhuc  viget  disciplina  regularis  ; tria  vota  solemnia  pauper- 
tatis, obedientiae  ac  castitatis,  in  manu  episcopi,  vel  ejus 
delegati,  semper  emissa  sunt  atque  servata  fuerunt ; Sancti- 
moniales semper  bona  fide  sua  vota  solemnia  esse  crediderunt, 
atque  ut  verae  professae  et  regulares  ab  omnibus  habitae  sunt. 
At  vero  dubitatur  de  validitate  erectionis  dictorum  Monaste- 
riorum, eo  quod  absque  Sedis  Apostolicae  licentia  speciali 
fundata  seu  erecta  fuere  ; unde  oritur  etiam  dubium  de  vali- 
ditate professionis  Monialium. 

Insuper  clausura  papalis  in  his  communitatibus  numquam 
stricte  observari  potuit,  nec  quidem  observari  potest,  attentis 
locorum  ac  temporum  circumstantiis,  maxime  vero  fine  Insti- 
tuti earum.  Inde  perpetuae  anxietates  et  innumeri  scrupuli 
conscientiae  tum  in  Sanctimonialibus  tum  in  earum  Superio- 
ribus. 

Quapropter  ad  pedes  Sanctitatis  Vestrae  provolutus  humi- 
liter supplico : 

1°  Ad  cautelam  pro  convalidatione  erectionis  factae  dicto- 
rum Monasteriorum ; 

2°  Pro  declaratione  quod  mulieres  quae  faciunt  professionem 
in  dictis  monasteriis  sunt  vere  moniales,  et  tanquam  professae 
a S.  Sede  approbatae,  ac  vere  regulares  habendae  sunt ; 

3°  Pro  concessione  ut  earum  clausura  sit  deinceps  tantum 
episcopalis,  ita  ut  Archiepiscopi  Quebecenses  per  se  vel  per 
suos  delegatos  vere  justis  et  gravibus  de  causis  dispensare 
possint.” 

“ Ex  Audientia  SSmi  habita  die  26  Junii  1853. 

SSmus  D.  N.  Pius  Div.  Prov.  PP.  IX,  referente  me  infra- 
scripto  S.  Congnis  de  Prop.  Fide  Secretario,  attentis  expositis 
ac  voto  E.  P.  Consultoris  ad  hoc  specialiter  deputati,  annuens 
precibus  E.  P.  D.  Archiepiscopi  Quebecensis,  benigne  man- 
davit rescribi : 

Ad  I.  Affirmative  pro  petita  convalidatione  ; 

Ad  II.  Moniales  de  quibus  in  precibus  habendas  esse  tan- 
quam professas  cum  votis  simplicibus,  perpetuis  quidem  ex 
parte  monasterii  et  voventium,  attamen  justis  et  gravibus 
intervenientibus  causis  ab  Apostolica  Sede  dispensabilibus, 
cum  clausura  tantum  episcopali. 

Ad  III.  Provisum  in  secundo. 

Datum  Eomae  ex  sedibus  dictae  S.  Congnis,  die  et  anno  ut 
supra. 

Gratis  sine  ulla  solutione  quocumque  titulo.” 

[L.  f S.]  (sign.)  Al.  Barnaro  a secretis. 

Aliter  dicendum  est  de  Hospitalariis  quae  Marianopoli 
Hospitium-Dei  (H6tel-Dieu)  erexerunt  ut  aegrotis  inservirent. 
Alexander  VII,  in  sua  bulla  die  8 Jan.  1666  data,  refert 
moniales  hospi talarias  oppidi  de  Lafldche , Andegavensis  dioe- 
cesis, de  expressa  licentia  et  approbatione  Ordinarii  Andega- 
vensis dioecesis,  juxta  dispositionem  decretorum  Concilii 
Tridentiui,  plura  monasteria  erexisse,  quorum  unum  est 
Marianopoli  in  nova  Francia.  Pontifex  institutum  confirmat 
et  approbat,  et  moniales  declarat  veras  esse  religiosas.  Cf. 
Pignatelli , vol.  //,  consultationem  74. 

Die  12  Maii  1865,  Sacra  Congregatio  Episcoporum  et 
Regularium  regulas  hujus  monasterii  approbavit,  et  in  duo- 
bus articulis  declaratur  moniales  vota  solemnia  emittere. 
Clausura  pontificalis  auctoritate  Sanctae  Sedis  fuit  mitigata  ut 
moniales  voturn  hospitalariae  adimplere  valerent. 

Ergo  concludimus  Hospitalarias  vota  solemnia  emittere, 
sub  clausura  papali  mitigata,  in  suo  monasterio  Marianopo- 
litano. 

Quid  de  monasteriis  alibi  erectis  ? — Ut  vota  censeantur 
solemnia,  oportet  ut  moniales  profectae  sint  e monasterio  in 
quo  vota  erant  solemnia  et  nova  monasteria  cum  beneplacito 
apostolico  erecta  fuerint.  Unde  videndum  est  an  illa  monas- 
teria cum  beneplacito  S.  Sedis  fuerint  erecta ; quo  deficiente, 
nisi  adfuerit  clausula  sanatoria,  vota  censentur  simplicia. 
Piat , Prcel.  Juris  Regularis>  vol.  /,  p.  13. 

Ceterae  congregationes  mulierum  vota  simplicia  nuncu- 
pant. 

623.  In  Statibus  Foederatis,  quaedaip  monasteria  monia- 
lium  habent  vota  solemnia,  ut  apparet  ex  decreto  Americana 
votorum  S.  Cong.  Episc.  et  Reg.,30  Sept.  1864.  Declaratur  : 

“ 1°  Vota  quae  a monialibus  a Visitatione  B.  M.  V.  nuncu- 
patis emittuntur  in  monasteriis  Georgestown,  Kaskaskia,  Sti 
Aloysii,  Mobile  et  Baltimorae,  vi  rescriptorum  ab  eisdem  jam 
obtentorum,  esse  solemnia ; 

11°  Quoad  clausuram,  praedictas  moniales  uti  posse  facul- 
tatibus sibi  in  variis  rescriptis  a S.  Sede  concessis ; 

III0  Batione  habita  ad  temporum,  locorumque  circum- 
stantias, in  posterum  ad  eisdem  monialibus  Visitationis,  post 
expletum  novitiatum,  emittenda  esse  vota  simplicia,  exactis- 
que  quinque  annis  a votorum  simplicium  professione,  admitti 
eas  posse  ad  vota  solemnia  nuncupanda,  praeviis  spiritualibus 
exercitiis  per  decem  dies ; professas  autem  votorum  simpli- 
cium frui  et  gaudere  omnibus  et  singulis  gratiis  quibus  pro- 
fessae votorum  solemnium  fruuntur  et  gaudent; 

IV0  Vota  quae  ab  aliis  monialibus  in  monasteriis  jam  ere- 
ctis emittuntur  esse  simplicia,  excepto  casu  quo  rescriptum 
pro  votis  solemnibus  emittendis  ab  Apostolica  Sede  obtinue- 
rint v; 

v V°  Tandem  in  monasteriis  in  posterum  erigendis  in  sin- 
gulis Statibus  Unitis,  vota  a monialibus  emittenda  esse  sim- 
plicia.” Anal.  Juris  Pontifi,  1867,  p.  142. 

624.  De  varietate  ordinum  religiosorum.  Omnes 
ordines  religiosi  conveniunt  in  fine  essentiali,  nempe  in  per- 
fectione propria  assequenda,  et  in  mediis  essentialibus  adhi- 
bendis, scilicet  in  triplici  voto  paupertatis,  castitatis  et 
obedientiae;  sed  status  religiosus,  praeter  finem  primarium 
omnibus  religionibus  communem,  alios  fines  secundarios 
admittit ; item  praeter  vota  essentialia,  alia  media  propria 
possidet  ad  obtinendum  finem  peculiarem  ordinis.  Hinc 
diversitas  ordinum  religiosorum  petitur  ex  diversitate  finis 
peculiaris  et  mediorum  accidentalium. 

1°  Batione  finis  peculiaris , ordines  generatim  distin- 
guuntur in  tres  classes,  quatenus  vitam  contemplativam , vel 
activam , vel  mixtam  profitentur.  Ordines  contemplativi 
principaliter  vacant  contemplationi  rerum  coelestium : e.  g. 
Carthusiani,  Cistersienses,  etc.  Ordines  activi  se  exercent 
principaliter  operibus  misericordiae : e.  g.  ordines  militares 
Sti  Joannis  et  Teutonici,  ordines  Hospi talarii,  etc.  Ordines 

mixti  utramque  vitam  contemplativam  et  activam  conjun- 
gunt: e.  g.  patres  Dominicam,  patres  Societatis  Jesu,  etc. 

Vita  contemplativa  praeeminet  activae,  juxta  illud  Domini: 
“ Maria  optimam  partem  elegit.”  Perfectissima  est  vita  mixta, 
in  qua  religiosus  ita  vacat  orationi  et  contemplationi,  ut  ex 
hujus  plenitudine  effluant  quae  per  doctrinam  et  alia  spiri- 
tualia officia  proximis  juvandis  impendit.  Si  enim  praestan- 
tius est  lucere  simul  atque  illuminare,  ita  praestantius  est 
copulare  actionem  cum  contemplatione...  Haec  fuit  vita  Apo- 
stolorum atque  ipsius  Domini  Nostri  Jesu  Christi,  qua  nulla 
perfectior  excogitari  potest.  8 . Th .,  2.  2,  q . 182. 

2°  Ratione  mediorum , quatuor  sunt  regulae  principaliores, 
nempe  regulae  S.  Basilii,  S.  Augustini,  S.  Benedicti  et  S. 
Francisci.  Sub  regula  S.  Benedicti  vivunt  fere  omnes  mona- 
chales  Ordines  : v.  g.  Benedictini,  Cistersienses  et  plures 
ordines  militares.  Sub  regula  S.  Basilii  militant  fere  omnes 
Orientis  monachi.  S.  Augustini  regulam  habent  omnes  Cano- 
nici Regulares,  Augustiniani,  Dominicani  et  plures  alii. 
S.  Francisci  regulam  sequuntur  Minores  de  Observantia,  Con- 
ventuales,  Capuccini  et  aliae  familiae  religiosae,  quae  sub 
distinctis  superioribus  generalibus  proprias  habent  constitu- 
tiones. Sebastianelli,  De  Regularibus , n.  307. 

625.  De  origine  status  religiosi.  Ordo  religiosus  quoad 
substantiam,  etsi  non  quoad  accidentales  formas}  fuit  a 
Christo  Domino  institutus;  unde  dici  debet  illum  esse  de 
jure  divino  non  praecipiente,  sed  consulente.  “ Haec  est, 
inquit  Suarez,  sententia  omnium  catholicorum  recte  sentien- 
tium.” 

1°  Et  revera  Christus  dicendus  est  auctor  status  religiosi 
quoad  substantiam,  si  Ipse  sit  auctor  perfectionis  Christianae, 
per  paupertatis,  castitatis  atque  obedientiae  observantiam 
acquirendae  ; tota  enim  substantia  status  religiosi  in  hoc 
consistit.  Jam  vero  rem  ita  se  habere  constat  ex  tribus 
Domini  oraculis,  quorum  primum  est : “ Si  vis  perfectus 

esse,  vade, 'vende  quae  habes  et  da  pauperibus,  et  habebia 
thesaurum  in  coelo,”  Matth.  19-21 ; alterum  : “Sunt  eunuchi 
qui  seipsos  castraverunt  propter  regnum  coelorum.  Qui  potest 
capere,  capiat,”  Matth . 10-12  ; tertium  : “ Si  quis  vult  posfc 
me  venire,  abneget  semetipsum,  et  tollat  crucem  suam  quo- 
tidie, et  sequatur  me.”  Luc.  9-23.  Mare,  Inst.  Morales , vol . 
77,  n.  2131. 

2°  Status  religiosus  non  est  institutus  a Christo  quoad  acci- 
dentalem ejus  determinationem  ad  talem  regulam  vel  finem 
particularem  : haec  accidentalia  pendent  ab  institutione  Eccle- 
siae. Hinc  ad  Ecclesiam  pertinet  de  regulis  judicare  et  eas 
approbare,  certas  conditiones  statuere  per  quas  constituatur 
ordo  religiosus,  easque  pro  temporum  varietate  mutare,  prout 
pluries  fecit. 

626.  Status  religiosus,  si  spectetur  quoad  substan» 
tiam,  non  vero  quoad  modum,  est  necessarius  Eccle* 

ste.  Ecclesia  est  necessario  sancta  sanctitate  non  tantum 
interna,  sed  et  externa  et  publica ; jamvero  haec  sanctitatis 
nota  complectitur  non  solum  exercitium  illarum  virtutum 
quae  ad  salutem  consequendam  sufficiunt,  sed  etiam  consilio- 
rum observantiam  et  publicam  professionem,  seu  statum 
religiosum.  Cf.  F.  Piat , Prcel.  Juris  Regul .,  c.  2. 

S.  Alph.  asserit  episcopos  et  parochos  impares  esse  ut  om- 
nibus necessitatibus  spiritualibus  fidelium  provideant,  si  non 
adjuventur  a regularibus ; hinc  Deus  non  sufficienter  suae 
Ecclesiae  providisset,  si  alios  sacerdotes  a quibus  adjuvarentur 
non  misisset.  Epistola  Leonis  XIII  ad  Em.  Card.  Richard> 
Arch.  Parisiensem , 23  Dec.  1900. 


TITULUS  II 


DE  NOVIS  ORDINIBUS,  NOVISQUE  MONASTERIIS 
ERIGENDIS 

De  institutione  novi  ordinis  religiosi. 

627.  A pluribus  saeculis  erectio  ordinis  religiosi 
Sauciae  Sedi  reservatur. 

1°  Saeculo  XI  et  sequenti,  ita  multiplicari  coeperunt  reli- 
giones ut  ex  earum  multitudine  et  varietate  confusio  in 
Ecclesia  timeretur.  Innocentius  III,  in  concilio  Lateranensi 
IV,  huic  periculo  voluit  providere  his  verbis  : “ Ne  nimia 
religionum  diversitas  gravem  in  Ecclesiam  Dei  confusionem 
inducat,  firmiter  prohibemus  ne  quis  de  coetero  novam  reli- 
gionem inveniat,  sed  quicumque  ad  religionem  converti 
voluerit,  unam  de  approbatis  assumat.” 

2°  Cum  frequentius  illud  decretum  violaretur,  Gregorius  X, 
in  concilio  Lugdunensi,  illud  renovavit,  prohibens  “ ne  quis 
de  coetero  novum  ordinem  aut  religionem  adinveniat,  vel 
habitum  novae  religionis  assumat.”  Ab  illis  decretis,  appro- 
batio novi  ordinis  religiosi  desiit  esse  causa  episcopalis  et 
facta  fuit  causa  major,  reservata  judicio  Summi  Pontificis. 

3°  Duo  in  praedictis  decretis  prohibentur,  primum  videlicet 
ne  quis  absque  Apostolicae  Sedis  approbatione  novum  ordinem 
introducat ; secundum  ne  quis  ingrediatur  religionem  non 
approbatam  a Sancta  Sede,  ita  ut  si  quis  in  religione  non 
approbata  vota  emittat,  sit  in  statu  rebellionis  potius  quam 
perfectionis. 

628.  Certum  est  praedictas  juris  dispositiones  lata» 
finisse  pro  ordinibus  proprie  dictis,  seu  religionibus 

quae  vota  solemnia  emittunt.  Alia  invaluit  praxis  relate  ad 
congregationes  religiosas  et  instituta  pia,  cujus  summarium 
referimus : 

1°  Institutum  religiosum  originem  habet  in  dioecesi ; ab 
Ordinario  loci  approbantur  constitutiones  novi  instituti,  ejus- 
que  licentia  novitii  vota  emittunt. 

2°  Quamdiu  institutum  est  dioecesanum,  Sancta  Sedes  non 
solet  illud  sua  auctoritate  confirmare.  Quandoque  Sacra  Con- 
gregatio dat  litteras  quibus  commendat  fundatoris  vel  funda- 
tricis  intentionem  et  incoepti  pii  operis  scopum.  Pia  institutio, 
•quamvis  hujusmodi  litteris  donata,  manet  in  statu  privati  et 
omnino  dioecesani  sodalitii  quod  episcopo  subjicitur. 

3°  Primus  actus  quo  Sancta  Sedes  manum  admovet  ad 
instituti  opus  ita  ut  cesset  esse  simpliciter  dioecesanum,  est 
decretum  laudis  instituti.  Hoc  decretum  laudis  conceditur 
si,  post  elapsum  a prima  fundatione  congruum  tempus,  insti- 
tutum satis  diffusum  fuerit  et  uberes  dederit  fructus  pietatis, 
regularitatis  et  spiritualis  emolumenti.  Semel  ac  prodierit 
illud  decretum  laudis,  institutum  subjacet  jurisdictioni 
Summi  Pontificis  propter  affectationem  manus . 

4°  Conceditur  decretum  approbationis  instituti,  si,  post 
datura  decretum  laudis,  per  satis  diuturni  temporis  experi- 
mentum probatur  instituti  firma  compago,  constitutionum 
accommodatio  et  vigens  observantia,  regiminis  recta  ratio, 
sororum  studium  servandae  disciplinae  in  vinculo  charitatis  ad 
intra,  et  zelus  in  adimplendis  operibus  sui  instituti  propriis 
ad  extra.  Normae  S.  Cong.  Episc . et  Reg.f  art . 1,  2,  3,  4,  5. 

5°  Aliquando  approbatur  institutum,  dilata  constitutionum 
approbatione  definitiva  ; per  interim  approbantur  per  modum 
experimenti,  e.  g.  ad  triennium,  vel  quinquennium,  et  deinde, 
nisi  aliquid  obstet,  decretum  definitivum  tribuitur. 

6°  Constitutionibus  definitive  approbatis,  Sedes  Apostolica 
sola  eas  authentice  interpretatur  et  ab  eis  dispensare  potest. 
Battandier , Guide  canonique,  pag.  14  et  seq. 

De  erectione  novi  monasterii . 

629.  Ut  erigatur  monasterium  virorum,  haec  requi- 
runtur : 

1°  Assensus  episcopi  loci  in  quo  est  erigenda  domus;, 
quod  eruitur  ex  verbis  Trid.,  sess.  XXV,  c.  3:  “ Ne  coetero 
ulla  monasteria  sive  virorum,  sive  mulierum  erigantur  sine 
episcopi  in  cujus  dioecesi  erigenda  sunt  licentia  prius  obtenta.” 
Episcopi  est  perpendere  an  utilis  vel  noxia  sit  novi  mona- 
sterii erectio;  quod  si  injuste  episcopus  suum  consensum 
denegaverit,  regulares  appellabunt  ad  Cong.  Episc.  et  Kegu- 
larium. 

Episcopus  veniae  datae  conditiones  apponere  potent,  v.  g, 
ne  aperiatur  oratorium  publicum  : qui  potest  plus  potest 
minus.  Vermeersch , De  Religiosis  Institutis , num.  107. 

2°  Beneplacitum  apostolicum , quod  verum  est  saltem  pro* 
locis  missionum,  ut  constat  ex  constitutione  Romanos  Pon- 
tifices , a Leone  XIII  edita  5 Maii  1881  : 44  Non  licere  soda- 
libus religiosis  novas  sibi  sedes  constituere,  erigendo  novas 
ecclesias,  aperiendove  coenobia,  collegia,  scholas,  nisi  obtenta 
prius  expressa  licentia  Ordinarii  loci  et  Sedis  Apostolicae.” 
Sacra  Congregatio  de  Prop.  Eide  pluries  decrevit  veniam 
Apostolicae  Sedis,  episcopi  aut  vicarii  apostolici  necessariam 
esse  ut  religiosi  ecclesias  vel  collegia  erigant.  Collectanea 
8 . C.  de  Prop.  Fide.pag.  158,  n.  422. 

3°  Assensus  monasteriorum  vicinorum.  Episcopus  debet 
praecavere  ne  novus  conventus  praejudicium  afferat  jam  exis- 
tentibus.  Ut  praejudicium  monasteriis  intra  quatuor  millia 
passuum  existentibus  praecaveatur,  praescriptum  est  constitu- 
tionibus Clementis  VIII,  Quoniam , et  Gregorii  XV,  Cum 
aliast  licentiam  non  concedendam  esse  nisi  postquam  aliorum 
conventuum  in  eisdem  urbibus  vel  in  locis  vicinis  existen- 
tium  priores,  seu  procuratores,  et  alii  interesse  habentes- 

<€  vocati  et  auditi  fuerint,  ac  tali  erectioni  consenserint ; vel 
alias  Ordinariis  locorum  constiterit  religiosos  monasterii,  con- 
ventus seu  domus  sic  erigendae,  absque  detrimento  religioso- 
rum in  monasteriis,  seu  domibus  ante  in  civitatibus  et  locis 
hujusmodi  erectis  degentium,  ibi  in  numero  duodecim  com- 
mode et  congrue  manuteneri  et  ali  posse.” 

Probabiliter  episcopus  non  tenetur  ad  exquirendum  con- 
sensum superiorum  monasteriorum  vicinorum,  quoties  certo 
sibi  constat  erectionem  novi  conventus  nullum  praejudicium 
notabile  allaturum  fore  ; revera  constitutio  Gregorii  XV  vide- 
tur excludere  casum  quo  “ alias  Ordinariis  locorum  con- 
stiterit ” novum  conventum  constitui  posse  absque  aliorum 
detrimento. 

Contra  episcopum  qui  permittit  novi  monasterii  erectionem 
in  damnum  aliorum  datur  remedium  quod  in  jure  vocatur 
nunciatio  novi  operis  ; Santi , lib.  V9  tit.  XXXII.  Juxta 
verba  Lucii  III:  “Nulla  ecclesia  est  in  praejudicium  alterius 
construenda  ” : unde  ecclesia  quae  damnum  pertimescit  ex 
alterius  aedificatione,  huic  se  opponere  potest.  Ille  contra 
quem  fit  nunciatio  debet  cessare  ab  opere,  ita  ut  quidquid 
post  nunciationem  fecerit,  debeat  in  pristinum  statum  resti- 
tui ex  interdicto  demolitorio. 

4°  Ad  parochum  quod  attinet , duae  sunt  canonistarum 
sententiae : alii  docent  necessarium  non  esse  ut  vocetur  et 
audiatur;  alii  docent  necessarium  esse  ejus  consensum,  quia 
aliquod  damnum  pertimescere  posset,  quoad  sacramentorum 
admiuistrationem,  ex  novi  monasterii  erectione.  Sententia 
media  tenet  parochum  vocandum  esse,  quod  firmatur  verbis 
Clementis  VIII  dicentis  “ vocandos  esse  omnes  interesse 
habentes  ” ; sed  episcopus  non  tenetur  stare  sententiae  paro- 
chi, qui,  si  gravatum  se  existimaverit,  potest  ad  superiorem 
appellare.  Sebastianelli , Ve  Regularibus , n.  312. 

5°  Ex  parte  monasterii,  requiritur,  a)  ut  conventus  sit  de 

ordine  in  quo  disciplina  regularis  sit  integra,  quia,  teste  lnno- 
centio  VIII,  ordines  corruptos  melius  est  minui  quam  augeri ; 
b)  ut  provisum  fuerit  sustentationi  saltem  12  religiosorum 
qui  in  monasterio  commorari  debent.  Si  regulares  numerum 
duodecimum  non  attingant,  erectio  erit  valida,  sed  monaste- 
rium subjicitur  visitationi,  correctioni  et  omnimodae  juris- 
dictioni Ordinarii  loci ; Const.  Cum  alias  Gregorii  XV. 
Attamen  ubi  viget  constitutio  Romanos  Pontifices , sustine- 
tur privilegium  exemptionis,  etsi  in  monasterio  sint  tantum 
sex  religiosi. 

630.  De  erectione  monasterii  monialinm  sive  ha- 
beant vota  solemnia9  sive  simplicia. 

1°  Requiritur  assensus  episcopi,  ex  praedicto  capite  3 
sess.  XXV  Cone.  Trid.  Eadem  viget  dispositio  relate  ad  con- 
gregationes sororum  : “ Domus  nulla  novarum  sodalitatum 
justo  jure  fundabitur,  nisi  annuente  probante  episcopo.” 
Const.  Conditae  a Christo , p . J,  a.  2,  p.  II , a.  3. 

2°  Requiritur  beneplacitum  apostolicum.  Si  agatur  de 
erectione  monasterii  monialiuip,  consuetudo  est  “ ut  erectio- 
nes fiant  a Sede  Apostolica  tum  propter  gratias,  indulgentias, 
privilegia  et  exemptiones  quae  ab  illa  impetrantur,  tum  pro- 
pter facultatem  educendi  abbatissam  ex  aliis  monasteriis  pro 
novi  monasterii  institutione.”  Sebastianelli , De  Regula- 
ribus, n . 311. 

Quoad  instituta  a Sancta  Sede  approbata,  necessaria  est 
approbatio  S.  Congregationis  pro  erectione  novi  novitiatus  et 
translatione  existentis  novitiatus  ex  uno  in  alium  locum, 
necnon  pro  erectione  novae  provinciae.  Normae  S . C.  Ep . et 
Reg .,  art.  90,  271  et  272.  Ut  autem  domus  erigi  possit  in 
locis  missionum  obtineri  debet  praevia  venia  S.  Congnis  de 
Propaganda  Fide.  Normae , art . 306  ; Epistola  Praefecti  Con- 
gnis de  Prop.  Fide , 7 Dec.  1901. 

631.  Praedictae  solemnfttates  sunt  servandae  quando 
erigendum  est  novum  monasterium,  in  quo  professi  vitam 
communem  ducunt  sub  auctoritate  superioris.  Non  sunt 
proprie  conventus  1°  aedes  quas  religiosi  incolunt  dum  quae- 
runt sibi  domicilium ; 2°  illa  praedia  rusticana  ubi  unus  vel 
alter  religiosus  oeconomicas  res  procurare  solet ; 3°  villae  in 
quas  religiosi  se  conferunt  causa  recreationis ; 4°  hospitia 
quae  in  quibusdam  locis  tenentur  in  comniodum  religiosorum 
itinerantium.  Vermeersch , De  Religiosis  Institutis tn.  101. 


TITULUS  III 

DE  INGRESSU  IN  RELIGIONEM  ET  DE  NOVIVIATU 

De  ingressu  in  religionem . 

632.  Omnes  amplecti  possunt  religionem  qui  non 
prohibentur : jam  vero  quidam  prohibentur  jure  communi, 
quidam  jure  particulari  alicujus  instituti  religiosi.  Quilibet 
ordo  suas  incapacitates  in  suis  constitutionibus  statuere 
potest. 

633.  Jure  communi  prohibentur: 

1°  Episcopi,  absque  Romani  Pontificis  licentia.  Hoec  licen- 
tia a Summo  Pontifice  conceditur  in  casibus  in  quibus  epi- 
scopus episcopatui  renuntiare  potest.  Praeter  hos  casus,  non 
solet  concedi  tali9  licentia,  quia  quamvis  eam  “ petat  episco- 
pus ex  desiderio  majoris  perfectionis  propriae,  tamen  totius 
populi  dioecesani  bonum  commune  praeferri  debet  privatae 
utilitati  ipsius  episcopi.”  Schmdlzgrueber , lib.  III,tit.  XXXI. 
Haec  regula  valet  etiam  pro  episcopis  titularibus,  qui  vinculo 
spirituali  ligantur  cum  sua  ecclesia  et  per  accidens  non  prae- 
sunt huic  ecclesiae. 

Quod  dicitur  de  episcopis  applicari  nequit  clericis  minori- 
bus, etiam  curam  animarum  habentibus.  Clerici  enim  mino- 
res, etiam  curam  animarum  habentes,  etiam  beneficiarii,  ad 
religionem  transire  possunt  sine  licentia  episcopi,  imo  epi- 
scopo ipso  invito.  Quod  eruitur  ex  canone  Duce  sunt  2,  causa 
19,  q.  2 ; “ Si  quis  in  Ecclesia  sub  episcopo  populum  retinet, 
si,  afflatus  Spiritu  Sancto,  in  aliquo  monasterio  vel  regulari 
canonia  salvare  se  voluerit...  etiam,  episcopo  suo  contradi- 
cente, eat  liber  nostra  auctoritate.” 

28 

Attamen  valde  congruit  ut  clericus  curam  animarum 
habens,  episcopum  admoneat  de  suo  discessu  ut  bono  anima- 
rum provideatur. 

Haec  regula  fallit  in  duobus  casibus : a)  Quando  ex  discessu 
clerici,  Ecclesia  grave  detrimentum  patitur,  quo  in  casu, 
episcopus  suum  clericum  jam  professum  ad  clerum  saecula- 
rem revocare  potest.  Bened.  XIV,  in  Const.  Ex  quo , 14  Ja- 
nuar.  1747.  b)  Quando  clericus  contraxit  aliquam  obligatio- 
nem erga  dioecesim,  ut  in  casu  tituli  missionis.  Qui  enim 
cum  titulo  missionis  fuerunt  ordinati,  non  possunt  ad  reli- 
gionem transire  sine  licentia  S.  Congregationis  de  Prop.  Fide, 
quae  dispensat  a juramento.  Gf.  De  Clericis , tit.  7,  cap.  1, 
n . 76. 

2°  Prohibentur  conjugati.  Attamen  videndum  est  an  eorum 
matrimonium  sit  ratum  tantum,  vel  an  sit  ratum  et  consum- 
matum. In  prima  hypothesi,  cuilibet  ex  conjugibus  religio- 
nem ingredi  licet,  etiam  invita  alia  parte,  et,  secuta  profes- 
sione solemni,  matrimonium  dissolvitur  quoad  vinculum. 
Conjugibus  datur  bimestre  ad  deliberandum  an  velint  reli- 
gionem ingredi,  quo  tempore  elapso,  tenentur  consummare 
matrimonium,  uno  conjuge  hoc  exigente.  Professio  quae  diri- 
mit matrimonium  ratum  est  professio  solemnis  et  non  simplex. 

In  secunda  hypothesi,  regulariter  prohibetur  conjugibus 
ingredi  religionem.  Diximus  regulariter , nam  conjugibus, 
matrimonio  consummato,  ingressus  in  religionem  permittitur 
in  sequentibus  casibus: 

a)  Si  alter  conjux  consentiat.  Tunc  minime  dissolvitur 
vinculum  matrimoniale,  nec  potest  hic  proinde  ad  novas 
nuptias  convolare.  Si  pars  remanens  in  sacculo  sit  juvenis, 
vel  suspecta  de  incontinentia,  debet  emittere  votum  et  ingredi 
monasterium  ; si  sit  senex  et  non  suspecta,  sufficit  ut  emittat 
votum  simplex  continentiae.  Gf.  Piat , De  Jure  Regule 
part.  7,  cap.  7,  qucest.  9 et  10. 

b)  Potest  conjugatus  religionem  ingredi,  si  alter  conjugum 
convictus  sit  de  adulterio;  adulterium  in  jure  inducit  divor- 
tium semiplenum  in  perpetuum.  Remanet  vinculum  matri- 
monii, ita  ut  pars  adultera  remanens  in  saeculo  non  possit  ad 
novas  nuptias  convolare. 

c)  Quando  alter  conjugum  in  haeresim  vel  in  apostasiam 
lapsus  est,  et  suo  errori  pertinaciter  adhaeret,  tunc  licitum  est 
parti  innocenti  religionem  ingredi. 

d)  Potest  conjugatus  ingredi  religionem,  si,  matrimonio  con- 
tracto et  consummato  in  infidelitate,  post  ejusdem  conjugati 
conversionem  ad  fidem,  altera  pars  nolit  converti,  nec  pacifice 
habitare  cum  conjuge  converso.  Sebastianelli , De  Regulari- 
bus, n . 315. 

3°  Prohibentur  gravati  aere  alieno.  Jure  introducto  a 
♦Sjixto  V,  eorum  professio  est  invalida,  sed  Clemens  VIII  dero- 
gavit, constitutione  In  suprema,  dispositioni  Sixti  V,  ita  ut 
jure  hodierno  professio  sit  illicita  sed  valida.  Imo  plures 
reputant  professionem  esse  licitam,  quando  gravatus  aere 
alieno,  post  cessionem  bonorum,  non  habet  spem  habendi 
unde  solvat. 

4°  Prohibentur  filii  qui,  jure  naturali,  debent  sublevare 
egestatem  parentum.  Filii  possunt  religionem  ingredi,  etiam 
invitis  parentibus,  quia  in  electione  status  non  tenentur 
eorum  voluntatem  sequi;  attamen,  juxta  sententiam  com- 
munem, non  est  licitum  filio  suos  parentes  in  extrema  vel  in 
gravi  necessitate  relinquere,  ut  monasterium  ingrediatur. 
8.  Th„  2.  2,  q.  189,  art . 6. 

5°  Prohibentur  administratores  bonorum  qui  debent  red- 
dere rationem  suae  administrationis.  Timendum  est  ne, 
emissa  professione,  nimis  distrahantur  et  distrahant ; eorum 
professio  erit  valida  sed  illicita. 

6°  Prohibentur  criminosi,  et  eorum  professio  est  illicita. 
Sixtus  V prohibuit  admitti  reos  vel  suspectos  homicidii,  furti, 

latrocinii  et  graviorum  criminum  ; imo  eorum  admissionem 
et  secutam  professionem  irritam  declaravit.  Clemens  YIII> 
constitutione  In  svprema , dispositionem  Sixti  V abrogavit 
quoad  nullitatem  admissionis  et  professionis,  non  quoad  illi- 
ceitatem  et  poenas  in  admittentes. 

Accusatus  qui  declaratus  fuit  innocens  potest  religionem 
ingredi ; imo  Suarez  docet  reum  de  aliquo  crimine  convictum, 
qui  poenam  impositam  implevit,  et  sic  tum  Eeipublicae,  tum 
parti  satisfecit,  posse  ad  religionem  transire. 

Illegitimi  licite  admitti  possunt;  imo  professio  solemnis 
tollit  irregularitatem  ex  defectu  natalium  ad  suscipiendos 
ordines  sacros.  0 

634.  Quoad  instituta  votorum  simpaicinm  a Sede 
approbata,  “ sine  dispensatione  S.  Sedis  admitti  non  pos- 
sunt : 1°  illegitimi  non  rite  legitimati ; 2°  matrimonio  ligati ; 
3°  annos  nati  amplius  triginta;  4°  minores  quindecim  anno- 
rum retate  ; 5°  qui  in  alio  instituto  vota  perpetua,  sive  etiam 
temporanea  emiserunt,  iis  perdurantibus  ; 6°  aere  alieno  gra- 
vati, cui  solvendo  non  sint;  7°  reddendae  rationi  obnoxii, aut 
aliis  negotiis  saecularibus  implicati,  ex  quibus  lites  et  molestias 
institutum  timere  possit;  8°  pro  mulierum  institutis  viduae. 
Nihil  obstat  quominus  hoc  vel  illud  institutum,  juxta  pecu- 
liarem sui.  scopi  rationem,  nonnulla  alia  impedimenta  $ibi 
constituat,  super  quibus  moderatores  generales  cura  suis  con- 
siliariis, ex  justa  causa,  dispensare  valeant.”  Normce  S.  C. 
Ep.  et  Reg .,  art.  61,  62. 

635.  Habilitas  novitiornm  innotescere  debet,  an» 
tequam  in  probatione  advnittantnr. 

“ 1°  Superiores  a postulantibus  exigere  debent  : a)  fidem 
suscepti  baptismatis;  b)  confirmationis  ; c)  testimonium 
bonorum  morum  datum  vel  a curia  episcopali,  vel  a parocho 
vel  etiam,  si  aliter  fieri  nequeat,  ab  aliis  ecclesiasticis  viris  * 
d)  testimonium  status  liberi,  nisi  de  eo  aliter  certo  constet.” 
Normce,  art.  57.” 

2°  Pro  institutis  quibuacumque  virorum , sive  vota  solem- 
nia,  sive  vota  simplicia  emittantur,  Congregatio  super  Statu 
Regularium,  die  25  Jan.  1848,  hoc  decretum  edidit : 

“ a)  In  quocumque  Ordine,  Congregatione,  Societate,  In- 
stituto, Monasterio,  Domo,  sive  in  eis  emittantur  vota  solem- 
nia,  sive  simplicia,  nemo  ad  habitum  admittatur  absque 
testimonialibus  litteris  tum  Ordinarii  originis,  tum  etiam 
Ordinarii  loci  in  quo  postulans  post  expletum  decimum  quin- 
tum annum  suae  aetatis,  ultra  annum  moratus  est. 

b)  Ordinarii,  in  praefatis  litteris  testimonialibus,  postquam 
diligenter  exquisierint,  etiam  per  secretas  informationes,  de 
postulantis  qualitatibus,  referre  debeant  de  ejus  natalibus, 
•aetate,  moribus,  vita,  fama,  conditione,  educatione,  scientia,  an 
sit  inquisitus,  aliqua  censura,  irregularitate,  aut  aliquo  alio 
impedimento  canonico  irretitus,  aere  alieno  gravatus,  reddendae 
alicujus  administrationis  rationi  obnoxius. 

Et  sciant  Ordinarii  eorum  conscientiam  super  veritate 
expositorum  oneratam  remanere,  nec  ipsis  unquam  liberum 
esse  hujusmodi  testimoniales  litteras  denegare.” 

Si  Ordinarii  testificari  nequeant,  supplendum  est  defectui 
testimonialium,  et  postulantes,  antequam  ad  habitum  admit- 
tantur, maneant  saltem  per  tres  menses  in  conventu,  ibique 
diligenter  probentur.  8.  C [ Episc.  et  Regul .,  1 Maii  1851. 

De  postulatu . 

636.  Puellae  non  admittantur  ad  novitiatum  ante* 
qnam  steterint  in  postulatu. 

“ 1°  Postulatus  congruentius  fit  in  domo  novitiatus,  in  loco 
tamen,  si  fieri  potest,  a novitiis  separato.  Sed  annuente 
moderatrice  generali  vel  provinciali,  fieri  aliquando  potest  in 
alia  domo  instituti,  dummodo  in  ea  moretur  notabilis  sororum 
numerus  et  disciplina  juxta  constitutiones  religiose  servetur 
•sub  speciali  cura  alicujus  probatae  sororis. 

2°  Tempus  postulatus  non  infra  sex  menses,  nec  ultra 
annum  perduret.  Moderatrix  generalis,  ex  justa  causa,  hoc 
tempus  aliquando  prorogare  poterit  in  casibus  particularibus, 
sed  prorogatio  tres  menses  non  excedat. 

3°  Antequam  per  habitus  receptionem  novitiatum  inci- 
piant, postulantes  exercitia  spiritualia  peragant  per  decem 
dies.,,  Normce , ari . 64,  65,  77. 

Expleto  postulatus  tempore,  postulantes  ad  habitum  admit- 
tantur vel  dimittantur.  Cf.  Mgr  Battandier , Ouide  cano- 
nique, pag.  66.  . 

De  novitiatu . 

637.  NoTitIatns  religiosus  est  probatio  vitee  reli- 
giosae, seu  mutuum  experimentum  quo  religio  qualitates 
atque  indolem  no  vitii,  et  novitius  ordinis  austeritatem  ex- 
plorat. 

Hinc  no  vitiatus  fuit  institutus  tum  in  favorem  religionis, 
tum  in  favorem  novitii.  “ Necessarium  est,  ait  Suarez,  De 
Religione , lib.  V,  cap.  8,  ut  cum  plena  scientia  et  cognitione, 
et  non  temere,  status  religiosus  suscipiatur  ; et  ideo  oportet 
in  particulari  conferre  talem  statum  cum  tali  persona,  consi- 
deratis ejus  viribus  et  aliis  conditionibus  extrinsecis.  Non 
enim  quod  est  secundum  se  melius  cuilibet  melius  est.” 

638.  Admittere  postulantes  ad  novitiatum  pertinet 
ad  superiores  ordinis*  Quilibet  ordo  religiosus  a Sancta 
Sede  approbatus  habet  debitam  potestatem  ad  sui  conserva- 
tionem et  gubernationem ; atqui  conservatio  fieri  nequit  sine 
novitiorum  receptione. 

1°  Apud  viros,  sive  emittant  vota  solemnia,  sive  simplicia, 
superiores  non  tenentur  exquirere  sententiam  episcopi  ad 
novitiorum  susceptionem. 

2°  Concilium  Tridentinum  sess.  XXV,  cap.  XVII,  De  Regul., 
volens  consulere  libertati  virginum,  decrevit  ut“  puella  quae 
habitum  regularem  suscipere  voluerit  non  ante  eum  suscipiat 
quam  exploraverit  episcopus... virginis  voluntatem  diligenter, 

an  coacta,  an  seducta  sit,  an  sciat  quid  agat,  et  si  voluntas  ejus 
pia  ac  libera  cognita  fuerit,  habueritne  conditiones  requisitas 
juxta  monasterii  et  ordinis  regulam.”  Hinc  ad  admittendas 
virgines  ad  novitiatum  duplex  auctoritas  concurrit,  epis<iopi 
scilicet  et  superiorissae.  Episcopus  superiorissam  cogere  nequit 
ut  recipiat  novitiam  : haec  enim  admissio  fieri  debet  cum 
plena  libertate  a communitate,  colla tis  omnium  suffragiis  ad 
regularum  praescriptum;  nec’  superiorissa  ullam  admittere 
potest  novitiam  absque  praevio  judicio  episcopi  de  voluntate 
ejus.  Icard , De  Regularibus , n.  40 2. 

639.  iEtas  pro  admissione  novitioruin  regula  gene- 
rali determinata  non  est.  Attamen  puellae,  licet  olim  ad  habi- 
tum recipi  possent  post  expletum  annum  duodecimum,  hodie 
non  possunt  vestiri  habitu  religionis,  nisi  habeant  decem  et 
quinque  annos  completos,  ut  declaravit  S.  C.  Episc.  et  Regul., 
23  Maii  1659,  apud  Ferraris , v.  Moniales , art.  1,  n . 72.  Ex 
Normis  S.  Cong.  Episc.  et  Reg.,  minores  quindecim  annorum 
aetate  sine  dispensatione  S.  Sedis  admitti  non  possunt  in  In- 
stitutum. 

640.  I>e  novitiatus  «Juratione.  Olim  licitum  erat,  sed 
ex  consensu  tum  religionis,  tum  novitii,  tempus  novitiatus 
breviare,  sed  Cone.  Trid.,  sess.  XXV,  cap.  15,  De  Regul.,  hac 
in  re  sequentia  statuit : “ In  quacumque  religione  tam  viro- 
rum quam  mulierum  professio  non  fiat  ante  decimum  sextum 
annum  expletum,  nec  qui  minori  tempore  quam  per  annum 
post  susceptum  habitum  in  probatione  steterit,  ad  professio- 
nem admittatur.  Professio  autem  sic  facta  sit  nulla,  nullam- 
que  inducat  obligationem  ad  alicujus  regulae,  vel  religionis, 
vel  ordinis  observantiam  aut  ad  alios  quoscumque  effectus.” 

Juxta  institutorum  variam  naturam,  novitiatus  quandoque 
protrahitur  ad  duos  annos.  Unius  vero  anni  continui  et  inte- 
gri tempus  absolute  requiritur  pro  quolibet  instituto  ad  vali- 
ditatem professionis.  Normce , art.  72. 

Annus  ille  incipit  non  a die  ingressus  in  monasterium, 
sed  a momento  susceptionis  habitus.  Excipitur  casus  quo 
aliud  praescribitur  in  religione  approbata  a Sancta  Sede,  ut  in 
Societate  Jesu  ; in  hoc  ordine,  no  vitiatus  incipit  a momento 
quo  postulans  in  novitiorum  consortium  admittitur,  Suarez , 
lib.  Vt  De  Religione. 

641,  Hic  annas  debet  esse  integer  et  completas. 

Unde  si  quis  hodie  hora  septima  matutina  habitum  suscipiat, 
non  potest  anno  sequenti  ante  horam  septimam  ejusdem  diei 
professionem  edere.  Die  8 Jan.  1886,  S.  C.  Concilii  nullam 
declaravit  professionem  emissam  ante  complementum  anni, 
licet  una  tantum  hora  deesset. 

S.  Pius  Y novitiis  dominicanis  concessit  ut  in  articulo 
mortis,  judicio  medici,  professionem  emittere  possent  ante 
finem  novitiatus,  “ ita  tamen  quod  ipsae  moniales  novitiae  sic 
decedentes,  indulgentiam  et  alias  gratias,  quas  moniales  vere 
professae  decedentes  consequuntur,  consequi  possint.”  Ex  his 
verbis  sequitur  professionem  effectus  suos  non  producere  nisi 
quoad  gratias  spirituales.  Unde  si  convalescat  novitia,  durante 
novitiatus  tempore,  monasterium  relinquere  potest ; finito 
probationis  anno,  si  perseveret,  professionem  renovare  debet. 
Hoc  privilegium,  vi  communicationis  privilegiorum,  commune 
est  omnibus  ordinibus  qui  cum  Fratribus  Praedicatoribus  com- 
municant. 

642.  Requiritar  annas  non  interruptas.  Annus 
novitiatus  interrumpitur  diversis  modis  : 

1°  Si  novitius  e conventu  exeat  cum  animo  deliberato 
hanc  religionem  deserendi,  licet  aliam  ingredi  velit.  Hinc 
requiritur  a)  animus  religionem  deserendi;  ex  defectu 
hujus  conditionis  non  interrumpitur  novitiatus  illius  qui  de 
superioris  licentia  aut  mandato,  justa  de  causa,  extra  mona- 
sterium degit,  modo  sub  obedientia  superioris  maneat.  Quoad 
instituta  votorum  simplicium,  longe  strictius  accipi  videtur 

ratio  anni  continui,  ita  ut  interrumperetur  novitiatus  ab  eo 
qui  justas  ob  causas  et  cum  licentia  praelati  per  24  horas 
abfuisset,  nec  posset  sine  venia  S.  Sedis,  exeunte  anno,  valide 
fieri  professio.  Ita  Battandier  et  plures  alii  apud  Appel- 
tern , Comp.  Jur.  Reg p.  56,  nota,  b)  Kequiritur  exitus  e 
claustro;  ex  defectu  hujus  conditionis,  non  interrumpitur 
novitiatus,  si  novitius  intra  monasterii  septa  maneat.  S.  C- 
Concilii , 19  Sept.  1772. 

2°  Si,  retento  habitu,  novitius  per  longum  tempus  extra 
monasterium,  sine  superiorum  licentia,  permaneat. 

3°  Si  novitius  dimittatur  et  habitu  spolietur,  dummodo 
tamen  monasterium  jam  egressus  sit.  Si  enim  antequam 
egrediatur,  superior  animum  mutet  et  illi  restituat  habitum, 
annus  non  censetur  interruptus.  Cf.  Piat , De  Jure  Regule 
part.  II,  cap . 2. 

643.  Requiritur  ut  novitiatus  fiat  in  habitu  reli- 
gioso, nam  Concilium  Trid.,  loco  citato,  praecipit  non  esse 
ad  professionem  admittendum  “ eum  qui  minori  tempore  quam 
per  annum  post  susceptum  habitum  in  probatione  steterit.” 

Ab  hac  lege  eximuntur  novitii  Societatis  Jesu,  ex  privi- 
legio apostolico. 

“ 1°  In  institutis  votorum  simplicium,  annus  novitiatus,  ubi 
unicus  est,  dicari  omnino  debet  sub  directione  magistrae  novi- 
tiarum,  formationi  spiritus,  studio  constitutionum,  orationi, 
institutioni  circa  vota  et  virtutes,  exercitationibus  opportunis 
ad  emendationem  defectuum,  ad  compescendas  passiones  et  ad 
virtutes  acquirendas.  Praeterea  novitiae  applicari  non  debent 
studiis  litterarum  aut  artium,  nec  exterioribus  operibus  insti- 
tuti. 

2°  Ibi  duo  sunt  novitiatus  anni,  horum  primus  prorsus  insumi 
debet  ut  unicus  de  quo  supra.  In  secundo  autem  anno,  novi- 
tiae semper  sub  directione  et  vigilantia  magistrae,  studiis  vel 
aliis  operibus  instituti  moderate  vacare  poterunt ; sed  in  ipsa 

novitiatus  domo  et  non  extra  eam,  nisi  graves  rationes  aliter 
suadeant.”  Normce,  art.  73,  74. 

644.  Quoad  locum  novitiatus,  in  Italia  et  insulis  adja- 
centibus, novitiatus  peragi  debet  in  conventibus  a S.  Sede 
designatis,  juxta  constitutionem  Regularis  disciplinae  Cle- 
mentis VIII. 

In  aliis  regionibus  auctores  communiter  docent  non  requiri 
ut  novitiatus  peragatur  in  conventu  a S.  Congregatione  desi- 
gnato. Appeltern , Comp . Jur.  Reg .,  pag.  62. 

Quod  instituta  a S.  Sede  approbata,  “ novitiae  traducere 
debent  integrum  tempus  in  domo  ad  hoc  probata  a Sacra 
Congregatione. — Necesse  non  est  novitiatus  locum  consti- 
tuere in  domo  principe,  in  qua  residet  moderatrix  generalis. 
Sufficit,  imo  omnino  expedit,  designare  ad  hoc  domum  quae 
ad  novitiarum  institutionem  aptior  videtur. — Institutum  non 
adstringitur  ad  habendum  unicam  domum  novitiatus. — Atta- 
men ad  erigendam  novam  domum  novitiatus,  et  ad  transfe- 
rendum novitiatum  jam  existentem  in  aliam  domum,  requi- 
ritur beneplacitum  S.  Sedis.”  Normce  S . C. . EE.  et  RR.t  art . 
76,  88,  89,  90. 

645.  « Finito  tempore  novitiatus,  superiores  novitios 
quos  habiles  invenerint  ad  profitendum  admittant,  aut  e 
monasterio  eos  ejiciant.”  Trid .,  sess.  XXV , cap.  16,  De 
Regularibus . 

Attamen  ex  constitutionibus  approbatis  a Sancta  Sede,, 
potest  longius  tempus  requiri,  uti  in  Societate  Jesu  quam  in 
eodem  capite  Patres  Tridentini  excipiunt. 

In  institutis  votorum  simplicium  a S.  Sede  approbatis,  u ex 
justa  causa  et  cum  voto  deliberativo  consilii  generalis,  novitia- 
tus prorogari  potest,  in  casibus  particularibus,  sed  non  ultra 
tres  menses.”  Normce , art.  75. 

646.  Jtiovitii,  dum  novitiatum  agunt,  non  tenentur* 
per  se  ad  observantiam  regularum  et  praeceptorum  commu- 
nitatis, quia  haec  obligatio  oritur  ex  votis ; per  accidens 

tamen  tenentur,  quia  " qui  similem  cum  aliis  vitam  susci- 
piunt, similem  sentiant  in  legibus  disciplinam.”  Praeterea, 
nisi  novitii  regulas  ordinis  observent,  non  satis  probarent 
ordinem,  nec  ordo  ipsos,  et  ex  transgressionibus  repetitis 
orirentur  scandalum,  confusio  et  perturbatio  magna  in  ordine. 
Tandem  novitii  regulas  spernentes  perderent  suam  supernam 
vocationem  ad  quam  forte  vocantur ; quod  certe  fieri  nequit 
sine  peccato. 

647.  NoTitii,  toto  tempore  quo  sunt  in  stata  proba* 
tionfts,  subjacent  jurisdictioni  praelati  religionis  : hinc  supe- 
rior regularis  no  vitiis  praecipere  potest  ea  quae  potest  episco- 
pus subditis  injungere,  et  illos,  si  delinquant,  poenis  sive 
spiritualibus,  sive  temporalibus  punire. 

In  institutis  votorum  simplicium,  “ tempore  tirocinii  novi- 
tiae  subjiciuntur  directioni,  correctioni  et  vigilantiae  magistrae 
novitiarum.  Ipsis  non  liceat  una  cum  professis  commorari, 
nisi  in  choro,  in  ecclesia,  in  processionibus,  et  in  coenaculo 
causa  refectionis.  Non  eis  permittatur  sorores  professas 
exeuntes  domo  comitari. — Praeter  magistram  et  sub-magis- 
tram  aliae  sorores  professae  non  habitent  intra  septa  novitiatus. 
Multo  minus  in  eisdem  septis  concludantur  sorores  professae, 
quae'  correctione  vitae  indigent  vel  culparum  poenas  luere 
debent.”  Normce , art . 85,  86. 

648.  Novitii  semper  habent  libertatem  redeundi 
ad  sseculum.  Ad  tuendam  hanc  libertatem  plura  sunt  in 
sacris  canonibus  statuta,  praesertim  in  capitibus  16,  17,  18* 
sess.  XXY,  Cone.  Trid. 

1°  In  prima  parte  capitis  16,  declarantur  irritae  donatioues, 
contractus  et  pactiones  factae  anovitiis,  etiam  cum  juramento, 
in  favorem  cujuscumque  causae  piae  ante  completum  deci- 
mum novitiatus  mensem.  Quod  si  factae  fuerint  intra  dnos 
menses  proximos  professioni,  firmitatem  non  obtinent,  nisi 
obtenta  fuerit  episcopi  vel  ejus  vicarii  licentia,  et  secuta 
fuerit  professio.  Hinc  si  novitius  religionem  deserat  vel 

moriatur  antequam  professionem  emittat,  renuntiationes  et 
donationes  sunt  nullae. 

Haec  dispositio  Tridentina  applicari  nequit  : 

a)  Renuntiationibus  et  contractibus  peractis  ante  novi- 
tiatum,  etiamsi  initi  fuerint  intuitu  religionis.  Cum  enim 
agitur  de  quadam  lege  irritante,  oportet  sequi  strictam  inter- 
pretationem ; 

b)  Dispositionibus  revocabilibus,  uti  sunt  testamenta.  Si 
novitius  instituat  alium  haeredem  quam  monasterium,  in  quo 
novitiatum  agit,  haeres  institutus  non  consequitur  haeredita- 
tem  nisi  post  professionem  ; et  in  casu  quo  haeres  moriatur 
ante  professionem,  testamentum  est  nullum,  et  per  profes- 
sionem omnia  bona  cedunt  monasterio  ab  intestato,  dummodo 
agatur  de  religione  quae  six  capax  possidendi ; 

c)  Donationibus  et  eleemosynis  a novitio  pauperibus, 
monasterio  vel  locis  piis  factis,  modo  modicae  sint,  spectatis 
bonis  novitii. 

d)  Hanc  dispositionem  Concilii  Tridentini  doctores  appli- 
cant ad  beneficia  ecclesiastica  ; hinc  beneficiatus  qui  ingres- 
sus est  religionem,  non  potest  in  novitiatu  suum  beneficium 
resignare  ante  decimum  mensem  no  vitiatus,  et  renuntiatio 
vim  habet  post  emissam  professionem. 

Cum,  ex  decreto  S.  Congregationis  super  Statu  Regularium, 
diei  19  Martii  1857,  in  monasteriis  virorum,  novitii  non 
debeant  admitti  ad  professionem  solemnem  antequam  per 
triennium  saltem  in  votis  simplicibus  steterint,  non  possunt 
renuntiationes  facere  ante  duos  menses  qui  professionem 
solemnem  praecedunt. 

2°  In  secunda  parte  capitis,  Cone.  Trid.  prohibet  parentibus, 
propinquis  et  curatoribus  quidquam  de  bonis  novitii  praeter 
victum  et  vestitum  dare  monasterio,  “ ne  hac  occasione  dis- 
cedere nequeat,  eo  quod  totam  vel  majorem  partem  substantiae 
suae  monasterium  possideat ; nec  facili,  si  discesserit,  id  recu- 
perare possit.”  Quod  si  quid  collatum  fuerit,  praecipit  Conci- 

lium  “ ut  abeuntibus  ante  professionem  omnia  restituantur 
quae  sua  erant ; quod  ut  recte  fiat,  episcopus,  etiam  per 
censuras  ecclesiasticas,  si  opus  fuerit,  compellat.” 

3°  In  capite  17,  mandatur  quod  virgines  non  debent  admitti 
ad  habitum  et  ad  professionem  antequam  earum  voluntatem 
exploraverit  episcopus.  Hinc  superiorissa  tenetur  episcopum 
certiorem  facere,  mense  ante  habitus  susceptionem  et  profes- 
sionem ; quod  si  negligenter  omiserit  ab  officio  suspenditur. 

4°  In  capite  18,  excommunicantur  qui  quamcumque  mulie- 
rem, praeterquam  in  casibus  a jure  expressis,  invitam  cogunt 
ad  ingrediendum  monasterium,  vel  ad  suscipiendum  habitum, 
vel  ad  emittendam  professionem,  et  qui  ad  hoc  consilium, 
auxilium  vel  favorem  dederunt.  Sebastianelli , De  Regula - 
ribust  tit . IV , n.  327. 

649.  In  institutis  votorum  simplicium  valet  disposi- 
tio tridentina  de  voluntate  puellarum  exploranda  antequam 
ad  habitum  vel  professionem  admittantur. 

“ Propterea  superiorissa  tenetur  certiorem  facere  episco- 
pum ante  mensem  de  vestiendis  et  de  admittendis  ad  primam 
votorum  emissionem. — Antequam  postulans  ad  novitiatum 
admittatur,  praefecta  convenire  potest  cum  ipsa  et  cum  ejus 
parentibus  sive  tutoribus  de  expensis  solvendis  pro  victu  et 
vestitu  usque  ad  professionem.— Pecunias,  indumenta,  supel- 
lectilem et  res  alias  quas  postulans  secum  affert,  praefecta 
diligenter  adnotet  et  custodiat,  ut  omnia  reddantur  ipsi  postu- 
lanti si  exeat  ab  instituto,  non  emissa  professione.  Ut  cau- 
tum sit  libertati  tum  candidatae,  tum  etiam  instituti,  non 
probantur  actus  donationis  quibus  candidata  dominium  rerum 
suarum  transferat  ad  institutum,  antequam  professionem 
votorum  emiserit.”  Normce  S.  C.  Episc . et  Reg .,  art.  80, 
81,  82,  83,  84. 

650.  Quoad  privilegia  no  vitiorum,  quatenus  compa- 
rantur clericis,  novitii  gaudent  privilegio  canonis  et  fori,  par- 
ticipant indulgentias  atque  privilegia  specialiter  concessa 

religioni,  et  a proprio  praelato  sui  Ordinis  absolvi  possunt  a 
* reservatis,  juxta  facultates  regularibus  concessas. 

651.  Recensite  Juris  dispositiones  relate  ad  novi- 
tiatam  obligant  ordines  religiosos  pro  quibus  fuerunt  latae. 
Attamen  Sacra  Congregatio  Episc.  et  Regul.,  quae  approbat 
constitutiones  congregationum  religiosarum,  praedictas  juris 
dispositiones  introducit  in  earum  constitutionibus.  Normae 
quas  praefata  Congregatio  edidit  circa  modum  procedendi  in 
approbandis  novis  institutis,  et  quarum  articulos  plures  retu- 
limus, clare  manifestant  eam  esse  Sedis  Apostolicae  mentem, 
ut  scilicet  in  posterum  instituta  religiosa  assimilentur  ordini- 
bus formalibus. 


TITULUS  IV 


DE  1‘ROFESSIONE  RELIGIOSA 

Elapso  probationis  tempore,  superiores  novitios  quos  ad 
profitendum  habiles  invenerunt,  ad  vota  admittant. 

652.  Professio  religiosa  definiri  potest : Promissio 
libere  facta  et  legitime  acceptata,  qua  quis  iu  debita  aetate 
constitutus,  post  tempus  probationis  expletum,  tribus  votis 
substantialibus  Deo  se  adstringit  in  religione  ab  Ecclesia 
approbata.  Fervaris , v.  Professio  regularis . 

653.  Professio  est  simplex  vel  solemnis.  Prior  est 
illa  in  qua  emittuntur  vota  simplicia ; posterior  vero  habetur 
ubi  vota  sunt  solemnia. 

Alia  est  professionis  divisio  in  expressam  et  tacitam . 
Expressa  est  ea  quae  verbo,  scripto,  vel  alio  signo  consensum 
sufficienter  manifestante,  exprimitur ; tacita  vero  est  ea  quae 
deducitur  ex  quibusdam  factis. 

654.  Jure  Decretalium, professio  tacita  ver  ifieaba» 
tur  1°  quando  quis,  in  religione  in  qua  habitus  no  vitiorum 
erat  distinctus  ab  habitu  professorum, expleto  probationis  anno, 
assumebat  habitum  professorum  et  ilium  deferebat  per  tri- 
duum ; 2°  per  gestationem  habitus  professorum  per  tempus  a 
jure  requisitura,  si  habitus  novitiorum  ab  habitu  professorum 
non  erat  distinctus ; 3°  quando  quis,  assumpta  veste  profes- 
sorum, actibus  propriis  professorum  se  ingerebat. 

Professio  tacita  fuit  abrogata  pro  monasteriis  virorum, 
decreto  Sacrae  Cong.  super  Statu  Kegulariuui,  12  Julii  1858, 
in  quo  statuitur  “ ad  valide  emittenda  vota  solemnia  post 
vota  simplicia  requiri  professionem  expressam  et  ideo  pro- 
fessionem tacitam  omnino  abrogatam  esse.”  Ergo,  concludit 
Piat,  De  Jure  Regularium,  vol . I,  part . II,  cap,  4,  cum 

illud  decretum  sit  correctorium  juris  antiqui  et  strictse  inter- 
pretationis, professio  tacita  non  censetur  abrogata  pro  monia- 
libus  et  pro  votis  simplicibus  virorum. 

655.  Professio  simplex  praecedit  professionem  sim- 
plicem. 

1°  Ex  litteris  S.  C.  super  Statu  Regularium  19  Martii  1857, 
novitii,  post  probationem  legitime  peractam,  debent  emittere 
vota  simplicia  in  quibus  per  triennium  remanere  debent ; eo 
elapso,  ad  professionem  votorum  solemnium  admitti  poterunt. 
Dari  potest  exceptio  pro  casu  quo  emittens  professionem 
ligaretur  matrimonio  tantum  rato ; tunc  ab  Apostolica  Sede 
obtineri  posset  dispensatio. 

2°  Ex  decreto  7 Feb.  1862,  pro  nulla  habenda  est  professio 
votorum  solemnium,  non  praemissa  professione  votorum  sim- 
plicium. 

3°  Poterit  Superior  Generalis,  vel  superior  provincialis,  ex 
justis  et  rationabilibus  causis,  professionem  votorum  solem- 
nium differre,  non  tamen  ultra  aetatem  annorum  vigenti  quin- 
que expletorum.  Si  vero  provinciales  non  habeantur  in  ordine, 
facultas  differendi  professionem  votorum  solemnium  attri- 
buitur superiori  domus,  de  consensu  tamen  magistri  no  vitio- 
rum et  duorum  religiosorum  qui  in  ordine  aliquo  gradu  sunt 
insigniti. 

656.  Circa  interpretationem  illius  decreti,  plura 

dubia  orta  sunt,  ad  quorum  solutionem  prodiit  decretum 
Sanctissimus  12  Jun.  1858  : 

“ 1°  Yota  simplicia,  de  quibus  agitur,  perpetua  erunt  ex 
parte  voventis,  utpote  quae  tendunt  ad  emittenda  deinde  vota 
solemnia,  in  quibus  perfectionem  et  complementum  accipient. 

2°  Eorumdem  votorum  simplicium  dispensatio  reservata 
est  Romano  Pontifici,  cui  professi,  gravibus  urgentibus  causis, 
preces  porrigere  poterunt. 

3°  Verum  eadem  simplicia  vota  solvi  etiam  possunt  ex 

parte  ordinis , in  actu  dimissionis  professorum,  ita  ut,  data 
dimissione,  professi  ab  omni  dictorum  votorum  vinculo  et 
obligatione  eo  ipso  liberi  fiant. 

4°  Facultas  autem  dimittendi  professos  votorum  simpli- 
cium de  quibus  agitur,  spectat  ad  Magistrum  Generalem 
ordinis  cum  suo  consilio  generali.  Idem  Magister  Generalis 
cum  suo  consilio  generali  poterit  in  casibus  extraordinariis, 
et  praesertim  pro  regionibus  et  locis  longinquis,  ad  dimissio- 
nem decernendam  subdelegare  religiosos  probos  et  prudentes, 
<jui  saltem  tres  esse  debent. 

5°  Licet  ad  decernendam  dimissionem  neque  processus, 
neque  judicii  forma  requiratur,  sed  ad  eam  procedi  possit, 
sola  facti  veritate  inspecta,  tamen  superiores  procedere  debent 
summa  charitate,  prudentia,  et  ex  justis  et  rationabilibus 
causis,  quacumque  humana  affectione  remota ; secus  eorum 
conscientia  graviter  onerata  remaneat.  Nemo  autem,  ex  causa 
infirmitatis  post  professionem  votorum  simplicium  super- 
ventae, dimitti  poterit. 

6°  Professi  dictorum  votorum  simplicium  participes  erunt 
omnium  gratiarum  et  privilegiorum  quibus  professi  votorum 
solemnium  in  memorato  ordine  legitime  utuntur,  fruuntur  et 
gaudent. 

7°  Superiores  regulares  ad  quos  spectat,  concedere  poterunt 
hujusmodi  professis  litteras  dimissorias  tantum  ad  primam 
tonsuram  et  ad  ordines  minores,  servatis  tamen  de  jure  ser- 
vandis, et  praesertim  quae  circa  ordinationem  regularium  ab 
Apostolica  Sede  praescripta  sunt. 

8°  Anni  professionis,  qui  in  dicto  ordine  requiruntur  ut 
quis  voce  activa  et  passiva  gaudeat,  et  ad  officia  admitti 
possit,  a die  emissionis  votorum  simplicium  computantur  ; 
et  professi  votorum  simplicium  suffragium  habent  in  actis 
capitularibus  sui  couventus,  quatenus  et  prout  habent  solem- 
niter  professi. 

9°  Professi  votorum  simplicium  dominium  radicale,  ut 
aiunt,  suorum  bonorum  retinere  poterunt ; sed  eis  omnino 
interdicta  est  eorum  administratio,  et  reddituum  erogatio, 
atque  usus.  Debent  propterea  ante  professionem  votorum 
simplicium  cedere,  pro  tempore  quo  in  eadem  votorum  sim- 
plicium professione  permanserint,  administrationera,  usum- 
fructum  et  usum  quibus  eis  placuerit,  et  etiam  suo  ordini,  si 
ita  pro  eorum  libitu  existimaverint. 

10°  Professi  votorum  simplicium  debent  in  domibus  pro- 
fessorii et  studiorum  remanere,  et  vitam  communem  per- 
fectam observare. 

11°  Ad  valide  emittenda  vota  solemnia  post  vota  simplicia 
requiritur  professio  expressa,  et  ideo  professio  tacita  omnino 
abrogata  est.” 

657.  Apud  moniales  votorum  softemnium  eadem 
viget  disciplina*  Ex  decreto  Perpensis  3 Maii  1902, 
expleta  probatione,  novitiae  emittunt  vota  simplicia  et  ad 
professionem  solem  nem  non  admittuntur  nisi  per  triennium 
integrum  in  votis  simplicibus  steterint. 

Poterit  professio  solemnis  differri  ex  justis  et  rationabilibus 
causis,  non  tamen  ultra  aetatem  annorum  viginti  quinque 
expletorum. 

Ad  dimittendas  e monasterio  professas  votorum  simpli- 
cium, recurrendum  erit  in  singulis  casibus  ad  S.  Sedem, 
distincte  exponendo  graves  causas  quae  dimissionem  suadere 
seu  exigere  videantur. 

658.  In  institutis  votorum  simplicium  quorum  con- 
stitutiones hodie  approbantur  a S.  Congregatione  Episc.  et 
Reg.,  novitiae,  expleto  novitiatu,  non  statim  ad  vota  perpetua 
admittuntur. 

“ Tria  vota  emittuntur  ad  annum  per  periodum  trium  anno- 
rum minimum,  et  sex  annorum  ut  maxime. — Post  tres  annos 
votorum  annualium  fieri  potest,  si  instituto  placet,  alia  pro- 
fessio triennalis ; ita  prorsus  ut  universa  periodus  votorum 

temporaneorum  extendatur  ad  sex  annos  maximum. — Elapso 
tempore  votorum  temporaneorum  in  constitutionibus  praefi- 
nito, soror  admittenda  est  ad  vota  perpetua  si  digna  est ; si 
secus,  ab  instituto  dimittatur.”  Normae  S . C . Episc.  et  Reg ., 
art.  103,  104,  105. 

659.  Ut  valeat  professio  tria  requiruntur: 

1°  Capacitas  profitentis  quae  tria  involvit,  nempe  a)  aeta- 
tem legitimam,  b)  carentiam  impedimenti,  c)  praeviam  proba- 
tionem saltem  per  unum  annum. 

2°  Consensus  plenus  atque  perfectus  voventis.  Hinc  pro- 
fessio inducta  ex  vi  et  dolo  nulla  est  jure  naturali;  professio 
inducta  ex  metu  est  nulla  jure  positivo.  Ut  professio  decla- 
retur nulla  ex  capite  metus,  oportet  ut  metus  sit  gravis, 
injustus,  externus  et  ad  extorquendum  consensum  incussus. 

3°  Acceptatio  ex  parte  religionis,  id  est  per  superiorem, 
legitimum  sub  poena  nullitatis. 

4°  In  institutis  votorum  simplicium  a S.  Sede  approbatis, 
praescribitur  ante  primam  professionem,  a)  exercitia  spiri- 
tualia per  decem  dies;  b)  dispositio  bonorum;  c)  quoad 
sorores,  episcopalis  exploratio.  Normae , art.  96,  97,  98. 

660.  Cujus  est  admittere  ad  professionem  ? 

1°  Quoad  viros  religiosos , triplex  datur  sententia.  Prima 
docet  de  jure  communi  admissionem  ad  solum  pertinere 
praelatum  religionis,  absque  ullo  capituli  conventualis  inter- 
ventu. Quia  actus  receptionis  ad  professionem  est  actus 
jurisdictionis,  ideoque  ab  illo  tantum  poni  vel  exerceri  potest, 
qui  totam  communitatem  repraesentat,  utpote  qui  ab  ea 
potestatem  ipsam  regendi  accepit.  In  favorem  hujus  opi- 
nionis allegatur  Cone.  Trid.,  sess.  XXV,  cap.  16,  DeKegula- 
ribus. 

Secunda  sententia  docet  hanc  potestatem  de  jure  com- 
muni residere  apud  superiorem  simul  et  capitulum. 

Tertia  sententia  distinguit  inter  professionem  simplicem  et 

solemnem.  Quoad  simplicem  professionem , requiritur  con- 
sensus tum  superioris  regularis,  tum  majoris  partis  commu- 
nitatis novitiatus.  Quoad  solemnem  professionem , praelatus 
audire  quidem  debet  capitulum  conventuale  ad  sui  instructio- 
nem, sed  non  tenetur  ejus  resolutioni  stare.  Piat , De  Jure 
Regul.,  vol . I,  pars  II,  c . 4. 

2°  Apud  moniales  stricte  dictas  admissio  tum  ad  profes- 
sionem simplicem,  tum  ad  professionem  solemnem,  salvo 
episcopi  jure  de  examinandis  monialibus  ante  earum  profes- 
sionem, pertinet  ad  superiorissam  instituti,  quae  audire  debet 
capitulum  conventuale  ad  suam  instructionem,  sed  non  tene- 
tur ejus  sententiae  stare.  S.  Cong . Episc . et.  Reg.,  28  Jul. 
1902. 

3°  Quoad  congregationes  religiosas  a S.  Sede  approbatas, 
statutum  est  in  constitutione  Conditce  a Christo  Ecclesice : 
**  Candidatos  ad  profitenda  vota  admittere,  partes  sunt  Prae- 
sidum  sodalitatum,  integra  tamen  episcopi  facultate  ut  cum 
de  fceminis  agitur,  eas...  ante  professionem  emittendam  ex 
officio  exploret.” 

661.  Professio  emittenda  est  in  manibus  superio- 
ris. 

1°  Quoad  viros  regulares,  professio  tum  simplex,  tum 
solemnis  emittenda  est  in  manibus  superioris  provinciae, 
ejusve  delegati,  nisi  in  aliquo  ordine  aliter  statutum  sit. 

2°  Quoad  moniales  stricte  dictas , emittunt  professionem 
vel  in  manibus  praelati  regularis  cui  subeunt,  vel  episcopi 
loci  ejusve  delegati. 

3°  In  institutis  votorum  simplicium  a S.  Sede  approba- 
tis, “ professio  fieri  dicatur  in  manibus  moderatricis,  vel  soro- 
ris ad  hoc  ab  ea  deputatae,  acceptantis  nomine  instituti.” 
Normae,  art.  101. 

662.  Apud  muliere*  novitia  non  admittitur  ad 
professionem  antequam  dotem  solvat. 

1°  Disciplina  hodierna  Sacrae  Cong.  Episc.  et  Keg.,  in  appro- 

bandis  constitutionibus  piorum  institutorum,  est  ut  novitia 
ad  profitendum  non  admittatur  quin  aliquam  dotem  solvat,  a 
qua  lege  dispensari  potest  a Sancta  Sede.  “ Periculosa  vide- 
tur facultas  imminuendi  dotes,  vel  ab  eis  dispensandi,  quae 
•conceditur  moderatrici  generali.”  S.  G.  Epiae,  et  Reg .,  27 
Julii  1860. 

2°  Quantitas  dotis  pro  monialibus  determinari  nequit,  quia 
in  ea  praefigenda  respectus  haberi  debet  expensarum  quae  pro 
cujuslibet  sustentatione  necessariae  sunt.  “ Expedit  ut  dos 
aequalis  pro  omnibus  constituatur.”  Decretum  S.  C.  E pise,  et 
Regni .,  11  Julii  1860. 

3°  Dos  solvitur  in  professione  : “ Dos  taxetur  quidem  ante 
^yrocinium,  sed  non  persolvatur  nisi  quando  vota  emissa 
fuerunt.”  Decretum  14  Maii  1848. 

4°  Dos  illa,  a sororibus  juxta  constitutiones  solvenda,  inves- 
tienda erit  bonis  stabilibus  et  fructiferis,  et  nequit  alienari 
sine  licentia  Sanctae  Sedis. 

5°  Per  professionem  simplicem,  monialis  conservat  domi- 
nium radicale  suae  dotis.  Hinc  si  e monasterio  egrediatur,  dos 
integra  ei  restituenda  est.  Attamen  conventus  retinere  potest 
aliquam  partem,  ratione  expensarum  quae  factae  sunt  ad 
sustentationem  monialis,  dum  in  conventu  commorata  est. 
8.  G.  Episc.  et  Regul 22  Maii  1895. 

6°  Per  professionem  solemnem,  monasterium  acquirit 
dominium  definitivum  dotis;  hinc  si  monialis  egrediatur, 
dotem  repetere  nequit.  Guide  Canonique9  pag . 87  et  seq. ; 
Normce , art.  91  et  seq . 

663.  Professio  religiosa  plores  habet  effectus. 

1°  Professione  profitens  constituitur  in  statu  religioso, 
proindeque  ad  vota  sua  religiosa  obligatur. 

2°  Professus  religioni  ligatur  et  religio  professo,  ita  ut  etiam 
mutuo  consensu  illud  vinculum  dissolvi  non  possit. 

3°  Professus  sui  juris  non  manet,  sed  sub  dominio  et  potes- 
tate religionis  incorporatur  tanquam  verum  et  politicum  ejus 

membrum.  Exinde  sequitur  a)  quod  superior  religionis  jus 
habet  praecipiendi  religioso,  et  hic  ex  justitia  tenetur  obedire  ^ 
b)  religio  tenetur  illum  alere  et  gubernare  tam  in  tempora- 
libus quam  in  spiritualibus;  c)  quidquid  acquirit  professus, 
monasterio  acquirit,  si  istud  sit  possidendi  capax;  d)  in 
monasterio  manere  debet,  nisi  de  licentia  superioris  licite  ad 
tempus  extra  moretur. 

4°  Professus  liberatur  a patria  potestate.  Haec  liberatio 
intelligenda  est  de  eis  quae  professum  gravant,  non  de  eis  qu® 
ipsi  favent : hinc  professus  conservat  sua  jura  ad  haereditatem, 
sed  bona  acquirit  non  pro  se  sed  pro  monasterio. 

5°  Professus  satisfacit  pro  peccatis,  et  remissionem  poena- 
rum temporalium  obtinet.  Unde  professio  quamdam  simili- 
tudinem cum  baptismo  habet,  in  quantum  a poena  pro  pec- 
catis debita  plenarie  liberat,  ita  ut  si  professus  tunc  morere- 
tur, ipsius  anima  statim  ad  paradisi  gloriam  evolaret : unde 
a S.  Patribus  professio  religiosa  dicitur  secundum  baptisma. 
Piat , De  Jure  Regul .,  vol.  /,  pag.  183. 

6°  Professio  aufert  irregularitatem  ex  defectu  natalium 
ortam,  in  ordine  ad  suscipiendos  sacros  ordines,  non  vero 
praelaturas  et  dignitates  intra  religionem. 

7°  Professio  extinguit  omnia  vota  in  saeculo  emissa,  quia 
in  professione  eminenter  continentur. 

8°  Professio  solemnis  dissolvit  matrimonium  ratum  tan- 
tum et  irritat  matrimonium  contrahendum. 

664.  Obligatio  professionis  quoad  votam  castita- 
tis. Professus  tenetur  sese  abstinere  ab  omni  actu  venereo 
tum  interno,  tum  externo.  Ad  castitatem  servandam  novo 
titulo,  scilicet  religionis,  sese  obligavit,  ita  ut  violatio  casti- 
tatis in  regularibus  duplicem  malitiam  habeat,  unam  contra 
castitatem,  aliam  contra  religionem. 

665.  Obligatio  professionis  quoad  votum  pauper- 
tatis. Professus  non  habet  usum  independentem  et  liberum 

bonorum  pretio  aestimabilium ; haec  obligatio  communis  est 
omnibus  professis,  sive  vota  solemnia,  sive  simplicia  emise- 
rint. At  vero  distinguendum  est  inter  votum  solemne  pau- 
pertatis et  votum  simplex. 

1°  Professus  voti  simplicis  paupertatis  conservat  domi- 
nium radicale  suorum  bonorum.  Si  quaeratur  quid  sit  domi- 
nium radicale,  sciendum  est  quod  in  dominio  “ distingui 
potest  1°  purum  et  nudum  jus,  seu  mera  capacitas,  2°  plena 
potestas  ad  exercitium,  seu  evolutio  juris.  Primum  dici  potest 
dominium  in  radice  sua, seu  dominium  radicale.  Secundum  dici 
potest  plenum  dominium  in  sensu  juridico,  quo  quis  potest 
libere  uti  rebus  propriis  et  de  eis  disponere.”  Santi , Prcel . 
Jur.  Qan„  tom.  ///,  p.  285. 

a)  Professo  voti  simplicis  paupertatis  omnino  interdicitur 
bonorum ' suorum  administratio,  reddituum  erogatio  atque 
usus.  Debet  propterea  ante  professionem  cedere  administra- 
tionem  et  usum  quibus  ei  placuerit,  etiam  suo  instituto. 
S.  Cong.  Episc.  et  Reg.t  7 Feb.  1862. 

b)  Haec  cessio  vim  amittit  in  casu  egresshs  ab  instituto. 
S . C.  Episc . et  Regul .,  12  Julii  1861. 

c)  Imo  huic  cessioni  apponi  potest  conditio,  quod  sit  quan- 
doque revocabilis,  etiamsi  in  instituto  vovens  permanserit ; 
sed  professus,  durantibus  votis,  hoc  jure  revocandi  in  con- 
scientia uti  minime  poterit,  nisi  accedente  Apostolicae  Sedis 
placito.  S.  C [ Episc . et  Reg.y  20  Dec.  1761. 

d)  Professus  potest  acquirere  per  donationem  vel  testa- 
mentum, sed  tenetur  committere  alteri  administrationem 
horum  bonorum  quae  post  professionem  ei  obveniunt,  neque 
ei  licet  reddituum  erogationem  et  usum  retinere.  S . C.  Episc. 
et  Reg.,  12  Jul.  1861. 

e)  Potest  tamen  simpliciter  professus  de  dominio  per  tes- 
tamentum, cum  licentia  Superioris  Generalis,  per  actus  inter 
vivos  disponere,  nec  ei  vetitum  est,  de  licentia  ejusdem  Supe- 

rioris,  ea  proprietatis  acta  peragere  quae  a legibus  praescribun- 
tur. S.  G.  Epiae,  et  Reg .,  12  Jul . 1861. 

2°  Professus  voti  solemnis,  praeter  obligationem  non  utendi 
rebus  sine  superioris  licentia,  fit  perpetuo  inhabilis  ad  domi- 
nium et  proprietatem  bonorum  temporalium.  Potest  autem 
acquirere  per  donationes  inter  vivos  et  per  testamentum,  non 
proprio  nomine,  sed  nomine  sui  monasterii,  ita  ut  quidquid 
acquirit  monasterio  acquirat.  Hinc  Cone.  Trid.,  sess.  XXV, 
cap.  2,  De  Regul.,  mandat  ut  “ nemini  regularium  tam  viro^ 
rum  quam  mulierum  liceat  bona  immobilia  vel  mobilia,  cu- 
juscumque  qualitatis  fuerint  et  quovis  modo  acquisita,  tan- 
quam  propria,  aut  etiam  nomine  conventus,  possidere  vel 
tenere,  sed  statim  ea  superiori  tradantur,  conventuique  incor- 
porentur.” 

666.  Inliabilitas  ad  possidendum  afficit  professos, 
lion  autem  monasterium.  Ipsum  monasterium  potest 
possidere  res  mobiles  vel  immobiles  animo  dominii ; datur 
exceptio  pro  fratribus  Sti  Francisci,  Capuccinis  et  eis  qui 
minorum  de  Observantia  vocantur;  Cone.  Trid.,  sess.  XXV , 
cap.  III,  De  Reg . 

Cum  illa  incapacitas  sit  de  jure  ecclesiastico,  Summus 
Pontifex  ab  ea  dispensare  potest,  uti  de  facto  pluries  dispen- 
savit. 

1°  Quia  in  nonnullis  regionibus,  gubernia  civilia  ordinibus 
religiosis  denegant  jus  proprietatis  et  possessionis,  haec  autem 
jura  concedunt  religiosis  personis  quas  capaces  proprietatis 
habent,  Ecclesia  permisit  ut  proprietas  monasteriorum  in- 
scriberentur in  tabulis  publicis  nomine  duorum  vel  trium 
religiosorum,  qui  realiter  non  sunt  nisi  fiduciarii,  et  indulsit 
ut  civiliter  apparerent  uti  proprietarii,  et  ponerent  actus  qui 
nonnisi  a proprietariis  edi  valent.  In  hoc  sensu  referuntur 
plura  indulta  Saorae  Pcenitentiariae. 

Hinc  2°  non  adversatur  voto  paupertatis  peculium  quod 

in  pluribus  ordinibus  professis  erogatur.  Nomine  'peculii , 
intelligitur  aliquod  bonum  temporale  quod  a superiore  con- 
ceditur professo,  non  ad  proprietatem,  sed  ad  merum  usum 
facti  et  revocabiliter  ad  nutum  concedentis.  Concilium  Trid., 
loco  citato,  improbavit  peculia  religiosorum,  sed  consuetudo 
universalis  quae  adversatur  decreto  Tridentino  permittit  regu- 
laribus ut  habeant  peculium.  Sebastianelli , De  Regul n . 331. 

Peculium  generatim  constat  aliqua  summa  pecuniae  quae 
professo  traditur  ad  suas  quotidianas  expensas  pro  victu  et 
itinere,  etc. 

Quamvis  Sancta  Sedes  peculia  non  improbet,  attamen  ad 
licite  ea  habenda  statuitur  ut  religiosi  peculio  non  utantur 
nisi  ex  causis  justis  et  necessariis,  a Superiore  approbatis,  ac 
parati  sint  ad  peculium  exhibendum  superiori  ad  nutum 
ejusdem  superioris.  Item  inducitur  ut  in  monasterio  habea- 
tur  arca  in  qua  omnium  peculia  deponantur,  quae  hac  ratione 
vocatur  arca  peculiorum . 

Quia  perfectius  est  ut  professi  ne  peculium  quidem  reti- 
neant, Pius  IX,  per  organum  S.  Cong.  Episc.  et  iiegul.,  22 
Apr.  1851,  mandavit  ut  “ in  omnibus  novitiatus  domibus 
vita  perfecte  communis  introducatur.” 

667.  In  institntis  votorum  simplicium  a S.  Sede 
approbatis,  “ per  votum  simplex  paupertatis  sorores  renun- 
tiant juri  licite  disponendi  de  re  quacumque  temporali  sine 
venia  legitimorum  superiorum. — Prohibitum  est  sororibus 
retinere  per  seipsas  administrationem  bonorum  suorum  quo- 
rumcumque.— Propterea  ante  primam  votorum  emissionem 
disponere  debent  de  usu  et  usufructu  reddituum  vel  fructuum 
bonorum  suorum  quomodo  ipsis  placuerit,  et  etiam,  si  ita 
pro  earum  arbitrio  existimaverint,  in  favorem  sui  instituti. 
Debent  etiam  ante  prima  vota  cedere  administrationem  suo- 
rum bonorum  personae  vel  personis  sibi  bene  visis ; et,  si 
libere  velint,  etiam  proprio  instituto  praemonito  et  acceptanti. 
— -Cessio  administrationis,  usus  et  ususfructus  vim  amplius 

non  habebit  in  casu  egressus  ab  instituto ; quinimo  apponi 
poterit  conditio  quod  sit  quandocumque  revocabilis. — Revo- 
catio autem  et  etiam  mutatio  horum  actuum  cessionis  licite 
fieri  nequit  durantibus  votis  sine  licentia  Moderatricis  gene- 
ralis.— Dispositio  de  usu  et  usufructu  et  designatio  admini- 
stratoris fieri  possunt  per  actum  sive  publicum,  sive  priva- 
tum.— Professae  retinent  dominium  radicale  bonorum ; imo 
ipsis  prohibetur  se  abdicare  hoc  dominio  radicali  ante  profes- 
sionem votorum  perpetuorum  per  actus  inter  vivos. — Con- 
venit tamen  ut  omnes  et  singulae,  antequam  vota  temporanea 
primo  emittant,  de  suis  bonis  praesentibus  et  futuris  per  testa- 
mentum omnino  libere  disponant. — Ut  sorores  in  perpetuum 
professae  licite  se  spoliare  possint  dominio  radicali  omnium 
bonorum  suorum  per  actus  inter  vivos,  requiritur  licentia 
Apostolicae  Sedis. — Sorores  professae  tum  ad  faciendum,  tum 
ad  mutandum  testamentum  indigent  venia  Apostolicae  Sedis ; 
attamen  in  casibus  vere  urgentibus  sufficiet  licentia  vel 
Ordinarii,  vel  Moderatricis  generalis,  vel  etiam,  si  aliter  fieri 
nequit,  Superiorissae  localis. — Sororibus  vetitum  non  est  ea 
proprietatis  acta  peragere  quae  a legibus  praescribuntur,  de 
licentia  tamen  Moderatricis  generalis,  et,  si  casus  urgeat, 
moderatricis  localis. — De  dote  Instituto  allata  sorores  nullo 
modo  disponere  possunt.”  Normce  S.  Cong.  Episc.  et  Reg.r 
cirt.  113-128. 

668.  Obligatio  professionis  quoad  votum  obedien- 

tiee.  Professus  tenetur  ad  obedientiam  praestandam  debitis 
superioribus,  quorum  mandata  obligant  in  conscientia. 

Haec  necessitas  parendi  superiori  praecipienti  descendit  a 
potestate  dominativa  quam  habet  superior  in  voluntatem 
inferioris,  vi  voti,  et  qua  potest  subditum  applicare  ad  opera 
monasterii.  Unde  in  ordinibus  religiosis  distinguere  est  dupli- 
cem potestatem:  potestatem  jurisdictionis , quae  est  pars- 
potestatis  clavium  et  qua  superior  potest  leges  ferre,  reos 
judicare,  eo3que  per  censuras  et  alias  poenas  coercere ; potesta- 

teiqi  dominativam , quae  oritur  ab  ipsa  professione  religiosa 
et  imitatur  illam  quam  habet  paterfamilias  in  domo  sua. 
Superiorissae  monialium,  quibus  deneganda  est  potestas  juris- 
dictionis, exercent  potestatem  dominativam,  vi  cujus  appli- 
cant sibi  subditas  ad  opera  monasterii. 

669.  Professas  tenetur  obedire  suo  superiori  intra, 
limites  suce  regulce , id  est,  ad  omnia  quae  ad  perfectam  illius 
observantiam  vel  necessaria  vel  utilia  esse  possunt.  Nam,  ut 
ait  S.  Bernardus  : “ Is  qui  profitetur  spondet  quidem  obedien- 
tiam,  non  tamen  omnimodam  sed  determinatam  secundum 
regulam.”  Cum  votum  non  obliget  ultra  intentionem  voven- 
tis, ad  materiam  voti  non  pertinent  ea  quae  sunt  supra , con- 
tra, vel  praeter  regulam.  Suarez , De  Religione,  lib.  X,  cap . 8. 

In  regula  continentur  implicite  quae  sunt  moraliter  neces- 
saria ad  conservationem  instituti,  ad  mutua  charitatis  officia, 
correctionem  defectuum  et  ad  ordinem  regularem  servandum , 
ut  obtineatur  finis  proprius  instituti. 

Hinc  1°  Superiores  rationem  habere  debent  finis  regularum 
et  traditionum  sui  instituti,  quando  subditis  praecipiunt ; v.  g. 
superior  ordinis  contemplativi  non  posset  exigere  a suis  sub- 
ditis  ut  se  ministerio  publico  tradant,  quia  licet  sit  opus  chari- 
tatis, est  alienum  a fine  instituti. 

Hinc  2°  multum  errant  qui  asserunt  talem  esse  obedien- 
tiam  monachis  impositam,  ut  iuducantur  ad  faciendum,  cceca 
mente , quidquid,  vel  injuste,  superior  mandaverit.  Religiosus 
non  tenetur  vi  sui  voti,  nec  potest  exsequi  mandatum  sui 
superioris,  si  res  praecepta  sit  illicita.  Quinimo  religiosus  qui 
se  existimat  injuste  gravatum  ex  dispositione  sui  superioris,, 
potest  ad  praelatos  superiores  recurrere. 

Hinc  3°  non  obligaret  praeceptura  quo  superior  suo  subdito 
indiceret  ne  aliter  de  suis  fortunis  quam  in  gratiam  suae  congre- 
gationis disponat.  Of.  Praelectiones  Sti  S ulpicii,  vol . II,  n.  478. 

670.  Ratione  voti,  professas  tenetur  obedire  supe- 
riori praecipienti,  non  vero  ad  servandam  regulanu 

**  Votum  obedientiae,  ait  Suarez , De  Religione , tom . /F,  lib. 
/,  cap.  2,  non  obligat  ad  servandam  regulam,  sed  ad  obedien- 
dum  secundum  regulam  ” Generatim  regula  non  obligat  sub 
<culpa,  per  se ; attamen,  per  accidens , fieri  potest  ut  trans- 
gressio regularum  sit  peccatum  non  tantum  veniale  sed  et 
mortale,  quando,  v.  g.  grave  detrimentum  disciplinae  regulari 
infertur,  vel  religiosus  probabili  periculo  amittendi  gratiam 
suae  vocationis  sese  exponit,  aut  violat  regulas  sui  instituti 
ex  contemptu. 

Praeceptum  superioris  obligat  sub  gravi , si  jubeat  in  ma- 
teria gravi,  in  virtute  sanctae  obedientice , in  nomine  Dei , 
vel  simili  forma;  sub  veniali , si  alia  forma  remissiori  uta- 
tur; sub  poena  subeunda,  quin  nulla  sit  obligatio  conscientiae, 
-quando  ita  res  communiter  sumitur  ex  usu  recepto  in  ordine. 
Icard , loco  citato. 

671.  Ex  voto  obedientiae  deducitur  promissiones 
professi,  sive  I>eo,  sive  lioininibus  laetas,  irritari 
posse  a superioribus : “ Si  tanta  est  potestas  praelati  reli- 
gionis in  voluntatem  subditorum  ut  etiam  obligationem  Deo 
factam  pro  suo  arbitrio  possit  auferre,  profecto  eamdem  vel 
majorem  habet  ad  irritandam  omnem  aliam  obligationem 
quam  quovis  modo  religiosus  sua  voluntate  contraxit.”  Suarez , 
tom.  III , lib.  II , cap.  14.  Ratio  est,  quia  hae  promissiones 
semper  fiunt  sub  conditione  saltem  tacita:  si  superior  non 
contradixerit.  Praeterea  religiosus  non  amplius  habet  velle 
et  nolle,  sed  ejus  voluntas  est  apud  superiorem. 

672.  in  Institutis  votorum  simplicium  a 8.  Sede 
•approbatis,  “ per  votum  obedientiae  soror  assumit  obliga- 
tionem obediendi  praecepto  legitimi  superioris  in  eis  quae  per- 
tinent directe  vel  indirecte  ad  vitam  instituti,  hoc  est  ad 
observantiam  votorum  et  constitutionum.  Non  exacte  dice- 
retur constitutiones  instituti  observandas  esse  vi  voti , ita  ut 
soror  peccet  contra  votum  obedientiae  quotiescumque  agit 
-contra  aliquod  punctum  constitutionum.  Ex  virtute  obedien- 

tiae  soror  tenetur  obligatione  implendi  dispositiones  constitu- 
tionum et  superiorum.  Vi  voti  tenetur  soror  obedire  tunc 
tantum  cum  legitimus  superior  praecipit  expresse  in  virtute 
sanctae  obedientice , vel  sub  formali  praecepto,  aut  verbis 
aequivalentibus,  juxta  proprias  constitutiones.”  Normae  S. 
C.  E pise,  et  Reg.t  art . 132-135. 

673.  Totum  obedie iittae  non  obligat  ad  conscien- 
ti» manifestationem  superiori  faciendam.  Cum  plu- 
res  superiores  exigerent  non  tantum  manifestationem  publi- 
carum transgressionum,  sed  interrogarent  subditos  circa  pro- 
fectum spiritualem,  tentationes,  et  in  genere  circa  materiam 
confessionis  sacramentalis,  Leo  XIII,  ad  coercendos  tale& 
abusus,  edidit  suum  decretum  Quemadmodum , die  17  Dec. 
1890  : 

1°  “ Sanctitas  Sua  irritat,  abrogat  et  nullius  in  posterum 
valoris  declarat  quascumque  dispositiones  constitutionum 
piarum  societatum,  institutorum  mulierum  sive  votorum  sim- 
plicium, sive  solemnium,  necnon  virorum  omnimode  laico- 
rum,  etsi  dictae  constitutiones  approbationem  ab  Apostolica 
Sede  retulerint  in  forma  quacumque,  etiam  quam  aiunt 
specialissimam,  in  eo  scilicet  quod  cordis  et  conscientiae  inti- 
mam manifestationem  quovis  nrodo  ac  nomine  respiciunt..- 

2°  Districte  insuper  prohibet  memoratis  superioribus  ac 
superiorissis  ne  personas  sibi  subditas  inducere  pertentent 
directe  aut  indirecte...  ad  hujusmodi  manifestationem  con- 
scientiae sibi  peragendam... 

3°  Hoc  autem  non  impedit  quominus  subditi  libere  ac  ultro 
aperire  suum  animum  superioribus  valeant  ad  effectum  ab 
illorum  prudentia  in  dubiis  ac  anxietatibus  consilium  et 
directionem  obtinendi  pro  virtutum  acquisitione  ac  perfe- 
ctionis progressu. 

4°  Firmo  remanente  quoad  confessarios  ordinarios  et  extra- 
ordinarios quod  statuitur  in  Trid.,  sess.  XXV,  cap.  10,  De 
Keg.,  et  in  const.  Pastoralis  curae , Sanctitas  Suli  praesules- 

superioresque  admonet  ne  extraordinarium  denegent  subditis 
confessarium,  quoties  ut  propriae  conscientiae  consulant  ad  id 
subditi  adigantur,  quin  iidem  superiores  ullo  modo  petitionis 
rationem  inquirant  aut  aegre  id  ferre  demonstrent 

5°  Quod  vero  attinet  ad  permissionem  vel  prohibitionem 
ad  sacram  synaxim  accedendi,  eadem  Sanctitas  decernit  hujus- 
modi permissiones  vel  prohibitiones  dumtaxat  ad  confessa- 
rium  ordinarium  vel  extraordinarium  spectare,  quin  superiores 
ullam  habeant  auctoritatem  hac  in  re  sese  ingerendi,  excepto 
casu  quo  aliquis  ex  eorum  subditis,  post  ultimam  sacramen- 
talem  confessionem,  communitati  scandalo  fuerit  aut  gravem 
■externam  culpam  patraverit,  donec  ad  poenitentiae  sacramen- 
tum denuo  accesserit.” 

674.  Obligatio  professorum  quoad  clausuram. 

1°  Omnes  fatentur  difficilem  esse,  sine  speciali  Dei  auxi- 
lio, observantiam  trium  votorum,  praesertim  voti  castitatis, 
propter  depravatas  naturae  corruptae  concupiscentias.  Ad 
occasiones  peccatorum  praecavendas,  cautum  fuit  ut  monachi 
cum  mulieribus,  moniales  cum  viris  nulluth  haberent  com- 
mercium, conversationem  aut  familiaritatem ; serius  inducta 
fuit  lex  clausurae,  quae  importat  regulares  e sua  domo  exire 
non  posse,  aut  extraneas  personas  ad  se  admittere,  absque 
debita  superioris  licentia. 

2°  Clausura,  sensu  materiali,  est  spatium  quod  intra  septa 
monasterii  continetur,  v.  g.  cellae,  officinae,  dormitorium,  infir- 
maria,  coquina ; item  horti  et  prata  cum  conventu  conjuncta, 
necnon  sacristia.  Omnia  loca  comprehensa  sub  clausura  muro 
aliquo  circumscribi  solent. 

675.  Duplex  clausura  distinguitur;  pontificia  et 
episcopalis.  1°  Pontificia  est  ea  quae  obligat  ordines  reli- 
giosos, in  quibus  emittuntur  vota  solemnia,  et  a qua  dispen- 
sat Summus  Pontifex ; episcopalis  ea  est  quae  viget  in  insti- 
tutis votorum  simplicium  et  a qua  episcopus  dispensare 
potest. 

2°  In  praesenti  Ecclesiae  disciplina, non  dantur  vota  solemnia 
sine  clausura  papali ; ideoque  quando  in  aliquo  monasterio 
nulla  clausura  servatur,  vel  clausura  tantum  episcopalis,  est 
argumentum  quod  vota  quae  ibi  emittuntur  sunt  simplicia. 

3°  Alia  est  lex  clausurae  pro  monialibus,  alia  pro  viris. 

676.  De  clausura  monftalium.  Usque  ad  saeculum 
XIII,  lex  clausurae,  nulla  lege  communi  praecepta,  constitu- 
tionibus particularibus  inducebatur.  Bonifacius  VIII  primus 
edidit  litteram  decretalem  de  clausura  a monialibus  servanda, 
quae  executioni  non  fuit  demandata.  Concilium  Trid.,  sess. 
XXV,  cap.  5,  De  Regul.,  renovavit  dispositionem  Bonifacii 
VIII  : “ Nemini  sanctimonialium  liceat  post  professionem 
exire  a monasterio,  etiam  ad  breve  tempus,  quocumque  prae- 
textu, nisi  ex  aliqua  legitima  causa  ab  episcopo  approbanda.” 
S.  Pius  V,  constitutione  Decori  et  honestati , est  legislator 
clausurae.  Episcopus  constituitur  custos  clausurae,  et  tenetur 
eam  introducere,  eam  violatam  restituere  animadvertendo  in 
contradictores  poenis  et  censuris. 

677.  Datione  clausurae,  wonfales  non  possunt 
egredi  extra  claustra,  sub  quocumque  praetextu,  nisi  ex 
aliqua  legitima  causa  ab  episcopo  approbanda.  Causa  legitima 
est  illa  quae  gravem  aliquam  necessitatem  secum  fert.  S. 
Pius  V,  in  constitutione  Decori , recenset  tres  causas,  i.  e. 
incendium,  epidemiam  et  lepram.  Illi  casus  intelligendi  sunt 
exemplariter  non  taxative , ita  ut  in  casibus  ejusdem  vel 
majoris  momenti  monialibus  egredi  liceat,  v.  g.  propter  rui- 
nam aedificii  vel  inundationem  fluminis.  Exstante  gravi  causa 
quae  licitum  reddit  monialis  egressum,  requiritur  episcopi 
licentia,  cujus  est  probare  an  causa  sufficiens  sit.  Si  adsit 
periculum  in  mora,  licitum  erit  moniali  e claustro  exire 
antequam  habeat  episcopi  licentiam,  sed  quamprimum  tene- 
tur rem  superiori  manifestare. 

Praeter  hos  casus,  monialis  nequit  exire  a suo  monasterio 

sine  licentia  S.  Sedis  ; quod  si  egreditur  sine  tali  licentia, 
incurrit  excommunicationem  Summo  Pontifici  reservatam. 

678.  Ratione  clausurae,  prohibetur  personis  extra- 
neis ingressus  in  claustra  monialium  : “ Violantes  clausu- 
ram moniaiiuin,  cujuscumque  generis  aut  conditionis,  sexus 
vel  aetatis  fuerint,  in  earum  monasteria  absque  legitima  licen- 
tia ingrediendo,  paiiterque  eos  introducentes  vel  admittentes, 
incurrunt  excommunicationem  Rom.  Pontifici  reservatam.” 
Const.  Apostolicce  Sedis. 

1°  Disciplina  prohibens  ingressum  in  claustra  monialium  non 
afficit  episcopos,  quibus  permittitur  ingredi  monasteria  causa 
visitationis  faciendae,  neque  alias  personas,  dummodo  agatur 
de  casu  aliquo  necessario,  et  habeatur  licentia  superioris. 

2°  Haec  necessitas  ex  paite  monasterii  triplex  esse  potest, 
scilicet  ad  ministrationem  sacramentorum,  ad  curam  infirmo- 
rum et  ad  commune  servitium.  Ex  hoc  capite,  licet  confes- 
sario  ingredi  monasterium  ut  ministret  sacramenta  poenitentiae, 
eucharistiae  et  extremae  unctionis;  medicis  et  chirurgis  ut 
curent  infirmas;  operariis  ad  commune  servitium  monasterii. 

3°  Praeter  casum  necessitatis,  requiritur  licentia  episcopi, 
quae  pro  medicis  et  chirurgis  dari  solet  generaliter  pro  casibus 
emergentibus. 

670.  De  clausura  virorum  regularium.  Lex  clau- 
surae, quatenus  monasteria  virorum  afficit,  prohibet  duo, 
regularium  nempe  egressum  et  ingressum  mulierum. 

1°  Egressus  virorum  regularium  non  est  licitus,  nisi  de 
legitima  superioris  licentia.  Sic  enim  statuit  Clemens  VIII  : 
“ Nullus  e conventu  egredi  audeat,  nisi  ex  causa  et  cum 
socio,  licentiaque  singulis  vicibus  impetrata  a superiore  ; qui 
non  aliter  eam  concedat  nisi  causa  probata,  sociumque  exi- 
turo adjungat,  non  petentis  rogatu,  sed  arbitrio  suo,  neque 
eumdem  saepius.  Licentiae  vero  generales  exeundi  nulli  con- 
cedantur.” 

2°  Ingressus  mulierum  in  septa  monasterii  vivorum  regu- 

larium  prohibetur  sub  poena  excommunicationis  S.  Pontifici 
reservatae  ; quam  incurrunt  tum  ipsae  mulieres  violantes 
clausuram,  sub  quocumque  praetextu,  tum  superiores  et  alii 
eas  admittentes. 

Dicitur  a)  ingressus  mulierum,  cujuscumque  conditionis. 
Excipiuntur  reginae,  imperatrices,  earum  filiae  et  aliae  feminae 
quae  eas  comitantur. 

Dicitur  b)  in  septa  monasterii  regularium , id  est  vota 
solemnia  emittentium.  Poena  enim  excommunicationis  non 
respicit  alios  conventus,  nisi  in  ipsis  sit  clausura  ad  instar 
clausurae  regularis  ex  privilegio  feonstituta. 

680.  In  Institutis  votorum  simplicium,  viget  clau- 
sura episcopalis.  “ In  omnibus  domibus  pars  quaedam  pro 
ipsis  sororibus  reservetur  in  qua  nullus  alius  admittatur.  — 
Quoties  medicus  aut  confessarius  aut  opifices  hanc  partem 
ad  propria  munera  exercenda  ingredi  debent,  binae  sorores 
eos  comitentur.  — Episcopi  erit  curare  ut  haec  partialis  clau- 
sura rite  servetur,  et  quidquid  in  eam  irrepat  vitii  cohibere. — 
Quoties  sorores  e domo,  quacumque  causa,  egrediuntur,  sociam 
a superiorissa  designandam  habeant. —Ad  solis  occasum 
januae  domus  occludendae,  et  claves  superiorissae  tradendae 
sunt.”  Normae  S . C.  Episc.  et  Reg .,  art.  171-177. 

Viget  clausura  episcopalis  in  illis  institutis  quae  olim  vota 
solemnia  emiserunt,  sicut  in  Gallia  et  Belgio,  sed  quorum 
vota  sunt  nunc  simplicia.  Haec  clausura  episcopalis  non  pro- 
tegitur censuris  latis  a jure  communi  contra  violatores 
clausurae  papalis ; sed  est  in  potestate  episcopi  clausuram 
urgere  poenis  a se  latis. 

DE  PRIVILEGIIS  REGULARIUM 

681.  Praecipuam  Regularium  privilegium  omni- 
bus ordinibus  commune  est  privilegium  exemptionis, 
quo  regulares  et  eorum  monasteria  subtrahuntur  a jurisdi- 
ctione episcoporum  et  S.  Pontifici  immediate  subduntur. 

1°  Auctores  assignant  plure9  causas  hujus  exemptionis,  qua- 
rum prima  est  ne  unitas  cougregationis  dissolvatur;  si  unum- 
quodque monasterium  dependeret  ab  episcopo  dioecesano,  ejus 
verus  superior  esset  episcopus,  et  ordo  habens  monasteria  in 
diversis  dioecesibus  tot  haberet  superiores  quot  essent  epi- 
scopi dioecesani.  Alia  ratio  est  ut  conservetur  et  promoveatur 
disciplina  regularis,  cum  omnes  religiosi  ab  eodem  superiore 
dependeant. 

2°  Non  in  omnibus  eximuntur  regulares  a jurisdictione 
episcopi ; ipsi  regulares  distinguunt  inter  legem  dicecesanam 
et  legem  jur indictionis.  Lex  dioecesana  respicit  actus  a quibus 
regulares  dicuntur  exempti,  dum  lex  jurisdictionis  comple- 
ctitur actus  quibus  ipsi  subjiciuntur. 

682.  Qualis  est  regularium  exemptio?  Oportet  di- 
stinguere instituta  mere  dioecesana  ab  institutis  a Sede  Apo- 
stolica  approbatis  in  quibus  emittuntur  vota  simplicia,  et  ab 
ordinibus  formalibus  in  quibus  viget  votorum  solemnitas, 
sive  virorum,  sive  mulierum. 

683.  Relate  ad  illa  instituta  mere  dicecesana,  atten- 
dendum est  ad  bullam  Conditae  a Christo  Ecclesiae , editam 
die  8 * >ee.  1900,  qua*  relationes  inter  Ordinarium  loci  et  haec 
inst  ituta  recenset  : 

“ i°  Episcopi  est  quamlibet  recens  natam  sodalitatem  non 

prius  in  dioecesim  recipere,  quam  leges  constitutionesque 
cognoverit,  itemque  probaverit,  si  videlicet  neque  fidei, 
honestative  morum,  neque  sacris  canonibus  et  pontificum 
decretis  adversentur,  et  si  apte  statuto  fini  conveniant. 

2°  Domus  nulla  novarum  sodalitatum  justo  jure  fundabi- 
tur, nisi  annuente  probante  episcopo.  Episcopus  vero  fun- 
dandi veniam  ne  impertiat,  nisi  inquisitione  diligenter  acta 
quales  sint  qui  id  poscant : an  recte  probeque  sentiant,  an 
prudentia  praediti,  an  studio  divinae  gloriae,  suaeque  et  alienae 
salutis  praecipue  ducti. 

3°  Episcopi,  quoad  fieri  possit,  potius  quam  novam  in  ali- 
quo genere  sodalitatem  condant  vel  approbent,  utilius  unam 
quamdam  adsciscent  de  jam  approbatis,  quae  actionis  institu- 
tum profiteatur  adsimile.  Nullae  fere,  nisi  forte  in  Missionum 
regionibus,  probentur  sodalitates,  quae,  certo  proprioque  fine 
non  praestituto,  quaevis  universe  pietatis  ac  beneficientiae 
opera,  etiamsi  penitus  inter  se  disjuncta,  exercenda  ample- 
ctantur  

4°  Sodalitas  quaevis  dioecesana  ad  dioeceses  alias  ne  trans- 
grediatur, nisi  consentiente  utroque  episcopo,  tum  loci  unde 
excedat,  tum  loci  quo  velit  commigrare. 

5°  Sodalitatem  dioecesanam  si  ad  dioeceses  alias  propagari 
accidat,  nihil  de  ipsius  natura  et  legibus  mutari  liceat,  nisi 
singulorum  episcoporum  consensu,  quorum  iu  dioecesibus 
sedes  habeat. 

6°  Semel  approbatae  sodalitates  ne  exstinguantur,  nisi  gra- 
vibus de  causis,  et  consentientibus  episcopis,  quorum  in 
ditione  fuerint.  Singulares  tamen  domos  episcopis,  in  sua 
cuique  dioecesi,  tollere  fas  est.  ' 

7°  De  puellis  habitum  religiosum  petentibus,  item  de  iis 
quae,  probatione  expleta,  emissurae  sint  vota,  episcopus  sin- 
gulatim  certior  fiat  ; ejusdem  erit  illas  et  de  more  explorare 
et,  nihil  si  obstet,  admittere. 

8°  Episcopo  alumnas  sodalitatum  dioecesanarum  professa» 
dimittendi  potestas  est,  votis  perpetuis  seque  ac  temporanei» 
remissis,  uno  dempto  (ex  auctoritate  saltem  propria)  colendae 
perpetuo  castitatis.  Cavendum  tamen  ne  istiusmodi  remis- 
sione jus  alienum  laedatur ; laedetur  autem,  si  insciis  mode- 
ratoribus id  fiat  justeque  dissentientibus. 

9°  Antistitas,  ex  constitutionum  jure,  a Sororibus  eligantur. 
Episcopus  tamen,  vel  ipse  vel  delegato  munere,  suffragiis 
ferendis  praeerit : peractam  electionem  confirmare  vel  rescin- 
dere integrum  ipsi  est  pro  conscientiae  officio. 

10°  Dicecesanae  cujusvis  sodalitatis  domos  episcopus  invi- 
sendi jus  habet,  itemque  de  virtutum  studio,  de  disciplina, 
de  oeconomicis  rationibus  cognoscendi. 

11°  Sacerdotes  a sacris,  a confessionibus,  a concionibus 
desigDare,  item  de  sacramentorum  dispensatione  statuere 
munus  episcoporum  est,  pro  sodalitatibus  dicecesanis  pariter 
ac  pro  ceteris  ; id  quod  in  capite  consequenti  (n.  8)  explicate 
praefinitur.” 

684.  lfielate  ad  sodalitates  quarum  Apostoliea. 

Sedes  vel  leges  Tecognovit,  vel  institutum  recenter  approba- 
vit, haec  sunt  episcopi  jura  : 

“ 1°  Candidatos  cooptare,  eosdem  ad  sacrum  habitum  vel  ad 
profitenda  vota  admittere,  partes  sunt  Praesidum  sodalitatum ; 
integra  tamen  episcopi  facultate,  a synodo  Tridentina  tributa, 
ut,  cum  de  feminis  agitur,  eas  et  ante  suscipiendum  habitum 
et  ante  professionem  emittendam  ex  officio  exploret.  Praesi- 
dun  similiter  est  familias  singulas  ordinare,  tirones  ac  pro- 
fessos dimittere,  iis  tamen  servatis  quaecumque  ex  instituti 
legibus,  pontificiisque  decrbtis  servari  opertet.  Demandandi 
munera  et  procurationes,  tum  quae  ad  universam  sodalitatem 
pertinent,  tum  quae  in  domibus  singulis  exercentur,  Conven- 
tus seu  Capitula,  et  Consilia  propria  jus  habent.  In  mulie- 
brium autein  sodalitatum  Conventibus  ad  munerum  assigna- 

tionem,  Episcopus,  cujus  in  dioecesi  habentur,  per  se  vel  per 
alium  praeerit,  ut  Sedis  Apostolicae  delegatus. 

2°  Condonare  vota,  sive  ea  temporaria  sint  sive  perpetua, 
unius  est  Eomani  Pontificis.  Immutandi  constitutiones, 
utpote  quae  probatae  a Sede  Apostolica,  nemini  Episcoporum 
jus  datur.  Item  regimen,  quod  penes  moderatores  est  sive 
sodalitatis  universae  sive  familiarum  singularum  ad  consti- 
tutionum normam,  Episcopis  mutare,  temperare  ne  liceat. 

3°  Episcoporum  sunt  jura,  in  dioecesi  cujusque  sua, 'per- 
mittere vel  prohibere  novas  domos  sodalitatum  condi ; item 
nova  ab  illis  templa  excitari,  oratoria  seu  publica  seu  semi- 
publica  aperiri,  sacrum  fieri  in  domesticis  sacellis,  Sacra- 
mentum augustum  proponi  palam  venerationi  fidelium.  Epi- 
scoporum similiter  est  solemnia  et  supplicationes,  quae  publica 
sint,  ordinare. 

4°  Domus  sodalitatum  hujusmodi  si  clausura  episcopali 
utantur,  Episcopis  jura  manent  integra,  quae  de  hac  re  a 
pontificiis  legibus  tribuuntur.  Si  quae’  autem  clausura,  ut 
inquiunt,  partiali,  utantur,  Episcopi  erit  curare  ut  rite  ser- 
vetur, et  quidquid  in  eam  irrepat  vitii  cohibere. 

5°  Alumni  alumnaeve  sodalitatum  harum,  ad  forum  inter- 
num quod  attinet,  Episcopi  potestati  subsunt.  In  foro  autem 
externo,  eidem  subsunt  quod  spectat  ad  censuras,  reserva- 
tionem  casuum,  votorum  relaxationem  quae  non  sint  Summo 
Pontifici  reservata,  publicarum  precum  indictionem,  dispen- 
sationes concessionesque  ceteras,  quas  Antistites  sacrorum 
fidelibus  suis  impertire  queant. 

6°  Si  qui  vero  ad  sacros  ordines  promoveri  postulent,  eos 
Episcopus,  etsi  in  dioecesi  degentes,  initiare  caveat,  nisi  hisce 
conditionibus : ut  a moderatoribus  quisque  suis  proponatur ; 
ut  quae  in  jure  sacro  sancita  sunt  de  litteris  dimissorialibus 
vel  testimonialibus  sint  rite  impleta  ; ut  titulo  sacros  ordi- 
nationis ne  careant,  vel  certe  eo  legitime  eximantur;  ut 

theologiae  studiis  operam  dederint,  secundum  decretum  Au- 
ctis admodum , die  datum  4 Nov.  1892. 

7°  In  sodalitates,  quae  mendicato  vivunt,  ea  Episcopis 
stent  jura,  quae  habet  decretum  Singulare  quidem  a sacro- 
Consilio  Episcopis  et  Religiosorum  ordinibus  praeposito  pro- 
mulgatum die  27  Martii  1896. 

8°  In  iis  quae  ad  spiritualia  pertinent  subduntur  sodalitates 
Episcopis  dioecesium  in  quibus  versantur.  Horum  igitur  erit 
sacerdotes  ipsis  et  a sacris  designare  et  a concionibus  probare. 
Quod  si  sodalitates  muliebres  sint,  designabit  item  episcopus 
sacerdotes  a confessionibus  tum  ordinarios  tum  extra  ordinem, 
ad  normam  constitutionis  Pastoralis  euroe , a Benedicto  XI  V„ 
decessore  nostro  editae,  ac  decreti  Quemadmodum , dati  a 
Sacro  Consilio  Episcopis  et  Religiosorum  ordinibus  praeposito, 
die  17  Dec.  1890;  quod  quidem  decretum  ad  virorum  etiam 
consociationes  pertinet,  qui  sacris  minime  initiantur. 

9°  Bonorum,  quibus  sodalitia  singula  potiuntur,  admini- 
stratio penes  Moderatorem  supremum, maximam veAntistitam, 
eorumque  consilia  esse  debet : singularum  vero  familiarum 
redditus  a praesidibus  singulis  administrari  oportet,  pro  insti- 
tuti cujusque  legibus.  De  iis  nullam  Episcopus  rationem 
potest  exigere.  Qui  vero  fundi  certae  domui  tributi,  legative 
sint  ad  Dei  cultum,  beneficentiamve  eo  ipso  loco  impenden- 
dam, horum  administrationem  moderator  quidem  domus 
gerat,  referat  tamen  ad  Episcopum,  eique  se  omnino  praebeat 
obnoxium  : ita  nimirum  ut  neque  Pneposito,  neque  Antistitae 
sodalitii  universi  liceat  quidquam  ex  iis  bonis  Episcopo  occul- 
tare, distrahere,  vel  in  alienos  usus  convertere.  Talium  igitur 
honorum  Episcopus  rationes  accepti,  impensique,  quotiea 
videbitur,  expendet ; item  ne  sortes  minuantur,  redditus  ne 
perperam  erogentur,  curabit. 

10°  Sicubi  sodalitatum  aedibus  instituta  curanda  adjecta 
sint,  uti  gynaecea,  orphanotrophia,  valetudinaria,  scholae,  asyla 

pueris  erudiendis,  episcopali  vigilantiae  ea  omnia  subsint 
quod  spectat  ad  religionis  magisteria,  honestatem  morum, 
exercitationes  pietatis,  sacrorum  administrationem,  integris 
tamen  privilegiis,  qure  collegiis,  scholis,  institutisve  ejusmodi 
a Sede  Apostolica  sint  tributa. 

11°  In  quarumlibet  sodalitatum  domibus  vota  simplicia 
profitentium,  Episcopis  cuj usque  dioecesis  jus  est  invisendi 
templa,  sacraria,  oratoria  publica,  sedes  ad  sacramentum  poeni- 
tentiae, de  iisque  opportune  statuendi,  jubendi.  In  presbyte- 
rorum sodalitiis,  de  conscientia  ac  disciplina,  item  de  re 
oeconomica  uni  praesides  cognoscent.  In  consociationibus  vero 
feminarum,  aeque  ac  virorum  qui  sacerdotio  abstinent,  Epi- 
scopi erit  inquirere  num  disciplina  ad  legum  normam  vigeat, 
num  quid  sana  doctrina,  inorumve  probitas  detrimenti  cepe- 
rit, num  contra  clausuram  peccatum,  num  sacramenta  aequa, 
stataque  frequentia  suscipiantur.  Eeprehensione  dignilm  si 
quid  Episcopus  offenderit,  ne  decernat  illico  : moderatores 
uti  prospiciant  moneat ; qui  si  neglexerint,  ipse  per  se  con- 
sulat. Si  quae  tamen  majoris  momenti  occurrant  quae  moram 
non  expectent,  decernat  statim  : decretum  vero  ad  Sacrum 
Consilium  deferat  Episcopis  ac  Religiosorum  ordinibus  prae- 
positum. 

Episcopus,  in  visitatione  potissimum,  juribus  utatur  suis 
quod  spectat  ad  scholas,  asyla,  ceteraque  memorata  instituta. 
Ad  rem  vero  oeconomicam  quod  attinet  muliebrium  sodali- 
tatum itemque  virorum  sacerdotio  carentium,  Episcopus  ne 
cognoscat  nisi  de  fundorum,  legatorumve  administratione, 
quae  sacris  sint  attributa,  vel  loci  aut  dioecesis  incolis  juvan- 
dis.” 

685.  Quoad  instituta  votorum  simplicium  quarum 
leges  Apostolica  Sedes  antiquitus  approbavit,  nihil  immu- 
tatum fuit  in  eorum  constitutionibus  : “ Quae  hactenus  edixi- 
mus, nihil  penitus  derogari  volumus  de  facultatibus  vel  pri- 

vilegiis,  tum  Nostro  aut  quovis  alio  Sedis  Apostolicae  decreto 
concessis,  tum  immemorabili  aut  saeculari  consuetudine  con- 
firmatis, tum  etiam  quae  in  alicujus  Sodalitatis  legibus  a 
Eomano  Pontifice  approbatis  contineantur.” 

686.  Ad  viros  religiosos  quod  attinet,  per  se  non 

subduntur  jurisdictioni  episcoporum,  nisi  in  casibus  a jure 
exceptis. 

Multi  sunt  casus  in  quibus  regulares,  licet  exemptione 
gaudeant,  episcopo  subduntur,  sive  a)  jure  ordinario,  sive 
b)  tanquam  Sedis  Apostoli  cae  delegato,  sive  c)  etiam  tan- 
quam  Sedis  Apostolicae  delegato. 

1°  Eegulares  episcopo  subduntur,  si  non  adsit  in  conventu 
sufficiens  religiosorum  numerus.  Urbanus  VIII,  constitu- 
tione Nuper, statuit  ut  monasteria  et  loca  in  quibus  12  religiosi 
sustentari  atque  inhabitare  non  poterunt,  et  actu  non  inhabi- 
taverint, Ordinarii  visitationi,  correctioni,  atque  omnimodae 
jurisdictioni  subjecta  esse  intelligantur.  Aliam  sententiam 
tenet  Constitutio  Romanos  Pontifices  a Leone  XIII  edita, 
8 Maii  1881,  quatenus  dat  privilegium  exemptionis  etsi  in 
monasterio  6 tantum  sint  religiosi.  Confer,  num.  629. 

2°  Eegulares  non  possunt  nova  monasteria,  domos,  nec 
capellas  a suis  domibus  sejunctas  erigere, sine  licentia  episcopi 
loci.  Si  velint  suam  ecclesiam  consecrari,  debent  recurrere  ad 
episcopum  dioecesauum,  cui  soli  id  competit,  nisi  habeatur 
speciale  indultum  S.  Sedis. 

3°  Eegulares  subduntur  Ordinario  loci  ratione  ordinationis. 
Cf.  tit.  1 , art . 1,  n.  57. 

687.  Quoad  officium  paroclilale,  quando  parochia 
unita  est  monasterio,  regularis  quem  superior  conventus 
deputat  ad  munus  pastorale,  non  potest  curam  animarum 
assumere  ab3que  praevia  episcopi  approbatione.  Eemanet 
jurisdictioni  episcopi  subjectus  in  omnibus  causis  et  negotiis 
regiminis  ecclesiae,  ita  ut  quidquid  episcopus  a parocho  saecu- 

lari  exquirere  solet  ad  rectum  regimen  parochiae,  id  omne  a 
parocho  regulari  exquirere  possit. 

1°  Hinc  parochus  regularis  subest  visitationi  episcopi  in 
his  quae  curam  animarum  et  sacramentorum  administratio- 
nem  spectant,  item  quae  regimen  temporale,  seu  rerum  tem- 
poralium respiciunt. 

2°  Episcopus,  ubi  compererit  parochum  regularem  suo 
muneri  defecisse,  illum  paterna  charitate  admonebit ; et  si 
necessarium  sit,  contra  eum  debitis  poenis  animadvertet. 

3°  Cum  parochi  regulares  sint  amovibiles,  episcopus  ad 
illorum  remotionem  procedere  potest  sine  assensu  superioris 
Tegularis,  quin  teneatur  causas  sui  judicii  aperire,  multo 
minus  probare. 

4°  Hinc  parochi  regulares  interesse  debent  coetibus,  qui 
oollationes  seu  conferentia  dicuntur.  Const.  Romanos  Pon- 
tifices,, 8 maii  1881. 

688.  Quoad  sacrum  ministerium  quod  exercetur 
^xtra  officium  parochiale. 

1°  Eegulares  in  suis  ecclesiis  praedicare  volentes,  se  coram 
episcopis  praesentare  et  ab  eis  benedictionem  petere  tenentur  ; 
in  ecclesiis  quae  suorum  ordinum  non  sunt  nullo  modo 
praedicare  valent,  sine  licentia  episcopi ; contradicente  episco- 
po, nulli  etiam  in  ecclesiis  suorum  ordinum  praedicare  licet. 
Const.  Inscrutabili  Gregorii  XV. 

2°  Nullus  regularis  potest  confessiones  saecularium,  etiam 
sacerdotum,  audire,  nisi  approbatus  fuerit  ab  episcopo.  Dici- 
mus : confessiones  saecularium , quia  regularibus,  sine  licen- 
tia Ordinarii  loci,  licet  audire  confessiones  professorum, 
novitiorum  et  eorum  qui  sunt  de  familia  monasterii . Const. 
Superna  Clementis  X. 

3°  Eegulares  non  debent  administrare  viaticum,  nec  extre- 
mam unctionem  iis  qui  non  sunt  de  familia  monasterii, 
-absque  licentia  episcopi  vel  parochi.  Cf.  tit  XI , De  Parochis , 

* cap . 3,  n.  544. 

4°  Non  possunt,  etiam  in  propriis  ecclesiis,  Sanctissimum 
Sacramentum  publice  adorandum  exponere  fidelibus,  nisi  ex 
causa  quae  sit  probata  ab  episcopo,  nec  novas  reliquias  ab 
episcopo  non  recognitas  exponere.  Const.  Accepimus  Bened. 
XIV. 

689.  Qnoad  officia  divina,  sacras  functiones,  pro- 
cessiones qute  fiunt  intra  ambitum  eorum  ecclesiae, 

S.  Pius  V,  constitutione  Etsi  mendicantium , Ordinariis  pro- 
hibuit ne  impediant  fratres,  quando  eis  placuerit,  tam  in 
diebus  dominicis  seu  festivis,  quam  aliis  totius  anni  tempo- 
ribus, campanas  pulsare,  celebrare  aut  celebrare  facere,  quando 
eis  videtur,  etiam  antequam  rector  ecclesiae  parochialis  cele- 
braverit. Pluries  S.  Congregatio,  exortis  difficultatibus  inter 
parochos  et  religiosos,  declarationes  dedit  ad  mentem  consti- 
tutionis S.  Pii  V.  Episcoporum  est  providere  ne  ex  modo 
agendi  regularium  parochiae  detrimentum  patiantur.  Praelec- 
tiones Sti  Sulpicii , vol . II , n.  496. 

690.  Regulares  nequeunt  librum  imprimere  absque 
praevio  examine  episcopi  et  sui  praelati  regularis.  Utraque 
concessio  in  principio  et  in  fine  operis  imprimatur.  Consti- 
tutio Officiorum  et  munerum , tit.  II,  cap.  1,  num.  271. 

691.  Epigcopus  potest  animadvertere  in  regulares 
qui  delinquunt  extra  monasterium,  si  praelatus  regu- 
laris, admonitus  ab  eo,  reos  delicti  punire  negligat.  In  prae- 
missis casibus  qui  ad  praedicationem  verbi  divini,  cultum 
publicum,  sacramentorum  dispensationem  spectant,  (episcopi) 
“ quocumque  modo  delinquentes,  quoties  et  quando  opus 
fuerit,  etiam  extra  visitationem,  per  censuras  ecclesiasti- 
cas, aliasque  poenas,  ut  S.  Sedis  delegati,  procedere,  omnem- 
que  jurisdictionem  exercere  valent.  ” Const.  Inscrutabili 
Greg.  XV. 

Quod  si  forte  contigerit  aliquem  regularem  insurgere  contra 
episcopum  in  propria  dioecesi,  maledicto,  scripto  vel  dicto,  ita 

notorie  quod  populo  scandalo  sit,  superior  regularis  tenetur, 
instante  episcopo,  atque  intra  tempus  ab  eo  praefigendum, 
punire  severe  suum  subditum,  et  de  punitione  episcopum 
certiorem  facere;  alioquin  ipse  episcopus  reum  punire  poterit 
ad  praescriptum  Concilii  Trid.,  sess.  XXV,  cap.  14. 

Si  praelatus  regularis,  nedum  in  suum  subditum  animad- 
verterit, eum  impunitum  transmiserit  ad  alia  loca  sui  ordinis 
extra  episcopi  dioecesim,  tenetur,  sub  gravissimis  poenis, 
regularem  delinquentem  e loco  ad  quem  fuit  transmissus 
revocare,  et  in  locum  ubi  deliquit  constituere.  “ Quod  si  hoc 
etiam  facere  praetermiserit,  edixit  Clemens  VIII,  in  consti- 
tutione Suscepti  muneris , statuimus  ut  Ordinarius  loci  ad 
quem  regularis  delinquens  transmissus  fuerit,  ab  ipso  «Ordi- 
nario loci  in  quo  deliquit  requisitus,  vel  alias  de  delicto  infor- 
matus, tanquam  Sedis  Apostolicae  delegatus,  praedictum  con- 
cilii decretum  omnino  exsequi,  et  in  regularem  delinquentem 
severe  animadvertere  possit  et  debeat.”  Praelectiones  Sti 
Sulpicii , vol.  II,  n.  496.  v 

692.  Moniales  quae  vota  soleninia  emittant  epi- 
scopis subduntur,  nisi  habeant  suos  praelatos  regulares. 

1®  Eelate  ad  sacramentum  eucharistiae,  prohibetur  con- 
fectio eucharistiae  et  ejus  custodia  intra  claustrum  monaste- 
rii ; item  vetitum  est  monialibus  servare  elavem  taberna- 
culi, quae  custodiri  debet  a sacerdote  ad  quem  pertinet 
sacramenti  administratio.  Cone . Trid.,  sess . XXV,  cap.  10, 
De  Regularibus. 

2°  Eelate  ad  sacramentum  poenitentiae,  Concilium  Trid., 
loc.  cit.,  praecipit  ut  praeter  confessarium  ordinarium,  alius 
extraordinarius  bis  aut  ter  in  anno  deputetur,  cui  omnes  soro- 
res confiteri,  aut  saltem  coram  eo  sistere  debent.  Cum  plures 
abusus  irrepsissent  ex  parte  abbatissarum  confessarium  extra- 
ordinarium suis  subditis  denegantium,  Leo  XIII,  decreto 
edito  1890,  “ Superiores  admonet  ne  extraordinarium  confes- 
sarium denegent  subditis,  quoties,  ut  propriae  concientiae 

consulant , ad  id  subditi  adigantur , quin  illi  superiores  ullo 
modo  petitionis  rationem  inquirant,  aut  aegre  id  ferre  demon- 
strent... Ordinarios  hortatur  ut  in  locis  propriae  diocesis,  in 
quibus  mulierum  communitates  existunt,  idoneos  sacerdotes 
facultatibus  instructos  designent,  ad  quos  pro  sacramento 
poenitentiae  recurrere  eae  facile  queant.  ” 

3°  Ad  episcopum  pertinet,  jure  proprio,  moniales  dispen- 
sare a jejunio,  ab  abstinentia  et  a legibus  Ecclesiae  commu- 
nibus. Quoad  leges  ordinis,  moniales  subduntur  Sanctae  Sedi 
ad  earum  immutationem. 

4°  Episcopus  potest  visitare  earum  ecclesiam  et  quaecum- 
que mandare,  prohibere,  vel  corrigere  quae  ad  sacrosantum 
missae  sacrificium  spectant;  Cone.  Trid .,  sess.  XXII , De 
observandis  et  evitandis  in  celebratione  missce. 

5°  Episcopus  est  custos  clausurae,  et  uti  Sedis  Apostolicae 
delegatus,  debet  illam  introducere  si  non  fuerit  introducta, 
eam  restituere  si  fuerit  violata,  coercendo  inobedientes  per 
censuras  et  poenas,  quacumque  appellatione  remota.  Trid., 
sess.  XX  V,  cap.  5,  De  Regularibus. 

6°  Episcopus  debet  explorare  voluntatem  puellarum  ante- 
quam admittantur  ad  habitum  et  ad  professionem.  Trid., 
sess.  XXV,  cap.  17,  De  Regularibus. 

7°  Episcopus  praeest  electioni  Superiorissae  et  eam  con- 
firmare debet.  Antequam  episcopus  electionem  confirmet,  debet 
investigare  an  servata  fuerint  sacrorum  canonum  statuta, 
praesertim  circa  electae  aetatem.  In  Concilio  Trid.,  sess.  XXY, 
cap.  7,  De  Eegul.,  mandatur  ne  superiorissa  eligatur  nisi  sit 
40  annorum  nata  et  post  8 annos  professionis  ; quod  si  digna 
non  reperiatur,  eligi  potest  monialis  quae  sit  30  annos  nata 
et  post  4 annos  professionis. 

8°  Tandem  episcopus  debet  vigilare  supra  administratione 
bonorum  monasteriorum.  Non  potest  sese  ingerere  in  admi- 
nistrationem  directam  bonorum,  qua  disponeret  ipse  de  bonis 
communitatis,  sed,  ex  constitutione  Inscrutabili  Gregorii 

XV,  singulis  annis  ei  reddendae  sunt  rationes  administratio- 
nis.  Episcopus  administrationem  approbat  vel  improbat, 
detrimenta  praecavet,  prohibendo  ne  impensae  extraordinariae, 
commutationes  immobilium  et  acquisitiones  onerosae  fiant,  se 
inconsulto. 

69 3‘  Multa  sunt  alia  privilegia  regularibus  con- 
cessa, quae  referuntur  ad  indulgentias  quas  participant  et 
facultates  quibus  pollent.  Unusquisque  ordo  hfibet  sua  pri- 
vilegia specialia,  v.  g.  Superior  ordinis  Praedicatorum  erigit 
confraternitatem  Sanctissimi  Eosarii,  et  ita  porro  de  plu- 
ribus aliis  ordinibus. 


TITULUS  VI 

DE  RECESSU  A RELIGIONE 

Kegularis  qui  emisit  professionem  iu  aliqua  religione,  ab 
oa  egredi  potest  ut  transeat  ad  aliam  religionem  vel  vivat  in 
saeculo. 

694.  De  transitu  ad  aliam  religionem. 

1°  Jure  communi  licitum  est  religiosis,  servatis  servandis, 
a laxiori  ad  arctiorem  religionem  transire ; constat  ex  cap. 
Licet , de  Regularibus , quod  est  Innocentii  III : “ Qui  cum 
humilitate  ac  puritate  duxerit  postulandum  ut  non  ficte  sed 
vere  ad  frugem  melioris  vitae  valeat  transmigrare,  talis,  post- 
quam a praelato  suo  transeundi  licentiam  postulaverit,  libere 
potest  sanctioris  vitae  propositum  adimplere,  non  obstante 
proterva  contradictione  indiscreti  praelati.” 

2°.  Transitus  ad  laxiorem  religionem  omnino  prohibetur : 
“ Nemo  regularis,  ait  Trid.,  sess . XXV,  cap . 19,  De  Regul 
cujuscumque  facultatis  vigore,  transferatur  ad  laxiorem  reli- 
gionem. ” Unde  ad  hanc  translationem  requiritur' indultum 
pontificium,  “ac  taliter  translatus  ad  beneficia  curata  omnino 
incapax  existat.  ” Trid.,  sess.  XIV , cap . 11,  De  Ref. 

3°  Transitus  ad  aequalem  religionem  jure  communi  non 
videtur  specialiter  prohibitus ; fieri  autem  non  debet  sola 
licentia  superiorum  absque  justa  causa.  Summus  Pontifex 
illum  potest  permittere  etiam  sine  causa,  quia  omnes  reli- 
giones subduntur  regimini  S.  Pontificis. 

4°  Haec  vera  sunt,  si  attendatur  ad  jus  scriptum;  ex  stylo 
Curiae  Komanae  nullus  religiosus  transire  potest  ad  aliam  reli- 
gionem etiam  strictiorem  sine  licentia  Sedis  ^postolicae,  quam 
licentiam  Pontifex  non  concedit  a)  nisi  transitus  fiat  ad  illam 

Teligionem  in  qua  clausuralis  observantia  viget  ; b)  nisi  prius 
audiatur  superior  ordinis  a quo  et  referatur  consensus  supe- 
rioris ad  quem  fit  transitus. 

5°  In  pluribus  congregationibus  religiosis,  professio  emissa 
in  alia  congregatione  est  impedimentum  ne  in  alio  ordine 
professus  admittatur.  Normae , art . 61. 

6°  Regularis  legitime  translatus  ad  novam  religionem, debet 
in  ea  professionem  emittere  post  annum  probationis ; sed 
S.  Sedes  solet  tempus  breviare,  praesertim  si  transitus  fiat  ad 
laxiorem  religionem. 

695.  De  professione  invalida.  Professio  fit  invalida 
vel  ob  non  servatas  leges  no  vitiatus  et  professionis,  vel  ob 
defectum  libertatis.  Ex  Concilio  Trid.,  sess.  XXY,  cap.  19,  de 
Regul.,  professo  datur  quinquennium  ut  possit  reclamare  contra 
suam  professionem  invalide  emissam ; illud  quinquennium 
computandum  est  a die  emissae  professionis.  Illa  querela  nul- 
litatis  proponenda  est  coram  praelato  monasterii  et  Ordinario 
loci. 

Si  professus  tacuerit  per  quinquennium,  eo  elapso,  non 
amplius  auditur,  quia  praesumitur  ratam  habuisse  suam  pro- 
fessionem et  suo  jurirenunciasse  ; attamen  aliquando  S.  Con- 
gregatio Concilii  professo  concedit  restitutionem  in  integrum, 
ut,  non  obstante  quinquennio  jam  expleto,  possit  contra  pro- 
fessionem invalidam  reclamare. 

Benedictus  XIV,  in  const.  Si  datam  hominibus,  exposuit 
regulas  servandas  in  processu  conficiendo  coram  praelato  et 
Ordinario  loci.  Vol.  II,  num.  1064. 

696.  De  suppressione  ordinis.  Potest  S.  Pontifex  or- 
dinem religiosum  supprimere : Clemens  XIV,  ex  constitu- 
tione Dominus  et  Redemptor , 21  Julii  1773,  suppressit 
Societatem  Jesu.  Per  suppressionem  ordinis,  exstinguuntur 
omnia  jura  et  privilegia  ordinis ; professi  votorum  simplicium 
et  sacris  ordinibus  nondum  initiati,  omni  votorum  vinculo 

soluti,  egredi  debent;  professi  ad  sacros  ordines  promoti  pos- 
sunt aut  aliquem  ex  ordinibus  approbatis  ingredi,  aut  in 
sseculo  manere  tanquam  presbyteri  saeculares,  sub  omnimoda 
dependentia  Ordinariorum,  in  quorum  dioecesibus  fixerunt 
suum  domicilium.  Const.  Dominus  et  Redemptor. 

Item  solus  Pontifex  Romanus  potest  supprimere  congrega- 
tionem votorum  simplicium  a S.  Sede  approbatam. 

Instituta  mere  dicecesana  semel  approbata  non  exstin- 
guuntur nisi  graves  ob  causas  et  consentientibus  omnibus 
episcopis  in  quorum  ditione  sunt  domus  locales.  Singuli 
episcopi  in  sua  dioecesi  domos  supprimere  possunt  ob  graves 
causas  et  professos  dispensare  a votis,  eis  exceptis  quae  S. 
Sedi  reservantur.  Const.  Conditcet  cap . /,  n,  6. 

697.  De  violenta  religiosorum  dispersione. 

Religiosi  e suis  domiciliis  a potestate  civili  ejecti  manent 
obstricti  votis  suis,  omnibusque  regulae  prescriptionibus,  nisi 
in  eis  legitime  dispensati  fuerint.  Cum  infausta  valde  sit 
eorum  conditio,  solet  Sancta  Sedes  eis  providere  per  decreta 
opportuna  : recenter  providit  viris  et  sororibus  in  Gallia  dis- 
persis. 

1°  Quoad  viros , ex  decreto  S.  C.  Episc.  et  Reg.,  24  Martii 
1903  : 

a)  Curandum  est  pro  viribus  ut  sodales  religiosarum  con- 
gregationum, qui  proprias  domos  deserere  coguntur,  ad  aliam 
ejusdem  instituti  domum  sese  conferant  ibique  regulas  sive 
constitutiones,  quas  professi  sunt,  observare  satagant. 

b)  Quod  si  aliqui  ex  dictis  sodalibus,  justis  de  causis,  super 
quibus  superioris  generalis  conscientia  graviter  onerata 
maneat,  in  aliis  proprii  instituti  domibus  recipi  nequeant, 
idem  superior  generalis  facultatem  habebit,  de  consensu  con- 
silii generalitii,  eis  indulgendi  ut  extra  instituti  domos  com- 
morari valeant,  sub  obedientia  Ordinarii  loci  in  quo  degent, 
ad  nutum  S.  Sedis  ac  ipsius  superioris,  in  habitu  religioso, 
ac  etiam,  quatenus  ita  ferat  necessitas,  in  habitu  presbyteri 

saecularis  quoad  sacerdotes,  et  in  habitu  laicali  modesti  colo- 
ris quoad  laicos,  retento  tamen  interius  aliquo  signo  habitus 
religiosi,  et  servando,  quantum  fieri  potest,  substantialia 
votorum ; impertita  dumtaxat  dispensatione  super  regulis 
sive  obligationibus  cum  eo  statu  non  compatibilibus. 

c)  Iidein  sodales,  quamdiu  ob  enuntiatas  causas  extra 
domos  proprii  instituti  commorari  contigerit,  subjiciantur 
etiam  territoriali  provinciali,  si  agatur  de  institutis  in  provin- 
cias jam  rite  divisis,  sin  minus  superiori  domus  vicinioris, 
qui  de  ipsorum  moribus,  quotannis  et  quandocumque  rogatus 
fuerit,  moderatori  generali  referat,  et  eos,  quatenus  opus 
fuerit,  in  officio  contineat. 

d)  Porro  facultates,  de  quibus  supra,  ad  annum  tantum 
conceduntur.  ” 

2°  Quoad  sorores,  ex  decreto  alio,  eodem  die  emisso : 

“ a)  Curandum  est  pro  viribus  ut  sorores,  quae  proprias 
domos  deserere  coguntur,  ad  aliam  ejusdem  instituti  domum 
sese  conferant,  ibique  regulas  sive  constitutiones,  quas  pro- 
fessae sunt,  observare  satagant. 

b)  Quod  si  aliquae  ex  dictis  sororibus,  ob  justas  causas  ab 
Ordinario  domus  principis  examinandas,  in  alias  proprii 
domos  instituti  se  recipere  nequeant,  idem  Ordinarius  de 
consensu  moderatricis  generalis,  eis  indulgere  poterit,  ut  apud 
suos  consanguineos  vel  honestas  matronas  in  habitu  decenti, 
retento  tamen  interius  aliquo  signo  religiosi  habitus,  firmo 
voto  castitatis,  servatis  substantialibus  aliorum  votorum, 
quantum  in  eo  statu  commode  fieri  potest,  adimpletisque 
quotidie  aliquibus  pietatis  operibus  ab  ipso  Ordinario  prae- 
scribendis, sub  obedientia  Ordinatii  loci  in  quo  commora- 
buntur, ad  nutum  S.  Sedis  et  propriae  cujusque  moderatricis 
generalis,  manere  licite  valeant. 

c)  Quamdiu  autem  sorores  ob  enuntiatas  causas  extra 
domos  proprii  instituti  commorari  contigerit,  subjiciantur 

etiam  praepositae  generali  loci  commorationis,  si  agatur  de 
institutis  in  provincias  jam  rite  divisis,  sin  minus  superioris- 
sae  domus  vicinioris,  quae  de  ipsarum  moribus,  quotannis  et 
quandocumque  rogata  fuerit,  moderatrici  generali  referat,  et 
eas,  quatenus  opus  fuerit,  in  officio  contineat. 

d)  Porro  facultates,  de  quibus  supra,  ad  annum  tantum 
conceduntur.”  , 

698.  De  votorum  dispensatione*  1°  Summus  Pontifex 
potest  a votis  etiam  solemnibus  dispensare,  ut  fert  sententia 
hodie  communis.  Hoc  probatur  ex  praxi  Ecclesiae  ; nam,  ut 
refert  Feriaris,  v.  Votum,  art.  3:  “ Alexander  III  dispensa- 
vit cum  Nicolao  Justiniano  monaco  ad  nubendum  ; Celes- 
tinus  III  cum  Constantia,  filia  Eogerii  Siciliae  regis  ut  nuberet 
cum  Henrico  VI ; Gregorius  XIII  cum  fratre  Cardinalis 
Joiosae,  sacerdote  professo  et  provinciali  Ordinis  Capuccino- 
rum ; refert  Fagnanus  etiam  cum  Eamiro,  rege  Aragonum, 
dispensatum  fuisse,  ut  relicta  religione  et  episcopatu,  acci- 
peret uxorem  et  regnum.” 

Bequiritur  causa  gravis  et  publica  ut  Summus  Pontifex 
dispenset  a votis  solemnibus,  quae  causae  possunt  esse  v.  g. 
propagatio  regiae  stirpis,  vel  pax  in  societate  componenda. 

2°  Summus  Pontifex  potest  dispensare  a votis  simplicibus. 
Facilius  dispensat  a votis  paupertatis  et  obedientiae  quam  a 
voto  castitatis;  imo  generatim  quando  quaeritur  a Summo 
Principe  dispensatio  votorum  simplicium,  dispendatur  a pau- 
pertate et  ab  obedientia,  remanente  voto  castitatis ; si  dispen- 
satus velit  matrimonium  contrahere,  adeundus  est  Summus 
Pontifex,  qui  dispensat  a voto  in  ordine  ad  matrimonium 
contrahendum . Eatione  illius  clausulae,  dispensatus  violat 
votum  quando,  extra  legitimum  usum  matrimonii,  indulget 
peccatis  contra  virtutem  castitatis  ; si  moriatur  ejus  uxor, 
non  potest  ad  novas  nuptias  convolare  sine  novo  induito. 

3°  Apud  quasdam  congregationes,  professi  emittunt  votum 
perseverantiae  in  votis  ; jamvero  Summus  Pontifex  non  di- 

spensat  membra  illarum  congregationum,  nisi  congregationes 
consentiant.  Eatio  est,  quia  Summus  Pontifex  non  solet  di- 
spensare in  praejudicium  tertiae  personae ; attamen,  exstante 
causa  gravi,  Summus  Pontifex,  quatenus  administrator  supre- 
mus rerum  ecclesiasticarum,  potest  dispensare,  invita  con- 
gregatione. Craisson , Manuale  Juris  Canonici , n.  3070. 

699.  De  Induito  scecalarizatlonig.  Hoc  induito  per- 
mittitur religioso  ut  vivat  extra  claustra  et  jurisdictionem 
suorum  praelatorum. 

1°  Saecularizatio  est  perpetua  vel  temporalis . Perpetua 
quandoque  aequivalet  ejectioni;  temporalis  conceditur  ad 
aliquod  tempus,  puta  donec  causa  aliqua  permaneat,  v.  g. 
durante  parentum  necessitate. 

2°  Aliquando  temporalis  saecularizatio  est  praeparatio  ad 
perpetuam : v.  g.  solemniter  professo  conceditur  commoratio 
extra  claustra  ad  annum  ut  inveniat  episcopum  benevolum 
receptorem  et  ecclesiasticum  patrimonium  : quibus  habitis, 
obtinetur  perpetua  saecularizatio. 

3°  Eeligiosus  qui  obtinuit  indultum  saecularizationis,  adhuc 
tenetur  ad  substantiam  suorum  votornm.  Ad  votum  casti- 
tatis quod  attinet,  hoc  evidens  est.  Quoad  votum  obedien - 
tice , regularis  subjacet  jurisdictioni  Ordinarii  loci,  qui  potest, 
etiam  in  vim  voti  solemnis  obedientice , ei  praecipere  et  sic 
eum  obligare,  prout  obligare  antea  poterat  regularis  superior. 
Quoad  votum  paupertatis , religiosus  solemniter  professus, 
vi  dicti  indulti  in  saeculo  degens,  remanet  dominii  incapax, 
ac  proinde  testari  nequit.  Pro  exigentia  suae  novae  conditionis, 
ipsi  conceditur  facultas  utendi  rebus  temporalibus,  pecunias 
retinendi  et  contractus  opportunos  ineundi : quae  omnia  facere 
potest,  non  tanquam  dominus,  cum  nullius  rei  dominium 
habere  possit,  sed  tanquam  administrator.  Post  obitum,  bona 
ab  ipso  relicta  utpote  ecclesiastica  ad  haeredes  non  transeunt, 
sed  ad  S.  Sedem  pertinet  de  eis  disponere.  Bouix , De  Regu- 
laribus, vol.  7/,  pag.  490. 

4°  “ Qui  in  sacris  ordinibus  constituti  et  votis  simplicibus 
obstricti  sive  perpetuis  sive  temporalibus,  sponte  dimissionem 
ab  Apostolica  Sede  petierint  et  obtinuerint,  vel  aliter  ex  Apos- 
tolico  privilegio  a votis  simplicibus  vel  perpetuis,  vel  tempo- 
raneis dispensati  fuerint,  e claustro  non  exeant,  donec  epi- 
scopum benevolum  receptorem  invenerint,  et  de  ecclesiastico 
patrimonio  sibi  providerint,  secus  suspensi  maneant  ab  exer- 
citio susceptorum  ordinum.  Quod  porrigitur  quoque  ad 
alumnos  votorum  simplicium  temporalium,  qui  quovis  per- 
fessionis  vinculo  jam  forent  soluti,  ob  elapsum  tempus  quo 
vota  ab  ipsis  fuerunt  nuncupata.  ” S.  C . Episc.  et  Reg.t  4 
Kov . 1892. 

700.  De  ejectione  ab  ordine.  Ejectio  est  solemnis 
expulsio  religiosi  ab  ordine  in  quo  solemniter  professus  est : 
ejiciuntur  solemniter  professi,  simpliciter  professi  dimittun- 
tur. 

1°  Pro  viris , religiosus  solemniter  professus  ejici  potest  ob 
causam  verse  incorrigibilitatis,  quia  tunc  ad  hanc  necessariam 
ejectionem  supervenit  causa  boni  spiritualis,  “ ne  scilicet 
contagione  pestifera  plurimos  perdat.”  Const.  Sacra  Con - 
gatio  Urbani  VIII. 

a)  Religiosus  incorrigibilis  censetur  qui  ter  de  delicto  gravi 
et  externo  sive  eodem  sive  diverso  convictus  et  punitus, 
iterum  graviter  deliquerit. 

b)  Ejectio  fieri  nequit  nisi  a Generali  vel  Provinciali  cum 
consilio  et  assensu  majoritatis  sex  gravissimorum  religioso- 
rum in  capitulo  generali  vel  provinciali  electorum,  et  in  hoc 
ultimo  casu  a Generali  confirmatorum.  Processus  fieri  debet 
juxta  constitutiones  et  stylum  cujuscumque  ordinis;  sen- 
tentia expulsionis  statim  a Generali  vel  a Provinciali  signifi- 
canda est  Ordinario  loci,  qui  tamen  de  justitia  illius  non 
potest  cognoscere.  A sententia  expulsionis,  religiosus  intra 
decem  dies  appellare  potest  ad  Sanctam  Sedem. 

c ) Religiosus  ejectus  tenetur  ad  vota  essentialia  religionis ; 

hinc  subest  jurisdictioni  Ordinarii  loci,  qui  potest  e iimperare 
non  tantum  quatenus  ejus  episcopus,  sed  etiam  quatenus  pro- 
prius ejus  superior.  Kelate  ad  votum  paupertatis,  ob  neces- 
sitatem praesentis  ipsius  status,  potest  rerum  temporalium 
usum  et  administrationem  habere. 

d)  Eeligiosus  ejectus  tenetur  se  emendare,  et  post  emenda- 
tionem petere  ut  iterum  in  religione  recipiatur;  nec  supe- 
riores regulares  possunt  emendatum  rejicere,  nam  ejectus  non 
•desinit  esse  eorum  subditus. 

e)  Hic  religiosus  suspensionem  perpetuam  ab  exercitio  ordi- 
num, Summo  Pontifici  reservatam,  ipso  jure  incurrit.  Const. 
Apost.  Sedis , tit.  V,  n.  5.  Hinc  non  potest  concionari,  aut 
aliquod  munus  ecclesiasticum  assequi,  nec  praetendere  ut 
alimenta  sibi  a religione  suppeditentur.  Bened.  XIV9  De 
Synodo , liti.  XIII \ eap.  11. 

2°  Pro  monialibus,  ejectio  fieri  nequit  sine  licentia  San- 
ctae Sedis,  ob  clausuram  papalem  cui  subduntur  moniales, 
et  quia  apud  eas  non  est  qui  gaudeat  potestate  j urisdictionis 
ad  cognoscendam  incorrigibilitatem  alicujus  professae.  Piat , 
De  Jure  Regularium , vol.  /,  pag . 229. 

701.  De  dimissione  virorum  qui  simpliciter  pro- 
fessi sunt. 

1°  Apud  ordines  virorum,  novitii,  elapso  novitiatu,  admit- 
tuntur ad  vota  simplicia  et  in  eis  stare  debent  per  triennium 
antequam  vota  solemnia  nuncupentur,  juxta  decretum  S.  C. 
super  Statu  Kegul.,  17  Martii  1857.  Per  interim  datur  ma- 
gistro generali  ordinis  cum  suo  consilio  generali,  propter 
causas  graves , facultas  ejiciendi  professos  votorum  simpli- 
cium, qui  facto  ejectionis  ab  omni  votorum  vinculo  et  obli- 
gatione liberi  fiunt.  Cf.  tit . IVy  De  Regul .,  n.  655. 

2°  Quoties  agitur  de  alumno  dimittendo  vota  perpetua 
professo,  aut  votis  temporaneis  quidem  adstricto  sed  simul 
in  sacris  ordinibus  constituto,  requiritur  culpa  gravis,  externa 
•et  publica,  in  qua  ipse  sit  incorrigibilis. 

3°  Ut  de  incorrigibilitate  constet,  superiores  distinctis  tem- 
poribus trinam  admonitionem  et  correctionem  adhibere  de- 
bent. Quae  admonitiones  si  salutarem  effectum  non  produ- 
cunt, processus  contra  incorrigibilem  instituatur. 

4°  Ea  quae  in  hoc  processu  contra  delinquentem  probantur 
superiores  cum  illo  communicare  debent,  eique  congruum 
tempus  concedere  quo  defensionem  suam,  sive  per  se,  sive 
per  alium  religiosum  sui  instituti,  exhibere  valeat.  Si  accu- 
satus ipse  proprias  defensiones  non  praesenta verit,  superior 
seu  tribunal  defensorem  ut  supra  alumnum  respectivi  insti- 
tuti ex  officio  constituere  debebit. 

5°  Post  haec  Superior  cum  suo  consilio  sententiam  expul- 
sionis aut  dimissionis  pronuntiare  poterit,  quae  tamen  nullum 
effectum  habebit,  si  condemnatus  a sententia  prolata  ad 
Sacram  Congreg.  Episc.  et  Eegul.  rite  appellaverit,  donec  per 
eamdem  S.  0.  definitivum  judicium  prolatum  non  fuerit. 

6°  Quoties  autem  gravibus  ex  causis  procedendi  methodus 
supradicta  servari  nequeat,  tunc  recursus  haberi  debeat  ad  S. 
Cong.  ad  effectum  obtinendi  dispensationem  a solemnitatibus 
praescriptis  et  facultatem  procedendi  summario  modo,  juxta 
praxim  vigentem  apud  Sacram  Congregationem. 

7°  Eeligiosus  dimissus  per  se  non  liberatur  ab  obligatione 
votorum  et  tenetur  ea  servare  quoad  eorum  substantiam , 
nisi  ab  eis  a Sancta  Sede  dispensetur.  Qui  in  sacris  consti- 
tuitur ordinibus  facto  dimissionis  manet  suspensus,  et  e 
claustro  exire  nequit,  antequam  episcopum  benevolum  inve- 
nerit et  de  patrimonio  ecclesiastico  sibi  providerit.  Decre- 
tum Auctis  admodum , 4 Nov.  1892  ; Normce , art.  201. 

702.  De  dimissione  sororum  qute  simpliciter  sunt 

professas 

1°  Dimissio  professae  votorum  temporaneorum  decernitur 
^ a superiorissa  generali  ob  graves  causas,  approbatas  per 
majorem  partem  suffragiorum  consilii  generalis.  Normas 
S.  C.  Episc . et  Reg,9  art.  193. 

2°  Pro  dimittenda  sorore  votorum  perpetuorum  graviores 
causae  exteriores  exiguntur  una  ctim  incorrigibilitate,  a con- 
silio generali  probata  per  secreta  suffragia.  — Iocorrigibilitas 
experimento  probata  esse  debet  ita  ut  spes  recipiscentiae  eva- 
nuerit, et  ex  continuis  culpis  sororis  incorrigibilis  Instituto 
damna  immineant.  — Insuper  pro  dimittenda  sorore  votorum 
perpetuorum,  accedat  oportet  confirmatio  S.  Congregationis; 
ita  ut  dimissio  ex  parte  superiorissae  generalis  cum  suo  con- 
silio facta  juridicum  effectum  non  sortiatur,  antequam  a S. 
Congregatione  confirmata  sit.  — Quocumque  modo  soror,  votis 
innodata,  ab  Instituto  recedat,  oportet  ut  dispensationem 
super  votis  expectet,  quam  vel  ipsa  soror,  vel  ejus  nomine 
superiorissa  generalis,  a S.  Congregatione  petere  debet.  — 
Solummodo  in  casu  gravis  scandali  exterioris,  episcopo  loci 
approbante,  soror  statim  dimitti  poterit.  Sed  postea  ’ confir- 
matio dimissionis  et  dispensatio  super  votis  a S.  Congrega- 
tione petenda  erit.  — Infirma  valetudo  nunquam  habeatur  ut 
causa  suffi  ciens  ad  dimittendam  sororem  professam  votorujn 
perpetuorum.  Quoad  professam  votorum  temporaneorum, 
dimitti  nec  ipsa  debet  si  infirmitatem  contraxerit  in  Instituto 
post  emissa  vota ; nec  etiam  ob  infirmam  valetudinem  qua 
laborabat  ante  votorum  emissionem,  si  superiorissa  sciens  et 
volens  eam  nihilominus  admisit  ad  primam  professionem. 
Secus  autem  si  soror  superiorissas  deceperit  malitiose,  occul- 
tando ante  professionem  morbum  praeexistentem,  unde  inepta 
reddatur  ad  Instituti  onera  ferenda.  Sororibus  ab  Instituto 
recedentibus  vel  dimissis  integra  dos,  sed  absque  fructibus 
restituenda  est,  una  cum  supellectili  quam  ad  Institutum 
attulerunt,  in  eo  statu  in  quo  est.  Cuilibet  sorori  recedenti 
institutum  providere  debet  ea  quae  requiruntur  ut  modo  tuto 
et  convenienti  domum  reverti  possit.  Normas,  art.  194-200. 

3°  In  institutis  dicecesanis,  pro  dimittenda  sorore  sufficit 
potestas  episcopalis,  quae  valet  dispensare  ab  ejus  votis  etiam 
perpetuis,  excepto  voto  perpetuo  castitatis  ; ex  induitis,  epi- 

scopi  etiam  ab  eo  dispensare  possunt.  Const.  Conditae  a 
Christo  Ecclesiae , c.  I,  n.  8f. 

703.  I>e  apostasia  a religione.  1°  Apostata  a religione 
est  ille  qui  a monasterio  vel  religione  discedit  absque  inten- 
tione ad  eam  redeundi. 

2°  Fugitivus  est  ille  qui  e monasterio,  ex  quocumque  prae- 
textu, etiam  pii  operis  perficiendi,  recedit,  vel  cum  habitu, 
vel  sine  habitu  religioso,  cum  intentione  tamen  ad  monaste- 
rium redeundi. 

Inter  fugitivos  adnumerantur  qui,  absque  licentia  superio- 
rum localium,  ad  superiores  majores  confugiunt,  nisi  ab 
eisdem  missi  aut  vocati  fuerint ; Cone . Trid .,  sess.  XXV, 
cap.  4,  De  Regularibus . Pariter  est  fugitivus  ille  qui  mona- 
sterium relinquit  sub  praetextu  adeundi  Sanctam  Sedem. 
Excipitur  casus  quo  religiosus,  injuste  vexatus,  saltem  in 
scriptis  a superioribus  licentiam  petiit  ad  Sedem  Apostoli- 
cam  confugiendi,  eaque  denegata  est.  Const.  Ad  Romanum 
Sixti  V. 

704.  Fngfttivi  et  apostatae  tenentur  ad  observan- 
das omnes  constitutiones  ordinis  etad  vota  servanda. 

1°  Quamdiu  manent  extra  monasterium  privantur  omnibus 
privilegiis  sui  instituti  et  subjiciuntur  Ordinariis  locorum. 

2°  Controvertitur  an  incurrant  excommunicationem  latam  a 
jure  communi  in  deponentes  habitum  ; Piat , De  Jure  Regula- 
rium, vol.  I,  p.  197,  nota . Incurrere  possunt  poenas  latas 
a jure  particulari  in  constitutionibus  particularibus  ordinis. 

3°  Superiores  regulares  tenentur  fugitivos  et  apostatas  revo- 
care. Possunt  uti  potestate  coactiva  ad  eos  in  monasterium 
reducendos,  imo  ad  brachium  saeculare  confugere.  Cf.  Bar- 
gilliat,  Praei . Jur . Can.,  vol . II,  n . 1239-40-41. 


TERTIA  PARS 

DE  LAICIS 

Laici  efformant  majorem  partem  Ecclesiae  et  propter  ipsos  • 
praecipue  csetera  in  Ecclesia  fuerunt  instituta,  juxta  verba 
Sti  Pauli  ad  Corinthios,  cap.  III,  v.  22  : “Omnia  enim  vestra 
sunt,  sive  Paulus,  sive  Apollo,  sive  Cephas ; vos  autem 
Christi.” 

705.  Laici  sunt  vel  nondum  baptizati,  vel  bapti- 
zat!; laici  nondum  baptizati  sunt  aut  infideles,  quatenus 
fidem  nondum  susceperunt,  nec  in  via  sunt  ut  eam  profite- 
antur, aut  cathecumeni , quatenus  sese  disponunt  ad  fidem 
amplectendam  et  suscipiendum  baptismi  sacramentum. 

Hoc  autem  duplex  genus  laicorum  ad  Ecclesiam  non  per- 
tinent, quia  nondum  sunt  de  corpore  ejus ; attamen  tenentur 
Ecclesiam  ingredi,  et  Ecclesia  habet  jus  eis  Evangelium 
praedicandi,  juxta  haec  verba  Christi  : “ Euntes  docete  om- 
nes gentes,  baptizantes  eos  in  nomine  Patris.”  St  Matth .,  c . 
XXVIII,  V.  19. 

706.  Baptizati  ad  Ecclesiam  pertinent,  ipsiqne 
per  baptismnm  incorporantur  ; ab  ipsa  tamen  per 
excommunicationem,  schisma,  haeresim  abscinduntur,  quamvis 
per  se  ejus  legibus  obedire  teneantur.  Tit . Vf  cap.  11,  n.  213. 

Baptizati  laici  ad  corpus  Ecclesiae  actu  pertinentes  habent 
jura  plura  in  Ecclesia.  In  primis  laici  de  jure  a rectoribus  Eccle- 
siae et  sacerdotibus  sibi  praepositis  exigere  possunt  ut  rite 
sibi  spiritualia  administrentur  ; i.  e.  a)  ut  in  rebus  fidei 
et  morum  edoceantur,  et  a periculis  amittendi  fidem  arcean- 
tur; b)  ut  sacramenta  ipsis  fideliter  administrentur  et  sacra- 
mentalibus  reficiantur;  c)  ut  ad  statum  clericalem  vel  reli- 

giosum  sibi  pateat  aditus;  d)  ut  pie  decedentes  donentur 
sepultura  ecclesiastica.  Deinde  in  eis  quae  nec  ecclesiasticae 
potestatis,  nec  ecclesiastici  ministerii  sunt,  partem  habere 
possunt  laici.  Hoc  verificari  potest  praesertim  in  coufraterni- 
tatibus  et  in  fabricis  ecclesiarum,  de  quibus  sermo  fiet  in 
sequentibus  titulis. 


TITULUS  I 

DE  CONFRATERNITATIBU3 

707.  Confraternitates  originem  habent  a regula- 
ribus ordinibus  quibus  concessa  fuit  potestas  congrega- 
tiones laicorum  erigendi,  ad  certa  pietatis  et  misericordiae 
opera  exercenda,  et  eis  communicandi  gratias  spirituales  sibi 
ad  hoc  concessas.  Ab  ordinibus  religiosis  originem  ducunt, 
sed  non  ab  eis  tantum  constituuntur. 

Eecte  definiuntur  : Congregationes  fidelium  ad  exercenda 
pia  opera,  auctoritate  ecclesiastica  institutae. 

708.  Confraternitates  eriguntur  Tei  ab  Ordinariis 
locorum,  Tei  a superioribus  Ordinum  quibus  hoc  con- 
ceditur, e.  g.  tales  sunt  confraternitates  Rosarii , quae  originem 
ducit  a Dominicariis ; Scapularii  a Carmelitis ; B . M. 
Virginis , a patribus  Societatis  Jesu . Interdum  eriguntur 
archieonfraternitates  in  certis  ecclesiis  cum  facultate  sibi 
aggregandi  confraternitates  particulares,  ut,  v.  g.  archiconfra- 
ternitas  sacratissimi  Cordis  Mariae  erecta  Parisiis  in  ecclesia 
D.  des  Victoires , cui  aggregantur  plures  confraternitates, 
particulares. 

709.  Jure  ordinario  et  absque  alia  facultate,  episcopus 
erigere  potest  quaslibet  confraternitates,  exceptis  illis  quas 
Sancta  Sedes  reservavit  et  Generalibus  ordinum  religiosorum 
delegavit. 

Vicarius  capitularis  et  Administrator  dioecesis  non  habent 
jus  ordinarium;  S.  C.  Episc.  et  Reg .,  23  Nov.  1898. 

Vicarius  Generalis  indiget  speciali  mandato.  S . C.  Gon 
cilii,  18  Aug . 1861. 

710.  Jure  delegato,  episcopi  litijns  regionis  habent 

extraordinariam  facultatem  “ erigebdi  confraternitates  a S. 
Sede  approbatus,  confraternitate  SSmi  Eosarii  excepta,  iis- 
que adscribendi  Christi  fideles  cum  applicatione  omnium 
indulgentiarum  et  privilegiorum  quae  Summi  Pontifices  iisdem 
confraternitatibus  impertiti  sunt,  addita  insuper  potestate 
has  facultates  communicandi  presbyteris  sacro  ministeria 
fungentibus ” Formula  T , n.  21. 

Haec  facultas,  quatenus  concessa  Ordinariis  locorum,  dele- 
gatur Vicariis  generalibus  et,  sede  vacante,  Vicario  capitulari 
et  Administratori  dioecesis. 

711.  Ex  privilegio  concesso  a Paulo  V,  Generale^  reli- 
giosorum ordinum  eodem  gaudent  privilegio.  Imo  quarum- 
dam confraternitatum  erectio  ita  regularibus  abscribitur,  ut 
absque  induito  apostolico  eas  in  sua  dioecesi  instituere 
nequeant  episcopi. 

712.  Regulares  qui  ex  privilegio  instituunt  con- 
traternitatem  vel  aggregant  arcliicontraternitati 

debent  attendere  ad  constitutionem  Qucecumque  Clementis 
VIII,  cujus  haec  sunt  praecipua  statuta : 

1°  “ Quod  unica  tantum  confraternitas  ejusdem  generis  pos- 
sit in  ecclesiis  tam  saecularium  quam  regularium  institui  et 
aggregari ; 

2°  Quod  id  fiat  de  consensu  Ordinarii  et  cum  litteris  testi- 
monialibus ejusdem  ; 

3°  Quod  instituentes  vel  aggregantes  confraternitatem, 
eidem  expresse  et  in  specie  communicent  privilegia,  indul- 
gentias, etc.  ordini  instituenti  vel  aggreganti  nominatim  con- 
cessa, non  vero  ea  quibus  per  privilegium  communicationis 
gaudet ; 

4°  Quod  statuta  confraternitatum  examinentur  et  appro- 
bentur ab  Ordinario  loci,  et  corrigi  possint ; 

5°  Quod  in  aggregandis  et  constituendis  confraternitatibus 
servetur  formula  ab  eodem  pontifice  approbata  ; 

6°  Quod  gratiae  et  indulgentiae  confraternitati  communi- 
catae praevia  cognitione  Ordinarii  dumtaxat  promulgentur ; 

7°  Quod  confraternitas  eleemosynas  et  alia  charitatis  sub- 
sidia excipiat,  juxta  formulam  per  Ordinarium  praescriben- 
dam ; 

8°  Quod  dictae  eleemosynae,  pro  arbitrio  Ordinarii,  in  utili- 
tatem ecclesiae,  aliosque  pios  usus  erogentur ; 

9°  Quod  confessarii  confraternitatum  sint  ab  Ordinario 
approbati ; 

10°  Quod  si  sint  regulares,  a propriis  etiam  Praelatis  ap- 
probentur, et  absolvaut  confratres  juxta  privilegia  eisdem 
concessa,  dummodo  sint  in  usu,  nec  Concilio  Tridentino  cae- 
terisque  Pontificum  constitutionibus  adversentur; 

11°  ...  12°  Quod  litterae  erectionis  et  aggregationis  gratis 
dentur.” 

Notandum  est  circa  ultimam  dispositionem  Clementis 
VIII,  quod  S.  C.  Indulg.  6 Martii  1608,  permisit  superiori- 
bus archiconfraternitatum  aliquid  exigere  pro  expensis  facien- 
dis occasione  expeditionis  litterarum  erectionis  vel  aggrega- 
tionis; sed  prohibuit  ne,  sub  quovis  praetextu,  ultra  unum 
scutum  aureum  exigerent. 

71o.  Nomine  A rcli  icon  fraternitatis  venit  confrater- 
nitas habens  privilegium  alias  confraternitates  sibi  aggregandi, 
eisque  communicandi  gratias  spirituales  sibi  concessas  a S. 
Sede.  Confraternitates  ab  episcopis  erectae  solent  aggregari 
alicui  archiconfraternitati  ut  illius  indulgentiis  et  aliis  gra- 
tiis spiritualibus  participent. 

Non  potest  archiconfraternitati  aggregari  confraternitas  quae 
jam  alteri  aggregata  fuerit ; S.  C '.  Indulg .,  8 Januarii  1861 ; 

et  ad  aggregatioDem,  consensus  et  litterae  testimoniales  Ordi- 
narii praerequiruntur. 

Sive  agatur  de  erectione  ex  jure  ordinario,  sive  ex  induito 
apostolico,  episcopi  non  tenentur  ad  observandam  constitu- 
tionem Quaecumque  Clementis  VIII,  nec  ad  determinatam 
formulam. 

714.  Erectio  conirater ititatis,  gener at im  loquendo» 
duplici  legi  subjecta  est : 

1°  Legi  loci , ita  ut  in  eodem  loco  una  tantum  confrater- 
nitas  ejusdem  nominis  et  instituti  erigi  possit,  nisi  ex  gravi 
causa  a S.  C.  Indulg.  in  casibus  singularibus  dispensatio  obti- 
neatur. Locus  in  sensu  canonico  est  agglomeratio  habitantium 
ab  aliis  agglomerationibus  uno  saltem  milliario  italico  distans, 
sive  dicatur  vicus,  sive  pagus,  sive  oppidum  vel  urbs,  non 
autem  parochia,  nec  civilis  communitas,  nec  dioecesis.  Atta- 
men S.  C.  Indulg.,  20  Maii  1896,  declaravit  communitatem 
pro  erectione  confraternitatum  ejusdem  nominis  et  instituti 
constitui  etiam  a quolibet  ejusdem  municipii  oppido,  situ  et 
nomine  ab  aliis  disjuncto,  adeo  ut  in  eodem  municipio  plures 
ejusdem  nominis  et  instituti  confraternitates  erigi  possint, 
dummodo  in  unoquoque  oppido  habeatur  propria  parochia. 
In  eodem  decreto,  Leo  XIII,  derogans  constitutioni  Qucecum - 
que , concessit  Ordinariis  locorum  ut  in  magnis  urbibus  quae 
unam  tantum  constituunt  communitatem,  plures  confrater- 
nitates ejusdem  nominis  et  instituti  erigi  possent,  servata 
tamen  in  hujusmodi  erectionibus  convenienti  distantia,  eorum 
judicio.  Nouvelle  Revue  Thfol.,  vol.  XXVIII ’,  pag . 658. 

2°  Legi  distantiae , vi  cujus  una  confraternitas  ab  altera 
ejusdem  nominis  et  instituti,  etsi  iu,  diverso  loco  erecta  aut 
nationalitatis  et  linguae  plane  diversae  sit,  unam  leucam  (3 
milliaria)  distare  debet,  nisi  in  hoc  dispensatio  obtineatur. 

Diximus  generatim  loquendo,  nam  absque  respectu  ad 
locum  et  distantiam  erigi  possunt  in  omnibus  ecclesiis  paro- 
chialibus  confraternitates  SS.  Sacramenti  et  Sanctae  Familiae^ 

A lege  loci  et  distantiae  eximuntur  plures  coufraternitates,  ut 
videre  est  apud  Pntzer , Commentarium  in  Facultates  Apos- 
tolicas , num.  185. 

715.  In  ecclesiis  monialinm  et  conservatoriorum 
puellarum,  conlraternitates  laicorum  erigere  gene- 
ratim  non  expedii.  S.  Cong.  Episc.  et  Reg.,  die  22  Aug. 
1891,  juxta  priorem  decisionem  9 Nov.  1595,  respondit  : 
“ Non  placet  S.  Congregationi  ut  in  monasteriis  monialium 
sub  quovis  titulo  instituantur  confraternitates  laicorum,  ad 
tollenda  quamplurima  quae  exinde  oriri  possunt  incommoda  ; 
imo  praecepit  ut  erectae  tollantur,  secus  transferantur.”  Per 
modum  indulti  generalis,  Pius  IX  in  ecclesiis  monialium 
permisit,  20  Nov.  1861,  erectionem  confraternitatis  SSmi  Cor- 
dis Mariae;  Leo  XIII,  7 Julii  1883,  erectionem  confraterni- 
tatis SSmi  Cordis  Jesu.  Putzevy  loco  citato. 

716.  Statuta  debent,  examinari  et  approbari  ab 
episcopo,  etiamsi  erectio  fiat  a Generalibus  ordinum,  aut 
statuta  desumpta  sint  ab  archiconfraternitate.  Insuper  pro 
loco  et  tempore  etiam  postmodum  ab  episcopo  mutari  possunt, 
exceptis  essentialibus  et  ad  opera  spectantibus  quae  indulgen- 
tiis sunt  ditata,  necnon  illis  quae  privilegia  a S.  Sede  concessa 
continent,  aut  ab  eadem  fuerunt  approbata. 

Quoad  contributionem  pecuniae,  non  potest  statui  ut  aliquid 
solvatur  pro  adsci  iptione,  nec  apponi  conditio  ut  quis  possit 
excludi,  nisi  solvat  certam  quotam.  Praesertim  pauperes  gra- 
tis sunt  admittendi  et  retinendi. 

Caeterum  nihil  obstat  quominus  confraternitates  eleemo- 
synas colligant  juxta  legem  ab  Ordiuario  praescriptam,  ero- 
gandas in  ecclesiae  seu  oratorii  reparationem  vel  in  alios 
pios  usus  de  consensu  Ordinarii,  vel  ad  onera  confraternita- 
tis sustinenda. 

717.  Rector  confraternitatis  est  ille  sacerdos  qui 
instituitur  pro  abscriptione  fidelium  et  gubernatione  con- 
fraternitatis ad  normam  statutorum. 

1°  Rector  confraternitatis  ab  Ordinario  designari  debet, 
quando  confraternitas  ab  eo  fuit  erecta.  Tunc  generice  paro- 
chus designari  potest,  ita  ut  defuncto  qui  de  praesenti  munus 
pastorale  explet,  illius  successor  nova  designatione  non  indi- 
geat ut  praesit  confraternitati.  S . C.  Indulg.t  10  Jul . 1887. 

2°  Si  vero  confraternitatis  erectio  a Generalibujs  ordinum 
pendeat,  ad  eos  pertinet  illius  rectorem,  ab  episcopo  approban- 
dum, designare,  nisi  hanc  curam,  pro  praesenti  et  futuro,  com- 
miserint episcopo. 

718.  Magna  est  auctoritas  episcopi  inconfrater- 
nitates.  Vidimus,  ex  constitutione  Qucecumque  Clementis 
VIII,  quod  confraternitates  erigi  vel  archiconfraternitati 
aggregari  nequeunt  nisi  vel  ab  Ordinariis,  aut  de  eorum  con- 
sensu. 

1°  Con fraternitatum  statuta,  nisi  jam  a S.  Sede  fuerint 
confirmata,  ab  Ordinariis  debent  examinari  et  corrigi. 

2°  Confraternitates  visitationi  episcopali  subsunt. 

3°  Ab  administratoribus  exigere  potest  Ordinarius  ut  sibi 
rationem  reddant  suae  administrationis,  et  ad  hoc  ut  libri 
administrationis  sibi  deferantur,  vel  ad  palatium  episcopale, 
vel  ad  domum  ubi  degit,  tempore  visitationis.  Ipse  episcopus 
non  potest  administrationem  bonorum  confraternitatum  sus- 
cipere, nisi  bona  dilapidentur;  sed  posset  sibi  reservare  jus 
confirmandi  administratores.  S.  C . Concilii , 10  Martii  1663. 

4°  Non  licet  confratribus  quaestare,  etiam  in  ecclesia  non 
parochiali,  absque  licentia  Odiuarii. 

5°  Ordinarius  non  valet  coufratres  sive  admittere  sive  ex- 
pellere, et  ab  eo  admissi  vel  expulsi  delendi  essent  aut  reinte- 
grandi.  Admissio  confratrum  et  electio  oificialium  ad  confra- 
tres  pertinent ; attamen,  gravioribus  de  causis,  episcopus  valet 
officiales  ad  tempus  suspendere,  et  alios  in  eoruui  locum 
deputare,  ad  rectam  confraternitatis  directionem.  S.  C.  Con- 
cilii, 15  Junii  1878. 

6°  Ubi  et  quando  voluerint,  coadunantur  confratres.  Illo- 
rum exercitia  prohibere  non  potest  Ordinarius,  nisi  ex  eis 
oriatur  scandalum. 

719.  Relatio  confraternitatum  ad  parochum,  si 

hic  non  est  rector  earum,  salvis  conventionibus  et  pactis,  con- 
stitutionibus synodalibus,  consuetudinibus  immemorialibus, 
determinatur  per  decretum  S.  C.  Eituum,  10  Dec.  1703. 
Complectitur  XXXIII  quaestiones  ad  quas  Romanae  Congre- 
gationes constanter  referunt  in  propriis  edendis  resolutionibus. 

Confraternitas  erecta  in  ecclesia  parochiali  a parocho 
dependet  in  omnibus  functionibus  ecclesiasticis,  etiam  non 
parochialibus,  non  autem  in  aliis,  ita  ut  independenter  ab  eo 
possit  conventiones  habere,  bona  sua  administrare,  de  eis 
juxta  statuta  disponere.  Confraternitas  vero  erecta  in  aliqua 
ecclesia  aut  in  aliquo  oratorio  a parocho  dependet  nonnisi 
quoad  ea  quae  sunt  j urium  parochialium  aut  alia  de  causa 
ad  parochum  spectant.  Putzer,  n.  194. 

TITULUS  II 

DE  FABRICIS  ECCLESIARUM 

720.  Jus  administrandi  bon aveccl esiastica  adeam 

auctoritatem  pertinere  debet  ad  quam,  modo  inde- 
pendenti,  hujusmodi  bona  pertinent.  Accessorium 
enim  sequitur  principale,  atqui  administratio  est  accessorium 
et  appendix  dominii  pleni  aut  saltem  utilis  : ergo  sicut  bona 
ecclesiastica  ad  Ecclesiam  pertinent,  sic  ad  ipsam  spectat 
eorum  administratio.  Hoc  jure  administrandi  potiti  fuerunt 
Apostoli  quoad  collectas  et  alia  bona  quae  in  illorum  inanus  % 

a fidelibus  mittebantur ; et  abdicata  ab  ipsis  hac  administra- 

tione  ne  cura  temporalium  a spiritualibus  distraherentur,  non 
laicos  sed  septem  diaconos  constituerunt,  qui  curae  earum 
rerum,  rectaeque  administrationi  praeessent. 

721.  Fabricae  Ecclesiarum  fuerunt  institutae  ut 

juvarent  parocbos  in  administratione  temporali  / ^ | 

parochiae  et  efficacius  providerent  bonorum  conservationi  ‘lt 

et  regimini.  Cum  plures  abusus  irrepsissent  in  bonorum 
administratione,  Concilium  Viennense,  anno  1311,  praecepit 
ut  xenodochiorum  “ gubernatio  viris  providis,  idoneis  et  boni 
testimonii  committatur,  qui  sciant,  velint  et  valeant  loca 
ipsa,  bona  eorum,  ac  jura  utiliter  gerere  et  eorum  proventus 
et  redditus  in  personarum  miserabilium  usum  fideliter  di- 
spensare. Illi  quibus  dictorum  locorum  administratio  commit- 
tetur, ad  instar  tutorum  et  curatorum,  juramentum  praestare 
ac  de  bonis  inventaria  conficere,  et  Ordinariis  singulis  annis 
de  administratione  sua  rationem  reddere  teneantur.” 

72*.  Ad  parochias  quod  attinet,  eisdem  tempori- 
bus, et  probabiliter  ob  easdem  rationes,  invaluit  usus  ut 
32 

^praeter  parochum  alii  ex  viris  laiois  admitterentur  in  admi- 
nistrationem  bonorum  temporalium,  sub  titulo  matriculario - 
rum  (marguillier).  ^ 

Concilium  Tridentinum  nihil  statuit  de  necessitate  insti- 
tuendi fabricas,  sed  haec  maximi  momenti  edixit : “ Admini- 
stratores tam  ecclesiastici  quam  laici  fabricae  cujusvis  ecclesiae, 
hospitalis,  confraternitatis,  eleemosynae,  montis  pietatis,  et 
quorumcumque  locorum  piorum,  singulis  annis  teneantur 
reddere  rationem  administrationis  Ordinario,  consuetudinibus 
et  privilegiis  quibuscumque  in  contrarium  sublatis.”  Cone . 
Trid.,  ms8.  XII , cap.  9,  de  Ref. 

723.  Institutio  matriculariorum  fuit  Eoclesl»  uti- 
lis* Ne  clerici  arguerentur  dilapidatione  bonorum  suae  eccle- 
siae, deputati  sunt  viri  laici  qui  simul  cum  illis  de  his  omnibus 
rebus  deliberarent  et  decernerent.  Insuper  dum  ad  solvendum 
parochiani  sunt  cogendi,  magis  expedit  ut  id  fiat  a coetu  lai- 
corum  quam  a parocho  ; hinc  Thomassinus , Discipline  de 
VEglise , partie  3,  chap,  35,  testatur  eam  fuisse  rationem  cur 
laici  in  administrationem  bonorum  ecclesiasticorum  fuerint 
admissi.  Malo  fato,  occasione  hujus  participationis  in  admi- 
nistratione  fabricae  benigne  ab  Ecclesia  concessae,  societas  civi- 
lis usurpavit  potestatem  statuta  condendi  circa  administra- 
tionem bonorum  Ecclesiae ; laici  benigne  ab  Ecclesia  assumpti 
ut  adjutores  clericorum  eo  devenerunt  ut  expellerent  episco- 
pos ab  ecclesiis,  quasi  ecclesiae  pertinerent  ad  fideles  parochiae, 
quorum  matricularii  forent  procuratores.  Alibi  quaerendum  erit 
apud  quos  maneat  dominium  bonorum  Ecclesiae. 

724.  De  matriculariis  in  provincia  <|uebecensi  ad 
normam  juris  civilis*  Huic  quaestioni  respondemus  expo- 
nendo principia  generaliora  juris  administrativi  quae  ex  opere 
P.  B . Mignault , Le  Droit  paroissial , eruimus  : 

1°  La  fabrique  est  une  Corporation  religieuse,  elle  est  de 
plus  une  Corporation  en  main  morte.  Elie  ne  peut  donc 
acqu^rir  des  biens  que  pour  les  fins  du  culte  et  elle  ne  peut 

possidet  plus  qu*une  quanti  t4  d&efrminfe  de  terrain.  Ii  y a 
ccftte  particulari!^  dans  Fexistence  corporative  de  la  fabrique, 
que  c’est  une  Corporation  qui  administro  les  biens  d’une  autre 
Corporation.  La  paroisse  religieuse  est  bien  une  Corporation 
aux  yeux  de  la  loi,  rnais  c*est  une  Corporation  qui  n’agit  que 
par  sa  fabrique.  Le  r£pr£sentant  des  paroisses  qui  n*ont  pas 
de  fabrique  est  g4n£ralement  F4veque  ; quelquefois  c’est  un 
ordre  religieux  qui  est  propri^taire  ou  usufruitier  des  ^difices 
du  culte.  La  fabrique  est  une  Corporation  perp&uelle,  elle  se 
renouvelle  d*ann£e  en  ann£e,  mais  il  y a toujours  certains 
marguilliers  qui  administrent  les  affaires  courantes  de  la 
paroisse.  On  ne  perd  la  qualit6  de  marguillier  que  par  la 
mort  ou  la  d&nission;  mais  aprfes  avoir  pass6  un  certain 
temps  au  banc  de  Foeuvre,  on  rentre  dans  la  cat^gorie  des 
anciens  marguilliers. 

2°  La  fabrique  se  compose  du  cur6,  des  marguilliers  du 
banc  de  Foeuvre,  qui  sont  g6n£ralement  au  nombre  de  trois, 
et  des  marguilliers  sortis  de  charge  qu’on  d^signe  sous  'le  nom 
d*anciens  marguilliers.  Le  bureau  drdinaire,  charg£  de  1’ad- 
ministration  des  affaires  courantes,  se  compose  du  cur<5  et  des 
marguilliers  de  Foeuvre  ; le  bureau  extraordinaire,  qui  prend 
connaissance  des  affaires  les  plus  importantes,  se  compose  du 
cur6  et  de  tous  les  marguilliers.  Mignault , page  225. 

3°  D’aprfes  la  loi  et  Fusage  de  ce  pays,  on  a recours  au 
syst^me  &ectif  pour  le  choix  des  marguilliers.  Les  paroisses 
nouvellement  fond^es  nomment  les  trois  marguilliers  k la 
fois,  et  elles  choisissent  souvent  cinq  autres  francs-tenanciers 
«qui  sont  considas  comme  anciens  marguilliers.  Mais  dans 
les  anciennes  paroisses,  k moins  d*une  vacance  extraordi- 
naire, on  ne  fait  chaque  ann^e  F&ection  que  d*un  seul  mar- 
guillier pour  remplacer  celui  qui  sort  du  banc.  Mignault , 
page  234. 

4°  II  peut  arriver,  et  de  fait  il  arrive  assez  souvent,  que  la 
fabrique,  pour  ex^cuter  les  travaux  qu’elle  a entrepris  ou 

pour  rencontrer  ses  obligations,  soit  dans  la  n^cessite  d’em- 
prunter  des  fonds  et  d’hypoth£quer  ses  immeubles.  La  fabri- 
que ne  peut  rien  faire  en  cette  mati&re  qu*avec  rautorisation 
de  TOrdinaire,  selon  la  teneur  de  Tarticle  3425,  des  Statuts 
refondus  de  la  Prov.  de  Quebec  : 

“ II  est  loisible  k toute  fabrique  d’emprunter  des  deniers 
et  d’hypoth4quer  ses  immeubles  au  montant  des  sommes 
empruntdes ; mais  nui  emprunt  ne  doit  gtre  effectud,  et  nulle 
hypoth&que  ne  doit  §tre  consentie,  k moins  que  les  r&glements 
canoniques  relatifs  i ce  sujet  n'aient  <5te  observas,  ni  k moins 
que  Tautorisation  des  paroissiens  n*ait  6t4  obtenue  k une 
assemblfe  convoqu^e  et  tenue  en  la  maniere  voulue  pour  les 
d^penses  extraordinaires  des  fabriques,  sauf  dans  les  paroisses 
ou  ces  assembl^es  ne  sont  pas  requises  par  la  loi  ou  rusage.” 

Donc  pour  que  la  fabrique  puisse  faire  un  emprunt,  il  lui 
faut  deux  autorisations  : celle  de  Tautorit^  ecclfeiastique  et 
celle  des  paroissiens.  Dans  quelques  paroisses,  au  lieu  d’une 
assemblee  g^ndrale  des  paroissiens,  il  suffit  d'une  assemblde 
des  anciens  et  nouveaux  marguilliers.  Mignault , p.  279. 

5°  Les  fabriques  peuvent  aliener  leurs  biens,  maisTali^na^ 
tion  ne  peut  avoir  lieu  que  pour  cause  de  necessitd  et  aprfea 
Tobservation  des  formalius  requises  par  la  loi ; il  faut  le  con- 
sentement  deTautorite  ecclesias tique  et  des  paroissiens,  dans 
une  assembtee  de  paroisse,  si  c'est  Tusage  de  tenir  de  sem- 
blables  assembtee^. 

La  fabrique  peut,  du  consentement  de  TOrdinaire  et  des 
paroissiens,  acqu^rir  des  immeubles  au  nom  de  la  paroisse. 
Mais  il  faut  que  ce  soit  pour  les  besoins  du  culte  ou  pour  un 
objet  sanctionne  par  la  loi.  Ces  acquisitions  ne  peuvent 
d^passer  les  limites  d^tendue  prescrites  par  la  loi.  MignauU, 
pag.  285-8G. 

6°  Le  cur£  est  ex  officio  prdsident  du  bureau  de  la  fabrique 
et  de  toutes  les  assembl^es  de  fabrique  et  de  paroisse.  Sa 
pr^sence  meme  est  si  n^cessaire,  qu’il  ne  peut  se  faire  reprd- 

eenter  aux  assembtees  de  ce  bureau  par  son  vicaire,  ni  par 
aucun  autre  ecctesiastique.  Nous  pouvons  invoquer  Tarticle 
3438  des  Statuta  de  la  province  de  Qu^bec : 

“ Pour  lever  les  doutes  quant  k la  personne  qui,  par  la  loi, 
doit  pr^sider  les  assembtees  g6n£rales  de  paroisse  et  de  fabri- 
que pour  Mection  d’un  marguillier  et  autres  fins  ou  la  loi 
■exige  telle  assembltSe  dans  les  paroisses  catholiques  romaines 
■de  la  province : 

Toute  assembMe  g^n&ale  de  fabrique  et  de  paroisse  pour 
T&ection  d’un  marguillier  et  autres  fins  pour  lesquelles  la  loi 
requiert  des  assembl^es  g^n^rales  des  paroissiens  et  fabriciens 
dans  les  paroisses  catholiques  romaines  de  la  province,  doit 
£tre  pr£sid£e  par  le  cur4,  ou  le  prStre  la  desservant.” 

7°  L'4v§que  peut  annuler  ou  reviser  une  d4cision  adopt^e 
par  une  fabrique.  La  fabrique  est  un  pouvoir  d*ordre  inffi- 
rieur  et  l^vgque  est  Tadministrateur  en  chef  des  biens  de 
TEglise  dans  les  limites  de  son  dioc&se.  On  pr&vdent  tout 
conflit,  regie  g^n^rale,  en  soumettant  d'avance  Tobjet  de  la 
d41ib£ration  k TOrdinaire,  mais  les  pouvoir3  de  Tdv^que  k ce 
sujet  ne  souffrent  aucun  doute.  Mignault , pag.  300. 

725.  In  operibus  quas  de  jure  paroehiali  disserunt, 
exponitur  quid  possit  fabrica,  quomodo  et  a quibus  eligantur 
matricularii,  quaenam  sint  eorum  jura  et  officia  et  in  specie 
matricularii  primi  in  officio,  etc#  In  hac  materia  conferantur 
Beaudry,  “ Code  des  cur£s,  marguilliers  et  paroissiens  ” ; Lan- 
gevin,  “ Manuel  des  paroisses  et  des  fabriques  ” ; Pagnuelo, 
“ Etudes  sur  la  liberti  religieuse  au  Canada  ” ; Mignault, 
4t  Le  droit  paroissial.”  Hoc  ultimum  opus  recentius  vulgatum 
caeteris  praestat,  et  clero  hujus  provinciae  Quebecensis  pluries 
-ab  episcopis  fuit  commendatum. 

